
Pasaulyje grumiasi du priešybių dėsniai: vienas krau- 
jo ir mirties dėsnis, kiekvieną dieną sukuriantis naujus 
kovos būdus... ir antras — taikos, darbo ir gerovės dėsnis, 
turintis tikslą išvaduoti žmoniją iš ją slegiančių nelaimių. 

Pasteras 


1885 METŲ LIEPOS ŠEŠIOLIKTOJI 


Pasteras padarė perversmą jau trisdešimt šimtmečių 
egzistuojančiame gydymo moksle, nors pats nebuvo gydyto- 
jas. 


Bruardelis 


Iš gatvės sklido minios klegesys. Aidėjo įniršę balsai, 
grasinimai. Žmogus su juoda šlike susikūprinęs sėdėjo gi- 
liame krėsle ir jau keliolika minučių įtemptai klausėsi. 
Balsai darėsi vis aiškesni, grėsmingesni. Ir štai, tarsi stiklą 
išmušęs akmuo, į kabinetą įsiveržė pykčio protrūkis: 

— Žudikas! Nuodytojas! 

Žmogus su šlike krūptelėjo, dešiniosios rankos pirštus 
prispaudė prie perdžiūvusių lūpų, paskui delnu palietė 
drėgną šaltą kaktą. Netrukus energingai pakilo ir, vilkda- 
mas kairiąją koją, priėjo prie lango. Drebančia ranka nu- 
siėmė šlikę, pirštais brūkštelėjo per plaukus, praskleidė 
aklinas užuolaidas, akimirką užsimerkė, paskui pravėrė 
akis. 

Dideliame kieme buvo tuščia ir tylu. Nė gyvos dvasios. 
Nei minios, nei riksmų. Mėnulio delčia vos apšvietė mažytį 
šviesų pastatą kiemo kampe, prie vartų į Julmo gatvę. 
Viename lange vos pastebimai mirgėjo naktinukės šviesa. 

Žmogus su šlike giliai atsiduso. „Ko gero, einu iš pro- 
to! — pagalvojo.— Visa tai man pasivaideno!“ Negrabia 
raišojo eisena perėjo kabinetą — nuo lango iki durų ir at- 
gal. Minutėlę stabteiėjo prie veidrodžio, kabojusio ant sie- 
nos. Įdėmiai pažvelgė į savo atvaizdą ir nelinksmai nusi- 
šypsojo: „Nelabai aš panašus į „nemirtingąjį'!' Į jį žvelgė 
nusikamavusio senuko veidas, liguistai išbalęs, blankus, ži- 
lais ūsais ir barzda, bet įžvalgiose akyse dar nebuvo užge- 
sęs jaunystės spindesys. Tik dabar ir jos nebegalėjo paslėp- 


ti nuovargio ir nerimo. 

Jis grįžo į savo krėslą. Ir vėl paskendo neramiose min- 
tyse. 

Ne, viskas ne šiaip sau — tie minios balsai, tas šūktelė- 
jimas — žudikas! Galbūt ir viena, ir kita — tik nuojauta? 
Kaip jis galėjo ryžtis? Kaip galėjo? Antra vertus, o kas jam 
liko daryti? Nejaugi laukti, kol berniukas numirs? Juk iis 
nė kiek neabejoja savo vakcina, net rengėsi pats išbandyti 
jos veikimą. Tai iš kur tas nerimas? Kaip galėjo ryžtis su- 
leisti vaikui neabejotinai mirtiną vakcinos nuo pasiutligės 
dozę?! Bet juk prieš tai jau vienuolika kartų skiepijo... 

.. Prieš dešimt dienų, liepos šeštosios rytą Paryžiuje, 
dar tuščioje Julmo gatvėje pasirodė keista grupelė: vy- 
ras, moteris ir vaikas. Vyras neramiai dairėsi į šalis, jo pa- 
lydovė beviltiškai kūkčiojo, o berniukas, visas apibintuo- 
tas, drebėdamas glaudėsi prie motinos. 

Pagaliau pro nedidelio šviesaus pastato duris išėjo duri- 
ninkas ir pasuko prie ateivių. Vos jį pamačiusi, moteris 
ėmė maldauti: 

— Pas Pasterą... Palydėkite mus pas Pasterą!.. 

Taip Luji Pastero laboratorijoje atsirado iš Elzaso at- 
vykę devynmetis Žozefas Meisteris, prieš dvi dienas ap- 
kandžiotas pasiutusio šuns, nelaimės prislėgta jo motina 
ir šuns savininkas Teodoras Vonas. 

Tam mažajam elzasiečiui buvo lemta iš čia išsivežti da- 
lelę neblėstančios savo išgelbėtojo šlovės: nuo šiol visada 
ir visur, kur tik būdavo kalbama apie Pasterą, minimas ir 
Žozefas Meisteris — pirmasis žmogus, kurį savo skiepais 
nuo pasiutligės iš mirties nagų išplėšė Pasteras. 

Berniukas dejavo iš skausmo ir vos laikėsi ant kojų. Jį 
kankino keturiolika vienas už kitą baisesnių pasiutusio 
šuns įkandimų. Užpultas pakeliui į mokyklą, berniukas 
spėjo tik užsidengti veidą. Rankos buvo siaubingai sukan- 
džiotos, o veidas liko švarus, nepaliestas. Bet koks nelai- 
mingas ir kenčiantis atrodė jis dabar! 

Pasteras pajuto, kad ašaros spaudžia jam akis, tyliai pa- 
glostė berniuko pečius ir neaiškiai sumurmėjo: nebijok, 
mielasis, viskas bus gerai... 

Visų pirma jis įkurdino motiną ir sūnų viename labora- 
torijos kambarvie ir liepė Žozefui nesikelti iš lovos. Pas- 

kui, įsitikinęs, kad nelaukti įnamiai tikrai bus pamaitinti 
bei prižiūrėti, išėjo į savo kambarį. Štai čia ir prasidėjo 
tikra kankynė. Ką daryti? Ar ryžtis skiepyti? Bandymuose 
su gyvūnais jis nė karto nepatyrė nesėkmės. Metodika vi- 
siškai parengta, dozės aiškios, šunys ir triušiai gali paliu- 
dyti!.. Taigi, kad šunys ir triušiai, bet nė vieno žmogaus, 
kuris nors kartą būtų skiepytas nuo pasiutligės! 

Du žmonės galėjo išsklaidyti jo abejones: profesorius 
Viulpijanas ir gydytojas Granšė. Viulpijanas jau ne kartą 
pasakojo savo studentams apie Pastero bandymus, palan- 
kiai juos vertino, tikėjo didele Pastero atradimų ateitimi. 
Be to, Viulpijanas buvo gydytojas, įpratęs labai atsargiai 
ką nors spręsti. O Granšė buvo gydytojas pediatras, jis 
turėjo teisę pasigirti, kad buvo vienas iš pirmųjų Prancūzi- 
jos gydytojų, ėmusių tirti bakteriologiją. Granšė dirbo 
Pastero laboratorijoje, matė, kaip buvo kuriama vakcina 
nuo pasiutligės, stebėjo, kaip ji veikia šunis, be to, dalyva- 
vo daugelyje bandymų. Granšė buvo protingas, nuovokus 
ir labai mylėjo Pasterą. 

Pasteras jų ir paklausė patarimo. Abu gydytojai apžiu- 
rėjo Žozefą, — keturiolika pūliuojančių, uždegimo apimtų 
žaizdų! — susižvalgė ir taip pat, kaip Pasteras, nuramino 
išsikankinusį vaiką: viskas bus gerai, eik miegoti... 

Kai berniukas buvo išvestas, o motina, atsigręžusi nuo 
durų, pažvelgė į Pasterą maldaujančiomis ir vilties kupi- 
nomis akimis, Viulpijanas pasakė: 

— Jūs ne tìx galite, bet ir privalote ryžtis tai padaryti. 
Berniuko žaizdos net nebuvo pridegintos įkaitinta geleži- 
mi, vis vien jis žus. Gydytojams nežinomas nė vienas vais- 
tas pasiutligei gydyti ir nė vienas faktas, kad susirgęs būtų 
pasveikęs. Nelaimingas berniukas turi vienintelį šansą būti 
išgelbėtas, tas šansas — jūsų skiepai. Juk daugybė bandy- 
mų su šunimis gana įtikinamai parodė, kad jūsų metodas 
nepriekaištingas. Nematau pagrindo bijoti, kad žmogui 
rezultatai bus kiti. Jūs turite ryžtis. Jumis dėtas, nedels- 
čiau ir jau šiandien jį paskiepyčiau. 

Granšė, ne tokio solidaus amžiaus ir ne toks susitvar- 
dantis mokslininkas, karštai parėmė kolegą: 

— Brangusis Pasterai, argi jūs nesuprantate, kad kitos 
išeities nėra?! Argi ne jūs sakėte, kad pareiga baigiasi ten, 

kur prasideda tai, kas neįmanoma? Nejaugi kas nors jums 
trukdo atlikti savo pareigą“ Ir argi ne jūsų pareiga rizikuo- 
ti, kad išgelbėtumėte žmogų, nors mes visi įsitikinę, kad 
rizikos čia beveik nėra?! Ryžkitės, brangusis mokytojau! 

Tą garsųjį 1885 metų liepos šeštosios vakarą Pastero 
laboratorijoje pirmą kartą-žmogui buvo įšvirkšta vakcina 
nuo pasiutligės. Gydytojas Granšė po mažojo Meisterio 
oda suleido kelis lašus emulsijos, turinčios susilpnintų 
pasiutligės nuodų. Kiekvieną dieną injekcijos būdavo kar- 
tojamos, ir kasdien berniukas gaudavo vis stipresnę dozę. 

Šeštąją dieną Pasteras rašė uošviui: „Viskas sekasi šau- 
niai, berniukas gerai miega, turi puikų apetitą, įšvirkšta 
emulsija be pėdsakų išsisklaido jau kitą dieną”. 

Septintąją dieną įdūrimo vietoje liko rožinė dėmė, labai 
skausminga, vis didėjanti; paskui ji dingo. Kartais Žoze- 
fas susijaudindavo šiek tiek daugiau negu paprastai, bet 
jaudulys praeidavo, berniukas linksmai bėgiodavo po Pa- 
ryžiaus aukštosios pedagoginės mokyklos kiemą ir godžiai 
sukirsdavo sveiingų šeimininkų duodamus pusryčius, pie- 
tus ir vakarienę. Žozefo motina atsigavo ir kiekvieną kartą 
nors iš tolo pamačiusi Pasterą, susigraudinusi pravirkda- 
vo. 

O Pasieras? Kas dėjosi jo sieloje tomis dienomis? Jį 
kankino abejonės, naktimis visai neimdavo miegas, viltys 
pynėsi su baime, dvasios pakilimo minutes keitė liūdesio 
valandos. Galbūt vien tik ponia Paster, artimiausia jo drau- 
gė ir ištikimiausia pagalbininkė, žinojo, kokia kaina jis 
siekia tos pergalės. Kad jis laimės, Mari Paster neabejojo, 
bet kiek tai kainuos jos vyrui?! 

Tomis dienomis ji rašė savo vaikams: „Brangūs vaikai, 
dar viena jūsų tėvo nemigos naktis, jis visai negali susitai- 
kyti su mintimi, kad paskutinę gydymo stačiją tam berniu- 
kui reikės įšvirkšti visai šviežių nuodų...“ 

Po dešimties dienų, liepos šešioliktąją, Žozefą Meisterį 
įskiepijo paskutinį, dvyliktą kartą visai šviežia emulsija, 
kuri iš karto užmušdavo triušį, paversdavo pasiutusiu svei- 
ką šunį ir būtinai turėjo užkrėsti pasiutlige žmogų. 

Bet Žozefui Meisteriui toji emulsija turi išgelbėti gyvy- 
bę. Negana to padaryti jį visiems laikams atsparų pa- 
siutligės nuodams 


Turi... Bet ar taip bus? Tas klausimas kankino Pasterą, 
naktį neleido sumerkti akių, sukėlė haliucinacijas. Jam 
ėmė vaidentis neegzistuojančios minios baisūs šauksmai. 
Ir kai mintyse vėl svarstė „už“ ir „prieš , kai pasivertęs 
vienu iš savo priešų, pats sau pasakė: „Juk tu ne gydyto- 
jas, kokią teisę turi gydyti žmogų?!“ — staiga aiškiai su- 
vokė, kad berniukas mirs. Galbūt jau miręs... 

Pašokęs iš krėslo, sveikąja ranka sugriebė lazdą, ant 
švarko užsimetė plačią peleriną ir, kad nepažadintų greti- 
mame kambaryje miegančios žmonos, labai tyliai nusilei- 
do laiptais, išėjo į kiemą ir pasuko į laboratorijos pastatą. 

Kambario kampe, laikinai paverstame jaunojo paciento 
miegamuoju, prie lovytės sėdėjo moteris — Žozefo motina. 
Sugirgždėjus durims, ji krūptelėjo ir pakilo. Vilkdamas 
koją, Pasteras greitai įveikė juos skyrusį atstumą ir su 
kankinamu nerimu pažvelgė į motinos akis. Jos buvo ra- 
mios, šiek tiek apsiblaususios nuo snaudulio. Tada Pasteras 
pagaliau ryžosi pažvelgti į lovytės galvūgalį. Berniukas ra- 
miai sau miegojo. 

Pasteras susverdėjo. Išsigandusi ponia Meister ištiesė“ 
jam ranką. Pirmą kartą per tas ilgas dešimt dienų Luji Pas- 
teras nusišypsojo. Ir pirmą kartą patikėjo: berniukas gy- 
vens, jis išgelbėtas! | 

Stipriai paspaudęs motinos ranką, tylėdamas išėjo iš 
kambario. Dabar jau žinojo, kad pergalė jo rankose. Jis 
nuskubėjo į miegamąjį nuraminti žmonos (veltui įtikinėjo 
save, kad ji miega!) ir pasidalinti su ja savo mintimis, Kaip 
kad buvo įpratęs štai jau trisdešimt šešeri metai. 

Ponia Paster klausėsi ir viską suprato. Ir tikėjo viskuo, 
ką jai sakė tas didis žmogus. Kartą ir visiems laikams įti- 
kėjusi jo didingumu, nė sykio juo nesuaąbejojo per visą 
jų ilgą bendrą gyvenimą. Ji žinojo viską, ką vyras darė 
ir apie ką mąstė. Jo diktuojama, rašė informacijas į Mokslų 
akademiją, vėliau — į Medicinos akademiją, pranešimus 
ir straipsnius, o kartais net bandymų protokolus. Visada 
didžiucdavosi jo įžvalgumu, reiklimu sau ir net tuo, Kad 
jis dažnai užmiršdavo ir ją, ir vaikus, kai tik susižavėdavo 
kokia nors nauja idėja. Tomis dienomis kiek sugebždama 
stengdavosi dalyvauti laboratorijos gyvenime, neįgristi 
jokiais šeimos reikalais. Jos akyse iis tapo garsiu moksli- 

ninku, pripažintu visame pasaulyje. Jos akyse buvo išrink- 
tas į Prancūzijos Akademiją, užėmė joje vieną iš keturias- 
dešimties krėslų, skirtų „nemirtingiesiems“. Jos akyse jis 
seno ir karšo. 

Klausydamasi jo, su nerimu žiūrėdavo į išblyškusį vei- 
dą, karštligiškai blizgančias akis. 

— Tu supranti, Mari, — lyg tarp kitko pasakė Paste- 
ras,— dabar nebereikės sukti galvos, kaip įšvirkšti vakciną _ 
visiems pasaulio šunims, kad jie nesirgtų pasiutlige! Net 
nereikės skiepyti visų žmonių, kad apsaugotume nuo už- 
krėiimo. Dabar gydysime tik apkandžiotus pasiutusių 
gyvūnų... 

Patylėjes tęsė kur kas tyliau: 

— Gydyti... Kaip atsitiko, kad chemikas išrado žmo- 
gaus gydymo metodą? Chemikas, o ne gydytojas? 

Ištikima gyvenimo palydovė net nesusimąstė, neabe- 
jodama atsakė: 

— Ak, Luji, bet juk tu chemikas! Argi galėjo būti 
kitaip?.. 


ŽMOGUS AUGA... 


Gerai, kad las chemikas netapo dailininku: dabar mes 
turėtume pavojinga varžovų... 
Žeromas 


Barbjė pensione šešiolikmetis Luji buvo laikomas savu 
vaiku. Bet čia jautėsi nejaukiai. Keistas negalavimas kan- 
kindavo rytais, o vakarais stipriai skaudėdavo galvą. Ir 
dar tas nepaprastas gimtųjų namų ilgesys... Gal dėl to 
negaluoja, kad traukia namai, o gal svajoja apie namus 
todėl, kad serga? Tiesą sakant, jis nekėlė sau to klausimo, 
tiktai suprato, kad daugiau nebegali pasilikti Paryžiuje ir 
kad jei ne šiandien, tai rytoj išvažiuos į Arbua. 

Kai sunerimęs dėl jo nepaprastai liūdnų laiškų tėvas 
atvažiavo aplankyti, Luji iš karto pasakė: 

— Leisk man grįžti namo! 

— Aš kaip tik tavęs atvažiavau,— atsakė tėvas. 

Pasterai gyveno netoli Arbua miesto, prie tilto, nutiesto 
per Kiujizanso upelį. Čia Žanas Žozefas Pasteras nuomojo 

mažą namelį ir kiemą, kuriame buvo išrausti grioviai 
odoms apdoroti. Buvęs Napoleono kareivis Žanas Žozefas 
savo protėvių baudžiauninkų pavyzdžiu tapo odininku ir 
per darbštumą, sąžiningumą ir lavinimąsi susikūrė šiokią 
tokią materialinę gerovę. 

Kai Luji vėl įkvėpė tėvo odų raugyklos kvapą, pasijuto 
visiškai laimingas. Ilgesys daugiau nebekankino, negalavi- 
mas buvo beveik užmirštas. Motina ir brolį dievinusios 
seserys ne mažiau už patį Luji apsidžiaugė, kad jis grįžo. 
Tik tėvas buvo ne visai ramus dėl sūnaus ateities. Kartais 
Žanas Žozefas priekaištaudavo sau, kad leidosi įkalbamas 
ir išsiuntė Luji į Paryžių, kartais apgailestaudavo, kad tas 
bandymas nedavė reikiamų vaisių. 

Ir tėvas, ir motina troško vienintelį sūnų išleisti į moks- 
lus, nors, tiesą sakant, jie neturėjo jokio pagrindo manyti, 
kad Luji pateisins jų lūkesčius. Berniukas mokėsi stropiai, 
sąžiningai ir pradinėje mokykloje, ir Arbua koleže, bet 
nei ten, nei čia nepasižymėjo ypatingais gabumais. Gal 
tik polinkiu piešti. 

Piešimą mėgo aistringai ir visas atsidėdavo jam. Tai 
buvo vienas iš pagrindinių jo charakterio bruožų: jeigu 
ką nors mylėjo, tai mylėjo nesavanaudiškai, visa siela, ir 
niekam kitam nelikdavo vietos nei jo mintyse, nei širdyje. 

Iš pradžių apsiribodavo tėvų namuose kabojusių pa- 
veikslų kopijomis, paskui ėmė piešti iš atminties, pagaliau 
staiga metė kopijas bei anglį ir pastele ėmė piešti motinos 
portretą. Tai buvo pirmasis originalus portretisto darbas, 
atskleidęs neeilinius dvylikos metų dailininko gabumus. 

Dailininku jį praminė draugai, dailininko ateitį jam pra- 
našavo Arbua gyventojai, seserys didžiavosi jo piešiniais 
ır portretais. Ir tik tėvo išdidumą užgaudavo mintis, kad 
Luji, kurį jis svajojo kada nors pamatyti mokytoju, o pas- 
kui — kas žino! — ir koležo vedėju, nerodė noro mokytis. 

Draugiška Pasterų šeima jau kelerius metus gyveno Ar- 
bua, kur šeimos galva su žmona, sūnumi ir keturiomis duk- 
terimis atsikėlė netrukus po Luji gimimo. Sūnus gimė 1822 
metais gruodžio 27 dieną Dolio miestelyje, bet vaikystę 
praleido Arbua ir tą miestą laikė gimtuoju. Jis mėgo Arbua 
apylinkes, sraunų, nors ir negilų Kiujizanso upelį, mėgo jo 
vaizdingose pakrantėse piešti nesudėtingus peizažus arba 

žvejoti su ištikimu draugu Žiuliu Verseliu. O vakarais, kai 
tėvai ragindavo kartoti pamokas, sugalvodavo visokiausių 
pretekstų, kad išbėgtų iš namų pas kaimynų berniukus. 

Ir staiga (visai nesuprantama, kas atsitiko) Luji pamėgo 
knygas. Užmestos anglys ir pastelė, žvejo tinklas padova- 
notas Žiuliui Verseliui, kaimynų vaikai vakarais veltui jį 
kviečia sutartiniu švilpimu į gatvę. Koleže mokytojai ne- 
gali atsistebėti — kas atsitiko mažajam Pasterui? 

Kas atsitiko? Ogi tai, kas paskui gyvenime jam nutikda- 
vo dažnai: pamėgęs knygas, jau į nieką kitą nebegalėjo 
reaguoti — jame tiesiog nelikdavo daugiau energijos ir 
jėgų. Užtat tas spausdinto žodžio pomėgis jį pastūmėjo į 
pažinimo kelią, kuris vėliau tapo svarbiausias. Kuo daugiau 
berniukas skaitė, tuo labiau troško žinių, labai greitai 
pasivijo ir pralenkė bendraamžius. 

Kartą vakare Pasterų namuose įvyko reikšmingas Luji 
tėvo ir Arbua koležo direktoriaus Romanė pokalbis. 

— Visi mes neįvertinome jūsų sūnaus, brangusis Žo- 
zefai, — pasakė Romanė,— berniukas daro didelę pažangą 
ir, kas svarbiausia, jis nemėgsta apsiriboti paviršutiniško- 
mis žiniomis. Viskas, ką jis išmoksta, palieka jame gilų 
pėdsaką, jis stengiasi viską išsiaiškinti, išgvildenti priežas- 
tis ir suvokti dalyko esme. Jis kalba apie ką nors tik tada, 
kai išmano dalyką ir nesileidžia išstumiamas iš vėžių. Jo 
ryžtas, siekimas viską pažinti ir patikrinti — mokslinin- 
kams būdingi bruožai. Brangusis Pasterai, ne apie mokyto- 
jo karjerą jūs turite svajoti — sūnus sugebės kur kas 
daugiau. 

Šiek tiek priblokštas tokių filosofo Romanė, visai nelin- 
kusio ką nors girti be reikalo, pagyrimų Žozefas Pastėras 
bandė prieštarauti: 

— Kam mums siekti to, kas nepasiekiama, reikia ten- 
kintis tuo, ką galime padaryti. Mokslininko karjera visų 
pirma reikalauja išprusimo, o jums, mano drauge, žinomos 
mūsų materialinės galimybės. 

— Jūs teisus. Bet vis dėlto Luji reikia rengtis į aukštąją 
mokyklą. Aš turiu galvoje Paryžiaus aukštąją pedagoginę 
mokyklą. Žinoma, bus šiokių tokių išlaidų, bet galbūt ką 
nors sugalvosime. 

Į pokalbį įsiterpė kapitonas Barbjė, atostogavęs Arbua 

ir spėjęs susidraugauti su Pasterų šeima: 

— Manau, galėsiu padėti Luji Paryžiuje, kad jo pragy- 
venimas jums kainuotų nedaug. Lotynų kvartale yra iš šių 
vietų kilusio Barbjė pensionas. Mano paprašytas, iš savo 
kraštiečio jis ims mažesnį mokestį. Pensiono gyventojai 
mokosi Sen Luji licėjuje, kur puikiausiai pasirengia egza- 
minams į Paryžiaus aukštąją pedagoginę mokyklą. 

Žozeias Pasteras nežinojo, džiaugtis jam ar liūdėti. 
Viena vertus, jis negalėjo neklausyti tokio draugo, kaip 
Romanė, patarimų ir negalėjo nesijaudinti, kad kapitonas 
rūpinasi jo sūnumi, antra vertus — kaip ryžtis išsiųsti 
šešiolikmetį Luji į triukšmingą, neramų, nepažįstamą Pary- 
žių, išplėšti jį iš įprastinės aplinkos, iš švelnios seserų ir 
motinos globos? O kaip jausis jo mylimas berniukas toli 
nuo viso to? 

Bet sveika nuojauta ir nerimas dėl sūnaus ateities įveikė 
širdies balsą, ir Žozefas Pasteras galų gale ryžosi. Tėvų 
sielvartas dėl Luji išvykimo šiek tiek aprimo, kai jie suži- 
nojo, kad kartu važiuos ir geriausias draugas Žiulis Ver- 


selis. 
Berniukai išvažiavo 1838 metų spalio gale. Žiulis nuo- 


širdžiai džiaugėsi, Luji jautėsi nei šiaip, nei taip, galvojo 
apie naujas vietas ir naujus žmones, prie kurių reikės pri- 
prasti. Nuo šiol jo likimas buvo nuspręstas — gyvenimas 
Barbjė pensione, rengimasis egzaminams licėjuje, o paskui 
Paryžiaus aukštoji pedagoginė mokykla — visų geriausių 
Arbua koležo mokinių pretenzingų svajonių objektas. 

„.. Staiga visa tai žlugo. Luji neištvėrė Paryžiaus gyve- 
nimo, grįžo namo. Tėvas negalėjo susigaudyti savo jaus- 
muose: džiaugtis tuo, kas įvyko, ar ne. Bet Luji nemanė 
mesti mokslo — apie penkiasdešimt kilometrų skyrė gim- 
tąjį Arbua nuo Bezansono, kur karališkajame Franš Kontė 
koleže galėjo baigti mokslus. Jis ryžosi ten važiuoti. Prieš 
tai, dar mokydamasis Arbua koleže, spėjo nupiešti draugų 
ir pažįstamų portretų galeriją. Dabar jis piešė ne taip ais- 
tringai, bet labai stengėsi, ir kiekvienas naujas portretas 
būdavo geresnis už ankstesnį. Šiaip ar taip, bet draugai 
ir tėvo patarėjai vėl prabilo, kad nuodėmė žlugdyti tokį 
talentą ir kad nereikia prievartauti jauno žmogaus prigim- 
ties ir versti daryti tai, į ką jis pats nelinkęs. O polinkis 

taip ryškiai atsiskleidė tapytuose portretuose, kad laiki- 
nai primiršta dailininko pravardė vėl jam prilipo. 

Iš portretų žvelgė tokie gyvi ir tokie panašūs į savo 
originalus veidai, kad ne tik tie, kuriuos vaizdavo Luji, — 
visi, kam teko matyti jo piešinius, žavėjosi. Štai tėvukas 
Gedo, kaimynas kubilius, septyniasdešimtmetis senukas, 
mintinai mokantis visus Beranžė eilėraščius. Raukšlėtame 
veide labiausiai krenta į akis išraiškinga burna, ir, regis, 
šią minutę tėvukas Gedo pravers lūpas ir, švelniai šypsoda- 
masis, prabils mylimo poeto žodžiais. Štai berniukas akso- 
miniu kostiumu, liūdnai liguistu veideliu ir pasmerktojo 
ankstyvai mirčiai akimis. Štai moteris balta suknute, jos 
griežtame veide gali įžvelgti dideiį reiklumą sau ir visuo- 
menei. Štai grupinis pažįstamos šeimynos Roš portretas, 
sena aštuoniasdešimtmetė vienuolė ir daugybė kitų įdomių 
ir įsimintinų veidų. 

Luji daug piešė nepavargdamas ir taip įsivarė, kad net 
Bezansone ne iš karto galėjo sustoti ir įsitraukti į mokslą. 
Įstojęs į Franš Kontė koležą, visų pirma nupiešė vieno savo 
naujo draugo portretą. Portretas išėjo toks geras, kad buvo 
iškilmingai pakabintas koležo priimamajame. Netikėtai 
po šio garbingo įvertinimo ir daugybės pagyrų Luji vėl — 
dabar jau visiems laikams — metė piešti ir visomis išga- 
lėmis ėmėsi mokslo. „Pirmojo koležo mokinio vietą labiau 
vertinu negu dešimt tūkstančių tokių pagyrimų, — pasakė 
pats sau, — nes jie nė per žingsnį nepriertina manęs prie 
Paryžiaus aukštosios pedagoginės mokyklos”. 

Į pedagoginę mokyklą! Štai kas! Vadinasi, vėl Paryžius, 
vėl namų ilgesys, vėl svetimi veidai aplink... Pasteras pats 
sau nusišypsojo — dabar jau nebepabėgs, nepasiduos 
jausmams, būtinai baigs aukštąją mokyklą ir būtinai atsi- 
dės mokslui. 

Kokiam? Na, šito jis dar nežino. Laikas parodys. 

Beje, laikas rodė kažką ne taip... 

Filosofiją Pasterui dėstė jaunas auksaburnis universite- 
to dėstytojas. Jis girdavosi sugebąs valdyti mokinių pro- 
tus. Tiksliuosius mokslus dėstė senstelėjęs ir nepasižymin- 
tis entuziazmu mokytojas. Jį erzindavo jaunosios kartos 
smalsumas. Tas mokytojas ne kartą stebėdamasis pykdavo 
per pamokas, kai užsimiršęs Pasteras apiberdavo jį labai 

netikėtais klausimais: 

— Paklausykite, Pasterai, jūs užmiršote, kad aš priva- 
lau jus klausinėti, o ne jūs mane tardyti! 

Ir vis dėlto per humanitarinių mokslų bakalauro laips- 
nio egzaminus Luji iš filosofijos sugebėjo gauti tik ketver- 
tą, o iš tiksliųjų mokslų — penketus. O juk jo pirmasis fi- 
losofijos mokytojas ir pirmasis patarėjas ponas Romanė 
tikėjosi, kad iš jo išeis filosofas!.. Ir apskritai jis nenusipel- 
nė pono Romanė pagyrimo — iš kitų dalykų pažymiai buvo 
vos patenkinami ir, tiesą sakant, visi jo atsakymai per 
egzaminus toli gražu nebuvo be priekaištų. 

Taigi laikas rodė visai ne tai, ko iš jo buvo laukiama... 
Kai po metų Luji Pasteras, būdamas jau neetatinis Bezan- 
sono koležo mokytojas, vėl laikė egzaminus, dabar jau ma- 
tematikos mokslų bakalauro, iš chemijos gavo trejetą, 
nors chemija tuo metu jau ėmė šiek tiek domėtis. 

Iš Bezansono jis išsivežė polinkį į chemiją, tvirtą nuta- 
rimą atsidėti mokslams ir naują, mylimą draugą Šarlį Ša- 
piuji. Su tuo draugu jis atvažiavo į Paryžių 1842 metų ru- 
denį. 

Paryžiuje jo laukė jau kartą pramintas takelis į Barbjė 
pensioną, kur tikėjosi praleisti metus, kad tinkamai pasi- 
rengtų egzaminams į aukštąją pedagoginę mokyklą ir iš- 
laikytų juos vienodai gerai iš visų dalykų. Mokydamasis 
pensione, tęsė dėstytojo veiklą ir pasidarė toks naudingas 
savininkui, kad ponas Barbjė visiškai atleido Pasterą nuo 
mokesčio. 

Gyvenimas Paryžiuje virte virė. Neliko vietos ilgesiui 
ir nuoboduliui, bet, deja, atsinaujino galvos skausmai ir 
priminė Pasterui jo gėdingą bėgimą iš čia prieš ketverius 
metus. Tiesa, dabar šalia buvo mylintis draugas, kurio 
budri akis įdėmiai jį stebėjo ir neleido per daug pervargti 
bei alinti sveikatą. Pabūti tokiu stebėtoju Šapiuji paprašė 
Pastero tėvai, žinoma, slapčia nuo sūnaus, ir iš Šapiuji gau- 
davo slaptų žinių apie Luji gyvenimą ir užsiėmimus. Tos 
žinios džiugino — dabar jie galutinai patikėjo, kad sūnus 
bus mokslo žmogus. 

Paryžiaus aukštoji pedagoginė mokykla atverdavo 
kelius į mokytojo ir profesoriaus karjerą, bet čia įstoti 
nebuvo lengva. Rengdamasis stojamiesiems egzaminams, 

Pasteras klausėsi paskaitų ne tik Sen Luji licėjuje, bet ir 
Sorbonoje, o laisvalaikiu mokydavosi bibliotekoje. Sor- 
bonoje pirmą kartą klausėsi žymaus mokslininko, protingo 
ir puikaus lektoriaus, garsaus chemiko Žano Batisto Diuma 
paskaitos. Ir lektorius, ir paskaita, ir labai daug susirin- 
kusių žmonių didžiulėje universiteto salėje padarė jaunam 
provincialui nepaprastą įspūdį. Jis nedelsė pasidalyti juo 
susavo brangiais tėvais, parašė jiems kupiną susižavėjimo 
laišką, pilną puikiausių ateities planų. 

Nuo tada chemija galutinai užėmė pirmąją vietą jo 
mintyse ir širdyje. Jis pasinėrė į mokslą, atidavė jam 
visą laiką ir jėgas. Pasteras Diuma katedros papėdėje, 
jo paties žodžiais, užsikrėtė tikro mokslininko entuziazmu. 

Sen Luji licėjų baigė labai gerai ir 1843 metų pabaigoje 
buvo priimtas į Paryžiaus aukštąją pedagoginę mokyklą 
ketvirtuoju konkurso sąraše. 


Dabar jis galėjo mokytis pas kitą garsų chemiką: Pa- 
ryžiaus aukštojoje pedagoginėje mokykloje dėstė pro- 
fesorius Balaras, kuris išgarsėjo atradęs bromą. Bet iš 
prigimties veiklus Pasteras negalėjo apsiriboti tik paskaitų 
klausymu, troško priartėti prie mokslo, niežėjo darbo 
laukiančios rankos, todėl negalėjo ramiai žiūrėti, kaip 
laborantai sveria, supila, maišo ir daro daug kitų mani- 
puliacijų su visokiais produktais, kristalais ir dvokian- 
čiomis medžiagomis. Jau tada svajojo viską daryti pats, 
jį viliojo akivaizdūs bandymai, todėl neilgai galvojęs 
pasiprašė į Diuma preparatoriaus Baruelio padėjėjus. Čia 
praleisdavo sekmadienius ir šventes. Be to, jis klausėsi 
keistoko profesoriaus Delafoso, išsiblaškiusio ir abejingo 
viskam, išskyrus savo kristalus, mineralogijos paskaitų, 
gilinosi į fiziką, matematiką ir daug kitų dalykų. O kitu 
laiku, kai neturėdavo pamokų Barbjė pensione, studijuo- 
davo pedagoginės mokyklos bibliotekoje, ryte rijo dau- 
gybę mokslinių straipsnių ir knygų. 

Tačiau „kito laiko“ beveik nelikdavo, ir jis skundėsi 
Šapiuji, su kuriuo įsigudrindavo kartkartėmis pasimatyti, 
kad neužtenka laiko praktikos darbams laboratorijoje 
atlikti. Siaip ar taip, kad padirbėtų su fosforu — taip jis 
vadino daug valandų reikalaujantį bandymą grynam fos- 

forui gauti, — jam tenka keltis trečią valandą naktį, o 
ketvirtą jau būti laboratorijoje prie stalo. 

Šapiuji visai pagrįstai nusistebėjo: 

— Bet juk to visai nereikia! Studijuojant chemijos 
kursą, užtenka teoriškai susipažinti su fosforo gavimo 


metodika. 
— Ak, kodėl tu ne chemikas! — atsakė Pasteras.— 


Tada tu neužduotum tokių klausimų, ir mudu dienas ir 
naktis kartu leistume laboratorijoje... 

Žinoma, jis pasiekė savo ir labai didžiavosi, kai atliko 
visą fosforo gavimo laboratorijoje procesą ir pagaliau 
iš savo rankomis susmulkintų ir sudegintų kaulų gavo 
šešiasdešimt gramų to elemento. Visokiausių kvapų pri- 
sikvėpavo tuo metu, darė visokias manipuliacijas! Ir kai 
be galo išdidus ant stiklainio etiketės galų gale rašė žodį 
„Fosforas“, iš nuovargio drebėjo ranka, griuvinėjo kreivos 
bei šleivos raidės. Bet jis sulaukė Baruelio pagyrimo, pir- 
mojo tikro mokslininko paskatinimo, pelnyto jau pirmai- 
siais studijų mėnesiais. 

Slėpdamas džiaugsmo ašaras, tą dieną pasakė Šapiuji: 
„Kokia laimė būti chemiku! Ir kokia laimė, kad aš juo 
tapsiu!” 

Dabar Pasteras troško kiek galima greičiau baigti Pa- 
ryžiaus aukštąją pedagoginę mokyklą ir imtis savarankiš- 
kų chemijos tyrimų. Bibliotekoje praleistos valandos nenu- 
ėjo veltui — domus jo protas brandino temą, kuriai iš 
pradžių ketino skirti savo darbus: kodėl vienodos chemi- 
nės sudėties medžiagos gali smarkiai skirtis fizinėmis 
savybėmis? 

Jis svajojo pažinti naujas tiesas, bet prieš tai reikėjo 
įveikti egzaminus. Ir dabar juos laikė ne geriau negu Be- 
zansone — trukdė susikaupimas prie vieno dalyko, kitiems 
nebeužteko jėgų. Taip jis išlaikė fizikos mokslų docento 
vardo egzaminus. Užtat kai griežta mokslininkų komisija 
išklausė jo bandomąją paskaitą, nutarimas buvo. vien- 
balsis: tas karštas jaunuolis taps puikiu dėstytoju. Ir po 
kelių mėnesių, vos spėjus baigti aukštąją pedagoginę 
mokyklą ir gauti teise dėstyti aukštosiose mokyklose, jį 
paskyrė Turnono miesto licėjaus fizikos dėstytoju. 

Pasteras buvo priblokštas — jis visai nesvajojo apie 
tokią karjerą. Paskaitų skaitymas jį domino tik tiek, kad 

galėtų papasakoti klausytojams apie savo darbus. Jis ne- 
norėjo atsisveikinti su laboratorija, kurioje iš tikrųjų 
pajuto savo pašaukimą. Fizikos docento pareigos nė kiek 
neviliojo, jam labiau patiktų būti eiliniu preparatoriumi 
bet kurioje chemijos laboratorijoje. 

Šį kartą pasisekė: pakliuvo ne į bet kokią laboratoriją, 
o į tą, apie kurią net nedrįso svajoti — pas profesorių 
Balarą. Tame iš pažiūros droviame, rimtame jaunuolyje 
spindinčiomis pilkomis akimis ir labai mikliomis, darbš- 
čiomis rankomis Balaras pirmasis pastebėjo būsimąjį 
mokslininką. Begalinis darbštumas ir mokėjimas susi- 
kaupti — vertingi dvidešimt ketverių metų jaunuolio 
bruožai. Balaras nutarė jo neišleisti. Savo nutarimą paskel- 
bė viešai: nuėjo pas švietimo ministrą ir pareiškė, kad 
norėtų pasilikti jaunąjį docentą savo laboratorijoje. Jis 
pasakė manąs, jog neprotinga atplėšti Pasterą nuo Pary- 
žiaus, kur jo, Balaro, vadovaujamas nuo paryčių iki sutemų 
rengs disertaciją ir — pamatysite, jis dar gerai pasiro- 
dys! — čia iš jo bus kur kas daugiau naudos negu bet ko- 
kiose, net profesoriaus pareigose toli nuo Paryžiaus aukš- 
tosios pedagoginės mokyklos. 

— Todėl kaip tik čia, — baigė savo argumentus Bala- 
ras, — kur jis mokėsi kelerius metus ir kur pradėjo ryškėti 
jo talentas, mūsų padedamas galės atsiskleisti iki galo. O 
paskui, kai taps tikru mokslininku, galėsite skirti profeso- 
riumi bet kur. 

Paskutinis argumentas įtikino ministrą, ir Balaro prašy- 
mas buvo patenkintas. Pasteras buvo laimingas, kad galės 
dirbti tokio puikaus žmogaus, kaip Balaras, vadovauja- 
mas. į 

Balaras išgarsėjo būdamas 25 metų, kai dirbdamas 
provincijos vaistinės galiniame kambaryje atrado cheminį 
eiementą bromą, paskui gavo profesoriaus vietą Paryžiuje 
ir tolesnį gyvenimą paskyrė kitų atradimams. Tam žmogui 
buvo visiškai svetimas garbės troškimas ir egoizmas, svar- 
biausia jam — savo žinias ir idėjas perduoti jauniems 
mokslininkams. Jis dosniai dalijosi ir vienu, ir kitu, nieka- 
da nelaukdamas dėkingumo. 

Pasirūpinęs, kad Pasteras liktų Paryžiuje, Balaras jam 
leido naudotis laboratorija ir jį konsultavo. Be to, sudarė 

sąlygas dirbti kartu su profesoriumi Ogiustu Loranu. 

Ogiustas Loranas jau buvo Mokslų akademijos narys 
korespondentas, išrinktas po to, kai moksliškai pagrindė 
Diuma pakeitimo teoriją. Toji teorija leido į chemines 
medžiagas žiūrėti kaip į molekulių statinius, kuriuose 
vieną elementą galima pakeisti kitu, bet palikti nepakeistą 
sandarą, kaip, anot Pastero, iš pamatų vieną po kito galima 
išimti akmenis ir pakeisti naujais. 

Balaro laboratorijoje Ogiustas Loranas ketino pagrįsti 
kai kurias teorines prielaidas ir šiam darbui pasitelkė 
Pasterą. Apie tą įvykį Pasteras skubėjo parašyti Šapiuji, 
kuris tuo metu jau buvo filosofijos dėstytojas Bezansone: 
„Net jeigu tas darbas neduos skelbtinų rezultatų, gali 
įsivaizduoti, kiek sužinosiu, keletą mėnesių padirbėjęs 
su tokiu patyrusiu chemiku . 

Bet darbą su Loranu greitai teko nutraukti: jaunasis 
profesorius buvo paskirtas Diuma pavaduotoju Sorbonoje. 
Vis dėlto Pasteras spėjo kai ką iš jo išmokti. Pavyzdžiui, 
kartą Loranas pasakė, kad pagal išorinius požymius visiš- 
kai švari natrio druska, apžiūrima pro mikroskopą, atrodo 
kaip trijų tipų kristalų mišinys. Kristalai tiek skiriasi vie- 
nas nuo kito, kad žmogus, net paviršutiniškai susipažinęs 
su kristalais, lengvai gali pamatyti skirtumus. Tai pagiiino 
Pastero mintį, gimusią dar „sėdėjimo bibliotekoje laiko- 
tarpiu, kad cheminių reiškinių tyrimams didelę reikšmę 
gali turėti kristalų formos pažinimas ir kad chemikai be 
reikalo iznoruoja jiems labai artimus dalykus — fiziką ir 
kristalogratiją. 

1347 metų rugpjūčio 23 dieną Luji Pasteras apgynė 
dvi mokslų daktaro disertacijas: chemijos ir fizikos. Abi 
disertacijas paskyrė savo tėvams. Tuo pasireiškė dvidešimt 
penkerių metų mokslininko polinkis į sentimentalumą. 
Kai iš namų gavo atsakymą į savo pranešimą apie daktaro 
laipsnio suteikimą, susigraudinęs net apsiverkė, kad jo 
brangus tėvas toks kuklus ir nereiklus. „Šito negalėjau 
net tikėtis, — rašė Pasteras vyresnysis.— Mano savimeilę 
visiškai patenkino tai, kad tu gavai teisę dėstyti...“ O ki- 
tame laiške: „Tu gerai darai, kad eini tiesiai į tikslą. Tau 
ne kartą teko išklausyti mano prieštaravimus tik todėl, 
kad karštai tave myliu. Mane visada neramina tik viena: 

bijau, kad neištversi tokio įtempto gyvenimo...“ 

Kol kas įtemptas gyvenimas jam nekliudė. Smalsų ir 
visada trokštantį žinių, jį visada įkvėpdavo tie darbai, 
kuriuos tekdavo daryti arba kuriuose dalyvaudavo. Ir tas 
nuolatinis entuziazmas, milžiniška nervinė įtampa vertė 
užmiršti negalavimus, kurie, be to, tada labai mažai jam 
rūpėjo. 

Fizikos disertacija buvo pavadinta „Reiškinių, susijusių 
su skysčių savybėmis sukti poliarizacijos plokštumą, ty- 
rimai . Temą Pasteras pasirinko neatsitiktinai — ji buvo 

"įvadas į medžiagų kristalinės formos ir jų cheminės sudė- 
ties santykio tyrimus. 

Pagaliau jis galėjo visiškai atsidėti mokslui. Nepapras- 
tai greitai ir labai tiksliai daro pirmąjį tyrimą ir apie tai 
rašo tėvams: „Esu be galo laimingas. Netrukus tikiuosi 
paskelbti vieną darbą iš kristalografijos“. 

Yra tokių medžiagų, kurios pasižymi savotišku sugebė- 
jimu skirtingai kristalizuctis priklausomai nuo kristaliza- 
cijos režimo. Pavyzdžiui, susidaro skirtingi sieros kristalai, 
kai ji lydoma tiglyje esant aukštai temperatūrai ir kai tirps- 
ta anglyje: lydinyje atsiradę kristalai primena adatas, o 
tirpale — rombus. Todėl siera, kaip ir kiti panašūs chemi- 
niai elementai, vadinama dimorfine medžiaga. Pasteras 
ėmėsi sudarinėti pilną tokių medžiagų sąrašą, bet ne todėl, 
kad jį domino jų skaičius gamtoje. Jis norėjo vėliau įsi- 
skverbti į klausimo esmę, išsiaiškinii, kodėl vienos me- 
džiagos patiria tokias permainas, o kitos išlaiko pastovią 
kristalų formą esant bet kurioms kristalizacijos sąlygoms. 
Kitais žodžiais tariant, jį domino, koks molekulės sandaros 
reiškinių ryšys su jos cheminėmis bei fizinėmis savybėmis. 
Tai buvo dar vienas laiptelis į tą platformą, kurioje jis 
tikėjosi stoti į kautynes — kaip jums atrodo, su kuo? — 
su dideliu būriu gerbiamų mokslininkų. 

Darbas buvo baigtas iki 1848 metų kovo mėnesio, o ko- 
vo 20 dieną Pasteras Paryžiaus mokslų akademijoje jau 
skaitė ištraukas iš savo straipsnio „Dimortizmo tyrimai“. 

1848 metų kovo mėnuo... Žodžiai „tėvynė“, „revoliu- 
cija” iš gatvės veržėsi į laboratoriją, jaudino, žadino pat- 
riotinių jausmų antplūdį. Pasteras virpančia širdimi įsik- 
lausydavo į tuos žodžius. Respubliką įsivaizdavo gana 

miglotai, jam ji buvo kažkas kilnu, broliška. Visai nesi- 
domėdamas politika, jis paskendo tyrimuose, beveik ne- 
palikdavo laboratorijos, todėl neturėjo supratimo nei apie 
vykstančios 1848 metų buržuazinės revoliucijos pobūdį, 
nei apie jos tikslus bei uždavinius. Išėjęs iš Mokslų aka- 
demijos po ten padaryto pranešimo, laimingas Pasteras 
atsidūrė Panteono aikštėje. Čia pamatė žmonių minią prie 
greitomis sukalto balaganėlio. Stabtelėjęs perskaitė į akis 
krintančią iškabą „Tėvynės altorius“, — čia buvo renkamos 
lėšos revoliucijai. Susijaudinęs iki sielos gelmių, nusku- 
bėjo namo, pasiėmė visas savo kuklias santaupas — 150 
frankų — ir tuo pačiu keliu grįžo į Panteono aikštę. Pa- 
dėjes aukas ant „Tėvynės altoriaus“, pasijuto esąs respub- 
likos pilietis ir nusprendė, kad turi dar kažką padaryti, 
kad neliktų nuošalyje nuo tokio reikšmingo įvykio. 

Neilgai svarstęs, įstojo į Nacionalinę gvardiją ir, būda- 
mas ištikimas savo įpročiams, tuoj pat ėmė rašyti laišką 
namo: „Rašau jums iš Orleano geležinkelio pašto skyriaus, 
kur tarnauju Nacionalinėje gvardijoje... Labai džiaugiuosi, 
kad buvau Paryžiuje tomis vasario dienomis ir esu jame 
dabar. Man būtų sunku skirtis su Paryžiumi. Mūsų akyse 
vykstantys įvykiai yra kilnūs ir didžiai pamokantys... 
Jeigu prireiks, drąsiai kausiuos už šventą respubliką“. 

Tai tęsėsi neilgai — gal Pasteras suprato, kad naudos 
iš jo, kaip Nacionalinės gvardijos kareivio, maža, gal 
nepajėgė gyventi be laboratorijos, bet gana greitai jis vėl 
užsidarė Paryžiaus aukštojoje pedagoginėje mokykloje, 
dienas bei naktis leisdavo palinkęs prie savo kristalų. 


„IR SKVERBIASI Į GAMTOS PASLAPTIS 


Viskas, ko jis imasi, pasidaro aišku... 
Bio 


Noras pažinti tai, kas neištirta, tiesti naujus kelius, 
gvildenti neišspręstas ir galbūt neišsprendžiamas proble- 
mas buvo išskirtinis Pastero bruožas. Ir tarsi tyčia ne kas 
kitas, o jis visą gyvenimą susidurdavo su tais neaiškiais 
klausimais ir Paryžiaus aukštosios pedagoginės mokyklos 

bibliotekoje, ir pramonininko Bigo gamykloje, ir Šartro 
laukuose, ir gimdymo namuose. Aplinkybės rūpestingai 
suvesdavo jį su gamtos paslaptimis tam, kad jis tas pas- 
laptis atskleistų. Tai nebuvo paprasti atsitiktinumai: juos 
pastebi tik labai išlavėję protai, jie atsiduria tik tų moks- 
lininkų kelyje, kurie labai stengiasi juos aptikti. 

Taigi Pasteras, daugybėje knygų ieškantis dar nenuš- 
viestų, paslaptingų mokslo kampelių, perskaitė garsaus 
vokiečių chemiko Mičerlicho straipsnį, 1844 metais spalio 
14 dieną paskelbtą „Paryžiaus mokslų akademijos žiniose“. 
Tą straipsnį Pasteras labai įdėmiai skaitė daug kartų ir 
įsiminė mintinai. Jame iš tikrųjų būta įdomių faktų, kuriais 
žmogus, panašus į Pasterą, negalėjo nesusidomėti. Buvo 
rašoma apie vyno ir vynuogių rūgštis, gaunamas iš vyno 
akmens (kalio hidrotartrato). Be to, antrąją visiškai atsi- 
tiktinai buvo gavęs vienas fabrikantas dar prieš ketvirtį 
a:inžiaus iki Mičerlicho straipsnio, bet bandymais pakartoti 
rezultato niekaip nepavykdavo. Mičerlichas rašė, kad 
abiejų rūgščių ir jų druskų kristalai yra tokios pat chemi- 
nės sudėties, tokia pat kristalų formasu vienodais kampais, 
toks pat specifinis svoris, toks pat dvejopas šviesos lau- 
žimas, jų optinės ašys sudaro tokį pat kampą, jų vandeni- 
niai tirpalai vienodai laužia šviesos spindulius. Kitaip 
sakant, tų kristalų prigimtis, atomų skaičius molekulėje, 
išsidėstymas ir atomų atstumai vienas nuo kito yra vienodi 
abiejose medžiagose. Bet vyno rūgšties tirpalas kreipia 
poliarizuotą spindulį į dešinę, o vynuogių — optiškai visai 
neaktyvus. Dėl kokios priežasties taip skirtingai elgiasi 
visiškai vienodi kristalai? 

Nei Mičerlichas, nei prancūzų mokslininkas Provostė, 
taip pat tyręs tą reiškinį, negalėjo atsakyti į šį klausimą. 
Neatsakė į jį ir garsusis fizikas Žanas Batistas Bio, dar 
gerokai iki tų mokslininkų pareiškęs, kad kai kurių kūnų 
savybė sukti poliarizacijos plokštumą, matyt, priklauso 
nuo kūnų kristalų formos ir kad šios problemos nagrinė- 
jimas padės įsiskverbti į materijos molekulių sandaros 
paslantis. 

Mįsle taipirliko neįminta ir kaiptik dėlto, kad niekam 
nepasisekė jos įveikti, patraukė Pastero dėmesį. 

Perskaitęs Mičerlicho straipsnį, o paskui ir Provostė 

darbą, Pasteras prarado ramybę. Visų pirma ištyrė polia- 
rizacijos reiškinį, kuris pasirodė besąs labai įdomus ir 
poetiškas. 

Maždaug prieš du šimtus metų iki Pasterui pradėjus 
tirti kristalus buvo atrasta nuostabi islandiškojo špato 
savybė dvejinti šviesos spindulį. Jeigu pro to mineralo 
plokštelę žiūrėsime į bet kokį vaizdą, pamatysime ne vie- 
ną, o du vaizdus. Dvigubas spindulių lūžimas gana gerai 
buvo ištirtas vėlesniais dešimtmečiais. Paaiškėjo, kad dve- 
jinamas šviesos pluoštas tarsi pavirsta dviem savarankiš- 
kais spinduliais, ir kiekvienas iš jų elgiasi skirtingai. Jeigu 
iš feldšpato išdrošime prizmę, perpjausime ją įstrižai ir vėl 
suklijuosime kanadietišku balzamu, o paskui pro ją leisime 
šviesos pluoštą, tai praeis tik vienas iš dviejų spind::iių, 
antrasis atsispindės nuo kanadietiško balzamo ir nukryps 
į šalį. Jeigu paskui antrojo spindulio kelyje bus pastatyta 
dar viena tokia prizmė taip, kad jos plokštumos būtų 
parelelinės su pirmąja, nukrypęs spindulys praeis pro ją 
kaip pro bet kokį kitą skaidrų kūną. Bet užtenka tik pasuk- 
ti antrąją prizmę 90 laipsnių kampu, ir spindulys vėl nu- 
krypsta. Dabar jau svyravimai leidžiamoje šviesoje vyksta 
tam tikroje plokštumoje — šviesos bangos pasidarė po- 
liarizuotos. Tokia poliarizuota šviesa gali praeiti tik pro 
tam tikra tvarka išsidėsčiusių atomų tinklą. Ir jeigu tarp 
dviejų tokių prizmių padėsime kokią nors skaidrią me- 
džiagą, pavyzdžiui, kalnų krištolo plokštelę arba vamzdelį 
su cukraus tirpalu, pro juos praėjęs poliarizuotas spindu- 
lys vėl pakeis savo svyravimų plokštumą ir, nukrypęs 
į dešinę arba kairę, galės praeiti pro 90 laipsnių kampu 
pasuktą antrąją prizmę. Kūnų sugebėjimas sukti poliariza- 
cijos plokštumą vadinamas optiniu aktyvumu. 

Vėliau poliarizuotu įrenginiu — poliarimetru — buvo 
nustatyta, kad vieni kristalai nukreipia poliarizacijos 
plokštumą tik į kairę, kiti — tik į dešinę. Pavyzdžiui, Bio 
atrado, kad yra dvi kalnų krištolo rūšys — kreipiančios 
į kairę bei dešinę, be to, iš akies tarp jų jokio skirtumo 
nustatyti nepavyko: kristalai buvo visiškai vienodi san- 
dara, briaunų kiekiu, išsidėstymu ir t.t. 

Vėliau paaiškėjo, kad kvarco optinis aktyvumas susijęs 
su asimetriška jo kristalų sandara — tie, kurie šviesos 

spindulį kreipdavo į dešinę, dešinėje pusėje turėjo papil- 
domą briauną, o tie, kurie šviesos plokštumą kreipdavo 
į kairę, tokią briauną turėjo kristalo kairiame šone. 

Bet kodėl vyno ir vynuogių rūgštys, kurių kristalai 
visiškai vienodi, skirtingai reaguoja į poliarizuotą šviesą? 
Kur paslaptisė 

Mintis apie vidinę sandarą, sąlygojančią išorinę kūnų 
formą, šmėžavo Pastero galvoje kaip kokia įkyri idėja. 
Jeigu dviejų chemiškai vienodų medžiagų, susidedančių 
-iš tokių pat dalelių, tirpalai skirtingai reaguoja į šviesą, 
vadinasi, tos dalelės kažkuo skiriasi, samprotavo Pasteras, 
nors pasižymi tomis pačiomis cheminėmis savybėmis, tu- 
rėtų skirtis forma. O kas yra dalelių formos nevienodumai? 
Skirtingas jas sudarančių atomų grupavimasis. Poliariza- 
cijos plokštumos nukreipimas — optinis netaisyklingu- 
mas — rodo esantį vidinį netaisyklingumą, atomų gruna- 
vimosi nesimetriškumą. Jeigu ši hipotezė teisinga, tai, 
matyt, vidinė, nematoma dalelių asimetrija turi išryškėti 
matomame kristalo netaisyklingume. Kristalai turėtų būti 
skirtingi. 

Jeigu ši hipotezė teisinga... 

Kol kas ji aiškiai skyrėsi nuo tokių nusipelniusių moks- 
lininkų, kaip Mičerlichas ir Provostė, nuomonės. Jie tvir- 
tino, kad vyno ir vynuogių rūgščių kristalai yra visiškai 
vienodi. Pastero drąsa stoti į mūšį su pripažintais autori- 
tetais iš tikrujųstulbinanti. Bet tada, kai jam kildavo moks- 
lo problemos, autoritetų nebelikdavo. Ir jis gaibūt dėl 
jaunumo, o gai dėl užsispyrusio charakterio nesunkiai 
padarė prielaidą, kad ir Mičerlichas, ir Provostė galėjo 
būti neteisūs. Juk mokslininkai — taip pat žmonės, o kiek- 
vienam žmogui būdinga klysti... 

Jis gana lengvai nustatė, kad vyno rūgšties ir jos drus- 
kų optiškai aktyvių kristalų sandara yra netaisyklinga. 
Kartodamas Mičerlicho bandymus, atrado tai, ką praleido 
garsusis mokslininkas: vyno rūgšties druskų kristaluose 
egzistuoja iki tol nepastebėtos mažos pusbriaunės, sie- 
kiančics tik briaunos vidurį, ir dėl to kristalo sandara 
pasidaro netaisyklinga. Toks netaisyklingumas vadinamas 
hemiedrija (pusinimu). Jeigu šttokį kristalą Dadėtume 
prieš veidrodi, atspindys ne visais taškais sutapių si: ats- 


pindimu objektu. Labai svarbu tame bandyme buvo taiy 
kad visos vyno rūgšties kristalų hemiedrinės briaunos 
buvo dešinėje, ir kaip tik į dešinę krypo poliarizuotos 
šviesos spindulys. 

Tiesioginis hemiedrijos bei optinio aktyvumo ryšys, 
kaip ir manė Pasteras, buvo akivaizdus. Pirmoji bandymo 
dalis baigėsi sėkmingai. Jaudindamasis Pasteras pradėjo 
antrąją dalį, kuri turėjo patvirtinti, kad optiškai pasyvios 
vynuogių rūgšties kristalai yra simetriški ir hemiedrinė 
sandara jiems nebūdinga. 

Pasteras ištiria vynuogių rūgšties druskų kristalus ir... 
Kas tai? Negali būti, matyt, jis klysta... Daug kartų kartoja 
bandymą, bet gauna tuos pačius rezultatus: optiškai pasy- 
vios vynuogių rūgšties kristalai taip pat hemiedriški!.. 
Vėl nesėkmė! Visas pastatas griūva iš karto; paaiškėjo, kad 
visa grakšti optinio medžiagos aktyvumo priklausomybės 
nuo jos sandaros teorija yra niekam tikusi. 

Labai ekspansyvus, greitai kintančių nuotaikų, Pasteras 
nuliūdo — bandymai nepatvirtino hipotezės, viską reikia 
pradėti iš pradžių. Bet kad pradėtų iš naujo, reikia naujos 
hipotezės, o jis nieko kito negali sugalvoti! Nepaisydamas 
eksperimento rezultatų, jis ir toliau tiki savo pirmine prie- 
laida, nes paprasta logika byloja jos naudai. 

Jau visiškai be entuziazmo Pasteras vėl — kelintą kar- 
tą! — pro mikroskopą apžiūri mažyčius paslaptingos vy- 
nuogių rūgšties kristaliukus ir — štai pagaliau! — pastebi 
juose kažką naujo, kas praslydo pro akis ankstesniųjų 
stebėjimų metu. Paaiškėjo, kad hemiedrija ir čia yra, bet 
ne tokia, kaip pirmuoju atveju: jeigu visos papildomos 
vyno rūgšties kristalų briaunos išsidėsčiusios dešinėje, 
tai čia vienų dešinėje, o kitų — kairėje... Dar neaišku, ką 
tai gali reikšti, bet šioks toks kabliukas jau yra. Reikia vis- 
ką tinkamai: apgalvoti. 

Galvoti — tai ne sėdėti sudėjus rankas. Mąstyti reikia 
dirbant. Ir Pasteras nepaprastai kantriai imasi labai 
kruopštaus darbo: iš visų nusėdusių tirpalo dugne kristalų 
atrenka tuos, kurių papildomos briaunos yra dešinėje, ir 
atskiria nuo tų, kurių briaunos kairėje. Milžiniškas darbas! 
Bet kokius nuostabius vaisius jis davė! 

Kai, baigęs tą beprotišką rūšiavimą, Pasteras vėl pa- 


ruošė tirpalus — šį kartą atskirai iš kairiųjų kristalų ir 
atskirai iš dešiniųjų — ir ištyrė juos poliarizatoriumi, pa- 
matė tai, ką ir tikėjosi pamatyti: „kairysis tirpalas šviesos 
spindulį lenkė į kaire, o „dešinysis“ — į dešinę. Aiškios 
dvi optiškai aktyvios, susidedančios iš vienodų kristalų 
su vienodomis savybėmis vyno rūgšties rūšys, tik viena 
yra kitos atspindys, kaip kairioji ir dešinioji ranka. O su- 
maišytos tampa paslaptinga vynuogių rūgštimi, optiškai 
visiškai neveiklia... 

Atleiskite, — sumaišytos?! Taip, bet ne paprastai su- 
maišytos: reikia paimti vienodus kiekius kairiųjų ir deši- 
niųjų kristalų, vienodus kiekius jų tirpalų taip, kad jie 
vienas kitą neutralizuotų poliarimetre, štai tada ir gausime 
tiek daug triukšmo sukėlusią pasyviąją vynuogių rūgštį! 
Juk aišku, jeigu viena hemiedrijos rūšis kreipia spindulį 
į dešine, o kita — į kairę, tai dėl tokios jų sąveikos spindu- 
lys niekur nekrypsta... 

Kai poliarimetras patvirtino jo spėjimą ir jis suvokė, 
kad pagaliau prasiskverbė į paslaptį, dėl kurios suko gal- 
vas tokie korifėjai, kaip Mičerlichas, Provostė ir pats Bio, 
lėkte išlėkė iš laboratorijos — jam reikėjo su kuo nors 
pasidalyti savo pirmąja pergale. 

Ir vis dėlto Pasteras nevisiškai suprato savo atradimo 
vertę. Jis ne tik nustatė, kad paslaptingoji vynuogių rūgš- 
tis yra ne kas kita, kaip dviejų, šviesos spindulį į priešin- 
gas puses kreipiančių rūgščių, paimtų vienodais kiekiais, 
mišinys. Tai buvo tik dalis. Jo atradimas davė pradžią nau- 
jam mokslui — stereochemijai, erdvinei chemijai, mokslui 
apie atomų grupavimąsi molekulėje ir dėsnius, valdančius 
tą grupavimąsi. 

Senojo Bio spėjimas pasitvirtino. Bet pats Bio tuo nepa- 
tikėjo... 

Septyniasdešimt penkerių metų mokslo patriarchas jau 
buvo pernelyg bejėgiškas tokiems sukrėtimams — pama- 
tyti senatvėje, kaip nauja, jauna karta realizuoja jo svajo- 
nes. Abejodamas išklausė Balaro pasakojimą apie jo mo- 
kinio, vos spėjusio palikti mokyklos suolą ir taip lengvai 
įveikusio tai, kas atrodė neįveikiama net Mičerlichui, 
atradimą. 

Seniokiškai, gudriai primerkęs akį, Bio klausinėjo Ba- 
larą: 

Ar jus įsitikinęs, kad taip yra? Jūs pats matėte? 

Bet kuo daugiau Balaras pasakojo apie Pasterą ir jo 
tyrinėjimus, tuo rimtesnis darėsi Bio. Galų gale visiškai 
susijaudino, sumurmėjo „Reikės susipažinti su to jaunuo- 
lio darbu”, mostelėjo ranka ir išėjo iš bibliotekos. 

Tą patį vakarą jis parašė Pasterui laišką, suteikusį pas- 
tarajam neapsakomą džiaugsmą: „Su malonumu imsiuos 
tikrinti Jūsų gautus rezultatus, kai jie bus galutinai apdo- 
roti ir jeigu Jūs to panorėsite. Prašau patikėti, kad aš labai 
susidomėjęs stebiu tuos jaunuolius, kurie dirba ištvermin- 
gai, atkakliai ir tiksliai”. 

Pasimatymas turėjo įvykti „Kolež de Frans“', kur gy- 
veno Bio. Bet įvyko jis tik po kelių savaičių. Pasteras buvo 
iškviestas į Arbua pas mMirštančią motiną. 

Visa tai buvo taip netikėta ir taip skaudu, kad mylintis, 
jautrus Pasteras iš karto nustojo būti mokslininkas chemi- 
kas ir pasijuto esąs vaikas, taip anksti ir taip netikėtai 
prarandantis motiną. Pakeliui į namus jis su širdgėla pri- 
siminė ją — darbininkę, darbštuolę, švelnią ir atsidavusią 
šeimai moterį, nepaprastai kilnios dvasios, negailinčią 
savęs ir labai dorą. 

„Tu perdavei man savo entuziazmą, — bėdojo Paste- 
ras,— Mintyse visada lyginu mokslo didybę su tėvynės 
didybe, nes esu kupinas jausmų, kuriuos man sužadinai...' 

Kai Pasteras atvažiavo į Arbua, motina jau buvo mirusi. 
Tėvas ir seserys jį pasitiko ašarodami, ir jis pats garsiai 
kūkčiojo prie motinos karsto. 

„Po apopleksijos smūgio ji gyveno tik keletą valan- 
dų,— jis rašė Šapiuji, — ir kai parvažiavau, jos jau nebebu- 
vo. Aš noriu prašyti atostogų...“ 

Ilgai negalėjo grįžti į darbą, ilgai nenorėjo važiuoti į 
Paryžių. Pagaliau tėvas pasakė: 

— Tavęs laukia dideli darbai, sūneli. Važiuok, imkis jų. 
Tegu jie bus skirti šviesiam tavo motinos atminimui. 

Tai buvo pirmoji artimo žmogaus mirtis, ir ji kelioms 
savaitėms išmušė Pasterą iš vėžių. Galbūt pagaliau įvykęs 
susitikimas su Bio tada jo dvasinei būsenai buvo kur kas 
svarbesnis, negu jo, mokslininko, karjerai. 


! - 
Prancuzijos mokslo įstaiga Prancūzijos kolegija 

Senukas Bio buvo skrupulingas ir priekabus. Pasteras 
jautė, kad turi būti jam dėkingas už tai. 

— Vynuogių rūgštį tyriau labai įdėmiai, — pasakė 
Bio,— ji visiškai neutrali poliarizuotai šviesai. 

Neslėpdamas nepasitikėjimo, Bio pareikalavo, kad vy- 
nuogių rūgšties druska būtų gauta jam matant. 

Kai Pasteras supylė į indą jo gautą druskų tirpalą, Bio 
tuoj pat išsinešė indą ir pastatė savo kambario kampe. 

— Čia niekas jo nelies. Pranešiu, kada jums ateiti kitą 
kartą, — pasakė atsisveikindamas. 

Po kelių dienų Bio iškvietė Pasterą — inde jau buvo 
gana daug kristalų. 

— O dabar rodykite, ką juose radote, — pasakė Bio, 
neatitraukdamas akių nuo Pastero rankų. 

Taip žiūrima į fokusininką, kai norima pastebėti kiek- 
vieną jo miklių rankų judesį ir atspėti iliuzijos paslaptį. 
Šypsodamasis pats sau, Pasteras iš indo dugno išėmė kelis 
kristalus, rūpestingai juos nuvalė ir suskirstė į dvi grupes. 

— Pažiūrėkite, profesoriau, vienų kristalų hemiedrija 
kairėje, o kitų — dešinėje... 

— Jūs tvirtinate,— nutraukė profesorius, — kad deši- 
nieji kristalai nukreips poliarizuotą šviesą į dešinę, o kai- 
rieji — į kairę? Puiku, visa kita aš padarysiu pats. 

Jis pats paruošė kairiosios ir dešiniosios rūgščių tirpa- 
lus ir pirmąjį indą įdėjo į poliarimetrą. Nepasitikėjimo 
šypsnys dingo nuo išraiškingo senojo mokslininko veido, 
akvs dabar žiūrėjo įtemptai ir griežtai. Staiga jos įtartinai 
sudrėko. Prietaise spindulys palinko į kairę. 

Nepaprastai stipriai Bio paspaudė jaunojo kolegos 
ranką. 

— Mano brangusis sūnau, visą gyvenimą taip mylėjau 
mokslą, kad, matant, mano širdis spurdėte spurda. 

Buvo visiškai akivaizdu, kad poliarizacijos plokštumos 
sukimo ir jos ryšių su kristalų hemiedrija priežasčių kiau- 
simas išspręstas. Be to, atrasta nauja izomerinių medžiagų 
rūšis, netikėtai nustatyta vynuogių rūgšties sudėtis. Žo- 
džiu, atrastas visiškai naujas, platus mokslo kelias. 

Bio tai suprato. Jis palaimino Pasterą į tą kelią, neapsi- 
ribojo pagyrimais kabinete, apsiėmė jo pranešimą „Krista- 
lų formos, cheminės sudėties ir jų sugebėjimo kreipti švie- 

sos spindulį tarpusavio ryšio tyrimai“ paskelbti Mokslų 
akademijoje. 

— Mūsų nuomone, — kalbėjo jis akademijos posėdyje 
savo ir dar trijų Žymiausių chemikų, kuriems jis pade- 
monstravo Pastero atradimą, vardu, — tas darbas vra tikrai 
vertas užimti vietą mokslinių straipsnių rinkinyje. 

Nuo tada prasidėjo svaiginanti jaunojo chemiko karje- 
ra. Paryžiaus mokslo visuomenė iš karto atkreipė dėmesį 
į jo darbus. Žilaplaukiai akademikai, pasaulinio garso 
mokslininkai labai smalsiai stebėjo kylančią naują Žvaigž- 
dę. Dabar į jį buvo žiūrima ne kaip į mokinį, O kaip į drau- 
gą, vertą gerbti ir skatinti. Pasteras išgarsėjo iš karto, 
pirmuoju savo darbu. Ir galbūt, jeigu jis būtų tęsęs moks- 
lininko chemiko kelią, būtų sukūręs naują mokslo šaką — 
stereochemiją. Tačiau jis neilgai išsilaikė tame kelyje — 
perėjo į kitą. Užuot sukūręs vieną naują mokslą, perkūrė 
visus mokslus, susijusius su chemijos tyrimais, atrado ir 
ištyrė naują pasaulį, pakeitė visų pripažintą požiūrį į 
gamtą. 

Netikėtai jis buvo paskirtas fizikos profesoriumi į 
Dižoną. Šįkart nei Balaro protestai, nei Bio prieštaravimai 
nebepadėjo. 1848 metų rudenį jaunas profesorius skaitė 
paskaitas Dižono licėjaus pirmuosiuose dviejuose kursuo- 
se. Ilgėdamasis mokslinių tyrimų, nuobodžiaudamas be 
laboratorijos ir kristalų, jis rašė Šapiuji: „Rengimasis pas- 
kaitoms atima iš manęs daug laiko. Tik jeigu labai kruopš- 
čiai parengiu paskaitą, pavyksta sužadinti klausytojų dė- 
mesį. Užtenka nors truputį atsipalaiduoti, tuoj imu skai- 
tyti blogai, nelabai aiškiai reiškiu mintis“. „Čia nieko 
negaliu dirbti, — skundžiasi kitame laiške, — išvažiuosiu į 
Paryžių ir dirbsiu preparatoriumi...“ 

Paryžiuje jis nebuvo pamirštas: Balaras ir toliau prašė 
perkelti Pasterą į Paryžiaus aukštąją pedagoginę mokyklą, 
Bio rūpinosi, kad jis būtų pakviestas į Sorboną. Bet... vietoj 
to jį nusiuntė į Strasbūrą chemijos profesoriumi. 

1349 metų sausio 15 dieną Pasteras atvažiavo į naują 
vietą, su nerimu mąstė apie nepažįstamą miestą, tokį toli- 
ma ir nuo gimtojo Arbua, ir nuo mielu tapusio Paryžiaus. 
Jau pirmasis susitikimas išsklaidė jo nerimą: čia profeso- 
riavo mokslo draugas Bertenas. 

— Tu apsigyvensi viename name su manimi, — links- 
mai pranešė Bertenas,— vos pora žingsnių iki universiteto. 
Ir apskritai dviese mums bus kur kas linksmiau. Turiu tau 
pasakyti, kad dirbti čia galima, publika visiškai padori ir 
geranoriška, o svarbiausia — nuostabus rektorius profeso- 
rius Loranas. Ne, jis ne Ogiusto Lorano giminaitis, bet sa- 
votiškai puiki asmenybė. 

Pasteias ilgėjosi artimųjų bei namų ir pirmą kartą pas 
Loranus užsuko su neabejotinu pavydo jausmu — Bertenas 
jam buvo pasakojęs, kokia čia draugiška šeima. Protingos 
ponios Loran meiliai priimtas, maloniai sutiktas šeimi- 
ninko, linksmai ir svetingai — jo puikių dukterų, Pasteras 
pirmą kartą per keletą vienišo gyvenimo metų pasijuto šil- 
tai ir jaukiai. Tarp jo ir Loranų šeimos narių iš karto atsi- 
rado tas vidinis kontaktas, kuris taip suartina žmones. 

Su neįveikiama jėga jis panoro šeimos židinio, ne sve- 
timo — savo. 

Tą patį vakarą parašė tėvui į Arbua, kad dar ilgai nesi- 
rengia vesti — įdomu, kodėl staiga prabilo apie vedy- 
bas? — ir kad būtų laimingas, jeigu čia, Strasbūre, su juo 
apsigyventų viena iš seserų. Jis rašė, kad galima tureti 
tokių pat gerų seserų, kaip jo, bet vargu ar galima rasti 
geresnių... Su kuo jas lygino? Ar tik ne su seserimis Loran? 
Kaip galėjo atsitikti, kad viena iš jų — Mari — staiga jam 
pasirodė esanti geriausia mergaitė pasaulyje? 

Tačiau taip atsitiko. Ir taip staiga, kaip viskas, kas 
atsitikdavo Pastero gyvenime. Jis susižavėjo iš pirmo 
žvilgsnio, iš antro suprato, kad tai ne susižavėjimas, o 
meilė, po trijų dienų jau žinojo, kad negali be jos gyventi. 
O praslinkus penkiolikai dienų po atvykimo į Strasbūrą 
oficialiai pasipiršo. Ir labai įdomu tai, kad Luji Pasteras ir 
Mari Loran kartu išgyveno keturiasdešimt šešerius metus, 
ir nė vienas debesėlis neaptemdė jų santuokos. 

Jam lengviau buvo pasipiršti raštu, nes toz'2m pokal- 
biui akis į akį jis laikė save perdėm nedrąsiu. Jis pranešė 
ponui Loranui visas smulkmenas apie save ir savo tėvus, 
rašė, kad jau seniai yra nutaręs atsisakyti bet kokių preten- 
zijų, kas ateityje jam priklausys pagal dalybas, rašė, kad 
neturi jokio turto, bet užtat turi „gerą sveikaią, gerą širdį 
ir padėtį universitete. Prieš porą metų baigiau Paryžiaus 

aukštąją pedagoginę mokyklą ir gavau teisę dėstyti fizikos 
mokslus. Po pusmečio gavau daktaro laipsnį ir Mokslų 
akademijai pateikiau keletą darbų, kurie buvo labai gerai 
priimti, ypač paskutinysis. Tas darbas susilaukė labai pa- 
lankaus atsiliepimo, kurį jums siunčiu kartu su šiuo laišku. 
Štai, pone, viskas, ką galiu pasakyti apie savo dabartinę 
padėtį. Viena, ką galiu pasakyti apie ateitį, — tai, kad nu- 
tariau atsidėti chemijos tyrimams, jeigu tik mano norai 
iš esmės nepasikeis. Labai norėčiau grįžti į Paryžių po to, 
kai sugebėsiu išgarsėti moksliniais darbais. Ponas Bio 
keletą kartų man siūlė rimčiau pagalvoti apie kandidatūrą 
į Institutą. Po 10 ar 15 metų galėsiu svajoti apie tai, jeigu 
dirbsiu taip pat stropiai. Tos svajonės lengvai gali būti 
išbarstytos pavėjui, ir ne dėl jų mėgstu mokslą. Mano tėvas 
pats atvažiuos į Strasbūrą, kad man paprašytų Jūsų duk- 
ters rankos...“ 

Kiek prieštaringų bruožų atsispindi viename laiške! 
Griežtas dorumas ir naivus pasitikėjimas savimi, beveik 
vaikiškas pagyrūniškumas ir išmintingas kuklumas, pasi- 
tikėjimas savo jėgomis ir abejonės, ar teisingai pasirink- 
tas kelias... 

Ponas Loranas šypsojosi, kai skaitė tą laišką. Bet šypse- 
na nebuvo smerkianti, priešingai, jam patiko laiško to- 
nas — tonas, kuriuo rašomos išpažintys. Šypsojosi ir ponia 
Loran, skaitydama jai skirtas eilutes: „Bijau, kad panelė 
Mari pernelyg daug reikšmės skiria pirmiesiems įspu- 
džiams, kurie negali būti nepalankūs man. Neturiu nieko, 
kas galėtų patikti jaunai mergaitei. Bet, prisimindamas 
praeitį, matau, kad tais laikais, kai man teko bendrauti 
su daugybe žmonių, visi mane mylėjo... 

Nei rektorius, nei jo žmona neprieštaravo, kad Mari 
ištekėtų — būsimasis žentas jiems patiko. Na, o pačiai mer- 
gaiteiė Ką manė ir jautė ji? 

Tiesą sakant, Pasteras tuo nepasidomėjo. Tik pasistengė 
įtikinti Mari savo meile, o kad ji pamils, net neabejojo. 
Matyt, neabejojo ir panelė Loran: ji priėmė Pastero siūly- 
mą, tapo jo žmona ir visą vėlesnį gyvenimą laikė save lai- 
mingiausia pasaulyje. 


* Turima galvoje Prancūzijos instituto mokslų akademija, kitaip dar 
vadinama Paryžiaus mokslų akademija. 

O įvykio kaltininkas, atšventęs vestuves, grįžo prie sa- 
vo kristalų. Uždanga, kurią jis šiek tiek pakėlė virš vidinės 
medžiagos sandaros, temdė dar gana daug reiškinių, ku- 
riuos reikėjo paaiškinti, patikrinti ir įrodyti. 

Iš pradžių Pasteras laboratorijoje gauna šiek tiek kai- 
riųjų ir dešiniųjų vyno rūgšties kristalų ir išsiunčia juos 
Bio. Kad senukui nereikėtų varginti akių ir būtų lengviau 
dirbti, kartu išsiunčia paties iš medžio išdrožtus tų kristalų 
modelius. Paskui imasi tirti kitas rūgštis, lyginti jas su 
vynuogių rūgštimi. Jis važiuoja į Paryžių, kad padėtų 
Bio — senasis mokslininkas prašo padėti — atpažinti ra- 
ceminio mišinio kristalus, kai jie gaunami sumaišius kai- 
riąją ir dešiniąją rūgštis. 

Kasmet per atostogas jis važiuoja į Paryžių, tas keliones 
vadina „šventųjų vietų“ lankymu. Apie viską, ką yra pada- 
IęS per praėjusius mėnesius, praneša Mokslų akademijai. 
Seni gerbiami akademikai susižavėję įdėmiai jo klausosi. 

Protarpiais tarp tyrimų — kokie trumpi tie protar- 
piai! — rašo laiškus Šapiuji. „Kodėl tu netapai fizikos arba 
chemijos profesoriumi? — vėl klausia Pasteras.— Mes 
dirbtume kartu ir per dešimt metų apverstume chemijos 
pagrindus. Kristalizacija pilna stebuklų, ir ji vieną gražią 
dieną padės pašalinti uždangas, slepiančias vidinę kūnų 
sandarą. Jeigu atvažiuosi į Strasbūrą, norom nenerom 
tapsi chemiku. Aš nekalbėsiu su tavimi apie nieką kitą, tik 
kristalus”. 

Apie nieką kitą, tik apie kristalus jis kalbasi ir su savo 
jauna žmona. O ji nieko kito iš jo nereikalauja. Ji pavel- 
dėjo iš tėvų ne tik darbštumą, bet ir ypatingą pagarbą 
mokslui. Ji įsitikinusi, kad žmogaus su tokia ateitimi, kaip 
jos vyro, gyvenime laboratorija turi užimti pirmą ir svar- 
biausią vietą. Per trumpą laiką žmona spėjo susipažinti 
su jo tyrimais, tapo bendradarbe ir visų svajonių patikė- 
tine. Nė viena žmona nebūtų galėjusi tikėtis ko nors dau- 
giau! Bet kartais, kai Pasteras pernelyg susižavėdavo ty- 
rimais, žadančiais jam atradimų aukso kalnus, ji gana pri- 
mygtinai protestuodavo prieš naktų pavertimą dienomis, 
prieštaraudavo tik dėl to, kad baimindavosi dėl jo sveika- 
tos, kuria jis niekada nesirūpino. Į tuos protestus jis tvirtai 
atsakydavo: 


— Brangioji, aš vedu tave į šlovę. Per ilgą kentėjimą 
tu užsitarnausi palikuonių dėkingumą. 

Kas galėjo nustatyti, kiek čia buvo juokaujama, o kiek 
kalbama rimtai, su nuoširdžiu įsitikinimuė! 

Per 1850 metų atostogas Pasteras Mokslų akademijoje 
darė eilinį pranešimą api€ tų metų darbus. Perskaitė ilgą 
referatą ir išdėstė kai kurias kristalografijos detales. Kal- 
bėjo labai entuziastingai, kaip visada, kai kalbėdavo apie 
savo darbą, o mokslininkų auditorija klausėsi su nemažė- 
jančiu dėmesiu (nors, reikia pasakyti, kad tokie išsamūs 
aiškinimai buvo visai neįprasti akademikų posėdžiams). 
Garsusis Diuma sėdėjo tiesiai prieš Pasterą, pritardamas 
jam linkčiojo, o paskui, pasikvietęs pas save į laboratoriją, 
labai gyrė už atkaklų ir vaisingą darbą. Didysis chemikas 
kalbėjo apie būsimą Pastero mokyklą, kuri būtinai atsiras, 
jeigu jis dirbs taip pat uoliai. O Bio, išklausęs pranešimą, 
atvirai pasakė: „Labai gerai, net negali būti geriau. Viskas, 
ko jis imasi, pasidaro aišku...“ Tai buvo labai didelis 
ir retas pagyrimas, ištartas Bio lūpomis, nes jis labiau mėg- 
davo pašiepti. 

Tie pagyrimai darė kur kas didesnį įspūdį Mokslų aka- 
demijos nariams negu pačiam Pasterui: sielos gelmėse jis 
laikė jucs kol kas nepelnytais. 

1851 metais Pasteras atvežė į Paryžių asparagino ir 
obuolių rūgščių tyrimų rezultatus ir padovanojo Bio dė- 
želę su naujais kristalais. Senąjį mokslininką sužavėjo 
jauno įžvalgumas: tai, kas kitados buvo laikoma tik išoTi- 
niu kristalų bruožu, Pasteras pavertė nuodugnių cheminių 
tyrimų objektu. Pradėjęs nuo išorinės kristalų konfigūra- 
cijos, griebėsi chemijos bei optikos ir atrado molekulių 
grupių individualią sudėtį. Dabar Paryžiuje nebebuvo 
mokslininko chemiko, kuris nežinotų Pastero darbų ir 
nesuprastų jų reikšmės. 

Pasterui buvo siūloma katedra Paryžiaus aukštojoje 
technikos mokykloje ir konsultanto vieta Paryžiaus aukš- 
tojoje pedagoginėje mokykloje, rekomenduojama iškelti 
savo kandidatūrą į Mokslų akademijos narius korespon- 
dentus, be to, fizikai ir chemikai ginčijosi, kurioje sekcijo- 
je jis turėtų balotiruotis. 

Jis nepriėmė nė vienų siūlomų naujų pareigų ir atsisakė 

iškelti savo kandidatūrą į akademiją. Buvo pasinėręs — 
taip pasinerti tik jis vienas mokėdavo! — į naujus, įdomius, 
gana originaliai sugalvotus eksperimentus. 

Jaunasis mokslininkas nutarė — tik! — pakeisti kai 
kurių medžiagų kristalų formas. Vieną tirpalą keisdavo 
kitu, kad sužadintų reikalingų papildomų briaunų susida- 
rymą. Kitaip sakant, jau neapsiribodavo įsiskverbimu į 
medžiagos molekulių sandarą, stengdavosi ją paveikti. 

Kai 1852 metų rugpjūčio mėnesį Pasteras su tais darbais 
atvažiavo į Paryžių, ten jo laukė siurprizas: viešbutyje 
Turnono gatvėje, kur apsistojo, jau gulėjo Bio raštelis. 
„Prašau pas mane užeiti rytoj rytą aštuntą valandą. Jeigu 
galite, pasiimkite savo kristalus. Ponas Mičerlichas ir po- 
nas Rozė (vokiečių kristalografas) atvyks devintą su jais 
susipažinti. 

Oho, pats Mičerlichas pareiškė norą įsitikinti, ar jo 
darbai teisingi! Mičerlichas, kurį jis išdrįso paneigti! 

Pasteras jaudinosi ir pakeliui raukėsi, mintyse formu- 
lavo išsamius atsakymus į visus kandžius klausimus, kurie 
iš karto turėtų pasipilti. Nutarė būti solidus, santūrus ir 
jokiu būdu neparodyti ūmaus charakterio, kad neprikal- 
bėtų to, ko nereikia. Laukė sauso ir šalto susitikimo, bet 
suklydo. Plačiai šypsodamasis, garsusis vokiečių chemikas 
ištiesė jam ranką tarsi senas pažįstamas, paskui labai palan- 
kiai, domėdamasis ėmė klausinėti apie jo atradimą. Su- 
sitikimas iš karto praskaidrino Pastero nuotaiką. Svečiams 
jis demonstravo įprastinius bandymus, pasakojo apie savo 
minčių eigą, kalbėjo karštai ir ilgai, bet niekas jo nestabdė. 
Pasimatymas truko pustrečios valandos, pabaigoje Pasteras 
buvo pakviestas kitą dieną atvykti pietų. Per pietus da!yva- 
vo Paryžiaus mokslų akademijos elitas, tarn jų Diuma ir 
Reno. Mičerlichas prie visų gyrė Pastero darbus. 

Akademikai laisvai šnekučiavosi vienas sc kitu, o Pas- 
teras staiga sukluso: išgirdo tai, kas privertė užmi:šii 
pastarųjų dienų įvykius. 

— Vokietijoje, netoli Cvišau, gyvena vienas fabrikan- 
tas, — pasakojo Mičerlichas,— jis vienintelis iš mano pa- 
žįstamų iš vyno akmens gauna vynuogių rūgštį. Man regis, 
akmenį jam atveža iš Triesto... 

Pasteras nutarė tuoj pat važiuoti į Saksoniją. „Nuva- 

žiuosiu iki Triesto, — pats sau kartojo Pasteras,— nuva- 
žiuosiu iki pasaulio krašto. Turiu išsiaiškinti vynuogių 
rūgšties kilmę. Tik tada, kai man pavyks ją gauti visiškai 
tokiu pat būdu, kokiu ji gaunama gamyboje, galėsiu ma- 
nyti, kad problema išspręsta. Neužtenka laboratorijoje 
padaryti atradimą — reikia, kad jis būtų įdiegtas į prak- 
tiką...“ 

Tiesą sakant, ta nelemtoji rūgštis praktikai jokios 
reikšmės neturėjo. 

Tekstilės ir maisto pramonės, analizinės chemijos, 
medicinos poreikius visiškai tenkino dešinioji vyno rūgš- 
tis, žinoma nuo senų senovės. Jos pakankamai būdavo 
gaunama iš vyno akmens, atsirandančio rūgstant vynui, į 
kurį įpilta spirito. O šviesos spindulį kreipianti į kairę 
rūgštis, kurią bus galima gauti iš vynuogių rūgšties, iki 
Pastero niekam nebuvo žinoma. Net ir pats Pasteras tik 
vėliau aptiko kai kurias jos biochemines savybes. Vynuo- 
gių rūgštis labiausiai galėjo dominti mokslininkus, kad 
patvirtintų tą savaime aiškų materijos, vidinės sandaros 
ir jos išorinės formos, kurią su tokiu entuziazmu tyrė Pas- 
teras, ryšį. 

Vėliau jis papasakojo, kaip vaikėsi tą rūgštį: „Niekada 
jokių brangenybių, jokios dievinamos gražuolės nebuvo 
vaikomasi su tokiu įkarščiu visame pasaulyje“. 

Jis prašo Diuma parūpinti akademijos komandiruotę; 
bijodamas, kad jo argumentai gali būti nelabai įtikinantys 
ir komandiruotė nebus paskirta, ryžtasi kreiptis į patį 
respublikos prezidentą. Juokaudamas Bio šaldo jo įkarštį: 
„Nėra reikalo kelti ant kojų visą vyriausybę, — sako jis, — 
akademija turbūt jums duos du tris tūkstančius frankų vy- 
nuogių rūgščiai tirti. Apsišarvuokite kantrybe ir lau- 
kite...“ 

Laukti!!! Bet, kita vertus, iš kur paimti tiek pinigų, kai 
jo biudžetas toks menkas? Ir vis dėlto nusprendžia leisti 
savo pinigus, kad tik greičiau išvažiuotų į Leipcigą! 

Savaime aišku, kad ponia Paster sako, jog jis visiškai 
teisus: nėra ko, degant iš nekantrumo, laukti, kol akade- 
mija spręs, reikia važiuoti tuoj pat, nes nuo ilgo laukimo, 
ko gero, jis dar susirgs. O pinigų jie kaip nors sukrapštys. 

Istorija nutyli, ko turėjo atsisakyti pasiaukojanti ponia 


Paster dėl tos kelionės. Svarbu, kad jos brangiausias Luji 
galėjo nedelsdamas įvykdyti savo ketinimą, be abejo, labai 
svarbų mokslui... 

Leipcigas, Cvišau, Fikenštero fabrikas... Drezdenas, 
Freiburgas, Viena... Ir jokios rūgšties! Vaikymasis šešėlio, 
kurio neįmanoma apčiuopti. 

Įsitikinęs, kad beviltiška ką nors sužinoti, Pasteras 
grįžta į Strasbūrą ir tvirtai nutaria vynuogių rūgštį dirb- 
tinai gauti iš vyno rūgšties. 

Idėja įdomi, bet jis pats manė, kad nerealizuojama. 

Pasinėręs į tyrimus, nutarė kol kas su jais supažindinti 
tik artimiausius žmones: žmoną, tėvą ir akademiką Bio. 
Jeigu sugebės pasiekti savo, tada apie tai papasakos 
mokslininkams. 

1853 metų birželio 1 dieną Pasteras išsiuntė Bio teleg- 
ramą: „Vyno rūgštį paverčiau vynuogių rūgštimi. Prašom 
pranešti ponams Diuma ir Senarmonui'. 

Štai pagaliau ta garsioji rūgštis, kurios ieškodamas 
jis buvo nuvažiavęs iki Vienos! Pasteras ją tiesiog pasiga- 
mino, o toji dirbtinė rūgštis skaidėsi į dvi vyno rūgštis — 
dešiniąją ir kairiąją, — abi turėjo formą, optines ir chemi- 
nes savybes, būdingas natūraliai. 

Tai buvo beveik fokusas. Iš pradžių imama paslaptinga 
vynuogių rūgštis, išnarstoma po kristaliuką, įsitikinama, 
kad tie kristaliukai turi priešingą hemiedriją ir poliari- 
zuotą spindulį suka priešinga kryptimi, paskui jie vėl su- 
jungiami ir vėl gaunama pradinė rūgštis. Dabar viskas 
daroma atbulai: iš optiškai aktyvios, šviesos spindulį su- 
kančios į dešinę vyno rūgšties gaunama neveikli vynuo- 
gių Iūgštis, kurią savo ruožtu galima išskaidyti į dvi 
vyno rūgštis! 

Tą fokusą jis padarė, aukšta temperatūra ilgai veikda- 
mas vyno rūgšties cinchoniną. Prieš penkerius metus užsi- 
brėžtas uždavinys buvo įvykdytas: jis išmoko manipuliuoti 
natūraliomis medžiagos savybėmis ir jas keisti reikiama 
kryptimi. Savo atliktais eksperimentais jis įrodė kristalo- 
grafijos reikšmę chemijai, fizinių ir cheminių savybių ry- 
šį, išorinių ypatybių saitus su molekulių vidine sandara. 

Pasitvirtino, ką jis buvo numatęs: dešiniosios ir kairio- 

sios rūgščių kristalų skirtumus lemia nevienoda jų mole- 
kulių sandara. Tų rūgščių molekulėse esama dviejų nesi- 
metriškų anglies atomų, todėl jų optinės savybės yra vi- 
siškai priešingos. 

Už dirbtinės vynuogių rūgšties pagaminimą Paryžiaus 
vaistininkų draugija Pasterui paskyrė premiją — pusantro 
tūkstančio frankų. Pusę tų pinigų jis išleido Strasbūro 
universiteto laboratorijai įrengti, tokiai vargingai, kaip 
beveik visos tuometinės Prancūzijos mokslinės labora- 
torijos. 

Joje Pasteras pasinėrė į kuo fantastiškiausius ir nejti- 
kimiausius bandymus, kokie tik galėjo gimti jo galvoje, 
visiškai užvaldytoje naujojo atradimo. 

Galiausiai toji idėja išaugo iki kosminių dydžių tiesio- 
gine to žodžio reikšme. Molekulių asimetriją dabar jis 
matė visoje visatoje. „Visata — tai nesimetriška visuma. 
Esu linkęs manyti, kad gyvybė, kokią mes įsivaizduojame, 
turi būti ne kas kita kaip visatos asimetrijos arka jos sąly- 
gojamų padarinių funkcija. Visatos struktūra asimetriška. 
Jeigu prieš veidrodį padėtume visus kūnus, sudarančius 
Saulės sistemą su kiekvienam iš jų būdingu judėjimu, 
tai veidrodyje gautume atspindį, neatitinkantį tikrovės. 
Saulės spindulys niekada nekrinta ant augalo lapo ar ant 
bet kurio gyvo padaro tam tikru kampu. Žemės magne- 
tizmas, priešingybė, egzistuojanti tarp šiaurės ir pietų 
magnetinių polių, duodanti mums teigiamas ir neigiamas 
sroves,— tai ne kas kita kaip asimetriškų veiksmų ir ju- 
desių rezultatas...“ 

Visatos asimetriškumo ir jo reikšmės problema iki šiol 
neišspręsta. Bet savo išvadomis tuo metu Pasteras aiškiai 
nuėjo per toli. 

Sunku suprasti, kaip ir kodėl jam kilo mintis, kad nesi- 
metriški kristalai būdingi tik organinėms medžiagoms, 
augalų arba gyvūnų gyvybės produktams. Bet kartą taip 
nusprendęs, jis jau visur ir visada ieškojo tos idėjos įro- 
dymų. Kadangi jis buvo didysis eksperimentatorius, jo 
charakterio savybės reikalavo mintį visų pirma pagrįsti 
bandymais. Jis kūrė keisčiausius aparatus ir mechanizmus, 
stengėsi pakeisti gyvų medžiagų chemiją, darė dievai žino 
kokius fokusus, kad sukeltų molekulių poslinkius ir pada- 
rytų jas asimetriškas. 

Mintis, kad atomų pasiskirstymą gyvojoje medžiagoje 
lemia kitokios jėgų kombinacijos negu negyvojoje gam- 
toje, kad jėgos, būdamos ir ten, ir čia vienodos, veikia 
skirtingai, privertė jį daryti kuo fantastiškiausius eks- 
perimentus. Jis svajojo taip ištirti molekulių jėgas ir jų 
veikimą, kad jas galėtų valdyti. Tada būtų galėjęs dirbti- 
nai kurti organinius kūnus. Jo nuomone, norint ta: atlikti, 
reikia laboratorijoje labai tiksliai atkurti tą procesą, kuris 
vyksta gamtoje. 

Nuo tokių svajonių jam užgniauždavo kvapą. 

Ponia Paster, kur kas blaivesnė negu jos linkęs fanta- 
zuoti vyras, tomis dienomis rašė vyresniajam Pasterui: 
„Luji visada šiek tiek per daug žavisi savo bandymais. Jūs 
žinote, kad eksperimentai, kuriuos jis sumanė šiais metais, 
turi duoti mums, jeigu jie bus sėkmingi, naują Niutoną arba 
Galilėjų“. 

Taip, šį kartą jis aiškiai nuėjo per toli! Tie bandymai ne- 
buvo sėkmingi. Nauju Galilėjumi arba Niutonu chemikas 
Pasteras netapo. Pasaulinė šlovė buvo dar labai toli — kol 
ją pasiekė, turėjo nueiti ilgą ir erškėčiais klotą gyvenimo 
kelią. 

O kol kas jis skundžiasi savo draugui: „Daryti tyrimus 
sekasi gana blogai. Bijau patirti nesėkmę ir su šių metų 
bandymais... Tiesa, norint daryti tai, ką darau, reikia būti 
šiek tiek pamišusiam...“ 

Pernelyg didelę reikšmę jis teikė organinių ir neorgani- 
nių, arba sintetinių, medžiagų skirtumui. Tada jis nežinojo, 
ir vargu ar žinojo kas nors kitas, kad sintezė chemiko la- 
boratorijoje ir organizmo viduje vyksta skirtingais būdais, 
nors produktai gaunami vienodi. 

Jis iš tikrųjų tuo metu buvo šiek tiek pamišęs. Tačiau 
būdamas genialus, ir iš tos beprotybės sugebėjo gauti ne- 
mažai naudos. Tai, kad iš pažiūros paiki jo bandymai su- 
gauti Saulės spindulį vis dėlto baigėsi sėkme, nušvietė 
kelią daugeliui metų į priekį ir iš tiesų buvo po: .ūmis vi- 
siems vėlesniems, vienam iš kito išplaukiantiems atradi- 
mams. 
vyno rūgšties kristalais, kartą laboratorijoje pastebėjo 
kuriozą: vienas dešiniosios vyno rūgšties druskos tirpalas, 

stovėjęs šiltoje vietoje, staiga be jokios aiškios priežas- 
ties susidrumstė ir ėmė skaidytis. Pasteras prisiminė Vieną, 
fabriko vyriausiąjį chemiką, jam papasakojusį apie panašų 
reiškinį. Ir ten, fabrike, ir jo laboratorijoje inde buvusi vy- 
no akmens druska turėjo labai įvairių organinių priemaišų. 

Pastebėtą kuriozą Pasteras paverčia bandymu: vėl stato 
indą su į dešinę sukančia rūgštimi į šiltą vietą ir vėl stebi 
tirpalo skaidymąsi. Kai jis tą bandymą daro su šviesos 
spindulį į kairę kreipiančia rūgštimi — tirpalas nesiskaido. 

„Įdomus pokštas,— mąsto Pasteras, — vadinasi, mano 
kairieji kristalai skiriasi nuo dešiniųjų ne tik hemiedrija, 
ne tik sugebėjimu poliarizuotą šviesą nukreipti į priešingą 
pusę, bet ir dar kažkuo! Ir, regis, kažkuo labai svarbuu... 
Bet kuo?“ 

Žinoma, po to jis vėl ima vynuogių rūgštį ir kartoja 
bandymą. Laboratorijos kuriozai tampa atradimu. 

Reiškinys, kurį jis stebi šį kartą, yra visiškai netikėtas 
ir neįprastas. Optiškai pasyvi rūgštis palengva pavirto 
šviesos spindulį kreipiančia į kairę. Kur dingo jos dešinioji 
pusė? 

Ir staiga inde su vynuogių rūgštimi pro mikroskopą 
Pasteras pamatė mažytį pelėsinį grybelį. Ar tik ne jis yra 
šio keisto reiškinio kaltininkas? Bet kodėl jis nereaguoja 
į „kairiąją“ rūgštį ir skaido tik „dešiniąją“? Be to, taip 
išskaido, kad visiškai ją sunaikina!.. 

Sunaikina!.. Bet juk tai yra atsakymas į klausimą: pe- 
lėsinis grybelis minta dešiniaisiais kristalais, jie reikalingi 
jo gyvybinei veiklai, o kairieji jam nereikalingi, ir jis į 
juos nekreipia dėmesio. Štai iš tikrųjų nuostabus mikroor- 
ganizmo ir cheminės aplinkos atitikimas! Paaiškėjo, kad 
tas nepaprastai mažas grybelis sugeba atskirti medžiagos 
cheminę sandarą, pasiimti tai, ko jam reikia ir atmesti tai, 
kas netinka jo mitybai. Ir rezultatas — dešinieji kristalai 
suvartoiami jo gyvybinei veiklai palaikyti, o kairieji lieka 
nepaliesti. Tos gyvybinės veiklos metu rūgštis rūgsta. Tik- 
sliai žinoma, kad rūgimas yra grynai cheminis reiškinys... 
„Regis, kimba labai įdomus dalykas!“ — sušunka Paste- 
ras ir pasineria į grybelio tyrimus. 

Tyrimai patvirtina jo prielaidą: augdamas ir daugin- 
damasis, pelėsinis grybelis suardo medžiagą, jis yra tarsi 
raugas. 


Čia Pasteras dar prisiminė ir amilo alkoholį. 

Amilo alkoholis atsiranda esant keliems rūgimams, 
tarp jų ir alkoholiniam. Toji medžiaga optiškai yra aktyvi, 
poliarizacijos plokštumą sukanti į kairę. Svarbu, kad į kai- 
rę, O ne dešinę. Buvo manoma, kad amilo alkoholio grupė 
atskyla nuo cukraus, kuriame ji tarsi iki tol egzistuoja. 
Tiesa, chemikui tokia prielaida negalėjo atrodyti teisin- 
ga — amilo alkoholio sandara labai jau skiriasi nuo cuk- 
raus. Pasterui aiškėjo, kad to optiškai aktyvaus alkoholio 
kilmė kur kas sudėtingesnė, negu buvo manoma ir kad... 
matyt, ir čia neapsieita be mikroorganizmų! 

Štai dar vienas argumentas biologinės rūgimo priežas- 
ties naudai, jeigu tik... jeigu tik amilo alkoholis tikrai atsi- 
randa mikroorganizmų dėka. Vadinasi, visų pirma reikia 
įrodyti, kad alkoholiniame rūgime jiems dalyvauti būtina. 

Žodžiu, šią labai įdomią hipotezę reikia paremti ban- 
dymais, įrodyti ir paversti aksioma. 

Jis dar dvejojo, ar verta atsitraukti nuo savo grynai 
cheminių bandymų ir imtis tokios nedėkingos problemos 
kaip rūgimas. Ar verta, jei šioje srityje viešpatauja Ly- 
bigo — o jis tikras dievas chemijoje — teorija, o žodis rū- 
gimas — toks imlus. Juk rūgimu vadinamos kuo įvairiau- 
sios medžiagų metamorfozės. Toji sritis nuves jį dievai 
žino kur ir galbūt visam gyvenimui... 

Kol jis svarstė, jo likimą nusprendė kiti: Pasteras gavo 
paskyrimą į naują Lilio universitetą, į miestą, kur beveik 
visa pramonė rėmėsi rūgimu — gamino vyną ir actą. 

Vargu ar tada jaunasis mokslininkas galėjo tikėtis, 
kad toji sritis, kurios jis vis dėlto ėmėsi — beveik buvc 
priverstas imtis — mikroorganizmų ir jų gyvenamosios 
aplinkos sąveikos sritis taps atramos tašku naujam moks- 
lui — mikrobiologijai — gimti. 


BE MIKROBO NĖRA RŪGIMO 


Jis buvo genijus, visiškas eksperimentinio metodo įsi- 
kūnijimas... 


Timiriazevas 


Naujasis universitetas buvo įkurtas 1854 metais vieno 
iš turtingiausių Prancūzijos pramonės centrų — Lilio mies- 
to — lėšomis. Gėlių gatvėje buvo pastatytas gražus ir erd- 
vus pastatas. Pasterui ypač daug džiauzsmo teikė jam pas- 
kirta atskira laboratorija. Nors ir ne kažin kaip įrengta — 
tik vienas mokomasis mikroskopas, nedidelė koksu kūre- 
nama džiovinamoji krosnelė, būtiniausios medžiagos ir 
indai. Bet užtat sava, joje Pasteras galėjo dirbti kad ir iš- 
tisą parą. 

Jis nedelsė pasinaudoti ta galimybe: vienu aukštu že- 
miau jo buto, mažoje laboratorijoje, beveik kiekvieną nak- 
tį degdavo dujų šviestuvas, ir beveik kiekvieną naktį ponia 
Paster vartydavosi nuo vieno šono ant kito laukdama, kada 
gi jos darbštusis vyras prisimins, kad reikia ilsėtis. 

O koks galėjo būti poilsis, kai reikėjo skaityti paskaitas 
trims šimtams studentų, eiti dekano pareigas ir tvarkyti 
ūkinius reikalus, studentus mokyti praktikos darbų, juos 
supažindinti su gamyba, skaityti viešas paskaitas ir dar 
dirbti mokslinį darbą. 

Didžiulė įvairių darbų našta nė kiek negąsdino Pastero, 
jis buvo laimingas, kad pagaliau gali pasireikšti. Ir galbūt 
labiau negu kitos universitete įdiegtos naujovės jį žavėjo 
dvi naujos taisyklės: pirma — už nedidelį mokestį studen- 
tams būdavo leidžiama laboratorijoje daryti bandymus, 
iliustruojančius paskaitų kursą; antra — ketinantys dirbti 
įmonėse po dvejų metų teorinių ir praktinių užsiėmimų ga- 
lėdavo tapti meistro arba cecho viršininko padėjėjais. Pa- 
galiau mokslas šį bei tą duos pramonei! Pagaliau pramonė- 
je dirbs žmonės, baigę aukštuosius mokslus ur;versite- 
tuose! 

Kaip ir Paryžiuje, kai dar pats būdamas studentas do- 
mèjosi naujovėmis bei mokslo laimėjimais, kuriuos buvo 
galima pritaikyti odos apdirbime, ir apie juos rašė tėvui, 
taip ir čia, Lilyje, Pasteras stengėsi padėti pramonei bei 

žemdirbystei. 

Jis buvo laimingas, kad pagaliau domiam jaunimui 
mokslo paslaptis padės suvokti ne tik dėstytojų ir profe- 
sorių Žodžiai, bet ir laboratorija, kur jie darys eksperi- 
mentus savo rankomis, viską matys savo akimis. Jis su 
džiaugsmu laukdavo tų valandų, kai į laboratoriją turėdavo 
ateiti smalsūs jaunuoliai, kad išvystų stebuklus, kuriuos 
jis buvo pasirengęs demonstruoti visiems norintiems. 

Iškilmingame universiteto atidaryme jis kalbėjo karš- 
tai, įtikinamai. Čia, ko gera, pirmą kartą atsiskleidė vėliau 
taip pravertęs oratoriaus talentas. 

Susitikime su Lilio runkelių augintojais ir spirito va- 
rytojais, būsimųjų mokinių tėvais, Pasteras pirmą kartą, 
iš anksto beveik nesirengęs, kalbėjo taip lengvai, jog 
net pats nustebęs įsiklausydavo į savo sklandžiai plaukian- 
čius žodžius. Kur dingo jo nesugebėjimas sklandžiai kal- 
bėti, kuriuo jis skundėsi Šapiuji, būdamas Dižone? Kur 
dingo varžymasis ir nervinis jaudinimasis, kurie jį taip 
kamuodavo tada? 

Pastero įžanginės kalbos žodžiai universiteto atidarymo 
dieną krito į gerą dirvą: nemokyti Lilio pramonininkai 
puikiai suprato, kiek naudos jie galės išspausti iš to jauno 
profesoriaus, visai ne baltarankio, žmogaus, kuris — tik 
pamanykite, kada jis spėjo viską sužinoti? — taip gerai 
supranta esmę to, ką jie daro savo gamyklose ir laukuo- 
se. 

— Ar rasite savo šeimose tokį jaunuolį, — patetiškai 
klausė profesorius, — kurio smalsumas ir interesai nepra- 
bustų tuoj pat, kai paduosite jam į rankas bulvę, kad jis 
pats iš jos gautų cukrų, iš cukraus — spiritą, iš spirito — 
eterį ir actą? Ar rasite jaunuolį, kuris nebus laimingas, 
kai vakare šeimos ratelyje pasakos, kad jam pavyko pra- 
kalbinti elektrinį telegrafo aparatą?.. 

Puiki įžanginė kalba netruko duoti vaisių: tėvai surado 
lėšų, kad jų vaikai galėtų lankyti laboratoriją ir tenkinti 
teisėtą smalsumą, o paskui šeimos rate pasakoti tai, ką 
matė. Nė viena laboratorija nebuvo taip tvarkingai ir 
taip gausiai lankoma, kaip Pastero, ir nė viename iš arti- 
miausių universitetų studentai taip aktyviai nedarė labo- 
ratorinių darbų, kaip naujame Lilio universitete. 

Studentai tiesiog dievino savo puikųjį profesorių. Ne- 
sitenkindamas tuo, ką rodė ir aiškino laboratorijoje, jis 
dar įdiegė ir naują mokymo metodą: vežiodavo studentus 
į kitus miestus, o kartą su jais net buvo nuvykęs į Belgiją 
susipažinti su įvairiais fabrikais ir gamyklomis, net su me- 
talurgijos cechais ir lydymo krosnimis. 

Lilio verslininkai negailėjo pinigų tokiam kilniam rei- 
kalui. Jie ir patys turėjo naudos iš to nuostabaus moks- 
lininko, kuris taip noriai atsiliepdavo į visas jų reikmes 
ir siekimus. 

Paprašytas išbandyti trąšas, jis nė minutės nedvejoda- 
mas atidėjo į šalį savo reikalus ir pasinėrė analizuoti gana 
bjauriai kvepiančias medžiagas, dėliojo jas po savo vie- 
ninteliu mikroskopu vietoj įprastų tokių švarių kristalų. 

Bet ypač jo autoritetas išaugo po to, kai padėjo nelai- 
mėje vyno fabrikantui Bigo. 

Pats likimas jį pastūmėjo į tą rūgimo tyrimo kelią, kuris 
vos nepasigrobė jo tuo metu, kai jis ėmė tirti pelėsinių 
grybelių veiklą vynuogių ir vyno rūgštyse. 

Pono Bigo rauginimo kubiluose Pasteras pamatė neįp- 
rastai pilkos spalvos runkelių masę, iš kurios išeidavo 
labai mažai alkoholio, o kaimynystėje kituose kubiluose 
skystis rūgo normaliai. Kai mintyse vieną ir kitą palygino 
suskaidriu ir drumzlinu vynuogių rūgšties tirpalu, galvoje 
susiklostė įsitikinimas, kad ir čia ras mikroorganizmų, 
nežinia iš kur patekusių į runkelių sultis. 

Paėmęs kelis sulčių pavyzdžius — ir tų, kokios būna 
paprastai, ir tų, kurios, anot pono Bigo, duodavo vien 
nuostolius ir buvo pilnos pilkų lipnių gumuliukų,— išsi- 
nešė juos į laboratoriją. Sėdėdamas prie mikroskopo, ap- 
žiūrinėdamas mažytėlaičius rutuliukus sveikose sultyse 
ir dar mažesnius, pailgus tose, kurios pradėjo gesti, ir 
panašius į lazdeles, beveik nematomus — sugedusiame 
tirpale, jis jau mąstė ne tiek apie vyno gamintojų nuosto- 
lius, kiek apie paslaptingą procesą, vykstantį prieš jo 
akis. 

„Kur slypi rūgimo esmė? — klausė jis pats savęs.— 
Ar nesusijusi ji su tomis esybėmis, kurios mirga čia prieš 
mane? Ar jos būtinai turi dalyvauti normaliame rūgimo 
procese, ar atsiradusios sukelia tik gedimą?” 

Pradėjusios rūgti vyno ir vynuogių rūgštys, norma- 
lios ir apniukusios, pilnos gumuliukų runkelių sultys — 
koks jų ryšys? Ir tų mikroskopinių esybių, kurias jis rado 
ten ir čia? Ar rutuliukai, lazdelės, gumuliukai, kurie dabar 
jam atrodo gyvi, yra organizmai? 

Jį apėmė gerai pažįstamas atradėjo knietulys, Kurį 
pirmąkart pajuto, atlikdamas tuos savo kurioziškus ban- 
dymus su kristalais. Pasteras žinojo, kad neatsikratys to 
knietulio, kol neatsakys į visus kilusius klausimus, suvokė, 
kad imsis tirti rūgimo priežastis, kurios galbūt paaiškės 
besančios visai netikėtos... 

Kai jis įsigilino į runkelių sulčių rūgimo bandymus, 
kai daug kas jau paaiškėjo, bet dar ne viskas buvo patikrin- 
ta, didysis eksperimentatorius, kurio stiprybė buvo vaizdūs 
ir įtikinami bandymai, pajuto didelį norą papasakoti vi- 
siems apie savo — kol kas dar ne atradimus — apie savo 
stebėjimus. 

„Kokios viltys apėmė mane,— kalbėjo jis vėliau, — 
kai įtariau slypint dėsnius tuose neaiškiuose reiškiniuose!.. 
Manyti, kad atradai reikšmingą mokslinį faktą, kamuotis 
karštligišku troškimu paskelbti apie jį — ir tramdyti save 
ištisas dienas, savaites, metus, kovoti su pačiu savimi, 
stengtis paneigti savo paties bandymus ir neskelbti apie 
atradimą, kol nebūsi išnagrinėjęs visų priešingų hipote- 
zių — nepaprastai sunkus uždavinys!“ 

Jis nutarė palaukti dar metus ir per tą laiką pavirsti 
aršiausiu savo teorijos priešu ir visais galimais bei negali- 
mais būdais neigti patį save. 

O kol kas apsiribojo tuo, kad išmokė vyndarius iš- 
vengti jų gamybos produkto gedimo, sužinoti, kuriame 
kubile įsimetusi liga. Jis pakvietė į savo laboratoriją poną 
Bigo ir kitus Lilio fabrikantus, pro mikroskopą parodė 
jiems gumuliukus, kurie atsiranda, kai runkelių sultys 
rūgsta normaliai, ir pailgus kūnelius, sukeliančius pa- 
drumzlėjimą ir sulčių gedimą, kurių normaliame rauge 
neturi būti, ir pasakė: 

— Kai tik jūsų kubiluose atsiranda tų nepageidaujamų 
mikroorganizmų, jie viską sugadina: alkoholinis rūgimas 
pavirsta pienarūgščiu. Jie, matyt, suryja mieles, skatinan- 

čias normalų alkoholinį rūgimą. Šiaip ar taip, ten, kur 
esama mažyčių kūnelių — matote, jie daug mažesni už 
mielių rutuliukus, — ten nelieka nei mielių, nei alkoholio, 
vien tik pieno rūgštis. Matyt, ją gamina tie jūsų nematomi 
priešai, kaip mielės sukuria alkoholį sveikuose kubiluose. 
Neleiskite jiems plisti runkelių sultyse, graibykite tuos 
pilkai drumzlinus gumuliukus nuo paviršiaus, rinkite prili- 
pusius prie kubilų sienų, kontroliuokite visus gamybos 
procesus pro mikroskopą — nuostolių daugiau nepatir- 
site. 

Jis kalbėjo labai atsargiai, vartojo žodžius „matyt“, 
„mano duomenimis“, nors pats jau buvo įsitikinęs, kad 
viskas yra taip ir kitaip negali būti. Atlikęs savo darbą 
ir pateisinęs Lilio pramonininkų pasitikėjimą, tuoj pat 
juos pamiršo ir įsigilino į rūgimo paslaptis, siekdamas 
mokslo tiesos, kuri taip ilgai buvo neprieinama dešimtims 
net labiausiai gerbiamų mokslininkų. Nors, galima sakyti, 
jis tą tiesą jau buvo apčiuopęs, reikėjo tik ją išlaikyti 
rankose, kad iš anksto užkirstų kelią galimiems prieštara- 
vimams, todėl privalėjo sukurti seriją labai paprastų ir 
įtikinamų bandymų. 

Kuriam laikui jam reikėjo palikti laboratorijos sienas 
ir išvykti į Paryžių: atsirado vieta Mokslų akademijoje, 
ir jo mokytojai, vyresnieji kolegos Bio, Diuma, Balaras, 
Senarmonas reikalavo, kad jis iškeltų savo kandidatūrą. 

Greitosiomis parašęs tėvui pusiau ironišką laišką: 
„Brangusis tėve, mano nesėkmė garantuota“, — Pasteras 
puikia nuotaika išvažiavo iš Lilio, svajojo apie tą dieną, 
kai vėl galės grįžti prie pienarūgščio rūgimo. Kiek jis 
buvo įsitikinęs savimi ir savo sėkme ten, kur buvo kal- 
bama apie mokslinius bandymus, tiek neabejojo nesėkme 
ten, kur buvo kalbama apie jį patį. Bet jeigu tokios įžy- 
mybės, kaip jo užtarėjai, reikalauja, tai kodėl nepaban- 
dyti?! 

Paryžiuje jis dalyvavo iškilmingame Bio priėmime į 
Prancūzijos Akademiją, ir jau vien dėl to nesigailėjo tos 
išvykos. Rinkimus į Mokslų akademiją jis sutiko filoso- 
fiškai ramiai, nes iš anksto žinojo, kad daugiau kaip dvi- 
dešimt balsų nesurinks. O norint būti išrinktam, reikėjo 
ne mažiau trisdešimties. 

Paaiškėjo, kad tie apskaičiavimai buvo net per daug 
optimistiški: jis surinko tik šešiolika balsų, nors profe- 
sorius Senarmonas ir pasakė pagiriamąją kalbą. Jos klau- 
sydamasis, Pasteras vos neapsiverkė iš dėkingumo. 

Galbūt tas pralaimėjimas dar labiau jį pastūmėjo į 
mokslinius tyrimus, jeigu apskritai galima kalbėti apie 
pasitempimą žmogaus, kuris ir taip niekada nesustodavo 
pusiaukelėje. Grįžęs į palaimingąją laboratoriją, su dar 
didesniu uolumu sėdo prie mikroskopo ir valandų valan- 
das stebėdavo labai mažų mikroorganizmų — pienarūgš- 
čio rūgimo dalyvių (gal kaltininkų?) — augimą bei dau- 
ginimąsi. 

Augimas ir dauginimasis... Tos savybės būdingos tik 
augalams ir gyvūnams, bet jokiu būdu ne cheminiams 
fermentams. Iš to galima išvada, kad jo atrastos mikros- 
kopiškos lazdelinės esybės iš tikrųjų yra organizmai. 
Bet svarbiausia tai, kad tie mikroorganizmai sukelia tik 
tam tikrą rūgimą, šiuo atveju — pienarūgštį. Visiškai taip 
pat, kaip mielės sukelia cukraus rūgimą ir jį paverčia 
alkoholiu. O kiti mikroskopiniai organizmai, matyt, suke- 
lia kitų produktų rūgimą. Štai kas svarbiausia. Visų pirma 
reikia įrodyti, kad tie mikroorganizmai nėra atsitiktiniai 
ir net ne nuolatiniai rūgimo procesų palydovai, kad jie — 
rūgimo priežastis. Kad nesant tų būtybių, nebus ir rūgimo. 
Kad rūgimas — jų gyvybinės veiklos produktas, o ne iri- 
mas, ne žuvimas, ne mirtis. Ir kad kiekvienas rūgimo tipas 
turi savo raugus, kurie tik vieni gali sukelti tą rūgimo tipą. 

Milžiniškas uždavinys! Net nežinia, nuo kurio galo 
pradėti. Jis pradėjo nuo to, kas savaime atėjo jam į ran- 
kas, — nuo pienarūgščio rūgimo pono Bigo fabriko kubi- 
luose su runkelių sultimis. Pasteras pastebėjo, kad tuose 
kubiluose nematomi padarai vietoj alkoholio sukūrė pieno 
rūgštį, nors niekas jų šito daryti neprašė ir niekas spe- 
cialiai į kubilus jų neįleido. Jie ten prasiskverbė patys... 
Įdomu, iš kur jie galėjo atsirasti? 

Aišku, tai jau kitas klausimas, bet prisikasime ir iki jo. 
Dabar tiksliais eksperimentais reikia įrodyti, kad net daug 
mažesnės už mielių rutuliukus lazdelės milžiniškus kubilus 
runkelių sulčių gali paversti pieno rūgštimi. 

Bet, suprantama, negalima daryti tikslaus mokslinio 

eksperimento tuose nešvariuose kubiluose. Reikia išmokti 
auginti pieno rūgšties organizmus laboratorijoje, švarioje 
maitinamojoje terpėje, kurioje nieko kito nebūtų primai- 
šyta. Pažiūrėsime, kaip jie elgsis tomis sąlygomis. O jeigu 
pavyks įrodyti, kad kaip tik jie runkelių sultis paverčia 
pieno rūgštimi, tada... 

Pasteras prisivertė kol kas susikaupti prie vieno mažo 
uždavinio: išmokti auginti pieno rūgšties lazdeles dirb- 
tinėje terpėje. 

Jis išbandė daugybę tų lazdelių maitinimo variantų, bet 
nė vienas joms netiko. Galų gale sukūrė keistą mišinį iš 
sausų mielių, cukraus ir kalcio karbonato. Į tą maistingą 
sultinį įleido labai mažą kiekį lazdelių — vieną pilką gu- 
muliuką, sugautą susirgusioje runkelių masėje, ir įstatė 
indą su sultiniu į termostatą. Kitą dieną inde pastebėjo 
oro burbuliukus. Po dviejų dienų indo dugne atsirado 
nuosėdų, kaip ir esant bet kokiam rūgimui. Tų nuosėdų 
lašą jis užlašino ant objektinio stikliuko ir pakišo po mik- 
roskopu. 

Lašas buvo pilnas krutančių, vibruojančių lazdelių, 
išleidžiančių iš savęs papildomų narelių. Jie augo, stiprėjo, 
dauginosi. Nebebuvo įmanoma nustatyti, kiek jų išaugo 
visame inde, į kurį pirmą kartą buvo įdėtas tik vienas 
pilkas gumuliukas. 

Daug dienų Pasteras kartojo tą bandymą — įdėdavo 
vieną lašą iš knibždančių lazdelių indo į kolbą su skaidriu 
mielių.sultiniu, šildydavo termostate ir po kurio laiko ste- 
bėdavo, kaip sultinys prisipildydavo pasidauginusių pa- 
darų. Ir kiekvieną kartą tie padarai prigamindavo gana 
daug pieno rūgšties. 

— Dabar matai, — pagaliau pasakė vienintelei savo 
bandymų liudininkei poniai Paster,— kad jie gyvi ir kad 
tik jie yra pieno rūgšties kūrėjai. 

Ponia Paster išmoko suprasti savo vyrą iš pusės žodžio. 
Ji buvo įsitikinusi: to, ką jie padarė (Pasteras neturėjo 
net patarnautojo laboratorijos indams plauti, ir visuose 
bandymuose jam padėdavo tik žmona), visiškai užtenka, 
kad paskelbtų visam pasauliui apie naują nepaprastą at- 
radimą — kad pienarūgštį rūgimą sukelia gyvi „fermen- 
tai“. Suprantama, ji nežinojo, prieš ką nukreiptas tas at- 

radimas, nuo ko turės gintis Pasteras, kai įrodinės savo 
tiesą. Todėl jai atrodė, kad daugiau nėra ko eksperimen- 
tuoti, kad visi įrodymai gana akivaizdūs ir galima rašyti 
straipsnį į Mokslų akademiją. 

Tai buvo pirmieji bandymai dirbtinai izoliuoti ir kulti- 
vuoti mikroorganizmus. Tais bandymais Pasteras žengė 
pirmuosius žingsnius bakteriologijos metodų kūrimo kryp- 
timi. 

Kad egzistuoja mikroorganizmai — grybeliai, mielės, 
infuzorijos, bakterijos, — buvo žinoma jau septynioliktojo 
amžiaus pabaigoje, kai juos atrado ir aprašė Levenhukas, 
bet niekas neįtarė, kad jie svarbūs biologijai. Net Karlas 
Linėjus, aštuonioliktajame amžiuje sukūręs pirmą nepap- 
rastai išsamią to meto visų pasaulio gyvūnų ir augalų 
sistematiką, nepanoro klasifikuoti mikroskopinių padarų 
ir pavadino juos „chaosu“. 

Palyginti gerai buvo ištirtas neorganinės gamtos pa- 
saulis, taip pat gyvūnija ir augalija. Bet trečiasis, mik- 
roskopinių gyvių pasaulis buvo įsivaizduojamas gana 
miglotai ir neapibrėžtai. Tas „chaosas“ tai kažkas — nei 
gyvūnai, nei augalai, nei grynai cheminės medžiagos fer- 
mentai — atsidūrė tarp gyvosios ir negyvosios gamtos 
ribų. Ilgus amžius jų negalėjo peržengti nė vienas moks- 
lininkas. Buvo spėliojama, daromi spekuliatyvūs apibend- 
rinimai ir išvados, bet niekas nebuvo įrodyta. 

Pasteras vienintelis visus savo išprotavimus patvirtino 
eksperimentais ir pavienes sąvokas bei įvaizdžius pavertė 
tikrai moksline tiesa. 

„Didžiausias jo talentas, — po daugelio metų rašė Ti- 
miriazevas,— buvo ne koks nors išskirtinis įžvalgumas, 
ne kokia nors kūrybinė minties jėga pastebėti tai, ko ne- 
įstengia kiti, o, be abejo, nepaprastas sugebėjimas, jeigu 
galima taip pasakyti, „materializuoti savo mintį, išreikšti 
ją akivaizdžiu bandymu, iš kurio gamta, tarsi suspausta 
gniaužtų, negalėtų išslysti, neatskleidusi savo paslapties”. 

1857 metais Mokslų akademija gavo du Pastero pra- 
nešimus — apie pienarūgštį ir alkoholinį rūgimą. Nors 
klausimas buvo labai sudėtingas, stebino tai, kad bandymai 
buvo nepaprastai įtikinami, išvados pagrįstos. Bet dar 

labiau stulbino tai, kad Pasteras atvirai, nesimaskuodamas 
neigė didįjį chemiką Lybigą — cheminės rūgimo teorijos 
pradininką. 

„Lybigo nuomone, raugas yra nepaprastai greitai gen- 
danti medžiaga, skilimo metu sužadinanti rūgimą dėl jos 
pačios patiriamų pakitimų, — rašė Pasteras.— Ji perduoda 
impulsą ir suskaido rūgstančios medžiagos daleles. Pasak 
Lybigo teorijos, tai yra pirminė kiekvieno rūgimo prie- 
žastis... Pirmoje šio darbo dalyje noriu įrodyti, kad šalia 
alkoholio raugo — alaus mielių... egzistuoja kitas rau- 
gas — pieno rūgšties mielės“. „Rūgimas priklauso nuo 
mikroskopinių rutuliukų gyvenimo ir veiklos, o ne nuo 
jų Mirties ir puvimo. Jis nėra raugo prisilietimo prie rūgs- 
tančios medžiagos padarinys, dėl kurio cukrus virstų alko- 
holiu, bet pats raugas nepatirtų jokių pakitimų“. 

Pasteras suprato, kad tos išvados jį įpareigoja. Suprato 
ir tai, kokią prieštaravimų ir ginčų audrą jos sukels tarp 
Lybigo teorijos šalininkų, nes ją rėmė beveik visi Pran- 
cūzijos mokslininkai. Jis žinojo, kad tuos ginčus išklausyti, 
atsakyti į juos, apginti savo teoriją galės tik visapusiškai 
pasirengęs ir kad jo pateiktų pavyzdžių toli gražu dar 
nepakanka. Reikėjo įrodyti, kad kiekvienas rūgimo tipas 
turi savo gyvus raugus, kad jų egzistavimas ir veikla prik- 
lauso nuo gyvenamosios aplinkos. Tik tada jo išvados įgis 
mokslo dėsnių reikšmę. Laukė dar didžiulis darbas, jis pri- 
valėjo padaryti be galo daug bandymų, kuriems reikėjo 
labai daug laiko. 

Tačiau nei laiko, nei sąlygų jis nebeturėjo. 1857 metais 
rudenį Lilio universitetas atsisveikino su savo puikiuoju 
profesoriumi — švietimo ministras jį perkėlė į Paryžiaus 
aukštąją pedagoginę mokyklą. Čia jis turėjo ne tik pro- 
fesoriauti, bet ir dirbti administracinį darbą: vadovauti 
visiems moksliniams tyrimams, kontroliuoti finansinę 
padėtį, bendrąją drausmę, studentų higienos režimą, mai- 
tinimą ir kitką. 

Bet blogiausia buvo tai, kad Paryžiaus aukštojoje pe- 
dagoginėje mokykloje Pasteras neturėjo laboratorijos. 
Vienintelę profesorių laboratoriją buvo užėmęs profeso- 
rius Anri Sen-Kleras Devilis. Visame pastate daugiau 
nebuvo nė vienos tinkamos patalpos. 

Tik atvykęs, Pasteras jau pirmąją dieną susidūrė su 
šia baisia aplinkybe. Ir iš karto ėmė ieškoti patalpų, kurios 
bent truputį tiktų laboratorijai. Aplandžiojo visus Pary- 
žiaus aukštosios pedagoginės mokyklos pastatus, apžiūrėjo 
visus kampus ir užkaborius, leidosi net į rūsį, lipo ant 
aukšto... Palėpėje dviejuose kambariuose, kurių ir kam- 
bariais nebuvo galima pavadinti, rado krūvą šlamšto ir 
nepaprastai daug kačių. 

— Čia ir įsikursime,— nusileidęs žemyn pasakė poniai 
Paster,— išmesime šlamštą, išvaikysime kates, išvalysime 
patalpas ir kaip nors įsirengsime laboratoriją. Kaip — 
kol kas nežinau, nes neturime pinigų... 

Savo rankomis mokslininkas išvalė būsimąją buveinę. 
Taip ir liko paslaptis, iš kur paėmė pinigų būtiniausiems 
reikmenims nusipirkti, galbūt kaip ir anksčiau ponia Pas- 
ter paaukojo šeimos ūkines lėšas. Po kurio laiko Pasteras 
jau rašė Šapiuji: „...Dabar būčiau patikrinęs šių reiškinių 
padarinius, jeigu labai smarkus karštis nebūtų manęs 
išvaręs iš laboratorijos arba, tiksliau, iš slėptuvės. Man 
liūdna, kad ilgiausių metų dienų negalima panaudoti dar- 
bui. Šiaip ar taip, po truputį priprantu prie savo palė- 
pės... Tikiuosi ją šiek tiek išplėsti per kitas atostogas. Tu 
taip pat kaip ir aš grumiesi su materialiniais sunkumais. 
Jie, mano mielasis, turi būti darbo stimulas, o ne nusivy- 
limo priežastis. Dėl to mūsų atradimai taps dar didesniu 
nuopelnu...“ 

Palėpėje buvo tvanku kaip pirtyje. Įkaitęs stogas sklei- 
dė nepakeliamą karštį, nebuvo kuo kvėpuoti. Vis dėlto 
Pasteras niekur nevažiavo iš Paryžiaus — nebuvo pinigų, 
be to, ir reikalai aukštojoje pedagoginėje mokykloje 
neleido ilsėtis net atostogų dienomis. Jis pasitenkino tuo, 
kad išsiuntė vaikus pas tėvą į Arbua. O netrukus iš ten gavo 
baisų laišką: vyresnioji dukra, numylėtinė Žana, susirgo 
vidurių šiltine. Ir tuoj pat kita žinia — Žana mirė. 

Pasterui tai buvo baisus'smūgis. Jis išvažiavo į Arbua 
ir savo rankomis nunešė karstą į mažytes kapinaites. Mer- 
gaitę palaidojo šalia motinos. Dar vienas kapas išaugo 
greta... 

Visiškai sugniuždytas grįžo į Paryžių, į savo nejaukią 
palėpę. Per jėgą kibo į darbą, per jėgą skaitė paskaitas, 

vykdė administracines pareigas. Ir visą laiką mąstė apie 
vargšę Žaną, stengėsi nuo žmonos slėpti prislėgtą nuotaiką. 
Tik tėvui parašė: „Negaliu galvoti apie savo vargšę mažy- 
lę, tokią gerą, pilną gyvybės, kurią atėmė iš mūsų tie pra- 
žūtingi metai. Būtų praėję dar šiek tiek laiko, ir ji būtų 
tapusi motinos, mano, visų mūsų drauge... Prašau man 
atleisti, brangusis tėve, kad vėl žadinu tuos liūdnus pri- 
siminimus. Galvosime apie tuos, kurie pasiliko, ir pasis- 
tengsime kiek pajėgdami juos ginti nuo gyvenimo negan- 
dy“. 

Galvoti apie tuos, kurie pasilieka... Ir apie savus, ir 
apie svetimus vaikus... Apie tuos, kurie kasdien, kiekvieną 
valandą žūva nuo ligų, kurių įveikti mokslas nepajėgia. 
Nežinomos tų ligų priežastys, neaišku, kokiomis priemo- 
nėmis su jomis kovoti. Reikia mąstyti apie visus sergančius 
ir mirštančius, apie visą žmoniją. 

Galbūt kaip tik tomis dienomis pirmą kartą Pastero 
galvoje šmėkštelėjo mintis, kad žmonių ligos taip pat 
neliks amžina paslaptis. Galbūt jis kaip tik tada pagalvojo, 
kad jo tiriami rūgimo procesai yra panašūs į ligų sukeltą 
žmogaus organizmo puvimą, kad egzistuoja runkelių sulčių 
„ligos“ pono Bigo kubiluose ir žmonių ligų ryšys... 

Galbūt... Kelias, kurį jis turėjo įveikti, kad miglota 
prielaida pavirstų pagrįstu faktu, pareikalavo ne vienos 
dešimties metų. Dabar jis stovėjo prie tos upės ištakų, 
kurios galinga srovė į gyvenimo pabaigą atplukdė jį į 
žadėtąjį uostą. 

Protą jaudino didžiulės problemos, o jis sąmoningai 
jų kratėsi, kad pirma laiko neišsuktų iš užsibrėžto kelio. 
Jau tada rūpėjo klausimai, iš kur atsiranda mielės, tie 
rutuliukai ir lazdelės, kaip patenka į jų egzistavimui reika- 
lingą aplinką ir kaip atlieka darbą, reikalaujantį milžiniškų 
pastangų? Jis nutarė kol kas į tuos klausimus nekreipti 
dėmesio, kruopščiai, net skrupulingai rinkti faktus, kurie 
jam padės nušviesti tamsius mokslo kampelius. 

„Eksperimentuojant,— rašė jis tuo metu, — reikia abe- 
joti tol, kol faktai priverčia atsisakyti bet kokių abejo- 
nių”. 

Pats to veik nepastebėdamas, iš chemiko kelio jau buvo 
išsukęs į fiziologo taką. Tą suprato tik tada, kai 1860 metų 

sausio 30 dieną Mokslų akademija jam paskyrė eksperi- 
mentinės fiziologijos premiją už vyno rūgšties ir jos izo- 
merų, už alkoholinio ir pienarūgščio rūgimo tyrimus. 
Pranešėjas Klodas Bernaras pabrėžė milžinišką gautų 
rezultatų svarbą fiziologijai, o baigdamas pasakė: „Kaip 
tik dėl fiziologinės Pastero darbų pakraipos komisija 
vienbalsiai nutarė paskirti jam 1859 metų eksperimentinės 
fiziologijos premiją . 

Tai buvo jo, biologo, nuopelnų pripažinimas. Tai buvo 
biologinės krypties jo darbuose paskatinimas. To, ką jis 
užsibrėžė ateičiai, to, ką jis dar tik ketino daryti... 

Beje, norint suprasti, kokie darbai jo laukė, reikia 
šiek tiek žinoti tuo metu viešpatavusias teorijas. 

Rūgimo reiškiniai seni kaip pasaulis. Ir be galo įvairūs. 
Duonkubilyje rauginama kyla duonos tešla, kubile rūgsta 
runkelių sultys ir virsta vynu, puodelyje rūgsta pienas, 
apkarsta sviestas, pelija duona, pūva mėšlas, prarūgęs 
vynas pavirsta actu, genda actas ir savo ruožtu pavirsta 
drumzlinu vandeniu. Serga ir miršta žmonės, gyvūnai, 
po kurio laiko jų palaidojimo vietoje lieka tik dūlėsiai. 
Kasmet žydi gėlės ir kasmet nuvysta, o kitais metais toje 
pat vietoje pražysta naujos gėlės. 

Rūgimas, puvimas, skaidymasis... Sunku nustatyti jų 
ribas, kaip sunku nubrėžti ribą tarp gyvybės bei mirties. 
Kodėl ant yrančių gyvūnų ir augalų liekanų vėl atgimsta 
gyvybė, vėl skleidžiasi žiedai? O kur dedasi patys palaikai? 
Juk žemė nenusėta lavonais, nors jų daugybė turėjo susi- 
kaupti per milijonus metų. Pasaulį pripildo aibės gyvų 
organizmų ir jų veiklos produktų. Vėliau visa tai išnyksta, 
pavirsta puvenomis, o paskui vėl atsiranda nauja gyvy- 
bė. 

Begaliniai ir labai įvairūs yra gyvybės ir mirties reiški- 
niai, bet kažkas juose yra bendra. Kas gi? Kokie dėsniai 
valdo visas metamorfozes? Kokia jų esmė? 

Tuos klausimus spręsti dar žiloje senovėje visų pirma 
ėmėsi filosofai. Jie pareiškė daugybę prielaidų, ginčijosi, 
kas teisus, priimdavo niekuo nepagrįstus spekuliatyvius 
sprendimus ir darė niekuo nepatvirtintas išvadas. Tų laikų 
mokslas negalėjo nors kiek aiškiau atsakyti į kylančius 
klausimus. 

Paskui mėginimus suprasti rūgimo ir puvimo paslaptus 
iš filosofų perėmė alchemikai. Jie spėliojo, ar negalima 
būtų geležį paversti auksu, panašiai kaip tešla paverčiama 
duona? Ar nėra tokių miltelių, kurie netaurų metalą pa- 
verstų tauriuoju, kaip mielės misą paverčia alumi? 

Alchemikai savo amžių baigė negarbingai, po jų į sceną 
išėjo chemikai. Paracelso mokinys, olandas van Helmontas 
jau ne vien samprotauja, stebindamas įdomiomis mintimis. 
Jis daro bandymus, jais remdamasis tvirtina: puvimo, 
vyno rūgimo, kvėpavimo ir virškinimo procesuose bendra 
yra tai, kad juose būtinai dalyvauja anglies dioksidas, 
kuriam išsiskiriant rūgstanti medžiaga būna panaši į ver- 
dančią, ji kunkuliuoja, „vaikšto“ po indą. Jos dalelės tarsi 
šokinėja, į judėjimą kaskart įtraukdamos vis daugiau 
medžiagos. 

Tuo pagrindu atsirado teorija, kad kiekvienas kūnas, 
esantis puvimo būsenoje, lengvai ją perduoda kitam, dar 
nepūvančiam kūnui, taigi toks kūnas, atstovaujantis vidinį 
judėjimą, gali gana lengvai patraukti paskui save kitą 
kūną, esantį dar ramybės būsenoje, bet pagal savo prigimtį 
galintį judėti. 

Tas grynai dinaminis požiūris pasitarnavo būsimajai 
Lybigo cheminei teorijai. 

Chemija tais laikais darėsi vis galingesnė, jos augimo 
tempai buvo spartesni negu kitų mokslų. Septynioliktojo 
amžiaus pabaigoje chemikams ne tik buvo žinomas meto- 
das, kaip dujas padaryti matomas ir vienas atskirti nuo 
kitų, bet ir nustatytos anglies dioksido savybės, atrasta, 
kad anglies dioksidas ir spiritas yra vieninteliai cukraus 
alkoholinio rūgimo produktai. 

Tuo metu Prancūzijoje garsėjo didysis chemikas Lavu- 
azjė. Jis atrado naujų dėsnių, patobulino mokslą apie 
medžiagų sandarą, ištyrė iki jo neištirtus reiškinius. Bet 
jis išgarsėjo todėl, kad pirmasis suprato, kokios svarbios 
chemikui yra svarstyklės. Tik po to chemija teisėtai ėmė 
vadintis tiksliuoju mokslu. Svarstyklėmis Lavuazjė nau- 
dojosi ir tirdamas rūgimo problemas. 

Jis pasverdavo vandenį, cukrų ir mieles, visą suspensiją 
dėdavo į indą su vandeniu. Kai rūgimo procesas baigdavo- 

si, jis vėl sverdavo indo turinį, apskaičiuodavo svorio 
skirtumą iki ir po rūgimo, nustatydavo išsiskyrusio anglies 
dioksido kiekį. Paskui į kitą indą pervarydavo alkoholį 
ir jį taip pat pasverdavo. Išsiskyręs anglies dioksidas ir 
gautas alkoholis sverdavo tiek, kiek iš pradžių cukrus. To- 
kiu pat būdu, svarstyklėmis, Lavuazjė nustatė, kad cukruje 
buvusi anglis visiškai pereina į alkoholį ir išsiskiria kaip 
anglies dioksidas. Tą patį jis padarė su deguonimi ir van- 
deniliu. O paskui paskelbė išvadą: „Alkoholinis rūgimas 
išskaido cukrų, kuris yra oksidas, į dvi dalis, vieną dalį 
oksiduoja kita, kad susidarytų anglies dioksidas, dezoksi- 
duoja antrąją pusę pirmąja ir gauna degią medžiagą — 
alkoholį. Taigi, jeigu galėtume sujungti alkoholį ir anglies 
rūgštį, tai vėl susidarytų cukrus . 

Tai buvo išsamus klausimo sprendimas, su įrodymais ir 
tiksliais bandymais. Beje, ne visai tiksliais: Lavuazjė at- 
sižvelgė į cukrų, alkoholį, anglies rūgštį, deguonį ir van- 
denilį, tai yra į vandenį, bet kur dingo mielės? Juk jis tam 
tikrą jų kiekį pridėdavo į mišinį, bet visiškai jas užmiršda- 
vo sumuodamas rezultatus. 

Kažkaip nesuprantamai mielės dingdavo ir iš vėlesnių 
mokslininkų išvadų. Nors jos dalyvaudavo visuose rūgimo 
bandymuose, bet jų kažkodėl niekas neprisimindavo, kai 
darydavo galutines išvadas. 

Nutylėdavo mieles ir Gei-Liusakas bei Diuma, kurie 
nustatė, kad rūgimo procese būtinai dalyvauja deguonis. 


Niekas neneigė, kad mielės dalyvauja rūgime. Visiems 
buvo žinoma, kad jos putų arba drumstų nuosėdų pavidalu 
sutinkamos skysčio paviršiuje arba indo dugne. Joms 
esant cukraus tirpalai imdavo rūgti, ir mielių atsirasdavo 
tarsi šiek tiek daugiau. Taip pat buvo žinoma, kad iš kubilo 
dugno, kuriame išrūgo misa, paėmus šiek tiek mielių ir 
po lašą įlašinus į kitus kubilus su visai šviežia virinta misa, 
po kelių valandų ji pradeda :'igti. Kita vertus, buvo žino- 
ma, kad net neįdėjus į cukraus tirpalą mielių arba rūgstan- 
čio skysčio nuosėdų, jų atsiranda savaime. 1803 metais Te- 
naras atrado, kad kiekvienu atveju, kai cukraus tirpalas 
pradeda rūgti, pačios savaime atsiranda nuosėdos, išvaiz- 
da ir savybėmis panašios į mieles. Kaip čia nepadaryti 
išvados, kad mielės — rūgimo produktas? 

Šiaip ar taip, jos buvo neatskiriama procesų dalis. 
Ir, žinoma, niekam neateidavo į galvą, kad mielės gali 
būti kas nors kita, o ne grynai cheminis junginys, vadina- 
mas fermentu. 

O čia dar 1828 metais chemikas Kolinas paskelbė, kad 
jam pavyko sukelti alkoholinį rūgimą nedalyvaujant mie- 
lėms ar į jas panašioms medžiagoms. Paprastai jis imdavo 
azoto organinę medžiagą, nė kiek nepanašią į mieles, įpil- 
davo į ją cukraus tirpalo ir gaudavo alkoholį. Tiesa, rei- 
kėdavo laikytis vienos vienintelės sąlygos: toji azoto 
organinė medžiaga turėjo būti skilimo būsenoje. 

Ir staiga 1837 metais iš karto trys mokslininkai skir- 
tingose šalyse — Kanjaras-Latūras Prancūzijoje, Švanas 
ir Kiūcingas Vokietijoje — visiškai nepriklausomai vienas 
nuo kito paskelbia: mielės yra visai ne cheminė medžiaga, 
jos gyvos, maitinasi, auga ir dauginasi. 

Kuklus prancūzų fizikas Kanjaras-Latūras, tirdamas 
alaus rūgimą, nugriebė putas, plaukiojusias didžiulio ku- 
bilo paviršiuje, ir pasižiūrėjo į jas pro mikroskopą. Prieš 
akis atsivėręs vaizdas jį nustebino. Paskui Kanjaras-Latū- 
ras daug kartų lankėsi alaus darykloje, valandų valandas 
sėdėjo prie mikroskopo, parašė straipsnį, kuriame tvirtino: 
nė vienas apynių ir miežių nuoviras negali pavirsti alumi 
be mielių, o jos, tos mielės, be abejo, yra organizuotos 
esybės, „gali daugintis pumpuravimusi, augdamos veikia 
cukrų”. 

Abu kiti mokslininkai — vokiečiai Kiūcingas ir Šva- 
nas — pastebėjo tuos pačius dalykus: jie pamatė, kad 
mielės susideda iš kiaušinio formos arba apvalių gana 
gerai organizuotų kūnelių. Kanjaras-Latūras parašė straip- 
snį ir nustojo domėtis alaus mielėmis. O Švanas nagrinėjo 
jas ir toliau, tęsė tyrimus iki galo, padarė daugybę kuo 
įdomiausių bandymų. Jis paneigė Gei-Liusako išvadą, 
kad užtenka į hermetiškai uždarytą indą su vynuogių 
keke įleisti kelis deguonies burbuliukus, ir vynuogių 
sultys tuoj pat ims rūgti. Švanas virš cukraus tirpalo leido 
pašildytą orą ir įsitikino, kad nei mielės nuo to neatsiranda, 
nei rūgimas neprasideda, nors deguonies ore buvo užtek- 
tinai. Matyt, pareiškė Švanas, svarbu ne deguonis, o tai, 
kad šildant ora žuvo kažkas, ko reikia rūgimo procesui. 

Kas yra tas kažkas? — į savo paties iškeltą klausimą Šva- 
nas atsakė: mielių užuomazgos. Be to, Švano nuomone, 
tos užuomazgos esančios augalai, kadangi jautrios arseno 
veikimui, kaip ir daug kitų augalų. Paskui, padaręs dar 
gimas prasideda tik dalyvaujant mielėms ir nustoja, kai 
mielės baigia daugintis. Jis nustatė, kad tariamasis mielių 
judėjimas yra ne kas kita, kaip jų dauginimasis. O po viso 
to padarė išvadą: tos augalinės esybės minta cukrumi 
ir išmeta kaip alkoholį tai, ko negali utilizuoti. 

Savo straipsnyje, paskelbtame tais pačiais metais, kaip 
ir Kanjaro-Latūro, Švanas pagarsino dar vieną nepaprastą 
naujieną: mėsa pradeda pūti tik po to, kai į ją prasiskverbia 
labai maži gyvi organizmai. Jis teigė, kad gerai išvirta 
ir įdėta į kokį nors indą mėsa gali išlikti visiškai šviežia 
net keliolika mėnesių, jeigu į indą leidžiamas oras pro 
įkaitintus vamzdelius. Bet užtenka tik nuimti tuos vamz- 
delius ir atverti kelią nešildomam orui, mėsa pradeda 
pūti. Matyt, todėl, kad ore esama mikroorganizmų gema- 
lų. Matyt, jie gadina mėsą, joje sukelia puvimo proce- 
są. 

Tačiautos beveik šiuolaikinės išvados Švano amžininkų 
neįtikino. Gal todėl, kad daugelis, kurie mėgino pakartoti 
jo bandymus, nebuvo pakankamai įvaldę eksperimento 
technikos ir bandymai jiems nepavykdavo, gal todėl, kad 
jų vaizduotėje per daug buvo įsivyravusi cheminės mielių 
veikimo prigimties idėja. O greičiausiai todėl, kad Švanas, 
paskelbęs labai įdomų straipsnį spaudoje, daugiau nebe- 
grįžo prie savo tyrimų ir galėjo susidaryti įspūdis, kad 
jų atsisakė dėl įrodymų stokos. 

Deja, Švano teorija nesusilpnino ankstesnio požiūrio. 
Tik vienas mokslininkas — vokiečių fizikas Helmholcas, 
sėkmingai pakartojęs Švano bandymą, patvirtino, kad 
su alkoholiniu rūgimu tikrai yra susiję mik:oskopiški 
padarai. Bet užtat su mėsos puvimu, pareiškė He!'mholcas, 
jie neturi nieko bendra — čia svarbios tik ore esančios 
puvimo išskyros. Ir Helmholcas daro kompromisinę iš- 
vadą: egzistuoja du organinės materijos pasikeitimo būdai: 
vienas — dalyvaujant mikroskopiškiems padarams, ant- 
ras — jiems nedalyvaujant. 

Ir tada mokslo pasaulyje suskambo chemijos karaliaus 
Lybigo trimituojantis balsas. 

Kaip tokie mažytėlaičiai nematomi padarai gali atlikti 
tokį milžinišką darbą? — klausdavo Lybigas ir ironiškai 
pridurdavo: laikytis tokios nuomonės — tas pat, kas pri- 
lygti vaikui, kuris įsivaizduoja, kad greita Reino srovė 
priklauso nuo daugybės Mainco malūno ratukų judėjimo... 
Norint pripažinti, kad mielės yra rūgimo priežastis, prieš 
tai reikia nustatyti, kaip tie grybeliai arba intuzorijos gali 
sukelti veiksmus, kurie jiems priskiriami. Šiaip ar taip, to 
niekas nepadarė, be to, ir negali padaryti. Taigi, net jeigu 
bus tikima šia hipoteze, puvimo arba rūgimo procesai liks 
tokie pat nesuprantami ir neaiškūs, kokie buvo ir be jos. 
Ir pagaliau, kodėl gyvieji padarai randami tik esant vie- 
nokiam rūgimui — alkoholiniam? O kaip su kitais? „Jeigu 
rūgimas būtų gyvybinės veiklos padarinys, tai rūgimo or- 
ganizmai turėtų būti visais rūgimo atvejais“. Ir pagaliau: 
„Ar galima augalus ir gyvūnus vertinti kaip kitų organizmų 
griovimo priežastį tada, kai jų pačių elementai pasmerkti 
tiems patiems irimo reiškiniams? Jeigu grybelis yra ąžuolo 
irimo priežastis, jeigu mikroskopiški gyvūnai yra negyvo 
dramblio puvimo priežastis, tai aš, savo ruožtu, noriu pa- 
klausti, kokia priežastis lemia grybelio ir mikroskopiško 
gyvūno puvimą, kai gyvybė pasišalina iš tų dviejų organi- 
zuotų padarų?" 

Pažiūrėkite, rašė Lybigas, kiek irimo procesų vyksta 
gamtoje nedalyvaujant jūsų išgarsintoms intuzorijoms ir 
grybeliams. Pirma, visi puvimo atvejai. Pabandykite suras- 
ti ką nors panašaus irstančiame lavone, be to, ką ten lavo- 
ne: jūs patys įsitikinote, kad net gabalėliui pūvančios mė- 
sos jūsų teorija netinka, tai įrodė Helmholcas, kurį grei- 
čiau galima laikyti jūsų gynėju, negu priešininku! Antra, 
pabandykite padaryti kelis visiškai paprastus bandymus 
ir įsitikin“ te, kad tas pats cukrus, jau nekalbant apie pieną, 
rūgs be jokių mielių. [meskite į pasaldintą vandenį šiek 
tiek kiaušinio baltymo — ir prasidės rūgimas, pridėkite į 
atskiestą spiritą runkelių sulčių — spiritas pradės rūgti ir 
pavirs actu, įmeskite į pieno puodynę gabaliuką seno sū- 
rio — ir pienas sugiš, įdėkite į sviestą gabaliuką mėsos — 
ir sviestas ims gesti. Kuo čia dėtos mielės? Kuo čia dėta 

organizmų gyvybinė veikla? Juk apie kiaušinį, runkelį, 
sūrį niekaip nepasakysi, kad jie gyvi! Vadinasi, jūsų „gy- 
vieji fermentai“ veikia taip pat, kaip ir bet kuri kita ardan- 
čioji medžiaga. 

Lybigas net neprieštaravo, kad mielės būtų laikomos 
organizmais, — tas klausimo aspektas jo nedomino. Jis tie- 
siog neigė, kad jos yra rūgimo priežastis ir kad nė apie 
jokią gyvybinę veiklą tame grynai cheminiame procese 
negali būti nė kalbos. Ir jeigu mielės net dalyvauja proce- 
se, tai, pirma, jos, kaip ir bet kuri irstanti medžiaga, yra 
tik postūmis, o, antra, tuo postūmiu būna kaip tik mirimo 
laikotarpiu. O dėl nuosėdų, kuriose kai kas randa gyvų 
organizmų, tai kiekvienam aišku, kad jos atsiranda vėliau 
kaip rūgimo rezultatas, yra to proceso atmata, padarinys, 
o ne priežastis. Juk ir pūvančioje medžiagoje kaip puvimo 
rezultatas atsiranda visokių drumzlių, grybelių ir infuzo- 
rijų, bet kaip puvimo rezultatas, o ne jo priežastis. 

Visi Lybigo prieštaravimai tiek atitiko matomą tikrovę, 
kad nebuvo galima jais nepatikėti. O jeigu taip, tai kodėl 
netikėti ir Lybigo sukurta rūgimo teorija? 

O jos esmė buvo ši: visi irimo procesai — rūgimas ir 
puvimas — būtinai vyksta dalyvaujant yrančioms orga- 
ninėms medžiagoms. Jie būna dvejopi. Vienu atveju ore 
esantis deguonis veikia organinę medžiagą, susijungia su 
kai kuriais jos elementais, pažeidžia kitų elementų pusiaus- 
vyrą, ir Medžiaga suyra. Tai puvimas. Kitu — medžiaga 
neyra dėl paprasto deguonies prisilietimo, jai reikalingas 
postūmis, ir tą postūmį suteikia kita, jau pūvanti me- 
džiaga. Tai yra rūgimas. Kartą prasidėję, puvimo ir rūgimo 
procesai toliau jau vyksta patys savaime. Be to, puvimas 
chemiškai apibrėžiamas kaip lėtas degimas. Rūgimas yra 
sudėtingos medžiagos irimas plius oksidavimasis. 

Prieštarauti šiai teorijai reiškė prieštarauti tam, kas 
akivaizdu. Skelbti jai karą reiškė skelbti karą visam moks- 
lo pasauliui, nes toji teorija viešpatavo ne tik Prancūzijoje, 
Vokietijoje, bet ir kitose šalyse. Ji, kaip vienintelė teisin- 
ga, buvo įrašyta visuose chemijos vadovėliuose, visuose 
vadovuose, buvo skelbiama visose knygose. Ji tapo dog- 
ma — tuo,.ką moksle sunkiausia paneigti. 

Ir štai kažkoks nežymus provincijos dėstytojas ją už- 


59 


sipuola! Jis, matote, įžvelgė gyvąjį fermentą ten, kur jo 
niekas niekada nematė, — pieno rūgštyje. Negana to, savo 
„Iadinį jis išaukština kaip principą ir grasina atrasiąs visų 
rūgimo tipų specifinius gyvuosius fermentus! Bet ir to ma- 
ža — jis tvirtina, kad kaip tik gyvi, o ne mirę tie nepapras- 
tai Maži organizmai būna irimo proceso priežastis. 

Visa tai jis papasakojo Mokslų akademijoje, Paryžiu- 
je. Kalbėjo apie pieno rūgšties raugą, kuris net pro mikros- 
kopą atrodo labai mažytė ląstelė, suveržta per vidurį ir 
pripildyta vienarūšės masės. Kartais tos ląstelės susijungia 
į standžias krūveles, ir tada neįmanoma jų pamatyti kiek- 
vienos atskirai. Bet užtenka pasėti net ir labai nedaug tokių 
mažyčių „krūvelių“ virintame skystyje, turinčiame bal- 
tymų ir cukraus, pašildyti jį iki 30—35 laipsnių, ir cukrus 
tuoj pat pradeda rūgti, tapdamas pieno rūgštimi. 

Tos ląstelės, tie fermentai — organizuoti padarai. Jie 
žino savo poreikius ir auga tik toje aplinkoje, kurioje yra 
visa, kas reikalinga jiems gyventi. Tokioje aplinkoje jie 
dauginasi kaip alaus mielės misoje, o daugindamiesi kei- 
čia aplinką. 

Toks organizmų ir jų gyvenamosios aplinkos ryšys. 
Kaip ir kiekvienas organizmas, pieno rūgšties fermentas 
gali augti tik toje terpėje, prie kurios yra prisitaikęs per 
amžius ir kuri visų pirma jam duoda maisto, kad jis galėtų 
gyventi ir daugintis. 

Lybigui tai buvo didelis smūgis. Kol buvo kalbama tik 
apie alkoholinį rūgimą, buvo dar pakenčiama. Lybigas ir 
jo šalininkai čia beveik pasidavė: jie jau pripažino, kad 
alkoholiniam rūgimui reikalingos mielės ir beveik pripaži- 
no, kad mielės yra organizmai. Bet kaip tik tas faktas, kad 
jos reikalingos alkoholiniam rūgimui ir kad jokiame kita- 
me nedalyvauja, buvo pagrindinis cheminės teorijos šali- 
ninkų argumentas. Štai kodėl mažas Pastero darbas iš pie- 
narūgščio rūgimo griovė pačius Lybigo teorijos pamatus. 

1859 metais išeina garsieji Lybigo.„Chemiko laiškai“, 
kuriuose jis vėl kartoja, kad rūgimas yra grynai cheminis 
procesas ir gyvybė čia niekuo dėta. Kad, viena vertus, tik 
sąlytis su pūvančia medžiaga, fermentu gali sukelti irimą, 
kita vertus, „iki sąlyčio su deguonimi sudėtinės dalys 
lieka greta, nedaro viena kitai jokios įtakos. Deguonis 

pažeidžia rimties būseną, traukos pusiausvyrą, medžiagos 
daleles rišančius elementus. Dėl to prasideda irimas, naujai 
pasiskirsto elementai”. 

Vadinasi, be deguonies negalimas joks rūgimas, sako 
pats sau Pasteras ir leidžiasi į bandymų labirintus. 

Dabar jam kur kas lengviau dirbti — jis turi padėjėją, 
protingą, darbštų, talentingą ir jauną Emilį Diuklo. Gauti 
jį nebuvo lengva — Švietimo ministerijoje mokslinei Pas- 
tero veiklai nebuvo teikiama reikšmės, ir apskritai Pran- 
cūzijoje vadinamasis grynasis mokslas buvo vertinamas 
gana nepagarbiai. Mokslinėms laboratorijoms įrengti lėšų 
buvo skiriama tiek mažai, kad jų niekada niekam neužtek- 
davo. Kai Pasteras kitados paprašė lėšų būtiniausioms 
palėpės laboratorijos reikmėms įsigyti, jam buvo atsaky- 
ta: „Švietimo ministerijos biudžete nėra straipsnio, pagal 
kurį jūsų bandymams būtų galima skirti pusantro tūkstan- 
čio frankų“. Bet padėjėją galų gale davė. Tiesa, su daugybe 
išlygų: ministro potvarkyje buvo sakoma, kad jeigu pri- 
reiks poną Diuklo išsiųsti į kurį nors provincijos licėjų, 
administracija pasielgs savo nuožiūra. O kol kas Diuklo ga- 
vo butą Aukštojoje pedagoginėje mokykloje, kur gyveno 
visi seniausios Paryžiaus mokyklos darbuotojai, maistą 
ir keturiasdešimt septynis su puse franko algos per mėnesį. 

Po kurio laiko Pasteras išsirūpino ir geresnes labora- 
torijos patalpas. Jam buvo paskirtas nedidukas dviejų 
aukštų penkių kambarių fligelis su sandėliuku po laiptine. 
Į sandėliuką galima buvo patekti tik repečkomis. Bet Pas- 
teras nepaniekino ir tokio užkaborio. Jeigu reikės, šliau- 
šime ar roposime, linksmai juokavo. O po laiptais įrengė 
nedidelį termostatą. 

Dabar dirbti pasidarė lengviau ir linksmiau. Ir Paste- 
ras, visada pasirengęs stoti į mūšį dėl mokslo tiesų, nutarė 
labai tiksliais ir nepaneigiamais bandymais sutriuškinti 
Lybigo cheminę rūgimo teoriją, kad jai rebeliktų nė vienos 
spragos už ko užsikabinti. 

Ar tik todėl jį traukė tas mūšis, kad jis bet kuria kaina 
norėjo įrodyti savo tiesą, apginti biologinę teoriją? Gal čia 
būta ir kitų, ne mažiau kilnių siekimų? Matyt, taip. Skir- 
tingai nuo daugelio to meto mokslininkų, Jaikomų abstrak- 

taus mokslo atstovais, Pasterą visada žavėjo mokslo ir 
praktikos ryšys. Jam visada didžiulį pasitenkinimą teik- 
davo žinojimas, kad jo tyrimai gali atnešti naudą pramonei 
arba žemės ūkiui, kad jie gali būti pritaikyti praktikoje. 
Jis buvo įsitikinęs, kad mokslininkas turi padėti gyventi 
visuomenei. 

Na, o kuo čia dėtas rūgimas? Nejaugi vynas arba alus 
rūgs kitaip, jeigu paaiškės, kad rūgimas yra ne cheminis, o 
biologinis procesas? . 

Rūgs jie visiškai taip pat ten, kur procesas vyksta nor- 
maliai. O štai atvejais, panašiais į atsitikimą su ponu Bigo, 
jau yra skirtumas, kokios rūgimo teorijos laikytis. Ko būtų 
pasiekęs spirito varytojas, jeigu Pasteras nebūtų jam nu- 
rodęs savo atrasto pieno rūgšties raugo, dėl kurio gamyba 
patirdavo tokius milžiniškus nuostolius? Žinoti, kur proce- 
so esmė — vadinasi, išmokti jį valdyti. Štai kas svarbiau- 
sia Pastero atradime praktikai. O juk vynas, actas — ne tik 
pono Bigo pajamų šaltinis, tai vienas iš pagrindinių valsty- 
bės biudžeto ramsčių. Vadinasi, be naudos mokslui, Pastero 
atradimai dar sutaupys Prancūzijai milijonus frankų, išgel- 
bės daugybę žmonių nuo bankroto. 

Jis turėjo dar vieną slaptą idėją, kurios nežinojo net 
žmona... 

Tų jausmų skatinamas, Pasteras kelerius metus paskyrė 
biologinei rūgimo teorijai kurti. Jis gynė ją nuo visokiau- 
sių užsipuolimų, įrodinėjo, kad rūgimo procesai nevyksta 
savaime, atsitiktinai paklusdami paslaptingoms ir nesup- 
rantamoms gamtos jėgoms, bet yra valdomi, juos galima 
keisti savo nuožiūra, vadinasi, ir gerinti. 

Deguonis yra tikrasis rūgimo agentas, tvirtina Lybigas. 
Tai dar reikia patikrinti, sako Pasteras: Ir čia jam į pagal- 
bą ateina tas laimingas atsitiktinumas, kuris visada lieka 
nepastebėtas specialiai jo nelaukiančio žmogaus. 

Kartą, stebėdamas pienarūgštį rūgimą, Pasteras pamatė, 
kad staiga inde pasikeitė įprastas vaizdas: iš jo ėmė skirtis 
dujų burbuliukai, bet šį kartą ne gryno anglies dioksido, 
o su vandenilio priemaiša. Tai buvo kažkas nauja ir, žino- 
ma, negalėjo likti eksperimentatoriaus nepastebėta. Paste- 
ras prisiminė, kad šį sykį pieno rūgšties fermentas turėjo 

priemaišų. Tada jis iš pradėjusio rūgti skysčio pasėmė 
šiek tiek drumzlių ir įleido į kitą tirpalą, kuriame buvo tik 
pieno rūgšties fermento mitybai reikalingų medžiagų. 

Pasikartojo ta pati istorija — inde, be pieno rūgšties, 
buvo dar kažko. Analizė parodė: tas kažkas yra sviesto 
rūgštis. 

„Iš kur ji atsirado? — sunerimo Pasteras.— Juk negali 
būti, kad tas pats fermentas, tie patys grybeliai sukeltų 
du visiškai skirtingus rūgimus?“ 

Tirpalo lašas su sviesto rūgštimi, kažkokiu būdu atsi- 
radusia ten, kur jos niekas nelaukė, atsidūrė ant objekti- 
nio stikliuko po mikroskopu. Mokslininkas žiūri ir ieško 
jau pažįstamų mielių grybelių. Bet tarp jų knibžda kažko- 
kie nė karto dar nematyti gyvi padarai. Tikrai gyvi, nes 
juda taip aktyviai, laksto taip greitai, tarsi juos kas nors 
vytųsi. 

Pasteras atideda į šalį stikliuką, kartoja bandymą ir ima 
kitą lašą. Bet mato tą patį. 

— Kas per velnias! — sušunka sudirgęs.— Kur sviesta- 
rūgščio rūgimo mielės? 

Jam ir į galvą neateina stebėti tuos gyvus padarus, ku- 
rie tiesiog jo akyse nepaprastai sparčiai dauginasi. Neatei- 
na todėl, kad viskas, ką jis iki šiol matė stebėdamas, kaip 
cukrus virsta alkoholiu arba pieno rūgštimi, buvo papras- 
tos, nors ir labai mažos, bet vis dėlto mielės — organizmai, 
panašūs į augalus. Tiesa, tie organizmai judėjo, bet nie- 
kada niekur nebėgiojo. Be to, ir judėjo jie išmesdami na- 
relius, ataugėles, iš kurių paskui atsirasdavo naujos mielės. 

Pasteras jautė tokį priešiškumą tiems padarams, taip 
bijojo, kad jie nesunaikintų viso maisto, kurį jis buvo pa- 
ruošęs spėjamoms sviesto mielėms, jog išeikvojo daugybę 
pastangų, bandydamas nuo jų išsivaduoti. 

Veltui. Visuose lašuose, paimtuose iš indų, turinčių nors 
šiek tiek sviesto rūgšties, neišvengiamai aptikdavo de- 
šimtis ir šimtus tų nepaprastai judrių padarų, kuriuos įpy- 
kęs pats sau pavadino vibrionais. 

Ir staiga į galvą šovė mintis: ar tik ne jie yra sviesta- 
rūgščio rūgimo fermentai? Jie, tie padarai, nė kiek nepana- 
šūs į augalus, o tikri maži gyvūnai! Labai įtartinas tas 

nuolatinis sviesto rūgšties ir vibrionų, vibrionų ir sviesto 
rūgšties derinys... 

Visiškai nustebintas savo prielaidos, Pasteras daro 
vieną bandymą po kito, gauna tuos pačius rezultatus ir, 
jau įsitikinęs tuo, kad netikėtai rado sviestarūgščio rūgimo 
fermentą, be to, gyvą fermentą, ima stebėti jo elgesį. Ir 
čia — dar vienas sukrėtimas... 

Lašą drumsto skysčio užlašinęs ant objektinio stikliu- 
ko, greitai uždengia kitu ir deda po mikroskopu. Lašas iš- 
sisklaido lygiu sluoksniu. Visame matomame lauke vib- 
rionai tarsi knibždėte knibžda. Jie karštligiškai blaškosi 
po stiklą, jų judėjimas, regis, niekada nesibaigs... 

Bet kas tai? Stikliuko kraštuose judėjimas ima rimti, 
paskui visai sustoja. Prie krašto, kaip tik ten, kur praeina 
oras, vibrionai miršta. Visa taip nepanašu į tai, ką moksli- 
ninkas buvo įpratęs matyti — juk iki šiol visi jo mikroor- 
ganizmai noriai traukdavosi prie stikliuko kraštų, kur 
daugiau oro, — jog Pasteras nejučia atsikelia nuo kėdės ir 
visiškai suglumęs pradeda vaikščioti po kambarį. Paskui 
vėl žiūri pro mikroskopą — ten prie kraštų jau guli vieni 
lavonai neseniai buvusių tokių gyvybingų padarų. O cent- 
re gyvenimas kaip ir anksčiau virte verda, tik ten darosi 
labai ankšta, nes visi — ir tie, kurie buvo čia iš pat pradžių, 
ir tie, kurie spėjo per tą laiką gimti, — visi vengia artėti 
prie stikliuko kraštų. 

Tarsi kažko bijo, tarsi jaučia, kad ten gresia mirtis... 
„Jie turi velniškai stiprų instinktą, — šnabžda Pasteras ir 
nepastebi, kad kalba gana garsiai.— Kas tai galėtų būti? 
Ar tik ne oras juos žudo? Deguonis, kuris toks reikalingas 
visiems, kas gyvas? Deguonis, kurį Lybigas laiko pagrindi- 
niu ir svarbiausiu rūgimo procesuose... 

Jausdamas, kad yra prie atradimo slenksčio, Pasteras 
sąmoningai įveikia jaudinimąsi ir tyčia lėtais judesiais da- 
ro paprastą bandymą: leidžia oro srovę į kolbą su sviesta- 
rūgščiu rūgimu ir, sulaikęs kvėpavimą, stebi. Vis mažiau 
oro burbuliukų išeina iš kolbos, ilgainiui jie visiškai iš- 
nyksta. Tirpalo lašas — stiklas — mikroskopas... Gyvų 
vibrionų daugiau nebėra. Rūgimas sustabdytas. 

Gyviems padarams ne tik kad nereikia oro, bet atvirkš- 

čiai, jie jo bijo, žūsta jam esant. Yra dėl ko apstulbti! 

Taigi jo akys stebi tai, kas iki šiol per amžių amžius 
buvo laikoma neįmanoma: gyvybę be oro. Anaerobinis 
gyvenimas. 

Pasteres čia pat savo brangiuosius vibrionus pavadina 
anaerobais, gyvenančiais be oro. 

— Pala, o kaip jie vis dėlto gyvena vandenyje, kur yra 
oro, juk iš ten jo nepašalinau,— klausia pats savęs. 

Ir atsako: 

— Bandymui imamas tirpalas nėra sterilus, jis neuž- 
kimštas hermetiškai, ir į jį iš oro patenka gana daug aero- 
binių bakterijų. Jeigu tirpalas lieka atviras, tai oru kvė- 
Duojenčios bakterijos veržiasi į tirpalo viršutinį sluoksnį, 
arčiau oro, ten sudaro tirštą, deguonies nepraleidžiančią 
į želatiną panašią plėvelę. O anaerobai sėkmingai ir toliau 
gyvena indo gilumoje. 

Pasteras daro dar vieną bandymą — vibrionams įleidžia 
čiurkšlę anglies dioksido: jie puikiai jaučiasi ir toliau 
karštligiškai bėgioja vienas paskui kitą, sudaro ilgą, susi- 
raizgiusią grandinėlę. 

Štai tie mieli vibrionai, maži sulinkę cilindriniai kūne- 
liai, panašūs į turkišką kurpaitę, padeda Pasterui išmušti 
iš po Lybigo kojų tvirčiausią atramą: deguonis ne tik kad 
nėra svarbiausias rūgimo agentas, bet kartais jam net 
kenkia. 

Kai Pasteras apie savo atradimą paskelbė Mokslų aka- 
demijoje, buvo užsipultas iš visų pusių. Mokslininkai pik- 
tinosi: tas chemikas, tas apsišaukėlis biologas drįsta kėsin- 
tis į visų švenčiausiąjį — deguonį! Į neginčijamą fiziolo- 
gijos kanoną, pasak kurio be oro nėra gyvybės! 

Kas per fantazijos! Juk negali būti padarų, gyvenančių 
be oro?! Arba tie padarai negyvi, ir Pasteras juos tiesiog 
išgalvojo, arba jo bandymai neverti nė sudilusio skatiko, 
o jis pats niekam tikęs eksperimentatorius. 

Bet, deja, visi, kas panoro įsitikinti tokių kaltinimų 
teisingumu, patyrė visišką fiasko. O Pasteras jiems pade- 
monstravo visą anaerobų pulką. Ir su tuo reikėjo susiiai- 
kyti. Puiku, tada pasakė jo priešininkai, jūs tikrai įrodėte, 
kad tarp tų mikroskopiškų žvėriukų yra'tokių, kuriems 

nereikia deguonies. Bet, palaukite, kuo čia dėtas rūgimas? 
Juk anaerobai neturi nieko bendra su rūgimu... 

Tai tvirtino visi cheminės teorijos šalininkai, tvirtino, 
nepaisydami to, kas akivaizdu, nes nenorėjo pasiduoti, nes 
jiems trūko drąsos prisipažinti nugalėtiems, nes Lybigo 
vardas jiems buvo šventas, o jo teorija neturėjo būti tik- 
rinama. 

O Pasteras tik šypsojosi pro tvarkingai pakirptus ūsus. 
Nieko, jiems dar ne tai parodysiu! Jeigu patikrinus paaiš- 
kėjo, kad paskiros grandinės grandys yra supuvusios, su- 
gebėsiu įrodyti, kad ir visa grandinė — ne daugiau kaip 
popierinis papuošalas: gražus, blizgantis, bet netvirtas. 

Užbėgdami į priekį, turime pasakyti: Pasteras kai kur 
buvo neteisus, chemikai kai kur buvo teisūs. Pasteras įsis- 
magino, kaip visada, atlikdamas savo tyrimus, bet ir che- 
mikai tuo metu dar negalėjo įrodyti savo tiesos, kuri, beje, 
nė kiek nemenkina Pastero atradimų. 

Ir Pasteras smūgis po smūgio toliau triuškino cheminę 
teoriją, kiekvienas jo kirtis buvo savarankiškas atradimas, 
griaunantis visa, kas toje teorijoje buvo neteisinga ir 
ką taip karštai gynė Lybigo šalininkai. 

Taigi, mąstė Pasteras, Lybigas sako, kad deguonis — 
tikrasis rūgimo agentas, aš įrodžiau, kad jis neteisus ir kad 
egzistuoja rūgimai, kurių sukėlėjams nereikia deguonies, 
priešingai, jis jiems yra mirtinas. Lybigas sako, kad tik 
alkoholiniame rūgime dalyvauja grybeliai arba infuzori- 
jos, aš radau ir vienus, ir kitus ten, kur jų anksčiau niekas 
nepastebėjo: pienarūgščiame ir sviestarūgščiame rūgime. 
Lybigas įrodinėja (tai tvirčiausias jo teorijos elementas, 
ir jį sunkiausia paneigti), kad bet kuris fermentas gali būti 
pakeistas baltymine medžiaga. Aš turiu paneigti ir tą argu- 
mentą. 

Reikia pasakyti, kad tas argumentas Lybigo teorijoje 
iš tikrųjų buvo labai stiprus, nes jį visiškai patvirtino 
daugybės chemikų bandymai. Koziris buvo actarūgštis 
rūgimas — labiausiai ištirta to proceso forma. 

Norint paversti spiritą actu, sakė cheminės teorijos ša- 
lininkai, užtenka įdėti į jį bet kurią azoto organinę medžia- 
gą. Jie ne tik kalbėjo, bet ir įrodinėjo bandymu. Jie net 

labai logiškai apibrėžė vaidmenį grybelių, kurie dažnai 
dalyvaudavo actarūgščiame rūgime: skaidydamasis grybas 
praranda savo azotą, kuris kaip amoniakas patenka į rūgs- 
tantį skystį. Tas amoniakas, išskirtas irstančio grybelio, 
ir yra tikrasis spirito raugas, paverčiantis jį actu visiškai 
taip pat, kaip ir bet kuri kita organinė medžiaga, kuri irda- 
ma visada išskiria amoniaką. 

Tas reiškinys buvo didžiausias kliuvinys Pasterui. Ka- 
dangi jis dabar tvirtai žinojo, jog rūgimą sukelia gyvi, o 
ne mirusieji grybeliai, todėl negalėjo paaiškinti, iš kur 
rūgstančiame spirite atsiranda amoniakas. 

Dabar jis ėmė kurti tokį viską paaiškinantį bandymą, 
kuris gana aiškiai įrodytų, kad kaip tik tie gyvi grybeliai 
savo gyvybine veikla, o ne irimu paverčia spiritą actu, 
ir kartu įrodytų, kad tų gyvų padarų negali pakeisti jokia 
yranti medžiaga, kad be jų atskiestas spiritas niekada 
nepaviIs actu. 

Jis ilgai suko galvą ir galų gale nusprendė: visų pirma 
raugą išauginti terpėje, kurioje nebūtų nė gramo balty- 
minės medžiagos. 

Lengva pasakyti — terpė be baltymų! Tie mieli padarai 
nebuvo tokie geručiai, kaip atrodė iš pirmo žvilgsnio. 
Jie nepaprastai kaprizingi ir nenori gyventi jiems nepa- 
tinkančiame sultinyje. O jų skoniai be galo įnoringi. 

Pasteras parengė šimtus maitinamųjų terpių kombina- 
cijų ir negalėjo sulaukti sėkmės: užsispyrusios mielės ne- 
norėjo jose daugintis. Pagaliau, darydamas gal šimtąjį ban- 
dymą, į paprastą baltymų sultinį, kuriame kultivavo mielių 
kolonijas, įdėjo amonio druskos. Ir — stebuklas: amonio 
druska bemat ėmė nykti iš sultinio! Užtat mielės sparčiai 
augo ir dauginosi. 

— Vis dėlto įtikau lepiųjų mielių skoniui, — pasakė 
Pasteras savo laborantui,— dabar jau žinau, ką daryti... 

Toliau viskas ėjo kaip sviestu patepta. Į paprastą dis- 
tiliuotą, truputį pasaldintą vandenį Pasteras įdėjo amonio 
druskos, į tą nesudėtingą mišinį įleido šiek tiek mielių, 
kolbą pastatė į termostatą ir ėmė laukti. O rytą laborato- 
rijoje jau šaukė „valio“: mūšio laukas atiteko jam. Per 
vieną naktį mielės puikiausiai išaugo ir pasidaugino, be to, 

maitinamojoje terpėje nebuvo nė lašo baltymų. 

Ką jis tuo pasiekė? Ogi įrodė, kad ne irstančios mielės 
išskiria amoniaką, o atvirkščiai, jos pasiima sau maitini- 
muisi amoniaką iš amonio druskų, dedamų į tirpalus. Va- 
dinasi, ne irstančių mielių baltymai išskiria amoniaką, 
o amoniakas padeda atsirasti ką tik gimusių mielių bal- 
tymams. 

Išvada buvo tokia neįprasta ir nauja, kad Pasteras iš 
pradžių net truputį išsigando. Paskui susigriebė — tai tik 
pusė darbo. Liko įrodyti svarbiausia: kad ne kas kitas, 
o mielės alkoholį paverčia actu. 

Jam pavyko gana nuosekliai pamatyti visą sudėtingą 
procesą. Jis nustatė, kad amonio druskomis išmaitintos 
mielės įgyja sugebėjimą siurbti deguonį iš oro ir jungti 
jį su alkoholiu. Taip galų gale atsiranda actas. 

Kokia galima išvada? Bet kuris mikroorganizmas prade- 
da augti ir daugintis tik tada, kai aplinkoje randa jam 
būtino maisto. Augdamas jis sukelia rūgimo procesus, 
kurie yra tiesiog jo gyvybinės veiklos rezultatas. Nėra 
maisto — jis pasyvus, kurį laiką dar gyvena, bet būna 
neveiklus ir negali sukelti rūgimo. Kiekvienas rūgimo 
tipas, kad ir kiek jų būtų pasaulyje, turi savo specifinį 
sukėlėją, neatskiriamai susijusį su aplinka, kurioje suke- 
lia rūgimą. 

Štai ir suduotas paskutinis smūgis. Ką dabar pasakys 
didysis Lybigas? 

Lybigas nedelsė ištarti savo rūstų žodį: „Mes manėme, 
kad actarūgščio rūgimo esmė,— ironizavo Lybigas,— 
kruopščiai ištirta ir yra paprastas spirito oksidavimasis, 
kurį skatina baltyminė medžiaga, o pono Pastero grybeliai 
ir vibrionai atsiranda jau rūgstančiame, irstančiame skys- 
tyje. Ponas Pasteras painioja vaidmenis, maišo priežastį 
su padariniais. Vyne yra baltymų — ir štai vynas surūgsta, 
jeigu pakliūva oro: jo spiritas virsta acto rūgštimi. Nebūtų 
jame baltymų, nebūtų ir rūgimo. Štai įrodymas: atskieskite 
spiritą vandeniu ir laikykite kiek patinka ore — nesurūgs. 
Pridėkite į jį pūvančios baltyminės medžiagos — prasidės 
rūgimas: spiritas ims virsti actu". 

Pasteras pakelia pirštinę ir lengvai atremia smūgį: juk 

tai taip paprasta, pone didysis chemike,— kol jūs neįme 
tėte irstančios baltyminės medžiagos, vyne buvusieji mik- 
roorganizmai badavo, ir jiems nerūpėjo rūgimo procesai — 
jiems rūpėjo išgyventi. O kartu su yrančia medžiaga jūs 
įmetėte jiems ir tikro maisto. Jie ėmė vystytis, daugintis, 
valgyti, tai yra gyventi, ir štai jų gyvybinės veiklos re- 
zultatas — vynas pavirto actu. Jūs sakote, kad šildymu 
aš sugadinau vyne esančią baltyminę medžiagą. Prašom, 
į tą patį vyną įdėkime šviežių mielių arba palikime indą 
su vynu atvirą, kad patektų oras, jame visada būna orga- 
nizmų gemalų, — ir rūgimas prasidės su nauja jėga. 

Na, dabar jau, atrodo, viskas — tegul ponas Lybigas 
pats tikrina mano bandymus ir įsitikina, kad esu teisus. 
Bet ne, ne viskas... 

Iki šiol Pasteras turėjo reikalų tik su cukraus ir spirito 
rūgimu, dabar nutarė pereiti prie baltymų. Jam reikėjo 
įminti mislę Helmholco bandymo, kuriuo rėmėsi Lybigas, 
kai klausė: o kaip su pūvančia mėsa? Kur čia rasite jūsų 
garsiuosius grybelius? 

Helmholco bandymas iš tikrųjų buvo akivaizdus ir da- 
bar Pasterui atrodė paslaptingas. Helmholcas paėmė du in- 
dus, atskirtus filtruojančia plėvele. Į vieną įpylė rūgstančio 
skysčio; į kitą — šviežio. Samprotavo jis taip: jeigu rūgimą 
sukelia gyvi padarai, jie niekaip nepraeis pro plėvelę, ir 
antrame inde skystis nesusidrums, rūgimas jame neprasi- 
dės. Jeigu jis sukeliamas rūgstančios medžiagos puvimo 
išskyrų, tai jis nedelsiant pasieks švarų skystį, persisun- 
kęs pro plėvelę. Tai reikš, kad jokių gyvų padarų čia nėra. 

Helmholcas į vieną indą įpylė rūgstančio spirito, O į 
kitą grynų runkelių sulčių. Runkelių sultys nepradėjc 
rūgti. Aišku, kad čia būta padarų, kurie negalėjo prasisk 
verbti pro plėvelę. Bet kai jis paėmė jautienos sultinio, 
šviežio ir surūgusio, plėvelė nebebuvo kliūtis: irimo pro- 
cesas prasiskverbė į antrąjį indą, sultinys susidrumstė. 
Štai tada Helmholcas padarė išvadą: egzistuoja du organi- 
nės materijos pasikeitimo būdai — vieną įvykdo mikros 
kopiški padarai, kitą — rūgstančio ir nerūgstančio skysčių 
kontaktai, tai yra grynai cheminės medžiagos, galinčios 
prasiskverbti pro užtvarą. 


Pasteras prie klausimo priėjo iš kitos pusės. Jis paėmė 
šiek tiek šviežio mėsos sultinio ir į jį įlašino lašą prarū- 
gusio. Po kurio laiko iš kolbos ėmė sklisti puvimo kvapai. 
Tai jau buvo ne grynos anglies dioksido dujos, kaip esant 
alkoholiniam rūgimui,ir ne šiek tiek kvepiančios anglies 
dioksido dujos su vandenilio priemaišomis, kaip esant 
sviestarūgščiam rūgimui,— tai buvo dvokiantis sieros van- 
denilis, kuriam būdingas puvimo kvapas. Sieros vandenilis 
atsiranda, kai nėra oro. Kur dingo oras? Juk indas, kuriame 
daromas bandymas, atviras? 

Orą prarijo aerobinės bakterijos. Ir tada indo gilumoje 
ėmė judėti ir „kvėpuoti“ anaerobai. Jų gyvybinės veiklos 
procese pasigamino sieros vandenilis, turintis būdingą 
puvimo kvapą. Vadinasi, puvimą sukeliantys mikroorga- 
nizmai yra anaerobai. Ir ji tokie maži, kad gali prasisk- 
verbti pro akytą plėvelę. 

Galų gale Pasteras galėjo viską susumuoti: tai, kad 
mikroorganizmai dalyvauja tam tikruose rūgimuose — 
tik atskiras epizodas. Dėsnis tinka visiems tos rūšies gam- 
tos reiškiniams — vyndarystei, lavonų puvimui, rūgimui 
ir visiems skaidymosi tipams. Visi šie reiškiniai vyksta 
ne patys savaime, ne dėl deguonies veikimo, ne cheminiu 
„kontaktų“ keliu, o sukeliami gyvų padarų. Ir tas principas 
universalus: be mikroorganizmų nėra rūgimo. 

1864 metais Pastero gimtosiose vietose, Juros depar- 
tamente, atsitiko bėda: garsieji klaretai ir baltieji vynai, 
Arbua miesto pasididžiavimas, iš kurių šis Prancūzijos 
departamentas gaudavo pagrindines pajamas, „susirgo : 
nuostabūs baltieji ir raudonieji vynai staiga ėmė drumstis, 
prarasdavo savo gundantį aromatą, surūgdavo — žodžiu, 
pasidarydavo visiškai netinkami vartoti. Prisiminęs savo 
sėkmingą debiutą Lilyje, Pasteras ir šį kartą nutarė padėti 
vyndariams. Jis turėjo vieną slaptą mintį: ar nepavyks 
atrasti tokį būdą, kuris visada, visais atvejais, nepaisant 
visų ligų,galėtų apsaugoti vyną nuo gedimo? 

Mažame Pastero laboratorijos fligelyje Paryžiaus aukš- 
tojoje pedagoginėje mokykloje atsirado neįprastų daik- 
tų — butelių su įvairiais vynais baterija. Buvo čia vynų, 
stebinusių skoniu ir aromatu, buvo ir kitokių — rūgščių. 

Niekas nesirengė gerti tų vynų..: neskaitant mikrosko- 
po. Jis siurbčiojo juos po truputį iš įvairių buteliukų ir, 
kaip stebuklingas žibintas, rodė labai skirtingus vaizdus. 

Į tuos vaizdus žavėdamasis žiūrėjo Pasteras. Be to, ir 
buvo į ką žiūrėti! Sveiki, skaidrūs vynai buvo švarūs kaip 
kūdikio ašara, kiti stebino daugybe gyvų padarų, knibž- 
dančių beveik kiekviename laše. 

Kaip tik tai Pasteras ir tikėjosi pamatyti — tai vis mik- 
roskopiški padarai, visada skirtingi skirtinguose rūgi- 
muose. Klampiame vyne gyveno padarai, panašūs į karo- 
liukus, rūgščiame susipynė ilgi ploni siūlai, karstelėjusia- 
me bėgiojo panašūs į jau pažįstamus vibrionus. Kad ir 
kiek lašų Pasteras ėmė iš rūgštaus vyno butelio arba iš 
skirtingų butelių su vienodu vynu, jo mikroskopiški gy- 
ventojai visada būdavo tokie patys.. 

— Čia net mikroskopo nereikia,— galų gale Pasteras 
pratarė savo padėjėjui, — užtenka paragauti vyną, kad 
nustatytum, kokie mikroorganizmai sukėlė gedimą. Taigi 
mūsų liežuvis galės mums pakeisti mikroskopą ir lakmuso 
popierėlį. Ir atvirkščiai, užtenka pažvelgti pro mikroskopą 
ir net neparagavus vyno galima pasakyti, koks jo skonis. 

Darydamas pranešimą Mokslų akademijoje, kurios na- 
riu buvo išrinktas 1862 metais gruodžio mėnesį, apie savo 
stebėjimus kalbėjo kur kas atsargiau: „Ar vyno ligų nesu- 
kelia organizuoti fermentai, mikroskopiški padarai, kurių 
gemalai vystosi, jeigu tinkama temperatūra, atmosferos 
svyravimai ir oro priėjimas netrukdo jiems daugintis arba 
sudaro jiems galimybes prasiskverbti į vyną?.. Padariau 
išvadą, kad vyne vykstantys pakitimai priklauso nuo 
panašių mikroskopiškų organizmų ir dauginimosi“. 

Ir jis išvažiavo kariauti su tais kenksmingais organiz- 
mais. Per atostogas atvyko į gimtąjį Arbua. Miesto valdžia 
nudžiugusi, kad atkako kraštietis mokslininkas, kuriuo 
ji didžiavosi ne mažiau negu klaretais, Pasterui tuoj pat 
pasiūlė patogų erdvų butą ir pažadėjo apmokėti visas su 
tyrimais susijusias išlaidas. Bet dabar įprastinis Pastero 
pasitikėjimas savimi sušlubavo: buvo kalbama apie pinigi- 
nes išlaidas, ir jis negalėjo sutikti su gimtojo miesto dos- 
numu, nes bijojo nepateisinti į jį dedamų vilčių. Jis buvo 
linkęs prisiglausti viename iš Arbua pakraštyje esančios 
kavinės kambarių. 


— Profesorius Balaras sakydavo, kad materialiniai 
sunkumai tik aštrina mokslininko protą, — linksmai kalbė- 
jo Pasteras savo padėjėjams, — o dabar mums labai reikės, 
kad mūsų protas būtų aštrus... 

Arbua staliai, skardininkai ir kalviai gavo netikėtą 
užsakymą: reikėjo pagaminti vyno daktarui (taip Arbua 
gyventojai pavadino Pasterą) sudėtingus aparatus, kuriais 
miestas galės atkurti savo garsiųjų vynų buvusią šlovę. 

Aparatų ir prietaisų formos toli gražu nebuvo įprastos, 
todėl išvykos į fabrikus vyno pavyzdžių Pastero padėjė- 
jams virto kankyne: geraširdžiai, bet linkę pasijuokti 
Arbua gyventojai, sutikę gatvėse paryžiečius su tokiais 
juokingais indais rankose, prapliupdavo sąmojumi. 

Bet atėjo diena, kai galėjo juoktis paryžiečiai. Tą dieną 
Pasteras vyndarius nustebino eiliniu „fokusu“, kuriuos jis 
taip mėgdavo rodyti. Jis imdavo vyno lašą iš bet kokio 
vyno gamintojo atnešto butelio, dėdavo jį po mikroskopu 
ir su burtininko išraiška skelbdavo: 

— Kartus... Rūgštus... Beveik be skonio... 

Kandžiai nusišaipęs, meistras „imdavo mėginį“, bet čia 
pat išspjovęs vyną stebėdamasiš patvirtindavo: 

— Teisybė! 

Kai, pažvelgęs pro mikroskopą, Pasteras parodė į vieną 
iš atneštų butelių ir pasakė „Tas vynas puikus”, o meistras 
pasigardžiuodamas nurijo didelį gurkšnį, vyndarių nuos- 
tabai nebuvo galo. 

— Burtininkas, tikras burtininkas,— jie šypsojosi ir 
stengėsi paslėpti sumišimą. 

Vis dėlto gana atsargūs Arbua gyventojai neskubėjo 
daryti išvadų: fokusai fokusais, bet kas mums iš jų? Galbūt 
ponas Pasteras ir žino kokią nors paslaptį, kuri jam padeda 
liežuvį pakeisti akimis, bet mums reikalingas ne jo lie- 
Žuvis, mums reikia, kad vynas daugiau nebegestų, samp- 
rotavo jie. 

Lyg tyčia bandymai nedavė reikiamų rezultatų. Pasteras 
nervinosi, pyko, kartais puldavo į neviltį. Jis suprato, 
kad pagedusio vyno neįmanoma „išgydyti“. Net jeigu jie 
sukurtų kokią nors priemonę, kuri galėtų sukelti atbulinį 
procesą, vykstantį cendančiame vyne,— grąžinti gėrimui 
jam būdingą skonį :: aromatą, labiausiai vertinamas vynų 


savybes, jau niekada nepavyks. Todėl Pasteras manė, 
jog svarbiausia apsaugoti vyną nuo gedimo, sukurti mik- 
roorganizmams nepakenčiamas gyvenimo sąlygas, bet 
niekaip nepažeisti normalios paties vyno būsenos. 

Tai ir buvo sunkiausia. Į vyną negalima dėti nuodingų 
medžiagų — tai savaime aišku. Negalima vyno gaminti 
visiškai hermetiškai ir tokiu būdu užtverti tiems padarams 
kelią į indus. Jo negalima virinti — tada jis nustoja buvęs 
vynu. 

Po daugelio nesėkmių Pasteras vis dėlto aptiko tikrąjį 
vaistą. Net keista, kad jis toks paprastas: užtenka tam tikrą 
laiką išlaikyti vyną 60 laipsnių temperatūroje, ir visi jame 
buvę „sukėlėjai“ žūva. Nuo tokio apdorojimo vynas nė 
kiek nesikeičia ir jau niekada negenda, kad ir kiek laiko 
būtų užkimštame butelyje. 

Šis būdas ne tik „puikiausiai tiko apsaugoti nuo gedimo 
vynui", kaip rašė vėliau Pasteras, bet buvo universalus. 
Juo apdorojamas pienas, kai norima sunaikinti Žmogui 
žalingas bakterijas, juo naudojamasi gaminant kai kurias 
konservų rūšis, jau nekalbant apie alų, actą ir vyną. 

Tas metodas vadinamas pasterizacija. Jis pasidarė labai 
populiarus. Kas yra pasterizacija, žino visi, tik retai kas 
prisimena, kad jos atradėjas yra Pasteras. 

Arbua vyndariai — dauguma iš jų buvo ne stambūs 
fabrikantai, o valstiečiai — galų gale nustojo šaipytis. 
Už tai, ką jų labui padarė Pasteras, buvo verta žemai nu- 
silenkti. Ir jie atsidėkojo ovacijomis, kai jis dosnia ranka 
padovanojo jiems puikų ir labai paprastą būdą apsaugot' 
vyną nuo gedimo. 

Kupinas džiugių vilčių Pasteras kalbėjo Emiliui Diuk 
lo: 

— Dabar prancūzų vynas nušluostys visiems nosį pa: 
saulinėje rinkoje! Įsivaizduojate, kiek tūkstančių frankų 
pajamų mūsų metodas duos vyndariams ir valstybei? 

— Anglai dabar galės nurimti, — pritarė Diuklo,— ii 
baigti patyčias... Mes jiems dar parodysim... 

Pastarieji žodžiai buvo skirti vienam anglų žurnalistui 
nesenici spaudoje paskelbusiam straipsnį. „Prancūzijoje 
stebimesi, — rašė žurnalistas, — kodėl, pasirašius prekybos 
sutartį, Angliioje nebenorima daugiau prekiauti prancūzų 


vynu. Priežastis visiškai paprasta. Iš pradžių su dideliu 
entuziazmu sutikome tą prekę. Bet greitai buvome nu- 
liūdinti milžiniškų nuostolių, kuriuos patyrėme dėl to, kad 
prancūzų vynai serga įvairiomis ligomis“. 

Pasteras ir Diuklo manė, jog išpopuliarinus jų metodą 
visoje Prancūzijoje, o galbūt net išleidus specialų dekretą, 
auksas už eksportuojamą vyną pats ims plaukti į kiše- 
nes. 

Regis, tik tai ir liko padaryti. Bet nerangumas ir nemok- 
šiškumas visada stovėjo mokslo laimėjimams skersai kelio 
ir trukdė sumaniai jais naudotis. Nors Juros departamento 
vyndariai visiems laikams nusikratė nelaimių, susijusių 
su vyno ligomis, kitose Prancūzijos vynuogininkystės 
vietose net nebuvo žinoma apie Pastero atradimą. O ten, 
kur gandai vienaip ar kitaip atklysdavo, buvo bijomasi 
pasikliauti pasterizacija. 

Mokslininkų pasaulyje įsiliepsnojo diskusijos, prasidė- 
jo begaliniai tikrinimai, komisijos... O vynas didžiojoje 
Prancūzijos dalyje ir toliau gedo, duodavo milžiniškus 
nuostolius. | 

Tik po trejų metų, 1867 metais, Pastero metodas buvo 
plačiai pripažintas: pasaulinėje parodoje jam buvo paskir- 
tas aukščiausias apdovanojimas už vyno tyrimus. Bet ir 
po to valstybės biurokratizmo sieną ne visur buvo lengva 
pramušti. 

Iš Prancūzijos į kolonijas nuolat išplaukdavo daugybė 
laivų, kelionėse išbūnančių daug dienų ir savaičių. Kartu 
su maisto atsargomis į laivus būdavo kraunamos ir vyno 
statinės. Pasteras rašė, kad „mūsų laivų ekipažai kolonijose 
geria tik actą“. Kelyje vynas pats savaime imdavo gesti, 
jūreiviai buvo nepatenkinti. 

Istorija nutyli, ar niurnėdavo kolonijų gyventojai, ku- 
riems vietoj vyno būdavo atvežamas actas, — Prancūzijos 
vyriausybę tas klausimas mažai domino. Bet laivų ekipažų 
interesus gynė Jūrų ministerija. Pastero pasiūlyio kaiti- 
nimo metodo tinkamumui nustatyti buvo paskirta dar viena 
autoritetinga komisija. 

Pasterui prireikė kelių dienų, kad sukurtų savo metodą. 
Komisija dirbo dvejus metus, kol padarė išvadas. 

Šimtai litrų vyno jau buvo iškaitinti ir saugomi minis- 


74 


terijos sandėliuose. Gedimo niekas nepastebėjo. Komisija 
jau ne kartą privažino, kad pagal tą metodą saugomas 
vynas yra skaidrus ir aromatingas. Ir tiek pat kartų ji 
pažymėjo, kad į statines supiltas nekaitintas vynas yra 
aitrus, rūgštus. Per tą laiką daug vyno visiškai sugedo, 
tūkstančiai žmonių kaip į balą mėtė pinigus: pirkdavo 
vyną, o paskui išpildavo. Ir tik 1868 metų rudenį komisija 
sutiko pateikti rekomendacijas... su sąlyga, jei bus atliktas 
paskutinis, lemiamas bandymas. 

Pasteras išvyko į Tuloną. Rugsėjo 21 dieną jis parašė 
laišką Šapiuji: „Esu labai patenkintas bandymais Tulone 
ir galiu save pasveikinti su sėkme. Per dvi dienas iškaiti- 
nome 650 hektolitrų vyno. Tos operacijos sparta leidžia 
gana greitai apdoroti labai daug vyno. Tie 650 hektolitrų 
bus išsiųsti į Afrikos rytinę pakrantę kartu su 500 hekto- 
litrų tokio pat, bet nekaitinto vyno. Jeigu tas bandymas 
pasiseks... tai problema bus išspręsta,ir visi laivyno vynai 
ateityje bus kaitinami. Išlaidos vienam hektolitrui apdoroti 
neviršys penkių santimų, o rezultatai bus milžiniški. Trum- 
piau tariant, tas metodas jau daug kur žinomas, esu įsitiki- 
nęs, kad jis dar labiau paplis. Užsieniui galima bus paruošti 
milžiniškus kiekius Prancūzijos vyno“. 

Ne taip lengva buvo priversti konservatyvius, gana 
nepaslankius žmones, gaminančius vyną ir actą, patikėti 
mokslo atradimo žadama nauda. Mokslas buvo toks tolimas 
nuo gyvenimo, kad, viena vertus, vyriausybės jo visai 
nevertino ir apribodavo jam skiriamas lėšas; kita vertus, 
liaudis, nesusipažinusi su jo laimėjimais, mokslininkus 
laikė arba burtininkais, arba šarlatanais — žmonėmis, 
kuriais neverta tikėti. Žinoma, buvo išimčių. Kai kuriomis 
asmenybėmis didžiavosi visa tauta, vyriausybė jais rūpino 
si, rodė jiems pagarbą. Buvo ir tokių mokslininkų, kuri: 
kaip Pasteras, kiek galėdami stengėsi būti naudingi visu% 
menei ir galų gale sulaukė jos pasitikėjimo. 

Pasteras niekada nevengė plačios auditorijos, stengesi 
bendrauti su labai įvairių profesijų ir visuomeninės padė - 
ties žinonėmis. Noriai priimdavo kvietimus skaityti viešas 
paskaitas, o kartais ir pats siūlydavosi. Su malonumu Pas 
teras atsiliepė į Orleano mero kvietimą perskaityti viešą 
paskaitą apie acto gamybos tyrimus. 


Nors Orleano pramonininkai sėkmingai naudojosi Pas- 
tero metodu, nors vienas orleanietis net išrado originelų 
acto kaitinimo aparatą, nors šimtai statinių ir dešimtys 
tūkstančių butelių jau buvo pripilti pasterizuoto vyro, 
vis dėlto dar buvo labai prieštaringų nuomonių. Pasieras 
bet kokia kaina norėjo juos palenkti į savo pusę. Jis visada 
pasitikėjo žmonėmis ir manė, kad patys mokslininkai 
kalti dėl to, kad savo tyrimais negali sudominti visuo- 
menės. 

Pasteras kruopščiai rengėsi viešai paskaitai Orleane. 
Vieną rudens vakarą jis įžengė į didelę Orleano instituto 
salę ir skubiai apžvelgė susirinkusius. Jam buvo malonu, 
kad tiek daug žmonių atėjo pasiklausyti jo. Jis matė daug 
skirtingų veidų, galybę smalsių akių. Ir iš karto, kaip 
jam ne sykį jau buvo nutikę, pajuto, kad su auditorija 
užsimegs kontaktas. 

Ryšys tikrai užsimezgė po pirmų žodžių. Acto pramo- 
nininkai čia atėjo su žmonomis ir vaikais: jųk buvo ruo- 
šiamasi kalbėti tokiu opiu klausimu. Be jų, salėje buvo 
kitų profesijų atstovų — gydytojų, vaistininkų, mokytojų, 
profesorių, studentų. 

— Su malonumu priėmiau kvietimą, — pradėjo Paste- 
ras, — nes džiaugiuosi, galėdamas būti naudingas pramo- 
nei. Ji yra vienas iš jūsų miesto ir departamento turtų 
šaltinių... 

Visiems dalyvaujantiems vyno virtimą actu Pasteras 
ima aiškinti moksliškai, bet stengiasi kalbėti taip, kad 
publika jį suprastų. 

Auditorija klausosi užgniaužusi kvapą. Ekrane rodoma 
smarkiai padidinta mikroskopinio grybelio, vyną paver- 
čiančio actu, fotografija sužavi klausytojus. 

— Užtenka lašą šio acto gamintojo užlašinti ant vos 
pradėjusio rūgti alkoholio turinčio skysčio paviršiaus, ir 
jis iš karto pradeda daugintis. Įsivaizduokite, kad salė, ku- 
rioje mes dabar esame, yra vyno pripiltas baseinas. Jei į jį 
įlašinsime tik vieną lašą tirpalo, kuriame yra šio grybelio, 
tai šis mažytis „fabrikantas“ visą baseiną aptrauks ištisine 
plėvele per keturiasdešimt aštuonias valandas... Kodėl 
grybelis veržiasi į indo paviršių? Ogi todėl, kad jis negali 
gyventi be deguonies. Plaukiodami paviršiuje, bilijonų 

bilijonai grybelių praryja oro deguonį, jungia ij su spiritu 
ir spiritą paverčia actu. Jeigu grybelis nenuskęsta, kai 
oksidavimasis baigiasi, jis tęsia savo darbą. Jeigu jo laiku 
nesustabdysime, tai toji veikla gali tapti pavojinga. Kai 
spirito nebelieka, grybelis ima acto rūgštį versti vandeniu 
ir anglies dioksidu. Taip prasideda mirtis ir irimas. Pasku- 
tinėje darbo fazėje grybelis paklūsta bendriesiems visatos 
dėsniams, reikalaujantiems, kad viskas, kas gyveno, anks- 
čiau ar vėliau išnyktų. Būtina, kad gyvų padarų kūnas 
po jų mirties grįžtų į dirvą ir orą kaip mineralinės arba 
dujinės medžiagos, pavyzdžiui, vandens garai, anglies 
dioksidas, azotas. Tos paprastos ir greitai judančios me- 
džiagos su atmosferos oru gali keliauti visur: nuo vieno 
ašigalio iki kito, o gyvybė iš jų vėl semia būtinus elemen- 
tus savo begalinei tąsai. Šį natūralų dėsningą procesą, 
kurio metu visa tai, kas kažkada gyveno, skyla į sudėtines 
dalis ir vėl grįžta į dujinę būseną,didžiąja dalimi atlieka 
rūgimas ir degimas. 

Taip paprastai iraiškiai Pasteras atskleidė gyvybės ir 
mirties paslaptį, slėpiningą organinių medžiagų virtimą 
mineralinėmis. Taip paprastiems žmonėms papasakojo tai, 
kas tiek amžių buvo mįslė geriausiems žmonijos pro- 
tams. 

Pasteras buvo laimingas, kad jo idėjos teikė praktinę 
naudą. Jis nedelsė tuoj pat paaiškinti pasterizacijos pas- 
laptis: grybelis nepakelia aukštesnės kaip 55 laipsnių 
temperatūros, jis žūva. Rūgimas neperžengia jam skirtų 
ribų, actas nesuyra ir lieka nepakitęs. 

— Mokslinei veiklai pasišventusiems žmonėms, — Pas- 
teras baigė paskaitą, — nėra nieko malonesnio, kaip pada- 
ryti kuo daugiau atradimų, bet mokslininkas būna ypač 
laimingas, kai jo gauti rezultatai iš karto ima nešti naudą 
žmonėms. 

Trylixos metų prireikė didžiajam mokslininkui, kad 
užbaigtų rūgimo ir puvimo tyrimus — juos baigė 1870 
metais. Trylikos metų ir tūkstančių bandymų, kad visiškai 
įsitikinęs savo teisumu paskelbtų pasauliui universalų 
1ikroskopiškų padarų dalyvavimo visuose rūgimo tipuo- 
se Cėsnį. 


Jau labai daug mokslininkų perėjo į Pastero pusę — 

nebuvo galima ginčyti to, kas akivaizdu. Bet atradimų 
autoriui buvo svarbu, kad jį pripažintų ir Lybigas. 

Tuo metu visas chemijos mokslas gulėjo po Lybigo 
koiomis, kaip medicinos — po Virchovo. Lybigo pripa- 
žinimas Pasterui būtų buvęs paskutinis, džiugiausias akor- 
das visuotinio pripažinimo simfonijoje. 

1869 metų vasarą Pasteras išvažiavo į Miuncheną. Pa- 
keliui jį apniko nelinksmos mintys: Pasteras nesitikėjo, 
kad užsispyrėlis Lybigas atsižadės savo svarbiausios teo- 
rijos ir prisipažins klydęs. Bet juk jis, Pasteras, paprastu 
ir suprantamu bandymu paneigė Lybigo tvirtinimą, kad 
rūgimo procese būtinai turi dalyvauti irstanti gyvūninė 
arba augalinė materija! Argi pasėjęs mielių į vandenį, 
kuriame buvo tik cukrus ir mineralinės druskos, Pasteras 
nematė, kaip tos mielės daugindavosi ir sukeldavo rūgimą, 
nors tirpale nebuvo jokios organinės medžiagos? Negali 
būti, kad didysis chemikas nebūtų pripažinęs to, kas aki- 
vaizdu, ką taip aiškiai patvirtino bandymai: rūgimas, ki- 
tados traktuotas kaip irimo, mirties apraiška, iš tikrųjų 
yra nepaprastai mažų, bet galingų mikroskopiškų orga- 
nizmų gyvenimo reiškinys. 

Įtikinti didįjį chemiką, priversti jį kaip mokslininką 
pripažinti naujų idėjų pergalę — štai ko troško Pasteras, 
kai įžengė į Lybigo laboratoriją... 

Lybigas buvo malonus ir tarsi geranoriškai nusiteikęs. 
Pasidomėjo sveikata, šeima. Pasterą pasitiko stovėdamas, 
tuo savo kolegai parodė maksimalią pagarbą. Bet... Kai 
tik Pasteras prabilo apie jų nesutarimus, Lybigas tuoj 
užsisklendė savyje, pasiskundė nesveikata ir nutraukė 
pokalbį. 

„Pakaruoklio namuose negalima kalbėti apie virvę, — 
su kartėliu pagalvojo Pasteras, — net didžiausiems protams 
būdingos žmogiškosios silpnybės. Kiek dvasios tvirtybės 
privalo turėti mokslininkas, kad galėtų atsisakyti savo įsi- 
tikinimų! Kaip gaila, kad Lybigas nepajėgė to padaryti“. 

Lybigas atsisakė ginčytis kalbėdamasis su Pasteru, bet 
diskusiją pratęsė brošiūros puslapiuose: 1870 metais raši- 
nyje apie rūgimą ne tik neigė „pono Pastero grybelius”, 
bet ir suabejojo jo bandymų grynumu. 

„Pastero tyrimai veda prie to, kad svarbiausias, tai yra 

bendras visų procesų reiškinys, — rašė Lybigas,— išlei- 
džiamas iš akių, tyrimai paverčiami terliojimusi su gryno- 
mis detalėmis. Prieita iki to, kad kiekvienam iš daugybės 
tų procesų surandama atskira priežastis. Daugeliui jų iš 
tikrųjų buvo surastos ypatingos grybelių arba net gyvūnų 
rūšys, kaip ir ligoms, cholerai bei kitoms. Taigi pagaliau 
darosi visiškai nesuprantama, kaip dar gali egzistuoti 
organinis pasaulis, apsuptas tokios gausybės priešų. Kai 
mes klausiame mikroskopu apsiginklavusių tyrinėtojų, 
kas yra, pavyzdžiui, pienarūgščio, sviestarūgščio ir kitų 
rūgimų fermentas, tai kaip atsakymą išgirstame grybelio 
pavadinimą!“ 

Pasteras galėjo triumfuoti: pro piktą ironiją, o kartais 
ir tiesioginę pašaipą Lybigo brošiūroje tarp eilučių buvo 
nesunku išskaityti kartėlį ir nepasitikėjimą savimi. Krito 
į akis, kad jo argumentai neįtikina. Ypač kai, išklojęs 
visus prieštaravimus, užsispyręs mokslininkas pateikė 
paskutinį argumentą, pavyzdį, kaip Miunchene gaminamas 
actas, kur drožlių pripiltose statinėse be jokių mielių spi- 
ritas paverčiamas actu... 

Pasterui nieko nereiškė pakartoti bet kurį savo bandy- 
mą. Išauginti grynas grybelių kultūras dabar jis galėjo juo- 
kaudamas. Jis įrodė, kad drožlėse, kuriomis remiasi Lybi- 
gas, knibždėte knibžda mikroorganizmų. 

Lybigas primygtinai gynė savo: užtenka tik pažiūrėti 
į drožles ir savo akimis galima įsitikinti, kad jos absoliučiai 
švarios. 

— Bet jūsų žvilgsnis ne toks aštrus, ponas Lybigai,— 
linksmai atsakė Pasteras, — kad pastebėtumėte mikroor- 
ganizmus! Jūs be reikalo niekinate mikroskopą: jis page- 
rina regėjimą. Užtenka paskutinėti jūsų drožles ir pažvelgti 
į nuograndas pro mikroskopą, kad įsitikintumėte, jog jūs 
bergždžiai ginčijatės. 

Lybigas nepasidavė: kuo čia dėtas jūsų išgarsintas mik- 
roskopas, kai ir be jo aišku, kad jokiems, net visiškai 
nematomiems padarams neįmanoma gyventi be maisto, 
o kuo, leiskite jūsų paklausti, jie maitinsis vandeniu ats- 
kiestame spirite? 

Pasteras lengvai atsakė ir į tai: vandenyje, kuriuo skie- 
džiamas spiritas, mažam grybeliui užtenka azoto ir mine- 
ralinių druskų. 

— Ir jeigu vis dėlto jūs abejojate, brangusis pone Ly- 
bigai,— pasiūlė Pasteras, — išrinkime bet kokios jums pa- 
tinkančios sudėties Mokslų akademijos narių komisiją ir 
tegul ji, gerbiamų mokslininkų komisija, nuspręs, kas iš 
mūsų teisus. Tegu komisija pati ištiria Miuncheno drožles. 

O jis, Pasteras, apsiima jose surasti gyvus actarūgščio 
rūgimo sukėlėjus. 

Tai jau buvo panašu nebe į žodžiavimąsi, kur Lybigas 
galėjo spyriotis, prieštarauti ir nepripažinti Pastero iro- 
dymų. Tai jau buvo atviras mūšis su gerai ginkluotu priešu, 
kurio pagrindinis ginklas buvo tikslus eksperimentas. 
Bandymo vertė Lybigui buvo gerai žinoma, eksperimen- 
tatoriaus Pastero — taip pat. 

Ne, stoti į atvirą mūšį su tokiu priešu — reikštų pra- 
laimėti kautynes. Ir gudrusis Lybigas atsisakė. Tuo dauge- 
lio metų ginčas baigėsi. Lybigas neketino savo nuomonės 
keisti. 

Bet Pasterui tai jau nebeturėjo reikšmės. Viską, ką buvo 
galima padaryti savo teorijai irodyti, jis buvo padaręs, 
ir naujas mokslas palengva nurungė chemikų teoriją — 
jie beveik nebeturėjo šalininkų. 

Pastero šlovė vis labiau didėjo, nors mokslininkų pa- 
saulio atmosferoje oras buvo permainingas. Fuo metu 
Pasteras jau buvo vadinamas didžiuoju. Žymiausieji moks- 
lininkai jam giedojo ditirambus. Jauni veržėsi būti jo 
mokiniais. 

Tačiau tai buvu tik darbo pradžia. Juk Pasteras net ne- 
atrado mikrobų — jie buvo žinomi gerokai iki jo gimimo. 
Darvinas buvo teisus, kai sakė: „Matyt, negana iškelti 
naują idėją: ją reikia pateikti taip, kad ji padarytų įspūdį, 
ir tam, kam pavyko tai pasiekti, teisėtai priklauso didžiau- 
sioji garbe”. 

Pasteras buvo tikrai genialiai įžvalgus. Jis matė tai, 
ko nepastebėdavo kiti. Jis suprato, kad tų nematomų mik- 
roorganizmų, nors jie buvo painiojami vieni su kitais 
ir vadinami skirtingais vardais — fermentais, mielėmis, 
grybeliais, infuzorijomis, bakterijomis, bacilomis, vibrio- 
nais, Miazmomis, mMonadomis,— yra tiek daug, jog 
daug kartų viršija žemėje gyvenančių žmonių zkaicių. 
Jų kur kas daugiau, negu bet kurių kitų gyvų padarų, 

kartu paimtų. Jų yra visur, kur tik egzistuoja organiniai 
arba neorganiniai junginiai, reikalingi jiems maitintis. 
Ir visur, kur jų esama, jie dauginasi nepaprastai greitai, 
jokie kiti gyvi padarai jų nepralenkia. Jie laiduoja medžia- 
gų apytaką gamtoje ir tuo pačiu gyvybę žemėje. 

Kad ir kaip jie būtų vadinami, esmė lieka ta pati: tie 
mikroskopiški organizmai — kartais geri žmogaus pagal- 
bininkai, kartais pikti priešai — primygtinai reikalavo 
dėmesio. Pasteras iš pat pradžių žinojo, kuo tas dėmesys 
baigsis... 

Kodėl jis taip stengėsi išvesti savo universalų mikrobų 
dėsnį? Nejaugi nuo to mažiau mirs žmonių? 

Taip. Įsigilinęs į klausimo esmę, matė tai, kas buvo 
nepasiekiama niekam iki jo. Tas „vynų daktaras“, padi- 
dinęs Prancūzijos ir prancūzų pajamas, gaunamas iš vyno, 
alaus ir acto gamybos, nesiruošė nurimti. 

Jis ketino gelbėti žmonių gyvybes. Mažiau daryti ne- 
galėjo. Jis žinojo, kad įžengė į kelią, kuris galų gale atves 
į ligonines, prie žmonių kančių, vadinamų ligomis. Įsisk- 
verbęs į gyvybės ir mirties paslaptis, tvirtai laikėsi mikro- 
organizmų, nebeketino daugiau jų išleisti iš rankų. 

Taip laikomasi vėliavos, su kuria tikimasi laimėti mū- 
šį. 


NIEKAS NEATSIRANDA IS NIEKO 


Jeigu savaiminio gyvybės atsiradimo teorija yıa chime- 
ra, drįsiu manyti, kad žmogus galės įveikli visas žemėje 
egzistuojančias parazilų sukeliamas ligas. 

Pasteras 


Jau kelintą kartą jis gailisi, kad likimas išskyrė juodu 
su Šapiuji. Jie beveik nebegali matytis — Šapiuji vadovau- 
ja filosofijos katedrai toli nuo Paryžiaus, Bezansone. Nie- 
kas niekada taip nesuprasdavo Pastero — žinoma, nes- 
kaitart žmonos, — kaip Šarlis, niekam jis taip nuoširdžiai 
neatverdavo slapčiausių sumanymų. Dabar jam ypač trūko 

draugo filosofo: koks brangus būtų jo patarimas šiuo ne- 
aiškiu klausimu! 

Nedideliame Paryžiaus aukštosios pedagoginės mokyk- 
los kabinete jis rašo laišką tolimajam draugui: „Esu labai 
užsiėmęs rūgimo tyrimais, kurie gali būti ypač naudingi 
mėginant atskleisti gyvybės ir mirties paslaptį. Tikiuosi 
netrukus ryžtingai imtis tos paslapties ir visai išaiškinti 
garsųjį savaiminio gyvybės atsiradimo klausimą... Jame 
tiek tamsių vietų, jog būtina viską aiškiai, matematiškai 
tiksliai įrodyti, kad išvados įtikintų priešininkus. Tikiuosi, 
kad man pavyks pasiekti nenuginčijamų rezultatų”. 

Tą 1860 metų žiemos dieną Pasterui pasitaikė proga 
pademonstruoti mokslininko atkaklumą. Ir ne tik atkaklu- 
mą — nesutvardomą drąsą, nepalaužiamą kryptingumą. 

Parašęs laišką Šapiuji, jis nuėjo į Mokslų akademiją. 
Ten kuluaruose galės pasikalbėti su Bio, Diuma, Senar- 
monu. Kaip jie įvertins jo ketinimą? 

— Nutariau susidoroti su absurdiška Pušė teorija, — 
iš karto pareiškė Pasteras, — laikas baigti su ta metafi- 
zika. 

Bio vos neištiko apopleksija, kai išgirdo tokį ryžtinga 
mylimo mokinio pareiškimą. Mikroskopininką, infuzorijų 
žinovą, biologą Pušė staiga užpuls chemikas Pasteras! Che- 
mikas Pasteras prieš garsųjį biologą Pušė — ar tai ne juo- 
kinga?! 

— Jus be niekur nieko išjuoks, brangusis Pasterai! Juk 
žinote, kaip nepagarbiai į mus, fizikus ir chemikus, žiūri 
biologai! Be to, ir kuo jums užkliuvo tas Pušė — rašyda- 
mas straipsnį, jis visai neturėjo galvoje jūsų darbų! 

— Tai neturi reikšmės, — Pasteras buvo nepalenkia- 
mas,— savo teorija jis verčia niekais mano darbus, o rūgi- 
mo tyrimai — ne koks nors asmeniškas dalykas, o mokslo 
reikalas. Pušė tvirtina, kad gyvi padarai infuzorijos atsi- 
randa iš besiskaidančio skysčio elementų. Tiesa, Pušė nėra 
originalus — dar Aristotelis sakė, kad kiekvienas pūvantis 
kūnas gimdo gyvus padarus. Bet juk nuo Aristotelio laikų 
mokslas pažengė į priekį! Nejaugi jis vis dar tebėra toje 
pačioje chaoso stadijoje? Mikroskopiški padarai svarbūs 
ne tik alaus, vyno, acto rūgimui. Esu įsitikinęs, kad čia 
atsivers platus veiklos baras ir medicinai. Nutariau imtis 

spręsti savaiminio gyvybės atsiradimo klausimą, tiksliau, 
įrodyti savaiminio gyvybės atsiradimo teorijos absurdiš- 
kumą: yra mikrobų, su kuriais reikia kovoti! Viena yra 
kariauti su mMikrobais, prasiskverbiančiais iš aplinkos, — 
toks karas galimas, visai kas kita, jei jie atsiranda savaime 
k=ip skaidymosi rezultatas — tada kovoti su jais neįmano- 
ma, tas reiškinys fatališkas, su juo reikia susitaikyti. 

Jaudindamasis, užmiršęs, kad prieš jį trys Žymiausi 
Prancūzijos mokslininkai, Pasteras tą kalbą išpyškino vie- 
nu atsikvėpimu, piktai šnairuodamas į pašnekovus. 

Senas, temperamentingas, ligotas Bio didžiule languota 
nosine šluostėsi prakaitą. Solidus ir ramus Diuma protin- 
gomis, įžvalgiomis akimis tylėdamas žiūrėjo į Pasterą. Ir 
tik Senarmonas atvirai šypsojosi iš jaunojo kolegos karš- 
čiavimosi. 

— Toji problema neišsprendžiama! Jūs per daug ima- 
tės, — beveik šaukė Bio,— kiek didžiųjų protų pasiklydo 
jos labirintuose. Tai tuščias laiko eikvojimas, ir jūs nieko 
nepasieksite. Tik įsigysite labai daug priešų ir būsite bai- 
siai puolamas! Jūs įklimpsite toje baloje, veltui gaišite 
laiką! 

Pasteras apstulbo, jis nesitikėjo tokio griežto atkirčio 
iš žmogaus, kurį be galo gerbė. Sutrikęs žvelgė į kitus du, 
laukdamas paramos. 

A a nepalankiai palingavo galvą ir labai rimtai pa 
sakė: 

— Niekam nepatarčiau pernelyg daug laiko skirti tai 
temai... 

— Na, gerai, — nemandagiai įsiterpė Bio, — jeigu jūs s” 
savo velnišku užsispyrimu bet kuria kaina nutarėte brau- 
tis į pragarą, pažadėkite bent nesispyrioti, jeigu nesiseks 
jūsų bandymai! 

Kad sutaikytų vis labiau dirgstantį senuką ir vis labiau 
niurstantį Pasterą, pagaliau prabilo iki tol tylėjęs Senar- 


monas: | | 
— Neatkalbinėkite. Jeigu Pasteras toje problemoje ne- 


sužvejos nieko įdomaus, mes ją. 

Akimirką jis patylėjo, paskui žvilgtelėjo į visus tris — 
nustebusį Bio, tylėjimu reiškiantį savo nepritarimą Diu- 
ma, ir pastebimai atgijusį Pasterą — pastarajam mirktelėjo 
ir užbaigė: 

— Bet aš labai nustebsiu, jeigu jis nieko nesužvejos... 

Pasteras rengėsi mūšiui. Žinoma, labai gaila, kad jo 
nepalaimino žmonės, kurių kiekvienas Žodis jam buvo 
svarbus. Užtat dabar reikės dar daugiau atkaklumo, jėgų 
ir išradingumo, kad jiems įrodytų, jog jis ne koks beprotis 
ar Maniakas, o jau visiškai susiformavęs mokslininkas, su 
savo toli siekiančiais ir daugeliui metų suplanuotais užda- 
viniais. 

Kad ir kiek jam kainuotų, jis turi tapti nugalėtoju ir 
galų gale užkalti visas priešų patrankas, nors jų, aišku, 
bus labai daug. | 

Jis suprato, kam ryžtasi, tačiau jautė turįs jėgų išspręsti 
ir tą labai sudėtingą klausimą: iš kur atsiranda tie nepap- 
rastai maži padarai, matomi tik pro mikroskopą? Iš kur 
statinėse su runkelių sultimis atsiranda mikroorganizmų, 
kurie tas sultis paverčia pieno rūgštimi, arba mielių gry- 
belių, paverčiančių jas alkoholiu? Žodžiu, kokia mikrobų 
kilmė? 

Klausimas senas kaip pasaulis. Paprastas ir neišspren- 
džiamas. 

— Unguriai gimsta iš upių maurų, o vikšrai — iš pū- 
vančių augalų, — pasakodavo per pasivaikščiojimus moki- 
niams didysis senovės filosofas Aristotelis. 

Lukrecijus, Vergilijus, Ovidijus, Plinijus Vyresnysis — 
filosofai, poetai, gamtininkai tvirtino, kad gyvybė atsirado 
savaime. 


Sveicaras Paracelsas, gyvenęs šešioliktame amžiuje, — 
burtininkas ir astrologas, maištininkas, ieškantis naujų 
mokslo kelių, ir alchemikas, išminčius, kurio puikiosios 
mokslinės prognozės derinosi su nesąmonėmis ir kliede- 
siais, — sukūrė tokį receptą: „Paimk žinomą žmogaus skys- 
tį Ir palik jį pūti iš pradžių sandariame moliūge, o paskui 
arklio skrandyje 40 dienų, kol pradės gyventi, judėti ir 
knibždėti. O tai lengva pastebėti. Tai, kas išėjo, kol kas nė 
kiek nepanašu į žmogų, jis skaidrus ir be kūno. Jeigu pas- 
kui jis kasdien slapta, atsargiai ir protingai bus maitina- 
mas žmogaus krauju ir keturiasdešimt savaičių saugomas 
pastovioje tolygioje arklio skrandžio šilumoje, tai atsi- 
ras tikras gyvas kūdikis, turintis visus organus, kaip vai- 

kas, gimęs iš moters, tik labai mažo ūgio...“ 

Prieš tą Paracelso receptą blanksta net artimiausio jo 
mokinio van Helmonto, siūliusio sukurti peles iš nešvarių 
drabužių, „stebėjimas“: imama molinė puodynė, į ją pripi- 
lama kviečių grūdų — juos lengvai galima pakeisti sūrio 
gabaliuku,— ir puodynė užkemšama drėgnais nešvariais 
marškiniais arba kelnėmis. Po kurio laiko puodynėje atsi- 
ras visa peliukų vada. Susijungę marškinių garai ir grūdų 
kvapas pagimdė mažus graužikus. Van Helmontas tvirtino, 
kad pats ne kartą yra stebėjęs tokį prasidėjimą. 

Ką ten pelės — varles, moliuskus, dėles sukuria iš balų 
kylantys garai. O skorpionai gimsta kur kas sudėtingiau. 
Plytoje reikia iškalti duobelę, į ją įdėti sutrintą baziliko 
ataugą, uždengti kita plyta taip, kad nepatektų oras, ir tą 
negudrų įrenginį pastatyti saulėje. Po kelių dienų bazilikas 
pavirs skorpionais. 

Italas Buonanis prie visų fantastiškų pranešimų pridėjo 
savąjį: iš kai kurių medžių rūšių, po to, kai jie supūna, 
atsiranda kirmėlės, vėliau jos virsta drugiais, o drugiai 
savo ruožtu paukščiais. 

Tie „stebėjimai“, „receptai“ ir „tvirtinimai“ niekam 
neatrodė fantastiški. Mokslas buvo tokioje stadijoje, kai, 
viena vertus, nebuvo galimybių stebėti ir, kita vertus, 
nebuvo eksperimentinio metodo, todėl lengvai buvo tikima 
įvairiais prasimanymais ir fantastiškomis išvadomis. Visa, 
kas dedasi gamtoje, bet nėra matoma, atrodė visiškai ne- 
suprantama ir nepasiekiama, tačiau reikėjo bet kokiais 
būdais patenkinti teisėtą publikos smalsumą. Ir visi tie ne- 
lemti paistalai, verti pajuokos, visai neatrodė tokie net 
labai protingiems žmonėms senovėje ir viduriniaisiais 
amžiais. 

Tik 1651 metais tuo klausimu pasirodė pirmoji mokslinė 
knyga, kuri mums net dabar atrodo visiškai mokslinė — 
Viljamo Harvėjaus „Gyvūnų atsiradimo tyrimai“. Joje bu- 
vo įrodyta, kad visi gyvi padarai atsiranda iš panašių į 
save, vystydamiesi būtinai praeina kiaušinio stadiją. 

„Kiekvieno gyvūno formavimuisi, — rašė Harvėjus,— 
būdingos tos pačios stadijos, jis praeina įvairias organiza- 
cijos formas, iš eilės tampa tai kiaušiniu, tai kirminu, tai 
gemalu, ir su kiekviena vystymosi faze artėja prie tobu- 
lumo.” 

Tai buvo pirmasis tikrai mokslinis traktatas, atsakantis 
į vieną labai seną klausimą, jaudinusį žmonijos protus: iš 
ko žemėje gimsta visa, kas gyva? Aisakymas buvo aiškus 
ir tikslus, išplaukiantis iš stebėjimų ir kai kurių Harvėjui 
prieinamų bandymų: kiekvienas gyvūnas, pradedant kir- 
minu pūvančioje mėsoje ir baigiant žmogumi, ir kiekvienas 
augalas turi į save panašius tėvus. Tai vienintelis kelias 
atsinaujinti bet kuriai organizmo rūšiai. 

Suprantama, buvo kalbama tik apie plika akimi mato- 
mus organizmus: nei Harvėjui, nei kitiems jo amžininkams 
nebuvo žinomas nematomų padarų pasaulis. 

Po Harvėjaus italų gydytojas Frančeskas Redis dar 
labiau išklibino savaiminio gyvybės atsiradimo teoriją. 
Jis padarė labai paprastą bandymą: paėmė du ąsočius ir 
į juos įdėjo po gabalą mėsos. Vieną ąsotį paliko atvirą, 
kitą uždengė paprastu muslinu. Pajutusios mėsos kvapą, 
į atvirą ąsotį sulėkė musės, mėsoje pridėjo kiaušinių, o po 
kurio laiko iš kiaušinių išsirito kirminai. Uždarame ąsotyje 
nieko panašaus nebuvo pastebėta — nei musių, nei kiauši- 
nių, nei kirminų. 

Redžio bandymas visiems laikams įveikė požiūrį, kad 
kirmėlės atsiranda iš supuvusios mėsos. Pasitvirtino tai, 
ką teigė Harvėjus, kad kirmėlės yra musių lėliukės, viena 
jų raidos stadija. Vėliau Paduvos medicinos profesorius 
Valisneris įrodė, kad kirmėlės augalų vaisiuose, pavyz- 
džiui, obuoliuose taip pat atsiranda iš kiaušinių, vabzdžių 
padedamų į žiedus iki io, kai iš jų pradeda vystytis vaisiai. 

Svamerdamas ir kiti tyrinėtojai, tyrę vabzdžių vysty- 
mąsi, Harvėjus bei Redis sutriuškino aukštesniųjų orga- 
nizmų savaiminio atsiradimo teoriją. Tos teorijos šalinin- 
kams žemė vis labiau slydo iš po kojų, mokslinės tiesos 
aiškiai bylojo ne jos naudai. Ir galbūt ta teorija visiems lai- 
kams būtų buvusi nugalėta, jeigu septynioliktojo amžiaus 
gale netikėtai nebūtų sulaukusi labai solidžios paspirties. 

Septynioliktojo amžiaus pabaiga gamtos moksle susiju- 
si su olandų stiklo šlifuotojo Antonio Levenhuko vardu, 
atradusio nematomų ir neįtikėtinų padarų — mikroorga- 
nizmų — pasaulį. 

Tie padarai buvo tox1e maži, atsirasdavo taip staiga ir 
tarsi be jokios priežasties įvairiuose skysčiuose, kad tė- 

vystę nebuvo sunku priskirti tiems skysčiams, kuriuose 
jie gyveno. 

Bet praeities amžių patirtis, Harvėjaus ir kitų tyrinėtojų 
duomenys apie aukštesniuosius organizmus daugeliui 
mokslininkų neleido patikėti, kad gyvi organizmai gali 
atsirasti iš pūvančių tirpalų. Todėl atgijusi savaiminio gy- 
vybės atsiradimo teorija per kitus du šimtmečius ne kartą 
buvo pripažinta ir vėl paneigta. 

Tarp savaiminio gyvybės atsiradimo teorijos šalininkų 
buvo prancūzų zoologas Biufonas ir anglų gamtininkas 
Nidhemas, tarp priešininkų — Spalancanis, Švanas, Helm- 
holcas ir pirmasis rusų bakteriologas M. Terechovskis. 

Į savaiminio gyvybės atsiradimo problemą Biufonas 
žiūrėjo šiek tiek iškilmingai: kaip galima likti ramiam, 
kai kalbama apie pirminius gyvybės šaltinius?! Būtent 
„kalbama“, nes Biufonas tik postringaudavo ir išprotau- 
davo — bandymus daryti ėmė jo bendražygis Nidhemas 
1748 metais. Biufonas tvirtino, kad mirtis neegzistuoja: 
kai gyvūnas miršta, sudėtingo kūno gyvybė išnyksta, bet 
to sudėtingo kūno molekules sudarantys elementai nenus- 
toja egzistuoti. 

Iki šiol tarsi viskas atitinka mūsų dabartinį požiūrį: 
gyvo padaro mirtis nėra neorganinės materijos, cheminių 
elementų, įeinančių į baltymų sudėtį, mirtis. Priešingai, 
kaip tik suirus tam, kas kažkada buvo gyvas, atsiranda 
neorganiniai elementai ir jų junginiai. 

Bet toliau Biufono doktrinoje jau nebėra nieko bendra 
su tikrove. Toliau, kaip sako Biufonas, po gyvūno mirties 
jį sudarančios molekulės, išsivadavusios iš negyvo orga- 
nizmo, tuoj pat ima gyventi savarankišką gyvenimą ir 
duoda naują gyvybę vibrionams, monadoms, inftuzorijoms. 
Tie elementai visada egzistuoja gamtoje, kaip egzistuoja 
ir mirtis. Juos galima pamatyti pro mikroskopą — gyvy- 
binės jėgos veikiami, jie susijungia į naujus junginius ir 
sudaro kitus gyvūnus. Tos dalelės nesuardomos. Iš jų, 
o ne iš kitų „pirmesnių gemalų“ atsiranda ir aukštesnieji 
padarai. 

Štai šitaip „...atsiranda daugybė organizuotų kūnų, 
kurių dalis, pavyzdžiui, kirmėlės ir grybai, turi gana stam- 
bių gyvūnų arba augalų pavidalą, o kita dalis, kurių kiekiai 

beveik nesuskaičiuojami, matoma tik pro mikroskopą... 
Visi tie kūnai yra tik savaiminio gyvybės atsiradimo re- 
zultatas . 

„Gyvybinės energijos“ Biufonas nemažai gavo iš savo 
amžininko, dar aršesnio savaiminio gyvybės atsiradimo 
teorijos šalininko, airių abato Nidhemo. 

Nidhemas pirmasis savaiminį gyvybės atsiradimą grin- 
dė bandymu. Ir tas bandymas buvo toks įtikinamas, jog 
prieštarauti tarsi nebuvo ko. Septyniolika metų Nidhemui 
tikrai niekas neprieštaravo — jis išplėtojo savo mokslą, 
jį parėmė Biufonas, ir savaiminio gyvybės atsiradimo teo- 
rijai viešpatauti tada niekas netrukdė. 

Nidhemas imdavo mėsos gabaliuką, virdavo iš jo sv!ti- 
nį, gerai išvirintą viralą supildavo į butelį, sandariai įi už- 
kimšdavo ir įkišdavo į karštus pelenus. Užkimštame bu- 
telyje sultinys užvirdavo. 

— Nėra pasaulyje tokio gyvo padaro, — apie savo ban- 
dymą Nidhemas rašė Londono karališkajai draugijai, — 
kuris galėtų ištverti tokią procedūrą ir išlikti gyvas. Bet 
kai atkimšau butelius ir po kelių dienų į jų turinį pažvel- 
giau pro mikroskopą, mane tarsi nukrėtė šiurpas — ten 
buvo pilna infuzorijų! Ir nenuostabu — juk sultinys po to, 
kai jį atkimšau, ėmė drumstis, pūti, iš pūvančio skysčio 
atsirado tos infuzorijos. Mes matome neginčijamą įrody- 
mą, kad gyvi padarai savaime atsiranda iš mėsos sultinio. 
Daugiau jiems nėra iš ko atsirasti! 

Karališkojoje draugijoje posėdžiavę rimti mokslininkai 
įdėmiai klausėsi ir pritardami linkčiojo galvomis. Nidhe- 
mas pareiškė, kad svarbus ne tik sultinys, kad tokie pat 
rezultatai gauti ir bandymuose su migdolų ir saulėgrąžų 
sėklų nuovirais. 

Mokslininkus jaudino Nidhemo bandymai. Pirmą kartą 
daug triukšmo sukėlusi szvaiminio gyvybės atsiradimo 
teorija buvo įrodinėjama bandymu. Dabar tai jau ne tušti 
filosofų samprotavimai, ne alchemikų išgalvojimai ir net 
ne gerbiamo Biufono išprotavimai. Dabar savaiminis gy- 
vybės atsiradimas įrodytas tiesioginiu bandymu ir tapo 
tvirtu faktu. 

Tuo faktu buvo nustota abejoti, nes sąžiningasis Nidhe- 
mas savo bandymuose tikrai į viską atsižvelgė. Metodika 


buvo aiški ir paprasta, ir kiekvienas, kuris norėjo, galėjo 
juos pakartoti, kad įsitikintų, jog Nidhemas teisus. 

Bet kurį laiką niekas nesirengė tikrinti Nidhemo — juo 
buvo patikėta besąlygiškai. Bandymas buvo atliktas, atro- 
dytų, visiškai nepriekaištingai. 

Juk tikrai nė vienas gyvas padaras — subrendęs orga- 
nizmas ar jo gemalas — nebūtų galėjęs išlikti gyvas dukart 
išvirintas. Be abejo, jie atsirado pačiame virale. 

Rodėsi, Nidhemo pusėje — akivaizdi tiesa. 

Bet pasaulyje visada atsiranda kiek tik nori abejojan- 
čių. Ir kol trijų karalysčių saloje airių abatas Nidhemas 
savaiminio gyvybės atsiradimo teorijai taikė eksperimen- 
tus, saulėtoje Italijoje kitas abatas, Lacaras Spalancanis, 
Redžio teologijos profesorius, gerokai ją paklibino. 

Tai buvo 1765 metais, praslinkus septyniolikai metų 
po to, kai Nidhemas Anglijos mokslinę visuomenę infor- 
mavo apie nuoviruose ir antpiluose atsirandančius mažus 
žvėriukus. Spalancaniui buvo pažįstamas eksperimento 
menas, o svarbiausia, jis pasižymėjo labai svarbia moksli- 
ninkui savybe: visada viskuo abejoti, kol atradimas nėra 
išlaikęs visų išmėginimų ir pirmiausia priešininko priešta- 
ravimų. Spalancanis tvirtai tikėjo, kad bet kuri gyvybė, 
net ir pati mažiausia, būtinai turi turėti tėvus, kad visa, 
kas gyva, negali štai šitaip, be niekur nieko atsirasti iš sul- 
tinių, nuovirų ar antpilų, todėl, kai tik jam pakliuvo Nid- 
hemo straipsnis, tuoj pat juo suabejojo. Iš pradžių jam 
atrodė neteisingos tik išvados, jų mokslininkas ir gamto- 
tyrininkas niekaip negalėjo suvokti, o paskui ir pats ban- 
dymas ėmė atrodyti ne visai tikslus. Kažkas jame buvo 
ne taip, jeigu netrukus tie „žvėriukai“ vis dėlto atsidūrė 
Nidhemo induose. Bet kas? 

Spalancanis buvo veiklos žmogus, nemėgo tuščių kal- 
bų, jam reikėjo viską labai kruopščiai ištirti, suprasti ir 
įrodyti. Štai tada jis sutiktų ir pakalbėti, o kalbėti Spalan- 
canis mokėjo puikiai. 

Iš pradžių jis pakartojo Nidhemo bandymą, paskui 
padarė savąjį, labai tikslų. Jis skyrėsi dviem esminiais 
dalykais: pirma, Spalancanis nutarė virinti savo viralus 
kur kas ilgiau už Nidhemą, antra, indų jis neužkimšdavo 
paprastu kamščiu, bet ugnyje užlydydavo jų stiklinius 
kakliukus. 


Jis paėmė kelias pūstašones kolbas su siaurėjančiais 
kakliukais, dabar vadinamas Spalancanio kolbomis, įpy- 
lė į jas švaraus vandens, įbėrė migdolų ir žirnių sėklų. 
Dalį kolbų užkimšo kamščiu, kaip tai darė Nidhemas, 
kitą dalį užlydė ugnyje. Paskui imdavo vieną buteliuką 
„Nidhemo“ ir vieną „Spalancanio“, taip mintyse juos pa- 
vadino, ir kiekvieną virindavo vienodą laiko tarpą. Vieną 
kolbų porą jis laikė ugnyje kelias minutes, kitą — visą 
valandą. 

Po kelių dienų Spalancanis ėmė tikrinti. Jis nudauždavo 
savo kolbų kakliukus ir turinį tikrindavo pro mikroskopą. 
Buvo laimingas, kai įsitikino, kad jo spėjimas teisingas: 
užlydytose kolbose, kurias jis virino visą valandą, nebuvo 
nė pėdsako kokios nors gyvos būtybės. Kolbose, prasto- 
vėjusiose ant ugnies tik keletą minučių, mikroskopiški 
padarai vis dėlto atsirasdavo. 

— Aišku! — sušuko Spalancanis.— Tie žvėriukai labai 
atsparūs aukštai temperatūrai. Norint nužudyti jų gemalus, 
iš tikrųjų su jais reikia elgtis žvėriškai — virinti visą 
valandą! Na, o kaip su Nidhemo kolbų gyventojais? 

Kiekviename skysčio laše iš kamščiu užkimštų indų 
knibždėte knibždėjo mažyčiai padarai. 

— Kaip jūrose, kur plaukioja įvairiausios Žuvys, pra- 
dedant banginiais ir baigiant gružliais! — sušuko Spalan- 
canis ir tuoj pat užsirašė tą sėkmingą palyginimą į sąsiuvi- 
nį, kad panaudotų būsimajame straipsnyje. 

„Nepaprastai kruopščiai, — rašė Spalancanis,— karto- 
jau tuos bandymus. Ėmiau hermetiškai užsidarančius indus 
su mMaitinamuoju substratu ir įleisdavau juos vienai va- 
landai į verdantį vandenį. Po kurio laiko tuos indus 
atidarydavau ir ištirdavau juose susidarančius ekstraktus. 
Man nė karto nepavyko aptikti nė menkiausių tų padarų 
pėdsakų, nors pro mikroskopą patikrinau ekstraktus iš 
19 indų“. 

Mokslininkai ėmė nerimauti — vėl kažkas bando pa- 
neigti savaiminio gyvybės atsiradimo teoriją, kuri, regis, 
taip įsitvirtino moksle!.. Bet pats Nidhemas buvo ramus — 
jį rėmė dvi populiarios mokslinės organizacijos: Londono 
karališkoji draugija ir Paryžiaus mokslų akademija. Jis 
buvo abiejų draugijų tikrasis narys ir jautėsi visai sauoiai. 

Labai mandagiai Nidhemas atsakė Spalancaniui, kad ilgai 
virindamas jis išmušė „gaminančiąją jėgą“ antpilo viduje 
ir pakeitė induose esančio oro sudėtį. 

— Gaminančioji jėga! — tyčiojosi Spalancanis savo 
laboratorijoje.— Vėl ištraukė į šviesą tą gražų žodelį, už 
kurio visiškai niekas neslypi. Šiaip ar taip, turiu sugalvoti 
bandymą, kuris paneigtų net pačią prakeiktą jėgą! — tarė 
pats sau dorasis mokslininkas.— O jei nepavyktų? O jei 
Nidhemas vis dėlto teisus? 

Bet kaip įrodyti, kad „gaminančioji jėga“ tebėra aktua- 
li, jeigu tik ji egzistuoja? Kaip su ja turėti reikalų, kai 
niekam pasaulyje nežinoma, kas ji yra? Spalancanis nutarė 
štai ką: 

— Kadangi Nidhemas tvirtina, kad ta jėga slepiasi 
sėklose, vadinasi, reikia paimti švarių sėklų, jas iššutinti 
ir vėl pavirinti. Jeigu tik po valandos virinimo buteliukuo- 
se bus žvėriukų, tai reikš, kad gaminančioji jėga spjauna 
į temperatūrą. Tik vienus buteliukus užkimšime kamščiu 
taip, kaip užkimšdavo Nidhemas, o kitus užlydysime taip, 
kaip dariau aš. Ir pažiūrėsime. 

Kai pro mikroskopą pažvelgė į atvėsusių ir šiek tiek 
pastovėjusių Nidhemo buteliukų turinį, virintą nuo kelių 
minučių iki dviejų valandų, vėl juose rado ištisus „žuvų“ 
knibždančius ežerus. 

— Niekai,— pasakė Spalancanis,— jokios gaminančio- 
sios jėgos! Mažų gyvūnų gemalai patenka į indus iš oro pro 
kamščio poras. Faktas, nes nė viename iš mano indų, kaip 
ir pirmąjį kartą gerai virintų, tų gyvūnų nėra nė pėdsa- 
kų. 

Bet jis ir tuo neapsiribojo — padarė dar vieną išradingą 
bandymą: įvairias sėklas kepino ant kaitintuvo ir pavertė 
jas gailiais suanglėjusiais grūdeliais. Taip buvo galima 
iškepti bet kurią, net dieviškiausią „gaminančiąją jėgą“. 
Bet kai tuos angliukus įdėjo į švarų vandenį ir išvirė, O 
po kelių dienų ištraukė kamščius ir pažiūrėjo pro mikros- 
kopą, susižavėjo tuo, ką pamatė: visuose sudegintų sėklų 
nuoviruose gyveno, augo, dauginosi mikrobai. Ką dabar 
pasakys Nidhemasė 

Nidhemas tik truktelėjo pečiais. Jis duodavo Spalanca- 
niui absurdiškų, kvailų patarimų, teigė, kad jo bandymai 


91 


neįtikina, kalbėdavo nesuprantamais ir visiškai prasmės 
neturinčiais žodžiais. Ir liko įsitikinęs savo tiesa. 

Atsakyti į nekonkrečius ir beveik nesuvokiamus kole- 
gos prieštaravimus Spalancanis negalėjo. Nidhemas laikėsi 
savo ir užtvindė mokslinę spaudą pompastiškais, tuščiais 
straipsniais. Karšti ginčai nieko nedavė. 

Ir vėl klausimas apie mikrobų kilmę pakibo ore. Ir 
vėl savaiminio gyvybės atsiradimo teorija ėmė užvaldyti 
protus. Tik dabar jau ne visi ja aklai tikėjo. Vis daugiau 
atsirasdavo abejojančių, tai viename, tai kitame žemės 
pakrašty pasigirsdavo protingų balsų, neigiančių tą ne- 
vykusią teoriją. 

Pavyzdžiui, Rusijoje jaunas medicinos mokslų daktaras 
M. Terechovskis vėl ištyrė mikroorganizmų kilmę ir savo 
disertacijoje padarė išvadą, kad jokio savaiminio gyvybės 
atsiradimo nėra ir negali būti, kad mikrobai atsiranda iš 
kitų, iš šalies atneštų tokių pat organizmų. Terechovskis 
kritikavo mokslininkus, kurie žodžiais neigė, kad kūrėjas 
sukūrė gyvybę, o praktiškai, „kai ką papildę ir pakeitę, 
taip nori paaiškinti daug gamtos paslapčių”. 

Mokslo problemų jūroje nedaug terasime tokių, ku- 
rios per amžių tėkmę sukeldavo tokius galingus potvynius 
ir atoslūgius. Po Spalancanio ir Nidhemo ginčo kurį laiką 
buvo tylu. Retkarčiais dar kildavo barniai, gana vangūs 
ir nevaisingi. Kartais kas nors iš gamtotyrininkų grieb- 
davosi laboratorinio bandymo, kuris buvo patikimiausia 
priemonė mokslininkų idėjoms tikrinti, o bandymai visada 
patvirtindavo, kad savaiminio gyvybės atsiradimo teorija 
yra nepagrįsta. 

Vokiečių mokslininkas Šulcė orą į indą su nuoviru 
leisdavo pro sieros rūgštį. Infuzorijos inde nepasirodyda- 
vo keletą mėnesių. Po poros metų vokiečių mokslininkas 
Švanas orą leidžia pro garų vonią. Rezultatai tie patys. 
1854 metais du tyrinėtojai — Šrėderis ir Dušas — padarė 
dar paprasčiau: jie filtravo orą pro vatą. Niekas negalėjo 
jų apkaltinti, kad vata keičia oro sudėtį. Tarp kitko,ban- 
dymų rezultatas nė kiek nesiskyrė nuo ankstesniųjų. 

Ką rodė tie eksperimentai? Visų pirma tai, kad kaip tik 
ore yra gyvybės užuomazgos, kurios paskui atsiranda 
induose su nuovirais arba antpilais mikroorganizmu pavi 

dalu. Ir sieros rūgštis, ir aukšta temperatūra sunaikindavo 
tas užuomazgas. O vata jas tiesiog sulaikydavo. Tas gyvy- 
binis pradas negalėjo būti nei dujos, kurios lengvai praeitų 
pro vatą, nei kieti kūnai, kurių nepaveiktų šildymas. Tai 
galėjo būti tik organinė medžiaga, bijanti karščio, sieros 
rūgšties bei virinimo ir nepraeinanti pro vatą. Toji orga- 
ninė medžiaga yra ne kas kita, kaip infuzorijų gemalai 
arba jau subrende suaugę organizmai. 

Regis, savaiminio gyvybės atsiradimo šalininkai akis 
į akį susidūrė su nepaneigiamais faktais, nepaliekančiais 
vietos nei „gaminančiajai jėgai“, nei mikrobų atsiradimui 
iš nuovirų, antpilų, tirpalų ir net paties deguonies. Bet 
visa bėda, kad eksperimentų technika tuomet buvo labai 
žemo lygio. Norint visiškai sutriuškinti tą gają teoriją, 
reikėjo daug kartų paneigti ją bandymais, kurių rezultatai 
būtų visada vienodi. Tuo tarpu labiausiai įtikinami bandy- 
mai dažnai nepavykdavo antrą arba trečią kartą. Gemalų 
teorijos šalininkai turėjo daug pažeidžiamų vietų. 

Kai kurių medžiagų — pieno, baltymų, vandens, kuria- 
me buvo pūvanti jautiena, — nei filtravimu pro vatą, nei 
oro šildymu nebuvo galima apsaugoti nuo gedimo. 

Savaiminio gyvybės atsiradimo šalininkų pozicijos 
buvo palankios. Jie sakė: 

— Mes nežinome, nuo ko priklauso gyvybė, mes tik 
darome prielaidą, kad ji atsiranda iš nieko, pati savaime. 
Todėl ir neprivalome ročyti jos atsiradimo priežasčių, 
kurių patys nežinome. Bet jūs gyvybės kilmę aiškinate 
visur esančiais gemalais, tai parodykite juos mums! Paro- 
dykite daug ir įvairių, ked kiekvienas oro burbuliukas, 
patenkantis į antpilus, aineštų tenai daugybę skirtingų 
padarų. Pasak jūsų, ore yra tiek gemalų, kad jie gyvena 
kone kiekviename kubiniame milimetre. Sutikite, toks 
oras būtų tankus, kaip geležis... Todėl manome, kad jūs 
nieko mums neirodė:e, kad apgintumėte savo tiesą, ir iš 
esmės niekuo reikšmingu nepaneigėte mūsų įsitikinimų. 

1858 metų gruodžio mėnesį Paryžiaus mokslų akade- 
mijos narys korespondentas, Ruano gamtos istorijos mu- 
ziejaus direktorius, bicicoas Pušė atsiuntė į akademiją 
straipsnį „Pastabos apie augalinės ir gyvūninės kilmės 
pirmuonis, savaime atsirandančius izoliuotame ore ir de- 
guonyje“. 

93 


Straipsnis prasidėjo žodžiais: „Tuo metu, kai, remda- 
miesi mokslo laimėjimais, kai kurie gamtotyrininkai bandė 
arba apriboti galimo savaiminio gyvybės atsiradimo sferą, 
arba visiškai paneigti tą galimybę, aš padariau seriją ban- 
dymų, turėdamas tikslą išaiškinti tą ginčijamą klausimą“. 
Ir Pušė pareiškė, kad imasi įrodyti atsiradimą „labai mažų 
gyvūnų ir augalų visiškai izoliuotoje nuo atmosferos oro 
aplinkoje, į kurią negali būti įnešta jokių organizuotų 
padarų gemalų“. Pašalinkite atmosferą, pakeiskite ją dirb- 
tinai gautu deguonimi, neturinčiu jokių gemalų, mik- 
robų vis vien atsiras, teigė Pušė. Ir pateikė bandymą, kuris 
tikrai nekėlė abejonių, kad jis teisus. 

Įsivaizduokite buteliuką su verdančiu vandeniu, akli- 
nai užkimštą sandariu kamščiu. Apvožkite tokį buteliuką 
kakliuku į indą su gyvsidabriu ir ištraukite kamštį. Nė 
vienas oro burbuliukas negali patekti į buteliuką. Paskui 
paimkite šieno gniūžtę, pakaitinkite ją iki šimto laipsnių, 
kad nė vienas gyvas padaras negalėtų likti gyvas. Taip 
pat pro gyvsidabrį prakiškite tą šieno gniūžtę į bute- 
liuką ir įleiskite gryno deguonies. Dabar mes pasakytume, 
kad visiškai sterilu. Tarp kitko, po kelių dienų buteliuke 
su įkaitintu šienu ir grynu deguonimi be jokių „užteršto“ 
atmosferos oro priemaišų atsiranda mikrobų, visiškai tokių 
pat, kaip paprastame šieno antpile. 

Iš kur jie atsirado? Žinoma, atsirado savaime! 

Kai straipsnis su bandymo aprašymu atsidūrė ant Pas- 
tero stalo, jis ilgai susimąstęs sėdėjo prie jo, pasibraukė 
vietas, kurios kėlė abejonių. Tokių vietų buvo ne tiek 
daug ir vis dėlto jos leido Pasterui parašyti Ruano tyri- 
nėtojui Mandagų laišką. 

„Aš manau, kad jūs neteisus ne todėl, kad tikite savai- 
miniu gyvybės atsiradimu (tokiu klausimu sunku neturėti 
išankstinės nuomonės), bet todėl, kad patvirtinate savai- 
minio gyvybės atsiradimo galimybę... Eksperimentiniame 
moksle visada neteisus tas, kas nustoja abejoti tuo metu, 
kai faktai dar neverčia atsisakyti savo abejonių... Mano 
nuomone, ta problema vis dar aktuali, nes trūksta negin- 
čijamų įrodymų. Kas gi vandenyje sukelia organizuotų 
padarų atsiradimą? Gemalai? Tankūs kūnai? Dujos? Skys- 
tisė Ar kažkas panašaus į ozoną? Visa tai kol kas nežinoma, 
reikia tirti“. 

Pasteras negalėjo aklai patikėti jokiais savaiminio 
gyvybės atsiradimo įrodymais. Visa jo, mokslininko, 
patirtis, jo mąstymo sistema, jo atlikti rūgimo ir puvimo 
bandymai neigė tą teoriją. Jis įsitikino savo akimis, kad 
kiekvienas rūgimo tipas turi savo mikrobą ir kad mikrobų 
rūšių skirtumai yra paveldimi. Jis pats ne kartą stebėjo 
mikroorganizmų dauginimąsi, ir visada iš vienos motini- 
nio organizmo rūšies atsirasdavo tik tokios pat rūšies 
palikuonys. Kyla klausimas, kuo čia dėtas savaiminis 
gyvybės atsiradimas? 

Paprasčiausia logika vertė Pasterą būti gimimo iš pana- 
šių į save šalininku — nuo dramblio iki infuzorijos, visi, 
kas gyvena žemėje, turi tėvus. Jis neabejojo, kad mikrobų 
gemalai prasiskverbia į indus su tirpalais iš išorės, tik 
reikėjo tai įrodyti tikrai nepaneigiamais bandymais, nu- 
matyti visus galimus prieštaravimus. 

Niexas geriau už Pasterą nebuvo įvaldęs eksperimento 
meno. Be galo maži padarai jam buvo pažįstami geriau 
negu bet kam kitam. 

Apsiginklavęs savo eksperimentiniu metodu, Pasteras 
nutarė kautis su Pušė. Kartą visiems laikams reikėjo baigti 
tuos tūkstantmečius ginčus, kad savaiminio gyvybės at- 
siradimo teorija daugiau nebegalėtų atgimti. 

Nuostabu, Kaip jis mokėdavo atsiriboti nuo visko, kai 
jį užvaldydavo kokia nors idėja! Ir kaip mokėdavo sudo- 
minti apiinkinius! Visus, kas tik būdavo laboratorijoje — 
Diuklo, ponią Paster ir net vaikus, — vėl apimdavo knie- 
tulys. 

Ir štai mažame Paryžiaus aukštosios pedagoginės mo- 
kyklos fligelyje prasidėjo darbymetis. Visų pirma Pasteras 
griebėsi būsimosios gemalų teorijos atramos — oro. Pas- 
teras buvo įsitikinęs, kad viskuo kaltas oras. Ir besvoriu 
oru jis rengėsi sutriuškinti sunkiasvores priešininkų teo- 
rijas. 

Mikroskopu tirti orą — šis sunkus uždavinys kelerius 
metus buvo svarbiausias mažosios laboratorijos tikslas. 
Mikroskopu tirti aimosferos orą ne tam, kad galima būtų 
įrodyti,jog jame yra gemalų, ne. Reikėjo įrodyti, jog kaip 
tik tie gemalai, patekę į antpilus, ten pavirsta brandžiais 
organizmais ir gimdo į save panašius. Tėvai atkeliauja 

iš oro, kad pagimdytų vaikus žmogaus paruoštuose mai- 
tinamuosiuose skysčiuose. 

Dėl visa ko Pasteras dar patikrino bandymus, kuriais 
jau iki jo buvo įrodyta, kad ore skrajoja gemalai. Jeigu 
tiesa, kad jie ten egzistuoja ir kad jų tiek daug, reikia juos 
sugaudyti. 

Pirmieji aparatai ir pirmieji bandymai buvo nesudė- 
tingi, bet gana tikslūs. Diuklo ir Pasteras, naudodamiesi 
Šrėderio ir Dušo patyrimu, įkišo į stiklinį vamzdelį gaba- 
liuką paprastos vatos ir pro ją praleido atmosferos oro 
srovę: Po kurio laiko vata pajuodo nuo nusėdusių ant 
jos dulkelių. Pasteras ištyrė tas duikeles, ir jam atsivėrė 
įprastinis mikroskopinių padarų pasaulis. 

— Puiku, — pasakė Pasteras, — ore, be abejo, yra gema- 
lų. Bet ar jie gali vystytis ir kaip jie patenka į tirpalus? 
Štai klausimas, kurį mums reiks išspręsti. 

— Pasinaudokime Spalancanio bandymu,— pasiūlė 
Diuklo,— kam išradinėti tai, kas jau išrasta? 

— Išradinėti mums reiks dar nemažai, — sumurmėjo 
Pasteras, — o kol kas ruoškite skysčius — tuos, kuriuose 
greičiau prasideda puvimo procesas. 

Jie paruošė daugybę stiklinių pūslių su ilgais vamz- 
deliais, tokių pat kaip Spalancanio, į juos pripylė šlapimo, 
kraujo, įvairių antpilų ir vamzdelius užlydė ugnyje taip, 
kad į juos nepatektų oro. Paskui virino po keletą minu- 
čių. 

Nė vieno mikrobo neatsirado kolbose. 

— Labai gerai, — pasakė Pasteras, — o dabar į bet kurį 
iš tų indų įdėsime mažytį oro dulkėmis užteršto vatos 
filtro gabaliuką. Pažiūrėsime, kas bus. 

Jie dėdavo gabaliuką nešvarios vatos į bet kurią kolbą, 
o antpilai netrukus atsakė į jų klausimą: jie rūgo, skaidėsi, 
juose atsirasdavo milijardai ir bilijonai mikroorganizmų. 

Pasteras ir Diuklo padarė nepaprastai daug bandymų, 
kurie patvirtino, kad gemalai patenka iš oro ir kad skysčiai 
negenda, jeigu oras neužteršia tirpalo. Jie ėmė indus su 
šviežiais sultiniais, nulauždavo vamzdelio galiuką ir 
įkišdavo į jį gabaliuką vatos taip, kad vata neliestų sulti- 
nio. Skysčiai likdavo nepakitę savaitę, dvi, mėnesį. Tada 
darydavo paprastą operaciją: palenkdavo kolbą, kad vata 

įkristų į skystį. Ir po dvidešimt keturių valandų skystis 
pasidarydavo drumstas, o po keturiasdešimt aštuonių jau 
knibždėte knibždėdavo nesuskaičiuojama daugybė orga- 
nizuotų kūnelių. 

Prie tų bandymų Pasteras ir Diuklo išsėdėjo metus. 
Jie gamino kuo keisčiausius antpilus, tarsi virėjai kūrė 
naujus patiekalus kaprizingo smaguriautojo stalui. Jie su- 
galvodavo visokių indų sterilizavimo ir jų užteršimo būdų. 
Net akis įskausdavo nuo žiūrėjimo pro mikroskopą. Ir 
galų gale dienos šviesą išvydo Pastero straipsnis, nuo 
kurio, tiesą sakant, ir prasidėjo visas triukšmas, garsusis 
Pastero ir Pušė ginčas. 

„Dujos, skysčiai, elektra, magnetizmas, ozonas, žino- 
mos ir dar nežinomos medžiagos, galbūt esančios ore, nega- 
li būti gyvybės šaltinis. Vienintelis gyvybės šaltinis yra 
gemalas“. Tas išvadas Pasteras paskelbė Mokslų akademi- 
joje. „Pakartokite tuos bandymus, laikydamiesi visų atsar- 
gumo priemonių, apie kurias aš kalbėjau, ir jie jums pa- 
vyks taip pat, kaip ir man“. 

Pušė, pripažintas mokslininkas biologas, įniršo: pasi- 
gailėjimo vertas chemikas išdrįso taip įžūliai ir taip kate- 
goriškai piršti mokslui savo absurdiškas teorijas! Gema- 
lai — štai iš kur esą atsirandanti labai mažų padarų gyvy- 
bė! O gemalai skrajoja ore! Ir pakliūna ne tik į pūvančius 
skysčius, bet ir į plaučius žmogaus, kuris, kaip žinoma, 
kvėpuoja oru! Vadinasi, kasdien milijardai žmonių visame 
žemės rutulyje kartu su oru įkvepia visą tą bjaurybę — 
įdomu, kodėl žmonės, pilnut pilnutėliai prikimšti tokių 
gemalų, dar neišnyko nuo žemės paviršiaus... 

Ne tik biologai, chemikai, fizikai ir kiti mokyti žmo- 
nės, — visa inteligentija suskilo į dvi stovyklas, labai 
susidomėjo savaiminio gyvybės atsiradimo teorija. Pole- 
mika įsiliepsnojo kaip miško gaisras, paryžiečiai niekada 
nebuvo skaitę tiek mokslinių straipsnių, kaip Pastero ir 
Pušė ginčo laikais. 

Žinoma, Pušė atsakė rūsčiu straipsniu. 

— Kokia nesuskaičiuojama daugybė gemalų arba 
sporų turi būti kiekviename kubiniame oro milimetre, 
jeigu Pasteras teisus? — klausė jis.— Jeigu tikėsimMe juo, 
tai oras turi būti tankus ir drumstas, kaip tirštas rūkas. 

Bet vis dėlto mes visi kvėpuojame skaidriu oru. Ir pagaliau 
iš kur atsirado jūsų išgarsintas tirštai gyvenamas oras 
mano bandyme su gyvsidabriu? 

Kaip tik tai ir trikdė Pasterą. Jis jau pakartojo Pušė 
bandymą ir įsitikino, kad jis teisus — mikroorganizmai 
atsirado antpile, nežiūrint į tai, kad visiškai švarus deguo- 
nis buvo leidžiamas į jį pro gyvsidabrį, kad gyvsidabris 
trukdė prasiskverbti atmosferos orui ir kad šienas buvo 
gerai pakaitintas liepsnoje. Iš kur čia atsirado gemalai? 
Tas klausimas Pasterui nedavė ramybės. 

Nei vandenyje, nei šiene, nei deguonyje, nei švarioje 
kolboje, nei gyvsidabryje negalėjo būti gemalų. Bet vis 
dėlto jų buvo, ir niekur čia nedingsi. Paskui, kaip tai 
dažnai jam atsitikdavo, spėjimas blykstelėjo įtemptose 
jo smegenyse. 

Jis pareiškė savo padėjėjams, kad gemalai buvo... 
gyvsidabryje. 

— Nėra ko stebėtis bei žiūrėti į mane tokiomis akimis! 
Neišsikrausčiau iš proto ir ne blogiau už jus žinau, kad 
gyvsidabryje negali egzistuoti gyvybė. Bet kodėl gema- 
lams nebūti gyvsidabrio paviršiuje? Sakykite, kodėl ne? 
Gyvsidabrio paviršius lietėsi su oru, ant jo nusėsdavo 
dulkės, kuriose — jums tai puikiai žinoma — knibždėte 
knibžda organizuotų padarų. 

Tuo metu į ginčą įsitraukė Tulūzos universiteto zoolo- 
gijos profesorius Žoli. Ne toks temperamentingas kaip 
Pušė, tačiau, kaip ir jo kolega, neturintis sugebėjimų 
nei eksperimentuoti, nei įvertinti gerai padarytų bandymų. 
Kad įrodytų, jog gyvsidabrio paviršiuje nėra jokių padarų, 
jis surenka dulkes, įberia jas į distiliuotą vandenį ir paskui 
šaukia visam pasauliui: net pačiu stipriausiu mikroskopu 
jūs nerasite nė vieno padaro nuo gyvsidabrio nuimtose 
dulkėse! 

Mažojoje Pastero laboratorijoje visi kvatojo iš to ban- 
dymo: kokie gemalai ims daugintis distiliuotame vandeny- 
je, neturinčiame jokių jiems reikalingų maisto medžiagų?! 

Pasteras tik gužčiojo pečiais: 

— Mūsų smegenys nevienodai suręstos... 

Jam rūpėjo ne juokai — išleido iš butelio džiną, o jis, 
regis, pradeda jam priešintis. Dauguma kolegų iš Mokslų 

akademijos aiškiai linksta į Pušė pusę ir susitikę stengiasi 
išvengti atviro pokalbio. 

Sudirgintas Pasteras ieškodavo paguodos pas Diuma 
ir būdavo laimingas, kai senasis mokslininkas pagirdavo 
jį už kokį nors puikiai padarytą bandymą. 

Bet kaip tik tomis dienomis Pasteras neturėjo kuo 
pasigirti savo mokytojui — tai buvo lemiamų mūšių dėl 
gemalų teorijos dienos, o Pasterui niekaip nesisekė pada- 
ryti to svarbiausio bandymo, kurio niekas negalėtų pa- 
neigti ir kuris kartą visiems laikams galėtų „užkalti visas 
priešininko patrankas“. 

Reikėjo būtinai užtverti kelius dulkėms prasiskverbti 
į indą su skysčiu, taip pat ir nuo gyvsidabrio paviršiaus. 
Lengva pasakyti — užtverti. O kaip tai padaryti? Pasteras 
ir jo sąžiningieji pagalbininkai nusikamavo, ieškodami 
tos problemos sprendimo. Kokių tik bandymų jie nedarė, 
kokių aparatų neišrasdavo! Galų gale sumanė labai su- 
dėtingą bandymą: į Spalancanio kolbas pripildavo sultinio 
ar kurio kito lengvai pradedančio gesti skysčio, kolbos 
kakliuką sujungdavo su platinos vamzdeliu, įkaitindavo 
jį iki raudonumo ir virindavo skystį. Garai išstumdavo 
orą iš kolbos, o po to, kai virinimas baigdavosi, oras vėl 
grįždavo į indą, praeidamas pro įkaitintą vamzdelį, kur 
visi gemalai žūdavo nuo aukštos temperatūros. Paskui 
stiklinis kakliukas būdavo aklinai užlydomas. 

Bandymas pavyko: savaites ir mėnesius skystis būdavo 
skaidrus, be jokių puvimo pėdsakų. 

Bet užtekdavo tik nulaužti kakliuko galą ir į indą įleisti 
paprasto oro, skystis pradėdavo gesti. 

— Niekai, o ne įrodymas,— į tai atsakė Pušė,— jūs 
varote orą pro įkaitintą vamzdelį, ir karštis patenka į 
skystį ir užmuša jame gaminančiąją jėgą. 

Vėl toji „gaminančioji jėga”! Kaip padaryti, kad oras 
būtų šaltas ir „neužmuštų“ jos, o dulkės vis dėlto nepatektų 
į indą? 

Laboratoriją apėmė nusiminimas. Gal tyrinėtojai pa- 
vargo, gal išseko jų išradingumas, tik įie negalėjo sugal- 
voti tokio bandymo. Laikas ėjo, Pasteras nervinosi. 

— Reikia kiek galima greičiau sugalvoti bandymą 
su šaltu oru, — kalbėjo jis savo padėjėjams, — kiek galima 
greičiau, kad ir kiek mums tai kainuotų! 


O tai kainavo jiems daugybę nemigos naktų, blogą 
nuotaiką ir atsiskyrėlių gyvenimą. Ir nežinia, kaip ir 
kada tai būtų pasibaigę, jei kartą į laboratoriją nebūtų 
užsukęs profesorius Balaras. Linksmas ir geranoris, mėgęs 
stebėti mokinių laimėjimus, jis dažnai užsukdavo į Pastero 
laboratoriją. Kiekvieną jo apsilankymą lydėdavo juokai 
ir pokštai, o kerintis linksmumas užkrėsdavo ir čia užsi- 
dariusius atsiskyrėlius. Juokaudamas ir laidydamas są- 
mojus, jis išblaškydavo Pastero susikaupimą, priversdavo 
ir jį juoktis, šiek tiek atitraukdavo nuo sunkių minčių. 

Jis kišdavo nosį į kiekvieną kolbą ir mėgintuvėlį, 
nustumdavo Pasterą nuo mikroskopo, pats žiūrėdavo pro 
jį, garsiai reikšdavo savo susižavėjimą tiksliai padarytu 
bandymu ir sielodavosi, jei bandymas nepavykdavo. 

Tą dieną jį pribloškė laboratorijoje viešpatavęs liūde- 
sys. Iš pradžių kaip paprastai jis pabandė pokštauti, bet 
niekas jo nepalaikė ir niekas nesijuokė. Pasteras tik paž- 
velgė į jį keistai, abejingai ir sumurmėjo: 

— Nesuprantu, ko čia juoktis... 

Balaras suprato, kad Pasterą slegia dideli sunkumai, ir 
greitai išsiaiškino kokie. 

— Uždavinys tikrai labai sunkus, — pasakė Balaras 
ir suraukė žilstančius antakius, — siaubingai sunkus, net 
nežinau, ką daryti... 

Visi su viltimi žiūrėjo į jį ir laukė, kad jis, kaip visada, 
padovanos kokią nors puikią idėją. 

— Tarp kitko, — staiga atgijo senasis mokslininkas, — 
dievaž, tai labai paprasta. Reikia padaryti taip... 

Paėmė nuo stalo pirmą pasitaikiusią kolbą, pripylė į 
ją mielių sultinio, užvirino jį, paskui palenkė indą prie 
kaitinamosios lempos ir ėmė tempti kakliuką. 

— Buvo jau ir tai, — mostelėjo ranka Pasteras, — dul- 
Kės puikiai įlekia į ištemptą kakliuką, jūs tai žinote ne 
blogiau už mane... Palaukite, palaukite, ką jūs ten buria- 
teč.. 

Balaras dirbo greitai, mikliai manipuliavo ilgu stikli- 
niu kakliuku: pasukiojo jį virš kaitinamosios lempos ir 
kažkaip keistai išlenkė. 

— Štai ir viskas, — pasakė ir užgesino lempą, — matote, 
kaip jis išlenktas? Panašus į gulinčią raidę „S“. Dabar 

jums nusispjauti į visas Paryžiaus dulkes! Jūs mane su- 
pratote?.. 

Ar jį suprato Pasteras? Pirmą kartą per pastarąsias 
dienas jo akys ėmė spindėti džiaugsmu. Mokiniai ir pa- 
dėjėjai apsupo senąjį profesorių, ir visi kartu garsiai reiškė 
pasitenkinimą. Išeitis buvo rasta: nebereikės šildyti oro 
ir nė viena dulkelė negalės patekti į kolbą su sultiniu. 

Nuo tos dienos laboratorija pavirto stiklo pūtimo dirb- 
tuve: visi, kas čia buvo, rengė kolbas lemiamiems ban- 
dymams. Kai daugybė kolbų kaip gulbių su išlenktais 
kaklais buvo išrikiuotos ant stalo, į jas pripylė sultinio, 
pavirino ir leido atšalti. Oras be kliūčių patekdavo į kolbas, 
bet dulkės, kuriose, Pastero įsitikinimu, buvo gemalai, 
guldavo kakliuko išlenkimuose ir sultinio nepaliesdavo. 

Paskui, trilinkas susirietes, Pasteras įlindo į sandėliuką 
po laiptais ir labai atsargiai sustatė kolbas į termostatą. 
Ten jos turėjo šilumoje išstovėti parą, per tą laiką gemalai 
turėtų pradėti vystytis, jeigu jie yra patekę į sultinį. 

Pasteras nemiegojo visą naktį. Kiek tokių nemigos 
naktų praleido tas pašėlęs ieškotojas per savo gyvenimą, 
žinojo tik jo nepaprastai kantri žmona. O auštant, kai jis 
ant pirštų galų išėjo iš miegamojo, prie siauro įėjimo į 
sandėliuką tyliai kaip sargybiniai jau stovėjo Diuklo, 
Žernė ix Majo — ištikimi mokiniai ir padėjėjai. Su viltimi 
ir baime įbedė akis jie į mokytoją. Netardamas nė žodžio, 
Pasteras įšliaužė į sandėliuką, iš termostato išėmė kolbas 
ir iškilmingai jas pademonstravo susirinkusiems. VįSOse 
kolbose sultinys buvo idealiai skaidrus. Po kelių minučių 
mikroskopas patvirtino, kad jis visiškai sterilus: sultinyje 
nebuvo net mikroorganizmų pėdsakų. 

Tai buvo pergalė! Tai buvo puikus smūgis savaiminio 
gyvybės atsiradimo teorijai! 

Po kelių dienų Mokslų akademijos posėdyje, kur su- 
sirinko visa Paryžiaus mokslo publika, Pasteras spindin- 
čiomis akimis, nuolat šluostydamas akinių stiklus, skelbė 
tiesą: 

— Po to, kai į kolbą įpilsite galinčio pūti skysčio, ant 
kaitinamosios lempos ištempkite baliono kakliuką, kad 
jis išlinktų panašiai kaip raidė „S“. Paskui radė kai- 
tinti skystį ir po to, kai garai ims veržtis pro baliono k- 


auka, Išsinešdami su savimi visą ten esantį orą, užgesinkite 
iemputę po balionu ir leiskite skysčiui ataušti. Kolba pri- 
sipildys paprasto nešildyto oro su visais jame esančiais 
žinomais ir nežinomais elementais. Atviras baliono kakliu- 
kas nekliudo balione esančiam orui keistis su išorės at- 
mosfera. O, tarp kitko, baliono skystis visiems laikams 
liks sterilus. 

Pasteras apžvelgė dalyvaujančius, jo žvilgsnis savai- 
minio gyvybės atsiradimo šalininkams nežadėjo nieko 
JETO. 

Išlaikęs iškilmingą pauzę, paklausė: 

— Ką pasakysite dabar? Kuo tai paaiškinsite — jūs, 
<avaiminio gyvybės atsiradimo šalininkai? Čia jūs turite 
ciganine Medžiaga, vandenį, pastoviai atnaujinamą orą, 
šilumą, bet sxystyje nieko neatsiranda! 

Jis vėl padarė pauzę, tarsi laukdamas, kad kas nors 
panores jam atsakyti. Norinčiųjų neatsirado, ir Pasteras 
triuskino toliau. 

— Bet jeigu, neliesdamas nuoviro, nupjausiu baliono 
kaklelį ir įleisiu atmosferos dulkių, po dviejų ar trijų dienų 
skystis susidrums. Ką gi, gyvybinė jėga tik ir laukė, kad 
dingtų išlenktas kolbos kakliukas? Bet ir tą absurdišką 
aiškinimą, jeigu kas nors iš jūsų sugalvotų juo pasiremti, 
dabar sutriuškinsiu. Galiu kakliuko nelaužti, man užtenka 
šiek tiek paskalauti balione esantį sultinį, kad jis nuplautų 
kakliuko išlenkimą, ant kurio nusėdo atmosferos dulkės. 
Jeigu į tą išlinkimą pateks tik vienas lašas, kurį paskui 
sumaišysiu su likusiu sultiniu, po dvidešimt keturių va- 
landų mano sultinys pasidarys drumstas, o po keturiasde- 
šimt aštuonių pro mikroskopą pamatysiu be galo daug 
organizuotų padarų. Jūsų gaminančioji jėga — gryniausias 
prasimanymas ir niekai! Mikroskopiški padarai gimsta 
tik iš savo tevų, jų gemalai skrajoja oro dulkėse. Jūsų 
sumanymai žlugo, ponai kūrėjai, pabandykite dabar prieš- 
tarauti! 

Nors Pasteras šiek tiek primiršo jam būdingą įprastinį 
mandagumą, vis dėlto po tų žodžių didžiai garbingas su- 
sirinkimas ėmė audringai ploti. 

Kai plojimai nutilo, Pasteras jau kur kas ramiau papa- 
sa ojo, kodėl jo pirmtakai gaudavo prieštaringus rezulta- 

tus, vertusius susilaikyti nuo galutinių išvadų. Švanas ir 
kiti tyrinėtojai buvo pastebėję, kad jų bandymai nepasi- 
sekdavo, jeigu skystis nors minutę paliesdavo gyvsidabrį. 
Jie nesuprato, kad dulkės iš oro nusėda ant gyvsidabrio 
paviršiaus ir su savimi atsineša mikroskopinių padarų 
gemalus. Be to, teigiami rezultatai gaunami atliekant ban- 
dymus su mielių ir mėsos sultiniu, bet neigiami bandymuo- 
se su pienu, kiaušinio tryniu ir mėsa, jų nepavyksta išsau- 
goti net kaitinant iki 100 laipsnių. Štai kodėl tokie puikūs 
eksperimentatoriai, kaip Helmholcas, Šrėderis, Dušas, tu- 
rėjo daryti prielaidą, kad yra tokių organinių medžiagu, 
kurioms suskaidyti pakanka vien tik deguonies. 

Tada Pasteras vėl pribloškė visus: 

— Bet ir čia savaiminiam gyvybės atsiradimui neliko 
vietos, — pasakė jis,— tik kaitinkite pieną, kiaušinio trynį, 
jautieną ne iki šimto, o iki šimto penkiasdešimties laipsnių, 
ir išsaugosite juos nepakitusius tomis pat sąlygomis, kaip 
ir sultinį. 

Tai buvo Pastero triumfo kalba. Po jos jis jau galėjo 
parašyti tėvui, kad į savaiminio gyvybės atsiradimo teo- 
rijos šalininkų prieštaravimus nekreipia dėmesio: „Aš 
negalėjau Tau rašyti, nes buvau užimtas bandymais, kaip 
ir anksčiau jie tebėra labai įdomūs. Tai tokia plati tema. 
Aš, žinoma, perkrautas darbu. Su manimi nenustoja pole- 
mizuoti du gamtininkai: vienas iš Ruano, ponas Pušė, o 
kitas iš Tulūzos, ponas Žoli. Bet aš nutariau nebegaišti 
laiko atsakymams į jų prieštaravimus. Tegu jie kalba kss 
patinka. Tiesa mano pusėje. Jie nemoka daryti bandymu. 
Tai ne toks paprastas menas. Be tam tikrų įgimtų sugebėji- 
mų,reikia taip pat ir didelių įgūdžių, jų paprastai trūksta 
mūsų dabartiniams gamtininkams”. 

Eksperimento menas... Net devynioliktojo amžiaus 
antroje pusėje daugelis gamtininkų ne tik nebuvo jio ivel- 
dę, bet netgi vengė, bodėjosi eksperimentuoti. Daryti 
bandymus, terliotis su nešvariais laboratorijos indais, su 
blogai kvepiančiais mišiniais ir skysčiais — koks save 
gerbiantis mokslininkas nusileis iki to?! Garsiam ekspe- 
rimentatoriui Helmholcui ne kartą teko išgirsti iš savo 
kolegų: fiziologui nėra ko terliotis su bandymais, jis iur: 
stebėti ir >*-->7 iai apibendrinti. Randymai —- iicekn Galia. 

Ir su liūdesiu kitas vokiečių mokslininkas, Helmholco 
draugas ir bendramintis Diubua-Reimonas, po to, kai Helm- 
holcas paskelbė savo labai subtilius tyrimus apie jaudinimo 
sklidimo nervinėmis skaidulomis greitį, jam rašė: „Tavo 
darbą,— tai sakau su pasididžiavimu ir kartėliu,— čia, 
Berlyne, suprantu ir vertinu tik aš vienas”. 

Galbūt, jeigu Pasteras nebūtų buvęs chemikas, jis taip 
ir nebūtų tapęs eksperimentatoriumi, o juk eksperimenti- 
nis metodas jam padėjo padaryti visus atradimus ir iš- 
garsėti. 

Susižavėjęs gemalais, pateikęs, regis, jau visus savo 
tiesos įrodymus, Pasteras dar turėjo padaryti labai sudėtin- 
gą ir neįprastą darbą. 

Tvirtindami, kad oras visur pakankamai „derlingas ', 
bet ne dėl to, kad jame yra gemalų, o dėl to, kad jis pri- 
sodrintas deguonies, kuris padeda savaime atsirasti gyvy- 
bei, Pušė, Žoli ir gamtininkas Miusė patetiškai šūkaliojo: 
kiekvienas oro burbuliukas gali sukelti visokius galimus 
rūgimus ir puvimus, kai tik paliečia organinius skysčius. 
Bet ar galima daryti prielaidą, kad kiekviename oro bur- 
buliuke yra gemalų? 

Tokią prielaidą daryti tikrai buvo sunku, ir Pasteras 
klausimą kėlė ne taip. Jis tik kalbėjo, kad tose dulkėse, 
kurių pilna atmosferoje ir visada yra saulės spindulių 
apšviečiamame ir šildomame ore, egzistuoja nesuskaičiuo- 
jamas kiekis gemalų, kartu su oro dulkėmis patenkančių 
į įvairius palinkimą pūti turinčius skysčius. 

Pasakymas, kad ore yra gemalų, nereiškia, kad jų yra 
visur ir labai daug. Jų gali būti vienoje vietoje, bet gali 
nebūti kitoje priklausomai nuo sąlygų — nuo drėgmės arba 
saulės šviesos, nelygu, ar tai bus miesto ar kaimo, pelkių 
ar kalnų oras. 


Ir štai vieną pavasario dieną Pasteras su dviem padė- 
jėjais, pasiėmę keturiasdešimt pūstašon'ių indų, pripiltų 
virinto mielių sultinio, leidosi į kelionę po Faryžių. Tai 
buvo gana juokinga kavalkada. Paryžiečiai juokdamiesi 
ir stebėdamiesi žiūrėjo į neaukštą žmogų su pelerina ir 
du jo jaunus bendradarbius, kurie tempė krepšiuose kaž- 
kokius keistai atrodančius stiklinius indus ilgais užlydy- 
tais kakliukais. 

Bet Pasteras net neatsigreždavo į kandžius sąmojus, 
skambėjusius jam įkandin. Jis buvo paskendęs apmąs- 
tymuose. Kad ir kaip jis tikėjo savo tiesa, jam, kaip visada 
tokiais atvejais, knietėjo greičiau gauti akivaizdų įrody- 
mą. Jis jaudinosi ir nervinosi ir beveik visą kelią neištarė 
nė žodžio. 

Kelias vedė prie Paryžiaus observatorijos. Observa- 
torijoje buvo kiemas — paprastas, kokių Paryžiuje tūks- 
tančiai. Bet observatorijoje dar buvo ir rūsys, kurio oras 
visada būdavo ramybės būsenoje. 

Kieme Pasteras iš pinto krepšio ištraukė pirmą indą. 
Diuklo ir Žuberas uždegė spirito lemputę, pakaitino ilgas 
žnyples ir indo kakliuką. Pasteras labai atsargiai iš jų 
rankų paėmė indą ir aukštai iškėlė virš galvos, kad dulkės 
nuo drabužių nepatektų į indą, kai jį atidarys. 

Netrukus susirinko būrelis nežinia iš kur atsiradusių 
berniūkščių. Iš pradžių jie kikeno, šaipėsi, paskui susido- 
mėjo ir sulaikę kvėpavimą stebėjo keistų žmonių kerimą- 
sias manipuliacijas. Observatorijos bendradarbiai žiūrėjo 
pro langus ir traukė pečiais, matyt, Pasterą palaikė pa- 
mišusiu. 

Pagaliau ilgomis žnyplėmis Diuklo nulaužė pirmosios 
kolbos kakliuko galvutę. Nustebę berniūkščiai išgirdo 
laibą švilpimą — tai oro srovė veržėsi į indą. Paskui jis 
skubiai buvo perduotas į Žubero rankas,ir tas užlydė kak- 
liuką. Taip viena po kitos iš krepšio buvo ištrauktos vie- 
nuolika kolbų, vienuolika kartų Pasteras kėlė jas virš 
galvos, vienuolika kartų Diuklo kaitino žnyples ir nug- 
nybdavo jų kakliukus, o paskui, kai melodingai švilpdamas 
observatorijos kiemo oras jas pripildydavo, Žuberas vėl 
greitai užlydydavo angas. 

Sudėjusi visus indus atgal į krepšį, kompanija leidosi 
prie įėjimo į observatoriją. Nusivylę berniūkščiai liko 
už vartų — į vidų jų neįsileido. O Pasteras ir du jo padė- 
jėjai nusileido į pusiau tamsų šaltą rūsį. Ir vėl dešimt kolbų 
ir dešimt kartų pakartotos manipuliacijos. Ir vėl viskas 
sudedama į krepšelį, o tyrinėtojai grįžta atgal į Paryžiaus 
aukštają pedagoginę mokyklą. 

Pastatę kolbas į termostatą, Pasteras, Diuklo ir Žube- 
ras toliau keliavo į Liuksemburgo sodą, į Panteono aikštę, 


į Lotynų kvartalo mansardas, į pramoninio rajono darbi- 
ninkų lūšnas. Jie imdavo oro pavyzdžius visur, kur tik 
galėdavo, ir tuoj pat indus siųsdavo į termostatą „pasi- 
šildyti. 

Ir štai atėjo diena, kai buvo atidarytos pirmosios dvi 
dešimtys indų su observatorijos oru. Kaip geila, kad links- 
mi, smalsūs Paryžiaus berniūkščiai negalėjo tą dieną būti 
laboratorijoje! Kaip būtų jie nustecę, jeigu kartu su Pas- 
teru ir jo mokiniais būtų pažvelgę pro mikroskovą ir pa- 
matę: nebuvo nė vieno iš vienuolikos kieme atidarytų 
indų, kuriame mielių sultinys nebūtų sugedęs — induose 
apsigyveno mikrobai. O iš dešimties, atidarytų observa- 
torijos rūsyje, tik viename buvo prasidėję kitimai, be to, 
ir pro mikroskopą matomų mikrobų buvo nedaug. 

Kaip paprasta ir akivaizdu! Saulėtame, pilname dulkių 
kiemo ore yra gana daug mikrobų gemalų. Vėsiame obser- 
vatorijos rūsyje, kur nepatenka saulės šviesa ir vėjas, 
jų labai maža. Užtai kiek daug tų gemalų tarpsta nešvariose 
ir drėgnose lūšnose, šalia sąvartynų ir turgaviečių! Jų 
kur kas mažiau Liuksemburgo sode nei Lotynų kvartale, 
bet kur kas daugiau bet kurioje Paryžiaus vietoje nei už 
kelių kilometrų nuo miesto. 


Kitaip sakant, kuo švaresnis oras, tuo mažiau jame 
gemalų. Bet ir labai užterštame ore vis dėlio gali pasitai- 
kyti tokių mėginių, kuriuose gemalų bus labai mažai arba 
visai nebus. 

Pasakymas, kad ore yra gemalų, visai nereiškia, kad 
jų esama kiekviename jo burbuliuke... 

Pasteras nutarė per atostogas su savo inčais vykti į 
didelę kelionę — Paryžiaus oras tėra tik vieno miesto 
oras, jis nutarė paimti mėginius ir kitose jam prieinamose 
vietose. Jis svajojo keliauti kartu su Šapiuji, bet čia jo 
laukė nusivylimas: „Perskaitęs tavo laišką, — rašo jam 
Pasteras, — supratau, kad negalėsi vykti į Alpes šiais me- 
tais... Nekalbant jau apie malonumą turėti tave savo paly- 
dovu, ketinau, žinodamas tavo meilę mokslui, panaudoti 
tave ir kaip preparatorių. Ištyręs orą diceliuose aukščiuo- 
se, toli nuo gyvenviečių, kur maža augalijos, žadu baigti 
darbą apie vadinamąjį savaiminį gyvybės atsiradimą, kurį 
jau pradėjau redėguoti... 


"ala 


Baigti darbą... Ak, kaip negreitai jis baigs tą darbą, 
kaip dažnai jis dar turės grįžti prie ginčų, į kuriuos jį nuo- 
lat stengsis įtraukti „šventoji trejybė“ — Pušė, Žoli ir 
Miusė. Kiek daug dar jis eikvos nervų tiems ginčams, 
kiek laiko, brangaus Pastero laiko, pasiglemš nevaisingi 
vaidai su tais, kurie nenorėjo pripažinti to, kas akivaiz- 
du. 

Pasiėmęs 73 indus ir mikroskopą, Pasteras išvažiavo 
į Arbua. Šalia kailių raugyklos atidarė pirmuosius dvi- 
dešimt indų dalyvaujant tėvui ir seserims, nepraleido 
progos jiems perskaityti paskaitą gemalų tema. Paskui 
visa šeima apžiūrėjo tų indų turinį. Kartu džiaugėsi, 
kad tik aštuoniuose atsirado mikrobų. Paskui artimieji 
ji palydėjo į Saleno miestą, iš kur Pasteras užkopė ant 
Pupė kalno, iškilusio 850 metrų virš jūros lygio. Jis did- 
vyriškai įveikė tą aukštį, nors nebuvo pratęs laipioti po 
kalnus. Bet juk tai buvo daroma mokslo vardan! Jis turėjo 
savybę visiškai nepastebėti nei nuovargio, nei jokių ne- 
patogumų, kai jo protą užvaldydavo kokia nors idėja. 
Tuo metu jis galvodavo tik apie ją, ir net laiškuose karštai 
mylimam tėvui, seserims, žmonai ir vaikams sugebėdavo 
pranešti tik apie bandymus. 

Ant Pupė kalno tik penkiuose iš dvidešimties indų 
skystis ėmė keistis. Pirmoji nesėkmė laukė ant apledėjusio 
Montanvero kalno viršūnės, Šveicarijoje. Ten jis pakilo 
su savo padėjėjais ir vietiniu palydovu, su baime žiūrėjusiu 
į lagaminą, kuriame buvo supakuoti trisdešimt trys pilvoti 
indai, kabaravę ant mulo nugaros, ir į keistą barzdotą 
zmogų maniako akimis, kuris visą laiką ėjo šalia mulo 
1r ranka prilaikė brangų krovinį. 

Buvo vėjuota diena, Pasteras ir jo palydovai pašiurpo 

uo salčio, o kaitinimo lempa jokiu būdu nenorėjo degti 
vejyje. Užlydyti indų viršūnėje nepavyko. Trylika kolbų 
su sultiniu, į kuriuos pateko oras, taip ir grįžo neužlydyti 
į mažą viešbutėlį, kur buvo apsistojusi ekspedicija. Pas- 
teras buvo labai nusiminęs — visiškai aišku, kad per tokį 
vėją ne viena dulkelė pateko į indus, o jeigu dulkės, va- 
di 1asi,ir gemalai. Ir tikrai, beveik visuose trylikoje indų 
pašildytas skystis ėmė drumstis. 

Pavargę Pastero padėjėjai buvo bebandą įkalbinėti, 

kad nesėkmė taip pat patvirtina jo teoriją: juk jis sakė, 
kad tik ten, kur oras ramus ir nėra dulkių, nėra ir gemalų. 
O jeigu jie egzistuoja dulkėse net tokiame aukštyje, va- 
dinasi... 

Įniršęs Pasteras neleido jiems baigti: bandymas bus 
pakartotas, ir įsiminkite visam gyvenimui, jeigu norite 
dirbti su manimi, — nė vienas bandymas neturi likti ne- 
padarytas iki galo, kad ir kiek jis kainuotų tyrinėtojui... 

Kitą dieną tos pačios sudėties karavanas tylomis vėl 
pakilo ant apledėjusios viršūnės. Kaip ir aną sykį, tik 
dabar dar atsargiau, dvidešimt kolbų buvo atidarytos ir 
akimirksniu vėl užlydytos. O po paros Pasteras triumfavo: 
tik viename iš dvidešimties indų atsirado mikrobų. 

Pasteras grįžo į Paryžių ir ėmė rašyti pranešimą Mokslų 
akademijai: „Susumavęs visus iki šiol gautus rezultatus, 
galiu, man regis, tvirtinti, kad ore pakibusios dulkės yra 
pagrindinė priežastis, pirmoji ir būtinoji gyvybės atsiradi- 
mo organiniuose antpiluose sąlyga... Man labiausiai no- 
rėtųsi tais bandymais paruošti dirvą būsimiems rimtiems 
įvairių ligų kilmės tyrimams...“ 

Štai ko jis siekė. Štai kodėl taip stengėsi sugriauti sa- 
vaiminio gyvybės atsiradimo teoriją. Ten, kur yra savai- 
minis atsiradimas, ten yra ir savaiminis užkrėtimas — 
tatališkas užsikrėtimas liga dėl nežinomos priežasties, 
atsirandančios taip pat savaime. Kovoti su tokia liga ne- 
įmanoma. O Pasteras buvo per daug protingas žmogus, 
kad tikėtų tokiais niekais, ir per daug veiklus mokslinin- 
kas, kad, sudėjęs rankas, stebėtų fatališkai gimstančius 
ir todėl nenugalimus mikrobus, nešančius žmogui nelaimes 
ir mirtį... 

Tuo metu, kai Pasteras rašė ataskaitą, kai landžiojo po 
rūsius ir laipiojo kalnų viršūnėmis, Pušė taip pat nesnaudė. 
Įsitikinęs savo tiesa, jis taip pat kopė į kalnus ir leidosi 
į slėnius — pabuvojo Sicilijoje ir prie Etnos, plaukiojo 
Viduržemio jūra. Ir visur ėmė oro pavyzdžius, ir visur 
oras pasirodydavo esąs „vienodai vaisingas“. Pušė taip 
pat parašė ataskaitą į Mokslų akademiją: „... oras vieno- 
dai tinka organizmams atsirasti nepriklausomai nuo to, 
ar pavyzdžiai buvo imti tirštai gyvenamuose miestuose, 

oras gerokai užterštas, ar kalno viršūnėje, ar jūroie, 

kur jis ypač švarus. Aš tvirtinu, kad iš vieno kubinio de- 
cimetro oro, paimto bet kurioje vietoje, visada galima 
gauti legionus mikroorganizmų ir pelėsių. 

Nereikia užmiršti, kad Pušė visai nemanė, jog tie mik- 
roorganizmai ir pelėsiai gyvena ore,— ne, buvo kalbama 
tik apie tai, kad kiekvienas oro burbuliukas, iš kur jis 
bebūtų paimtas, gali buteliuke su antpilu duoti tą būtiną 
jėgą, kuri pagimdo tuos padarus. Žodžiu, Pušė propagavo 
nekaltą prasidėjimą, o Pasteras — gimimą iš tėvų. 

Bet Pasteras jau ėmė pavargti nuo visų tų ginčų, jis 
nutarė šį kartą nebeatsakyti Pušė. Tiesa buvo jo pusėje, tai 
jis jau įrodė akademijoje. O dabar jo laukė kiti reikalai — 
nebaigti rūgimo darbai. 

Jis išvažiavo iš Paryžiaus baigti pradėtų tyrimų. 

Tuo metu Mokslų akademijoje debatai buvo tęsiami. 
Vienoje pusėje buvo Pušė, Žoli, Miusė ir daug jų šalinin- 
kų — mokslininkų ir šiaip inteligentų, kitoje — Pastero 
straipsnis „Apie organizuotus kūnelius, esančius atmos- 


feros ore”. 

Ir straipsnis laimėjo mūšį. Mokslų akademijos nuomo- 
nė buvo išreikšta gana aiškiai — Pastero ir jo gemalų 
teorijos naudai. Mokslų akademija jam paskyrė premiją 
už konkursinę temą: „Pabandykite kruopščiais bandymais 
išaiškinti vadinamojo savaiminio gyvybės atsiradimo 
problemą’. 

Žinoma, Pušė, Žoli ir Miusė negalėjo nesistebėti Pas- 
tero energija ir sąmojingumu. Bet jie negalėjo ir nusi- 
leisti jam gera valia. Jau vien dėl to, kad nuoširdžiai tikėjo 
savo tiesa. Ir visi trys 1863 metų vasarą nutarė įveikti 
Pasterą jo paties ginklais. 

Jie vėl suorganizavo alpinistinę ekspediciją į kalnus, 
galima sakyti, „pralenkė“ Pasterą: pakilo 1000 metrų aukš- 
čiau jo. Jie taip pat turėjo pasiėmę daugybę kolbų su išties- 
tais Kkaklais, bet tuose induose buvo ne mielių sultinys, 
o šieno nuoviras. 

Ne daugiau už Pasterą pratę laipioti po kalnus, trys 
gamtininkai, apsipildami prakaitu, pakilo į 3000 metrų 
virš jūros lygio aukštį ir pasiekė skambius Maladetos 
ledynus. 

Jie sustojo prie gilaus siauro plyšio ledyne, kur oras 
buvo švarus ir ramus, ir čia, iš anksto džiaugdamiesi, 

kokią sensaciją padarys jų bandymai, atidarė kelis savo 
indus su šieno nuoviru ir greitai užlydė jų kakliukus. 

Pavargę ir išsikankinę tyrinėtojai grįžo į Banjero de 
Liušono kalno papėdę ir čia gavo geriausią atlyginimą 
už išeikvotas pastangas: visuose induose skystis ėmė ges- 
j Ką dabar užgiedos Pasteras? 

Pasteras „užgiedojo“ jiems šiek tiek netikėtą giesmę: 
jis pareikalavo kartą visiems laikams baigti su šiuo reika- 
lu — paskirti Mokslų akademijos komisiją, kurios aki- 
vaizdoje jo priešininkai pakartos bandymus. 

Pasigirdo mokslininkų balsų, kad komisija nereika- 
linga, nes po išsamių Pastero bandymų klausimas visiškai 
aiškus — savaime gyvybė neatsiranda, tuo abejojantys 
nesupranta klausimo esmės. Tačiau Pasteras reikalavo, 
o Pušė, Žoli ir Miusė suprato, kad trauktis negali — rei- 
kėjo sutikti. 

Jie sutiko, bet pateikė sąlygas: bandymai žiemą arba 
pavasarį gali sumenkinti jų išvadas. Savaiminį gyvybės 
atsiradimą jie tyrė vasarą, todėl reikalavo nukelti terminą 


iki kitos vasaros. 
Pasteras nenorėjo laukti — užsispyrę priešininkai per 


daug jį nervino. Jis nė minutės neabejojo, kad jų bandy- 
mai neišlaikys tikrų mokslininkų kritikos. Jam buvo aiš- 
ku, kad jie padarė kažką ne taip, netobulai atliko bandymus 
ir tik todėl gavo skirtingus rezultatus. Jis irzliai prieš- 
taravo: kuo čia dėta vasara, kai paprastas termostatas 
gali pakelti temperatūrą iki tam tikro laipsnio? Jam, Pas- 
terui, visiškai tas pat, kokiu metų laiku daryti bandymus, 
jis apsiima juos pakartoti dalyvaujant bet kuriai komi- 
sijai, kai tik jai bus patogu. Bet jis nenori daugiau tęsti 
to nereikalingo ginčo. Jeigu savaiminio gyvybės atsi- 
radimo teorija yra teisinga liepos mėnesį, ji turi būti 
teisinga ir gruodyje. 

Akademija paskyrė komisiją, į kurią įėjo Žymiausieji 
Prancūzijos mokslininkai, tarp jų Balaras ir Diuma. Tačiau 
komisija nutarė patenkinti „teisiamųjų“ reikalavimą — 
tai buvo naudingiau ir Pasterui: priešingu atveju savai- 
minės teorijos šalininkai visam pasauliui būtų šauke, kad 
dėl visa ko kaltas oras 

Reikėjo laukti. 

Bet štai atėjo ir ta labai idomi diena. [domi ne tik to- 
dėl, kad galų gale Pasteras galėjo lengviau atsidusti, bet 
ir todėl, kad tą dieną neįvyko nieko, kas tikrai būtų pa- 
sitarnavę mokslui. 

Nieko neįvyko, nes Pušė, Žoli ir Miusė pabūgo... 

Pastero laboratorijoje buvo surinkta visa, kas reika- 

linga bandymui, ir išvykta į gamtos istorijos muziejų. 
Priešininkai taip pat atėjo visi, bet nieko neatsinešė. 
Aš tvirtinu, — pradėjo Pasteras, — kad bet kurioje 
vieioje galima gauti tam tikrą oro kiekį, kuriame nebus 
nei kiaušinėlių, nei sporų ir kuris nesukels naujų padarų 
atsiradimo linkusiuose pūti skysčiuose. 

— Jeigu nors viename mūsų inde,— atsikirto Žoli,— 
skystis liks nepakitęs, mes garbingai pripažinsime savo 
pralaimėjimą. 

— O aš tvirtinu, — pasakė Pušė,— kad iš kur bepaim- 
čiau kubinį centimetrą oro, jeigu leisiu jam sueiti į sąlytį 
su ipiltu į hermetišką indą skysčiu, turinčiu polinkį pūti, 
inde neišvengiamai aisiras gyvų organizmų... 

— (Galbūt nuo tvirtinimų pereisime prie veiksmų, — 
pašaipiai nutraukė Balaras ir mirktelėjo Pasterui. 

— Taip, žinoma,— sutiko Pušė,— bet mums reikia 
padaryti seriją bandymų visiškai taip, kaip mes darėme 
pernai. 

Griežtas Diuma balsas nutraukė tą žodžiavimąsi: 

— Jūsų tiesai patvirtinti reikia tik vieno paprasto 
fakto — kad oras be dulkių sukeltų savaiminį padarų 
gimimą . Tam užtenka tik vieno jūsų ir vieno pono Pastero, 
kuris imasi įrodyti priešingai ir jau ne kartą yra tai pada- 
ręs, bandymo. Jeigu jūs neprieštaraujate, pradėkime 
bandymą. 

— O kur jūsų kolbos su antpilu? — šelmiškai paklausė 
Balaras.— Negalima eiti į mūšį neginkluotiems. 

Šiek tiek sutrikę Pušė, Žoli ir Miusė prisipažino, kad 
„ginklų“ nepasiėmė. Pasitarę jie atsisakė demonstruoti 
bandymą ir pasišalino. 

— Be reikalo, be reikalo, — jiems įkandin šaukė Ba- 
laras,— šitaip prisipažįstate, kad esate visiškai nugalėti. 

O rimtas, santūrus Diuma, tarsi reziumuodamas, pri- 
dūrė: 

— Kad ir kaip savaiminio gy% ypes atsiracimo teorijos 
šalininkai bandytų motyvuoti savo pasitraukimą, jie patys 
pripažino, kad jų padėtis beviltiška. Jeigu jie būtų visiš- 
kai įsitikinę, kad jų pateikiamų faktų neįmanoma nugin- 
čyti, niekada nebūtų vengę įrodymų ir tikėję, kad jų teo- 
rija nugalės... 

Komisija padarė išvžlas: „Faktai, nustatyti Pastero 
ir neigiami Pušė, Žoli ir MMiusė, yra absoliučiai ir negin- 
čijamai teisingi . 

Kaip būtų nustebusi ta labai autoritetinga komisija, 
jeigu savaiminio gyvybės atsiradimo teorijos šalininkai 
vis dėlto būtų padarę savo bandymą! Įniršęs Pasteras būių 
ėmęs įrodinėti, kad jie paprasčiausiai nėra įvaldę eksperi- 
mento meno, ir diskusija būtų prasidėjusi iš pradžių. Bet 
labiausiai būtų nustebę Pušė, Žoli ir Miusė, — jie buvo per 
daug įsitikinę, kad jų nesėkmė neišvengiama. 

O tarp kitko, jeigu bandymą su šieno nuoviru būtų 
padaręs pats Pasteras, visi būtų pamatę, kad ten tikrai 
„savaime atsirado“ mikroorganizmų... 

Po kelerių metų anglų mokslininkas Tindalis įrodė, 
kad mikrobų gemalų esama pačiame šiene, kad jie nepap- 
rastai gyvybingi ir pakelia net kelių valandų virinimą! 

Žinoma, Pasteras būtų labai nusivylęs, jeigu savaiminio 
gyvybės atsiradimo šalininkai tą istorinę dieną būtų pa- 
darę savo bandymą ir įrodę, jog užtenka burbuliuko ste- 
rilaus oro, kad šieno antpile atsirastų mikroorganizmų. 
Bet mokslas nuo to tik laimėjo — be abejo, Pasteras būtų 
puolęs aiškintis, kas atsitiko, ir keleriais metais anksčiau 
būtų sužinota, kad esama nepaprastai atsparių visokiems 
išoriniams poveikiams kai kurių rūšių gemalų. 

1864 metų pavasarį senosios Sorbonos amfiteatre vie- 
noje mokslinėje konferencijoje Pasteras patyrė tą malo- 
numą, kurį iš jo atėmė Pušė ir jo bendražygiai, Mokslų 
akademijos komisijos posėdyje atsisakę demonstruoti 
bandymus. | 

Sorbonos didžiojoje salėje Pasteras skaitė paskaitą 
apie savaiminį gyvybės atsiradimą. Paryžiuje nebuvo to- 
kio inteligento, kuris nebūtų skubėjęs į paskaitą, taip 
visus jaudino Pastero ir Pušė kova. Perpildyta buvo ne 
tik salė — koridoriuose, praėjimuose, ant amfiteatro laip- 

telių grūdosi smalsi publika, trokštanti iš paties prane- 
šėjo lūpų pagaliau išgirsti tiesą apie tiek triukšmo sukė- 
lusių mažyčių padarų atsiradimą. 

Garbingiausiose vietose sėdėjo garsusis romanistas 
Aleksandras Diuma tėvas, Orora Diudevan-Žorž Sand ir 
net princesė Matilda. Kitose — mokslininkai, literatai, 
dvasininkai. Šalia jų spietėsi studentai. 

Greita nelygia eisena Pasteras prasispraudė pro minią, 
lydėjusią jį susižavėjimo kupinais šūksmais, ir priėjo 
prie katedros. 

— Musų laikais, — pradėjo jis,— daug didelių prob- 
lemų jaudina žmonijos protus: egzistuoja viena ar daug 
žmonių rasių, ar žmogus buvo sukurtas prieš keletą ar 
keliolika tūkstančių metų, ar rūšys yra nekintamos, ai 
lėtai, palengva viena rūšis virsta kita, klausimas apie 
materijos amžinybę, be kurios niekas neegzistuoja, apie 
dievo nenaudingumą — štai trumpas sąrašėlis klausimų 
kurie labai aktyviai svarstomi mūsų laikais... Paliesiu 
vieną iš jų, kurį galima eksperimentiškai tirti, kurį gvilde- 
nu ilgai ir kruopščiai. Ar gali pasaulyje atsirasti gyvi 
padarai, neturintys tos pačios rūšies pirmtakų? 

Jis papasakojo apie dulkes, kurios skrajoja ore, ir 
apie tai, kad ant jų dalelių nusėda gemalai. Paskui paėmė 
vieno padėjėjo paduotą stiklinį indą su gyvsidabriu. 

— Kiek dulkių pateko į tą gyvsidabrį nuo tada, kai jis 
iškeliavo iš savo rūdyno! Negalima jo paliesti, padėti 
ant jo rankos, pripilti stiklinę, neįnešus dubenėlio vidun 
paviršiuje esančių dulkelių. Dabar jums parodysiu, kaip tai 
atsitinka... | 

Auditorija užgniaužė kvapą — dabar bus kažkas labai 
įdomaus, kažkas, ką jie pagaliau pamatys savo akimis, 
mokslinis fokusas, kurį jiems parodys tas burtininkas, 
tas karštas, aistringas oratorius. 

Salėje sutemo. Tamsoje Pasteras nukreipė šviesos spin- 
dulį į gyvsidabrio paviršių dubenėlyje ir nuleido į jį stikli- 
nę lazdelę. Nesuskaičiuojama daugybė dulkelių, matomų 
ryškiame spindulyje, veržėsi prie tos lazdelės, užpildyda- 
mos visą erdvę tarp jos ir gyvsidabrio. Milijonai dulkelių 
sukc5i ore, o paskui švelniai nusileisdavo ant lazdelės 
paviršiaus. 

— Bijokite dulkelių,— patetiškai sušuko Pasteras, — 
jos neša bilijonus mikroorganizmų, daugelis iš jų — Žžiau- 
rūs žmogaus priešai... Štai indas su visiškai skaidriu skys- 
čiu. Tai maistingas sultinys, kuriame yra visko, kas būtina 
infuzorijoms vystytis. Tik jame nėra dulkių. Aš laukiu, 
aš stebiu, aš klausiu, aš reikalauju, kad tas skystis pradėtų 
pagrindinį kuriamąjį darbą. Bet jis tyli! Jis tyli jau keletą 
metų, prabėgusių nuo bandymo pradžios. Ir tik todėl, 
kad pašalinau ir iki šiol šalinu tai, ko negali sukurti žmo- 
gus. Šalinu iš jo gemalus, skrajojančius ore, šalinu iš jo 
gyvybę, nes gyvybė — tai gemalas, o gemalas — tai gy- 
vybė! 

Jis baigė paskaitą labai efektingai: 

— Niekada savaiminio gyvybės atsiradimo teorija 
neatsigaus po to mirtino smūgio, kurį jai sudavė tas pap- 
rastas bandymas! 

Tą dieną jam plojo visa Sorbona. Visas Paryžius. Visa 
Prancūzija. O jis, kukliai susirinkęs savo indus, panarinęs 
akis, kad paslėptų jų džiūgaujantį spindesį, vargais nega- 
lais prasiyrė pro žmonių minią ir grįžo prie savo kasdie- 
ninių darbų į Julmo gatvę. 

Ne tik Sorbonos klausytojams Pasteras įvarė dulkelių 
baimę — jis ir pats dabar visokeriopai jų saugojosi. Sė- 
dėdamas prie pietų stalo, virinto vandens stiklinėje kruop- 
ščiai plaudavo kiekvieną vyšnią, paduotą desertui, o pas- 
kui... per išsiblaškymą vienu mauku išgerdavo tą pilną 
mikrobų vandenį. 

Ponia Paster tik šypsodavosi pati sau, apsimesdavo, 
kad nepastebi jo apsirikimo, o vaikai servetėlėmis užsi- 
dengdavo burnas, kad sulaikytų besiveržiantį juoką. 

Tomis dienomis Pasteras buvo labai geraširdiškas ir 
paskendęs savo mintyse. Jis gyveno visiško pasitenkinimo 
dėl padaryto sunkaus ir ilgo darbo laikotarpį. Tomis die- 
nomis kalbėjo mokiniams, Paryžiaus aukštosios pedago- 
ginės mokyklos studentams: 

— Netvirtinkite nieko, ko negalima įrodyti paprastais 
ir aiškiais bandymais. Bet kai po didelių pastangų įsitikini, 
tada pajunti didžiausią malonumą, kokį tik gali patirti 
žmogaus siela... 

Tačiau dar ilgai laimėto mūšio džiaugsmą vėl ir vėl 

temdė savaiminio gyvybės atsiradimo teorijos šalininkai, 
kurie nors ir negalėjo atsigauti nuo smūgio, kurį jai su- 
davė paprastas Pastero bandymas, bet dar ilgai nenorėjo 
prisipažinti esą nugalėti. Nuolat kildavo varginančių de- 
batų, savaiminio gyvybės atsiradimo teorija rasdavo naujų 
gynėjų, tie rasdavo naujų argumentų ir jais kamavo Paste- 


rą dar ne vienerius metus. a | 
Dėl savo karšto būdo, o gal ir dėl to, kad sveikata 


gerokai sušlubavo, Pasteras pamiršo savo išmintingą įsi- 
tikinimą: „Tiesa mano pusėje, tad neverta leistis į ginčus“. 
Nors draugai ir kolegos maldavo jį neeikvoti jėgų ne- 
vertiems priešininkams, kiekvieną kartą jis įsiveldavo 
į naują diskusiją ir tik ją baigęs susigriebdavo ir apgai- 
lestaudavo, kad veltui sugaišo tiek brangaus laiko. 

Kai 1872 metais Pušė parašė knygą „Pasaulis, be galo 
didelis ir be galo mažas“ ir joje nepaminėjo net Pastero 
vardo, tarsi tarp jų nebūtų buvę penkerių metų ginčų ir 
tarsi Pasteras nebūtų tapęs nugalėtoju, kai po to Mokslų 
akademijos narys Fermi pradėjo diskusiją apie fermentus, 
kuriuos esą gamina organiniai kūnai, o ne sėja dulkės, 
tarsi jis nebūtų nieko girdėjęs apie išsamius Pastero tyri- 
mus, kai botanikas Trekiulis pareiškė, kad savo akimis 
matė, kaip viena mikroskopiškų padarų rūšis pavirto kita 
ir kad „savaiminis gyvybės atsiradimas — tai natūralus 
procesas, kurio padedama gyvybė, paliekanti kokį nors 
organinį kūną, koncentruoja savo aktyvumą į tam tikras 
to kūno detales ir paverčia jas padarais, visiškai skirtin- 
gais nuo tų, kurių substancija pasinaudojo“, kai seni ar- 
gumentai ir nauji prasimanymai, kurie tebuvo vien žo- 
džiai, nepatvirtinti bandymais, kaip iš kiauro maišo pabiro 
ant :'astero galvos, jis nebeištvėrė. | 

Veltui Balaras maldavo jį nesivelti į tą atsinaujinusį 
beprasmį ginčą, veltui jam rašė: „Tegu jūsų priešininkai 
iš pradžių eksperimentuoja patys, o kai pateiks jums rezul- 
tatus, kurie jums pasirodys neteisingi, tada galėsite juos 
panaudoti per diskusijas ir atskleisti jų silpnas vietas, jei- 
gujųbus, suta griežta moksline logika, kuria jūs pasižymi- 
te...“ Veltui vyriausias jo mokinys Emilis Diuklo bandė 
įspėti: „Aiškiai matau, ką galite prarasti toje neveisingoje 
kovoje: ramybę, laiką ir sveikatą, bet nepajėgiu įsivaiz- 
duoti, ką galėtumėte laimėti...“ 

Būdamas visiškai įsitikinęs savo tiesa, Pasteras nutarė 
priremti priešininką prie sienos. Mokslų akademijos po- 
sėdžiuose, ignoruodamas parlamentų taisykles, įniršęs ir 
įsiutęs Pasteras užsipuolė visus „stebukladarius“, paskui 
ne kartą apgailestavo, kad buvo toks staigus ir nesan- 
tūrus: 

— Ar žinote, ko jums reiktų, ponas Fermi? Pratintis 
dirbti su mikroskopu! — šaukė jis Mokslų akademijos 
nariui. 

— O jums, ponas Trekiuli, — laboratorinio darbo įgū- 
džių, — kaltino mokslininką botaniką. 

Bet tuo pat metu jis visiškai protingai triuškino visus 
jų argumentus, piktai ir Žiauriai demonstravo jų, kaip 
eksperimentatorių, nemokšiškumą. Pasteras sugaišo ke- 
turis mėnesius, kad patikrintų Trekiulio tvirtinimą apie 
vienų mikrobų rūšių virtimą kitomis ir, nieko nepešęes, 
pareiškė, kad laikosi savo nuomonės, nors ir nesudeda 
ginklų. Po to jis padarė be galo daug bandymų, keitė jų 
atlikimo tvarką, išradinėjo labai keistas indų formas ir 
labai netikėtus aparatus, kol pagaliau, daug laiko sugai- 
šęs, pasiekė savo: bandymas visiškai paneigė ne tik patį 
Trekiulį, bet ir ankstesnius Pastero bandymus, kuriais 
jis negalėjo gauti išsamių rezultatų ir pats vos nepatikėjo, 
kad viena infuzorija virto kita. 

Galų gale jis padarė tris griežtas išvadas: fermentai 
yra gyvi padarai; kiekvieną rūgimo tipą atitinka tam tikras 
fermentas; fermentai negimsta savaime. 

Jis grįždavo prie tų diskusijų dar daug kartų, visada, 
kai tik kas nors iš priešininkų įtraukdavo į jas. Jis jau 
nebebuvo toks šaltakraujiškas, kaip 1860 metais, kai jam 
buvo tik trisdešimt aštuoneri ir kai pajėgdavo tramdyti 
savo polėkius. Dabar nebebuvo sunku jį išprovokuoti 
bet kokiam ginčui, ir jis net negalėjo slėpti, kaip to reika- 
lavo akademinis mandagumas, nei savo nepalankios nuo- 
monės, nei įniršio, nei paniekos. Buvo panašu į tai, kad 
kažkas stengėsi mesti šešėlį į jau aiškų klausimą, supainioti 
jį dar labiau, kad net Pasteras pasiklystų jo tankmėse. 

Ir jis pasiklydo. Ne Pasteras eksperimentatorius, O 
Pasteras filosofas, nes tilosofas jis buvo nekoks. 

Polemika apie savaiminį gyvybės atsiradimą pasisuko 

netikėta linkme. Pasteras staiga buvo paskelbtas klerika- 
lizmo vėliavnešiu. 

Septynioliktajame amžiuje Harvėjus, paskelbęs for- 
mulę „Visa, kas gyva, yra iš kiaušinio“, susidūrė su baž- 
nyčios ir religijos interesais. Tais labai senais laikais 
bažnytininkai propagavo savaiminį gyvybės atsiradimą. 
Viešpats dievas labai laisvai kūrė gyvybę iš ko tik norė- 
jo — kad ir iš dvokiančios balų buzos. Net aštuonioliktaja- 
me amžiuje tikintieji buvo savaiminio gyvybės atsiradimo 
šalininkai. O devynioliktajame staiga viskas pasikeitė. 
Staiga paaiškėjo, kad dievas kartą mostelėjo pirštu, su- 
kūrė visus padarus žemėje, o vėliau tie kūriniai galėjo 
gimti tik iš panašių į save. Tai buvo taikoma ir žmogui, 
ir gyvūnams, ir vabzdžiams, ir mikrobams. Žodžiu, visi 
gyvieji turi turėti tėvus — tokia buvo nauja bažnyčios 
doktrina. 

Kas tai? Kas atsitiko? Ar tik ne todėl bažnyčia taip 
staigiai persimetė į priešingą pusę, kad vis tvirčiau sto- 
josi ant kojų filosofinis materializmas, ir bažnyčia jo 
išsigando? O materialistai tvirtino, kad kažkada seniai, 
Žemės plutos egzistavimo aušroje, visa, kas organiška, 
atsirado iš neorganinės materijos. 

Ir štai atsirado painiava — „materialistai“, juo save 
laikė ir Pušė, paskelbė, kad gyvybė savaime atsiranda 
iš negyvos materijos, o bažnyčia įrodinėjo, kad gyvi 
padarai gali gimti tik iš panašių į save tėvų. Nuostabiai 
keista painiava. 

Materializmo vėliava tapo ką tik įsigalėjęs Darvino 
mokslas, aiškinęs, kaip vienos organinės formos virsta 
kitomis labai ilgą laiką kaupiantis vos pastebimiems ki- 
timams, kuriuos įtvirtina gamtinė atranka. Ir tas tikrai 
materialistinis mokslas staiga tapo savaiminio gyvybės 
atsiradimo šalininkų atrama. 

— Tik iš neorganinės materijos, — jie sakė, — kaip iš 
pat pradžių, taip ir visais laikais gali atsirasti gyvybė. 
Jeigu viskas materialu, jeigu materija viską gali — matyt, 
ir tai, kas organiška, ir tai, kas neorganiška, ir tai, kas 
gyva, ir tai, kas negyva, yra materialu, vadinasi,iš negyvos 
materijos. 


Ir Pušė priekaištauja Pasterui, kad jis pasitarnavo 


oažnyčiai, kad nėra evoliucionistas ir materialistas, kad 
jis savo teorija griauna materializmą ir įtvirtina dievo 
idėją. „Jeigu gyvi padarai, — sakė Pušė,— Pastero nuo- 
mone, gali gimti tik iš tėvų, vadinasi, Pasteras nepripažįsta, 
kad gyvybė galėjo atsirasti iš materijos“. 

Įdomu, kad ir toks materialistas, kaip Pisarevas, gyne 
Pušė idėjas, puolė Pasterą už jo gemalų teoriją. 

Šiaip ar taip, bet Pastero teorija visai neatmetė gyvo- 
sios materij s atsiradimo is negyvosios tam tikroje Žemės 
raidos stadijoje. Ne kas kitas, o Pasteras, neigdamas Pušė, 
ginė antgamtinius radus iš biologijos mokslo ir stiprino 
evoliucijos teoriją. Kaip tik savaiminio gyvybės atsiradi- 
mo teorija buvo arčiaus ai dievo, kūrėjo, kurio valia pū- 
vantis šienas virsta infuzo 1ja arba pūvanti mėsa kirminu. 
Bet kadangi vulgarieji materialistai greitai užsipuolė 
Pasterą, bažnyčia suskubo jį gin.i. Ir klerikalai jo mokslu 
mosavo kaip nenugalima viešpaties dievo vėliava. 

Pušė ir jo šalininkai susipainiojo sąvokose „gyvybė“ 
ir „materija“. 

Gyvybė materiali. Bet ji nebūdinga materij. apskri- 
tai. Materija vystosi ir juda. O gyvybė — viena iš mate- 
rijos judėjimo formų, ji kokybiškai skiriasi nuo kitų 
judėjimo rūšių. Gyvybės dėsniai skiriasi nuo dėsnių, Ku- 
riems paklūsia negyva materija. Ir prireikė labai daug 
metų, kad Žemės plutos evoliucinės raidos procese iš 
neorganinio vandenilio ir anglies atsirastų organiniai 
angliavandeniliai ir jų dariniai, kad paskui iš baltymų 
atsirastų organizuotos gyvų organizmų sistemos, iš pra- 
džių primityvios, paskui ir sudėtingesnės. 

Filosofinių materialistinių pagrindų nesupratimas ir 
pagimdė tą nelemtą painiavą, dėl kurios Pasteras buvo 
paskelbtas ištikimu bažnyčios sūnumi, prisiėmusiu gar- 
bingą misiją išgelbėti žmonijos sielas iš netikėjimo, o 
Pušė kovojo už materializmą, remdamasis idealistine, 
metatizine teorija. 

Ir čia Pasteras nesugebėjo užimti aiškios pozicijos. 
„Tokiuose klausimuose negali būti kalbos nei apie religiją, 
nei apie filosofiją, nei apie ateizmą, nei apie materializmą 
ar spiritualizmą, nei apie jokią kitą filosofijos sistemą. 
Tai — grynai faktų ir tikslios argumentacijos klausi- 
mas... — rašė jis. 

Taip tai taip — faktai ir tiksli argumentacija būtini 
tikrai moksliniams atradimams. Bet ir religija, ir filoso- 
fija, ir Materializmas, ir spiritualizmas negali būti nepri- 
sidėję prie mokslinių faktų. Nes visada mokslo atradimai 
tarnauja ne tik visai žmonijai, bet yra naudojami viešpa- 
taujančios klasės tikslams. Nors Pasterui buvo svetimos 
bet kokios religijos keliamos idėjos, tačiau to nepasakysi 
apie tuos, kurie spekuliatyviniais tikslais naudojo jo dar- 
bus, o jis nedavė atkirčio savo „gynėjams . 

Prancūzijos klerikalai stengėsi uždėti savo leteną ant 
mokslinių tyrimų laisvės, ypač ant biologijos tyrimų. Ir 
rezultatas — visa liberalioji spauda, pasisakydama prieš 
klerikalų spaudą, gynė Pušė nuo bažnyčios užsipuolimų 
ir dažnai nedarė skirtumo tarp Pastero ir jo neprašytų 
„globėjų , tarp mokslinio fakto ir jo panaudojimo to pa- 
ties mokslo persekiojimo tikslais. 

Ir štai Pasteras paskelbtas klerikalų vadu, o ant Pušė 
ir kitų savaiminio gyvybės atsiradimo teorijos šalininkų 
krinta kaltinimai, kad jie griauna religijos ir dorovės 
pamatus. 

Iš tikrųjų Pasteras visai nebuvo uolus katalikas. Jis 
niekada nerodė perdėto religingumo, vengė pokalbių apie 
religiją, apsiribodavo bendromis frazėmis apie tai, kad 
mokslas dar negali išspręsti daugybės labai svarbių klau- 
simų. Jis visada laikydavosi nuomonės, kad mokslinio 
darbo nereikia grįsti religiniais motyvais, kad visų sva: 
biausias yra mokslinis faktas. 

Bet juodos sutanos visaip stengėsi savo šešėliu prideng 
ti ir patį mokslininką, ir jo mokslą. O Pasteras nepakan 
kamai energingai atsiribodavo nuo tų pastangų, nė kartc 
spaudoje aiškiai neišdėstė filosofinės savo teorijos trak- 
tuotės. 

Galbūt jam buvo vis tiek, kas ir kokiais tikslais nau- 
doja jo mokslą — jis visada buvo be galo tolimas nuo 
visko, išskyrus patį mokslą. Jis nesiveldavo į jokius gin- 
čus, išskyrus grynai mokslinius, ir niekada nesuprato, 
kad tokių ginčų paprasčiausiai negali būti: grynasis moks- 
las — chimera, tokia pat chimera, kaip ir savaiminio gyvy- 
bės atsiradimo teorija. 

Bet svarbiausias Pastero tikslas buvo pasiektas — 

savaiminio gyvybės atsiradimo teoriją jis sudaužė į šipu- 
lius. Kivirčai atėmė iš jo labai daug laiko, sveikatos, bet 
ir užgrūdino jį kitiems mūšiams. Dar ne kartą jo seni 
priešai po to ginčo primindavo, kad jie egzistuoja, ne 
kartą jam kaišiojo pagalius į ratus, tačiau jis turėjo galingų 
gynėjų tarp didelių mokslininkų, kurių vieno žodžio už- 
tekdavo, kad Pasteras vėl atgautų dvasinę pusiausvyrą 
ir žvalumą. 

Jis uoliai dirbo Paryžiaus aukštosios pedagoginės mo- 
kyklos mokslo vadovo darbą ir į jį, kaip ir į viską, ko 
tik imdavosi, visada įnešdavo naujų, gaivių idėjų, kol 
netikėtai įsiliepsnojęs incidentas privertė jį visiems lai- 
kams atsisakyti administracinės karjeros. Dėl to incidento 
Pasteras paliko savo „alma mater“ — Paryžiaus aukštąją 
pedagoginę mokyklą, nors po to daugiau kaip dvidešimt 
metų toliau dirbo mažame fligelyje Julmo gatvėje. 

Šimtas Sent Etjeno miesto gyventojų, šimto buržua- 
zinių šeimų galvos, nepaprastai bijojusios „laisvos dva- 
sios“, parašė senatui skundą: dviejose visuomeninėse 
bibliotekose jų atžalos gali skaityti enciklopedistų kūri- 
nius. Miesto tėvai reikalavo uždrausti ir išimti iš bibliotekų 
Ruso, Voltero ir kitų „panašių raštininkų knygas. 

Kai skundas buvo svarstomas senate, literatas Sent- 
Bevas, pasipiktinęs dėl pasikėsinimo į minties laisvę, 
pasakė puikią kalbą ir apkaltino senatą inkvizitorišku 
uolumu. 

Apie kalbą labai greitai sužinojo laisvę mylintis Pran- 
cūzijos jaunimas. Paryžiaus aukštosios pedagoginės mo- 
kyklos studentai nusiuntė Sent-Bevui entuziastingą svei- 
kinimą už jo vyrišką, puikią kalbą, gynusią jų teises ir 
laisves. 

Tą sveikinimą paskelbė vienos liberalios pakraipos 
žurnalas. Studentas, savo draugų vardu pasirašęs laišką 
Sent-Bevui, buvo pašalintas iš mokyklos. 

1867 metais liepos 10 dieną pasipiktinę studentai išėjo 
į gatvę ir surengė manifestaciją. Išgąsdinta vyriausybė 
bijojo studentų riaušių, todėl nutarė uždaryti Paryžiaus 
aukštąją pedagoginę mokyklą. 

Studentus jaudino ne tiek laikinas mokyklos uždary- 
mas, kiek andai, kad ir direktorius, ir mokslinis vadovas 

Pasteras bus pakeisti. Studentai įpareigojo Pastero mokinį, 
mokslinio skyriaus klausytoją Didoną parašyti Pasterui 
laišką. Tą patį studentą, kuris liepos 10 dieną patraukė 
skambučio virvelę, ir visa mokykla išvirto į gatvę. 

„Jeigu dar galutinai nenuspręsta, ar Jūs išeinate iš 
mokyklos, jeigu dar galima įvykiams užbėgti už akių, 
visi mokyklos studentai su malonumu padarys viską, kas 
nuo jų priklauso. Jeigu dar ne vėlu, aš esu pasirengęs 
išvykti iš Paryžiaus. Vargu ar reikia kalbėti apie mano 
palankumą. Niekas niekada nėra rodęs man tiek dėmesio, 
kaip Jūs, ir aš niekada gyvenime neužmiršiu to, ką Jūs 
man esate padaręs”. 

Skaitydamas tą laišką, Pasteras apsiverkė. 

— Ar pameni, Mari, tai tas pats Didonas, kuris prieš 
trejus metus pirmasis išlaikė egzaminus į Paryžiaus aukštą- 
ją technikos mokyklą, bet nutarė iš jos pereiti pas mus, 
kad tik galėtų mokytis pas mane... Vargu ar pasaulyje 
yra geresnis atlyginimas profesoriui, kaip jo mokinių 
pripažinimas. Bet, matyt, mokyklai jau padariau viską, 
ką galėjau. Ir, matyt, jau vėlu — reiks iš čia išeiti... 

„Jeigu dar galutinai nenuspręsta, ar Jūs išeinate iš 
mokyklos... — rašė Didonas. Bet, deja, viskas jau buvo 
nuspręsta. Žinoma, tos priemonės buvo imtasi tik studen- 
tams pagąsdinti — jiems buvo parodyta, kad net tokiems 
mokslininkams, kaip Pasteras, nebus pasigailėjimo, jeigu 
jie nemoka palaikyti drausmės ir paklusti Prancūzijos 
mokyklose priimtoms taisyklėms. Švietimo ministerija 
nebuvo tokia kvaila, kad dėl to incidento atimtų iš Pary- 
žiaus tokį žymų mokslininką, kaip Pasteras. 

Pasteras buvo paskirtas chemijos katedros vedėju 
Sorbonoje, iš kur išėjo jo mokytojas Balaras. Visame 
šiame reikale Pasterą guodė tai, kad jis dabar galės ramiai 
užsiimti moksliniais tyrimais ir paskaitomis, nebegaišti 
laiko administratoriaus veiklai. 

Deja, ramiai dirbti mokslinį darbą tais laikais Paryžiuje, 
kaip ir visoje Prancūzijoje, nebuvo galimybių. Nė vienas 
mokslininkas neturėjo kiek nors geresnės valdiškos la- 
boratorijos tiriamajam darbui, nė vienas negalėjo išleisti 
nė dinaro daugiau negu nustatyta būtinoms medžiagoms 
arba įrengimams, nė vienas negalėjo pareikalauti sau 


papildomo laboranto. Ir nors mokslininkai, panašūs į 
Pasterą, sutaupė Prancūzijai ne vieną milijoną frankų, 
valstybė jiems pinigų nuolat stokodavo. 

Pasteras nebuvo išimtis. Tačiau jis nusprendė, kad 
toliau taip tęstis nebegali. Reikia protestuoti, reikia rei- 
kalauti, nes niekas kitas jo problemų neišspręs. 

O jeigu reikalauti, tai iš paties imperatoriaus. Ir 1867 
metais rugsėjo 5 dieną jis rašo Napoleonui III tarnybinį 
raštą. Praneša, kad jo rūgimo ir mikroorganizmų tyrimai 
atvėrė fiziologinei chemijai naujus kelius, kad tų darbų 
vaisiais jau naudojamasi ir pramonėje, ir žemės ūkyje, 
bet kad jis tik pradėjo savo plačių mokslinių tyrimų planą 
ir kad sritis, kurią jis nori nuodugniai ištirti, yra beribė. 
Jis kupinas jėgų ir pasiryžimo toliau tirti tą sritį, bet ne- 
gali dirbti, nes jaučia didžiulį lėšų trūkumą. „Kadangi 
kalbama apie mokslinius tyrimus, kurie gali mums atverti 
pūlingųjų arba infekcinių ligų priežastis, aš norėčiau turėti 
gana didelę laboratoriją ir tokias pagalbines patalpas 
prie jos, kuriose būtų visi patogumai tiems tyrimams at- 
likti ir nekiltų grėsmė mano sveikatai...” Jis kukliai nutyli, 
kad į dabartinę džiovyklą turi landžioti repečkomis, užtat 
pateikia dešimtį argumentų, kurie, jo nuomone, gali sudo- 
minti ir įtikinti valstybės vadovą: iis pasiryžęs sukurti 
būdą saugoti greitai gendančius pročuktus, jis norėtų 
surengti puolimą prieš Prancūzijos avių augintojų rykš- 
tę — juodligę ir atlikti tūkstančius kitų svarbių Prancūzi- 
jai ir prancūzams tyrimų. Bet visus juos galima padaryti tik 
„suorganizavus didelę laboratoriją. Atėjo laikas išvačuoti 
mokslinius tyrimus iš skurdo, trukdančio jiems plėtotis”. 

Gana drąsu, jei atsižvelgsime, kad taip paprastas moks- 
lininkas kreipiasi į patį imperatorių. Galbūt kaip tik ta 
drąsa ir paveikė, o galbūt padarė įspūdį toxie žočžiai, kaip 
juodligė, gangrena ir kiti, kurių Pasteras nepašykšiėjo. 
Šiaip ar taip, bet Napoleonas III „paliepė“ švietimo mi- 
nistrui patenkinti Pastero prašymą. 

Tarp kitko, „liepimas“ buvo išreikštas paprasto pa- 
geidavimo forma ir tik žodžiais. Prancūzi;os veldovui iie 
žodžiai nieko nekainavo, juos pasakęs, jis niekuo nejsi- 
pareigojo. Turintys valdžią kartais mėgsta pavaizduoti 
„gerus dėdes' ir mokslo globėjus —-*i- šile: noriai 
žada, kad paskui nieko neįvykdyių. 

Pasteras labai nudžiugo, kad taip pakrypo reikalai, 
nuoširdžiai patikėjo, Kad dabar baigsis io vargai. Jis pa- 
rašė savo mokiniui Rolenui, jau, aaėjusiam savarankišką 
mokslininko kelią, kad pagaliau „galės užsisakyti didelę 
džiovinamąją spintą...” Didžioji žymaus mokslininko, 
įvykdžiusio perversmą biologijos moksle, svajonė — pap- 
rasta džiovinamoji spinta, gana talpi ir kad prie jos galėtų 
prieiti stačias, visu ūgiu! 

Tai bus fizikinės chemijos laboratorija, rašo Pasteras 
Rolenui, matyt, ją pastatys Paryžiaus aukštojoje pedagogi- 
nėje mokykloje. Ir jeigu Rolenas sumanys atvažiuoti, — 
Pasteras džiaugsis iki mirties: naujoje laboratorijoje at- 
siras vietos visiems buvusiems mokiniams ir tiems nau- 
jiems, būsimiems, kuriuos jis svajoja turėti. 

Kartu su architektu Bušo Pasteras vakarais sėdi savo 
kabinete ir daro laboratorijos plano apmatus. Joje turi 
būti viskas, kas būtina bandymams. O tada tyrimus, kurie 
netolimoje ateityje atves jį į išsvajotą tikslą, bus galima 
atlikti kuo greičiau. 

Bet štai viskas žlugo. 1867 metų pabaigoje netikėtai — 
Pasteras to visai nesitikėjo! — paaiškėjo, kad ministerija 
atsisakė patenkinti visus prašymus papildomiems kredi- 
tams, kad net labai mažos laboratorijos pastatyti neįma- 
noma. 

Iš pradžių jis nuliūdo, o paskui pasipiktino. 

— Tai baisu, — pasakė jis Žmonai, — baisu, kad operai 
statyti surandamas milijonas, o laboratorijos statyba, ku- 
riai reikia iš viso tik šimto tūkstančių frankų, anot tų biu- 
rokratų, „atidedama“. Puikiai suprantu, kad tai tik manda- 
gus atsirašinėjims, iš tikrųjų mano laboratorija jau palai- 
dota departamento lentynų gelmėse su „bylomis“. Tik 
pamanykite — juk tie grašiai, kurių reikia laboratorijai, 
nedels atsipirkti tūkstanteriopai, net jeigu į mokslą bus 
žiūrima kaip į valstybės biudžeto straipsnį! Laboratorijoje 
padaryti atradimai galėtų... Ė, ką ten šnekėti... 

Jis mostelėjo ranka ir, atsilošęs ant aukštos krėslo 
atkaltės, nutilo. Ponia Paster su nerimu žiūrėjo į jį. Jai, taip 
gerai pažįstančiai jo nuotaikas, buvo aišku, kad tuoj pat 
kils audra. 

Ir ji kilo: pasipixtinęs ir įžeistas Pasteras įniršį išliejo 

straipsnyje. Jį nusiuntė žurnalui „Monitor“ — oficialiam 
imperijos organui. 

„„„Drąsiausios koncepcijos, labiausiai pagrįsti sampro- 
tavimai įgyja kūną ir sielą tik tą dieną, kai juos patvirtina 
stebėjimai ir eksperimentai. Laboratorija ir mokslas — 
tai dvi sąlygos, visiškai priklausančios viena nuo kitos. 
Sunaikinkit laboratorijas — ir gamtos mokslai pasidarys 
nevaisingi, negyvi. Suvaržyti ir praradę savo galybę, jie 
pavirs tik mokymo objektu, bet nebus pažangos ir ateities 
mokslu. Grąžinkite jiems laboratorijas — ir juose vėl įsi- 
liepsnos gyvybė, produktyvumas ir jėga. Be savo laborato- 
rijų fizikas ir chemikas yra ne kas kitas, kaip beginklis 
kareivis mūšio lauke. 

Labai paprasta išvada: jeigu žmonijai naudingos per- 
galės paliečia jūsų širdį, jeigu jus priverčia virptelėti 
tokie puikūs atradimai, kaip telegrafas, dagerotipija, 
anestezija ir kiti, jeigu jūs nesate abejingi, kad jūsų tėvynė 
gausintų tuos stebuklus, susidomėkite, maldauju jus, ir 
šventomis buveinėmis, taip raiškiai vadinamomis labo- 
ratorijomis. Reikalaukite, kad jų skaičius didėtų, kad jos 
gražėtų: tai būsimųjų turtų ir gerovės rūmai. Čia auga 
žmonija, čia ji semiasi jėgų, čia ji tobulėja. Čia žmonija 
mokosi skaityti Gamtos knygą, Visatos pažangos ir harmo- 
nijos knygą: o Žmonių reikalai dažnai kupini barbariš- 
kumo, fanatizmo ir raginimų griauti...“ 

Straipsnis buvo labai didelis, jame jis išliejo viską, 
kas buvo susikaupę per visus kančių mokslo golgotoje 
metus. Jis su kartėliu priminė rūsį, kuriame turi dirbti 
didysis fiziologas Klodas Bernaras,— tarsi patyčiomis 
vadinamą laboratorija. Ir kur — „Kolež de Frans”! Chemi- 
jos laboratorija Sorbonoje, viename seniausių Prancūzijos 
universitetų, Prancūzijos švietimo ir mokslo pasididžiavi- 
me,— patalpinta drėgname ir tamsiame rūsio kambaryje, 
metru žemiau už žemės paviršių. Ir ji vadinama moksli- 
ninkų tobulinimosi laboratorija! O provincijoje? Kas iš 
jūsų žino, kokiose nežmoniškose sąlygose dirba moksli- 
ninkai provincijos universitetuose! „Kas man patikės, 
jeigu pasakysiu, kad liaudies švietimo biudžete nėra nė 
dinaro, skirto moksliniams laboratoriniams darbams plė- 
toti, kad tik per įvairi gudravimus ir administracijos 

nuolaidumą mokslininkams pavyksta gauti iš iždo avansą 
jų tyrimų išlaidoms apmokėti, o paskui kompensuoti iš 
lėšų, skirtų paskaitoms finansuoti...“ 

Galima įsivaizduoti, kaip tą straipsnį priėmė žurnalo 
„Monitor“ veikėjai. Argi galėjo tokio žurnalo redakto- 
rius išdrįsti paskelbti tą straipsnį, tą maištą prieš vyriau- 
sybės nustatytą tvarką?! 

Pasteras sugebėjo jį paskelbti atskira brošiūra „Biu- 
džetas ir mokslas“. Brošiūra pateko į akis imperatoriui, 
imperatorius nutarė, kad negalima į ją nekreipti dėmesio. 
Jis vis dar stengėsi flirtuoti su mokslu, nors kartą Paste- 
ras jau sužinojo tų koketavimų kainą. 

Šiaip ar taip, ištaigingame Prancūzijos kabinete buvo 
sukviesti mokslininkai — Pasteras, Sen-Kleras Devilis, 
Klodas Bernaras ir kiti — ir ministerijų atstovai. Jiems 
buvo pasiūlyta pareikšti savo nuomonę dėl Pastero reika- 
lavimų. Ir visi dalyvaujantys apgailestavo, kad „grynieji 
mokslai skirtingai nuo „taikomųjų“ yra tokie apleisti. 

Pasteras pasipiktino, kad klausimas keliamas taip — 
kas yra „grynieji mokslai'? Kas išgalvojo tą dirbtinį 
barjerą tarp mokslo ir jo tęsinio? 

Užsimiršęs, kur esąs, įsikarščiavęs ir pasipiktinęs Pas- 
teras į tai atsakė: 

— Mažai yra žmonių, suprantančių tikrąsias pramo- 
nės ir liaudies turtų stebuklų priežastis. Kaip įrodymą 
pateiksiu dabar vis dažniau vartojamą kalboje, oficialiuo- 
se raštuose ir straipsniuose visiškai netinkamą terminą 
„taikomieji mokslai . Kažkas neseniai, dalyvaujant vienam 
labai talentingam ministrui, išreiškė apgailestavimą, kad 
žmonės, kurie sėkmingai galėtų darbuotis, atsisako moks- 
linės karjeros. Prieštaraudamas valstybės vyras stengėsi 
įrodyti, kad tuo nereikia stebėtis, nes šiuo metu teorinių 
mokslų reikšmė sumažėjo, jie užleido vietą įsivyravusiems 
taikomiesiems mokslams. Drįstu pasakyti, kad nėra nieko 
klaidingesnio už tą nuomonę, nėra nieko pavojingesnio 
už tuos padarinius, kurie gali atsirasti praktikoje dėl pa- 
našių žodžių. Jie įstrigo mano atmintyje kaip akivaizdus 
įrodymas, kad būtinos mūsų aukštojo mokslo reformos. 
Ne, tūkstantį kartų ne, neegzistuoja nė viena mokslo šaka, 
kuriai būtų galima duoti taikomojo mokslo pavadinimą. 


Egzistuoja tarpusavyje susiję mokslai ir mokslų priedai 
kaip vaisius ir jį užauginęs medis! Negali būti ir nėra 
klausimo, ar mokslininkai ir mokslas turi tarnauti savo 
visuomenei ir žmonijai. Tik problema, katras kelias trum- 
pesnis ir greičiau veda į tikslą... 

Nepraėjo nė pusė metų po to pasitarimo, kai atsirado 
lėšų naujos, erdvios ir gerai įrengtos Pastero laboratorijos 
statybai. Kaip nekantriai jis laukė tos valandos, kai pirmie- 
ji kastuvai palies siaurą žemės ruoželį, kuriame bus pra- 
dėta jo būsimoji šventovė. Jis vėl leidžia vakarus su 
architektu, rašo laiškus savo buvusiems mokiniams, klau- 
sia jų patarimų dėl įvairių smulkmenų. 

Pastatas tikrai buvo pradėtas. Paskui darbai buvo nu- 
traukti. Ir vėl Pasteras rūpinosi, kad laboratorija būtų 
baigta. Bet jis negalėjo ja pasinaudoti — prasidėjo karas, 
ir, draugų patartas, mokslininkas išvyko iš Paryžiaus. 

Tik po dvidešimties metų galų gale Pasteras gavo jo 
vertas patalpas. Jos buvo pastatytos ne Prancūzijos fi- 
nansų ministerijos lėšomis — Pastero institutą pastatė 
paprasti viso pasaulio žmonės, atsidėkodami už didžiojo 
mokslininko atliktus darbus. 


DĖL TO KALTI MIKROBAI... 


Pirmą kartą mokslo istorijoje turime leisę puoselėti 
tvirtą ir pagrįsta viltį, kad medicina greitai nusikratys empi- 
rinio požiūrio į užkrečiamas ligas ir suformuos tikrai moks- 
linj. Kai ateis ta didžioji diena, žmonija pripažins, kad 
labiausiai ji turi būti dėkinga Jums. 


Tindalis 


— Esu įsitikinęs, kad užkrečiamas ligas sukelia mikro- 
organizmai, pačios jos kilti negali. Tik reikia surasti 
kiekvienos ligos sukėlėją ir išmokti jį valdyti... Išmokti 
padaryti nepavojingą žmogui... 

Žernė ir Majo sulaikę kvapą klausėsi mokytojo. Dar 
neseniai jiems pavyko tapti jo laborantais, o mokslinin- 
kas jau atvirai dalijasi slaptomis svajonėmis ir planais, 
rodo nepaprastai didelį pasitikėjimą. Sielos gelmėse jie 


126 


prisiekė būti ištikimi jo reikalui ir visas jėgas skirti moks- 
lui. 

Tas pokalbis apie mikrobus ir ligas buvo pradėtas 
ne šiaip sau: Pasteras sumanė seriją labai pavojingos ir 
labai paplitusios gyvūnų ligos — juodligės — tyrimų. 

Jis norėjo tęsti pokalbį, bet staiga atsivėrė laboratori- 
jos durys ir ant slenksčio išniro įspūdinga Diuma figūra. 

— Brangusis Pasterai, atėjau pas jus pagalbos! Visos 
viltys dedamos į jus. Niekas kitas, tik jūs galite padėti! 

Pradžia žadėjo kažką nepaprasto, tai visiškai nesiderino 
su dabartiniais Pastero planais. Jis sukluso ir laukė pa- 
aiškinimų. Diuma ilgai nedelsė. 

— Jūs turite išgelbėti prancūzų valstiečius nuo bado 
ir Prancūzijos pramonę nuo bankroto. Šilkininkystės ra- 
jonai Prancūzijos pietuose, tarp jų mano gimtosios vietos 
netoli Aljė pasmerktos baisiam skurdui. Šilkaverpiai serga 
kažkokia epidemine liga, nėra išsigelbėjimo nuo jos... 
Niekas, išskyrus jus, nieko negalės padaryti, — pakartojo 
Diuma, neslėpdamas susijaudinimo, — jūs turite vadovauti 
tyrimams... 

Pasteras buvo sukrėstas. Jis niekada nemanė, kad kaž- 
kokių šilkaverpių.liga gali taip sujaudinti didįjį moksli- 
ninką. Be to, jis net nebuvo girdėjęs, kad tie vikšrai apskri- 
tai gali sirgti. Jis net negalėjo prisiminti, kad kada nors 
būtų matęs juos... 

Negalėjo būti nė kalbos apie kokias nors dvejones. 
Senasis mokytojas žiūrėjo į jį reikliu, bet kartu maldau- 
jančiu žvilgsniu. 

Pasteras apžvelgė visus, kas dalyvavo tuo istoriniu 
momentu — kai turi įvykti lemtingas posūkis jo gyvenime. 
Ponia Paster nenuleido nuo jo akių. Jose jis matė tvirtą 
įsitikinimą — ji žinojo, kad vyras jau viską nusprendė. 
Neramiai žvalgėsi jauni mokiniai. Jie dar nežinojo, ką 
jis atsakys, bet norėjo, kad sutiktų. 

Jis pats sau nusišypsojo. O kodėl ne? Juk galėjo būti 
vyno gydytojas, nejaugi negalės gydyti šilkaverpių? Tuo 
labiau kad tai labai svarbu prancūzų valstiečiams ir Diuma, 
kuriam jis taip dėkingas... 

— Žinoma, aš jūsų paslaugoms, brangusis mokyto- 
jau, — tepasakė. 

Visi lengviau atsiduso. Ponia Paster p::tardama vos 
pastebimai linktelėjo. 

Susigraudinęs Diuma apkabino Pasterą. 

— Aš jumis neabejojau,— pasakė virpančiu balsu, — 
nors ir suprantu, kaip jūs aukojatės, palikdamas laborato- 
riją... . 

Toliau viskas vyko grynai dalykiškai. Diuma pasakojo 
apie tą prakeiktą ligą, apie šilkininkystę apskritai, apie 
šilkaverpius, nuo kurių priklauso šimtų valstiečių šilki- 
ninkystės ūkių reikalai, apie Prancūzijos šilkus. Jis aiš- 
kino viską nuosekliai — jam nebuvo paslaptis, kad Pas- 
teras neturi supratimo nei apie viena, nei apie antra, nei 
apie trečia. Bet, visa tai žinodamas, senasis mokslininkas 
nė minutės neabejojo, kad Pasteras susidoros su paslap- 
tinga šilkaverpių liga, nes susidorodavo su viskuo, ko tik 
imdavosi. 

Šilkmedis į Prancūziją pateko iš Kinijos. Iš pradžių 
į Provansą, paskui Liudvikas XI atvežė jį į Tureną. Liūd- 
nojo atminimo Kotryna Mediči bandė šilkmedį aklimati- 
zuoti Orleano departamente. Henrikas IV įsakė jį paso- 
dinti Fontenblo ir Tiuilri soduose. 

Puikūs kinų šilkai nedavė ramybės Prancūzijos val- 
dovams. Juk baltieji šilkaverpiai, mintantys tik šilkmedžio 
lapais, yra milijonai aukso frankų! Nuo 1700 metų Pran- 
cūzija kasmet išaugindavo apie šešis milijonus kilogramų 
kokonų. Po šimto su trupučiu metų tas skaičius šoktelėjo 
iki 20 milijonų kilogramų, šimto milijonų frankų. Šilkme- 
dis pateisino auksinio medžio vardą. 

Paskui užgriuvo bėda — aukso šaltinis susirgo nežino- 
ma liga. 

— Kiaušinius, vikšrus, lėliukes, drugius, — pasakojo 
Diuma,— apniko liga. Iš kur ji? Niekas nežino! Kaip ji 
atsėlino? Nežinoma! Bet ją galima atpažinti iš rudų arba 
juodų dėmių, kurios išpila šilkaverpius. 

Kai kas tą ligą vadina mažąja katyte, nes balti šilka- 
verpiai su pakelta galva ir į priekį ištemptomis kabliuko 
tormos kojytėmis primena šuoliui pasirengusį kačiuką. 
Bet teisingesnis kitas jos pavadinimas — pebrina, Lange- 
doko tarme tai reiškia kriaušė. Sergančių vikšrų dėmelių 
forma labai panaši į kriaušės sėklas. Iš grenos išsiritę 
vikšrai nepradeda misti, apsitraukia dėmėmis ir, nespėję 

subręsti, gaišta. Vieni mano, kad liga atsirado 1845 metais, 
kiti — kad 1847. Bet jau penkiasdešimtaisiais metais ji 
tapo tikra nelaime. Visi pietūs apimti epidemijos. Ir ne 
tik Prancūzijoje — Italijoje, Ispanijoje, Austrijoje, Tur- 
kijoje, Graikijoje, Sirijoje, Kaukaze, net ir šilkmedžio 
tėvynėje Kinijoje jau šeimininkauja pebrina. Sveiką greną 
dabar galima parsisiųsdinti tik iš Japonijos, bet ar ilgai 
ji ten bus sveika?! Reikia gelbėti šilkininkystę, nes jai 
artėja galas!.. 

Pasteras įdėmiai klausėsi pasakojimo, tragiško Diuma 
balso. Dabar jis tiksliai prisimena, kad niekada nėra matęs 
šilkaverpių, bet juos apėmusi epidemija kėlė baimę. Ką jis 
gali padaryti, nuo ko pradėti? 

Bet Žodis jau buvo duotas, ir Pasteras nesiruošė jo 
atsiimti. Jis nuramino mokytoją, pasakė, kad imsis tyrimų, 
tik nieko nepažadėjo dėl būsimų rezultatų. Reikia važiuoti 
į Provansą, į Aljė miestą? Ką gi, jis važiuos. 

Lengva pasakyti — tirti... O ką, tiesą sakant, jis tirs? 
Žinoma, reikėtų pradėti bent nuo klausimo istorijos: ar 
jau kas nors bandė aiškintis tą ligą, kokių priemonių buvo 
imtasi, ką jos davė? Ką pavyko nustatyti? 
teratūrą. Jos buvo mažai, bet vis dėlto kai ką pavyko su- 
žinoti. 

Ligos priežasčių buvo ieškoma visur — ore, klimate, 
šilkmedžio ligose, galų gale net šilkaverpio veislės išsigi- 
mime. Vargšai padarai buvo „gydomi aklai — siera, pe- 
lenais, suodžiais, degutu, sieros rūgštimi, chloru, sidabro 
nitratu, kreozotu... Net buvo siūloma juos girdyti degtine 
ir absentu. 

Šilkaverpiai kentė visas tas patyčias ir... toliau sirgo. 
1865 metais, kai Diuma užsuko į Pastero laboratoriją, 
Prancūzijos šilkininkystė vargu ar gamino bent ketvirta- 
dalį įprastinės šilko produkcijos. Per tuos šilko pramonės 
smukimo metus visi, kas tik netingėjo,ėmėsi gelbėti šalį 
nuo pebrinos. Galų gale problema buvo visiškai supai- 
niota. 

Kai kurie mokslininkai iškeldavo įvairių hipotezių, bet 
Jisa tai buvo tik niekuo neparemti spėliojimai. 


Tais spėliojimais Pasteras netikėjo. Bet štai tarp straips- 

nių ir straipsnelių jis aptiko italų mokslininko Kornalijos 
žinutę. Tai buvo kažkas panašaus į mokslinį problemos 
gvildenimą. O svarbiausia, tai buvo artima ir brangu Pas- 
tero širdžiai ir patvirtino jo nuomonę apie mikrobinę 
epideminių ligų kilmę. Kornalija sergančiuose šilkaver- 
piuose rado daugybę mažyčių judančių kūnelių. Jie buvo 
pavadinti Kornalijos kūneliais. Bet niekas, net pats Kor- 
nalija, nebaigė darbo, nesiėmė tų kūnelių tirti. Nebuvo 
net įrodymų, kad jie sukelia ligą, — galbūt tie parazitai 
įsikurdavo jau susirgusiuose vikšruose. 

Pasterui labiau patiko kita versija: ligą turėjo sukelti 
kūneliai, tik neaišku, ar tie, ar kiti. Jeigu ji užkrečiama, 
epideminė, vadinasi,parazitinė, kalti turėjo būti mikrobai. 
Tai visiškai atitiko jo planus tirti mikrobų sukeliamas 
ligas, ir jis truputį atgijo, kai perskaitė Kornalijos žinutę, 
paskelbtą prieš penkiolika metų. 

Kaip tik tuo laiku šilkmedžių augintojų aimanos pa- 
siekė Mokslų akademijos ausis. Akademija pasirinko Pas- 
terą: jūs — ir niekas kitas. Tai jūsų profilis, galbūt ten 
rasite savo numylėtinius mikrobus. 

Pasteras tik gūžtelėjo pečiais: 

— Aš jau pažadėjau ponui Diuma. Nėra ko priminti 
mano pažadų. Aš ir mano padėjėjai esame pasirengę išvyk- 
ti į epidemijos apimtą Aljė rajoną. 

Žemdirbystės ministerija greitai suorganizavo viską, 
kas būtina Pastero ekspedicijai, Aljė miesto meras ne- 
kantriai laukė atvykstančių. 

1865 metų birželio 6 dieną Pasteras, jo žmona, dukra, 
laborantai Žernė ir Majo išvyko į šalies pietus, Provanso 
miestą Aljė. 

Vos tik atvykusį Pasterą apspito miesto gyventojai. 
Ir iš kur jie sužinojo, kad atvažiuoja mokslininkas — 
garsas apie tai pasklido žaibiškai. Susirinko ne tik vietos 
gyventojai, atėjo ir aplinkinių kaimų valstiečiai. Jie su 
viltimi žiūrėjo į daktarą iš sostinės, laukė, kad jis juos 
išgelbės. 

Nė vienas mokslininkas nebūtų pradėjęs tirti mįslingo, 
niekam neaiškaus klausimo taip, kaip pradėjo Pasteras, — 
nuo valstiečių apklausos. Žinoma, sunku buvo pasakyti, 
kas čia klausinėjo, — daugybė balsų klegėjo šalia Pastero 

ekipažo, iš daugybės balsų mokslininkas bandė išskirti 
ką nors naudinga. Viskas baigėsi tuo, kad jis išlindo iš 
fiakro, prasispraudė pro minią ir liepė kiekvienam atsa- 
kinėti iš eilės. Nepastebimai ponia Paster tuos atsakymus 
užrašinėjo į aptrintą vyro užrašų knygutę. 

Deja, užrašinėti nebuvo ko — Aljė gyventojai pasa- 
kojo, kaip jie bando gydyti šilkaverpius. Bet Pastero nedo- 
mino daugybė keistų ir, matyt, visiškai nenaudingų „vais- 
tų — jį domino esmė — ligos priežastis. 

Šilkaverpių augintojai pasakojo, kad kartais liga apima 
vos tik iš grenos išsiritusius vikšrus ir jie tuoj pat žūva. 
Kartais vikšrai spėja įveikti beveik visas raidos stadijas 
ir net pradeda vynioti kokonus ir tik tada žūva. O kitą 
kartą iš kokono išsirita ligotas drugys: jo kojos išdžiūvu- 
sios, sparnai kaip apdeginti. Ir dar būdavo, kad per vasarą 
liga tame pačiame šilkmedžių plote tai aprimdavo, tai 
vėl įsiliepsnodavo, drugiai išsirisdavo sveiki, O greną 
padėdavo niekam tikusią. 

Ir visi vienu balsu liūdnai konstatuodavo: 

— Niekas negelbsti nuo tos pebrinos! Nebent jūs pa- 
darytumėt stebuklą!.. 

Pasteras nusijuokė — koks iš manęs stebukladaris? — 
tačiau tuoj pat surimtėjo, užsirašė keletą šilkaverpių au- 
gintojų adresų ir pažadėjo netrukus juos aplankyti. 

Ekspedicija įsikūrė baltame namelyje, nuostabiame 
ryškiai žaliuojančiame mažame kaimiūkštyje, kur buvo 
viena nedidelė šilkmedžių plantacija. Čia Pasteras nutarė 
pradėti stebėjimus. 

Nuo ko pradėti?.. Pasterui tai niekada nebūdavo gal- 
vosūkis: jis pradėdavo nuo mikroskopinių tyrimų. Bet ką 
tirti? Greną, kokoną, pačius vikšrus? Žinoma, reikia ieškoti 
tų „kūnelių „apie kuriuos rašė Kornalija. 

O jeigu jie sukelia ligąč.. 

Baltame namelyje įsikūrė visa šeima: Pasteras, žmona, 
laboratoriją. Tyrimai buvo pradėti nuo dviejų vikšrų 
vadų, viena iš jų buvo gauta iš japoniškos grenos ir davė 
puikius palikuonis. Drugiai padėjo kiaušinius, šilkaverpių 
augintojas buvo numatęs juos parduoti, kad padengtų 
L praeitų Metų „derliaus“ ir kitų vadų nuosto- 
lus. 

Pasteras gailiai žiūrėjo į antrosios vados vikšrus. Nebu- 
vo abejonių, kad jie serga! 

Jie gulėjo rėtyje, šviežia žaluma kvepiančiuose šilk- 
medžio lapuose ir atrodė, kad miegojo, o sveiki pirmosios 
vados šilkaverpiai godžiai graužė lapus. 

— Tarsi lietus oštų medžių lapuose,— pasakė Paste- 
ras, — O tie vargšai ligoniai, jie mirs iš bado... 

Pasteras paėmė keletą ligotų vikšrų bei keletą japonų 
kilmės vikšrų ir lėliukių, nusinešė juos į savo paprastutę 
laboratoriją. 

Nekantraudamas iš smalsumo, Pasteras palinko prie 
mikroskopo. Už nugaros, laukdami savo eilės, stovėjo jo 
padėjėjai. 

— Keista, labai keista, — murmėjo Pasteras, — iš katros 
vados tie vikšrai? 

— Iš japoniškosios, — skubiai atsakė kažkas iš stovėju- 
sių už jo nugaros. 

— Bet... jie visiški ligoniai, tie „sveiki“ japoniški vikš- 
rai! Juose pilna tų mažų parazitų. Pažiūrėkite... 

Kai visi įsitikino, kad tikrai tų vikšrų kūne juda mažy- 
čiai Kornalijos kūneliai, Pasteras pakišo po mikroskopu 
sutrintą gabaliuką tikrai sergančio vikšro. 

— Dar keisčiau — tie sergantys vikšrai neturi jokių 
parazitų. Ką tai galėtų reikšti? Arba šilkaverpių liga turi 
inkubacinį periodą, kai parazitai dar nesubrendę, arba 
paslapties reikia ieškoti ne pačiuose vikšruose, o aplinko- 
je. Ir apskritai gali būti, kad tie „kūneliai visai niekuo 
dėti. 

Prasidėjo paieškos. Po mikroskopu būdavo dedami vis 
nauji ir nauji sutrinti drugių, vikšrų, lėliukių kūnai ir aky- 
lai stebimi. Tose dviejose paslaptingose vadose visą laiką 
būdavo gaunami prieštaringi duomenys: beveik visi tikrai 
sergantys vikšrai neturėjo parazitų, beveik visi sveiki 
turėjo. Eksperimentatoriui žodyje „beveik“ slypi daug kas. 

Iš pradžių Pasteras sutiko važiuoti į šilkininkystės ra- 
'oną vien iš meilės Diuma ir truputį iš patriotizmo. Nūnai 
jo — Mokslininko — širdis ėmė plakti stipriau — dabar jis 
jautė tiesos medžiotojo knietulį, kuo sunkesnė ir paslaptin- 
gesnė buvo pati liga, tuo įdomesnis darėsi darbas. 

Tik keletą dienų Pasteras spėjo paskirti bandymams: iš 

Arbua atėjo telegrama, kad sunkiai serga tėvas. Žmona 
telegramą atnešė f laboratoriją. Objektinis stikliukas iš- 
krito Pasterui iš rankų. Akyse pasirodė ašaros, bet jis ne- 
bandė jų šluostytis. Palinkęs prie savo ištikimos palydo- 
vės, tyliai pasakė: 

— Motinos jau neberadau gyvos... Ir mūsų mažosios 
Žanos... O kelionė iš Aljė į Arbua tokia ilga... 

Kai jis grįžo iš Arbua, ponia Paster nieko neklausė — 
iš jo prislėgtos išvaizdos, iš liūdno veido suprato viską. 
Smūgis buvo sunkus — Pasteras nepaprastai mylėjo tėvą, 
nuostabų auklėtoją ir ištikimą draugą. Nuojauta jo neapga- 
vo: Arbua jis rado karstą. Pasterą kankino mintis, kad jis 
taip ir nesuspėjo pasakyti brangiam senukui visų tų švelnių 
žodžių, kurių buvo pilna jo širdis ir kurie taip sunkiai išta- 
riami kitu metu. Nelaimė slėgė pečius, akių vokai buvo pa- 
Iaude nuo ašarų. 

Kaip visada, jis stengėsi užsimiršti dirbdamas. Dabar 
neretai, kai jis sėdėdavo prie mikroskopo arba klausyda- 
vosi padėjėjų pranešimų, regėdavo mielą, senstelėjusį dėl 
ligos tėvo veidą, girdėdavo jo ramų, santūrų balsą. Tada 
išeidavo iš laboratorijos ir palinkęs dūlindavo į mažą na- 
melį, kur, gąsdindamas žmoną, imdavo neįprastai karštai 
myluoti savo vyresniąją dukrą. | 

Šiek tiek pasėdėjęs šalia artimųjų, tarsi pasisėmęs iš 
jų žvalumo, vėl grįždavo į laboratoriją ir vėl sėsdavo prit 
mikroskopo. 

Kai kas jau ėmė aiškėti. Vikšrai, kurie atrodė serganty , 
bet ant kurių nebuvo nei dėmių, nei parazitų, susisukdavu 
į kokoną ir verpdavo plonus siūlus. Praėjo ir kitos jų Vys- 
tymosi stadijos, ir štai jau lėliukė rengiasi pavirsti drugiu.. 

Bet ji pakliūva į mikroskopą, ir Pasteras džiaugsming 
aikčioja: parazitai visiškai užpildė lėliukę, toje vadoje ne- 
ra nė vieno drugio, kuriame neknibždėtų mikroskopiški 
Kornalijos kūneliai. 

— Štai dabar aišku, — sako Pasteras padėjėjams, — mes 
buvome neteisūs, kai ieškojome ligos sukėlėjų — daba 
mes jau galime juos taip vadinti — tik grenoje ir vikšruo- 
se! Tenai gali būti pebrinos gemalų, bet dar nebūti subren- 
dusių parazitų. Liga dažniausiai užpuola lėliukes ir drugius, 
juos ir reikia tirti. 

— Vienintelis patikimas būdas sveikai grenai gauti, — 
paskelbė Pasteras Aljė agronomų komisijai, — atrinkti tik 
tuos drugius, kurie neturi parazitų. Kiekvienas drugys, 
užsikrėtęs pebrina, turi duoti ligotą greną. Jeigu drugys 
smarkiai užsikrėtęs, tai jau nuo pirmųjų vikšro gyvenimo 
dienų ant jų atsiranda parazitų, kuriais remiantis iš karto 
galima numatyti neišvengiamą vados žuvimą. Jeigu patelė 
užkrėsta silpnai, tai jos palikuonys arba suserga į gyveni- 
mo pabaigą, arba gali visai nesusirgti. 

Jis kalbėjo taip įsitikinęs, kad juo negalima buvo neti- 
kėti. Nors hipotezė buvo pagrįsta vien neilgais jo stebė- 
jimais, Pasterui atrodė, jog tai vienintelis būdas likviduoti 
pražūtingąją epidemiją. Reikėjo padaryti dar šimtus ban- 
dymų, preparuoti ir dėti po mikroskopu šimtus drugių ir 
vikšrų, kad hipotezė pavirstų tvirtai nustatytu faktu, nelei- 
džiančiu dvejopai aiškinti... arba kad ją paneigtų ir ieškotų 
kitų aiškinimų. 

Kai kas patikėjo Pasteru, bet dauguma abejojo. Bet ir 
suprantama — nelengva valstiečiui savo rankomis naikinti 
greną, iš kurios išsiris daugybė kirminukų, o paskui atsi- 
ras daugybė kokonų. O svarbiausia — kas žino, kas tai per 
parazitai, ar būtent jie susargdina drugį, ar kažkas kitas? 
Ne, tegul grena vystosi, kaip jai reikia, galbūt vikšrai 
išaugs sveiki... 

Kai kas iš nuogirdų sprendė apie mokslus, todėl kar- 
todavo: 

— Rado kam patikėti šilkininkystės gelbėjimą — che- 
mikui! Ką jis supranta apie gyvus padarus? Ar negalėjo 
valstybė pakviesti į talką mokslininkų — 22 au- 
gintojų ir zoologų? 

Kalbos pasiekdavo ir Pasterą, bet tuo metu jo neerzino. 
Jis tik mostelėdavo ranka ir ištardavo: 

— Laikas parodys!.. 

Dar nebuvo užgijusi žaizda dėl tėvo mirties, dar kartais 
jį kankindavo haliucinacijos, o nauja bėda jau laukė, kai 
jis grįžo į Paryžių: sunkiai susirgo jaunesnioji dukra Ka- 
milė. 

Paeiliui su ponia Paster jis leido naktis prie vaiko 10- 
vutės. Mergaitę kamavo pilvuko skausmai, bet ji kentėjo 
su nevaikiška kantrybe. Dažnai Pasteras atsiklaupdavo prie 
jos lovytės, ir Kamilė švelniai šypsodavosi tėvui. Taip 

šypsodamasi ji ir mirė... 

Dar vieną karstą Pasteras išvežė į Arbua kapines, antrą- 
ją dukrą palaidojo šalia pirmosios. Deja, tai buvo ne pas- 
kutinis karstas... 

Paryžiuje jam viskas buvo nebemiela. Darbo, kuris 
nors retkarčiais būtų galėjęs atitraukti nuo patirtų išgyve- 
nimų, nebuvo: šilkininkystės bandymus būtų galėjęs tęsti 
tik kitą vasarą. 

Netikėtai jis paliko laboratoriją ir persikėlė į vienos 
Paryžiaus ligoninės palėpę. Netikėtai! Kaip dažnai tas žo- 
dis įsiverždavo į jo gyvenimą. Netikėtai iš vidutinio moki- 
nio ir mažo padaužos pavirto rimtu dailininku. Netikėtai 
metė pieštukus ir angliukus ir tapo pirmuoju mokiniu. 
Netikėtai Diuma katedros papėdėje nutarė tapti chemiku 
ir, pasukęs iš praminto keliuko, pasirinko erškėčiuotą atra- 
dėjo kelią. Netikėtai iš chemiko jis tapo biologu. O senat- 
vėje — gydytoju. 

Netikėtumas vaidino keistą vaidmenį to nepaprasto 
žmogaus gyvenime, pasižyminčio maniako energija ir stai- 
gumu, genijaus įžvalgumu ir mylinčia, prieraišia kūdikio 
siela. 

Jis be galo buvo atsidavęs mokslui. Bet ne jo paties var- 
dan. Apie tai byloja visas jo gyvenimas, visa jo mokslinė 
veikla. Jis mylėjo mokslą, bet dar labiau žmoniją. Ir žmo- 
gaus gerovei jis šturmuodavo granitinius įtvirtinimus, 
vieną po kito ėmė neįveikiamus bastionus. 

Štai kodėl netikėtai jis pamiršo savo skausmą ir puolė 
ieškoti mikrobo — choleros sukėlėjo. 

Cholera atėjo iš Egipto į Marselį, iš ten persimetė į Pa- 
ryžių. Kasdien, kentėdami baisias kančias, mirdavo dau- 
giau kaip du šimtai žmonių. Buvo bijomasi, kad epidemija 
kaip ir 1832 metais labai įsisiautės. 

Laribuazjero ligoninė. Palėpė virš cholera sergančiųjų 
palatos. Palėpėje — trys Žymiausieji Prancūzijos moksli- 
ninkai: Klodas Bernaras, Sen-Kleras Devilis ir Pasteras. 
Ventiliacijos vamzdyje iškirsta anga, jungianti palėpę su 
ligonių palata. Į angą įstatytas stiklinis vamzdelis. 

Gaudžia ventiliatorius, pro vamzdelį traukia palatos 
orą. Oras tiriamas, gaudomos visos jame pakibusios dale- 
lės. Galbūt tarp jų yra choleros sukėlėjas. 

Nė vienam iš trijų mokslininkų neateina į galvą, kiek 
didvyriškumo jie rodo, sėdėdami savo palėpėje. Jiems tai 
paprastas, kasdieninis darbas, jie daro savo darbą ir net 
nesusimąsto apie tai, kad jeigu ore yra choleros „miazmų , 
tai niekas neapsaugos jų pačių nuo užsikrėtimo. 

Kartą kažkas iš draugų susižavėjęs pasakė Pasterui: 

— Reikia turėti drąsos tokiems tyrimams! 

— (O pareiga? — paprastai atsakė jis. Ir papasakojo, 
kad tai tik pradžia — jie pasiryžę imti dulkes palatoje, 
ištirti sergančiųjų cholera kraują ir padaryti dar daug kitų 
labai rizikingų bandymų... 

Galbūt darant tuos bandymus būtų nutrūkusi didžiojo 
Pastero gyvybė, ir jis taip ir nebūtų tapęs didžiuoju. Bet 
choleros epidemija ėmė silpnėti, ir trys mokslininkai nes- 
pėjo įvykdyti savo planų. 

Atėjo 1866 metų vasaris. Pavasaris buvo ankstyvas, 
saulėtas, malonus. Buvo galima grįžti į Aljė pas ligotus 
šilkaverpius patikrinti, ar teisingi praeitų metų samprota- 
vimai,ir pažiūrėti, ko pasiekė šilkaverpių augintojai, kurie 
paklausė jo patarimų. 

Su dviem ištikimais palydovais — Žernė ir Majo, šį 
kartą be žmonos ir vaikų (jie liko Paryžiuje iki mokslo me- 
tų pabaigos) Pasteras vėl išvažiavo į Aljė. Rošbelio prie- 
miestyje išsinuomojo namelį, bandymams pritaikė daržinę. 
Ištisas dienas Pasteras vaikščiojo nuo namo iki daržinės. 
Arba sėdėdavo prie lango, palinkęs prie mikroskopo, arba 
stebėdavo, kaip gyvena ir vystosi bandomieji šilkaverpiai. 

Viskas sekėsi gerai, tik viena erzino Pasterą — pietauti 
ir vakarieniauti reikėdavo eiti į viešbutį. 

— Per daug laiko dingsta veltui, — bambėjo jis,— ne- 
galiu jo eikvoti rijimui. Nėra kada. 

Jį visada persekiodavo mintis, kad nespės įvykdyti to, 
kas užsibrėžta, visada skubėdavo, skubindavo kitus, daž- 
nai tuo pat metu dirbdavo visiškai skirtingus darbus. Kuk- 
lus ir lėtas gyvenime, jis buvo nepaprastai energingas ir 
greitas darbe. Reiklus mokiniams ir padėjėjams, dažnai 
supykdavo, greitai susierzindavo — visa tai nepasireikš- 
davo šeimos rate, už laboratorijos sienų. Kadangi labai 
mažai turėdavo laisvo laiko, labai retai ilsėdavosi, tad 
tokio ramaus, nenirštančio jo beveik niekas nepažino. 


— Reikia rasti kitas patalpas, kuriose galėtume pasiga- 
minti paprastus patiekalus, — kategoriškai pareiškė Pas- 
teras, — kitaip nieko nespėsime padaryti. 

Ir ištikimi kaip auklės padėjėjai išvyko ieškoti pato- 
gesnio namo, kad tik išvaduotų savo brangų mokytoją nuo 
nereikalingo jaudinimosi. 

Tokį namelį jie rado už pusantro kilometro nuo miesto, 
neaukšto kalno papėdėje, toli nuo visokių gyvenviečių. 
Dar neseniai tas kalnas vešliai žaliavo, buvo apaugęs šil- 
kmedžiais, o dabar styrojo visiškai plikas — medžius iš- 
kirto iš baimės, kad juose įsimetusi infekcija. Pasteras 
liūdnai žiūrėjo į tas kirtavietes ir su nauja jėga ėmėsi 
bandymų. 

Laukė ponios Paster, ji turėjo imtis tvarkyti buities 
reikalus, o kol kas maitinosi bet kaip, iš atsivežtų at- 
sargų. 

Čia darbas ėjo greitai, mokytojas ir mokiniai pajuto 
įprastinį entuziazmą. Kiekvieną bandymą Pasteras privers- 
davo patikrinti, reikalavo iš padėjėjų, kad jie objektyviai 
kritikuotų jo klaidas ir nesėkmes. 

— Gerbkite kritikos dvasią, — kalbėjo jis,— pati sa- 
vaime ji negimdo naujų idėjų, bet skatina dideliems dar- 
bams. Tai, ko aš reikalauju iš jūsų ir ko jūs savo ruožtu 
pareikalausite iš savo mokinių, yra sunkiausia tyrinėtojui. 

Nuošaliame namelyje buvo gera dirbti... Kol kas. Pas- 
tero šilkaverpių laboratorijos adresą kažkokiu būdu suži- 
nojo ne tik prancūzai, bet ir kitų šalių šilkaverpių augin- 
tojai. Laiškų srautas su labai netikėtais klausimais ir kovos 
su pebrina receptais užtvindė tris tyrinėtojus. Iš tų laiškų 
reikėjo atrinkti vertingiausius, patikrinti juose siūlomus 
metodus. Prireikė daryti naujus, neplanuotus bandymus. 
Trukdė ir labai daug lankytojų, ateinančių iš apylinkių 
pažiūrėti Pastero darbų ir su juo pasitarti. 

Pasteras nekantraudamas laukė, kada atvažiuos žmona. 
Ji galėjo padėti tvarkyti laiškus, jai buvo galima papasa- 
koti apie nepasitenkinimą pačiu savimi ir savo planus, 
su ja buvo galima pasvajoti dviese. Bet ponia Paster užtru- 
ko nedidelėje viloje prie Paryžiaus, laukdama, kol baigs 
mokslą sūnus 


Netikėtai — ak, vėl tas netikėtai! — tarp krūvos laiškų 
Pasteras pamatė pažįstamą lygų žmonos braižą. Ji rašė, 
kaip visada, ramiai ir dalykiškai, tarp eilučių slėpdama 
savo didžiulį švelnumą ir nerimą, ir lyg tarp kitko pranešė, 
kad mažoji Sesilė kažko negaluoja. 

Pasterui pasidarė bloga — nejaugi ir ši, trečioji duktė?! 
Jis parašė, kad tuoj pat važiuos pas juos. Bet kitame laiške 
žmona jį atkalbinėjo, pažadėjo kasdien pranešinėti apie 
mergaitės būklę. 

Ji rašė tvarkingai, santūriai ir ramiai apie tai, kad mer- 
gaitė jaučiasi kaip ir anksčiau ir nėra pagrindo nerimauti. 

Ji paprašė ir mergaitės gydytoją parašyti Pasterui. 
Gydytojas įvykdė jos prašymą: „Nekalbant jau apie tą mil- 
žinišką susidomėjimą, kurį man kelia jūsų vaikelis, moti- 
nos drąsa palaiko ir stiprina mano didžiules viltis, kad vis- 
kas baigsis laimingai . 

Tą dieną, kai Pasteras gavo tą raminamąjį laišką, dvy- 
likametė Sesilė mirė nuo netikėto šiltinės recidyvo. 

Jam atrodė, kad taurė perpildyta — daugiau jis nebe- 
galėjo laidoti savo vaikų... Tarsi sapnuodamas, važiavo 
pas žmoną į vasarnamį, kaip per sapną palinko prie negyvo 
kūdikio, paskui jau trečią vaikišką karstą išvežė į šeimy- 
nines kapines Arbua. 

„Kieno dabar eilė? — nejučia brovėsi klausimas, — 
kiek galima pakelti?” Pasterui vis dažniau imdavo atrodyti, 
kad kitą karstą neš ne jis, nes dabar jau atėjo jo eilė... 

Ponia Paster su juo išvažiavo į Aljė. Dabar jis kelias 
laisvas valandas galėjo praleisti su mylima, tokia sumažė- 
jusia šeima — žmona, sūnumi ir paskutiniąja dukra... Jis 
pasidarė rūstus ir niūrus, ir net vaikų klegesys nepejėg- 
davo pašalinti nuo veido keistos nerimo kaukės. 

Bet tyrimus jis tęsė. Atrodė, kad pasaulyje nėra nicko, 
kas galėtų jį priversti pusiaukelėje mesti pradėtą darbą. 

Dabar tyrimai buvo pasiekę tokią stadiją, jog buvo ga- 
lima įrodyti, jog pebrina — infekcinė liga. Tai buvo 
gana kruopštūs bandymai, o svarbiausia,labai ilgai reikė- 
davo laukti jų rezultatų, kurie galėjo paaiškėti tik po metų, 
kitą sezoną. 

Pasteras pririnkdavo rėtį šilkmedžio lapų ir šepetuku 
pašlakstydavo juos vandeniu. Ne paprastu vandeniu, o 
tokiu, kuriame buvo Kornalijos kūnelių, paimtų iš sergan- 
čių vikšrų. Į rėtį įleisdavo tris keturias dešimtis šilkaver- 
pio vikšrų. Krebždėdami jie grauždavo užkrėstus lapus. 
Ir visada susirgdavo. Arba patys vikšrai, arba jų lėliukės, 
arba pagaliau drugiai. Drugiai padėdavo kiaušinėlius ir 
nugaišdavo. 

Ir štai čia prasidėjo laukimas: kol iš tų kiaušinių išsi- 
risdavo vikšrai, nebūdavo aišku, ar drugys užkrėtė savo 
palikuonis. Jeigu užkrėtė — parazitinis ligos pobūdis ne- 
ginčijamas. 

Pasteras tvirtai tikėjosi sėkmės. Žinoma, jis nemanė 
versti šilkaverpių augintojus laukti dar metus. Sukaupęs 
gana daug eksperimentinių duomenų, turėjo teisę manyti, 
kad jau dabar supranta tikrąjį ligos pobūdį. Ir nutarė pa- 
siūlyti šilkaverpių augintojams praktinį kovos su pebrina 
būdą. 

Pastero siūlymai buvo visai aiškūs, kiekvienas galėjo 
juos įvykdyti. 

Reikia naikinti sergančias lėliukes. Kaip sužinoti, ar 
jos serga? Kaip sužinoti, ar išvynioti kokonus į šilką, ar 
palikti, kad išsiristų palikuonys? Tam užtenka atrinkti 
šimtą kokonų, dirbtinai pašildyti juos šiek tiek aukštesnė- 
je temperatūroje, kad greičiau išsiristų drugiai, ir ištirti 
juos pro mikroskopą. Parazitus ant tų drugių taip lengva 
pamatyti ir atpažinti, kad bet kuri moteris ir net vaikas 
gali atlikti tokią užduotį. Tiesa, valstiečiai neturi mikros- 
kopų, bet ir tai ne kliūtis. Užuot išmetus kiaušinius padė- 
jusius drugius, reikia šiek tiek jų surinkti į stiklainį, užpilti 
spiritu ir išsiųsti į laboratoriją. Taip galima išsiaiškinti 
grenos, kuri pavasarį turi būti panaudota naujiems pali- 
kuonims gauti, kokybę. 

— Noriu, kad šie metai būtų paskutinieji pebrinos 
viešpatavimo metai ir kad daugiau nebegirdėtume šilka- 
verpių augintojų skundų, — kalbėjo savo padėjėjams. 

Laukdamas tų rezultatų, Pasteras išvažiavo į Paryžių. 
Jis baisiai pavargo nuo įtemptų tyrimų, visiškai nusikama- 
vo per paskutiniuosius metus dėl tragiškų netekčių, vėl 


troško nors šiek tiek ramybės įprastinėje Paryžiaus labo- 
ratorijos aplinkoje. 

Kur ten! Ramybės jis neturėjo. Sunku buvo pervertinti 
tą paslaugą, kurią Pasteras suteikė Prancūzijai tyrimais 
ir pasiūlymais likviduoti katastrofišką ligą. Ir vis dėlto 
atsirado nemažai žmonių, kurie protestavo prieš jo išvadas. 
Kaip paprastai, jie nebuvo mokslininkai eksperimentato- 
riai, kurie būtų galėję prieštarauti, remdamiesi bandy- 
mais,— tai buvo mokslo plepiai, liejantys savo pyktį ir 
pavydą. Senas priešas — gamtininkas Žoli nesivaržė viena- 
me žodingame straipsnyje pareikšti, kad... „nereikia sa- 
vęs apgaudinėti, — ta problema priklauso greičiau fiziolo- 
gijai ir medicinai negu chemijai”. 

Chemiko vardas Pasterui pasidarė tarsi gėdos žymė. 
Kiekvieną kartą, kai jo priešininkams iš biologų stovyklos 
niežėdavo liežuviai, bet pasakyti ką nors rimtesnio apie 
jo tyrimus negalėdavo, imdavo prikaišioti, kad jis chemi- 
kas, prikaišioti tiems, kas patikėjo jam spręsti biologijos 
problemas. 

Biologų ir medikų neapykantą chemikams, kurie bandė 
„kištis“ į jų reikalus, „laikyti mišias jų vyskupijoje“, šiek 
tiek vėliau puikiai išreiškė daktaras Peteris: „Niekada 
nepatikėsiu, kad chemikas galėtų stumti į priekį mediciną. 
Kai numirsiu, tegu ant mano kapo parašo: „Jis kovojo su 
chemikais“. k 

Pats Kornalija rašė, kad Pastero pasiūlytos priemonės 
yra naivios, negali duoti efekto, nes kūneliai kūneliais, 
o vikšrai suserga dėl visur paplitusios „infekcinės dva- 
sios”. | 

Pastera jau buvo palaužtas ankstesnių nevaisingų gin- 
čų su savaiminio gyvybės atsiradimo šalininkais, savo 
asmeniškų negandų ir nelaimių. Jis jau nebegalėjo papras- 
tai, kaip ankstesniais metais, numoti ranka į jų užsipuo- 
limus. Jie nedavė jam ramybės, nervino, gadino nuotaiką, 
trukdė dirbti. 

1867 metais sausio mėnesį jis vėl su žmona ir bendra- 
darbiais išvažiavo į Aljė, kad pažiūrėtų, kas išsirito iš pra- 
eitų metų grenų, tarp kurių buvo ir sveikų, ir aiškiai ligotų. 

Vos saulei patekėjus Pasteras ant pirštų galų išeidavo 
iš miegamojo ir po kelių minučių jį jau būdavo galima 
matyti palinkusį prie rėčių, kuriuose knibždėjo ankstyvo- 
sios vados. Jis stebėdavo, kaip žūdavo vos tik išsiritę kai 

kurie vikšrai, kaip kiti lėtai nykdavo. Užtat tretieji, apie 
kuriuos jis žinojo, kad jie yra sveikų tėvų, godžiai graužė 
šviežius šilkmedžių lapus. 

Jo prognozės pildėsi. Ir ne tik jo bandymuose, bet ir 
tuose valstiečių ūkiuose, kurie jo paklausė ir praeitais 
metais atrinko sveiką greną. 

Vienoje iš kaimyninių šilkmedžių plantacijų šeiminin- 
kui pavyko gauti šiek tiek japoniškos grenos. Iš jos išsi- 
rito puikūs riebūs vikšrai, ir šeimininkas jau kūrė ateities 
planus, svajodamas atsigriebti už praėjusius nuostolingus 
metus. Ir staiga tų drugių grenoje Pasteras aptiko parazitų. 
Pasiteisino jo būgštavimai: sveiki japonų vikšrai pebrina 
užsikrėtė čia, Prancūzijoje. Pažvelgęs į šilkmedžių planta- 
ciją, Pasteras iš karto suprato, koks reikalas. Apatiniuose 
rėčiuose buvo maitinami japonų vikšrai, viršutiniuose — 
išsiritę iš sergančios grenos. Paklotė iš viršaus krito žemyn, 
vikšrai ne tik lietė ją — jie ėdė tuos lapus. Kai Pasteras į 
juos pažvelgė pro mikroskopą, paaiškėjo, kad nėra nė vie- 
nos net mažiausio lapo dalies, ant kurios nesidaugintų pe- 
brinos parazitai. 

Sveiki vikšrai susirgo dėl kontakto su sergančiais. Ti- 
piškas bet kurios infekcinės ligos bruožas. 

Pasteras parašė laišką į Mokslų akademiją: „Jeigu ne- 
klystu, jeigu bandymai, kuriuos dar turiu padaryti, iš es- 
mės nepakeis mano požiūrio, tai, man regis, nereikia taip 
niūriai vertinti padėties kaip iki šiol. Išsigelbėjimas arti, 
jis mūsų rankose . 

O praeitais metais Pastero paruošti bandymai su vado- 
mis iš absoliučiai sveikų drugių grenos tuo metu tęsėsi. 
Jeigu iš jų išeis sveiki palikuonys, vadinasi, nėra abejonių, 
kad pebriną sukelia „kūneliai . 

Vados išsirito geros: puikūs balti vikšrai, be jokių juo- 
dų arba pilkų dėmių,triukšmingai graužė rėčiuose šilkme- 
džio lapus ir, kaip ir skirta jiems gamtos, iš vienos stadijos 
pereidavo į kitą. Jie jau tris kartus nėrėsi, bet kaip ir anks- 
čiau buvo sveikutėliai. 

Tačiau atėjo ketvirtasis nėrimasis, ir... vikšrai vienas 
po kito žuvo. Beveik visi iš visų šešiolikos vadų. Šimtas 
vikšrų. Kiekvieną dieną Pasteras surinkdavo po 15—20 
negyvų šilkaverpių, ir kiekvieną dieną vis niūresnis darėsi 

jo veidas, vis labiau susiraukdavo antakiai, rūstėjo žvilgs- 
nis. Jis nustojo susitikinėti su nuolatiniais lankytojais — 
nebežinojo, kaip jiems žiūrėti į akis. Nejaugi jis galėjo 
padaryti tokią siaubingą klaidą? Arba galbūt bandymas ne- 
pakankamai tobulai padarytas? Bet juk jis viską darė kaip 
paprastai labai atsargiai ir buvo visiškai įsitikinęs, kad visi 
šimtas drugių sveiki. Jis pats patikrino juos pro mikros- 
kopą ir nė viename nerado nė vieno parazito. 

O vikšrai gaišdavo prieš ketvirtą nėrimąsi... Jie pasi- 
darydavo minkšti ir suglebę ir galų gale imdavo panėšėti 
į tuščią žarną. Pasteras karštligiškai sutrindavo jų sugle- 
busias liekanas ir vieną po kitos dėdavo po mikroskopu. 
Ir tuomet jam galutinai pakirto kojas: nė viename iš žu- 
vusių vikšrų nebuvo net pėdsakų Kornalijos kūnelių. 

Pasteras pasimetė — smūgis buvo stiprus ir netikėtas. 
Vadinasi, teisūs jo priešininkai? Vadinasi, reikia išpažinti 
savo kaltę ir prisipažinti pralaimėjus... Bet tai bus ne 
tik jo, bet ir eksperimentinio metodo, mikroorganizmų 
teorijos pralaimėjimas. 

Ne, negali būti! Kaip negali būti ir to, kad jis klydo. 
Čia kažkas ne taip. 
studijuoti literatūros apie šilkininkystę. Vienoje knygoje 
jie pagaliau perskaitė apie dar vieną garsią ligą, puolančią 
šilkaverpių vikšrus — flašeriją. 

— Vadinasi, čia, be pebrinos, dar buvo ir flašerija,— 
apsidžiaugė Pasteras, — dabar pažiūrėsime, kas ją sukelia. 

Sutrinami keli nežinoma liga susirgę šilkaverpiai ir de- 
dami po mikroskopu. Ir gana greitai Pasteras juose randa 
grybelį — flašerijos sukėlėją. 

Ir vis dėlto ta antroji liga sumaišė visas kortas. Nežinia, 
kaip plačiai ji buvo paplitusi, nežinia, kokioje raidos sta- 
dijoje labiausiai pažeidžia šilkaverpius. Reikėjo iš pradžių 
pradėti visus bandymus, šį kartą tirti flašeriją. 

Tarp kitko, mokslinėje spaudoje, kur jau buvo užuosta 
Pastero „nesėkmė , bet dar nebuvo žinoma nauja jo atras- 
ta liga, vėl pasirodė pikti ir priekabūs straipsniai. Ir vėl 
Pasteras pasirengė atsakomajam mūšiui, bet, paklusęs pri- 
mygtiniems Diuma paiarimams, nutarė nereaguoti į tuos 
straipsnius. Užuot eikvojęs laiką nereikalingam rašinėji- 

mui, jis vėl Diuma patartas išvažiavo į šilkininkystės rajo- 
nus. 

Tos išvykos jam teikė daug džiaugsmo — jis akivaiz- 
džiai įsitikino savo profilaktinio metodo nauda. Vienoje 
Nimo šilkmedżių plantacijoje vos neišbučiavo visos mielos 
darbščios valstiečių šeimos, kuri tiksliai pakartojo tai, ką 
jis siūlė, ir gavo puikių rezultatų. 

Pebrina traukėsi visur, kur tik buvo taikomas Pastero 
metodas. Viltis, kad Prancūzijos šilkininkystė po poros me- 
tų išbris iš baisaus nuosmukio, į kurį ją įklampino pebrina, 
darėsi visiškai reali. 

Švietimo ministras Diupiuji rašė Pasterui 1867 metų 
pavasarį: „Netoli nuo Jūsų, Avinjone, pastatytas pamink- 
las persui, kuris Prancūzijoje užveisė dažinę raudę. Kodėl 
nepadaryti to paties tam, kuris išgelbėjo dvi stambiausias 
mūsų pramonės šakas?“ 

Vynininkystė ir šilkininkystė — kiek milijonų frankų 
Pasteras grąžino savo tėvynei, išmokęs gydyti ir saugoti 
nuo ligų vyną ir šilkaverpius! 

Į Aljė šilkmedžių plantaciją buvo atvežta dešimt mik- 
roskopų. Pastero patarti, tyrimus pradėjo Žemutinių Alpių 
šilkaverpių augintojai. Nimo, Sovė, Perpenjanė departa- 
mentuose ir kitose vietose buvo imtasi Pastero pasiūlytų 
atsargumo priemonių. Visa tai buvo svarstoma garsiai, visi 
laukė, kad kitais metais palengvės. Praktikai tvirtai tikė- 
jo Pasteru. Jo laboratorijoje nuolat būdavo žmonių, atė- 
jusių ir atvažiavusių iš tolimų vietų patarimo ar konsul- 
tacijos. 

Kiti metai buvo triumfo metai. Kai Pasteras, išblyškęs, 
sulysęs, dar neatsigavęs nuo pernykščio triūso priplėku- 
siose šilkaverpių veisyklose, kai atkakliai dirbo be jokio 
poilsio ir beveik be miego, dar nespėjęs atsikvėpti po erzi- 
nančių ir žeminančių ginčų su priešininkais, atvažiavo į 
Aljė, jį sutiko minios valstiečių, kurie išgelbėjo savo ūkius, 
paklausę jo patarimų. 

Jeigu ne flašerija — darbą būtų buvę galima laikyti 
baigtu. Pasteras kiekvieną kartą atsidusdavo, kai tik pri- 
simindavo tą ligą,ir visaip keikė ją sukeliantį mikrosko- 
pišką grybelį. Bet dabar flašerija jo nebebaugino taip smar- 
kiai — ji tik atitolino galutinį klausimo sprendimą. Šiaip 
ar taip, patikrinęs kelias šilkaverpių veisyklas, Pasteras 


143 


įsitikino, kad flašerija tik epizodas. Jeigu jau pavyko nu- 
galėti epideminę pebriną, tai su flašerija jie kaip nors 
susidoros. 

Ta nauja liga, kurios niekas net neįtarė, įsimetė staiga, 
be jokių pastebimų priežasčių. Ją sunku laiku pastebėti, 
kadangi kyla, atrodytų, visai atsitiktinai, tačiau ir ją ga- 
lima nesunkiai nugalėti — svarbu laikytis paprasčiausios 
higienos. Šilkmedžio lapai, kuriais maitinami vikšrai, turi 
būti sveiki, nepapuvę, be to, reikia žiūrėti, kad ant jų ne- 
patektų dulkių iš šilkaverpių veisyklos, nes jos gali apkrės- 
ti lapus grybeliu, kuris sukelia flašeriją. 

Šilkaverpių augintojai džiūgavo: baigėsi jų vargai, šil- 
kininkystė atgimsta ir žada greitai pasivyti prarastą laiką. 

— Visus pono Pastero pasiūlymus galima tuoj pat 
įgyvendinti, — susižavėję kalbėjo jie. 

— Įsismaginote,— nutraukė juos kiti, — mes bandėme 
tai padaryti, bet liga tebesiautėja. 

— Vadinasi, jūs blogai vykdėte pono Pastero nuro- 
dymus, — nenusileido šalininkai, — mes tiksliai laikomės 
jo patarimų ir gavome visiškai sveikas vadas. 

Labiausiai buvo nepatenkinti prekiautojai grena: ne- 
girdėtai daug reikėjo sudeginti sergančių šilkaverpių kiau- 
šinėlių. O spekuliantai, vaikydamiesi pelno, dažnai supirk- 
davo ir neabejotinai apkrėstus kiaušinėlius, o parduodavo 
juos kaip sveikus ir taip infekciją iš vienų vietų perkelda- 
vo į kitas. Be to, jie skleidė visokiausius gandus bei prasi- 
manymus apie Pasterą ir jo bandymus. Tie gandai pasiekė 
Pastero uošvio pono Lorano ausis. Sunerimęs jis rašė duk- 
rai: „Čia pasklido gandas, esą šilkininkystės ir Luji pasiū- 
lyto metodo nesėkmės sukėlė tokį jūsų vietovės gyventojų 
pasipiktinimą, kad jam teko skubiai palikti Aljė ir kad 
gyventojai jį apmėtė akmenimis”. 

Nuo visų tų nelemtų kalbų, nuo gandų ir straipsnių 
Pasteras nutarė pasislėpti kur nors toliau: kartu su žmona, 
dukra ir sūnumi išvažiavo pailsėti prie jūros, netoli Bordo. 
Čia, Bordo, gavo labai jį nudžiuginusį laišką iš italo Salim- 
benio, kuris, pakartojęs visus Pastero bandymus, juos pa- 
tikrinęs ir įsitikinęs jų teisingumu, dėkojo Pasterui ir rašė, 
kad jo metodas — geriausia, ką galima sugalvoti šilkinin 
kystei atgaivinti. 

Apie tai Pasteras rengėsi papasakoti, kai, šiek tiek pail- 
sėjęs, 1868 metais spalio 19 dieną grįžo į Paryžių. 

Keista, bet poilsis prie jūros šeimos rate, toli nuo visų 
bandymų ir nerimasties, nuo priešų ir piktanorių nelabai 
jam ėjo į naudą. Vėl ėmė kamuoti galvos skausmai, keistas 
silpnumas kėlė nerimą. Jis slėpė tuos pojūčius nuo žmonos, 
bet ponia Paster per daug gerai pažino ir mylėjo vyrą, kad 
būtų galėjusi nieko nepastebėti. 

Matyt, įtemptas darbas, batalijos su savaiminio gyvy- 
bės atsiradimo teoretikais, Žygiai prieš pebriną ir ilašeriją, 
visuomenės, kuriai jis tarnavo visomis savo galiomis, ne- 
dėkingumas gerokai išklibino nervų sistemą, nusilpnino 
ir taip netvirtą organizmą. 

Tą 1868 metų spalio 19 dieną Pasteras atsikėlė anksti 
ir pajuto, kad, regis, negalės sėsti prie pusryčių stalo: visa 
kūno oda pašiurpusi, tarsi per ją bėgiotų skruzdėlės. Įvei- 
kęs save, jis vis dėlto papusryčiavo kartu su šeima ir nuėjo 
į kabinetą: reikėjo padiktuoti straipsnį, skirtą Mokslų 
akademijai. 

Bet vos spėjo atsisėsti į krėslą, kai ėmė krėsti drebulys. 
Stengdamasi neparodyti išgąsčio, ponia Paster paprašė jį 
atsigulti į lovą. | 

— Juk galima diktuoti ir gulint, — švelniai kaip vaiką 
įkalbinėjo,— ir prašau, neskubėk taip. 

Tačiau net ir gulėdamas Pasteras jau nebegalėjo kalbė- 
ti. Šiltai užklotas, rūpestingai pagirdytas karšta arbata, 
jis išgulėjo lovoje iki pusės trijų, o paskui vis dėlto nutarė 
eiti į akademiją. 

— Aš puikiai jaučiuosi, — pareiškė ir užkirto kelią 
bet kokiems žmonos protestams, — matyt, per daug val- 
giau per pusryčius. Brangioji, prašau, nesijaudink. Ketinu 
dar labai ilgai gyventi, ir mudu parašysime dar ne vieną 
dešimtį straipsnių ir knygų... 

Jis stengėsi juokauti, bet tas tariamas linksmumas ne- 
galėjo paslėpti noro įveikti ir skausmą, ir nerimą ir, svar- 
biausia, nuraminti žmoną. 

— Puikų,— pasakė ji, žinodama, kad jokie įkalbinė- 
jimai dabar nebepadės, — man kaip tik reikia eiti ūkiniais 
reikalais, taigi mums pakeliui. 

Susiėmę už parankių jie priėjo akademiją, čia ponia 

Paster atsisveikino, apsimetė, kad eina toliau. Bet kai tik 
neaukšta Pastero figūra dingo duryse, ponia Paster greitai 
įbėgo į vestibiulį. Apsidairiusi pamatė Balarą ir puolė prie 
jo. 

— Pone Balarai,— nerimaudama pasakė,— Luji nuo ry- 
to blogai jaučiasi. Dėl dievo meilės, nepalikite jo ir po 
posėdžio palydėkite iki pat Paryžiaus aukštosios pedago- 
ginės mokyklos vartų. 

Šešiasdešimt šešerių metų Balaras atrodė jaunesnis už 
savo mokinį, linksmas ir žvalus, labai judrus, jis buvo vi- 
siška priešybė Diuma. Abu — mokslininkai, abu — che- 
mikai, seni draugai, jie nė kiek nebuvo panašūs. Diuma — 
santūrus, susikaupęs, truputį skeptikas, bet labiau iš- 
minčius — per visą gyvenimą stūmė pirmyn savo mokslą, 
nepavargdamas darė tyrimus bei vieną atradimą po kito. 
Balaras — temperamentingas, gyvas, karštas ir gerašiI- 
dis — beveik nebeužsiėmė tyrinėjimais, nes buvo įsitiki- 
nęs, kad jaunystėje padarė viską, ką galėjo, o likusį gyve- 
nimą tenkinosi paskaitomis ir dosnia ranka dalijo savo 
mokiniams puikias, originalias idėjas, kurių visada būdavo 
pilna jo protinga galva. Sunku nustatyti, kiek atradimų 
padarė tie mokiniai, naudodamiesi mokytojo idėjomis 
ir išradingumu. 

Balaras ne tik išvaizda, bet ir dvasia buvo jaunesnis 
už savo amžininką Diuma (abu gimė 1802 metais). Ir vis 
dėlto jis pasitraukė iš gyvenimo aštuoneriais metais anks- 
čiau už Diuma, 1876-aisiais... 

Susitikimas su ponia Paster, jos žodžiai apie vyrą sujau- 
dino Balarą. 

— Nurimkite, brangioji, nesitrauksiu nuo jo nė per 
žingsnį ir pristatysiu namo sveikut sveikutėlį. 

Posėdis jau prasidėjo, ir Pasteras kaip paprastai tvirtu 
balsu, be jokių užrašų, papasakojo apie Salimbenio dar- 
bus. Kalbėjo taip ramiai ir suprantamai, kad Balaras pama- 
nė: „Galbūt tai tik perdėtas mylinčios žmonos baimini- 
masis? “ 

Vis dėlto jis tesėjo pažadą: po posėdžio kartu su Paste- 
ru nužingsniavo iki Paryžiaus aukštosios pedagoginės 
mokyklos, visą kelią plepėdamas apie šį bei tą ir nuolat 
žvilgčiodamas pašnekovui į veidą. 

Šeima laukė Pastero pietauti. Jis kaip visada kruopščiai 
nusiplovė rankas, persirengė ir atsisėdo prie stalo. Pietavo 
be apetito, sunkiai nurydamas kąsnį. Vos sulaukęs pietų 
pabaigos, išėjo į savo kambarį ir iš karto atsigulė į lovą. 

Vėl tos skruzdėlės ėmė bėgioti per odą. Ir štai iš kažkur, 
iš pačių jo esybės gelmių ėmė kilti skausmas. Jis nusmelkė 
galvą, rankas, kojas — visą kūną iš karto... Pasteras norėjo 
riktelėti, bet nepajėgė. Akimirką neteko sąmonės, paskui 
vėl atsisavo nuo siaubingo skausmo. Pagaliau jam truputį 
atlėgus, tyliai pakvietė žmoną. 

Matyt, ji visą laiką stovėjo už durų, nes tuoj pat atsi- 
dūrė lovos galvūgalyje. Tamsiai raudonas, persikreipęs 
Pastero veidas buvo baisus. Burna išsiviepė, ir atrodė, kad 
mirtis jau ženklina taip brangų veidą. 

Susigriebusi Mari Paster išbėgo iš kambario ir pasiuntė 
sūnų gydytojo. Kai Pasterų šeimos gydytojas Godeljė 
įėjo į miegamąjį, ligonis gulėjo ramiai, tarsi miegodamas. 
Ponia Paster uždėjo jam ant galvos pūslę su ledais, kadan- 
gi tai visada palengvindavo jam galvos skausmus. 

Naktis buvo sunki. Palengva paralyžius apėmė visą kai- 
riąją kūno pusę. Kalbėti jis nebepajėgė. 

Rytą Pastero dukra stovėjo prie Paryžiaus aukštosios 
pedagoginės mokyklos vartų ir laukė pasirodančio mo- 
kyklos gydytojo de Miusi, kurio ją pasiuntė Godeljė. 

— Greičiau užeikite pas mus, daktare, — šnabždėjo ji 
verkdama, — tėčiui negera, jis nepajudina rankos ir kojos 
ir labai kankinasi... Tik mama labai prašo jo negąsdinti... 

Sunerimęs de Miusi nuskubėjo pas Pasterus. Prieš jei- 
damas pas ligonį, jis stabtelėjo, kad veidas atgautų įpras- 
tinę išraišką, ir tik paskui pravėrė duris. 

— Sužinojau, kad nesveikuojate ir užsukau aplankyti, 
brangusis pone. Bet dabar matau, jums tarsi geriau? 

Pasteras tik liūdnai šyptelėjo. Suprasdami, kad būklė 
sunki, abu gydytojai nutarė nesiimti atsakomybės už moks- 
lininko gyvybę ir pakvietė į konsiliumą Paryžiaus medikų 
žvaigždę daktarą Andrealį. 

— Dėti dėles, — tuoj pat paliepė jis, — ne mažiau kaip 
šešiolika už ausų. Iš karto pasidarys lengviau. 

Tikrai pasidarė lengviau. Tiek, kad rytą Pasteras praš- 
neko: 

— Aš ją nupjaučiau, ji sunki kaip švinas, — pasakė 
ir akimis parodė į paralyžiuotą ranką. 

Tai buvo jo pirmieji žodžiai po apopleksijos. Bet va- 
karop padėtis vėl pasidarė grėsminga: vėl staiga ėmė krės- 
ti drebulys, kankino nerimas, veidas paaštrėjo, žvilgsnis 
apsiblausė. 

Kaip negyva sėdėjo žmona šalia to liūdno guolio. Kas 
penkias minutes kaip švytuoklė ji palinkdavo prie jo lūpų, 
kad išgirstų paviršutinišką nelygų kvėpavimą. 

Pasteras miegojo į mirtį panašiu miegu... 

O rytą prabudęs nustebusiomis akimis apžvelgė kam- 
barį, tarsi prisimindamas, kas čia atsitiko, pažvelgė į sukri- 
tusį Žmonos veidą su naujomis, jam nepažįstamomis raukš- 
lėmis aplink burną ir nusišypsojo. Šypsena buvo tokia 
karti ir nevykusi, kad ponia Paster sunkiai sulaikė kūkčio- 
jimą: šypsojosi tik dešinioji veido pusė. 

Kai dešimtą valandą atėjo pirmasis lankytojas — su- 
nerimęs Sen-Kleras Devilis, — Pasteras pasitiko jį žodžiais: 

— Gaila, kad mirštu... Tiek daug dar norėjau padaryti 
tėvynei ir mokslui... 

— Jūs dar pasveiksite,— pasakė Devilis,— jūs dar pa- 
darysite ne vieną nuostabų atradimą, jūsų dar laukia lai- 
mingos dienos. Jūs pergyvensite mane — juk aš vyresnis 
už jus... 

Paskui jis rimtai ir tyliai pridūrė: 

— Pažadėkite, kad pasakysite Žodį prie mano kapo. 
Prašau jūsų, nes esu įsitikinęs — apie mane pasakysite 
tik gera... 

Per pusiau negyvą Pastero veidą nusirito kelios šykš- 
čios ašaros. 

— Dėkui, — tyliai ištarė jis. Sunku buvo suprasti, ar 
dėkoja už pasitikėjimą, ar už bandymą jį nuraminti? 

Jau kitą dieną iš provincijos atskubėję Diuklo ir Role- 
nas nebeišeidavo iš Pasterų. Didonas, tas, kuris kažkada 
rašė Pasterui prieš jo pasitraukimą iš Paryžiaus aukštosios 
pedagoginės mokyklos ir kuris dabar ten dirbo preparato- 
riumi, senas Pastero ir Šapiuji draugas profesorius Berte- 
nas, tarnavęs Paryžiaus aukštosios pedagoginės mokyklos 
direkcijoje, bendradarbiai ir profesoriaus draugai bei 
bičiuliai — visi siūlė poniai Paster pagalbą, nutarė paeiliui 

budėti prie brangais ligonio lovos. 

Seštąją dieną Pasteras buvo labai susijaudinęs, bandė 
pasakoti apie savo tyrimus, kalbėjo padrikai, sunerimęs, 
nukąsdamas žodžius, šokinėjo nuo vienos minties prie 
kitos, pyko, kad jo nesupranta. Jo veidą vėl išberdavo 
prakaito lašai, jis nuolat taisė savo sunkią paralyžiuotą 
ranką, kartais imdavo verkti. Buvo nepakeliamai sunku 
žiūrėti į tokio temperamentingo, veiklaus Žmogaus nega- 
lios ašaras. 

Miegamajame viešpatavo visiška tyla. Tik gretimame 
kabinete už dvigubų durų buvo girdėti šnabždesys. Tas 
kambarys nė minutę nebūdavo tuščias. Čia nuolat užei- 
davo žmonės, pažįstami ir nepažįstami. Per savaitę visi 
Paryžiaus mokslininkai, Sorbonos universiteto ir Pary- 
Žiaus aukštosios pedagoginės mokyklos studentai, gy- 
dytojai ir chemikai pabuvojo Pastero kabinete. 

Atėjo ir senukas Diuma. Tas žmogus, ištvermės ir 
ramybės pavyzdys, kuris niekada nesusierzindavo ir kaip 
reta mokėjo slėpti savo išgyvenimus, įėjo išblyškęs, 
paraudusiomis akimis ir kategoriškai pareiškė, kad no- 
rėtų tą naktį budėti. Gydytojas Godeljė ėmė prieštarauti. 
Tuomet Diuma pareikalavo, kad paklaustų paties ligonio. 
Godeljė pakvietė ponią Paster. 

— Brangusis profesoriau, mane labai sujaudino jūsų 
rūpestis, — pasakė ji,— bet juk jūs suprantate, kaip su- 
nerims Luji, kai pamatys jus tarp budėtojų. Jis iš karto 
nuspręs, kad mes nebetekome vilties. Ne dėl savęs — 
dėl jo atsisakykite savo labdarybės... 

Diuma nuleido galvą. Tai buvo vienintelis argumentas, 
kuris galėjo jį priversti atsisakyti. Truputį nurimęs, jis 
įėjo pas Pasterą ir tyliai prisėdo prie lovos. Pamačiusios 
mokytoją, ligonio akys sublizgo. Ir tokia didelė buvo 
jo raminanti įtaka, kad Pasteras pirmą kartą per tas dienas 
pasijuto geriau. 

Abu tylėjo — nebuvo apie ką kalbėti. Jie taip gerai 
suprato vienas kitą, taip mokėjo skaityti vienas kito min- 
tis, turėjo tiek bendrų prisiminimų, kad žodžių nebereikėjo 
nei vienam, nei kitam. 

Sėdėdamas prie paralyžiuoto Pastero lovos, žiūrėdamas 
į tas įkritusias karščiuojančias akis, kurios taip gyvai 

suspindo, kai jis įėjo į kambarį, Diuma buvo laimingas, 
„kad ir tą kartą sugebėjo įskiepyti Pasterui viltį pasveikti, 
sugebėjo priversti jį nurimti, nors specialiai to daryti 
nesistengė. 

— Jis gyvens, — iškilmingai ir tvirtai pasakė Diuma 
tiems, kas laukė kabinete, — ir jis dar daug nuveiks moks- 
lo, Prancūzijos, visos žmonijos labui. Pamatysit! 

Kai tas Žmogus išėjo, nuotaika kabinete iš karto pa- 
sikeitė. Tarsi gaivaus oro srautas būtų įsiveržęs į priplėku- 
sią patalpą, kur nusiminę, liūdni ir tylūs sėdėjo žmonės. 
Koks įsitikinęs buvo tas senas mokslininkas ir kaip mokėjo 
tą įsitikinimą įteigti aplinkiniams, kad niekas, net gydantis 
gydytojas, nesuabejojo jo pranašyste. 

Ir tikrai, praėjo kritinė šeštoji diena, ir naktį Pasteras 
pirmą kartą keletą valandų ramiai miegojo. 

O rytą jis pareiškė Žmonai: 

— Man reikės dar daug padaryti po to, kai baigsiu 
su šilkaverpiais. Man dar reikia atrasti visą pasaulį... 

Ir paprašė ją užrašyti straipsnį apie flašeriją, kurio 
taip ir nespėjo padiktuoti prieš susirgdamas. Visą dieną 
įvairiais pretekstais Mari Paster atidėliojo tą darbą, nes 
bijojo nuvarginti ligonį. 

Tą naktį prie jo lovos budėjo Žernė. Jaunas, pradedan- 
tis mokslininkas, kaip ir kiti, iš karto patyręs Pastero 
asmenybės žavesį, pasirodė esąs protingesnis už mMylinčią 
žmoną. Jis nutarė, kad reikia leisti Pasterui išsivaduoti 
nuo minčių, slegiančių jo smegenis, išsivaduoti nuo bai- 
mės, kad jis užmirš, ką reikia padiktuoti. 

Kaip du sąmokslininkai jie kuždėjosi nakties tyloje — 
ponią Paster pirmą kartą tą naktį įkalbėjo truputį pa- 
miegoti. 

Baigęs diktuoti, Pasteras ramiai užsnūdo. O mokinys, 
vos sulaukęs ryto, nurūko pas Diuma, kad jam pademonst- 
ruotų, kokios puikios mintys dingsėjo pusiau mirusiose 
Pastero smegenyse. Tylėdamas Diuma klausėsi straipsnio. 
Paskui susigraudino, apkabino Žernė ir pasakė: 

— Aš laimingas, kad mano nuojauta pasitvirtino... 
Sunku patikėti, kad tas straipsnis padiktuotas paralyžiuoto 
žmogaus. Bet Pasteras ne šiaip sau Žmogus, ne šiaip sau 
mokslininkas — jis genijus, tokie gimsta kartą per kelis 
šimtmečius... 

Jis paėmė rankraštį ir tuoj pat nunešė į akademiją. 
O spalio 26 dieną Diuma atnešė „Mokslų akademijos 
ataskaitas , kuriose buvo išspausdintas Pastero straipsnis. 
Kaip tikėjosi jauniausias ir vyriausias — Žernė ir Diuma,— 
taip ir buvo: paskelbta žinutė Pasterui buvo geriausias 
vaistas. Gydytojas Godeljė tą dieną padarydamas išimtį 
leido garsiai perskaityti straipsnį susirinkusiems prie 
Pastero lovos draugams. 

Dvyliktą dieną Pasteras jau tiek sustiprėjo, kad jam 
buvo leista atsikelti iš lovos ir šiek tiek pasėdėti krėsle. 
Remdamasis į žmonos ranką iš vienos pusės ir į Diuklo 
iš kitos, jis iškilmingai nužingsniavo nuo lovos iki krėslo, 
pašaipiai kartodamas: 

— Veskite seną invalidą atsargiai, nepaleiskite, jis 
gali nugriūti ir sudužti... 

Ponia Paster nusigręžė, kad paslėptų ištryškusias aša- 
ras. Keturiasdešimt šešerių metų — paralyžiuotas!.. Bet 
Pasteras tvirtai nusprendė neliūdinti artimųjų ir todėl, 
tarsi perskaitęs žmonos mintis, švelniai pareiškė: 

— Ne toks jau ir invalidas — tik pusiau paralyžiuotas. 
Esu įsitikinęs, kad ilgainiui tai man nebetrukdys. Žodžiu, 
prašau mažiau būgštauti dėl manęs — man taip geriau. 

Ponia Paster tylėdama linktelėjo, kalbėti ji neturėjo 
jėgų. Diuklo puikiai suprato Pastero nuotaikas ir jį pa- 
rėmė: 

— Viskas klostosi geriau negu normaliai. Aš kalbėjau- 
si su mūsų Medicinos akademijos korifėjais. Jie tvirtina, 
kad sveikstate nepaprastai greitai. Jie įsitikinę, kad ne- 
trukus visai pasveiksite. 

Diuklo žinojo, kokia slapta mintis visada jaudindavo 
Pasterą, ir pridūrė: 

— Medicinos akademija visą laiką domisi jūsų būkle. 
Jie net debatus surengė tuo klausimu... 

Diuklo apskaičiavo teisingai: geriausias būdas atitrauk- 
ti Pastero mintis nuo ligos — pradėti kalbą apie Medicinos 
akademiją. 

— Medicinos  akademija...— sumurmėjo  jis,— ak, 
jeigu aš būčiau medikas... 

Paskui linksmai mirktelėjo dešiniąja akimi ir sušnibž- 
dėjo: 

— Dar ne tokie debatai jų laukia dėl manęs! 

Diuklo ir ponia Paster nusijuokė, o Pasteras buvo 
labai patenkintas, kad jie taip puikiai jį suprato. 

Jam visada būdavo šiek tiek nepatogu brautis į „sve- 
timą“ sritį — mediciną. Jis žinojo, kaip pavydžiai medikai 
vertina savo mokslą, žinojo ir kitką — dar labai netobulas 
tas mokslas! Parazitinės ligos — jie jas vadina infekci- 
nėmis — jau seniai buvo jo tikslas, jo siekimas, jo sva- 
jonė. Rasti ligų sukėlėjus, išmokti valdyti jų veikimą, 
išmokti padaryti juos nekenksmingus, kaip pavyko tai 
padaryti su vyno ir acto ligų sukėlėjais, o dabar ir su 
šilkaverpio ligomis. Ir kažkur pasąmonės gelmėse ruseno 
viltis: kada nors tapti medicinos akademiku, kad nė vienas 
medikas negalėtų priekaištauti, kad jis — tik chemikas — 
išdrįso įsibrauti į jų šventovę. 

Diuklo atspėjo — tik tais žodžiais galėjo atitraukti 
Pasterą nuo nelinksmų minčių apie savo paties sveika- 
tą. 

Visą valandą, kol ilsėjosi savo krėsle, mąstė apie 
būsimuosius medicinos tyrimus, apie moteris, žūstančias 
nuo pogimdyminės karštinės, apie ligonius, pasmerktus 
ligoninėse gangrenai ir mirčiai. 

Jau kuris laikas jis lankydavosi ligoninėse ir buvo 
įsitikinęs, kad patys gydytojai yra tų ligų — pogimdymi- 
nės karštinės ir ligoninėse plintančios gangrenos — prie- 
žastis. Tai buvo intuityvus, niekuo nepagrįstas, niekieno 
neįrodytas įsitikinimas. Tai buvo geniali hipotezė, ir Pas- 
teras suprato, kad kol kas jos skelbti negalima. 

Ak, kad tik greičiau pasveiktų! 

Didelė viltis pasveikti, karštas troškimas greičiau pra- 
dėti darbą padėjo jo sužalotam kūnui pasisemti jėgų. 
Gydytojas Godeljė stebėjosi, kaip greitai jis taisosi. 

— Jaunas, stiprus organizmas,— kalbėjo jis savo 
kolegoms. 


— Puikus slaugymas, su meile, — tarpusavy pasikalbė- 
davo Pastero draugai. 

— Jis sveiksta todėl, kad negali gyventi be darbo, — 
pasakė Diuma,— jo laukia nebaigti darbai ir tie, kuriuos 
jis tik rengiasi pradėti. Jį šaukia laboratorija ir mokslas. 
Štai todėl jis ir sveiksta 

Gruodžio viduryje gydytojas Godeljė jau įrašė dieno- 
raštyje: „Bendra ligonio būsena vis labiau patenkinama. 
Moralinė — puiki. Kasdien vis labiau atsigauna paraly- 
žiuoti raumenys. Tai stiprina ligonio įsitikinimą, kad pas- 
veiks. Jis kuria būsimosios šilkininkystės kampanijos 
planus, per daug nepavargdamas priima daugybę žmonių, 
diktuoja laiškus”. 

Pasterų namuose buvo tikra šventė, kai pagaliau jis, 
laikydamasis už kėdžių ir juokaudamas, atėjo į valgomąjį 
pietauti. O kitą dieną — gruodžio 29 — beveik prieš pat 
Naujuosius 1869 metus — keletą žingsnių nuėjo niekieno 
neprilaikomas. 

Sausio 18 dieną Pasteras išreikalavo, kad jį nuvežtų 
į Liono stotį. Ant minkštos sofos atskiroje kupė jis va- 
žiavo iki Aljė, lydimas žmonos, dukters ir ištikimojo 
Žernė. Iš Aljė trisdešimt kilometrų jie kratėsi vežimėlyje 
iki Sen Ipolito diu Foro. 

Pasteras jautėsi puikiai. Jam rūpėjo greičiau sėsti prie 
mikroskopo ir apžiūrėti lėliukes bei drugius. Jis buvo 
įsitikinęs, kad juose neras nei pebrinos parazitų, nei fla- 
šerijos grybelio. 

Jo viltys išsipildė: šilkaverpio liga buvo įveikta. Jis 
buvo toks linksmas, taip džiaugsmingai spindėjo jo akys, 
kad net žmona, visą laiką nerimavusi dėl jo sveikatos, 
galų gale nustojo jaudintis. 

— Kas sakė, kad darbas yra beprotybė? — kalbėjo 
Pasteras.— Man gyvenimas tik tada šio to vertas, kai jis 
duoda nors truputį naudos. 

Iš Paryžiaus jam rašė Diuma — ar jis per daug ne- 
pavargsta, ar tai jam nekenkia? Nors jis, Diuma, puikiai 
supranta, kad Pasteras turi iki galo užbaigti patriotinį 
savo darbą ir kad tai yra geriausias vaistas. Diuma prašo 
parašyti apie savijautą, apie tai, kada jį galima aplankyti 
ir, žinoma, apie grenos reikalus. Ką galima patarti žmo- 
nėms, kurie kreipiasi į jį, Diuma, ir prašo gauti jiems 
sveikos „pono Pastero“ grenos, jie taip ją vadina... 

Pasteras su malonumu skaitė mokytojo laišką, ypač 
tą vietą, kur buvo kalbama apie „pono Pastero greną. 
Iš džiaugsmo užsigalvojęs, jis ėjo per grįstą kiemą ir 
paslydęs pargriuvo. 

Jis garsiai keikė savo ligą, grįstą kiemą ir patį save. 
Tas griuvimas galutinai jį prikaustė prie lovos. 

Slinko vienodos, įtemptos dienos. Ankstį rytą Rolenas, 
Žernė ir Majo pakildavo į jo miegamąjį, ir jis duodavo 
jiems užduotis visai dienai. Vidudienį jam paduodavo 
į lovą pusryčius ir skaitydavo laikraščius bei laiškus. 
Kai oras būdavo geras, lydimas žmonos arba dukters jis 
valandai nusileisdavo į sodą. Čia, sode, prie stalo Pasteras 
diktuodavo žmonai puslapį iš būsimojo veikalo, kuriame 
jis reziumavo visa, kas buvo padaryta šilkaverpių ligoms 
įveikti. Prieš pietus išklausydavo bendradarbių ataskaitas, 
su jais aptardavo bandymų rezultatus. Po pietų prasidėda- 
vo batalijos su energinga ir atkaklia dukterimi — tikra 
užsispyrėlio tėvo dukra: ji tikrindavo, kad jis nepaslėptų 
knygos ir poilsio metu neimtų skaityti. Pasteras ir pykda- 
vo, ir juokdavosi, o apskritai būdavo patenkintas, kad 
duktė gerai vykdo savo pareigas ir kad charakteriu panaši 
1 JI 

Paskui nuovargis darydavo savo, ir aštuntą valandą 
jis jau užmigdavo. Tačiau neilgam — po vidurnakčio pra- 
sidėdavo nemiga. Bet kažkodėl ji per daug jo nevargin- 
davo: tomis tyliomis nakties valandomis jis svajodavo. 
Paryčiui, pavargęs nuo savo milžiniškų planų, jis vėl už- 
migdavo ir pabusdavo žvalus išaušus naujai darbo dienai. 

Ta ritminga dienotvarkė sutriko pavasarį, kai prasidė- 
jo šilkaverpių priežiūros sezonas. Speciali šilkaverpių au- 
gintojų komisija iš Liono, kur buvo eksperimentinis šilka- 
verpių auginimo ūkis, jo paprašė šiek tiek sveikos grenos. 
Pasteras nusiuntė keletą pavyzdžių, ant kiekvieno iš jų 
užrašė: „Sveikos grenos pavyzdys“, „Pavyzdys grenos, 
kuri žus nuo pebrinos“, „Pavyzdys grenos, kuri žus nuo 
flašerijos . Ir pagaliau — „Pavyzdys grenos, kurios dalis 
žus nuo pebrinos, o dalis nuo tlašerijos“. 

Tuo metu Pasteras su šeima ir Rolenu išvažiavo į Aljė. 
Sveikos grenos pavyzdžius išgabeno kiti bendradarbiai: 
Žernė ir Diuklo — į Prancūzijos pietus, Majo — į Korsiką. 

Komisija Lione laukė, kol šilkaverpiai praeis visas vys- 
tymosi stadijas, kad padarytų galutines išvadas. O Pastero 
priešai ir toliau šnypštė ir gadino reikalą. Pasteras ner- 
vinosi dėl tų šlykščių insinuacijų ir iš karto pasijuto blo- 

giau. Atėjo Diuma laiškas: „...Jums reikia laikytis atokiau 
nuo šarlatanų ir pavyduolių. Nėra ko stebėtis, kad Jūs su 
jais susidorosite, bet juk galima jų nepastebėti ir, einant 
pirmyn paskui tiesą, pasiekti tikslą! O jų įtikinėti, ban- 
dyti nutildyti neverta!" 

Bet pamėgink nekreipti dėmesio, kai jie zyzia prie 
ausies kaip alkani gyliai!.. Kartą, kai bloga Pastero nuo- 
taika buvo pasiekusi apogėjų ir ponia Paster jau baiminosi 
dėl jo sveikatos, į Aljė atvažiavo Diuma. Grįžo Diuklo ir 
Žernė. Atėjo Liono šilkaverpių augintojų komisijos išvada, 
iškilmingai konstatavusi, kad visos Pastero prognozės 
išsipildė. 

Šilko pramonė buvo išgelbėta Pastero pastangomis. 

— Argi ne tai svarbiausia! — sako Diuma ramiu senio- 
kišku balsu,— argi jūsų mokiniai ir bendradarbiai ne 
geriausia jūsų gynyba nuo visų pseudomokslininkų, kurie 
grasina demaskuoti ir paneigti jūsų metodą? Ir argi mažai 
jūs turite draugų? Ir ne tik Prancūzijoje! Argi negaunate 
padėkos laiškų iš viso pasaulio? Visi, kas myli mokslą, 
sveikina jūsų pasiaukojimą. Tad būkite aukštumoje ir 
nesileiskite į nevaisingas polemikas!.. 

Ir kaip tik tuo metu Aljė miesto meras, kartą užsukęs į 
Pastero namus, pasakė: 

— Jeigu viskas, ką jūs man rodote, pasitvirtins, jūsų 
darbai bus neįkainojami, ir mes pastatysime jums paminklą 
iš aukso... 

Sunku pasakyti, ko Pasteras turėjo daugiau — draugų 
ir vertintojų ar priešų ir piktanorių. Prekiautojai grena 
nekentė jo už tai, kad jis sumažino jų pajamas. Nekentė 
jo ir gobšus šilkaverpių augintojai, kurie negalėjo parduoti 
supirkėjams ligotos grenos ir taip pat patyrė nuostolių. 
Ignoruodami faktus, jie šaukė — tai išmonė! Viso to nė- 
ra! — ir toliau veisė ligotų drugių vikšrus ir platino ligos 
židinius. 

Piktinosi Pasteras, piktinosi mokslininkai, piktinosi 
agronomų komisijos nariai, piktinosi Pastero draugai. 
Vienas iš jų, maršalas Vajanas, agronomas mėgėjas, Pas- 
tero draugas, nutarė Paryžiuje patikrinti Pastero metodą. 
Visiškai netinkamomis sąlygomis tas kambarinių šilkaver- 
pių augintojas gavo tuos pačius rezultatus kaip ir Pasteras 

Aljė laboratorijoje. Maršalui nepaprastai patiko visa pro- 
cedūra — sveikų drugių atranka, puikių šilkaverpio vikšrų 
išsiritimas, jų virtimas kokonais, lėliukėmis ir vėi sveikais 
drugiais. Jis pats stebėjo juos pro mikroskopą, pats viską 
patikrino. Tad užsibrėžė uždavinį įtikinti visus netikin- 
čiuosius. 

Maršalas nutarė padaryti lemiamą bandymą didelėje 
teritorijoje ir plačiai išgarsinti jo rezultatus. 

Milžiniška apleisto Vila Visentinos dvaro netoli Triesto 
teritorija buvo apsodinta vynuogėmis ir šilkmedžiais. 
Jau daug metų šilkmedžiai nedavė pajamų: pebrina ir 
ilašerija nuniokojo tas turtingas vietas. Maršalas Vajanas 
nutarė atlikti bandymą čia. Maršalas buvo ne šiaip sau 
maršalas — jis dar buvo ir rūmų ministras. O dvaras buvo 
ne šiaip sau dvaras — jis priklausė sosto įpėdiniui. Taip 
buvo galima nušauti du zuikius: padidinti princo pajamas 
ir įrodyti, kad Pasteras teisus. 

100 uncijų grenos, kuri turėjo duoti 30 kilogramų koko- 
nų, Maršalas gavo iš Pastero. Tiek pat tikrai užsikrėtusios 
grenos atrinko pačiame dvare. Ir po trijų savaičių pakvietė 
Pasterą su šeima. 

Dvare buvo puiku, tuščia ir ramu. Niekas netrukdė 
sergančiam mokslininkui, ir, laukdamas, kol šilkaverpiai 
išaugs, jis čia ilsėjosi siela ir kūnu. Kasdien po keletą 
valandų diktuodavo žmonai būsimąją knygą apie šilka- 
verpių ligas. Palengva rankraštis augo į fundamentalų 
dvitomį veikalą. 

Iki 1870 metų balandžio abu tomai buvo baigti ir pa- 
rengti spausdinti. Tuo metu Vila Visentinoje pirmą kartą 
per pastaruosius dešimt metų buvo gautas kokonų derlius, 
davęs 22 000 frankų grynųjų pajamų. Didžioji dalis atiteko 
sosto įpėdiniui, dvaro savininkui, ir tik nedidelė suma 
nuomininkams. 

Aštuonis mėnesius Pasteras gyveno tame rojaus kam- 
pelyje. Aštuonis mėnesius, atnešusius jam visišką triumfą 
ir didžiulį valstiečių dėkingumą. Ji: buvo jų išgelbėto- 
jas. 

“Liepos pradžioje Pasteras grįžo į Paryžių ir iš karto 
pakliuvo tarsi į-kitą epochą: Prancūzijos sostinė rengėsi 
karui. 

Paryžiaus aukštosios pedagoginės mokyklos direkto- 
riaus padėjėjo, seno draugo Berteno kabinete susirinko 
studentai. Tai buvo atsisveikinimo vakarėlis prieš išvyks- 
tant į veikiančiąją armiją. Čia dalyvavo ir Pastero sūnus, 
jis taip pat ėjo į armiją. Ir Sen-Kleras Devilis, staiga sumen- 
kęs ir pasenęs, toks pasikeitęs, kad jo nebuvo galima 
atpažinti. 

— Ak, mano vaikai, mano vargšai vaikeliai, mes žu- 
vę! — su ašaromis akyse kalbėjo Devilis. Ir tai buvo taip 
nepanašu į visada linksmą, optimistiškai nusiteikusi 
Sen-Klerą, kad Pasteras krūptelėjo. 

— Papasakokite, kas dedasi, — paprašė, — juk jūs ką 
tik iš Vokietijos. 

— Viskas baisu, beviltiška,— liūdnai kalbėjo Devi- 
lis, — prie mūsų sienų sutelkta tiek iki dantų ginkluotų 
prūsų, kad mums bus prasta... Prancūzija neturi tikros 
armijos, neturi ginklų ir amunicijos, arsenalai tušti... Tas 
karas Prancūzijai — prapultis. 

— Nereikia taip nustminti, — įsiterpė jaunas juodaakis 
studentas, — bus jauna ir stipri armija, patriotizmo mums 
užteks. Prancūzija negali pražūti! 

Pasteras nušvitusiomis akimis pažvelgė į jaunuolį ir 
staiga pareiškė: 

— Na, ką gi, ir aš su jumis. Eisiu į savanorius... 

Minutėlę nuščiuvo įsikarščiavęs jaunimas. Pastero sū- 
nus nejučia priėjo artyn. Bertenas griebėsi už galvos. 
Atsipeikėjęs iš nustebimo, Devilis šūktelėjo: 

— Jūs išprotėjote! 

Pusiau paralyžiuotas, visai nusilpęs, Pasteras tuo mo- 
mentu buvo panašus į šešėlį, bet jo veide buvo tiek pasiry- 
žimo ir pykčio, o akyse tiek atkaklumo, kad daugiau niekas 
nedrįso ištarti nė žodžio. Rytą Bertenas užėjo pas Pasterą. 

— Išvažiuok,— pasakė jis, tarsi vakarykščio pareiški- 
mo ir nebūtų buvę,— tu būsi nereikalinga burna apsup- 
tame Paryžiuje. 

Pasteras karčiai šyptelėjo iš draugo pokšto, ruošėsi 
kažką sakyti, bet vėl atsivėrė durys. Įėjo Balaras. 

— Ką aš girdėjau, brangusis Pasterai, apie kokius 
savanorius kalbama? — stačiai nuo slenksčio paklausė. 

Nustebęs Pasteras pažvelgė į Balarą. Maža to, kad 

senukas atėjo, nelaukdamas, kol Pasteras jį aplankys, — 
jis jauspėjo sužinoti apie tą vakar išsprūdusią frazę! 

Tai buvo tikras netikėtumų rytmetys: nespėjo Pasteras 
atsakyti Balarui, kai vėl atsivėrė durys ir įėjo Diuma. 

— Džiaugiuosi, matydamas jus sveiką ir žvalų, bran- 
gusis Pasterai. Dabar sveikata jums ypač pravers — reikia 
daug dirbti sunkiomis tėvynei valandomis. 

„Susitarė,— pamanė Pasteras.— Bertenas viską papa- 
sakojo... Tačiau kaip visa tai jaudina!“ 

Tylėdamas jis nusigręžė į langą ir tik dabar pamatė 
prie siuvinio palinkusią žmonos galvą. Ponia Paster čia 
sėdėjo tyliai, niekieno nepastebėta ir, slėpdama jaudini- 
mąsi, klausėsi. Pasteras priėjo prie jos, paglostė mielą, 
jau Žilstančią galvą ir sušnibždėjo: 

— Nesijaudink, brangioji, aš nebūsiu neprotingas... 

Tą pačią dieną atėjo Diuklo laiškas iš Klermon Ferano, 
kur jis profesoriavo. Diuklo kvietė mokytoją ir jo šeimą 
pas save, žadėjo sudaryti sąlygas Pastero moksliniam 
darbui. 

Bet Pasteras išvažiavo į Arbua. Ne iš karto — kitą dieną 
po Sedano mūšio ir imperijos žlugimo. Kažkur ten, prancū- 
zų krauju apšlakstytuose laukuose, kariavo jo sūnus. 
Galbūt jo jau nebebuvo gyvo — per visą laiką jie negavo 
iš ten nė vieno laiško... 

Prislėgtas nevilties, baisiai skaudančia širdimi Paste- 
ras paliko Paryžių. Kiek vargų jis patyrė per keturias- 
dešimt aštuonerius gyvenimo metus, kiek artimų ir brangių 
žmonių palaidojo per tą laiką, kiek prisikentė nuo savo 
priešų ir priešininkų, bet tik dabar suprato, kas yra tikra 
nelaimė. Bėda, nuo kurios nebegalėjai atsigauti per visą 
tolesnį gyvenimą. 

Prancūziją, jo brangią linksmą tėvynę, mindžiojo priešo 
kojos. Geležimi kaustyti nugalėtojo batai mindo jo žydin- 
čios šalies grožį. Jis fiziškai jautė tų batų slegiamos žemės 
skausmą ir karčiai mąstė — kaip ir kodėl tai galėjo atsi- 
tikti? 

O tuo tarpu prūsų armija, sutriuškinusi prancūzus, 
niokojo šalį ir jau stovėjo prie Paryžiaus. Su siaubu Pas- 
teras sužinodavo apie įvykius ir nepaprastai kankinosi 
dėl savo bejėgiškumo. Jis bandė užsimiršti dirbdamas, 

nuvažiavo pas Diuklo ir, grįžęs prie ankstesnės rūgimo 
temos, ten padarė keletą bandymų. Jis tyrė alaus ligas, 
patriotiškai nusprendė padaryti prancūzų alų geresnį negu 
vokiečių. Jis net parašė rūstų laišką Bonos universiteto 
medicinos fakulteto dekanui ir grąžino jam šio universi- 
teto išduotą garbės diplomą. 

Bet viso to maža. Jo draugai iš Mokslų akademijos 
dabar tėvynei buvo naudingesni už jį. Jie sprendė duonos 
problemą — kaip išrasti nekenksmingas miltų priemaišas, 
kad duonos užtektų alkanai liaudžiai. Tyrė produktų kon- 
servavimo klausimus. Augino gydomuosius augalus, pro- 
pagavo higieną... 

Ir staiga jo veidas nušvito, tose ataskaitose jis perskaitė 
kažką, kas vertė suspurdėti jo iškankintą širdį. Jis pers- 
kaitė du karo chirurgo Sedilo, vadovavusio Elzaso lauko 
ligoninei, laiškus. 

„Baisiai daug sužeistųjų miršta,— rašė Sedilas.— Tai 
turėtų atkreipti visų mokslo ir žmonijos mylėtojų dėmesį... 
Pasimetę ir sutrikę chirurgai stengiasi nustatyti kokius 
nors principus ir taisykles, kuriuos praktika tuoj pat pa- 
neigia... Vietas, kur guli sužeistieji, galima iš karto pažinti 
iš aštraus puvimo kvapo. Šimtai, tūkstančiai sužeistųjų 
išblyškusiais veidais, kuriuose dar neužgeso paskutinis 
vilties ir ryžto spindulys gyventi, 8—16 dieną žūva nuo 
ligoninėse plintančios gangrenos...“ 

Sedilas drebėjo, kai rašė tas eilutes. Pasteras krūpčiojo, 
jas skaitydamas. Bet kas čia dabar? Laiške minimas Liste- 
ris, anglų chirurgas Listeris, kuris kažką išrado ir pavadino 
antiseptika... 

Skaitydamas tas eilutes, Pasteras užmiršo viską pa- 
saulyje. Paaiškėjo, kad likus keturiems mėnesiams iki 
karo tas Džozefas Listeris paskelbė darbą, skirtą chirur- 
gams, kuriame aiškiai ir tiksliai pasakojo apie naują ko- 
vos su ligoninėse kylančiomis komplikacijomis metodą. 
Bet niekas Prancūzijoje nė nemanė to metodo taikyti fron- 
tuose, galbūt chirurgai apie jį net nežinojo! 

O, tarp kitko, tas anglas, tik penkeriais metais jaunesnis 
už Pasterą, remiasi jo rūgimo tyrimais. Tie darbai davė 
Listeriui mintį kurti naują kovos už sužeistųjų ir chirurgo 
pagalbos reikalaujančių ligonių gyvybę metodą, kuris 

padarė perversmą chirurgijoje, pradėjo naują epochą me- 
dicinos moksle. 

Kas yra toji ligoninėse plintanti gangrena? Koks jos 
ryšys su rūgimo procesais? Ir nejaugi niekas iki Listerio 
neatkreipė dėmesio į tą ryšįė Tai, kad žaizdų puvimas 
sukelia sveikatos pablogėjimą ir mirtį, nuo seno buvo 
žinoma chirurgams. Puvimo užkratas buvo ypač paplitęs. 
Ligoninėse tvyrojo nepakeliamas puvimo tvaikas, toks 
pat kvapas, kokį skleidžia pūvanti jautiena, pasmirdę 
kiaušiniai, gendantis lavonas. Ir jau labai senais laikais 
susiklostė nuomonė, kad puvimas ir rūgimas glaudžiai 
susiję su chirurginėmis Žaizdų komplikacijomis, kad, ma- 
tyt, tai yra tas pats reiškinys, sukeliamas tų pačių prie- 
žasčių. Bet kokių? 

Chirurginės palatos buvo infekcijos židiniai. Sužeistą 
žmogų, kuriam viso labo tebuvo sužeistas kojos pirštas, 
guldydavo į ligoninę, ir čia jis žūdavo po operacijos nuo 
ligoninėse siautėjančios gangrenos. Kelias iš chirurginės 
ligoninės vedė tiesiai į kapus. 

Baisias eilutes palikuonims paliko didysis rusų chirur- 
gas Pirogovas: „Kai dairausi po kapines, kur palaidoti 
užkrėstieji ligoninėse, nežinau, kuo daugiau stebėtis: ar 
chirurgų, kuriančių vis naujas operacijas, stoicizmu, ar 
pasitikėjimu, kurį vis dar rodo ligoninėms vyriausybės 
ir visuomenė! 

Protingi, mąstantys chirurgai grynai empiriškei priėjo 
prie išvados, kad jie patys yra infekcijos pernešėjai — jų 
rankos, chalatai, instrumentai, perrišimo medžiagos, pačios 
patalpos. Buvo akivaizdu, nors tada dar niekas negalėjo 
įrodyti, kad infekcija skrajoja kažkur ore, kad sužeistieji 
užsikrečia gangrena jau čia, ligoninėje, ant operacinės sta- 
lo. Kad net paprastas dūris adata atveria kelią ligai, kurios 
niekas negali sustabdyti ir kuri veda į kapus. 

Chirurgija atsidūrė aklavietėje: užuot gelbėjusi žmo- 
nes, ji greitino jų mirtį. 

„Užkrėsdama miazma pati dauginasi užkrėstame or- 
ganizme. Miazma nėra, panašiai kaip nuodai, pasyvus, 
chemiškai veikiančių dalelių agregatas: ji yra organinė, 
galinti vystytis ir atsinaujinti ',— rašė Pirogovas, genialiai 
numatydamas mikrobų — ligos sukėlėjų — atradimą. 

žiaus studentas Luji Pasteras 


24 metų am 


Pieno rūgšties bakterija. ‘Sviesto rūgšties bakterija: nesporinė (a) ir 
sporinė (b) lazdelės su žiuželiais Pastero kolba 

„Dešiniosios“ ir „kairiosios“ vyno rūgšties kristalai 

Įvairių vyno ir alaus ligų sukėlėjai: 

1 — vyno rūgimo bacilos; 2 — pieno rūgšties bakterijos; 3 — sviesto 
rūgšties bakterijos; 4 — vyno glitimo sukėlėjai; 5 — acto rūgšties bak- 
terijos; 6 — amoriinės nuosėdos; 7 — sarcinos 

28 metų amžiaus Strasbūro profesorius Luji Pasteras 


Laboratorijos Julmo gatvėje pastatas 
Pirmoji Pastero laboratorija (1857—1858) 

Ferma Puji de Fore, kur buvo atlikti vakcinos nuo juodligės bandymai 

43 metų amžiaus Luji Pasteras savaiminio gyvybės atsiradimo problemų 
tyrimo metu 


Žozefas Meisteris — pirmasis žmogus, išgelbėtas Pastero skiepais nuo 
pasiutligės 


Piemenukas Žiupilis — antrasis žmogus, išgelbėtas Pastero skiepais nuo 
pasiutligės, vėliau Pastero instituto darbuotojas 

Skiepijama Pastero vakcina 


Flakonas su vakcina nuo pasiutligės 


Emilis Diuklo 
Nikolajus Gamalėja 

Luji Pasteras laboratorijoje 

Garbės medalis, įteiktas Pasterui 1882 metais 


Pastero kapavietė Pastero institute 


Ir jeigu ta „miazma“ dar niekieno nepamatyta, niekam 
nežinoma, bet tokia grėsminga ir nenugalima, vadinasi, 
reikia saugoti organizmą nuo tų mMiazmų, neleisti jam 
kontaktuoti su jomis. 

1830 metais kitas rusų chirurgas ir anatomas I. Bujalskis 
rašė: „... chirurgams ir akušeriams, pribuvėjoms, gydyto- 
jams ir felčeriams, operuojantiems, apžiūrintiems, perri- 
šantiems gangrenuotas ir pasiutusių gyvulių padarytas 
žaizdas ar skrodžiantiems lavonus apsauginė priemonė 
yra kruopštus rankų plovimas chlorkalkių skiediniu . 

Gydydamas žaizdas Pirogovas naudojo chlorkalkių 
skiedinį, sidabro nitratą ir jodo tinktūrą. Peterburge savo 
klinikoje sergančius rože ir gangrena jis laikydavo ats- 
kirame skyriuje, kad infekcija neplistų. 

Daugelis chirurgų žaizdas ėmė tvarstyti, kad jos neuž- 
sikrėstų iš išorės. Tos priemonės mažino mirtingumą, 
tačiau nežymiai ir tik nedaugelyje ligoninių. 

Visa tai buvo tik intuityvūs spėliojimai, chirurgai 
ėjo grabaliodamiesi tamsoje, ir tik kur ne kur tarsi besi- 
blaškanti mažo žibintuvėlio liepsnelė staiga neilgam įsi- 
žiebdavo prielaida. Tr tarsi ta mažytė liepsnelė ji apšvies- 
davo tik nediduką plote!lį, neperžengdama kurios nors 
ligoninės sienų. Viešai paskelbta, bet niekieno neįrodyta, 
kiekviena panaši prielaida susilaukdavo nusipelniusių 
mokslininkų atkirčio, ir jų protestai sužlugdydavo visus 
bandymus kovoti su infekcija. 

Pirogovo „miazmas“ neigė Lybigas. Su įsitikinimų, 
vertu geresnio pritaikymo, jis rašė 1852 metais išėjusioje 
brošiūroje: „...kai kurias medžiagos irimo ir puvimo for- 
mas gali perduoti organizmo sudėtinės dalys. Liesdamosi 
su pūvančiomis medžiagomis, organų sudėtinės dalys gali 
patekti į būseną, panašią į tą, kurioje buvo tos medžia- 
gos...“ Tokiu būdu atsiradęs užkrečiantis pradas, turintis 
savyje irimo, o ne gyvybės požymių, „gali plisti per kie- 
tus, skystus ar dujinius produktus, net nedalyvaujent 
kokiai nors kitai tiesioginei priežasčiai . Jokių tiesioginių 
priežasčių, jokių „miazmų“ ar „infuzorijų ! Gamtoje visada 
kas nors pūva, 0 tą puvimą gali perduoti „dujiniai, kieti 
ir skysti kūnai”. O kaip, leiskite pakiausti, kovoti su tuo? 
Kovoti negalima, nes nėra su kuo. 

Ta Lybigo teorija ir kitus skatino pasikliauti lemtimi, 
versdavo niekais visus chirurgų bandymus vienaip ar 
kitaip apsaugoti ligonius nuo užsikrėtimo ir mirties. Pasak 
tųteorijų, sužeistame organizme iš anksto atsiranda pūvan- 
ti medžiaga, ji pati savaime vis vien vystysis ir nieko jai 
nepadarysi. 

O čia dar atsirado Virchovo „ląstelės patologijos“ 
teorija, netrukus įsivyravusi medicinoje. 

Straipsnyje „Ląstelių patologija“, paskelbtame 1855 
metais, vokiečių mokslininkas Virchovas, vienas pirmųjų 
medicinos praktikoje ėmęs naudoti mikroskopą ir sten- 
gęsis kiek galima giliau įsiskverbti į ligas sukeliančių 
reiškinių esmę, rašė: „Ląstelė yra kiekvieno gyvo pa- 
daro mažiausias morfologinis elementas, iš kurio išplaukia 
bet kuri gyvybinė veikla, tiek normali, tiek ir patolo- 
giška“. „Nenormali ląstelių veikla yra įvairių ligų šaltinis”. 
„Ląstelė yra mažiausias apčiuopiamas patologinės fiziolo- 
gijos substratas, mokslinės medicinos tvirtovės kertinis 
akmuo“. 

Ląstelė — pradžia ir pabaiga, organizmo liga — ląstelės 
liga. Kodėl sutrinka ląstelės veikla, Virchovas neaiškino, 
bet į nedrąsius balsus, pasigirstančius tai vienur, tai kitur, 
kad iš išorės į organizmą įsiskverbia labai maži gyvi 
padarai, kurie ir atneša ligą, nenorėjo kreipti dėmesio. 
Net tada, kai sergančiuose organuose pats aptikdavo mik- 
roskopiškus organizmus, manė, kad jie atsirasdavo jau 
vėliau, kaip ląstelės ligos rezultatas. 

Virchovo teorija pergalingai žingsniavo per mokslo 
įstaigas bei susilaukė labai daug šalininkų dar ir todėl, 
kad apskritai buvo pažangesnė už iki jos viešpatavusią 
humoralinę teoriją ir palyginti paprastesnė bei įtikina- 
mesnė. 

Mokslininkai, bandę nors kiek ja abejoti, paskęsdavo 
ląstelės patologijos pagyrų chore ir neturėjo šalininkų. 

O iš tikrųjų jokia ląstelės patologija, jokie Lybigo 
cheminiai kontaktai negalėjo nei paaiškinti masinio su- 
žeistųjų žuvimo ligoninėse, nei padėti kovoti su tuo reiš- 
kiniu. 

Per Krymo karą iš 300 000 Prancūzijos armijos kareivių 
žuvo 3,3 procento, o nuo ligų ir sužeidimų mirė 27,6 pro- 

cento, tai yra daugiau nei ketvirtadalis visos armijos. 
Po šlaunies amputacijos likdavo gyvi tik 8 procentai ope- 
ruotųjų. Pūlinga infekcija plito beveik visuose perrišimo 
punktuose. Rusiios armijoje per trejus karo metus nuo 
ligų ir Žaizdų mirusių buvo dvidešimt kartų daugiau negu 
žuvusių kautynių lauke. Atrodė, kad chirurgija atgyveno, 
gelbėtoja pavirto žudytoja. Neoperuoti ir nepakliuvę į 
ligonines sužeistieji dažniau likdavo gyvi ir pasveikdavo 
palygintisutais, kuriuos paliesdavo chirurgų rankos. 

Anglijos mieste Glazge jaunas chirurgas Džozeias Lis- 
teris atkakliai ieškojo išeities iš tos aklavietės. 

1860 metais jis pradėjo dirbti Glazgo ligoninės chirur- 
gijos skyriuje. Klinika buvo pastatyta ten, kur pirma buvo 
mirusiųjų nuo choleros kapinės. Numirėlių lavonai buvo 
užkasti bet kaip, visai negiliai žemės paviršiuje. Pūvan- 
čių lavonų šutas patekdavo į palatas. Štai kodėl klini- 
koje nesibaigdavo rožės sukelti uždegimai, gangrena, 
pūliniai. Tai buvo ištisinė epidemija, ir vienintelė galimybė 
išgelbėti ligonius buvo iškelti skyrių į sveikesnę vietą. 

Taip aiškino chirurgai visa tai, kas čia dėjosi, kai 
Listeris iš siaubo išsiplėtusiomis akimis susipažino su 
ligonine. 

Listeris buvo protingas, talentingas chirurgas ir labai 
mylėjo žmones. Jis negalėjo leisti, kad buveinėje, kur 
turi būti grąžinama sveikata, šitiek daug žmonių žūtų. 
Jis nepatikėjo, kad tas infekcijas sukelia kapinių oras, 
ir ėmė karštligiškai skaityti literatūrą — gal kur nors yra 
kokia nors prošvaistė toje tamsos karalystėje. 

Listeris skaitė ir skaitė, ryte rijo labai daug medicinos, 
zoologijos, botanikos, chemijos knygų. Ir staiga aptiko 
prancūzų chemiko Pastero brošiūrą. Ją perskaitęs, puolė 
ieškoti kitų jo straipsnių. Ir kai susipažino su rūgimo, 
puvimo ir savaiminio gyvybės atsiradimo darbais, kai 
perskaitė apie paprastus, bet įtikinamus bandymus, — iš 
karto, net nesvarstęs patikėjo jo tiesa. 

Buvo visiškai aišku, kad rūgimas ir puvimas yra tie 
patys procesai, kad juos sukelia mikroskopiškų organizmų 
gyvybinė veikla, kad tie organizmai turi tėvus ir nie- 
kada neatsiranda iš nieko, kad jų gemalai kartu su dulkė- 
mis skrajoja ore. O svarbiausia — tie gyvi organizmai, 

„kaip ir visa, kas gyva, ne tik gimsta ir susilaukia palikuo- 
nių, bet ir miršta. Ir ne tik natūralia mirtimi. Turint noro, 
juos galima sunaikinti — jie bijo aukštos temperatūros, 
gali gyventi tik mitybai tinkančiose medžiagose, jiems 
reikia tam tikros aplinkos, kitaip jie negali egzistuoti. Jie 
žūva, jeigu į tą aplinką patenka tai, ko jie nemėgsta. 

Ir dar Pasteras rašė, kad gerai uždarytame inde, iš 
kurio pašalintas dulkių turintis oras, o su juo ir gemalai, 
bet kuris skystis labai ilgai gali išbūti nepakitęs. Bet už- 
tenka tik į indą įleisti nors kiek oro, ir skystis tuoj pra- 
deda gesti. 

Įtemptai dirbančiose Listerio smegenyse šmėkštelėjo 
geniali idėja ir, kaip visa, kas genialu, ji buvo labai pap- 
rasta. Kol Žmogaus kūno oda sveika, į organizmą nepa- 
tenka oro dulkės, o su jomis ir gemalai. Bet užtenka tik 
ją pažeisti, leisti tiems mikroorganizmams patekti į kūno 
vidų, kaip jie pradeda ten gyventi ir daugintis, pasiima 
iš organizmo maisto medžiagas ir ta savo gyvybine veikla 
sukelia jame puvimą. 

Štai iš kur tie susirgimai rože, gangrena! Štai iš kur 
tas puvimo kvapas chirurgijos klinikoje, nuo kurio pyki- 
na net prie visko pratusį chirurgą! 

Listeris turėjo teisę taip samprotauti: dirbdamas chi- 
rurginėje klinikoje ne kartą turėjo progos įsitikinti, kad 
iengviau ir geriau suauga uždari lūžiai, kai išlikusi odos 
danga, o atviri, kai oda sužeista, sukelia baisias komplika- 
cijas. 

Jaunasis chirurgas nutarė, jog reikia naikinti tuos 
nematomus duobkasius, kol jie dar nepatekę į žmogaus 
organizmą ir nepradėjo ten daugintis. 

Pasteras rašo, kad mikroorganizmai bijo įvairių che- 
miniy medžiagų. Karbolio rūgštis tikriausiai neturėtų jiems 
patikti, pamanė Listeris ir nutarė suvilgyti žaizdą silpnos 
koncentracijos rūgštimi. Tvarstį, dedamą ant žaizdos po 
operacijos, jis taip pat suvilgydavo karbolio rūgštimi. 
Bet jam pasirodė, kad ir to negana: jeigu naikinti, tai 
naikinti — karbolio rūgšties tirpalu jis ėmė purkšti opera- 
cinės kambarį. 

Rezultatai buvo nuostabūs! Tose pačiose kapinėse, 
kur palaidoti mirę nuo choleros, toje pačioje ligoninėje, 

tose pačiose patalpose, kur iki tol nuo pooperacinių komp- 
likacijų mirdavo aštuoni žmonės iš dešimties, mirtį ne- 
šantys uždegimai staiga baigėsi. 

1865 metais, kai Pasteras ėmėsi gydyti šilkaverpius, 
Listeris jo metodu jau gelbėjo žmones. Tais metais jis 
paskelbė savo pirmąjį straipsnį „Apie naują komplikuotų 
lūžimų ir pūlinių gydymo metodą“. Jis tvirtino, kad pu- 
vimo ir irimo procesus žaizdose sukelia mikroorganizmai 
ir kad tuos organizmus sunaikinti visai nesunku. Po poros 
metų, turėdamas jau nemenką patirtį, įrodęs neabejotiną 
savo metodo naudą, Listeris parašė antrą rašinį: „Apie 
antiseptinį principą chirurginėje praktikoje“. Regis, chi- 
rurgai iš karto turėjo griebtis tos paprastos, bet patikimos 
žmonių gelbėjimo priemonės. Bet išėjo kitaip: Listeris 
buvo išjuoktas. Seni nusipelnę chirurgijos profesoriai 
Listerio metodą priėmė kaip asmeninį įžeidimą: gangreną 
laistyti karboliu! 

— Nedera,— šaukė  jie,— kažkokius  nepažįstamus 
žvėriukus, kurių nė vienas žmogus nėra matęs pūliuojan- 
čioje žaizdoje, skandinti karbolio rūgšties jūroje! Argi 
tai mokslas?! 

Listeris nekreipė dėmesio į patyčias — darė savo šven- 
tą darbą ir buvo laimingas, kai suskaičiavo: per dvejus 
metus iš keturiasdešimties žmonių, kuriems jis amputavo 
galūnes, trisdešimt keturi pasveiko. Iki tol chirurgija 
nebuvo girdėjusi tokių skaičių! Jie paveikė labiau už 
kitus argumentus ir žodžius. 

Listeris plačiai propagavo savo metodą. Jis kvietė 
norinčius aplankyti jo kliniką ir įsitikinti viskuo savo 
akimis. Jis triuškino priešininkų skepticizmą konkrečiais 
pavyzdžiais, ir galų gale jie pasidavė ir palengva vienas 
po kito pasinėrė į „karbolio jūrą . 

1870 metais, likus keturiems mėnesiams iki Prancūzi- 
jos— Prūsijos karo, Listeris perskaitė savo garsiąją paskai- 
tą, padariusią perversmą chirurgijoje, ir paskelbė ją 
„Mokslo srovių apžvalgoje“. Paskaita buvo apie mikrobų 
įsiskverbimą į puvimo židinius ir kovą su jais — aple 
antiseptiką. 

Dabar tą paskaitą skaitė Pasteras, po to, kai iš Sedilo 
laiško sužinojo apie Listerio metodą, sukurtą pagal jo, 
Pastero, idėją. 

Viena vertus, Pasteras buvo laimingas, kad jo darbai 
pastūmėjo Listerį prie antiseptikos idėjos, kita vertus — 
ji graužė širdgėla: Prancūzijos medikams šis metodas 
iki šiol nebuvo žinomas. Viena paguoda — Liste::> iėvy- 
nėja taip pat ne iš karto pavyko pramušti abejingumo ir 
inertiškumo sieną... 

Žinoma, paguoda buvo menka: Sedilas rašo, kad tūks- 
tančiai žmonių ligoninėse miršta nuo užkrėtimų, o chirur- 
gai, Matyt, neturi net supratimo apie antiseptiką. 

Kodėl Prancūzijos medicinos akademija nebando jų 
šviesti? Kodėl neverčia naudoti karbolio rūgšties visose, 
tiek fronto, tiek Paryžiaus ligoninėse? Ypač dabar, karo 
meiu? 

Karo metu... Pasteras sunkiai įsivaizdavo, kokias bai- 
sias nelaimes Prancūzijai atnešė karas. Apie viską jis 
sužinodavo tik iš spaudos pranešimų, draugų laiškų, gan- 
dų. Laimė, kas dėjosi iš tikrųjų, jis nežinojo. 

O dėjosi štai kas. 

Rugsėjo 4-ąją, kitą dieną po Pastero išvykimo, Pary- 
žiuje prasidėjo revoliucija ir buvo paskelbta respublika. 
Susikūrė buržuazinė „nacionalinės gynybos“ vyriausybė, 
kuriai vadovavo reakcinis generolas Trošiu. Jos nariais 
buvo A. Tieras, Ž. Favra ir kiti aršūs demokratijos priešai. 
Prūsijos xariuomenė įsiveržė į Prancūzijos gilumą. Trošiu 
vyriausybė laikėsi išdavikiškos politikos — leidosi į suo- 
kalbį su vokiečiais. Grobikai okupavo didelę Prancūzijos 
dalį, jos pramoninius departamentus, o 1870 metų rugsėjo 
17 dieną pradėjo Paryžiaus apgultį. Okupantai plėšė gy- 
ventojus. Visi piktinosi jų žvėriškumu ir plėšikavimais. 
Okupuotoje teritorijoje veikė partizanai. Paryžiuje daugu- 
ma gyventojų įstojo į savanoriškus Nacionalinės gvardijos 
batalionus. O vyriausybė, apgaudinėdama liaudį, sudari- 
nėjo sandėrius su užpuolikais. Du kartus Paryžiaus darbo 
žmonės bandė nuversti vyriausybę — 1870 metais spalio 
31 dieną ir 1871 metais sausio 22. Abu kartus reguliarioji 
kariuomenė numalšino sukilimus. 

1871 metais sausio 28 dieną vyriausybė pasirašė pa- 
liaubas sunkiomis, Prancūziją žeminančiomis sąlygomis. 
Vasario 17 dieną Bordo posėdžiavęs Nacionalinis susirin- 
kimas, kuriame reakcinių monarchistų buvo daugiau, pas- 

kyrė Tierą vykdomosios valdžios vadovu. Po 10 dienų 
Tieras su Bismarku pasirašė Versalio taikos sutartį, pagal 
kurią Prancūzija atidavė Vokietijai Elzasą ir Lotaringiją 
ir sutiko sumokėti 5 milijardų frankų kontribuciją. Kovo 
17 d. naktį Tieras nusiuntė kariuomenę į Monmartrą ir 
kitus Paryžiaus darbininkų kvartalus, kad atimtų iš Na- 
cionalinės gvardijos patrankas. Prasidėjo pilietinis karas. 
Paryžiaus darbo Žmonės sukilo trečią kartą. Vyriausybė 
pabėgo į Versali. Kovo 18 dieną valdžia Paryžiuje perėjo 
į Nacionalinės gvardijos centro komiteto rankas. Tai buvo 
Paryžiaus komunos pradžia. 

Versaliečiai ir vokiečių interventai blokavo Paryžių, 
o 1871 metais gegužės 21 dieną Tiero ir Bismarko kariuo- 
menė įsiveržė į miestą pro Sen Klu vartus. Prasidėjo neilgi 
ir nelygūs barikadų mūšiai. 

Gegužės 28 dieną Paryžiaus komuna žlugo. 

1871 metų vasario mėnesį, kai Tieras pasirašė gėdingą 
taikos sutartį, Pasteras gyveno Lione. Jis negalėjo ten 
nustygti — veržėsi į Paryžių, pas draugus ir mokinius, 
į savo laboratoriją, prie savo užsiėmimų. 

Pasteras laukė. Bet nesėdėjo be darbo. Jis parašė gar- 
sųjį straipsnį „Kodėl Prancūzija pavojingu laikotarpiu 
nesugebėjo rasti tikrai didelių žmonių?” Jis rašė tą straips- 
nį kaip mokslininkas, kaip patriotas, supratęs didžiulę 
mokslo laimėjimų reikšmę ne tik visuomenei, bet ir mo- 
ralinei nacijos jėgai. 

„Mokslų kultas plačiausia šio žodžio reikšme, — rašė 
Pasteras, — galbūt dar labiau reikalingas doroviniam negu 
materialiniam nacijos klestėjimui... Tapusi savo politinio 
nestabilumo auka, Prancūzija nieko nepadarė mokslo 
laimėjimams mūsų šalyje remti, plėtoti ir skleisti... nors 
už savo materialinį klestėjimą ji turi būti dėkinga mokslui. 
Ji nepastebėjo, kad neprotingai leido išsekti tiems šal- 
tiniams, o kaimyninės šalys nukreipė tuos šaltinius į savo 
vagą ir nuolatiniu darbu, didelių pastangų ir aukų dėka 
padarė juos vėl vaisingais... Tuo metu, kai Vokietija kūrė 
naujus universitetus, savo dėstytojus ir mokslininkus gau- 
bė pagarba ir šlove, statė erdvias laboratorijas, aprūpintas 
geriausiais įrengimais, Prancūzija... neskyrė beveik jokio 
dėmesio savo aukštosioms mokykloms... Mokslas kelia 

intelektualinį ir moralinį lygį; mokslas padeda skleisti 
ir realizuoti didžiąsias idėjas... 

Paskendęs mintyse apie Prancūzijos mokslo ateitį, 
Pasteras karštligiškai ieškojo, kur pritaikyti neišsenkan- 
čią savo proto jėgą. 

Jis ne kartą buvo kviečiamas į užsienį, Italijos uni- 
versitetai varžėsi dėl jo, viliodami vienas iš kito. Bet jis 
nenorėjo, negalėjo palikti tėvynės ir neišvyko iš Prancūzi- 
jos. 

Kovo mėnesį, kai sostinėje buvo paskelbta Paryžiaus 
komuna, Pasteras atgavo ryžtą. „Mano galva pilna puikiau- 
sių darbo planų,— rašo jis Diuklo į Klermon Feraną.— 
„Dabar esu pasirengęs naujiems darbams. Nejaugi aš 
guodžiuosi neįgyvendinamomis iliuzijomis? Šiaip ar taip, 
pabandysiu”. 

Tame laiške prasiveržia Pastero dvasios būklę atsklei- 
džiantis šauksmas: „Ak, kodėl aš neturtingas, kodėl ne 
milijonierius, aš pasakyčiau Jums, Rolenai, Žernė, Van 
Tigemui ir visiems kitiems: „Atvažiuokite, savo atradi- 
mais mes pertvarkysime visą pasaulį!“ Kokie jūs laimingi, 
kad jauni ir sveiki! O kodėl aš negaliu pradėti naujo gy- 
venimo, skirto mokslui ir darbui? Vargše Prancūzija, kodėl 
aš negaliu padėti tau atsigauti po sutriuškinimo!“ 

Buvo gegužės pabaiga. „Vargšė Prancūzija tuo metu 
liejo kraują Paryžiaus gaivėse. Tomis dienomis žuvo 30 000 
komunarų, 30 000 jaunų ir senų Paryžiaus darbininkų, jų 
žmonų ir vaikų. 

Tomis gedulingomis 1871 metų pavasario dienomis, 
kai Paryžiuje krito paskutinės barikados, Pasteras išgyve- 
no sunkaus liūdesio laikotarpį. Vakarais, sėdėdamas su 
žmona savo laikiname būste, kalbėdavo poniai Paster: 

— Dabar kiekvienam prancūzui turi rūpėti tik viena: 
kuo galiu būti naudingas tėvynei? Nepaisant viso to, kas 
įvyko, nepaisant mūsų pralaimėjimo, baisių, gėdingų tai- 
kos sąlygų ir visiško šalies nuskurdimo, tikiu pažanga, 
tikiu mokslu, tikiu net tuo, kad galėsiu ką nors padaryti 
Prancūzijos liaudžiai... 

Ne, jis daugiau nebegalėjo sėdėti Lione! 

Jis pagaliau atsiliepė į Diuklo kvietimą ir važiuoja pas 
jį į Klermon Ferano apylinkes auginti šilkaverpių. 

Jis nutarė baigti flašerijos tyrimus. Mažyčių vibrionų, 

tos ligos sukėlėjų, viduje jis atrado dar mažesnius, vos 
matomus net pro mikroskopą, blizgančius kūnelius-ge- 
malus, nepaprastai atsparius bet kokiems nepalankiems 
poveikiams, galinčius išsilaikyti šilkaverpių veisyklose 
keletą metų. Jis jau žinojo, ko vertos tos sporos, mažųjų 
parazitų gemalai: buvo su jais susipažinęs stebėdamas 
sviestarūgštį rūgimą. Tai labai pavojingi priešai, dar pa- 
vojingesni už subrendusius parazitus. Kovoti su jais ne- 
paprastai sunku, jokios priemonės, kurios žudo subren- 
dusius organizmus, jų neveikia. Ir jie gali po ilgo laiko, 
kai liga, regis, jau nugalėta, staiga atbusti, susilaukti pa- 
likuonių ir iš naujo sukelti epidemiją. Štai kodėl flašeriją 
kur kas sunkiau įveikti negu pebriną. 

Jis pradėjo susirašinėti su šilkaverpių augintojais ir su 
bendruomenėmis, kurios, jo nuomone, turėjo įsigyti mik- 
roskopus, kad atskirtų sveikas ir ligotas lėliukes ir drugius 
nuo nesveikų. Jis plačiai propagavo savo metodą, pedan- 
tiškai pats tikrindavo visus bandymus, aiškinosi nesėkmių 
priežastis. Jo laikinosios laboratorijos, įrengtos pas Diuk- 
lo, durys buvo plačiai atvertos šilkaverpių augintojams. 

Paskui jis grįžo prie alaus ligų ir gana greitai jas įveikė. 
Kasdien eidavo į alaus daryklą, darė bandymus namie ir 
galų gale pateikė tokį alaus darymo ir jo apsaugojimo 
nuo gedimo receptą, kad netrukus prancūzų alus buvo 
pradėtas vertinti kaip vienas geriausių pasaulyje. 

Jis visas jėgas skyrė Prancūzijos materialinei gerovei 
atkurti, padėjo savo iškankintai ir nuskurdusiai šaliai 
išmokėti didžiulę karinę kontribuciją. 

O paskui grįžo į Paryžių ir iš karto pateko į Berteno, 
Diuma ir Balaro glėbį. Ir tuoj pat jiems pareiškė: 

— Tirdamas alaus ligas, dar kartą susidūriau su be 
galc mažais organizmais. Ir dar kartą įsitikinau, kad visas 
ligas, kurias vabzdys perduoda kitam arba kurios ke- 
liauja iš vienos statinės su misa į kitą, sukelia organi- 
zuoti padarai. Dabar jau eisiu tiesiai prie tikslo: noriu 
įrodyti, kad ir žmogaus bei gyvūnų užkrečiamos ligos 
yra ne kas kita. o mikrobų gyvybinė veikla. 

Klausytojai tylėjo iš pagarbos tokiems didingiems pro- 
jektams. Jie žinojo apie jo senas slaptas svajones ir visi 
puikiai suprato, kad išmušė jo valanda. 

Netikėtas įvykis atrišo Pasterui rankas. Prancūzijos 
medicinos akademija pasiūlė jam iškelti savo kandidatūrą 
į atsiradusią vakansiją. Pasterui tai buvo jo, gamtinin- 
ko, teisių pripažinimas, jam oficialiai atveriamas kelias 
į mediciną. Tai buvo pirmas džiugus įvykis per paskuti- 
niuosius kelerius metus. 

Džiaugsmo neužtemdė tai, kad jis buvo išrinktas tik 
vieno balso dauguma. Jis tik nusišypsojo pats sau: matyt, 
medikai vis dar ne itin mėgsta mane! Nieko, aš pasistengsiu 
būti tiksliausias iš visų medicinos akademikų, kad net 
priešai negalėtų pasisakyti prieš mano bandymus ir įro- 
dymus!.. 

Pagaliau atėjo ilgai laukta diena, kai Pasteras pirmą 
kartą užėmė savo kėdę, pažymėtą penktuoju numeriu, 
senos Šaritė ligoninės, kur buvo įsikūrusi Prancūzijos 
medicinos akademija, koplyčioje. Tų garsių medikų su- 
sirinkimuose jis kartais mintyse susigūžčavo, nes maždaug 
pusė jų net neslėpė savo priešiškumo. 

Bet štai į salę įėjo Klodas Bernaras, atsisėdo šalia, ir 
Pasteras iš karto pasijuto nebe toks vienišas. Klodas Ber- 
naras puikiai suprato jo būseną ir tyliai sušnibždėjo: 

— Ar pastebėjote, kad kai medikas įeina į saloną arba 
susirinkimo salę, jo išvaizda visada tarsi sako: „Aš atėjau 
išgelbėti savo artimą”? 

Užuot atsakęs, Pasteras nusišypsojo. Jis sėdėjo kukliai, 
nedrąsiai, tylėdamas klausėsi, ką kalbėjo nauji kolegos, 
o mintyse ilgesingai mąstė: kada gi pagaliau medicina 
išeis į platų moksl!o kelią? Kada gi ji pavirs tikru mokslu?.. 

Tą perversmą jam buvo lemta įrodyti. Dirva jau buvo 
parengta. Bet ji taip apaugo piktžolėmis, kad Pastero atra- 
dimų žiedai nepaprastai sunkiai skverbėsi pro jų tanku- 
myną. 

Labai seniai buvo pastebėta, kad daugelį ligų, ypač 
tas, kurios sukelia epidemijas — marą, raupus, cholerą,— 
vienas žmogus perduoda kitam, kad jos „limpamos“ ir kad 
svarbiausia kovojant su infekcija — ligonius izoliuoti nuo 
sveikų. Jau labai seniai, nors gana miglotai, imta spėlioti 
apie Levenhuko atrastų mikroskopinių padarų ryšį su 
užkrečiamomis ligomis. Vėliau puikus rusų gydytojas Da- 
nila Samoilovičius, negailėdamas saves kovojęs su maru, 
pareiškė mintį, kad ligą sukelia „kažkoks savotiškas ir 

gana nepaprastas padaras“. Devynioliktojo amžiaus vidu- 
ryje Dorpato profesorius Branelis juodlige užsikrėtusių 
avių kraujyje rado lazdelių pavidalo kūnelius. Tais pačiais 
metais tuos kūnelius sergančių avių kraujyje rado ir pran- 
cūzų gydytojai Davenas ir Rajė. Septintajame dešimtme- 
tyje didysis rusų chirurgas Pirogovas kalbėjo, kad infek- 
cijos priežastis yra „organiška, galinti vystytis ir atsi- 
naujinti“. Prancūzų gydytojas Genlė ligos eigą lygino 
su gyvo padaro raida, tvirtino, kad užkrato materijos 
kiekis negali ir neturi atitikti tos medžiagos, kuri susidaro 
susirgusiame organizme, kiekio. Iš gilės išauga ąžuolas, 
savo ruožtu jis išaugina daug gilių. 

Bet visa tai buvo bandymais nepatvirtintos nekonkre- 
čios sąvokos — „mMiazmos“, „netikęs oras“, „infekcinė 
materija“. Viena vertus, medicinos technikos būklė neleido 
tyrinėtojams savo spėliojimų ir stebėjimų pagrįsti ekspe- 
rimentais, antra vertus, jų balsai buvo vieniši, juos už- 
goždavo medikų empirikų keliamas triukšmas, slopino 
vienų ar kitų teorijų „karaliai“, kadangi ligas sukeliančių 
mikroorganizmų samprata niekaip netilpo į jų sugalvotus 
rėmus. 

Daug tyrinėtojų tais laikais šoko ieškoti ligų sukėlėjų, 
bet neturėjo nei patirties, nei eksperimentatorių suge- 
bėjimų, nei tvirto mokslinio pagrindo. Radę kraujyje ar 
kituose sergančių žmonių bei gyvūnų skysčiuose įvairių 
mikroskopinių organizmų, jie nesusimąstydami paskelb- 
davo juos infekcijos sukėlėjais. Atrasdavo raupų ir raupsų, 
choleros ir difterijos „grybelius“ ir dar daug ką. Tai buvo 
nemokšiški, skuboti „atradimai“, paaiškėdavo, kad įsi- 
vaizduojami „sukėlėjai“ yra ne kas kita, o atsitiktinė ir 
nekenksminga flora, neturinti nieko bendra su ta liga. 

Tada mokslininkai puolė į kitą kraštutinumą — ėmė 
visiškai neigti mikroorganizmų reikšmę infekcinėms li- 
goms. Beveik anekdotiškas įvykis atsitiko garsiam vo- 
kiečių gydytojui, Virchovo asistentui Obermejeriui. Gy- 
dydamas sergančius grįžtamąja karštine — S. Botkinas tą 
ligą pavadino grįžtamąja šiltine, — Obermejeris pranešda- 
vo Virchovui visus stebėjimus: apie ligonių savijautą, tem- 
peratūrą, prakaitavimą. Tik vieną dalyką nutylėjo — kad 
tų ligonių kraujyje aptiko keistus, panašius į spirales, 
greitai judančius ir, be abejo, gyvus organizmus. Ober- 

mejeris bijojo šefo patyčių — juk Virchovas mikrobų ne- 
pripažino ligų sukėlėjais. O iš tikrųjų paaiškėjo, kad kaip 
tik Obermejerio pamatytos spiralės sukelia grįžtamąją 
šiltinę. Bet tik po penkerių metų, 1873 metais, kai Pasteras 
pirmą kartą posėdžiavo Medicinos akademijoje, Oberme- 
jeris ryžosi paskelbti savo atradimą. 

Prieš ketverius metus kuklus prancūzų gydytojas Vi- 
lemenas, dirbęs nedidelėje Paryžiaus Vol de Graso ligo- 
ninėje ir keletą metų tyręs tuberkulioze, pareiškė, kad 
tuberkuliozė — liga, kuri yra pati plitimo šaltinis, kad 
ji užkrečiama ir kad ją turi sukelti specifinis sukėlėjas — 
mikroorganizmas. 

Bet kadangi Vilemenas nerado to sukėlėjo, su juo buvo 
labai lengva ginčytis, tuo labiau kad jo tvirtinimai pa- 
žeidė visus medicinos kanonus, kurie teigė, kad ligos 
atsiranda dėl savaiminio kraujo arba kitų organizmo sul- 
čių kitimo, o Virchovo nuomone, — dėl organizmo ląstelių 
gyvybinės veiklos pažeidimų. 

Medicinos akademijoje Vilemenas susilaukė ryžtingo 
atkirčio. 

— Tos kalbos apie specifiškumą — pražūtingos, — šau- 
kė mikrobinės ligų kilmės priešininkas daktaras Pidu, 
perrėkdamas tylų Vilemeno ktalsą,— tuberkuliozė yra 
daugybės priežasčių, tiek vidinių, tiek ir išorinių, rezulta- 
tas, jos negali lemti koks nors specifinis ir pastovus fak- 
torius. 

Deja,daktaras Pidu taip pat negalėjo įrodyti savo nuo- 
monės, bet jos laikėsi beveik visi mokslinės ir praktinės 
medicinos atstovai, ir todėl akademikai jo žodžius sutiko 
aplodismentais. 

— Tuberkuliozė yra sudėtinga liga, ducdanti vieną 
galutinį rezultatą: organizmo audiniai, kuriuos ta liga 
pažeidžia, apmiršta, pradeda irti, — tęsė Pidu.— Higienisto 
ir mediko pareiga naikinti labai įvairias priežastis, dėl 
kurių įvyksta tas irimas. O jeigu imsime taikyti specifi- 
nio sukėlėjo teoriją, tai kur ji mus nuves? Kaip iš viso 
galima ją taikyti lėtinėms ligoms, kokia yra ir tuberku- 
liozėė Ta teorija pasmerkia mus ieškoti specifinių gydymo 
priemonių,ir taip sustoja bet kokia pažanga. Specifišku- 
mas — sąvoka, stabdanti medicinos raidą! 

„Speciftiškumas stabdo medicinos raidą ,„— pasigavo 
savaiminio gyvybės ir ligų atsiradimo šalininkai. Ir į visus 
nedrąsius Vilemeno įrodymus, kuriuos jis pateikdavo už- 
krėtęs bandomuosius gyvuliukus vatos tamponais su iš- 
džiūvusiais sergančiųjų skrepliais, jie atsakydavo: „Vadi- 
nasi, medikams nieko nelieka daryti, kaip gaudyti tas 
tuberkuliozės sporas! O kas gydys ligonius?“ 

Ne, prieštaravo medikai, leiskite mums palaukti, kol 
jūs sugebėsite paneigti mūsų įsitikinimą apie savaiminį 
susirgimą tuberkulioze. O mes tuo tarpu, puikiai žinodami 
sąlygas, kuriose ji vystosi, su jomis kovosime. 

Tik 1882 metais visi gavo įsitikinti, kad buvo neteisūs, 
kai daktaras Kochas sugebėjo išskirti ir dirbtinėje terpėje 
išauginti tuberkuliozės sukėlėją, gavusį „Kocho lazdelės“ 
vardą. 

Tuo metu, kai medicinos akademikas Pasteras dar tik 
rengėsi atsidėti infekcinių ligų sukėlėjų tyrimams, negar- 
sus gydytojas Robertas Kochas nuošalioje Vokietijos pro- 
vincijoje slapta ir patyliukais ėmėsi moksliškai įrodinėti 
tas tiesas, kurias jau seniai buvo paskelbęs Pasteras. 

Mokslinė visuomenė po truputį pripažino Listerio idė- 
jas. Karbolio tvarsčiai ir karbolio „potvyniai“ tikrai paša- 
lino kažką, kas skraido ore, ir užkrėtimų nebūdavo. Daug 
kam ėmė aiškėti, kad tas „kažkas“ yra mikrobai, tie patys, 
nuo kurių Pasteras „gydė vyną, alų ir šilkaverpius ir kurie 
(jis tai buvo įrodęs) niekada neatsirasdavo savaime. Vis 
daugiau buvo tokių, kurie gal kiek negrabiai, bet karštai 
ėmė įrodinėti bandymais, kad mikrobai — tikrieji užkre- 
čiamų ligų sukėlėjai. 

Tačiau Robertas Kochas visai nieko nežinojo nei apie 
tuos bandymus, nei apie Listerio karbolio tvarsčius, nei 
apie Pastero teoriją. Jis pats, visiškai vienišas brovėsi 
pro niūrias medicinos paslapčių tankmes ir šio to pasiekė 
tik todėl, kad buvo nepaprastai darbštus ir nepaprastai 
tvarkingas. 

Kochą kaip gydytoją kankino bejėgiškumas. Jam ne- 
davė ramybės sąžinė, kad jis ima iš savo vargšų pacientų 
honorarą už gydymą, kurį tik kabutėse galima vadinti 
gydymu. Jis buvo dar labai jaunas, ką tik baigęs univer- 
sitetą, bet nemanė galįs jaunumu teisinti bejėgiškumą. 
Jis turėjo gydyti ligonius, bet, užuot sanavęs, švelniai 

tariant, pūtė jiems į akis miglą nieko neduodančiais re- 
ceptais, o jeigu ligoniai ir pasveikdavo, sąžiningasis Ko- 
chas puikiai suprato — tai įvykdavo ne jo vaistų dėka. 

Taigi Kochas nutarė bet kokia kaina nusikratyti savo 
bejėgiškumo ir surasti tikrąją užkrečiamųjų ligų prie- 
žastį. Vos tik baigęs priiminėti ligonius, jis sėsdavo prie 
mikroskopo ir žiūrėdavo, žiūrėdavo, kol imdavo mirgėti 
paraudusios nuo įtampos akys. Jis imdavo kraują iš pirštą 
įsipjovusio kūdikio, šlapimą, kurį jam atnešdavo „apžiū- 
rėjimui“, skreplius iš spjaudyklių — žodžiu, viską, kas 
pakliūdavo po ranka, ir kišdavo po mikroskopu. Kartą 
jis tokiu būdu padėjo ant švaraus objektinio stikliuko 
nuo juodligės kritusios avies kraujo lašą. Ir kaip prieš 
kelerius metus Davenas ir Rajė, pamatė tas pačias keistas 
gyvas, panašias į siūlus lazdeles. 

Prie mikroskopo praleisti mėnesiai ir metai pavertė 
Kochą pedantišku tyrinėtoju. Savo užkampyje jis neturėjo 
galimybės nė su kuo pasitarti, be to, ir kas tuo metu būtų 
galėjęs jį mokyti mikrobų stebėjimo meno? 

Galų gale jis ne tik išmoko sukurti tinkamą terpę toms 
lazdelėms kultivuoti, bet ir įstengė savos gamybos labo- 
ratorijoje įrodyti, kad kaip tik jos yra tikroji šimtų ir 
tūkstančių gyvūnų, žūvančių nuo juodligės, masiškų su- 
sirgimų priežastis. Jis buvo pirmasis tyrinėtojas, įrodęs, 
kad tam tikra mikrobų rūšis sukelia tam tikrą užkrečiamą 
ligą. Jis atrado, kad juodligės mikrobai turi labai atsparių 
sporų stadiją, bet... kol kas niekas nežinojo apie jo atradi- 
mą. Jis buvo per daug pedantiškas mokslininkas ir per 
daug nepasitikintis savo žiniomis, kad rizikuotų paskelbti 
tuos tyrimus mokslininkams. Jis ryžosi tik 1876 metais. 


Tarp kitko, kaip tik tuo metu, kai Kochas pirmą kartą 
pamatė juodligės bakterijas, Pasteras rengėsi tirti tą ligą. 
Ir kaip tik tuo metu buvo žiauriai puolamas prancūzų 
mokslininkas Davenas, kuris, kaip ir Listeris, po Pastero 
darbų apie rūgimą vėl grįžo prie juodligės sukėlėjo idėjos 
ir parašė apie tai nedidelį straipsnį. 

— Vėl tie gyvi padarai,— piktinosi medikai, — vėl 
bando piršti medicinai tas pasakas apie bakterijas! Kas 
liga — vis bakterijos. Šiltinė — bakterijos! Ligoninės 
infekcija — bakterijos! Gana mums tų bakterijų netruk- 

dykite gydyti žmones senais, išbandytais metodais... 

Ne, Pasteras nebuvo toks naivus, kad pirmosiomis 
„sėdėjimo“ Medicinos akademijoje dienomis imtų dėstyti 
teorijas apie gyvūnų ir žmonių ligų sukėlėjus. 

Pradžiai jis nutarė papasakoti tik apie alaus ligas. Jis 
pasakojo ramiai jį klausiusiems medikams, kad alus pra- 
deda keistis, pasidaro rūgštus, kartus, drumstas ir t.t., 
kai jame apsigyvena pašaliniai organizmai. Pasteras ant 
lentos nupiešė aparatą, kuris susisiekia su išoriniu oru 
tik pro vamzdelius, ir papasakojo, kaip tuo aparatu galima 
išvengti, kad iš oro nepatektų dalelės, nešančios alaus 
ligas sukeliančius mikroorganizmus. 


Akademikai klausėsi susidomėję — medicinai tai buvo 
gana tolima — ir mąstė apie save: ačiū dievui, kad tas 
chemikas gana kuklus ir taktiškas, kad nesivelia į medi- 
cinos reikalus. 

Tuo tarpu „tas chemikas“ tiesiai iš ligoninės koplyčios, 
is Medicinos akademijos posėdžio patraukė į kitą ligo- 
ninę, kur jį pakvietė daktaras Gerenas, norėdamas paro- 
dyti, kokių puikių rezultatų pasiekė savo chirurginėje 
praktikoje Pastero atradimų dėka. 

Gerenas jį pasitiko stovėdamas. Ir nesisėdo, kol neat- 
sisėdo Pasteras. Pasterą tas priėmimas šiek tiek varžė. 
Bet Gerenas pažvelgė į jį susižavėjusiomis, truputį liūd- 
nomis seniokiškomis akimis ir pasakė: 

— Visi chirurgai turi jums nusilenkti, pone Pasterai. 
Ne aš vienas esu jums dėkingas, nes jūsų atradimai tiek 
daug padarė chirurgijai. Tikiu, kad jie sukels visišką mūsų 
mokslo perversmą. 

— Papasakokite,— paprašė Pasteras, jam nepatogu 
buvo klausytis tų pagyrimų,— kaip jums gimė mintis 
apie miazmas, sukeliančias pūlingus uždegimus, ir apie 
tai, ką darėte, kad apsaugotumėt ligonius nuo jų. 

Ir, kol Gerenas pasakojo, Pasteras patyrė tokias džiaug- 
smo minutes, kokių retai pasitaikydavo jo gyvenime. 
Tą patį jausmą patyrė, kai pirmą kartą išgirdo apie Listerio 
metodą. Tik dabar jį stiprino tai, kad veiksmas vyko 
tėvynėje, kur pagaliau jo darbai davė apčiuopiamos nau- 
dos medicinai. 

— Dabar tikiu labiau negu bet kada, — pasakojo Ge- 

renas,— kad baisios pūlinės infekcijos, tos chirurgijos 
rykštės, tikroji priežastis yra miazmos, išsiskiriančios 
iš sužeistųjų pūlinių. Kiek sužeistųjų Žuvo mano akyse 
visai nepriklausomai nuo to, ar žaizdos buvo tvarstomos 
tvarsčiais iš korpijos, ar keletą kartų per dieną plaunamos, 
ar ant jų buvo paliekami primirkę pūlių baltiniai. Kai 
aš nusiminęs stengiausi surasti kokią nors priemonę prieš 
tas baisias sužeidimų komplikacijas, man toptelėjo mintis, 
kad miazmos, kurių egzistavimą aš buvau priverstas pri- 
pažinti, nes kitaip negalėjau paaiškinti pūlinių infekcijų 
kilmės, galbūt yra kūneliai, panašūs į tuos, kuriuos jūs, 
ponas Pasterai, aptikote ore. Nuo to momento visa apsi- 
nuodijimo miazmomis istorija iškilo prieš mane visiškai 
aiškiai. Jeigu, pasakiau aš tada, miazmos yra fermentai, 
tai ar negalėsiu apsaugoti nuo jų veikimo sužeistuosius, 
jeigu filtruosiu orą, kaip tą darėte jūs? Tada aš išradau 
perrišimui vatos tvarsčius ir, savo džiaugsmui, pastebėjau, 
kad mano spėjimas pasitvirtino. O dabar eikime į opera- 
cinę, ir jūs taip pat tuo įsitikinsite. 

Buvo operuojamas akmenskaldys su sutraiškyta blauz- 
da. Patyrusia ranka Gerenas amputavo koją, užveržė pa- 
žeistas kraujagysles, karbolio tirpalu nuplovė žaizdą. Pas- 
kui uždėjo ant jos ploną vatos sluoksnį — pirmąjį apsau- 
ginį barjerą. Ant pirmojo sluoksnio Gerenas uždėjo antrąjį, 
ant jo — dar kelis, be to, kiekvienas paskesnis sluoksnis 
buvo storesnis už pirmesnį. Paskui jis dar nenaudoto, 
švaraus audinio tvarsčiais perrišo žaizdą ir taip prispaudė 
vatos sluoksnius. 

— Štai ir gatavas įpakavimas,— pasakė Gerenas, at- 
sitraukdamas nuo ligonio.— Jį laikysime dvidešimt dienų, 
o paskui nuimsime. Ateikite pasižiūrėti, kokie bus rezulta- 
tai. Visiškai tokius tvarsčius uždėdavau sužeistiesiems 
Sen Luji ligoninėje 1871 metais kovo—birželio mėnesiais. 
Iš trisdešimt keturių operuotų ir taip perrištų devyniolika 
buvo išgelbėti nuo mirties... 

— Devyniolika,— susimąstęs pakartojo Pasteras,— 
tai daug... 


— Tai viskas, ką man pavyko padaryti, ponas Paste- 
rai, — atsakė Gerenas, tarsi jausdamasis kaltas, kad tik 
devyniolika iš trisdešimt keturių liko gyvi. 

Pasteras linktelėjo ir stipriai paspaudė chirurgo ran- 
ką. 

— Aš laimingas,— pasakė jis kukliai, — džiaugiuosi 
jūsų laimėjimais ir tuo, kad čia esama ir šiokio tokio mano 
nuopelno. 

Nuo tada Pasteras ėmė artimiau bendrauti su gydyto- 
jais praktikais. Jis lankė ligonines, žiūrėjo, klausėsi ir 
kartais net šį tą patardavo. Čia jis ilsėdavosi nuo įtemptos 
Medicinos akademijos atmosferos. 

Atvirai sakant, vaikščioti po ligoninių chirurginius 
skyrius minkštaširdžiui ir nepaprastai jautriam Pasterui 
buvo nelengva. Jis įveikdavo save, nors niekada taip ir 
nepriprato nei ramiai žiūrėti į kraują, nei į tas baisias 
kančias, kurias patiria operuojamasis, kad ir kas jis be- 
būtų — Žmogus ar gyvulys. 

Net pro pusiau nuleistus vokus jis mokėjo matyti. Jis 
matė, kad tie penkiolika, kurie Gerenui mirė po amputa- 
cijos, Žuvo neatsitiktinai. Vatos tvarsčiai, sumanyti huma- 
niškojo chirurgo,— tik pusė darbo. Juk pačioje vatoje, 
kurią jis deda ant žaizdos, gali tūnoti begalė mikrobų. 
O chirurgo rankos, o instrumentai? Argi jie nėra infek- 
cijos židinys? 

Ir kaip tik čia, šioje ligoninėje, kur visi palankiai sutiko 
jo metodus ir idėjas, kur patys gydytojai ir seserys stengėsi 
palengvinti žmonių kančias ne kokiais nors persenusiais 
konservatyviais metodais, iš kurių nebuvo jokios naudos, 
o naujais, tegu neįprastais, bet aiškiai duodančiais gerus 
rezultatus, kaip tik čia jis kaip kuklų patarimą pateikdavo 
savo kategoriškus reikalavimus. 

Kartą šalia savęs prie mikroskopo jis pasisodino Ge- 
reną ir jam parodė prieš objektyvą padėto chirurginio 
zondo galiuką. 

— Matote, daktare? To zondo, kuris atrodo jums toks 
lygus, be jokios šerpetėlės, paviršiuje iš tikrųjų yra dau- 
gybė įdubimų. Juose susikaupia dulkės, kurių negalima 
pašalinti net labai kruopščiai plaunant. Pažiūrėkite! 

Laikydamas zondą po mikroskopu, Pasteras plonyte 
adatėle ištraukė iš tokio įdubimo dulkių ir padėjo jas ant 
objektinio stikliuko. Gerenas aiktelėjo. Viešpatie, kiek 
ten buvo visokiausių mikroorganizmų! 

— Dabar matote,— patenkintas pasakė Pasteras, — ką 
įnešate į žaizdą ir kuo patys užkrečiate organizmą. Dabar 
suprantate, kodėl penkiolika ligonių vis dėlto mirė?! 

Jis ištarė dar vieną fraze, kuri ypač įstrigo senajam 
chirurgui: 

— Chirurginius instrumentus reikia palaikyti lieps- 
noje... 

Žiulis Gerenas suprato Pasterą iš vienos frazės. Medi- 
cinos akademijoje jis viską paaiškino kur kas smulkiau. 


— Aš noriu pasakyti, — kalbėjo Gerenas akademijos 
posėdyje, kuris paprastai vykdavo antradienį, — kad rei- 
kia apdeginti chirurginius instrumentus, jų nekaitinant. 
Ir štai kodėl. Jeigu į zondą pažiūrėsime pro mikroskopą... 

Jis papasakojo viską, ką jam parodė Pasteras, ir užbai- 
gė: 

— Liepsna sunaikina organinius tų dulkių elementus. 
Laboratorijoje, kur mane pastoviai supa įvairūs mikrosko- 
piški organizmai, prieš naudodamas instrumentus palaikau 
liepsnoje. 

Kitą antradienį, kai posėdyje buvo svarstomi Gereno 
tvarsčiai, Pasteras štai ką pasakė: 

— Kartą Otel-Djė ligoninėje pastebėjau, kaip vienas 
jaunas gydytojas Gereno tvarstį uždėjo ant rankos, prieš 
tai jos nenuploves, o kai po kelių dienų nuėmė, mes visi 
net atsilošėm nuo trenkusios į nosį pūlių smarvės. Kaip 
ir reikėjo tikėtis, tuose pūliuose buvo pilna vibrionų. 
Paklausite, kaip jie pateko po daugiasluoksniu tvarsčiu. 
Pirma, jų gana daug pačios žaizdos paviršiuje, antra, jų 
pilna vatoje. Ir todėl vatos sluoksnius būtina prieš tvars- 
tant palaikyti aukštoje temperatūroje. 

Auditorija ėmė šurmuliuoti. Pasteras, žinodamas, kokie 
čia tuoj kils debatai, skubėjo pateikti savo tiesos įrodymus. 

— Minutėlę, pateiksiu jums vieną pavyzdį. Aš paėmiau 
vieną šunį su pūliuojančia žaizda, o kitą visiškai sveiką. 
Tam kitam šuniui, prieš tai užmigdytam chloroformu, pa- 
dariau vienodomis sąlygomis dvi žaizdas ant dviejų kojų. 
Vieną koją perrišau vatos sluoksniais laikydamasis visų 
tų atsargumų, apie kuriuos ką tik jums kalbėjau. Į kitą 

žaizdą perkėliau truputį pūlių iš pirmojo šuns žaizdos 
ir taip pat ją aprišau. Ir rezultatas — pirmoji letena sėk- 
mingai užgijo, antroje iš pradžių atsirado pūlingas uždegi- 
mas, o paskui ir gangrena. Atlikau dar vieną bandymą: 
padariau šuniui žaizdą, paguldęs jį patalpose, kur buvo 
visiškai švarus oras, be jokių dulkelių, ir nedėdamas jokių 
tvarsčių leidau tam orui laisvai prieiti prie žaizdos. Ir 
žaizda visą laiką buvo švari ir labai greitai, be jokių komp- 
likacijų užsitraukė ir užgijo... 

Pasteras nutylėjo apie tai, kaip jam pavyko pasiekti 
tokio sterilaus oro kambaryje, kur buvo bandomasis gy- 
vūnas. Mat to bandymo jis niekada nebuvo padaręs, bet 
taip buvo įsitikinęs savo teisumu ir taip svarbu jam buvo 
įtikinti oponentus, kad jis ryžosi šiam visiškai pateisi- 
namam melui. 

Ir vis dėlto medicinos akademikai triukšmavo: tas che- 
mikas ne toks naivus, kaip manėme iš pradžių! Jis su tokiu 
pasitikėjimu braunasi į svetimą sritį, tarsi nuo pat gimimo 
būtų operavęs žmones... 

Bet Pasteras neprarado vilties, kad atsiras nors vienas 
medikas, kuris jį supras ir užsidegs jo idėja. Tada jis ne- 
būtų toks vienišas kovoje, kuri dar laukė ir kuriai jis po 
truputį rengėsi. 

Tokių medikų atsirado. Tik jie buvo ne garsenybės, 
sėkmės šlove apgaubtos Paryžiaus salonuose arba žinomos 
visam pasauliui iš straipsnių. Tai buvo jauni gydytojai, 
pakerėti karštų Pastero kalbų, jo genialios logikos bei 
viso to naujo ir įdomaus, ką jis atrasdavo savo darbais. 

Kiekvieną antradienį paskutinėse eilėse, kur buvo gali- 
ma visą vakarą prasėdėti niekieno nepastebėtam, per 
Pastero pranešimus atsirasdavo keli jaunuoliai, dar visiški 
jaunikaičiai. Jie labai susidomėję klausėsi Pastero ir vis 
labiau imdavo suprasti, kad tikru mokslu medicina taps 
tik laboratorijose, panašiose į tą, kurioje susiformavo 
šis genijus. Vis labiau jie įsitikindavo, kad ligoninės tik 
tada ims iš tikrųjų atlikti savo paskirtį, kai gydytojai 
galės išmanyti visus tuos paslaptingus dalykus, kuriuos 
taip puikiai žino tas nebejaunas, taip įkvėptai kalbantis 
žmogus paralyžiuota ranka bei koja ir tokiomis aistringo- 
mis akimis. 

Po Pastero pranešimo jaunuoliai tylėdami išeidavo 
į gatvę ir tik čia pradėdavo dalytis įspūdžiais. 

— Apie savo mokslinį metodą jis kalba tarsi mels- 
damasis,— pasakė vienas. 

O kitas aistringai ir karštai paprieštaravo: 

— Tai ir yra malda! Juk šis metodas leidžia paprastu 
eksperimentu išspręsti bet kokį sunkų klausimą, duoda 
visiškai aiškius rezultatus, kurie įtikina taip pat, kaip 
geometrijos teoremos! f 

Du kiti nustebę atsigręžė — iš kur tiek aistros atsirado 
tame uždarame jaunuolyje, iš kur to žinomo tylenio lūpose 
tokie ugningi žodžiai? 

O jis tęsė: 

— Aš turiu pakartoti jo bandymus su alumi ir apskri- 
tai kai kuriuos jo rūgimo bandymus. Argi jūs nesupran- 
tate, kokia kova jo laukia Medicinos akademijoje ir kaip 
jam reikės paramos? 

— Tu pervertini savo reikšmę, Emili, kam jam tavo 
parama? 

— Tai tu, Žanai, neįvertini, — rimtai pasakė jis, — kaip 
tik mano, tavo ir visų mūsų parama jam reikalinga. Eilinių 
gydytojų, kurie kasdien susiduria su medicinos mokslo 
bejėgiškumu, parama. Jeigu nori žinoti, jam mes reika- 
lingesni negu mokslininkai akademikai. O aš svajoju tik 
apie viena: tapti jo bendradarbiu Paryžiaus aukštosios 
pedagoginės mokyklos laboratorijoje. 

Jaunas gydytojas dirbo asistentu daktaro Bejerio kli- 
nikoje. Jį vadino Emiliu Ru. Po kurio laiko jis perėjo į 
Pastero laboratoriją ir liko ten iki gyvenimo pabaigos. 
Jis išgarsėjo pats ir išgarsino tą laboratoriją vienu ży- 
miausių atradimų, jam už gyvybę dėkingi tūkstančiai 
vaikų. 

Ru, Šamberlenas, Žuberas ir Tiuiljė buvo pirmieji 
gydytojai, tapę laboratorijos Julmo gatvėje bendradar- 
biais. Atsirado jie kaip tik tada, kai Pasteras, nekreipdamas 
dėmesio į medicinos akademikų norus, ėmė tirti infekcines 
ligas. 

Jis puolė gelbėti gimdyves, net neįtardamas, kad turėjo 
pirmtaką ir kad tas pirmtakas labai liūdnai baigė savo 


dienas. 

Tai buvo Vienoje 1847 metais. Austrijos sostinės pir- 
muosiuose gimdymo namuose dirbo nežymus gydytojas 
akušeris Ignacas Zemelveisas. Ten, kur jis dirbo, ir kitų 
profesorių skyriuose ką tik davusios gyvybę naujam žmo- 
gui Moterys mirdavo. Kaip kokie drugiai, padėję kiauši- 
nius, tarsi tyčia užleisdamos vietą naujiems ateiviams. 

Eiti gimdyti į ligoninę buvo tas pats, kas lipti ant eša- 
foto. Gimdymo karštligė, arba pogimdyminė karštinė, 
visame pasaulyje nuvarydavo į kapus šimtus, tūkstančius, 
dešimtis tūkstančių jaunų motinų, ir niekas nesuprato, 
kodėl taip yra. Kaip koks baisus viesulas be perstojo siau- 
bė ji viso pasaulio gimdymo namus, užsukdavo į sukiu- 
žusias lūšnas, kur rūpestingas vyras, ruošęsis tapti tėvu, 
krapštydavo paskutinius grašius, kad iškviestų gimdyvei 
gydytoją, ir į blizgančius rūmus, kur būsimuosius kuni- 
gaikščius, markizus ir princeses priimdavo ne mažiau 
garsūs gydytojai įžymybės. Nesvarbu, ar jai į nagus pak- 
liūdavo būsimojo valkatos ar būsimojo karaliaus motina, 
liga buvo nepermaldaujama kaip pati mirtis. 

Tos gimdyvės, kurios kreipdavosi gydytojų pagalbos 
ir vis dėlto išlikdavo gyvos, tai tik ne medicinos dėka. 

Vienos gimdymo skyrius nebuvo nei geresnis, nei blo- 
gesnis už kitus bet kurios pasaulio ligoninės gimdymo 
namus. Ir niekas iš gydytojų nekreipė dėmesio į tokį 
įdomų dalyka: kažkodėl moterys, kurių naujagimius pri- 
imdavo paprastos akušerės, mirdavo kur kas rečiau už 
tas, kurios Kreipdavosi profesorių pagalbos. 

Kur paslaptis? 

Paslaptis pamažu buvo atskleista. Akušerės aptarnau- 
davo tik savo gimdyves, sveikas moteris, ir daugiau su 
niekuo neturėjo reikalų — nei su tomis, kurioms pasi- 
taikydavo pūlingų uždegimų, nei su tomis, kurios sirgo 
pogimdymine karštine. Tas gydė profesoriai. Nuo užkre- 
čiamų, sergančių pūliniais ligonių, iš prozektoriumo, kur 
buvo skrodžiami lavonai, jie eidavo prie gimdymo stalo, 
ir vien jų rankų prisilietimo užtekdavo, kad sveika mo- 
teris, ką tik tapusi motina, būtų pasmerkta mirti. 

Visa tai pasibaisėjęs suprato Ignacas Zemelveisas ir 
visus profesorius, tarp jų ir save, ėmė vadinti žudikais. 
Jis viešai pareiškė, kad dėl šimtų moterų mirties kaltas 


181 


jis, Ignacas Zemelveisas, kalti visi gydytojai ir profesoriai, 
kurie savo rankomis ir ins.rumentais perneša infekciją 
nuo sergančių moterų, nuo skrostų lavonų sveikoms gim- 
dyvėms. 

Ignacas Zemelveisas neapsiribojo tuo prisipažinimu, 
jis padarė išvadas. Dabar, prieš eidamas prie gimdyvės, 
jis labai stropiai keletą minučių šepečiais trindavo rankas, 
valydavo panages, plaudavo rankas stipriu chlorkalkių 
tirpalu. Po metų jo skyriuje mirtingumas sumažėjo dešimt 
kartų. 

Tai buvo didelė pergalė, kurią gydytojas pasiekė vien 
tik ėmęs rūpestingai plautis rankas. Tai buvo milžiniška 
pergalė, Ignacas Zemelveisas džiaugėsi ja ir visaip agita- 
vo Vienos gydytojus pasekti jo pavyzdžiu. 

Bet gydytojai jį užsipuolė, drabstė purvais, šaukte 
šaukė, kad visi tie prasimanymai neturi mokslinio pagrin- 
do, kad lepios chirurgo rankos genda nuo ilgo plovimo ir 
nuo chlorkalkių, kad pogimdyminė karštinė atsiranda 
pati savaime ir niekas neturi teisės dėl to kaltinti gydy- 
tojų — humaniškiausių žmonių pasaulyje. 

Kokie niekai — plauti nuo rankų tariamą infekciją, 
bambėjo senojo požiūrio šalininkai, bijoję, kad naujovės 
ir Zemelveiso idėjos atims iš jų pelningą uždarbį. 

Vyti Ignacą Zemelveisą iš klinikos, lauk jį, lauk!.. 

Ir išgujo. Išvarė ir užmiršo. O profesorius Zemelveisas, 
kuris trisdešimčia metų anksčiau už Pasterą ir dvidešimčia 
anksčiau už Listerį suprato, kaip išsigelbėti nuo pūlinės 
infekcijos, susirgo ir žuvo psichiatrinėje ligoninėje. Lis- 
teris ir Pasteras net girdėti negirdėjo nieko apie jį. Kaip 
ir anksčiau mirdavo jaunos motinos, palikdamos savo 
vaikus našlaičiais, kaip ir anksčiau Paryžiuje iš devynio- 
likos gimdyvių viena turėdavo atsisveikinti su gyvenimu. 
Nenuostabu, kad prancūzės nusprendė geriau visai negim- 
dyti, negu mirti pačiame žydėjime, nes gimdymas buvo 
tapęs savotišku maru. 

1858 metais Medicinos akademijoje prasidėjo diskusija 
apie pogimdyminės karštinės priežastis, trukusi keturis 
mėnesius. Tai buvo tikros tuščiakalbystės varžybos — 
niekas negalėjo ką nors rimtesnio pasakyti, išskyrus tai, 
kad moterys žūva dėl nežinomos priežasties, o gydytojai 

yra bejėgiai. Tik profesorius Truso — vienas iš pirmųjų 
pripažinęs didžiuosius Pastero nuopelnus medicinai — pa- 
sakė maištingą kalbą. Pogimdymines infekcijas jis paly- 
gino su pooperacinėmis komplikacijomis ir drįso spėti, 
kad ir viena, ir kita galbūt sukelia mikroorganizmai. Bet 
jo žodžiai paskendo hipotezių ir prieštaravimų vande- 
nyne. 

Daugiausiai buvo kaltinami prasti ligoninių pastatai. 


1863 metais viena labdarybės draugija Paryžiaus apylin- 
kėse išsinuomojo toliau nuo miesto esantį švarų namuką 
ir čia paguldė operacijai dešimt moterų. Po kiek laiko 
iš čia buvo išnešta dešimt karstų. Nė viena ligonė neliko 
gyva. 

1864 metais penktadalis visų gimdyvių Paryžiuje mirė 
nuo pogimdyminės karštinės. Kai kuriuos gimdymo namus, 
tikrus mirties židinius, prireikė uždaryti. Juos visaip keitė, 
perstatinėjo, tikėdamiesi išvaryti „epidemijos dvasią . 
Bet kai po dvejų metų juose vėl atsirado moterų, mirtin- 
gumas padidėjo: dabar jau mirdavo 25 procentai gim- 
dyvių. 

„Dėl kažkokių neaiškių priežasčių, — rašo vienos ligo- 
ninės gydytojas, — vienai iš gimdyvių prasideda pogim- 
dyminė karštinė. Ligoninė tampa infekcijos židiniu, o ka- 
dangi infekcija plinta labai lengvai, prasideda epidemija“. 

Bet kaip, kokiais keliais plinta ta infekcija? Ir kas ji 
yra, jeigu ne mikrobas? 

Kai Pasteras puolė į kovą su ta stichine nelaime, jis 
jau buvo gerai apsiginklavęs. 

Prieš tai, 1874 metų rugsėjo mėnesį jo vardu atėjo 
paketas. Antspaudas — Edinburgo, braižas nepažįstamas. 
Nieko nenujausdamas, Pasteras atplėšė voką. Ant stalo 
iškrito maža brošiūrėlė. Ponia Paster nustebusi žiūrėjo, 
kaip nušvito Pastero veidas skaitant smulkiai prirašyto 
laiško eilutes. 

„Brangusis pone Pasierai! Leiskite man pasiūlyti Jūsų 
dėmesiui brošiūrą, kurią siunčiu su šiuo laišku. Joje apra- 
šau kai kuriuos savo bandymus tuo klausimu, kurį Jūs taip 
puikiai nagrinėjote: iš mikroskopiškų organizmų teorijos 
ir rūgimo. Puoselėjau viltį, kad Jums bus įdomu paskaityti 
mano darbelį apie organizmą. kurį Jūs pirmasis aprašėte 

straipsnyje „Apie vadinamąjį pienarūgštį rūgimą“. Neži- 
nau, ar Jums buvo patekęs į rankas „Britanijos chirurgi- 
jos metraštis”? Jeigu kada nors skaitėte jį, tai, matyt, 
pastebėjote, kad ten retkarčiais pasirodo pranešimai apie 
naują antiseptinę sistemą, kurią tobulinu jau 9 metus. 


Leiskite man pasinaudoti proga ir pareikšti Jums nuo- 
širdžią padėką už tai, kad savo nuostabiais tyrimais įrodėte 
mikroskopiškų organizmų — puvimo sukėlėjų buvimą. 
Tai vienintelė teisinga teorija, kurios pagalba bus galima 
sukurti tikrą antiseptikos sistemą. 

Jeigu kada nors būsite Edinburge, esu įsitikinęs, kad 
aplankęs mūsų ligoninę patirsite tikrą malonumą matyda- 
mas, kokią milžinišką labdarą padarė žmonijai Jūsų darbai. 
Ar verta man pridurti, kad būsiu be galo laimingas galė- 
damas pats parodyti Jums, už ką dėkinga Jums chirur- 
gija? 

Atleiskite už drąsą ir patikėkite nuoširdžia pagarba. 
Jūsų Džozefas Listeris“. 

Tas šiltas garsaus anglų chirurgo laiškas, jo žodžiai 
apie labdarą žmonijai ir chirurgijai kaip balzamas nuplovė 
Pastero sielos žaizdas. 

Netrukus po Listerio laiško ir brošiūros per vieną iš 
Mokslų akademijos posėdžių prie Pastero priėjo aukštas 
žilas kilnios išvaizdos ir protingo, gražaus veido žmogus 
ir, netardamas nė žodžio, žemai jam nusilenkė. Pasteras 
sutriko. Nuo sumišimo jo akyse ištryško ašaros. O rūstus, 
išraiškingas žilo žmogaus veidas suspindo, kai jis ištiesė 
Pasterui ranką: 

— Mano pavardė Sedilas, priklausau prie ištikimiausių 
jūsų gerbėjų... 

„Sedilas! — aiktelėjo Pasteras.— Tas pats chirurgas 
Sedilas, kuris per karą rašė garsiuosius laiškus apie su- 
žeistųjų ŽžŽuvimą nuo pūlinės infekcijos ir apie tai, kaip 
tolimame Glazge Listeris kovoja su ja!“ 

Pasidavęs savo karštos sielos polėkiui, Pasteras pagar- 
biai apkabino chirurgą, po karo išrinktą Paryžiaus mokslų 
akademijos garbės akademiku. Tą dieną akademikas Sedi- 
las rengėsi skaityti pranešimą „Apie pono Pastero darbų 
įtaką chirurgijos raidai“. 

Jis kalbėjo apie tai, kaip Pastero atradimai pakeitė 

ir apvertė aukštyn kojom visą chirurgiją, kaip Pastero 
principų taikymas žaizdų gydymui leido Listeriui sukurti 
naują to mokslo ramstį — antiseptiką, kaip jų abiejų dėka 
dabar galima daryti tas operacijas, kurios dar neseniai 
buvo laikomos mirtinomis. Iš įvairių vietovių, kur tik 
taikoma antiseptika, ateina pranešimai apie sėkmingas 
operacijas. Jis pasiūlė mikroskopiškus organizmus, tu- 
rinčius pernelyg daug pavadinimų ir keliančius sąmyšį 
žmonių protuose, vadinti mikrobais, nes atėjo laikas, kai 
jau nė vienas save gerbiantis mokslininkas, ar jis būtų 
gamtininkas, ar gydytojas, nebegali jų nepripažinti. Pra- 
nešimą jis baigė žodžiais: „Mūsų akivaizdoje mezgasi 
ir gimsta nauja chirurgija, mokslo ir meno duktė, kuri 
bus toli gražu ne paskutinis mūsų amžiaus stebuklas ir 
su kuria bus susiię šaunūs Pastero ir Listerio vardai". 

Listerio laiškas ir Sedilo pranešimas sustiprino Pastero 
ryžtą. Vienoje ligoninėje gavęs šiek tiek pogimdymine 
karštine sergančios moters kraujo, jis pradėjo tyrimus. 

Jam buvo žinoma, kad Rusijos, Olandijos, Vokietijos, 
Austrijos ir Danijos gimdymo namuose sėkmingai taikoma 
antiseptika, kad net pačiame Paryžiuje, nepaisydamas 
akademinių ginčų ir prieštaravimų, gydytojas Tarnjė gim- 
dymo namuose ėmė vartoti karbolio rūgštį ir jau sulaukė 
gerų rezultatų. Ten, kur su gimdymo infekcija buvo kovo- 
jama ne žodžiais, o antiseptika, ji ėmė trauktis. 

Lašas po lašo Pasteras tyrė sergančios moters kraują 
ir kiekvieną kartą regėjimo lauke matė ilgas mikrobų 
virtines, kurių anksčiau nebuvo sutikęs. Tos grandinės, 
panašios į karolių vėrinius, žadino mintis apie laidotuvių 
giesmes, bet pačios buvo gyvos. Jų visada būdavo pogim- 
dymine karštine sergančių kraujyje, visuose mėgintuvė- 
liuose, kuriuos tyrė Pasteras. 

Jis nutarė išauginti tų padarų grynąją kultūrą. Mikro- 
bai puikiai apsiprato maitinamojoje terpėje, dabar Pasteras 
galėjo sėti juos iš vieno mėgintuvėlio į kitą. 

Jis dar nebuvo pasirengęs lemiamam mūšiui, jis dar 
suko galvą, kaip įrodyti, kad kaip tik šitie mikrobai — 
mažyčiai rutuliukai, susijungę į grandinėles,— yra tikrieji 
pogimdyminės karštinės sukėiėjai. Jam reikėjo nustatyti, 
ar susirgs karštine jūros kiaulytės, baltosios pelės arba 

šunys. Žodžiu, jis kartu su savo ištikimais bendradar- 
biais, tarp kurių jau buvo keli gydytojai, dar tik rengėsi 
pradėti svarbiausius tyrimus, kai staiga vienas atsitikimas 
pagreitino įvykius. Ir Pasteras, net pats to nesitikėdamas, 
Medicinos akademijos posėdyje paskelbė atradęs naujus 
mikrobus. 

Garsus gydytojas tą dieną ne mažiau garsiems savo 
kolegoms pasakojo apie pogimdyminę karštinę, apie tai, 
kokią reikia daryti tvarką ligoninėse, kad jose visada 
būtų grynas oras, kaip reikia maitinti gimdyves, kad jų 
organizmas savaime neužsikrėstų, kai jį nusilpnina gimdy- 
mas. Jis kalbėjo labai gražiai ir nelabai aiškiai neišma- 
nantiems: vartojo lotyniškus pavadinimus, apie kuriuos, 
pavyzdžiui, Pasteras neturėjo jokio supratimo. 

Gana ilgai Pasteras klausėsi stengdamasis paslėpti su- 
sierzinimą. Paskui staiga pratrūko. 

— Visa tai niekai, — nemandagiai pertraukė autorių.-- 
visa tai neturi nieko bendra su svarstomu klausimu. Po- 
gimdyminė karštinė niekada neatsirasdavo dėl moterų 
išsekimo ir negali atsirasti pati savaime. Pogimdyminės 
karštinės epidemijas sukeliate jūs paiys, gydytojai,ir visas 
mūsų medicinos personalas. Ant savo kostiumų, rankų, 
instrumentų jūs patys pernešate iniekciją nuo sergančių 
moterų prie sveikų. Ir kol jūs spyriositės ir nepanorėsite 
atmerkti akių ir pažvelgti tiesai į akis, tol pogimdyminė 
karštinė žudys Prancūzijos moteris, jūsų pačių žmonas, 
seseris ir dukras... 

To jau buvo per daug. Jis peržengia ribas, tas nemokše 
chemikas! 

Bet Pasteras niekam neleido atsikvošėti iš nuostabos. 
Jis jau matė, kaip iš pasipiktinimo ima žibėti jo kolegų 
akys, kaip jie, nustebę ir priešiškai nusiteikę, stebi jį pro 
akinių viršų. Ir jis tarė: 

— Pogimdyminę karštinę sukelia mikrobas. Vienintei< 
galimybė nusikratyti juo — neleisti jam patekti į moters 
organizmą. Kaip tai padaryti, dabar jūs visi žinote, tik 
nesuprantu, ko dar reikia, kad jūs pagaliau patikėtumėte 
antiseptika, vienintele priemone išsigelbėti nuo mikro- 
bo... 


Susirinkę gydytojai buvo pernelyg pasipiktinę — nie- 

Kas iš jų tuo momentu nesurado, ką atsakyti. Paskui vi- 
siškoje tyloje pasigirdo paties pranešėjo balsas. Šypsoda- 
masis jis metė Pasterui tik vieną frazę: 

— Vargiai jums ar kam kitam pavyks surasti tą su- 
kėlėją! 

Tada Pasteras vėl pašoko iš savo penktosios kėdės ir 
nuėjo prie juodos lentos, kabojusios už pranešėjo nugaros. 
Jis čiupo kreidą ir garsiai pareiškė: 

— Aš suradau tą mikrobą. Štai jums jo atvaizdas... 

Lentoje atsirado neilga apskritų kūnelių grandinė. 

Posėdyje dalyvavo daug gydytojų ir studentų. Užsi- 
miršę, kur esą, jie pašoko iš savo vietų ir apspito Pasterą. 
Gydytojai buvo neapsakomai nustebę — kas jau kas, o 
jie tai tikrai žinojo, kad Pasteras pirmą kartą susiduria 
su gimdymo namais. Iš kur toks jo įsitikinimas? 

Kol prie lentos triukšmavo medikai, kol akademikai 
piktinosi ta maišatimi, o pirmininkas veltui bandė daryti 
tvarką, Pasteras nusišluostė kreiduotą ranką ir nuėjo prie 
savo krėslo. 

Pakeliui jis metė dar vieną repliką: 

— Aš galiu rasti tą mikrobą, paėmęs kraujo iš ligo- 
nės piršto... 

Paskui jis atsisėdo į savo vietą ir pats sau ištarė, bet 
taip, kad girdėtų kaimynai: 

— Aš priversiu juos daryti tai, kad ir kiek man kai- 
nuotų... 

Jis turėjo omeny gydytojus ir chirurgus bei antisep- 
tiką. Parodęs jiems pogimdyminės karštinės sukėlėją, Pas- 
teras norėjo priversti medikus pagaliau skaitytis su tais 
grėsmingais mažais padarais, su mikrobais, kurie, didžiau- 
siu jo įsitikinimu, yra visų infekcinių ligų sukėlėjai. 

Jo laboratorija dabar būdavo pilna studentų ir jaunų 
gydytojų. Jie grūdosi prie mikroskopo, dažnai trukdė 
dirbti, bet Pasteras mėgo jų draugiją ir noriai aiškindavo 
viską, kas tik juos domindavo. Argi jis nebuvo užsibrėžęs 
įtikinti medikus, kad mikrobai pavojingi ir kad būtina 
su jais kovoti? O dabar, kai jie pagaliau ėmė taip karštai 
domėtis tyrimais, argi ne jo pareiga priversti juos pamėgti 
tuos tyrimus ir patiems įsitikinti, jog jis teisus? 

Jis noriai atsakinėjo į visus nustebusių medikų klau- 

2». Jis megdave kartais visus suburti šalia savęs — 
iaokinius ir tuos, kurie čia atėjo atsitiktinai, — ir įkvėpimo 
pagautas perskaityti jiems nedidelę paskaitą. 

— Kiek apmąstymų man kainavo tie rezultatai! — 
kalbėjo jis.— Kuo daugiau eksperimentuoji tirdamas ge- 
malus, tuo viskas darosi aiškiau ir tuo daugiau teisingų 
minčių apie užkrečiamų ligų priežastis! Argi neįdomu, 
kad vynuogyne, kuriame dariau bandymus, nebuvo nė 
vieno žemės lopinėlio, kuris, taip sakant, nebūtų galėjęs 
supūdinti nukritusios vynuogės, o mano sutvarkytoje 
oranžerijoje žemė pasirodė esanti visiškai nepajėgi įvyk- 
dyti to uždavinio? Kodėl? Ogi todėl, kad aš uždengiau 
tą žemę stiklu. Kiekvienos ant žemės nukritusios vynuogės, 
jeigu galima taip pasakyti, mirtis yra tik parazitų, kuriuos 
aš pavadinau sacharomicetais, veiklos rezultatas. O ant 
tų mažų žemės lopinėlių, kuriuos pridengiau stiklais, nieko 
panašaus neįvyksta. Tie keli kubiniai metrai oro, tie keli 
kvadratiniai metrai dirvos keletą mėnesių buvo visuoti- 
nio užkrėtimo židinio centre ir nebijojo to užkrėtimo... 

Šiek tiek vilkdamas kairiąją koją, dešine, sveika ranka 
glostydamas trumpą barzdelę, jis vaikštinėjo siauru praė- 
jimu laboratorijoje tarp jį supančių klausytojų, spindin- 
čiomis akimis įsižiūrėdamas į jų veidus. Paskui sustojo 
kambario vidury šalia dviejų savo mokinių — Ru ir Šam- 
berleno — ir iškilmingai paskelbė: 

— (Galima manyti, kad kada nors ateis diena, kai 
plačiai taikomos profilaktikos priemonės nugalės rūsčią 
epidemijų rykštę, sėjančią siaubą ir paniką tarp gyventojų, 
kai nuo žemės paviršiaus dings tokios baisios ligos, kaip 
geltonoji karštligė, siaučianti Senegale ir Misisipės slė- 
nyje, arba kita, galbūt dar baisesnė liga, buboninis maras, 
žudęs Volgos pakrančių gyventojus. 

Kaip toli į priekį jis žiūrėjo! Jo pranašvstės išsipildė, 
ir ilgainiui, praėjus dešimtmečiams, medicina ėmė vis 
daugiau ir daugiau reikšmės teikti profilaktikai. Labai 
seniai Volgos pakrančių gyventojai užmiršo net patį bubo- 
ninio Maro pavadinimą, Tarybų Rusijoje išnyko maliarija, 
cholera, raupai, daug ypač pavojingų infekcijų liko tik 
prisiminimuose. Mokslininkai gali likviduoti kiekvieną 
infekciją. Žinoma, ten, kur socialinė santvarka sukuria 

reikalingas sąlygas, kur nėra baisių lūšnų — infekcijos 
židinių, kur liaudies sveikatos apsauga svarbiausias vals- 
tybinės reikšmės klausimas. 

Jo pranašystės pildėsi ir pildosi dabar. O tie, kas tą 
dieną jo klausėsi, visiems laikams įsiminė pasakytus žo- 
džius ir šventai jais patikėjo. 

Bet jis toli gražu ne visas savo pranašystes buvo pag- 
rindęs moksliniais eksperimentais... Pasteras atrastuoju 
pogimdyminės karštinės sukėlėju — dabar jis žinomas 
streptokoko pavadinimu — nė karto nebuvo užkrėtęs nė 
vieno laboratorinio gyvūno. 

Bet jis buvo taip įsitikinęs savo tiesa, tokia įtikinama 
buvo visa jo ankstesnė eksperimentinė praktika, tokios 
genialios jo hipotezės, kad jis leido sau skelbti jas kaip 
tiesas. Ir kas nuostabiausia — jis niekada neklysdavo! 
Ne tik savo bandymais, kur niekas negalėjo jo paneigti ir 
kur viskas buvo griežtai moksliškai įrodyta, bet ir savo 
hipotezėmis, spėliojimais. 

Kartą iš Diuklo furunkulo jis ištraukė truputį pūlių, 
pasėjo juos sterilizuotame sultinyje ir aptiko ten mažyčius 
gyvus rutuliukus. Jis paskelbė, kad jie yra furunkuliozės 
sukėlėjai. Vienas gydytojas, susidomėjęs ta naujiena, pa- 
siuntė pas jį ligonį, kamuojamą daugybės furunkulų. Ir 
jo pūliuose Pasteras aptiko tuos pačius rutuliukus. Be to, 
kartą Truso ligoninėje jis stebėjo operuojamą mergaitę, 
sergančią kaulų čiulpų uždegimu — osteomielitu. Jis pa- 
ėmė kelis lašus mergaitės pūlių ir juose taip pat rado tų 
pačių rutuliukų. 

Ir daug negalvojęs paskelbė, kad osteomielitas yra ne 
kas kita, o kaulų furunkuliozė, nes ir vieną, ir kitą ligą 
sukelia tie patys mikrobai. 

Ir vėl jis buvo teisus: tų rutuliukų, tų mikrobų — sta- 
filokokų — tikrai visada būna furunkuliozės ir osteomieli- 
to pūliuose, jie yra pagrindiniai tų ligų sukėlėjai. 

Atrodytų, ką bendra turi spuogas ant kaklo ir sunkiau- 
sios kaulų čiulpų ligos, paverčiančios žmogų invalidu, 
o dažnai ir mirtinos? Kam iš gydytojų būtų atėję į galvą 
palyginti tas dvi, atrodytų, visiškai skirtingas ligas, su 
tokia nepanašia klinikine eiga, simptomais ir padariniaisė 
O jam atėjo. Atėjo, nes ir viena, ir kita buvo, jo nuomone, 

užkrečiamos ligos, nes ir čia, ir ten susidero pūlinys —- 
puvimas, mikrobų gyvybinės veiklos produktas (tą jis 
buvo jau seniai įrodęs). 

Dabar, įveikdamas pasibjaurėjimą ir maudžiantį gai- 
lestį, kurį jam sukeldavo žmonių kančios, jis dažnai ei- 
davo į ligonines lydimas savo padėjėjų Ru ir Šamberleno. 
Prisikrovusi mėgintuvėlių su kultūromis ir sterilizuotų 
pipečių, ši trijulė vaikščiojo po palatas ir dirbo savo šven- 
tą darbą. Ligoninių administracijos priešinosi dėl tų lan- 
kymųsi, gydytojai, ypač seni, atvirai reikšdavo 270 ne- 
pasitenkinimą ir panieką, ligoniai dažnai išsigąsdavo pa- 
šalinių žmonių. Bet Pasteras ėjo pirmuoju, nepaisydamas 
jokių kliūčių, įveikdamas ir tylų, ir atvirą pasipriešinimą. 
Kaip šešėliai visur jį sekicdavo jo mokiniai. 

Jis turėjo vieną uždavinį: įrodyti, kokie galingi yra 
mikrobai, išmokti pačiam ir išmokyti gydytojus nugalėti 
juos. 

Iš tų žygių namo jis grįždavo visiškas ligonis. Koja 
atsisakydavo tarnauti, galva plyšdavo iš skausmo, nak- 
timis jis prasivartydavo iki ryto negalėdamas užmigti. 
Bet „pareiga baigiasi ten, kur prasideda tai, kas neįmano- 
ma“. Ir jis dirbo savo darbą, atlikdamas pareigą žmonijai. 
Būdavo momentų, kai jėgos jį apleisdavo, nemiga ištampė 
nervus, rytais būdavo sunku atsikelti iš lovos. Gydytojas 
įkalbinėjo pailsėti, pasisemti jėgų. Bet Pasteras atkakliai 
laikėsi savo ir, sunkiai vilkdamas savo pusiau paralyžiuotą 
kūną, išeidavo į ligonines. Tada gydytojas nutarė jį pa- 
gąsdinti: 

— Galbūt jums gresia mirtis, o antroji apopleksija — 
tai jau tikrai! 

Mokslininkas nuleido pavargusią galvą, pasikasė barz- 
dą — jaudinimosi požymis — ir santūriai ištarė: 

— Negaliu nutraukti darbo. Jau matau jo pabaigą. 
Kas bus, tas — turiu atlikti pareigą... 

Su baime žiūrėjo į jį Žmona, ašaros sublizgo vienintelės 
likusios gyvos dukters akyse, džiaugsmu suspindo jo 
mokinių akys, kai jie išgirdo tokį atsakymą. 

Jie negalėjo jo negarbinti. 

Tuo metu jis liko visai vienišas Medicinos akademijo- 
je — 1878 metais vasario 10 dieną mirė didysis prancūzų 

fiziologas Klodas Bernaras. Pasteras sunkiai išgyveno 
tą netektį — Klodas Bernaras jam visada būdavo pasiau- 
kojimo mokslui pavyzdys, žmogus, nekreipęs jokio dė- 
mesio į materialines sąlygas, jų niekada neturėjęs. Jo 
garsioji laboratorija rūsyje, kur jis praleido tiek metų 
ir kur prarado sveikatą, visada piktindavo Pasterą. Apie 
ją jis kitados neiškentė nepranešęs pačiam imperatoriui. 
Ir Mokslų akademijoje, ir Medicinos akademijoje jis 
nuolat bendravo su Klodu Bernaru, sėdėjo šalia jo, sem- 
davosi žvalumo iš pritariančios, gudrokos Bernaro šyp- 
senos. Klodas Bernaras atsakydavo jam tokia pat meile ir 
pagarba. Bet staiga paaiškėjo... 

Likus keliems mėnesiams iki mirties, didysis fiziologas 
ėmė daryti fermentacijos bandymus. Kartą savo mylimam 
mokiniui Poliui Berui, laborantui d'Arsenvaliui ir akade- 
mikui gydytojui Morui neaiškiai, kapodamas žodžius, 
prasitarė apie tuos bandymus: 

— Pasterui bus riesta... Pasteras matė tik vieną klausi- 
mo pusę... Aš gavau spiritą be ląstelės... 

Kai susidomėję mokiniai paprašė papasakoti smulkiau, 
jis išsisuko: 

— Pirma apie tai turiu pasikalbėti su Pasteru. 

Tačiau su Pasteru apie tuos bandymus pasikalbėti nes- 
pėjo: sunki liga jį įveikė. Jis taip ir nebepasveiko. 

Po Bernaro mirties Polis Beras ir d'Arsenvalis surado 
sąsiuvinį, datuotą 1877 metų spalio 1—20 dienomis. Tai 
buvo apmatai, matyt, suprantami tik pačiam tyrinėtojui. 
Iš jų nebuvo galima nustatyti, kckiais keliais Klodas Ber- 
naras ėjo prie savo išvadų ir kodėl „Pasterui bus riesta“. 

Mokiniai nutarė paskelbti tas pastabas. Viename žur- 
nalo „Mokslinė apžvalga“ numeryje jos buvo išspaus- 
dintos. 

Pasteras iki tol nieko nežinojo apie savo kolegos ban- 
dymus, keistas jausmas apėmė juos skaitant. Jis negalėjo 
suprasti, kodėl Klodas Bernaras, taip dažnai jam pasako- 
davęs apie savo tyrimus, nutylėjo apie tai, kas buvo nuk- 
reipta prieš jį, Pasterą. Kita verius, jis vertino tą santūru- 
mą, suprato, kad mokslininkas norėjo pirma įsitikinti savo 
tiesa ir tik paskui apie tai kalbėti. 

„Nejaugi šį kartą man reiks ginti savo darbus nuo 

kolegos ir draugo užsipuolimų,— karčiai mąstė Pasteras.— 
Draugo, kuriuo visada žavėjausi? O gal aš tikrai rasiu 
tose pastabose visiškai netikėtus atradimus, galinčius su- 
griauti ir diskredituoti mano teorijas, kurias aš jau laikau 
galutinėmis?" 

Drebančiais pirštais pavartęs žurnalo puslapius jis įniko 
skaityti. Nieko tikro straipsniuose nebuvo. Paaiškėjo, 
kodėl Klodas Bernaras nesistengė skelbti savo užrašų. 
Matyt, jis bandymus buvo tik pradėjęs, o baigti taip ir 
nespėjo. 

Ir čia Pasterui šmėkštelėjo mintis: kodėl jam pačiam 
nepratęsus tų nebaigtų tyrimų, kurių kryptis čia nusakyta? 
Tuo jis deramai pagerbs didžiojo mokslininko atminimą 
ir iš šio darbo atsijos viską, kas kelia abejonių ir nebaigta. 
O visa, kas vertinga, taps mokslo savastimi. 

Viskas, ką čia buvo galima suprasti, aiškiai vedė į vieną 
mintį, o ta mintis neigė Pastero darbus: spiritą sudaro 
tirpus negyvas fermentas, išorinėje aplinkoje esantys mik- 
roskopinių padarų gemalai jam neturi jokios įtakos... 

Ką turėjo daryti Pasteras? Jis nutarė, perduoti tą klau- 
simą svarstyti Mokslų akademijos kolegoms: 

— Jeigu Klodas Bernaras buvo įsitikinęs, kad gali 
įrodyti tas pagrindines išvadas, kurios pateikiamos rank- 
raščio gale, tai kodėl jis slėpė tai nuo manęs? Prisiminda- 
mas, kad iis nuo pirmųjų mano mokslinės karjeros žingsnių 
visada buvo man palankus, darau išvadą, kad užrašai, 
palikti Klodo Bernaro, yra ne kas kita, kaip tų tyrimų, 
kuriais jis manė užsiimti, planas. Jam buvo įprasta kiek- 
vieną savo teiginį pagrįsti bandymais, štai jis ir nutarė 
atlikti eksperimentus, kurie būtų galėję paneigti mano 
požiūrį ir mano gautus rezultatus 

— Aš irgi esu tokios nuomones,— pasakė Bernaro 
draugas ir darbų tęsėjas Armanas Moro,— jis visada re- 
komenduodavo pradėti nuo abejojimų bet kuria teori- 
ja. 

Kalbėjo ir kiti akademikai. Jie sakė, kad pastaboms 
neverta skirti per daug reikšmės ir nėra ko Pasterui gaišti 
laiko bandymų kartojimui. Kiti, priešingai, tvirtino, kad 
pastabos atspindi tikrąsias Klodo Bernaro mintis. 

Išklausęs visus, Pasteras pareiškė: 

— Klodas Bernaras pirmasis man parodė, kad mokslo 
tiesa svarbesnė už draugystės jausmą ir kad aš, savo 
ruožtu, turiu teisę ir net privalau visiškai laisvai svarstyti 
jo pažiūras ir jo nuomonę. Ir todėl aš nedelsdamas imsiuos 
bandymų, kuriuos tik pianavo arba nespėjo baigti Klodas 
Bernaras. 

Ir Pasteras išvažiavo į Jurą, su savimi išsivežė tris 
dėžes su stiklais šiltnamiams, kad keliose dešimtyse vy- 
nuogyno metrų vėl atliktų rūgimo.bandymus. 

Atlikdamas gražius ir įtikinamus bandymus su vynuo- 
gėmis, išeikvojo daug laiko. Patikrino, ar ant žalių vynuo- 
gių nėra mikrobų, ir, įsitikinęs, kad nėra, kai kurias apvy- 
niojo sterilia vata, o kai kurias paliko atviras, tik padėjo po 
stiklu. Kai vynuogės prinoko, Pasteras nuskynė uogas 
nuo kekių, apvyniotų vata, ir nuo buvusių po stiklu ir 
sudėjo jas į uždarus mėgintuvėlius. Kontrolei į kitus mė- 
gintuvėlius įdėjo vynuogių, augusių laisvėje. Visas tris 
rūšis sustatė į termostatą ir šildė mėgintuvėlius iki 25—30 
laipsnių, o po dviejų parų ištraukė juos iš ten ir paaiškėjo, 
kad neapsaugotos vynuogės ėmė rūgti. Bet nė viename 
mėgintuvėlyje, kur buvo įdėta vata apvyniotų vynuogių, 
rūgimas neprasidėjo. Be to, net atviros, bet augusios po 
stiklu vynuogės liko rūgimo nepaliestos. Kartodamas ban- 
dymą Pasteras gaudavo vis tuos pačius rezultatus. Po to 
jis padarė dar vieną eksperimentą. Jis nuvyniojo vatą 
nuo kekių ir pakabino jas ore, o po kurio laiko uogas 
sutrynė. Kaip ir tikėjosi, jos ėmė rūgti. Mikrobai pateko 
iš oro, ir alkoholinis rūgimas vyko įprastine tvarka. 

Nepaprastai atsargiai iš Arbua į Paryžių Pasteras vežė 
keletą kekių, suvyniotų į vatą, kad parodytų jas Mokslų 
akademijoje. Atskiroje greitojo traukinio kupė jis pats, 
ponia Paster ir jų dukra iš eilės visą kelią tas kekes rūpes- 
tingai laikė rankose, kad jų nesukratytų judantis traukinys. 
Išdėliojęs ant katedros tuos beformius baltus paketus, 
Pasteras pasakė: 

— Suspauskite tas kekes taip, kad jas supantis oras 
būtų visiškai švarus, ir aš pažiūrėsiu, ar sugebėsite rasti 
bent rūgimo pėdsakų... 

Knygoje „Kritinė pomirtinio Klodo Bernaro straipsnio 


apie fermentaciją analizė“ Pasteras papasakojo apie tuos 

bandymus ir apie gautus rezultatus: rūgimas įmanomas 
tik dalyvaujant mikrobams. 

Pasteras ir vėl įrodė savo tiesą... 

O iš tikrųjų teisus buvo ir Klodas Bernaras. Visa tai 
paaiškėjo gerokai vėliau: M. Manasejinas Rusijoje ir 
broliai E. ir G. Buchneriai Vokietijoje atrado, kad mielės 
turi fermento, kuris, net visiškai sunaikinus mielių ląsteles, 
skaido cukrų į spiritą ir anglies dioksidą. Rūgimą gali 
sukelti ir grynai cheminiai fermentai. Bet svarbiausia, 
kad tie fermentai yra ne kas kita, kaip tų pačių mikroorga- 
nizmų gyvybinės veiklos produktas. Vadinasi, be jų rūgi- 
mas vis dėlto neįmanomas. 

Pastero sukurtas mikrobų tyrimo metodas laiduodavo 
sėkmę, nes buvo be galo tikslus ir vaizdus. Jis tyrė mikro- 
bus ir jų poveikį aplinkai, kurioje jie tarpsta, nesvarbu, 
ar tai rūgstantis skystis, ar žmogaus kūnas. „Jis įrodė, 
kad su tais be galo mažais ir be galo sudėtingais objektais, 
kokie yra jo tyrinėti gyvūnai, mes galime eksperimentuoti 
taip pat tiksliai ir gauti tokius pat apčiuopiamus rezultatus, 
kaip darydami kokį nors labai paprastą fizikos arba che- 
mijos bandymą,— rašė Timiriazevas,— štai kur jo svar- 
biausioji jėga. Kur benueiių ateities mokslas, kiek bepasi- 
keistų jo uždaviniai, jis žengs jo atrastu keliu . 

Ieškodamas tų kelių šis ligotas, bet veržlus, mokantis 
atkakliai siekti tikslo žmogus prarado daugybę jėgų. Atro- 
dė, dabar tai jau galėtų pailsėti, pasimėgauti savo šlove. 
Juk dalyvavo tarptautiniame šilkininkystės kongrese, kur 
Rusijos, Austrijos, Prancūzijos ir Italijos delegatai džiū- 
gaudami dėkojo jam už šilkininkystės išgelbėjimą, o jo 
vardas puikavosi ant pastato frontono, kuriame vyko 
kongresas. Jis gavo nacionalinę premiją už savo tyrimus, 
atnešusius Prancūzijai šlovę ir pinigus: 12 000 franky pen- 
siją iki gyvos galvos, prilygstančią atlyginimui, kurį jis 
gaudavo būdamas katedros vedėju Sorbonos universitete. 
Dabar jis galėjo atsisakyti paskaitų universitete. Kai kurie 
geranoriai, tie, kurie nesuprato, kad jo gyvenimas yra 
tarnavimas mokslui, patarčavo: 

— Dabar, brangusis drauge, reikia pagyventi savo 
artimiesiems, tiems, kurie jus taip myli, ir truputį pačiam 
e Oyen pačiam sau? Tai ir reiškė gyventi savo tyri- 

mams, savo mokiniams, savo laboratorijai ir, žinoma, savo 
šeimai. Bet šeima kaip tik ir nereikalavo, kad jis ilsėtųsi 
ant laurų. Nors ir varginantis, neramus buvo šeimyninis 
mokslininko gyvenimas, ponia Paster jo kitokio neįsivaiz- 
davo. Jai rūpėjo tik, kad vyras laikytųsi teisingos uie- 
notvarkės ir griežto režimo. Laiku valgyti, laiku gulti, 
laiku truputį pasivaikščioti. Tai palaikydavo sergančio 
Pastero jėgas ir ramindavo jo mylinčią žmoną. Tačiau 
ir tas režimas nueidavo vėjais, kai Pasteras vėl pasinerda- 
vo į neištirtą sritį. Nei miego, nei poilsio nei sau, nei savo 
bendradarbiams. Jokių kalbų apie sveikatą, jokių nuolaidų 
sau. Kai prireikdavo žūt būt išspręsti kokią nors problemą, 
jis tapdavo despotu, iš savęs, iš savo jaunų padėjėjų bei 
mokinių išspausdavo viską, ką tik galėdavo. Bet nei jis — 
nors ir keista, nei jie — dar keisčiau — niekada nesiskųs- 
davo. Be to, niekas iš jų nė nemanė, kad galima gyventi 
kitaip, kai tavęs laukia neišspręstas uždavinys. 

Tai buvo tas pats uždavinys, prie kurio tuo pat metu 
plušėjo Robertas Kochas, kuris visai neseniai, 1876 metais, 
Breslavlyje universiteto profesoriaus namuose paskelbė 
suglumusiems mokslininkams, kad rado mikrobą — juod- 
ligės sukėlėją. Apstulbinęs visus tokiu pareiškimu, visa 
kita jis be jokių gražbylysčių tiesiog parodė gerbiamam 
mokslininkų susirinkimui. Ir siūlų pavidalo bakterijų kul- 
turas, ir baltąsias peles, kurioms tomis bakterijomis galima 
sukelti juodligę. Įšvirkšdamas joms į uodegą mikrobų 
bei jų sporų, užkrėsdavo vargšes peles,ir visos žūdavo 
nuo juodligės. Paskui Kochas visiems norintiems rodydavo 
pro mikroskopą tų pelių kraują, knibždėte knibždantį 
tų pačių bacilų. 

O 1875 metais Pasteras atsitiktinai susipažino su jaunu 
gydytoju, atvažiavusiu iš tolimos šalies, kaip ir daug kitų 
medikų, į jo laboratoriją mokytis naujo, jo sukurto mcks- 
lo — bakteriologijos. 

Tą jauną gydytoją pristatė Ru. Pasteras mandagiai 
paspaudė jam ranką, pasakė, kaip pridera,— sveiki at- 
vykę — ir jau rengėsi eiti į savo kabinetą, bet staiga su- 
kluso. 

— Tai gydytojas Sklifosovskis iš Rusijos,— pasakė 
Ru. 

Hm... Iš Rusijos... Sibiras — juk tai Rusija. O juodligės 
(Sibiro opos) tėvynė, matyt, yra Sibiras... Įdomu. 

Ir garsiai paklausė: 

— Ar jūs susipažinęs su tokia liga, kaip juodligė, dak- 
tare? Gal žinote, ką ji ten, savo tėvynėje, išdarinėja? 

Jis labai norėjo paklausti: ir kas ji apskritai yra? Nors 
ir rengėsi tirti juodligeę, bet dar nė karto nebuvo matęs ja 
sergančio gyvūno. Bet jis susilaikė, nes jaunas rusų gydy- 
tojas nieko aiškaus negalėjo pasakyti — jis buvo chirur- 
gas. 

Ir štai dabar, turėdamas jau penkiasdešimt metų, su- 
pamas garsaus mokslirinko šlovės, Pasteras pagaliau ėmė 
tirti tą užkrečiamą ligą — juodligę. Taip prasidėjo jo 
neįtikėtinas, faniastiškas kelias į pasaulinį garsą, į stulbi- 
nančias šlovės viršūnes. 

Taigi juodligė — milijonus avių ir kitų naminių gyvulių 
nusinešantis maras, liga, apie kurią labai daug ir labai 
seniai kalbama ir kurios vien pavadinimas nuo seno kelia 
siaubą. 


„„BET MES PRIVERSIME JUOS 
TARNAUTI ŽMONIJAI 


Nauja doktrina laukia medicinos. Jos ateitis puiki... 


Bulė 


Niekas nežino, kada žemėje pirmą kartą pasirodė juod- 
lige (Sibiro opa). Matyt, labai seniai; legenda pasakoja — 
dar Mozės laikais. Nors juodligė vadinama Sibiro liga, 
iš tikrųjų yra paplitusi beveik visame pasaulyje: Rusijoje, 
Italijoje, Ispanijoje, Vengrijoje, Prancūzijoje, Egipte — 
valstybių sienos jai neegzistuoja. Ji užgriūna tarsi iš dan- 
gaus. Žaibiškai prasidėjusi epidemija nusineša šimtus 
tūkstančių avių, arklių, karvių, dažnai pasiglemžia pusę 
bandos. 

Gelbėtis nuo jos nėra kaip: ji praeina savaime, kaip 
savaime ir aisiranda. Gyvulių augintojams ji tokia pat 
baisi, kaip skėrių antplūdis žemdirbiams. Ji ne tik nus- 
kurdina žmones, bet ir atneša mirtį: nuo gyvulių užsikrėtę 
žmonės miršta baisiai kent+dami. 

Prancūzija kasmet atiduodavo duoklę tam marui. Žemės 
ūkio rajonuose paeiliui, o kartais ir visuose iš karto kilda- 
vo epidemijos. O kai kuriuos juodligė aplankydavo beveik 
kasmet. Juos vadindavo prakeiktais. 

Juodligės bakterijos buvo atrastos seniai, bet niekus 
nemanė, kad būtent jos sukelia ligą. Dar 1837 metais vienas 
veterinarijos mokyklos dėstytojas kaip įdomų kuriozą 
savo mokiniams pro mikroskopą pademonstravo mažas 
„lazdeles“, kurias jis pastebėjo nuo juodligės kritusių 
gyvulių kraujyje. Tirdami nuo juodligės kritusių avių 
kraują, Davenas ir Rajė taip pat rado tuos lazdelių pavidalo 
kūnelius ir taip pat neatkreipė į juos ypatingo dėmesio. 

Ir tik perskaitęs Pastero darbus apie savaiminį gyvybės 
atsiradimą, Davenas susigriebė: ar mano lazdelės kartais 
nėra juodligės sukėlėjai, kaip Pastero atrasti vibrionai 
paaiškėjo esą irimo ir rūgimo sukėlėjai?.. 

Davenas padarė bandymą: paėmė nuo juodligės kri- 
tusių dvylikos avinų kraujo, kuriame buvo pilna lazdelių 
pavidalo kūnelių, tą kraują įskiepijo triušiams, ir triušiai 
visi iki vieno krito nuo juodligės. O jų kraujyje Davenas 
rado tų pačių keistų, iš pažiūros nejudrių lazdelių. Jas 
pavadino bakteridijomis — mažomis bakterijomis — ir 
paskelbė, kad jos yra tikroji ligos priežastis. 

Bet, užuot ėmęsi gelbėti nuo mirtinos ligos, moksli- 
ninkai pradėjo dėl jos ginčytis. 

Kiek daug laiko tada buvo gaištama beprasmiškiems 
ginčams, trukdantiems sutelkti dėmesį svarbiausiems 
dalykams. Kiek žodžių ir energijos būdavo išliejama, kiek 
jėgų išeikvojama. Visa tai trukdė darbui, reikalingam 
neatidėliojamam kovos su ligomis darbui. 

Įsišaknijęs požiūris į savaiminę ligų kilmę, Virchovo 
ląstelių patologija, kitų nepajudinamų autoritetų nuomo- 
nė, pavojus likti kvailiu — visokiais motyvais vadovau- 
davosi tie prakeiktieji ginčininkai, mokslo konservatoriai, 
gulę atradėjams skersai kelio ir neleidę jų atradimams 
brandinti vaisių. 

Bet tą kartą nebuvo apsiribota žodžiavimusi. Bandymai 
sparčiai brovėsi į medicinos mokslą. Mokslininkai ėmė 
suprasti: esmė ne tai, kas ką perrėks, prieštaravimus reikia 
įrodyti eksperimentais, tada nebus ko rėkauti. 


Du profesoriai — Žajaras ir Lepla — kariavo su Dave- 
nu jo paties ginklais. Šartro provincijoje tais metais įsi- 
siautėjo epidemija. Krito labai daug gyvulių. Gauti nuo 
juodligės kritusios avies ar karvės kraujo nebuvo sunku. 
Sėdėdami Val de Grase, Žajaras ir Lepla iš Šartro parsi- 
siųsdino šiek tiek nuo juodligės kritusios karvės kraujo. 

Vasarą ten buvo nepaprastai karšta, karvė krito prieš 
tris dienas, ir kraują atsiuntė jau iš kailių lupyklos. 

Tos nelaimingos karvės kraują du profesoriai įskiepijo 
triušiams. Triušiai nusibaigė baisiai kentėdami. Žajaras 
ir Lepla pro mikroskopą ištyrė jų kraują. Daveno bakteri- 
dijų ten neradę, suskato apie tai paskelbti viešai. Žinoma, 
jiedu neabejojo ta Daveno pranešimo dalimi, kur jis 
kalbėjo matęs sergančių gyvūnų kraujyje bakteridijas. 
Jie tik ginčijo išvadas: bakteridijos nėra ligos sukėlėjai, 
jeigu jų nėra užsikrėtusiame ir kritusiame nuo juodligės 
triušyje; jos tėra atsitiktinės palydovės. 

Davenas negalėjo sutikti — jam buvo aišku, kad bak- 
terijos nėra palydovai, o kaip tik ligos sukėlėjai. Jis nus- 
kubėjo pas savo priešininkus, pažiūrėjo kritusio triušio 
kraują, bakterijų jame nerado. Bet kei tą kraują įskiepijo 
kitam triušiui — tas žuvo visiškai taip pat, kaip pirma- 
sis. 

„Kur čia šuo pakastasė — mąstė Davenas,— galbūt 
jie užkrėtė triušius ne juodlige? Kur įrodymai, kad karvė 
sirgo juodlige ir kad triušiai krito nuo josė Įrodymų nė- 
ra... 

Ir Davenas paskelbia, jog tai buvo ne juodligė, o kaž- 
kokia kita liga. Jis taip pat mandagus, kaip ir jo priešinin- 
kai: jis neabejoja, kad jie buvo įsitikinę savo duomenimis, 
juos suklaidino Šartro veterinarai. 

Įtūžę profesoriai kartoja bandymą, gavę prieš dvi 
dienas nuo juodligės kritusio avino kraujo. Bandymas 
padarytas. Triušiai nugaišta. Bakterijų nėra. Davenas nie- 
kuo negalėjo atremti to fakto. Tačiau būdamas įsitikinęs, 
kad jis teisus, užsispyręs tvirtino, kad tai buvo dvi skirtin- 
gos ligos, kad juodligę turi sukelti bakterijos ir kad vete- 
rinarai kažką painioja. 

Na ir prasidėjo tradicinė polemika: žodžiai, žodžiai, 
žodžiai. Buvo akivaizdu, kad ginčas visiškai bergždžias, 

nes kiekvienas stengėsi tik bet kokia kaina ginti savo nuo- 
monę ir niekas negalėjo nieko įtikinamai įrodyti. Pole- 
mika pasidarė nebereikalinga, palengva užgeso, kol svarus 
Kocho žodis vėl sukurstė aistras. 

1876 metais Kochas paskelbė savo bandymų su juodlige 
rezultatus, kurie nekėlė abejonių, kad ligą sukelia para- 
zitai. 

Štai dabar Pasteras pirmą kartą išgirdo apie Kocho 
tyrimus. Žinoma, jis iš pat pradžių rėmė Daveną, bet ir 
jam daug kas buvo neaišku. O dabar Kochas visiškai 
įminė tą mįslę. Kochas, o ne jis, Pasteras, kuris taip seniai 
rengėsi aisidėti kaip tik juodligei... 

Tik Pasterui atrodė, kad mįslė visiškai įminta. Kiti 
mokslininkai tuoj pat puolė neigti Kochą. 

Prieštarauii galima viskam. Kai esama tam tikrų netiks- 
lumų, nedidelių spragų, įmanoma net bandymais patvirtin- 
ti priešingą nuomone. Tą padarė Polis Beras — geriausio 
pasaulio eksperimentatoriaus Kiodo Bernaro mokinys ir 
darbų tęsėjas. Regis, jis tikrai mokėjo daryti bandymus, 
šio meno išmoko iš savo didžiojo mokytojo. Tik bėda, 
kad užkrečiamose ligose jis visiškai nesusigaudė kaip, 
beje, ir pats Klodas Bernaras, kaip ir viso pasaulio moks- 
lininkai, išskyrus, žinoma, Kochą, kuris tarsi ryškios švie- 
sos spinduliu perskrodė visišką klausimo tamsą, ir Pasterą, 
kuris savo ankstesniais darbais įrodė, kad užkrečiamas 
ligas sukelia mikrobai. 

Taigi Polis Beras padarė originalų bandymą, visiškai 
neigiantį ir Daveną, ir Kochą. Beras imdavo lašą kraujo, 
knibždančio bakterijų, Kurias Kochas ir Davenas laikė 
juodligės sukėlėjais, skystu deguonimi užmušdavo bak- 
terijas, paskui tą kraują perpildavo triušiams, ir triušiai 
nugaišdavo. Jokių bakterijų jų kraujyje nebūdavo. 

Viskas beviltiškai susipainiojo. Kochas įrodinėjo, kad 
bakterijos yra, bet nepaaiškino prieštaravimų tarp Dave- 
no, savo, Žajaro ir Leplos bandymų. Polis Beras, įtikinamai 
neigdamas Kochą ir Daveną, visiškai patvirtino, kad teisūs 
Žajaras ir Lepla. 

Dievinęs viską, kas labiausiai supainiota ir sunkiai 
išsprendžiama, Pasteras supiato, kad išmušė jo valanda: 
Jis įsivėlė į ginčą. Galbūt jis vienintelis galėio jį išspręsti. 

Jam iš karto gimė tyrimų planas, ir jis paskelbė tą planą 
savo laboratorijos komandai — padėjėjams, preparato- 
riams, mokiniams ir, žinoma, poniai Paster. 

— Iš pradžių reikia įrodyti, kad teisus Davenas, kad 
juodligė turi savo sukėlėją, be to, gyvą sukėlėją, mikro- 
bą. Paskui pabandyti išnarplioti mazgą, kurį užmezgė 
Žajaras ir Lepla. Ir tada jau nesunku bus susidoroti su 
Polio Bero prieštaravimais. O kai įrodysime, kad juodiigę 
tikrai sukelia mikrobas, kuo nė sekundę neabejojame, 
tada pagalvosime, kaip ją gydyti... 

Taip, jo valanda išmušė. Nuo juodligės ir prasidėjo 
ta spindinti šiovė, amžiams nušvietusi Pastero vardą. 

Kiekvienas tyrimas, net jeigu jis veda į didelius, ge- 
nialius atradimus, net jeigu jis išsprendžia tūkstančių metų 
problemą, net jeigu jam lemta gelbėti žmoniją, laborato- 
rijoje yra paprasčiausias kasdieninis, kruopštus, įtemptas 
darbas, kurį ne visada lydi sėkmė O kai darai nedidelį 
bandymą, nušviečiantį tik vieną mįslės kampelį ir reika- 
lingą tik tam, kad galėtum pereiti prie kitų, sudėtingesnių 
dalykų, kai kartoji jį dešimtis ir šimtus kartų, pamažu už- 
miršti tą didelį ir svarbų tikslą, kuriam tas bandymas bū- 
tinas. 

Taigi prasidėjo iki šleikštumo vienodi kasdieniniai 
tyrimai. Bandymai buvo daromi vienas po kito. Niekas 
neišeidavo iš laboratorijos, koi bandymas nebūdavo baig- 
tas. O paskui viską pradėdavo iš pradžių. 

Štai po mikroskopu nuo juodligės kritusio gyvulio 
kraujo lašas, kuriame knibždėte knibžda juodligės mikro- 
bų. O štai sterilizuoti indai su įvairiomis maitinančiomis 
terpėmis, pradedant paprastu sultiniu ir baigiant vandeniu 
su alaus mielėmis ir truputį pašarmintu šlapimu. Į tuos 
indus pipete įlašinamas kraujo lašas su juodligės mikro- 
bais. Ir keletą valandų, kol indai stovi termostate, gyvūno 
kūno temperatūroje, visa laboratorija laukia. Žinoma, 
niekas nesėdi susidėjęs rankų — vieni rašo, kiti ruošia 
indus būsimam bandymui, treti kažką stebi pro mikros- 
kopą. Visi bando kalbėti apie įvairius pašalinius dalykus. 
Bet kiekvienas žino, kad visa tai apgaulė: kol jų rankos 
ir liežuviai užimti kitu, mintys neatitrūksta nuo tų mažų 
indų termostate. 

Pagaliau varginančios valandos baigiasi. Pasteras 
lėtai eina prie termostato ir vieną po kito išima mMėgintu- 
vėlius. Kelia juos aukščiau, kad visi matytų, kaip skysčio 
paviršių aptraukė drumsti tumulai. Paskui tuos tumulus 
apžiūri pro mikroskopą. Juose pilna bakterijų — ilgų siū- 
lų, dažnai susivijusių į kamuolį. 

— Štai ką reiškia įdėti mikroba į terpę, kuri jam la- 
biausiai patinka! — sako Pasteras.— Pažiūrėkite, kaip jie 
žaibiškai pasidaugino,— tai jau ne trumputės lazdelės, 
o ilgi suvešėję siūlai, sotūs ir pražūtingi! Ak, kokie pra- 
žūtingi! 

Jis meiliai dairosi į mėgintuvėlį su tais baisiais mik- 
robais ir tęsia: 

— Taigi mes turime, galima sakyti, juodligės bakterijų 
kultūrą. Dabar mūsų uždavinys — įtvirtinti tą pavadinimą. 
Kultūra kol kas toli gražu ne ideali — joje dar yra gyvulio 
kraujo dalelių, o galbūt ir pašalinių priemaišų, kurių mes 
nepastebime. Mes turime gauti visiškai grynas bakterijas. 
Jos turi žudyti bet kurį raguoti nė kiek ne blogiau negu 
kraujo lašas, paimtas iš sergančios karvės. Pradėkime... 

Vienas skystas kultūros lašas būdavo perkeliamas į 
kitą indą su maitinamąja terpe. Indų buvo daug, kiekvie- 
nas bendredarbis stebėjo savąjį. Po antrojo atskiedimo 
persėjo kultūrą į trečią indą. Protarpiais tais parazitais 
M triušiai, kaip ir dera, nugaišdavo nuo juod- 
igės. 

Praėjo kažkiek dienų — jie net nebeskaičiavo — pa- 
galiau keturiasdešimtame atsėlyje buvo gauta visiškai gry- 
na mikrobų kultūra. Nė pėdsakų iš gyvulio paimto kraujo 
čia jau negalėjo būti — tik dirbtinai sukurta maitinamoji 
terpė ir mikrobų kolonijos. 

— Dabar mūsų mikrobai turi parodyti, ką sugeba, — 
pratarė Pasteras, iš nuovargio vos apversdamas liežuvį.— 
Duokite triušį ir jūros kiaulytę. 

Ru ir Žuberas į švirkštą įtraukė lašą kultūros ir ją 
suleido gyvūnui po oda. Praėjo dar kelios valandos, ir prieš 
tyrinėtojus gulėjo įskiepytų gyvūnų lavonai: jie Žuvo 
nuo juodligės su visais tos baisios ligos simptomais. Krau- 
jyje buvo pilna juodligės mikrobų, kuriuos jau visiškai 
pagrįstai buvo galima taip vadinti. Nes sultinys, į kurį 
buvo perpiltas keturiasdešimtasis mėginys iš trisdešimt 

devintojo indo,— trisdešimt devynis kartus atskiestas 
kraujas — galėjo išlikti nuodingas tik vienu aiveju: jeigu 
tai, kas iš pradžių buvo nuodinga, dauginasi. O daugintis 
gali ne cheminiai nuodai, 0 tik gyvas mikrobas. 

Kai nugaišo visi keturiasdešimtąja kultūra užkrėsti 
triušiai ir jūros kiaulytės, Pasteras pasiūlė pakeisti ban- 
dymą, ir tada nė vienas žmogus pasaulyje jau nieko nebe- 
galės prieštarauti. 

— Supilkime keturiasdešimtąją kultūrą į siaurą aukštą 
mėgintuvėlį, beveik vamzdelį. Ir leiskime jai nusistovėti, 
kad visos bakterijos nusėstų ant dugno. Ar suprantate, 
ką darysime paskui? 

Jie viską suprato, jie mokėjo atspėti jo mintis, vos 
tik jis praverdavo burną, kad prabiltų. Ir palaukę, kol 
visos drumzlės nusės vamzdelių dugne, paėmė šiek tiek 
skysčio viršutinio sluoksnio ir suleido jo po oda triušiui 
ir jūrų kiaulytei. 

Praėjo diena, dvi, trys, o gyvūnai nė nemanė sirgti. 

— Nieko nuostabaus,— reziumavo Pasteras,— mes 
įskiepijome jiems skysčio, kuriame nebuvo bakterijų. Tai 
kaip jie galėjo susirgti? O štai pabandykime jiems įleisti 
tų nusėdusių drumzlių... 

Jie pabandė ir tai. Gyvuliukai žuvo nuo jucdligės. 

Dabar faktas buvo įrodytas. Juodligę sukelia bakterija, 
ta pati, kurią daugiau kaip prieš penkiolika metų pirmą 
kartą pro mikroskopą pamatė Davenas. Fakias buvo vi- 
siškai įrodytas. Kas galėjo jį paneigii+ 

Tuo pat metu Pasteras patikrino ir Kocho aprašytas 
juodligės bakterijų sporas. Jis pro mikroskopą stebėjo 
tų bakterijų — siūlų gyvenimą ir matė, kaip po kelių va- 
landų jų viduje atsiranda maži grūdeliai, sporos. Kai jis 
pasėdavo tuos grūdelius į gerą dirvą — maitinamąją ter- 
pę, jie vėl užaugdavo į siūlus. Tai buvo gemalai, suaugusių 
bakterijų vaikai. Jie augo taip greitai, įog galėjo tarsi 
veltiniu užkimšti visą mėgintuvėlį arba kolbą. Tuos ma- 
žus susivėlusių gijų gniužulus buvo galima pamatyti plika 
akimi. Jie atrodė kaip į skystį įmesias iškedentos vatos 
kuokštelis. 

— Pažiūrėkite,— pašaukė Pasteras Šamberleną,— jie 
gyvena panašiai kaip augalai. Juk augalas taip pat dau- 

ginasi auginiais, kaip tos bakterijos siūlais. Bet, kaip ir 
augalai, jie turi ir sėklas — štai tas sporas. Augalus galima 
dauginti ūgliais arba sėklomis, taip pat ir tas bakterijas — 
siūlais arba sporomis. Įtariu, kad sporos kur kas baisesnės 
už savo tėvus — jos pašėiusiai greitai auga ir dauginas... 

Vėliau jis dar turėjo grįžti prie tų sporų. Jos tikrai 
pasirodė esančios pavojingesnės už subrendusias bakteri- 
jas. Bet tai buvo šiek tiek vėliau. O kol kas reikėjo imtis 
antrojo tyrimų plano punkto. 

Reikėjo patikrinti Žajaro ir Leplos bandymus. 

Dėjosi gana keisti dalykai — jie triušiams skiepijo 
bakterijų neturintį kraują, o triušiai susirgdavo ir gaišda- 
vo. O juk visiškai aišku, kad be Daveno lazdelių juodligės 
čia negalėjo būti. Vadinasi, Davenas sako teisybę, kad 
triušiai gaišta nuo kažkokios kitos ligos. 

Bet nuo xokios? Kaip įrodyti, kad ne nuo juodligės? 

Labai paprastai, nusprendžia Pasteras. Ta kita liga taip 
pat yra užkrečiama, jeigu perduodama per kraują, o jeigu 
taip, tai ir ji privalo turėti savo mikrobą — ligos sukėlėją. 
Taigi belieka jį surasti... 

Pastero devizas buvo gretinti faktus su juos sąlygojan- 
čiomis priežastimis. Faktas buvo žinomas: gyvūnai žūdavo 
nuo įskiepyto kraujo, kuriame nebuvo juodligės bakterijų. 
To žuvimo priežastys nežinomos. Vadinasi, reikia vėl 
pakartoti tą patį bandymą tokiomis pat sąlygomis, kokio- 
mis prieš dešimt metų jį darė Žajaras ir Lepla. 

Žajaras ir Lepla kraujo gavo iš Šartro kailių lupyklos, 
kurios apylinkėse siautėio juodligė. Pasteras nutarė gauti 
kraujo ten pat, nes epidemija ir šiais metais neaplenkė 
tų vietų. 

Žajaras ir Lepla bandymus darė karštą vasarą. Pasteras 
taip pat nutarė juos pradėti birželio mėnesį. Žajaras ir 
Lepla gavo kraujo iš gyvūnų, kritusių prieš dvi tris dienas, 
lavonų. Prieš išvažiuodamas iš Paryžiaus, Pasteras parašė 
į kailių lupyklą, kad ten 3 dienas pasaugotų nuo juodligės 
kritusių karvių lavonus,ir pranešė, kad atvažiuos birželio 
13 dieną. 

Trys maitos — avino, arklio ir karvės, kritusių prieš 
16, 24 ir 48 valandas, jau laukė jo. 

Pasteras tuoj pat ėmėsi bandymų. Pradėjo nuo avino — 


203 


dar prieš 16 valandų jis buvo gyvas ir,be abejo,krito nuo 
juodligės kaip ir arklys bei karvė. Jo kraujyje buvo gana 
daug juodligės bakterijų. Daugiau nieko nepavyko rasti. 
Prieš parą kritusio arklio kraujyje Pasteras rado labai 
skaidrių, vos pastebimų mikrobų, panašių į juodligės 
mikrobus. O karvės, kuri jau dvi paras išbuvo nudvėsusi, 
kraujyje tų mikrobų buvo rasta labai daug. Jie buvo keistai 
išsiraitę ir išsilankstę ir darė įdomų darbą: tarsi stūmė 
vieną nuo kito kraujo eritrocitus, įsibraudami į tarpą tarp 
jų. Avino kraujas, kurį Pasteras tuoj pat įskiepijo jūros 
kiaulytėms, sukėlė joms juodligę ir mirtį. Iš tos kiaulytės 
kraujo Pasteras išskyrė gryną juodligės bakterijų kultūrą. 
Nuo arklio ir karvės kraujo gyvuliukai stipo taip pat 
greitai, bet pažįstamų juodligės bakterijų jų kraujyje 
aptikti nepavyko. 

Pasterui jau buvo aišku ir kodėl žuvo arklio bei karvės 
krauju skiepyti gyvuliukai, ir kodėl Žajaras su Lepla gavo 
nuostabius rezultatus. Niekam netaręs nė žodžio, Pasteras 
pasiėmė visą išvykos derlių — juodligės grynąją kultūrą, 
gautą iš kritusio avino krauju nužudytos kiaulytės, truputį 
arklio, karvės ir kitų bandomųjų gyvūnų kraujo — ir grįžo 
į Paryžių. Dabar jis rengėsi po tam tikrų bandymų labora- 
torijoje paskelbti gautas išvadas. 

Paryžiaus Mokslų akademijoje jis buvo laukiamas; 
ten atsirado naujas tyrinėtojas, Paryžiaus veterinaras Sin- 
jolis. 

Kaip ir daugelis, kas domėjosi mikrobais, Sinjolis 
Mokslų akademijoje papasakojo apie savo stebėjimus. 

— Tereikia pasmaugti visiškai sveiką gyvulį, po šešio- 
likos valandų paimti iš jo giliųjų venų kraujo,ir jame 
aptiksime skaidrių, nejudrių bakterijų, panašių į Daveno 
lazdeles. Įšvirkštus tokio kraujo kitam gyvuliui, jis greitai 
žūva. Bet kraujyje tos paslaptingos bakterijos atsiranda 
ne iš karto po gyvulio kritimo. 

Akademija paskyrė komisiją, kurią sudarė Pasteras, 
Bujo ir Mokslų akademijos narys Bulė. Atvykus Pasterui, 
komisija susirinko veterinarijos ligoninėje, kur dirbo Sin- 
jolis. Sinjolis parodė specialiai išvakarėse pasmaugto 
arklio lavoną. 

Kai tyrinėtojai paėmė kraujo iš giliųjų venų, pro mik- 

roskopą jie pamatė ilgus mikrobus, kokius yra aprašęs 
Sinjolis ir kokius Pasteras matė Sartro kailių lupykloje. 

Žuberas ir Šamberlenas, kuriuos Pasteras pasiėmė su 
savimi, taip pat apžiūrėjo paslaptingąjį mikrobą, o Pasterą 
dievinęs Bulė susižavėjo, kai tas pasakė: 

— Tai puvimo vibrionas, kraujo užkrėtimo sukėlėjas. 
Jei tikrai taip ir yra, jis turi būti anaerobinis... Pažiūrė- 
sime... 

Viskas buvo gana paprasta — juodligės bakterijų kul- 
tivavimas išėjo į naudą. Kraujo užkrėtimo mikrobą augino 
taip pat, tik nedavė jam oro. Jis augo ir dauginosi beorėje 
erdvėje arba anglies dioksido terpėje. 

Puvimo mikrobai gyvena gyvulio žarnose ir nedaro 
jam jokios žalos: kol jis gyvas, gemalai nesivysto. Kai 
tik gyvuliui kritus baigiasi kvėpavimas ir organizmas 
nebemaitinamas deguonimi, jie pavirsta suaugusiais in- 
dividais, iš žarnyno prasiskverbia į deguonies nebegaunan- 
tį kraują ir pradeda griaunamąją veiklą. Po kelių valandų, 
ne vėliau kaip po paros, tų mikrobų jau pilna visame 
kraujyje. Užtenka vos vieno jo lašo visai sveikam arkliui 
sukelti kraujo užkrėtimą ir jį pražudyti. Bet patys puvimo 
mikrobai, kol jų užkrėstas gyvūnas gyvas, vėl pavirsta 
sporomis ir vėl pradeda reikštis tik praslinkus parai po 
mirties. 

— Štai mes ir išnarpliojome Žajaro istoriją, — api- 
bendrino Pasteras, šluostydamasis nuo kaktos prakaitą, 
kai paskutinis bandymas su kraujo užkrėtimo mikrobais 
buvo baigtas, — kol kritusių gyvūnų kraujas atkeliaudavo 
iš provincijos iki mūsų profesorių, jame jau būdavo gausu 
kraujo užkrėtimo mikrobų, anaerobų, kurie ir žudydavo 
gyvulius, o juodligės bakterijos seniai jau būdavo žuvusios 
dėl deguonies stokos. 


Taigi lyg tarp kitko, tirdamas juodlige, Pasteras atrado 
kraujo užkrėtimo mikrobus, juos ištyrė, nustatė, koks jų 
ir baisiosios ligos ryšys. O pamatė jis juos todėl, kad ieš- 
kojo. Žajaras ir Lepla nepamatė, nes tikėjosi atrasti Dave- 
no lazdelę, o ne tuos skaidrius „vibrionus. 

Na, o su Polio Bero bandymu susidoroti nebuvo sunku. 
Kraujo užkrėtimo mikrobai yra anaerobiniai, o Beras 
savo bandyme naudojo suspaustą deguonį. Tai, atrodytų, 

turėjo juos pražudyti. Tačiau Pasteras lengvai paaiškino 
šį reiškinį: suspaustas oras žudė kraujo užkrėtimo mik- 
robus, bet neužmušdavo jų sporų. Sporos nebijo nei de- 
guonies, nei anglies dioksido, nei temperatūros, nei sus- 
lėgto oro. Įskiepytos sveikam gyvuliui, jos sukelia ligą 
ir mirtį nuo kraujo užkrėtimo. 

Polis Beras priklausė kategorijai tų suinteresuotų moks- 
lininkų, kurie neužsispiria, jeigu faktai yra ne jų naudai. 
Jis atvažiavo pas Pasterą, kad pats pamatytų jo bandymus, 
ir nuoširdžiai pripažino savo klaidą. 

O po kelių dienų, 1877 metų birželio mėnesį, Paryžiaus 
mokslų akademijoje įprastu laiku įvyko posėdis. Pasteras 
turėjo perskaityti pranešimą apie juodligės tyrimo bandy- 
mus. 

Nedidelėje salėje susirinko daugybė žmonių. Akade- 
mikai, gydytojai, studentai, jauni mokslininkai, c:vvkę 
iš Italijos ir Rusijos. Salė tyliai šurmuliavo, kol iš + .<n0 
krėslo pakilo neaukštas žmogus trumpai kirpta ba:zieie 
ir lygiomis žilstančiomis žandenomis. 

Staiga visi nuščiuvo, tyloje aiškiai pasigirdo šnabż- 
desys: 

— Pasteras atsistojo! Pasteras tuojau kalbės... 

Tuose žodžiuose buvo tiek susižavėjimo ir nekantra- 
vimo, kad salės gale iš paskutinių eilių milžinišku ūgiu 
pakilo aukštas liesas žmogus protingu aštriu giliai įdubusių 
akių žvilgsniu. Tas žmogus stovėjo per visą Pastero pra- 
nešimą, trukusį apie valandą. 

Mokslininkas kalbėjo apie subrendusias juodligės ba- 
cilas ir apie jų gemalus — sporas, apie tuo metu jo atrastus 
kraujo užkrėtimo mikrobus ir apie tai, kad tos bacilos, 
skirtingai nuo juodligės bacilų, yra anaerobinės, apie tai, 
kur buvo Žajaro ir Leplos bei Polio Bero klaidos. Ir apie 
tai, kad Daveno tyrimai buvo teisingi ir įkvėpė jį, Pasterą, 
bandymams. 

Jis kalbėjo ramiai ir santūriai, tarsi apie labai kasdie- 
niškus reikalus ir tarsi niekas iš sėdinčių salėje net nemano 
jam prieštarauti. Jis tik kartais linktelėdavo tai į vieną, 
tai į kitą puse, ir tas aukštas, visą laiką stovintis ir neatit- 
raukiantis nuo Pastero akių žmogus suprato, kad kaip 
tik ten sėdi svarbiausieji priešininkai. 

Pasteras labai švelniai ir mandagiai kreipėsi į Polį 
Berą, kai užsiminė apie jo „kazusą“ ir tarsi pakvietė jį 
patvirtinti tuos žodžius. 

Dorasis, teisingasis Beras, kuriam asmeninis prestižas 
beveik nieko nereiškė palyginti su mokslo prestižu, tarsi 
atsiliepdamas į jo siūlymą, garsiai sušuko visai salei: 

— Pasteras teisus, aš visiškai pripažįstu jo teisybę 
ir atsiprašau už savo trumparegiškumą. Aš suklydau — 
tik bakterijos yra juodligės sukėlėjai. 

Salė plojo ir tam drąsiam mokslininkui, ir Pastero 
pergalei. Plojo net tie, kas sielos gelmėse nepatikėjo nei 
vienu, nei kitu, plojo slapti ir aršūs priešai — tokia įkai- 
tusi atmosfera buvo tame garbingame susirinkime, kur 
didysis mokslininkas paprastais, kasdieniškais žodžiais 
skelbė pasauliui apie vieną didžiausių savo atradimų. Plojo 
ir tas aukštas žmogus, kuris visam gyvenimui įsiminė 
šį posėdį ir paskui, grįžęs į tolimąją Rusiją, apie jį ir Pas- 
terą papasakojo savo draugams ir apie tai parašė prisi- 
minimuose. 

Tai buvo dar iaunas mokslininkas, būsimoji Rusijos 
mokslo šlovė. Jo vardas Klimentas Timiriazevas. Štai kaip 
prisimena jis tą įvykį: „Gerai prisimenu, kaip 1877 metų 
vasarą klausiausi vieno iš jo žymiausių pranešimų Pary- 
žiaus akademijoje. Tai buvo vienas įdomesnių ir žymesnių 
jo veiklos momentų... Pasteras akademijoje darė prane- 
šimą apie naujus juodligės tyrimo rezultatus. Jis išaiškino, 
kad visi rezultatai, neva prieštaraujantys Daveno ty- 
rimams, atsiranda todėl, kad užsikrėtimo juodlige reiški- 
niai painiojami su septicemija, kraujo užkrėtimu, kurį 
sukelia kitas mikrobas, per keletą valandų po gyvulio 
kritimo jau išs:umiantis juodligės bacilas. Jis įrodė, kad 
ta bacila gamina sporas, į išorinius poveikius reaguojan- 
čias visiškai kitaip negu vegetatyvinės formos, ir tuo pa- 
aiškino Po:'5 Dero stebėjimus ir taip toliau, ir taip toliau. 
Jam ka:beni. rūkas, gaubęs šį klausimą, vis labiau sklaidė- 
si, prieštaringi stebėjimai buvo visiškai naujai nušviesti, 
iš prieštaravimų jie virsdavo faktais ir susirasdavo vietą 
jo teorijoje kaip paaiškinimai arba papildymai. Kai beveik 
po valandą trukusios kalbos jis grįžo į savo kėdę, kiek- 
vienam reikalą suprantančiam buvo aišku, kad jo moks- 

las tą minutę buvo stipresnis negu bet kada... 

Jo teorija iš tikrųjų buvo stipri. Jis nepatingėjo ją 
įrodyti pačiu neįtikimiausiu būdu, kuriuo vieni nepapras- 
tai susižavėjo, kiti — labai pasipiktino. Bet kada jis pateikė 
jiems savo įrodymus, jie turėjo nuslopinti savo įniršį, 
tokie akivaizdūs buvo tie įrodymai. Tiesa, jie ir toliau liko 
jo priešais, bet negalėjo atvirai jais būti. 

Daugelis gydytojų, objektyviai vertinusių Pastero at- 
radimus, stengėsi patvirtinti jo teoriją medicinos prakti- 
ka. Jie dabar nė vieno ligonio, mirusio nuo chirurginės 
infekcijos, arba moters, mirusios nuo pogimdyminės karš- 
tinės, nepalikdavo neištyrę kraujo, nepaieškoję jame bak- 
terijų. Ir štai kartą Nansi universiteto profesorius Fcicas 
pranešė Mokslų akademijai, kad jo paimtame nuo pogim- 
dyminės karštinės mirusios moters kraujyje rasta neįudrių 
siūlų, paprastų arba nariuotų, tiesių arba įlenktų. 

Pasteras nieko panašaus nebuvo pastebėjęs, tirdamas 
pogimdyminę karštinę. Žinoma, jis susidomėjo nauju mik- 
robu ir paprašė Felcą atsiųsti kelis mirusiosios kraujo 
lašus. 

Vien tik iš Felco aprašymo Pasteras jau susigaudė 
painiavoje, kuri gana dažnai kildavo dėl gydytojų visiško 
bakteriologijos neišmanymo. Gavęs kraujo ir padėjęs jį 
po mikroskopu „Pasteras įsitikino, kad jo spėjimas teisin- 
gas. Jis parašė Felcui, kad moteris mirė ne nuo pogimdy- 
minės karštinės, o nuo juodligės, kuria ji buvo užkrėsta, 
matyt, jau ligoninėje. Kaip įrodymą Pasteras kartu su 
laišku išsiuntė siuntinį — tris gyvas jūrų kiaulytes Vienai 
iš jų buvo įskiepytas Felco atsiųstas kraujas, antrai — 
juodlige sergančio arklio kraujas iš Sartro ir trečiai — 
sergančios karvės iš Juros kraujas. 

Savaime aišku, apie tai sužinojo Paryžiaus gydytojai. 
Žinoma, tas „akiplėšiškumas“ sukėlė medikų įniršį: kaip, 
vėl tas Pasteras, jis drįsta neakivaizdžiai diagnozuoti, net 
nepažvelgęs į ligonę! Tai tikrai neregėtas įžūlumas! Jis 
greitai visiškai monopolizuos ir veterinariją, ir mediciną, 
ir mums, vargšams gydytojams, nebebus kas daryti... 

Kol Paryžiaus medikai triukšmavo, sąžiningasis Felcas, 
gavęs tris sveikas kiaulytes, įdėmiai jas stebėjo iki pat 
jų greitos mirties. Jis stebėjo ir matė, kad visos trys kiau- 


208 


lytės tuo pat metu susirgo, jų liga progresavo vienodai, 
ir nugaišo jos viena po kitos. O kai kiaulytės žuvo, jas 
išskrodė, bet nerado jokio skirtumo tarp visų trijų gyvu- 
liukų kraujo turinio ir vidaus organų. Kraujyje gyveno 
juodligės bakterijos, vidaus organuose juodligė buvo 
palikusi būdingus pėdsakus. Gyvuliukai žuvo nuo juodli- 
gės. 

Apie tai sujaudintas Felcas parašė ir Pasterui, ir Mokslų 
akademijai: „Labai gaila, kad nebuvau susipažinęs su juod- 
lige praeitais metais. Tada būčiau gaiėjęs teisingai diag- 
nozuoti keistą komplikaciją, kurios auka tapo mano li- 
gonė, ir Ištirti, kaip ji užsikrėtė, ko visiškai neįmanoma 
padaryti dabar“. Vis dėlto Felcas pabandė kai ką sužinoti. 
Ir jis sužinojo, kad mirusioji gyveno mažame kambarėlyje 
prie arklidės. Matyt, joje būta sergančių arklių. 

Vis labiau aiškėjo, kad gydytojai neišsivers be bakte- 
riologijos studijų. Tirdami ligonių kraują, jie surasdavo 
vis daugiau faktų, kurie patvirtindavo Pastero mikrobų 
teoriją. Vis dažniau patirdavo savo bejėgiškumą diagno- 
zuodami užkrečiamas ligas. Žodžiu, pripažinti Pastero 
teoriją ir rimtai jos mokytis pasidarė neišvengiamai rei- 
kalinga tiek ligoninių, tiek ir privatiems gydytojams. 

Vis dėlto, sugluminti bakteriologinių atradimų srauto, 
kai kurie gydytojai ir profesoriai gana bejėgiškai bandė 
apginti savo senuosius įsitikinimus. Ne taip lengva atsisa- 
kyti to, prie ko nuo amžių įprasta, kas įaugo į medicinos 
kūną ir kraują, be ko, regis, ateis visiškas krachas, visiškas 
to mokslo perversmas. 

„Negalima nagrinėti ligos kaip abstrakčios sąvokos, — 
sakė tie medikai, — mes turime gydyti ligonį ir juo rūpintis, 
o ne mąstyti apie nematomus padarus, tariamai esantį 
universalų blogį Žemėje. Ne juos gydysime! Kas iš to, 
jei imsime nuo ryto iki vakaro spoksoti pro mikroskopą — 
nuo to mūsų ligoniai nenustos sirgę ir mirę...“ 

Jie buvo truputį teisūs: kas iš to, kad ligonių kraujyje 
rasti kažkokie mikrobai, kas iš to, net jeigu jie yra ligų 
sukėlėjai? Kaip jų išvengti, jeigu, paties Pastero tvirti- 
nimu, jie skrajoja ore visur, visuose Žemės rutulio kam- 
peliuose? Kaip gydyti ligą, kurią sukelia žmogaus orga 
nizme įsigalėi2z mikrobai, jeigu negalima suprasti, kai 

ir kodėl jie tai padaro ir neįmanoma jų nusikratyti, kai jie 
jau įsigalėję? Kas iš to, kad tiek daug triukšmo sukėlusios 
aseptika ir antiseptika davė naudos chirurgijai, šito jau 
nebėra kaip neigti. Bet ką daryti terapeutams? Gal ir jiems 
viską laistyti karboliu — butus, kur gyvena žmonės iki 
ligos, ligonines, kur jie patenka susirgę, o gal priversti 
juos gerti karbolį ir gyvsidabrio dichloridą, o gal ir viena, 
ir kita leisti į kraują? Galbūt nuo to mikrobai žus? Tačiau 
kartu su jais žus ir žmonės!.. 

Savaip jie buvo teisūs. Pasteras tai žinojo. Pasteras 
apie tai nuolat mąstė. Todėl tolesni jo planai buvo: rasti 
kovos su mikrobais metodus, išmokti gydyti žmones, su- 
sirgusius mikrobinėmis ligomis. Jis žinojo, kaip tai svarbu 
ir kaip atsakinga. Ir jis rengėsi tam po truputį, atsargiai, 
neskubėdamas. Iš pradžių jam reikėjo nuodugniai išstudi- 
juoti nors vienos ligas sukeliančių mikrobų rūšies elgesį, 
ištirti taip, kad galėtų juos valdyti, kaip kad pebrinos ir 
flašerijos sukėlėjus. Tada jis galės pereiti nuo gyvulių 
prie žmogaus. Tegu visi pasaulio medikai daro jam obs- 
trukcijas, tegu jis žūsta tame darbe, užtat bus išgelbėti 
milijonai žmonių gyvybių, jo amžininkų, jų vaik';, vaikai- 
čių ,ir taip per amžių amžius... 

Ir jis ramiai, tylomis, bet gana sparčiai tyrė juociigę, 
jeigu jau kartą likimas jam pakišo tą galimybę. 

O likimas tarsi tyčia jam pakišdavo vieną galimybę 
po kitos. 

Tomis dienomis jis rašė mokyklos draugui Žiuliui Ver- 
seliui: „Esu labai užimtas. Dar nė karto per visą savo moks- 
linę karjerą nedirbau tiek daug, kiek dabar, ir nė karto 
nebuvau tiek suinteresuotas savo tyrimais, kurie, tikiuosi, 
padės kai ką išaiškinti kai kuriose medicinos srityse...“ 

Tomis dienomis į Mokslų akademiją ilgą pranešimą 
atsiuntė kažkoks mokytojas, Alforė provincijos veteri- 
naras Kolenas. Jis primargino septyniolika puslapių įro- 
dinėdamas, kad,padaręs 500 bandymų su juodlige,jis isi- 
tikino. kad Pastero tvirtinimai nieko neverti. Jokios bak- 
terijos neturi reikšmės, sergančių gyvūnų kraujyje yra 
kažkoks paslaptingas faktorius, sukeliantis ligą. Savo ban- 
dymus autorius aprašė taip: jis sumaišydavo lašą sergan- 
čio gyvulio kraujo su vandeniu ir tuo skysčiu užkrėsdavo 

gyvūnus, kurie tuoj pat susirgdavo, nors tame kraujyje 
jam toli gražu ne visada pavykdavo aptikti bakterijų. 
Matyt, tvirtino Nolenas, svarbu ne jie, o pats kraujas — 
ligą sukeliančių pradų nešiotojas. Į sporas jis nekreipė 
dėmesio. 

Kai Pasterui apie tai buvo pranešta į Jurą, jis įniršo. 
Vaikščiodamas po kabinetą ir mosuodamas rankomis, su- 
mišusiems Žuberui ir poniai Paster karštai įrodinėjo tai, 
kuo jie labai seniai buvo įsitikinę. 

— Nejaugi jie vis dar mano, kad būčiau ėjęs skaityti 
pranešimo, kurį tada perskaičiau savo ir jūsų, brangusis 
Žuberai, vardu, jeigu mano praneštus faktus dar būtų rei- 
kėję toliau tikslinti ir jeigu jiems būtų turėję nors kiek 
reikšmės ponų Kolenų prieštaravimai?! Nesu nei medi- 
cinos, nei veterinarijos specialistas, ir mane tuoj pat ap- 
kaltintų perdėtu išpuikimu, kaip jau ne kartą yra kaliinę, 
jeigu būčiau išdrįsęs kalbėti tai, kuo esu tik pusiau įsitiki- 
nęs. Visi gydytojai ir veterinarai tuoj pat visai teisėtai 
būtų apmėtę mane akmenimis, jeigu būčiau rėmęsis gin- 
čytinais duomenimis. Juk tas Kolenas viską pasaulyje iš- 
kraipė! Savo bandymus jis tarsi tyčia padarė taip, kad 
paliktų daug erdvės abejonėms, dėl ko visgi tas kraujas 
užkrėsdavo gyvulius... Argi taip mes darome savo ban- 
dymus? Štai kas, brangusis Žuberai, atsigabenkime dar 
kartą mūsų kultūras, persėkime jas iki šimto kartų... 

Ir, pasiraitęs rankoves, jis vėl ėmė kartoti senus ban- 
dymus: imdavo lašą kraujo, atskiesdavo jį sultinyje, paskui 
lašą tokio sultinio atskiesdavo kitame inde, ir taip iki 
šimto kartų. Ir šimtoji kultūra, kur jau nebuvo nė pėdsakų 
pirminio kraujo, o tik sultinys ir gryniausios, šviežiausios 
bakterijos, iškart mirtinai užmušdavo triušius ir kiaulytes, 
kaip ir pats kraujas, paimtas iš sergančių gyvūnų. Ir kul- 
tūra, ir kritusių gyvūnų kraujas knibždėte knibždėjo juod- 
ligės bakterijų. 

Padaręs tą naują bandymų seriją, Pasteras dar kartą 
įsitikino, kad yra teisus, ir nurimo. Bet užteko tik jam 
grįžti į Paryžių ir pasirodyti Medicinos akademijoje, kaip 
visa jo ramybė akimirksniu dingo. Paaiškėjo, kad Kolenas 
kaibėdavo beveik kiekviename posėdyje, kur vienaip 
ar kitaip būdavo minimas Pastero vardas. Jis tarsi tyčia 

viską tvirtino priešingai, negu teigė Pasteras, prieidamas 
iki nesąmonių, iki absurdo. Nors ir keista, bet jo klausėsi, 
o Pasterą versdavo teisintis. 

Tai labai vargino, nervino Pasterą, po tokių susitikimų 
su Kolenu jį ištikdavo įniršio priepuoliai. Bet ką jis galėjo 
padaryti? Kolenas, šiaip ar taip, buvo veterinaras, o Paste- 
ras — tik chemikas, įsibrovęs į svetimą sritį. Jis buvo pri- 
verstas atsakinėti, jis buvo priverstas apsimesti santūriu. 
Tai jam kainavo naujos nemigos bangos, naujų galvos 
skausmų priepuolių, o jo artimiesiems — naujų būgšta- 
vimų dėl jo sveikatos ir gyvybės. 

Pagaliau, kai ta istorija tapo vos ne anekdotu, Kolenas 
emė ir galutinai susikompromitavo. Visa kuo kalta buvo... 
višta. Vištai buvo lemta suvaidinti svarbiausią vaidmenį 
Pastero darbuose. Bet tai buvo dar ne ta višta, — kita, 
visiškai sveika raiboji. 

Kartą Pasteras prasitarė, kad paukščiai (ir vištos) ne- 
serga juodlige. Jeigu Pasteras pasakė „ne“, Kolenas būtinai 
turėjo pasakyti „taip“. Jis pareiškė, kad ponas Pasteras 
kaip paprastai klysta — jis, Kolenas, imasi įrodyti, kad 
vištas galima užkrėsti juodlige... 

Pasteras griebėsi galimybės kartą visiems laikams pa- 
mokyti nusibodusį priešininką. Jis pasiūlė Kolenui pada- 
ryti tokį bandymą ir pateikti vištą, kurią pavyks užkrėsti 
juodlige. 

— Neabejokite, atgabensiu ją kitą savaitę, — visiškai 
įsitikinęs pareiškė Kolenas. 

Praėjo savaitė, po jos kita — nei Koleno, nei vištos. 
Artimiausiame Medicinos akademijos posėdyje Pasteras 
paklausė: 

— O kur žadėtoji višta, turėjusi pastipti nuo juod- 
ligės? 

— Aš ką tik po atostogų vėl pradėjau dirbti, — išdi- 
džiai atsakė Kolenas,— po kelių dienų atnešiu jums juod- 
lige užkrėstą vištą. 

Praėjo dar kelios savaitės,ir pagaliau Kolenas nervin- 
gai pareiškė: 

— Įsikandote tą vištą! Nuoširdžiai apgailestauju, bet 
lvi vištos, kurias įsigijau bandymams ir kurias užkrėčiau 
labai virulentišku nuo juodligės kritusio gyvūno krauju, 

kažkodėl nesusirgo. Gal ir būtų pavykę jas'užkrėsti, tačiau 
mano šuo sudraskė abi... O galbūt jūs ir teisus, bet tik dėl 
to vienintelio dalyko ir esate teisus. 

Dabar Pasteras nebeištvėrė. Nusikvatojęs pasakė: 

— Na, brangusis kolega, aš jums įrodysiu, kad galima 
ir vištą užkrėsti juodlige, jeigu esi gerai susipažinęs su jos 
sukėlėju ir žinai visus jo įpročius. Dabar jau aš atvešių 
jums į Alforė vištą, mirštančią nuo juodligės... 

Salia stovėję akademikai trūkčiojo pečiais: visa tai pa- 
nėšėjo į anekdotą. Išsiskirstę jie užmiršo apie pokalbį. Bet 
Pasteras prisiminė. 

Grįžo į laboratoriją puikiai nusiteikęs, kokio jo jau se- 
niai nebuvo matę artimieji, ir staiga pareiškė: 

— Reikia nupirkti tris vištas ir užkrėsti jas juodlige... 

Ir papasakojo apie pokalbį Medicinos akademijoje. 
Pastero padėjėjai ir mokiniai mokėjo nežmoniškai daug 
dirbti, mėnesiais neprisimindami linksmybių ir asmeninio 
gyvenimo, bet mokėjo ir pasilinksminti, jei pasitaikydavo 
proga. Jie nuoširdžiai kvatojosi, kai Pasteras atpasakojo 
pokalbį su Kolenu, kurio klausėsi žymūs akademikai. Bet 
iš karto surimtėjo, kai jis pareiškė, kad višta turi susirgti 
juodlige. 

— Kaipgi,— kažkas iš bendradarbių bandė prieštarau- 
ti, — juk mes visi žinome, kad vištos visiškai nelinkusios 
ja sirgti! 

— O mes sukomanduosime, ir susirgs, — gyvai atkirto 
Pasteras, — argi mes nevaldome savo mikrobų taip, kaip 
norime? Argi mes nežinome visų jų įpročių? Argi mes nesu 
prantame, kaip čia viskas yra? 

Deja, niekas to nesuprato. Bet Pasteras nesirengė jų 
ilgai kankinti — tuoj pat paaiškino, kad, matyt, viskas 
priklauso nuo vištos kūno temperatūros. 

Prielaida buvo genialiai paprasta: vištos temperatūra 
yra 42—43 laipsniai, o aviv, karvių, arklių ir kitų gyvulių. 
kurie serga juodlige ir net dvesia,— 36—38. Tas nežymus 
kelių laipsnių skirtumas mikrobo vystymuisi galėjo turėt 
lemiamos reikšmės. 

Laboratorija Julmo gatvėje matė visko — ir kolbų s 
ilgais kaip gulbių kaklais, ir butelių su vynu bakterijų, ii 
į vatą suvyniotų vynuogių kekių, ir rėčių su šilkaverpiais 

Dabar ji pavirto vištide. Tiesa, vištos kudakavo ne itin 
energingai — aplinka joms nekėlė pasitikėjimo. Jos trupu- 
tį bijojo tų Žmonių baltais chalatais, tų blizgančių stiklinių 
indu. 

Ir dar laboratorijoje atsirado paprastų ūkinių dubenų. 
Į juos pripilGavo vandens ir panardindavo vištas. Nepa- 
kenčiančios vandens vištos kimiai rėkdavo. Šaltis skver- 
bėsi joms iki kaulų; jos gailiai drebėdavo ir stengdavosi 
ištrūkti iš rankų. 

Deja, tai buvo ne blogiausia, kas jų laukė. Išimtai iš 
vonios vištai matuodavo temperatūrą. Temperatūra būda- 
vo 38 laipsniai. Tada jai įskiepydavo juodligės kultūrą. 
O kitą dieną ji jau gulėdavo amžiams sustingusi, užvertusi 
į viršų kojas. O blužnis, plaučiai, kraujas būdavo pilni 
juodligės bakterijų. 

Patenkintas Pasteras padarė dar vieną bandymą: jis 
atšaldė vištą, įskiepijo jai mikrobus, paskui vėl sušildė iki 
įprastinės temperatūros. Tarsi nieko nebūtų buvę, višta 
priėmė tuos mikrobus, galinčius užmušti karvę, linksmai 
kudakavo ir antrą, ir trečią, ir dar daug dienų iš eilės. 

Eilinį antradienį praeiviai Julmo gatvėje nustebę pa- 
matė, kad didysis Pasteras išėjo iš Paryžiaus aukštosios 
pedagoginės mokyklos kiemo, rankoje nešdamas narvelį, 
kuriame tupėjo dvi pašiurpusios baltos vištos ir rūsčiai 
stebėjo trečiosios stipeną. Pasteras įkėlė narvelį į fiakrą, 
atsisėdo pats ir, lydimas Žubero bei Šamberleno, nuvažiavo 
į Šaritė ligoninę, į eilinį Medicinos akademijos posėdį. 

Paslaptingas, pridengtas muslinu narvelis buvo pasta- 
tytas ant katedros, į kurią įžengė Pasteras. Paskui musliną 
efektingai nutraukė, ir gerbiami medikai pamatė dvi gyvas 
ir vieną negyvą vištą. Kol jie nustebę jas apžiūrinėjo, Pas- 
teras pasakojo, kaip jam ir jo bendradarbiams pavyko 
priversti vištas susirgti juodlige. Paskui paaiškėjo, kokių 
vištų esama narvelyje. Viena iš jų prifarširuota bakterijų, 
kurios jos organizme pasidarė neveiklios, nes joms trukdė 
aukšta vištos kūno temperatūra. Negyva — ta, kuri buvo 
atšaldyta ir paskui užkrėsta. Po 29 valandų ji nugaišo. O 
trečioji — pati įdomiausioji: ją iš pradžių atšaldė ir užkrė- 
te, o pasku., kai infekcija jau ėmė vystytis, vėl sušildė. Ji 
liko nenukentėjusi... 

— Ponai akademikai gali leisti man pakartoti tą bandy- 
ma jų akivaizdoje — mes turime pasiėmę dar vieną narvelį 
su dviem sveikomis vištomis ir šiek tiek juodligės bakteri- 
jų kultūros. 

Akademikai atsisakė — tam reikėjo parą sėdėti posė- 
dyje. Jie audringai plojo Pasterui — spektaklis juos trupu- 
tį prablaškė. Be to, dauguma buvo patenkinti, kad Pasteras 
taip vykusiai nutildė tą įkyrųjį veterinarą Koleną iš pro- 
vincijos. 

O tie, kuriems vis dėlto knietėjo prieštarauti, pabijojo: 
Pasteras,ko gero,būtų privertęs juos čia sėdėti iki rytojaus 
dienos ir įsitikinti, kad jis teisus. 

Tik vienas Kolenas taip ir nenurimo: per kitą posėdį jis 
pareikalavo išskrosti nuo juodligės kritusią vištą ir paro- 
dyti joje esančias bakterijas. 

—- Labai norėčiau pamatyti bakterijas negyvos viš- 
tos, — pasakė, — kurią ponas Pasteras čia parodė, neiš- 
traukdamas iš narvelio, ir nusinešė sveiką. užuot leidęs 
mums dalyvauti jos skrodime ir mikroskopiniuose tyri- 
muose... 

Pasteras slėpė pasipiktinimą — tai buvo įžeidimas, bet 
įžeidimas nugalėto priešininko, kuris tikėjosi... Ko jis ga- 
lėjo tikėtisė.. Ir Pasteras, pats sau šypsodamasis, sutiko 
patenkinti teisėtą pono Koleno smalsumą. Medicinos aka- 
demijos posėdžių salėje buvo skrodžiama višta, kuriai po 
atšaldymo buvo įskiepyta juodligės kultūra, nuo kurios ji 
nugaišo. Komisijos nariai ir pats Kolenas pro mikroskopą 
visame vištos kūne pamatė Daveno lazdeles. Kolenas netu- 
rėio kur dėtis — jis pareiškė, kad yra patenkintas įrodymu 
ir kad kitų vištų skrosti nereikia. Pasteras kaip burtininkas 
valdė tas bakterijas savo nuožiūra: čia pat, ant stalo, atski- 
rame narvelyje, vos laikydamasi ant kojų, stovėjo kita 
višta; ji dar neatsigavo nuo užkrėtimo ir šaltos vonios, bet 
ją laiku sušildė, ir ji nesusirgo. Staiga ta višta ėmė lesti 
iesalinėje gulėjusius kviečių grūdus, tarsi skelbdama ko- 
misijai, kad visiškai pasveiko. 

Komisijos protokole atsirado ir Koleno parašas — ver- 
tingas autografas, kaip pareiškė veterinaras Bulė. 

Žemės ūkio ministras įpareigojo Pasterą ištirti kai 
kuriose vietovėse ėmusios „spontaniškai“ siausti juodli- 
gės atsiradimo priežastis. 

Sudaręs tyrimų programą daugeliui metų į priekį, Paste- 
ras kartu su savo bendradarbiais Ru, Žuberu ir Šamberlenu 
išvyko į Šartrą. 

Plačios lankos, kuriose buvo ganomos avys, atrodė 
labai tykios, žalios ir vešlios. Toje vešlioje žalumoje tyko- 
jo pasislėpusi baisi liga, niokojusi tas bandas ir tuos laukus. 
Stebėjimai ir bandymai buvo daromi planingai. Avys sirg- 
davo ir užkrėsdavo kitas. Skrodimai visada parodydavo 
tą patį vaizdą: avių kraujyje knibždėdavo juodligės bakte- 
rijos. 

Bandymams nupirko keletą visai sveikų avinų ir šėrė 
juodligės sporų turinčia liucerna. Jie suėdė skanų pašarą 
ir, visai nesiskaitydami su mokslo interesais, nesusirgo. 
Pasteras sunerimo. Jis buvo tvirtai įsitikinęs, kad viskas 
priklauso nuo labai ištvermingų sporų, kurios gali pakelti 
pačias nepalankiausias sąlygas, kad kaip tik jos lieka lau- 
kuose visą žiemą ir kitais metais per žolę užkrečia gyvu- 
lius. Bet štai jie liko sveiki. Iškilo grėsmė Pastero teorijai. 

Bet tada kažkam iš bendradarbių atėjo į galvą mintis: 
juk gyvuliai ganykloje ėda ne tik švelniąją liucerną — jie 
kramto viską, kas pakliūva į nasrus. O žolių būna ir dygių, 
kurios pažeidžia snukio gleivinę ir palengvina sporoms 
kelią į Kraują. 

Į užkrėstą liucerną buvo įdėta dygių žolių — keli avinai 
susirgo ir nugaišo. Jų gerklėje, snukyje, ant liežuvio buvo 
rasta įbrėžimų. Liga prasidėdavo kaip tik užpakalinėje 
gerklės sienelėje ir snukyje. Vadinasi, tos žaizdelės, šiaip 
gyvuliui visai nekenksmingos, yra tikri „vartai“ juodli- 
gel. 

Pasteras padarė kontrolinį bandymą, kurio rezultatai 
galėjo paaiškėti tik po 14 mėnesių. Kontroliniams avinams 
buvo sušerta liucerna su juodligės sporomis. Avinai nesu- 
sirgo ir nežuvo, jie ir toliau ganėsi lauke. Kitą sezoną Pas- 
tero grupė turėjo išaiškinti: ar dirvoje, kur ganėsi užkrės- 
tieji avinai, yra juodligės sporų, kurios čia turėjo patekti 
per bandomuosius gyvūnus. 

Po metų buvo paimti dirvos mėginiai. Juos sumaišė su 
vandeniu, atskyrė be galo mažas tankias daleles ir izoliavo. 
Jomis užkrėtė jūros kiaulytes. Kiaulytės krito nuo juodli- 
Jes. 

Štai ji, „spontaniškos“ ligos kai kuriuose laukuose prie- 
žastis! Štai dėl ko prasideda epidemija! Užtenka, kad ant 
žemės patektų juodlige užsikrėtusio gyvulio kraujo lašas 
arba kad toje žemėje būtų užkasta jo maita, ir sporos paten- 
ka į dirvą, lieka joje neribotą laiką ir paskui, patekusios 
su pašarais sveikiems gyvūnams, juos užkrečia. Nesuskai- 
čiuojamos dirvoje išsklaidytų bakterijų kolonijos išaugin- 
davo patvarias sporas, kurios kiekvienu momentu galėjo 
pradėti augti ir daugintis. 

Pasteras apie savo bandymus bei išvadas rašė ir žemės 
ūkio ministrui, ir Mokslų akademijai, ir Medicinos akade- 
mijai. Bandymai buvo tikslūs, išvados visiškai logiškos. 
Bet priešininkai visa tai ignoravo, spyriojosi, toliau tvirti- 
no, kad juodligė atsirandanti spontaniškai. Visuose posė- 
džiuose nuolat pradėdavo diskusijas. 

— Kaip baisu, kad reikia kiekvieną kartą paneigti 
nepagrįstas jų abejones, — skundėsi Pasteras laboratori- 
joje.— Mane stebina, kad medicinos literatūroje nuolat 
nagrinėjami tie nevykę prieštaravimai, apie juos sampro- 
taujama, tačiau teisingi eksperimentinio metodo keliai 
paliekami nuošalyje... 

O kartą liudnai ir karčiai pasakė žmonai: 

— Niekada nemaniau, kad turiu tiek daug priešų! Ko- 
dėl? Tie vargšai, nematantys toliau savo nosies, nesupran- 
ta, kad spontaniškumo doktrina jau paseno ir patyrė visiš- 
ką pralaimėjimą?! Kokia iš tų ginčų nauda? Vardan ko 
žmonės kovoja su tuo, kas akivaizdu? 

Kartą, grįžęs iš eilinės kelionės į Šartrą, Pasteras namiš- 
kiams papasakojo apie ten patirtus įdomius dalykus. 

Tuo metu buvo daug kalbama apie naują juodligės gy- 
dymo metodą, veterinaro Luvrjė sukurtą Rvtų Prancūzijos 
kalnuose. Luvrjė gydė karves. Buvo pasakojama, jog išgy- 
dęs jau ne vieną šimtą. Tokie rezultatai davė teisę į moks- 
linį pripažinimą. Bet atsargioji Mokslų akademija nutarė 
viską išsiaiškinti vietoje 1r pasiuntė tenai Pasterą. 

— Baisu, kaip tas Luvrjė kankina nelaimingą gyvulį, — 
pasakojo jautrusis Pasteras, — tik pamanykite: keli galingi 
darbininkai nelaimingą karvę trina rankomis. Kai ji ima 
degti kaip karštligės apimta, tas kailialupys jos kūne be 
iokio nuskausminimo įrėžia ilgus rėžius ir pila į juos — 

ką jūs manote? — terpentiną! Visa tai panašu į kankinimus 
inkvizicijos kalėjimuose. Karvės kraupiai bliauna, sten- 
giasi ištrūkti, vos neverkia. Juk žinote, kokios išraiškin- 
gos, žmogiškos tų gyvulių akys! Žiūrėti į tas raudančias 
akis tiesiog neįmanoma. Po viso to barbariškumo Luvrjė 
karvės kūną apdengia storu pleistro sluoksniu, suvilgytu 
karštame acte, ir iš viršaus apvynioja milžiniška paklode. 
Reikia turėti tikrai karvės organizmą, kad liktum gyvas 
po tokio gydymo! 

Klausytojai kvatojosi iki ašarų. 

— Na, o karvės pasveiksta? 

— Pasveiksta! Nuo tos procedūros jos kažkodėl ne- 
dvesia. Nuo juodligės kai kurios taip pat. Bet juk žinoma, 
kad toli gražu ne visi susirgę gyvuliai žūva nuo juodligės, 
net jeigu jiems ir visai nieko nedaroma! Aš taip ir pasakiau 
tam veterinarui. Na, ir kaip paprastai, nutariau padaryti 
bandymą. Mes paėmėme keturias karves, pakvietėme kelis 
fermerius ir visas keturias užkrėtėme juodlige. Būkite 
tikri, joms daviau puikią bakterijų dozę. Ir ką manote? 
Visos karvės, žinoma, susirgo. Dviem iš jų Luvrjė atliko 
savo barbarišką procedūrą. Žvėriškas gydymas vieną iš- 
gelbėjo. Bet iš tų dviejų, kurios nebuvo kankinamos, tik 
viena krito, kita ėmė ir pagijo. Štai jums ir gydymas!.. 

— Palaukite, tai dar ne viskas, — įsiterpė Ru,— svar- 
biausia buvo vėliau. Be abejo, Luvrjė šarlatanas. Bet visa 
tai mums padėjo kitkuo. Papasakokite, ponas Pasterai. 

Pasteras linktelėjo, nors, tiesą sakant, apie tai pasakoti 
nesirengė. Jis prietaringai baiminosi, kad jo lūkesčiai 
nepasitvirtins. Nenoriai pradėjo: 

— Reikalas tas, kad likusioms gyvoms karvėms nu- 
tarėme dar kartą įšvirkšti juodligės kultūros. Solidžią 
dozę, labai solidžią... Karvės nesusirgo. Skiepijimo vietoje 
neatsirado net pūlinio. Jos pasidarė neimlios... Štai ir 
viskas. O dabar, draugai, laikas ilsėtis. 

Taip jis užkirto kelią tolesniems klausinėjimams. Taip 
lakoniškai ir neišraiškingai papasakojo apie prologą „Me- 
liono stebuklui", kuriuo greitai nustebino visą pasaulį. 

O iš tikrųjų tas mažas epizodas privertė jį smarkiai 
susimąstyti. Pagaliau Pasteras pirmą kartą akivaizdžiai 
įsitikino, kad gyvulys, persirgęs įuodlige, antrą kari“ 

ja nebeserga. Jis įgyja ımunitetą, jo organizmas daugiau 
nebijo tos ligos mikrobų. Kaip padaryti, kad gyvuliai 
suširgtų lengva juodligės forma ir pasidarytų atsparūs 
tai ligai? Ką čia tokio sugalvojus? 

Tas klausimas nuo šiol nedavė ramybės nei jam, nei jo 
artimiausiems bendradarbiams, puikiems jauniems moksli- 
ninkams, kurie taip daug jam padėdavo ir dažnokai pasui- 
leruodavo kai kuriuos dalykus iš medicinos srities, apie 
kuriuos jis neturėjo supratimo. Jie nusikamavo narplioda- 
mi galvosūkį, nagrinėdami ir svarstydami jį iš visų pusių, 
bet nieko gero kol kas sugalvoti negalėjo. 

Ši problema Pastero laboratorijoje tapo įkyria idėja — 
kaip paversti kenksmingus mikrobus naudingais, kaip. 
priversti juos tarnauti žmonijai? Kaip žudikus paversti 
nuolankiais tarnais?.. 

Taip nuo rūgimo Pasteras perėjo prie užkrečiamųjų 
ligų sukėlėjų. Nuo jų prie idėjos užkirsti kelią toms li- 
goms. O truputį vėliau — prie gydymo. Jis, chemikas ir 
mineralogas, visą gyvenimą manęs, kad neteisėtai užėmė 
vietą Prancūzijos medicinos akademijoje... 

Pasteras mąstė ne tik apie tai, kaip nugalėti juodligę. 
Linkęs apibendrinti, jis visada manė, kad vienas atsitiki- 
mas moksle — viso labo tik pavienis atvejis, kad ir koks 
reikšmingas jis būtų. Mokslo reikalas — ieškoti univer- 
salių dėsnių. 

Greitai jis atrado tą dėsnį, ir šį kartą per... vištą. 

Jis pamilo tuos naminius paukščius dar tada, kai jie 
tapo pergalės prieš Koleną priemone. Tie mieli paukšte- 
liai niekada nesirgo juodlige. Užtat jie sirgo cholera. 
Specifine vištų cholera, kuri negailestingai naikindavo 
viščiukus, mažus geltonus kamuolėlius, tokius šiltus ir 
bejėgius. 

Ir vėl Pastero laboratorija pavirto vištide. Toje „višti- 
dėje“ jis padarė stebuklingą šuolį į ateitį. 

Pasterą gundė tai, jog vištų choleros mikrobas buvo 
toks mažas, kad ir pro mikroskopą jį vos pavykdavo įžiū- 
rėti. Norint tokį mažylį auginti dirbtinėje terpėje, reikia 
didžiulio meistriškumo, o eksperimentatoriui Pasterui tai 
buvo tas pats, kas sudėtingiausi pasažai talentingam pia- 
nistui. 

Viskas prasidėjo nuo gaidžio galvos, kurią Pasteras 
gavo dovanų iš vieno veterinaro, tyrusio vištų cholerą. 
Gaidys nugaišo, o galva atsidūrė Paryžiuje, Julmo gat- 
vėje, Paryžiaus aukštosios pedagoginės mokyklos labo- 
ratorijoje. Pasteras iš negyvo gaidžio galvos išskyrė mik- 
robą, mažytį, plonytį, šiek tiek susiveržusį per vidurį, 
ir pabandė išauginti jį dirbtinėje terpėje. Paaiškėjo, kad 
mikrobas yra kaprizingas — dešimtį terpių išbandė Pas- 
teras, bet mikrobas nepanoro jose daugintis. 

Ir, kaip visada, paprasčiausias klausimo sprendimas 
pasirodė esąs geriausias: mikrobas puikiai dauginosi vıš- 
tienos sultinyje. Po kelių valandų skaidrus sultinys im- 
davo drumstis, o paskui vėl staiga pasidarydavo beveik 
skaidrus, tik indo dugne likdavo vos pastebimas nuosėdų 
sluoksnis. Ištyręs pro mikroskopą tas nuosėdas, Pasteras 
įsitikino, kad mažyčiai kūneliai pasidarė dar mažesni ir 
pavirto taškeliais. Bet užtat kokie nuodingi buvo tie taš- 
keliai! Mažytis sultinio lašas ant duonos trupinio nužu- 
dydavo suaugusią sveiką vištą. 

Kai lašą to nuodingo sultinio pasėdavo į švarų sultinį, 
jis kiekvienąkart iš pradžių drumsdavosi, o paskui jo 
dugne susidarydavo plonas nuosėdų sluoksnis. Tuo sul- 
tiniu užkrėsti viščiukai kaipmat nugaišdavo Pagaliau iš 
gaidžio galvos buvo gauta daugiau kaip šimtas kolbų labai 
nuodingo sultinio, ir kiekviena net mažiausioji tos kultū- 
ros dozė buvo mirtina vištai. 

Tai buvo nuolat veiksmingi nuodai. Tai buvo kaip tik 
tai, ko siekė Pasteras, — išmokti kultivuoti stiprų mikrobą 
sukėlėją, kuris paklusniai bet kurioje iš eilės kultūroje 
tiksliai dirbtų savo piktą darbą. 

Laboratorijoje buvo pilna gyvų ir jau nugaišusių viš- 
čiukų, kuriuos tuoj pat skrosdavo. Visos lentynos buvo 
nukrautos kolbomis su choleros mikrobo kultūromis. Be 
viščiukų ir vištų, čia gyveno triušiai, imlūs cholerai, ir 
ta liga nesergančios jūrų kiaulytės. Tiesa, įšvirkštus kiau- 
lytei nuodų tiesiai į veną, susirgdavo ir ji, bet suleidus 
jų tik po oda, kiaulytė likdavo sveika, tik įdūrimo vietoje 
atsirasdavo pūlinys, tarsi koks indas, nepraleidžiantis mik- 
robų vidun ir greitai užgyjantis. Bet jeigu višta atsidurdavo 
viename narvelyje su užkrėsta iūrų kiaulyte, ji visiškai 

„be jokios priežasties“ žūdavo nuo choleros. Užtekdavo 
tik kad kiaulytei pratrūktų pūlinys ir lašas iš jo patektų 
į Maistą. 

— Štai kaip atsargiai reikia daryti išvadas apie ligas, 
kylančias „be priežasties, spontaniškai',— pasakė Paste- 
ras bendradarbiams,— ir kaip mokslininkas turi matyti 
tai, ko niekas nepastebi... 

Visa tai buvo labai malonu, bet nė per žingsnį nepriarti- 
no prie trokštamo tikslo. Kaip išmokti susilpninti mik- 
robus, kurie net tūkstantį kartų atskiesti išsaugo užkre- 
čiamas savybes, — bandymai į šį klausimą neatsakė. 

Atėjo 1879 metų vasara, ir Pasteras su šeima išvažiavo 
į; Arbua. Laboratorija buvo uždaryta, kolbos su nuodingu 
sultiniu, užkimštos vatos kamščiais, dulkėjo lentynose. 

Į Paryžių grįžo po trijų savaičių. Pasterui rūpėjo at- 
naujinti vištų choleros bandymus. Jau pirmąją dieną jis 
atėjo į laboratoriją valanda anksčiau už Ru ir Šamberleną 
ir, pasiėmęs iš lentynos pirmą pasitaikiusią kolbą, plona 
platinos adata paėmė lašą kultūros ir įlašino jį į kitą kolbą 
su šviežiu sultiniu, kurį jam parengė tarnas, žinojęs, kad 
ponas Pasteras tuoj pat imsis savo mikrobų. Kai atėjo 
kiti bendradarbiai, Pasteras jau skiepijo dvi per vasarą 
senstelėjusias vištas choleros kultūra iš senos kolbos. 

Paskui visi ėmesi savo darbo. Prieš eidami pietų pa- 
žiūrėjo į įskiepytas vištas, — jos, kaip ir reikėjo laukti, 
pasidarė mieguistos ir vos vos laikėsi ant kojų. 

— Rytą skrosime,— pasakė Pasteras ir išėjo iš labo- 
ratorijos. 

Bet rytą skrosti nebuvo ko: vištos, kurios dar vakar 
tikrai sirgo, šiandien linksmai kudakavo ir godžiai lesė 
lesalą. 

— Kas per velniava? Kodėl jos nenugaišoė — bam- 
bėjo Pasteras.— Patikrinkime kultūras, kurias vakar pa- 
kartotinai persėjome iš senų. 

Visą dieną jie vėl užsiėmė persėjimu, paskui užkrėtė 
dar dvi vištas. Bet kitą dieną vėl nebuvo ko skrosti — 
vištos šiek tiek pasikamavo, pasirgo ir pasveiko. 

Pasteras buvo nepatenkintas: paliko likimo valiai tiek 
gero, O jis per tą laiką ėmė ir sugedo. Paaiškėjo, kad kul- 
tūros yra nevaisingos, mikrobai nėsidaugina, vištos ne- 
gaišta. Viską reikia pradėti iš pradžių... 

Niekas dar neįtarė, ką visa tai reiškia. Nesėkmingi 
skiepijimai nieko, išskyrus susierzinimą, nesukėlė. Nau- 
jose kolbose išaugino šviežias kultūras ir ėmė jas skie- 
pyti naujoms vištoms. Vištos tuoj pat susirgdavo ir nu- 
gaišdavo. 

— Reikia išmesti tą šlamštą, — pasakė Pasteras tarnui 
ır parodė į vata užkimštų kolbų bateriją — tas pačias, 
kurios visą vasarą stovėjo ir dulkėjo lentynose,-- jos 
visiškai niekam tikusios. Beje, o kaip tos keturios vištos“ 
Galbūt jos sirgo kokia nors ypatinga choleros forma ir 
nugaišo po kelių dienų? 

Tarnas papurtė galvą — visos keturios vištos iki šiol 
sveikos ir tunka nieko neveikdamos. 

— Duokite jas rytoj bandymui, reikia jas panaudoti... 

Ir štai dabar vištos parodė, ką gali. Šviežios, be abejo, 
mirtinos choleros kultūros suleido dviem vištoms, kurias 
ką tik nupirko, ir dviem senoms, kurioms buvo suleidę 
„pasenusių“ choleros sukėlėjų. Kitą dieną dvi gaišenos 
gulėjo paruoštos preparuoti. 

— O kur dar dvi — juk vakar užkrėtėme keturias? — 
paklausė Ru. 

— Kitos dvi gyvos ir sveikos, — paaiškino tarnas, — 
jos net nesusiraukė nuo jūsų skiepų. 

— Ką? — suriko Pasteras.— Jos net nesusirgo nuo 
tikrai mirtinos mikrobų dozės iš visiškai šviežios kultūros? 
Kur tos vištos, parodykite jas tuoj pat... 

Jis labai jaudinosi, kol tarnas nešė tas dvi jau nebe- 
Jaunas, gerai įmitusias ir visiškai sveikas vištas. 

— Jūs įsitikinęs, kad tai tos pačios? — stebėdamasis 
paklausė Pasteras, bet stengėsi paslėpti jaudinimąsi. 

Įsižeidęs tarnas tik patraukė pečiais. 

— Paklausykite, draugai,— drebančiu balsu pasakė 
Pasteras Ru ir Šamberlenui,— jos net nesusiraukė... Juk 
jūs žinote, ką mes joms įskiepijome?.. Kaip manote, ką 
tai reiškia? 

Paskui. greitai, nelaukdamas, ką atsakys priblokšti 
bendradarbiai, pridūrė: 

— (Gerai, gerai, mums dar anksti galvoti apie tai, ką 
tai reiškia. Reikia pakartoti bandymą ir būti tvirtai įsiti- 
kinusiems, kad tai ne atsitiktinumas. 


222 


Jie suleido šviežios kultūros dar dviem naujoms viš- 
toms ir dviem iš tų keturių, kurios buvo persirgusios cho- 
lera. Ir kitą dieną jie vėl skrodė tik du lavonus, kiekviena 
jų ląstelė buvo pilna gyvų mikrobų. O kitos dvi buvo gyvos 
ir sveikos... 

Kas čia yra? Kodėl pasikeitė mikrobo aktyvumas? 
Kodėl sumenko ligą sukeliančios jo savybės? Juk ne dėl 
senatvės — kad ir kiek kartų Pasteras persėdavo senus 
mikrobus, jie puikiai daugindavosi ir susilaukdavo puikių 
palikuonių. 

Mįslė buvo įminta gana paprastai: paaiškėjo, kad esmė 
yra oro deguonis. Kolbos buvo užkimštos vata, pralei- 
džiančia deguonį. Tokiose pačiose, tik aklinai užkimštose 
kolbose mikrobai nepakito ir liko nuodingi. 

Ir tada visi suprato, ką jie atrado... 

Kitos dienos praėjo tarsi karštligėje. Niekas nevalgė 
ir nemiegojo. Turguje pirkdavo vištas, skiepydavo joms 
kultūras iš vasaros atsargų — ačiū tarnui, jis ne iš karto 
šoko vykdyti Pastero nurodymų ir neišmetė tų vata už- 
kimštų kolbų. Kai lengva forma persirgusios vištos pas- 
veikdavo, joms įšvirkšdavo šviežios kultūros, bet kuo- 
duotės nė nemanė dvėsti... 

Jos sirgdavo, bet nenugaišdavo, jos buvo visiškai 
atsparios neabejotinai mirtinoms dozėms, nuo kurių klus- 
niai žūdavo neskiepytos vištos. 

Buvo nuo ko apsisukti galvai! Profilaktiniai skiepai — 
Pastero viso gyvenimo svajonė... 

Tik nuo vištų choleros, tik vištoms. Bet argi tai svar- 
biausia? Tereikia išmokti susilpninti bet kurio kito mikro- 
bo kultūrą,ir galima bus skiepyti nuo visų mikrobinių 
ligų. Belieka rasti būdą mikrobams silpninti, ir tada jie 
padės pagyti nuo jų pačių sukeliamų ligų. 

Pasteras beldėsi į septyniomis spynomis užrakintas 
duris, ir tos durys iš lėto vėrėsi prieš jį. Jis prisiminė 
karves, kurios nesirgo pakartotinai įšvirkštus joms juodli- 
gės sukėlėjo, ir suprato, kad čia tas pats dėsningumas, 
tinkantis ir vištoms, ir karvėms, ir stambiems juodligės 
mikrobams, ir smulkiems vištų choleros rutuliukams. Tiek 
vištos, tiek ir karves, kartą persirgusios silpna ligos forma, 
jau apdraustos nuo pakartotino susirgimo. 

Pasteras tomis dienomis degė lyg karštligės apimtas. 
Idėja gauti vištų choleros „antrąjį leidimą“ iš juodligės 
bacilų įkyriai jį persekiojo. Ru ir Šamberlenas užmiršo, 
kaip atrodo Paryžiaus gatvės, nakvodavo čia pat, labora- 
torijoje, valgė kartu su Pastero šeima. Bet ir pavalgyti 
trūko laiko. 

„Antrasis leidimas“ atkakliai nesileido sučiumpamas. 
Juodligės mikrobai puikiai prisitaikydavo prie deguonies 
veikimo: jie tuoj pat suskildavo į smulkias sporas, kurios 
išlikdavo nuodingos net ištisas paras veikiamos grynu 
deguonimi. 

Buvo galima išprotėti nuo tų prakeiktų juodligės ba- 
cilų mokėjimo prisitaikyti prie aplinkybių! Atrodė, niekas 
negali jų paveikti — bacilos tuoj pavirsdavo sporomis, 
jų nuodingumas nesilpnėjo. 

Ir čia į pagalbą atėjo... Kolenas! Ne jis pats, o bjaurus 
prisiminimai apie jį. Ir puikūs — apie vištą, kurią Pas- 
teras vis dėlto privertė susirgti juodlige... 

Ru ir Šamberlenas Pasterui priminė tą triumfo istoriją: 

— Višta susirgo todėl, kad jūs ją atšaldėte, pažeminote 
kūno temperatūrą, vadinasi... 

Toliau nebebuvo ko sakyti — Pasteras suprato iš pusės 
žodžio: 

— Šildyti juos reikia, šildyti iki keturiasdešimt dvie- 
jų trijų laipsnių — natūralios vištos temperatūros!.. 

Prireikė savaičių ir mėnesių įsitikinti, jog prielaida 
teisinga. Juodligės bakterija pagaliau buvo apsupta iš 
visų pusių: užteko ją paruošti šiltame, 43 laipsnių sulti- 
nyje,ir ji darėsi bejėgė. Bakterijos dar apie savaitę dau- 
gindavosi, bet jų skiepai nebegalėjo užmušti net jūrų kiau- 
lytės. O kai temperatūra pakildavo iki 45 laipsnių, bakteri- 
jos jau nebepajėgdavo sudaryti net sporų. Per vieną 
savaitę jos praeidavo visas laipsniško silpnėjimo pakopas, 
ir kiekvieną iš tų pakopų buvo galima išlaikyti kiek norint 
ilgai. 

Pagaliau atėjo diena, kai Pastero laboratorijoje buvo 
išmokta valdyti juodligės bakterijas taip, kaip vežikas 
valdo arklį vadelėmis. Vienos kultūros užmušdavo du 
avinus iš dešimties, kitos — nė vieno avino, bet dar pajėg- 
davo užmušti jūrų kiaulytę, trečios buvo nepavojingos 

jūrų kiaulytei, bet pražūtingos pelei. Ir pagaliau buvo 
gauta tokia kultūra, kuri net peliukui sukeldavo tik silpną 
karštinę, o paskui tas pats peliukas sėkmingai pakeldavo 
mikrobų skiepus, pajėgiančius užmušti karvę. 

Didžiulę praktinę tokios vakcinos reikšmę sunku buvo 
pervertinti: juodligės aukos vien tik Prancūzijoje buvo 
skaičiuojamos tūkstančiais, o nuostoliai — milijonais. O 
juk vakciną galima siuntinėti po visą pasaulį! Kiek gyvu- 
lių ji išgelbės nuo mirties! 

Laboratorijoje viešpatavo šventinė nuotaika. Kokį mil- 
žinišką uždavinį pavyko išspręsti — atskleisti ligos prie- 
žastį, atrasti mikrobo dauginimo metodą, sukurti patikimą 
ir nesudėtingą profilaktiką. Ne, ne veltui visus tuos ilgus 
mėnesius jie painiojo dienas su naktimis. Jie sunkiai at- 
pažindavo vienas kitą — taip visi sulyso ir pasikeitė per 
tą laiką. Bet jų darbas davė gerų vaisių. 

Dar iki to, kai Pasteras savo naująjį atradimą pagarsino 
Mokslų akademijoje, žinia apie jį pasklido už Paryžiaus 
aukštosios pedagoginės mokyklos laboratorijos sienų, už 
Julmo gatvės ribų, už Paryžiaus vartų. 

Likus dviem savaitėms iki Pastero pranešimo,Prancūzi- 
jos žemdirbių draugija nutarė mokslininką apdovanoti 
garbės medaliu. Senukas Diuma negalėjo dalyvauti tame 
posėdyje ir įpareigojo akademijos narį veterinarą Bulė 
padaryti pranešimą. Jis parašė jam: „Norėčiau būti ten, 
kad parodyčiau, jog visa širdimi žaviuosi žmogumi, kurio 
mes niekada nesugebėsime apdovanoti tiek, kiek jis to 
nusipelnė savo atradimais ir didžiule ištikimybe tiesai ir 
tėvynei... 

1881 metais sausio 28 dieną Mokslų akademijoje Pas- 
teras turėjo padaryti savo garsųjį pranešimą apie vakciną 
nuo juodligės. Iš visų Paryžiaus pusių prie akademijos 
pastato rinkosi mokslininkai, gydytojai, veterinarai, stu- 
dentai, mokytojai — visi sostinės inteligentai. Diuma ėjo 
kartu su Bulė. 

— Jūsų laiškas, pone Diuma, ir man garantavo kruo- 
pelytę to nemirtingumo,— šypsodamasis pratarė Bulė 
Diuma linktelėjo į priekyje einantį Pasterą ir atsakė labai 
rimtai: 

Per jį mes abu pakliūname į nemirtingųjų skaičių... 

Kai Pasteras pakilo į katedrą, salėje įsiviešpatavo 
kapų tyla. Iškalbingiau nei aplodismentai ir ovacijos ji 
bylojo apie susirinkusiųjų jaudinimąsi. Tai buvo didžioji 
diena. Pagaliau atsitiko tai, ko medicinos mokslas nesėk- 
mingai siekė tūkstantmečiais: surasti užkrečiamų ligų 
kaltininkai, sukurtas kovos su jais metodas. 

Pasteras kalbėjo dusliu balsu, stengėsi sulaikyti balso 
virpėjimą — buvo nepaprastai susijaudinęs. Jis papasako- 
jo apie pačius subtiliausius juodligės mikrobų silpninimo 
būdus, net apie tai, kad jie galėjo užmušti vienadienę jūrų 
kiaulytę ir būti nekenksmingi tridienei. 

— Kadangi juodligės recidyvų nepastebėta, — kalbėjo 
Pasteras, — tai kiekvienas juodligės mikrobas, kurio viru- 
lentiškumas dirbtinai sumažintas laboratoriniu metodu, 
gali būti vakcina prieš tikrąjį, neapdorotą sukėlėją. Visai 
nesunku tarp tų nuosekliai silpninamų kultūrų rasti tokią, 
kuri sukeltų karvių, avių ir arklių lengvą susirgimą juod- 
lige ir kartu apsaugotų juos nuo mirtino susirgimo. Mes 
labai sėkmingai tai išbandėme su avimis. Kai tik Bose 
pradės ganyti gyvulius, tuos bandymus atliksime masiš- 
kai... 

Jiems nereikėjo net važiuoti į Bosą. Jie išvažiavo visai 
į kitą vietą, ir jų kuklūs bandymai pavirto grandioziniu 
reginiu, žaibo greitumu atnešusiu juodligės vakcinai pa- 
saulinę šlovę. 

Nors ir keista, bet tos sėkmės kaltininkas buvo ne 
Pastero draugas, o priešas. 

Vienas iš žymiausių Prancūzijos veterinarų, žurnalo 
„Veterinarinė literatūra“ leidėjas daktaras Rosinjolis nu- 
tarė vienu smūgiu susidoroti ir su Pasteru, ir su jo mikrobų 
teorija. Savo žurnale jis rašė: „Jums reikia mikrobo? Jo 
esama visur. Mokslas apie mikrobus dabar labai madingas. 
Tai teorija, jos nėra ko svarstyti, ją reikia be atsikalbi- 
nėjimų priimti, ypač jeigu jos didysis pranašas, moksli- 
ninkas Pasteras, skelbia šventus žodžius: „Aš pasakiau!“ 
Tik pagal mikrobą galima nustatyti ligą. Tai jau įrodyta. 
Ir visi pripažįsta, kad ateityje mikrobų gemalų teorija 
įveiks klinikinę mediciną. Mikrobas — amžinoji tiesa, 
o Pasteras — jos pranašas“. 

Rosinjolis neapsiribojo išliedamas tulžį savo žurnalo 

puslapiuose — jis nutarė veikti. Įveikti priešą jo paties 
ginklu, dar daugiau — jo paties rankomis. Jis prikalbino 
Meliono agronomų draugiją pasiūlyti Pasterui padaryti 
viešą vakcinacijos bandymą. Jis siūlė padaryti jį savo 
dvare Puji le Fore. 

Idėja patiko ne tik Meliono draugijos veikėjams — 
visi Pastero priešininkai į tą bandymą dėjo daug vilčių. 
Jie netikėjo stebuklingąja vakcina, niršo, kad Pasteras 
taip paprastai ir lengvai pasiekė tai, kas, nepaisant dau- 
gelio veterinarinės praktikos metų,jiems taip ir liko ne- 
pasiekiama, todėl baugiai laukė, kad Pasteras sutiktų. 
Jie tikėjosi, kad ta naujovė, griovusi senosios medicinos 
autoritetą, susikompromituos ir vėl bus galima ramiai 
orįžti prie amžių patikrintos senos patirties, kuriai šis 
apsišaukėlis medikas iš Julmo gatvės kelia mirtiną pavojų. 

Jų džiaugsmui, Pasteras iš karto sutiko: ar ne vis vien, 
kur daryti bandymą — Bose ar Melione? 

Visi jo bendradarbiai, taip įtemptai dirbę pastaruoju 
metu, buvo ką tik išėję atostogų. Ru ir Šamberlenas išvyko 
į kaimą. Viena ranka Pasteras apmetė bandymų planą, 
kita brūkštelėjo jiems telegramą: „Tuoj pat atvažiuokite 
į Paryžių. Reikia viešai pademonstruoti, kaip mūsų vakcina 
gelbsti avis nuo juodligės. L. Pasteras“. 

Be abejo, jie atvažiavo tuoj pat. Argi galima buvo 
nevykdyti vado įsakymų karo paskelbimo dieną? Jie su- 
vokė, ką slepia šis pasiūlymas, jiems net nereikėjo klausti, 
kas jį sugalvojo. Ir, atvirai sakant, jie gerokai jaudinosi, 
kol neperžengė laboratorijos slenksčio ir nepamatė švytin- 
čio Pastero, kuris tuoj pat jiems perskaitė būsimojo gran- 
dioziško spektaklio programą: 

— Balandžio aštuntąją gavau Meliono agronomų drau- 
gijos pasiūlymą, o dvidešimt aštuntąją jau buvau sudaręs 
bandymų programą, kurią padauginęs Rosinjolis išsiunti- 
nėjo visiems Prancūzijos agronomams. Štai, paklausy- 
kite... 

Programoje buvo numatyta vakcinuoti 25 avis du kar- 
tus, su 12—15 dienų pertrauka. Paskui po kelių dienų toms 
25 vakcinuotoms ir 25 nevakcinuotoms avims įskiepyti 
neabejotinai mirtiną dozę juodligės kultūros 

— Štai ir viskas, — baigė Pasteras, — kaip jūs patys 
suprantate, visos vakcinuotos avys liks gyvos ir sveikos, 
o visos nevakcinuotos nugaiš... 

Sukrėsti Ru ir Samberlenas bandė abejoti. 

— (Gali būti įvairių atsitiktinumų...— sumurmėjo jie, 
bailiai žvilgčiodami į karščiuojančias mokytojo akis, — 
viena — laboratorija, kas kita — atviras viešas bandy- 
mas... Gal staiga paaiškės, kad koks vienas avinėlis yra 
silpnutis ir vis dėlto nugaiš... 

— Jokių staiga, — suriko Pasteras, — jokių staiga ne- 
gali būti! Tai, kas laboratorijoje pavyko su keturiolika 
avių, Melione turi pavykti su penkiomis dešimtimis... 

Toliau prieštarauti buvo beprasmiška — Pasteras galė- 
jo įniršti ne juokais, be to, gal ir nereikėjo griauti jo ti- 
kėjimo, jeigu jis jau nutarė daryti bandymą. 

Ir vėl laboratorija pasidarė panaši į vakcinų gamyklą. 
Ru, Šamberlenas ir jauniausias Pastero bendradarbis Tiu- 
1ljė nuo ryto iki vakaro ruošdavo vakciną, nuo vakaro 
iki ryto pilstydavo į flakonus ir užkimšdavo. 

Pagaliau gegužės 5 dieną, prisikrovę indų su vakcina, 
Pasteras ir trys artimiausieji bendradarbiai pajudėjo iš 
laboratorijos į stotį, o iš ten — į Melioną. 

— Svarbiausia, nesumaišykite flakonų,— prieš išvyką 
juokavo Pasteras. 

Bet jauniems bendradarbiams rūpėjo ne juokai: ant 
kortos buvo statomas ne tik mokytojo prestižas -— mikro- 
binės ligų kilmės teorijos likimas ir galimybė apsisaugoti 
nuo jų. 

Kai iš Meliono jie atvyko į Rosinjolio dvara, visi gy- 
vuliai jau buvo paruošti bandymui. Paskutiniu metu prie 
jų prijungė dar 10 karvių, nors Pasteras ir įspėjo, kad su 
karvėmis eksperimentų kol kas nėra daręs. 

— E, ar ne vis vien, — mostelėjo ranka, — kas pavvk- 
davo su avimis, turėtų pavykti ir su karvėmis... 

Kai Pasteras priėjo prie gardų, jį apsupo minia. Vete- 
rinarai, Vaistininkai, gydytojai atvažiavo į fermą iš visos 
Prancūzijos, kad pamatytų stebuklą. Daugelis buvo nusi- 
teikę priešiškai, kai kurie juokavo, garsiai laidė sąmojus, 
bet tie šmaikštavimai nebuvo geranoriški. 

Bet Pasteras tuo metu nieko nematė ir negirdėjo. Jis, 

Ru, Šamberlenas ir Tiuiljė matė tik daugybę sveikų, stip- 
rių avių ir karvių. Reikėjo atsirinkti tas, kurios bus pa- 
naudotos bandymui. 

Ir štai atėjo momentas, kai pritilo net kandžiausi pa- 
šaipūnai: po dviem stoginėmis stovėjo gyvuliai — dešinėje 
tie, kurie tikriausiai nugaiš, kairėje tie, kurie, Pastero 
įsitikinimu, liks gyvi, o daugumos susirinkusiųjų nuomone, 
tik veltui kankinsis nuo skiepų, o paskui vis vien žus. 
Kairėje stovėjo dvidešimt penkios avys, vienas jautis ir 
penkios karvės — juos turėjo skiepyti vakcina. 

Stojo tyla. Nuščiuvusi minia stebėjo, kaip Pastero 
padėjėjai atsargiai išvyniodavo švirkštus ir tlakonus, kaiį 
uždegdavo spirito lemputes. Bet kai Pasteras, truputį vilk- 
damas kairiąją koją, priėjo prie stoginės, kad įšvirkštų 
pirmąją porciją vakcinos Nr. 1 pirmajam avinui, minia 
tarsi pratrūko: aplodismentai buvo girdėti iki paties Me- 
liono. Paskui vėl viskas apmirė. 

Keturiese jie įskiepijo visus gyvulius — po penkis 
bakterijų kultūros lašus avims ir ožkai į šlaunį, o karvėms 
ir jaučiui po mMentimi. Gyvuliai tik pamosikavo uodego- 
mis — dūriui jie buvo kur kas mažiau jautrūs negu gylio 
įgė:imui. 

Tuo pirmasis dramos, kaip 1::anė Pasteras, arba trage- 
dijos, kaip tikėjosi jo priešai, veiksmas buvo baigtas. 
Antrasis turėjo įvykti po 12 dienų. 

Gegužės 17 dieną visa procedūra buvo pakartota, tik 
vakcina buvo kur kas stipresnė negu pirmąjį kartą. Ir 
vėl visi išsiskirstė iki gegužės 31 dienos, kada turėjo įvykti 
baigiamasis veiksmas — trečiasis ir paskutinysis skiepiji- 


mas. 
Tomis dienomis Ru ir Šamberlenas kasdien pėsti atei- 


davo iš Meliono į Puji le Forą gyvulių apžiūrėti ir pama- 
tuoti jiems temperatūrą. Visos karvės, kurioms ant de- 
šiniojo rago buvo pažymėta, kad jos gavo vakcinos, ir 
visos avys ir ožkos, kurios tokį pat ženklą turėjo ausyje, 
jautėsi puikiai. 

Per tuos kasdieninius pasivaikščiojimus du Pastero 
padėjėjai susitikdavo su daugybe žmonių. Kiek patyčių 
jiems teko išklausyti tomis dienomis! Kiek atviro priešiš- 
kumo ir nepasitikėjimo! Tarsi ne gelbėti o žudyti jie čia 
atvvko . 

Žinoma, Paryžiuje buvusiam Pasterui jie nieko ne- 
pasakojo. Jų nuostabai, gegužės 31 dieną atvažiavęs į 
Melioną, jis buvo nepaprastai ramus ir tą lemiamą dieną 
jautėsi toks pat žvalus ir įsitikinęs, kaip ir tada, kai ba- 
landžio mėnesį skaitė savo programą. 

Tą dieną žmonių susirinko dar daugiau. Mirtinos vak- 
cinos dozės turėjo būti įskiepytos visoms penkiasdešimčiai 
avių, dviem ožkoms ir dešimčiai karvių — tiek skiepytoms, 
tiek ir kontrolinėms. 

Staiga prie Pastero iš minios priėjo vienas aršiausių 
jo priešininkų. 

— Malonėkite, pone profesoriau,— pasakė jis,— lei- 
sti man krestelėti flakoną su vakcina... Juk gali paaiškėti, 
kad viršutinis jos sluoksnis visai nepavojingas ir visos 
jūsų mielosios bakterijos susitelkė apačioje... 

Pakėlęs nustebusias akis į kalbėtoją, tylėdamas Pas- 
teras jam ištiesė flakoną. Tas stipriai pakratė skystį. Bet 
to jam neužteko. 

— Prašau jūsų dar vienos malonės, kad jau viskas 
būtų tvarkoje, — saldžiai nusišypsojo, — girdėjau, kad vi- 
rulentiškumo laipsnis yra tiesiog proporcingas gyvuliui 
įleidžiamo skysčio kiekiui, tai ar negalima jiems įleisti 
didesnę negu paprastai dozę, kad būtume visiškai tikri? 

Pasteras taip pat tylėdamas linktelėjo pritardamas ir 
patrigubino dozę. 

Pusę keturių viskas buvo baigta. Kitą susitikimą pas- 
kyrė birželio 2 dieną — tik tada, nė valanda anksčiau, 
buvo galima sužinoti, kuo baigėsi bandymas — Pastero 
ar Rosinjolio pergale? Dabar jau „tikinčiųjų“ buvo kur 
kas daugiau negu „netikinčiųjų“. Susvyravo net tas vete- 
rinaras, kuris pateikė tuos įžūlius reikalavimus: taip jį 
nustebino Pastero pasitikėjimas savimi. Tiesą sakant, visa 
tai ne jis sugalvojo — taip pasielgti jam prieš porą dienų 
patarė liūdnai pagarsėjęs Kolenas, kuriam Pasteras kaž- 
kada buvo nuplėšęs garbę. Veterinaras suprato: negali 
rimtas mokslininkas taip abejingai leisti daryti kas patin- 
ka su jo vakcina, jeigu jis nėra šimtu procentų įsitikinęs 
savo tiesa. O jeigu paaiškės, kad jis teisus, tai kokia ne- 
garbė bus jiems! 

Kalbų buvo daugybė, kai kas ėjo lažybų, bet dauguma 
jau tikėio Pasteru 

— Jis per daug ramu- — negali būti, kad jis klystų! — 
taip kalbėjo dauguma. 

Deja! Birželio 1 dieną Ru ir Šamberlenas pranešė Pas- 
terui, kad kai kurių vakcinuotų gyvulių temperatūra pa- 
kilo, o Rosinjolis į Paryžių jam nusiuntė kandžią teleg- 
ramą, iš kurios aiškėjo, kad vieną vakcinuotą aviną jau 
galima laikyti kritusiu. Pasteras tą naktį nesumerkė akių. 
Visai nuvargęs, beveik sirgdamas, rytą atvažiavo į Me- 
lioną. 

— Be reikalo sutikau, — pareiškė, — nereikėjo visko 
statyti ant kortos... Maža kas gali atsitikti... 

Jis sėdėjo prie stalo, rankomis parėmęs nežmoniškai 
skaudančią galvą, akys paraudo, vokai trūkčiojo. Ru ir 
Šamberlenas išsigando, dabar jie, o ne jis, įkalbinėjo, kad 
viskas bus gerai, nes „tai, kas pasisekė laboratorijoje su 


keturiolika avinų, turi pasisekti su penkiasdešimčia fer- 
moje...” 


Sunku buvo suprasti, nuo ko praėjo ta silpnumo mi- 
nutė. Galbūt valios pastangomis Pasteras susitvardė. Po 
valandos jis vėl buvo linksmas ir žvalus. 

— Na ką gi, draugai, štai ir atėjo svarbiausioji diena 
mūsų gyvenime. Esu įsitikinęs, kad ji mums atneš visišką 
pergalę... 

Tai dar nebuvo svarbiausioji Pastero gyvenimo diena, 
bet tikrai labai svarbi mokslui. Ji tapo riba tarp senosios 
ir naujosios epochos medicinoje. 

Buvo antra valanda dienos. Į Puji le Forą teisti Pastero 
susirinko nesuskaičiuojama minia. Meliono žemdirbių 
draugijos deputatai, surengę šias iškilmes, medicinos ir 
veterinarijos draugijų, Centrinio higienos komiteto ats- 
tovai, žurnalistai, gyvulių augintojai — daug kas atvažiavo 
čia 1881 metų birželio 2 dieną! 

Pasteras ėjo tiesiai į minią, kiek atsilikę — jo ištikimi 
padėjėjai. Jis ėjo tiesus ir griežtas, vilkdamas kairiąją 
koją, nesidairydamas į šalis. Minia prasiskyrė prieš jį. 
Netardamas nė žodžio jis praėjo pro tą prasiskyrusią mi- 
nią. Tyla darėsi nebepakeliama. Ir tik tą minutę, kai jis jau 
stovėjo prie pirmosios stoginės, kurioje paslikos gulėjo 
dvidešimt penkios juodlige užkrėstos kontrolinės avys 
ir keturios karvės, tik tą minutę pasigirdo keli sveikina- 
mieji šūksmai. 

Minutę jis pastovėjo prie nuo jo rankos kritusių gy- 
vulių, tų nežinomų mokslo kankinių ir, staigiai pasisukęs 
į juos nugara, prisiartino prie aptvaro su vakcinuotai- 
siais. 

Dvidešimt penkios vakcinuotos avys, penkios karvės 
ir vienas bulius, linksmai trepsėdami kojomis ir mosuo- 
dami uodegomis, gromuliavo pašarą, tarsi į jų kraują ir 
nebūtų įšvirkšti milijardai mirti nešančių bacilų. 

Pasteras net nepastebėjo, kaip šalia jo atsidūrė spin- 
dintis Bulė, kaip prie jo prasibrovė neseniai dar priešiškai 
nusiteikęs veterinaras ir ėmė kalbėti, kad bet kada pasi- 
rengęs savo kailiu išbandyti panašų eksperimentą, nes 
dabar yra įsitikinęs stebuklinga Pastero jėga. Ir tik tada 
išgirdo Rosinjolio balsą — aršiausio, gudriausio ir klastin- 
giausio savo priešo, — tik tada Pasteras pakėlė sudrėkusias 
akis. 

— Nepaprasta sėkmė! — sušuko Rosinjolis.— Priim- 
kite mano nuoširdžiausius sveikinimus, didysis Pasterai, 
ir priglauskite dar vieną atsivertėlį į savo tikėjimo prieg- 
lobstį. 

Tokio revanšo Pasteras nė pats nesitikėjo. Toje mil- 
žiniškoje minioje nė vienas neliko jo priešininku — visi 
jie virto nustebusiais šalininkais. Stebuklas įvyko! Pir- 
mąkart istorijoje mokslas gavo į rankas ginklą kovai su 
užkrečiama liga. Ne bet kokį, ne atsitiktinį, o sukurtą 
moksliniu metodu ginklą, kurį galima taikyti ir kitoms 
ligoms. 


Tikrai tai buvo stebuklas. Ne tik tuometinės publikos 
požiūriu — dar didesnis stebuklas jis atrodo mūsų laikais. 
Vakcinos gamybos technika, skiepijimo metodika dar buvo 
tokios netobulos, kad dėl to stebuklo Pasteras turi būti 
dėkingas neregėtai sėkmei. 

Praėjo šiek tiek laiko, ir Pasteras tuo įsitikino. Jau 
spėjo pradėti ieškoti geltonosios karštligės sukėlėjo, kartu 
su Tiuiljė ištyrė užkrečiamą kiaulių ligą — raudonligę — 
ir sukūrė vakciną jos profilaktikai. Jis labai dažnai darė 
pranešimus dviejų akademijų posėdžiuose ir gaudavo ap- 
dovanojimus. Jis gavo 1š vyriausybės Garbes legiono 
ordiną ir pareikalavo, kad tuo pačiu ordinu būtų apdova- 
noti Ru ir ŠSamberlenas. Jis rašė straipsnius ir skaitė pas 

kaitas studentams, važinėjo į įvairius suvažiavimus. Ten 
jį pasitikdavo ovacijomis. Jo garbei buvo liejami meda- 
liai, jam skirtuose susirinkimuose sakomos padėkos kal- 
bos. Mokslų akademija jį apdovanojo medaliu, kuriame 
buvo iškaltas jo portretas ir žodžiai: „Luji Pasterui — jo 
kolegos, draugai, gerbėjai“. 

Kai pakviestas į Londone vykusį tarptautinį gydytojų 
suvažiavimą jis įėjo į Sent Džeimso rūmų salę, jį apkurtino 
šauksmai „Vivat! Valio!“ Jis kukliai pasitraukė į šalį, kad 
duotų kelią žmogui, kuriam, matyt, buvo skirti tie šūksmai, 
ir atsigrįžęs akimis jo ieškojo. Per visą milžinišką seno- 
T salę susirinkimo pirmininkas juokaudamas jam šūk- 

elėjo: 

2 Ko jūs ten ieškote, pone Pasterai? Juk tai jus 
sveikina!.. 

Jis labai susijaudino, kai jį pasodino prezidiume ir 
audringai plojo, atsakydami į jo pasveikinimus. 

Žodžiu, jis skynė užtarnautus laurus. Tuo metu jis buvo 
kupinas energijos ir tikrai laimingas. 

Bet staiga ta varginanti šlovė baigėsi. Prasidėjo juodos 
dienos Pastero gyvenime. Išsipildė brangaus draugo, iš- 
tikimo, optimistiško, principingo ir vyriško Sen-Klero 
Devilio pranašystė, kurią jis ištarė stovėdamas prie para- 
lyžiuoto Pastero lovos: jis mirė pirma. 

— Pažadėkite, kad pasakysite atsisveikinimo žodį 
mano laidotuvėse, — tada pasakė Sen-Kleras... 

Neapsakomai sunku buvo stovėti prie jo kapo, springti 
ašaromis ir sakyti tą žodį! Pasteras įvykdė Sen-Klero valią, 
įvykdė su skausmu širdyje ir baime sieloje. Su baime, 
kad greitai ateis ir jo eilė ir liks nepadaryta tai, ką yra 
sumanęs. Jis kalbėjo apie nuostabų mokslininką — Pran- 
cūzijos pasididžiavimą, prisiminė palėpę virš cholera ser- 
gančiųjų palatos, kur jie su Klodu Bernaru ir Sen-Kleru, 
negalvodami apie pavojų, stengėsi sugauti pragaištingo- 
sios ligos mikrobus. 

O paskui prasidėjo tas siaubas su juodligės vakcina. 
Iš įvairių vietovių ateidavo laiškai, kad žūva tūkstančiai 
gyvulių — deja! — nuo skiepijimo. Jie dvėsdavo nuo pa- 
čios vakcinos, dvėsdavo ir nuo juodligės, nors ir būdavo 
vakcinuoti. Gyvulių savininkai piktindamiesi reikalavo 
kompensuoti patirtus nuostolius, veterinarai šaukė, kad 
reikia baigti tą masišką žudymą. 

Tie laiškai kėlė Pasterui prietaringą siaubą, jis dre- 
bėdavo, kai reikėdavo atplėšti vokus, bijodavo juos atkli- 
juoti. 

Galima tik stebėtis, iš kur jo liguistame kūne atsirado 
jėgų visa tai išgyventi, kaip jam dar užteko energijos 
paskelbti savo laboratorijoje aliarmą — nuo šiol visi dar- 
buotojai dirbo tik vieną darbą: labai kruopščiai tikrino 
vakcinos kokybę ir jos gavimo metodiką. 

Pačiame šio darbo įkarštyje Pasterui prireikė išvykti 
iš Paryžiaus — jis buvo pakviestas į tarptautinį kongresą 
Ženevoje, kuriame prasidėjo labai rimta dvikova su žmo- 
gumi, kuris pralenkė Pasterą tyrinėdamas juodligę, su 
pedantiškiausiu ir skrupulingiausiu iš visų to meto mikro- 
bų medžiotojų — Robertu Kochu. 

Dar prieš kongresą Robertas Kochas parašė rimtą 
straipsnį, kuriame karštai puolė vakcinos prieš juodligę 
kūrėją. Užsipuolimai buvo grindžiami faktais, kurie by- 
lojo ne Pastero naudai. Kochas išjuokė Pasterą ir jo bend- 
radarbius už nemokėjimą naudotis bakteriologine tech- 
nika, už jų triukšmingą šlovės vaikymąsi. Ir, kas visų 
blogiausia, abejojo pačiu Pastero sukurtų profilaktinių 
skiepų principu. 

Kochas buvo vertas priešininkas, tikras mokslininkas 
ir, deja, turėjo šiokį tokį pagrindą užsipulti. Ignoruoti 
Kocho Pasteras negalėjo, bet negalėjo ir neginti vakci- 
nacijos metodo. 

Sutiktas aplodismentais salėje, kurioje posėdžiavo 
kongresas, Pasteras pakilo į tribūną ir pradėjo prane- 
šimą. 

Jis pasakojo apie savo ir bendradarbių Ru, Šamberleno 
ir Tiuiljė darbus, apie jų sukurtą vakciną prieš juodligę 
ir kiaulių raudonligę, apie tai, kad, nepaisant visų patik- 
rinimų ir viešų bandymų ,vis dar pasigirsta mokslininkų 
balsų prieš jo teoriją, Pasteras girdėjęs, kad pats Kochas 
kartą pasakęs: tai per daug gerai, kad būtų teisinga. 

— Matyt, jūs visi esate susipažinę su daktaro Kocho 
pranešimu, visiškai nubraukiančiu mūsų šios srities lai- 
mėjimus. Aš džiaugčiausi, jeigu čia dalyvaujantis daktaras 
Kochas man girdint viešai pareikštų visus savo prieštara- 
vimus, kad aš galėčiau pabandyti jam išaiškinti ir sugriauti 
jo įsitikinimą... 

Kochas pro akinius įdėmiai stebėjo kalbančiojo veidą, 
o Pasteras jo dėmesingose trumparegėse akyse skaitė 
pasmerkimą. 

„Nieko nepasakiau apie gyvulių žuvimą nuo vakcina- 
cijos, nes tas klausimas dar tiriamas. Kaip galiu kalbėti 
apie jį visam pasauliui, kol dar nežinoma, koks čia reika- 
las, ir nežinoma, kaip visa tai paaiškinti?..“ — mąstė Pas- 
teras, atsakydamas į neišsakytas, aiškiai nepritariančias 
Kocho mintis. 

Galbūt tai nebuvo vienintelė priežastis, galbūt Pasteras 
dabar tiesiog nepajėgė kalbėti apie savo pralaimėjimus. 
Jis tvirtai tikėjo, kad jie laikini, grynai technikos dalykas, 
kad jie negali ir neturi juodinti paties metodo. Kalbėti 
čia apie tai — reikštų atsižadėti paties savęs. Atsižadėti 
jis nesirengė. Jis metė iššūkį Kochui ir laukė. Bet Robertas 
Kochas nemėgo kalbėti. Pakilęs į tribūną, jis pareiškė: 

— Nenoriu trukdyti garbingo susirinkimo mūsų asme- 
niška diskusija tuo klausimu. Ponui Pasterui atsakysiu 
raštu. 

Kochas nedelsdamas taip ir padarė. Jis rašė, kad įsigijo 
truputį medžiagos, kurią ponas Pasteras vadina vakcina 
nuo juodligės. Pasteras tvirtina, kad jo pirmoji vakcina 
užmuša tik vienus gyvulius, bet nepavojinga kitiems, ant- 
roji, užmušanti tuos antruosius, nedaro žalos tretiesiems 
ir t.t. O tuo tarpu vakcinos duoda visiškai priešingus re- 
zultatus — jos užmuša tuos, kuriuos turėtų gelbėti, ir 
neužmuša tų, kuriuos turėtų užmušti, o dažnai nei vienų, 
nei kitų negelbsti nuo ligos. Jis, Kochas, kruopščiai ištyrė 
vakcinos turinį ir įsitikino, kad joje pilna kitų mikrobų, 
nė kiek nesusilpnintų ir ne mažiau pavojingų. Kaipgi 
taip — ponas Pasteras nepasidomėjo, ar jo nuostabiuose 
flakonuose nėra pašalinių mikrobų? 

Žodžiu, straipsnis nepaliko akmens ant akmens iš Pas- 
tero vakcinų. Parašytas kandžiai mandagiu tonu, jis kirto 
neapsirikdamas. Pasterą pribaigė tas tonas, tie faktai. Jį 
žeidė į pačią širdį paskutiniosios frazės, kur Kochas abejo- 
jo jo veržimusi į tiesą, matyt, remdamasis tuo, kad jis 
Ženevoje nė žodžio nepasakė apie bėdas, kurias jau atnešė 
jo vakcinacija. 

Įsiutintas to straipsnio, jis atsakė Kochui vis dėlto vėl 

remdamasis visais savo sėkmingais bandymais ir vėl neuž- 
simindamas apie nesėkmes, kurios iki šiol vis dar buvo jam 
neaiškios. Jis pateikė skaičių ir faktų ir savo atkirtį baigė 
žodžiais: „Kad ir kaip įnirtingai mane puldinėtumėte, Jūs 
negalėsite sutrukdyti mano metodui. Esu visiškai įsitiki- 
nęs, kad mikrobo virulentiškumo sumažinimo metodas 
duos didelę naudą žmonijai ir padės nugalėti ją kamuo- 
jančias ligas. 

Kochui atrodė, kad jis nuvainikavo Pasterą, tą pri- 
pažintą mokslo dievą; tačiau jis apsiriko — nemalonumai 
dėl vakcinos buvo laikini, kilę dėl to, kad ji buvo netei- 
singai gaminama, dėl to, kad laboratorija, kurioje reikėjo 
pagaminti milžiniškus jos kiekius, buvo tokiam reikalui 
per maža, per maža turėjo darbuotojų, įrengimų. Ilgainiui 
vakcinavimo metodika buvo tobulinama, ir labai greitai 
skiepijimas nuo juodligės tapo tokiu įprastu dalyku, kaip 
ricinos gėrimas arba ligonio temperatūros matavimas. 

Pasteras kaip buvo, taip ir liko „dievas“. Galbūt aiš- 
kiausiai apie tai galima buvo spręsti iš daugybės prie- 
šininkų ir priešų, kurie dygo kaip grybai po lietaus propor- 
cingai jo laimėjimams. 

Laikas baigti kalbėti apie Pasterą kaip apie teorijų, 
doktrinų, metodų ir t.t. kūrėją. Juk Pasteras sukūrė naują 
mokslą apie be galo mažus padarus — mikrobiologiją. 

Ir kuo daugiau Pasteras ją plėtojo, tuo daugiau ginčų 
kildavo dėl jos, tuo daugiau komisijų buvo sudaroma 
abiejose akademijose jo atradimams patikrinti, tuo dau- 
giau piktanoriškų pasisakymų bei straipsnių atsirasdavo 
mokslinėje spaudoje. 

Vos tik baigėsi daug kalbų sukėlęs ginčas su Kochu, 
o Medicinos akademijoje kilo nauja polemika. Ji prasidėjo 
nuo klausimo, tarsi neturinčio ryšio nei su juodlige ar 
vištų cholera, nei su vakcinacija, nei su pačiu Pasteru. Ji 
prasidėjo nuo vidurių šiltinės. 

Vienas vokiečių gydytojas sugalvojo naują tos ligos 
gydymo būdą: jis įkišdavo ligonius į šaltą dvidešimties 
laipsnių temperatūros vonią, ir, nors keista, daugelis li- 
gonių pasveikdavo. Kai kas tą metodą bandė taikyti Pran- 
cūzijos ligoninėse. Ta proga buvo sudaryta Medicinos 
akademijos komisija, o paskui kilo diskusija. 

Žinoma, visų pirma buvo užsipulti mikrobai. 

— Dėl to, kad paskiri fantazuotojai tvirtina, jog kai 
kurie mikrobai bijo šilumos, o kai kurie šalčio, negalima 
žudyti sergančių žmonių! Negalima daryti išvadų, kad 
vidurių šiltinės mikrobai, kurių niekas niekada nėra matęs 
ir, ko gero, nepamatys, žmogaus organizme žus, jeigu jis 
bus priverstas gulėti šaltoje vonioje. Greičiau tai pribaigs 
patį ligonį! — šaukė mikrobų teorijos priešininkai. 

— Vaikosi mikrobų ir žudo ligonius! 

— Kaip galima vidurių šiltinės priežasties ieškoti 
mikrobuose, kai tam nėra jokių prielaidų, išskyrus tą, 
kad Obermejeris tarsi yra radęs kažkokį žvėriuką sergan- 
čiųjų grįžtamąja karštlige kraujyje? 

Pikčiau už kitus pasisakė kažkoks daktaras Peteris. 

— Aš netikiu, kad parazitai būtų ligos priežastimi. 
Mus gąsdina jais, kaip vienuoliktąja Egipto bausme! Jie 
priėjo iki to, — piktinosi Peteris, dėl visa ko netikslinda- 
mas, kas yra tie „jie“, — kad jau ėmė kalbėti ne apie šil- 
tines, bet apie šiltinę, paskui tik apie karštliges ir tik 
pagaliau apie karščiavimą. Ir nusirito iki puikiausios 
idėjos gydyti karštį šalčiu! Organizmas dega — reikia 
jį palaistyti vandeniu! Bet juk tai gaisrininko teorija! 

Ginčais apie vidurių šiltinę susidomėjo plačioji publika. 
Akademijos posėdžiuose tomis dienomis būdavo daug 
žmonių. Mikrobus gynė Pastero šalininkai. Ypač Bulė. 
Jis kalbėjo apie puikiausius rezultatus, kuriuos davė pro- 
filaktika chirurgijoje, gydant pogimdyminę karštinę, juod- 
ligę ir t.t. Jis kalbėjo apie Pastero vakcinas ir apie tai, 
kad svajonę sukurti dirbtinį imunitetą Pasteras pavertė 
tikrove. | 

Paminėjus Pastero vardą, vidurių šiltinė tuoj buvo 
užmiršta. Diskusijos įsiliepsnojo dar smarkiau, bet dabar 
buvo kalbama tik apie Pasterą ir jo darbus. Teiginys, kad 
mikrobai yra ligų sukėlėjai, atsidūrė diskusijos centre. 
Dabar daktaras Peteris parodė savo sugebėjimus. Labai 
mandagiai, prikaišiodamas į kalbą žodžių „nepriekaištin- 
gas mokslininko sąžiningumas“, „didysis mokymas“, „di- 
dysis žmogus“ ir taip toliau, pripažindamas, kad medicina 
skolinga Pasterui už daugelį naudingų dalykų, taikomų 
akušerijoje ir chirurgijoje, Peteris pareiškė: 

— Tačiau medicina yra savarankiškas mokslas, ir in- 

fekcinių ligų materialinių elementų atradimas nepadaro 
aiškesnės patologinės anatomijos, evoliucijos, infekcinių 
ligų gydymo ir ypač profilaktikos. Tie gamtos mokslų 
kuriozai, be abejo, yra įdomūs, bet iš esmės beveik neturi 
jokios reikšmės medicinai. Jie visiškai neverti nei išeik- 
voto jiems laiko, nei dėl jų kilusio triukšmo. Kas medici- 
noje pasikeitė nuo to, kad pasidarė vienu mikrobu dau- 
giau? Ponui Pasterui atleistina, kad jis, būdamas chemikas, 
įkvėptas siekimo duoti naudos, panoro daryti reformas 
medicinoje, kuri jam visiškai svetima... Pagaliau reikia 
duoti ryžtingą atkirtį viskam, kas nauja, kas svetima me- 
dicinai ir atitraukia medikus nuo savo švento darbo. Ti- 
kiuosi, kad tame mūšyje pergale pasieks pagrindinės jė- 
gos, tai yra senoji medicina!.. 

Nustebintas, kad daktaras Peteris nenori skaitytis su 
faktais ir nesupranta mikrobų reikšmės patologijai, vėl 
kalbėjo Bulė: 

— Ir taip kalbama po to, kai Kochas visam pasauliui 
įrodė, kad tuberkuliozę sukelia į ligonio organizmą įsisk- 
verbęs specifinis mikrobas, nurodė jo įsiskverbimo būdus 
ir profilaktiką! Kaip galima būti tokiems konservatyviems 
ir užsispyrusiems tik užsispyrimo dėlei? 

Jis daug ir karštai pasakojo apie Pastero darbus, apie 
tai, kaip pats iš pradžių skeptiškai žiūrėjo į juos, o paskui, 
išsiaiškinęs ir dalyvaudamas bandymuose, suprato, kokį 
didelį atradimą, kokį perversmą medicinoje padarė ir 
dar padarys tie darbai. Jis patarė Peteriui įsitikinti savo 
akimis, jeigu dar abejoja, ir baigti spyriotis. 

— Esu įsitikinęs, — jis baigė, — kad išstudijavęs Pas- 
tero darbus ponas Peteris nustos puldinėti didįjį atradimą, 
kuriuo mes visi didžiuojamės, ir kad jis, kaip ir mes visi, 
nusilenks tam chemikui, kuris, nebūdamas medikas, savo 
bandymais tiria daugelį medicinos problemų ir išsklaido 
sutemas, dar viešpataujančias kai kuriose jos srityse. 

Visi Bulė pamokymai Peterį ir jo draugus — „seno- 
sios medicinos“ šalininkus — veikė kaip musės kuteni- 
mas dramblį: jie tik numodavo ranka ir toliau ėjo savo 
amžinu, visiems laikams pasirinktu keliu. Tarsi būtų vi- 
durdienį aklinai užsidangstę langus ir kartoję: dabar nak- 
tis, ir ta naktis tęsis amžinai, mes jau pripratome dirbti 

naktį, mūsų akys priprato prie tamsos, ir mes net bijome 
ryškios šviesos. 

Iš tų posėdžių Pasteras išeidavo iškankintas ir įžeis- 
tas. 

— Negaliu permanyti,— sakė jį lydėjusiam Ru,—. ne- 
galiu suvokti, kodėl medikai nenori suprasti mūsų ban- 
dymų reikšmės? 

Jis jautėsi pažemintas, apspjaudytas ir žmonai bei 
draugams reikalaujant išvažiavo į Arbua. Jis manė ten 
pasislėpti nuo visų tų triukšmingų ir kvailų ginčų. Bet 
ir ten jį pasiekdavo laiškai ir straipsniai, ir čia jam tek- 
davo atremti kvailiausius užsipuldinėjimus. 

Jis buvo pjudomas už tai, kad visu savo gyvenimu, 
visu savo genialiu protu siekė atnešti daugiau naudos 
žmonijai. Ir už tai, kad įvykdė tą troškimą. Ir vis dėlto 
jo persekiotojų buvo tik mažuma. Eiliniai gydytojai grie- 
bėsi bakteriologijos, agronomai ieškojo mikrobų dirvoje, 
chirurgai jau nebeįsivaizdavo darbo operacinėse be asep- 
tikos ir antiseptikos. Mokslininkai laboratorijose, žem- 
dirbiai laukuose, veterinarai avidėse, karvidėse, arklidėse 
ir kiaulidėse, vyndariai vyninėse, aludariai aludėse — 
visi jie naudojosi Pastero atradimais. Imunitetas, pasteri- 
zacija, dezinfekcija, mikrobai įgavo prasmę ir pasidarė 
savaime suprantami dalykai. 

Jeigu Pasteras tuo metu būtų numiręs, jo vardas vis 
vien būtų likęs švyturiu moksle. Tiek daug jis jau buvo sus- 
pėjęs padaryti, tokį didelį perversmą jau įvykdęs. 

Bet kaip tik tie metai jam buvo sunkiausi, kaip tik 
tais metais jis išnešė ant savo pečių milžinišką kaltinimų 
ir įžeidinėjimų naštą, pergyveno daugybę nusivylimų ir 
nelaimių... 

Egipte įsiliepsnojo cholera, ji buvo užregistruota Ang- 
lijoje ir Prancūzijoje. Pasteras pasiūlė nusiųsti į Alek- 
sandriją Prancūzijos komisiją cholerai tirti. Jau buvo 
atėjęs laikas išsiaiškinti tikrąsias priežastis tos baisios 
ligos, retsykiais pratrūkstančios epidemijomis įvairiose 
šalyse ir pasiglemžiančios tūkstančius gyvybių. 

Komisija buvo sudaryta. Į ją įėjo ir du mylimi Pastero 
bendradarbiai — Ru ir Tiuiljė. Į Egiptą išvyko ir Robertas 
Kochas. 

Epidemija staiga prigeso, bet Ru ir Tiuiljė nutarė pa- 
silikti, kol įsitikins, kad cholera daugiau neatsinaujina. 
Jie vylėsi testi darbus ir ieškoti paslaptingojo mikrobo, 
bet nežinojo, kad Kochas jau beveik sugavo jį už uodegos. 
O kol kas jie ėmė tirti raguočių marą. 

Tas pasilikimas Tiuiljė kainavo gyvybę. Epidemijai 
baigiant išsikvėpti, dvidešimt šešerių metų jauniausias 
Europos mikrobiologas žuvo nuo žaibiško choleros prie- 
puolio. 

Pasteras parašė Diuma graudų laišką — jis sunkiai iš- 
gyveno savo jauno mokinio mirtį: „Mokslas Tiuiljė asme- 
nyje netenka drąsaus mokslininko, kurio laukė puiki atei- 
tis. Aš netekau mylimo ir ištikimo mokinio, o mano la- 
boratorija — vieno svarbiausių darbuotojų...“ 

O po kelių mėnesių neliko ir to, kam buvo rašomos 
tos eilutės. Vienas po kito pasitraukė iš gyvenimo Pastero 
mokytojai, jo vyresnieji draugai. Senasis Bio, taip ir ne- 
sulaukęs, kad jį išrinktų į Mokslų akademiją, kurią jis 
pranašavo Pasterui vos ne universiteto suole. Senarmonas, 
kurio vietą — štai likimo ironija! — Pasteras užėmė toje 
akademijoje. Didysis fiziologas Klodas Bernaras — eks- 
perimentinio metodo žvaigždė, visą tą laiką švietusi Pas- 
terui. Širdingas, pasiaukojantis, niekada nenuliūstantis 
Balaras, taip dosniai apdovanojęs mylimą mokinį savo 
puikiomis mintimis ir išradimais. Sen-Kleras Devilis — 
artimiausias jam amžiumi, geras draugas ir puikus moks- 
lininkas. O dabar pasitraukė tas paskutinis, be galo brangus 
jo sielai žmogus, tas, kuris kažkada jį vedė paskui save 
į mokslo labirintus ir niekada nenukeldavo tvirtos rankos 
nuo jo peties, jo amžinos pagarbos objektas, jo nuolatinė 
atrama — Žanas Batistas Diuma. Jis mirė 1884 metais 
balandžio 11 dieną. Ta netektis, ta baisi nelaimė slėgte 
prislėgė Pasterą. 

Neliko žmogaus, kuris tiek metų rėmė Pasterą, tai 
paskatindamas šypsena, tai pagirdamas, tai užtardamas. 
Dabar jis jautėsi nesaugus, vienišas, išmestas į audringą 
ir piktą pasaulį, kur tūkstantį kartų daugiau pastangų 
reikia eikvoti tam, kad apgintum mokslinį atradimą negu 
jį padarytum. Dabar tai buvo ypač baisu, nes Pasteras 
numatė, jog ne už kalnų tas laikas, kai pasaulis išlies ant 

jo visą savo įniršį ir neapykantą ir nebebus kam jo gin- 
ti. 

Žinia apie Diuma mirtį pasiekė jį tą dieną, kai jis tu- 
rėjo išvykti į Edinburgo universiteto trijų šimtų metų 
jubiliejų. Jis buvo paskirtas oficialiu Prancūzijos mokslo 
atstovu ir negalėjo atsisakyti išvykos. Bet visą laiką jis 
nenustojo gedėti. 

Liūdesiu paženklinti Pasterui tie metai. Bet buvo ir 
džiaugsmingų akimirkų. 

1881 metų gruodžio mėnesį Pasteras buvo išrinktas 
į Prancūzijos akademiją, tapo vienu iš keturiasdešimties 
„nemirtingųjų . 

Pagal tradiciją, pirmąją pasirodymo akademijos susi- 
rinkime dieną — 1882 metais balandžio 27 — Pasteras 
turėjo pasakyti padėkos kalbą. Perpildytoje Prancūzijos 
akademijos rūmų salėje, kurioje iš tribūnos kalbėjo tokie 
gamtos mokslų atstovai, kaip Kiuvjė, Klodas Bernaras, 
Diuma, Pasteras šiek tiek sutriko. Visų susirinkusiųjų 
ir savo naujų draugų žvilgsnių — meilių, skatinančių, 
abejingų, skeptiškų — varstomas prastai jautėsi ir bijojo, 
kad balsas gali jį išduoti. 

Jis stovėjo netoli pirmininko krėslo, kuriame sėdėjo 
garsus prancūzų filosofas ir istorikas Renanas — didžiau- 
sias skeptikas pasaulyje,— ir šalia to nenormaliai storo 
žmogaus įžvalgiomis, pašaipiomis akimis pusiau paraly- 
žiuotas, liesas Pasteras atrodė menkas ir nereikšmingas. 

Bet štai jis prabilo. Balsas ne iš karto jam pakluso, 
bet jo kalbos žavesys prikaustė visų dalyvaujančių dė- 
mesį. Renano akyse švystelėjo susidomėjimas tuo moks- 
lininku, kurį jis jau seniai laikė vienu iš didžiausių savo 
meto žmonių. 

Jis pareiškė nuoširdžią padėką akademikams, pagal 
tradiciją išgyrė savo pirmtako Emilio Litrės nuopelnus. 
Ir staiga jame prabudo maištininkas, koks jis iš esmės 
visada buvo. Balsas ėmė skambėti tvirtai ir garsiai, au- 
ditorija sukluso: storulė Renano figūra palengva pasviro 
į jo pusę. 

Pasteras, tas amžinas kovotojas už teisybę, pareiškė: 
nors jis ir vertina savo pirmtako nuopelnus, nors ir lenkiasi 

jam, tačiau vis dėlto nepritaria jo filosofinėms pažiū- 
roms*. 

— Šiuo požiūriu aš visada stengsiuos išsaugoti visišką 
savo pasaulėžiūros laisvę... 

Nuo to momento Pasteras visiškai užvaldė auditorijos 
dėmesį. Jo kalba buvo tikra Pastero kalba — dora ir 
teisinga, karšta ir laisvę mylinti. Kaip būtų nustebę pran- 
cūzų klerikalai, kurie kovos su savaiminio gyvybės atsi- 
radimo teorija laikotarpiu jį paskelbė bažnyčios sūnumi, 
jeigu būtų išgirdę tą kalbą! Tai jį jie laikė savo ideologiniu 

! 

EE Aš šlovinu metodą, per du paskutiniuosius amžius 
išpuoselėtą didžiųjų eksperimentatorių Galilėjaus, Pas- 
kalio, Niutono ir jų šalininkų, — kalbėjo Pasteras, — nuos- 
tabiausią ir geriausią metodą, kurio pagrindas — nuolat 
kontroliuoti bandymus ir stebėjimus ir atsikratyti visokių 
metafizinių prietarų. Tik jis teikia tikrąjį pažinimą, nes 
pažinti galima tik moksliniu metodu... 

Patenkintas, kad kaip tik jis pirmininkauja tame po- 
sėdyje, Renanas šypsodamasis atsistojo ir pasveikino 
Pasterą Prancūzijos akademijos vardu. 

Sėdėjusieji salėje gerai žinojo rašytojo Žozefo de Mest- 
IO patyčias apie mokslininkus: „Striuku lietpalčiu... su to- 
mais ir įrankiais po pažastimi, išblyškęs nuo darbų ir be- 
miegių naktų, visas apsitaškęs rašalu, dusdamas kėblina 
pakeliui į tiesą, nukoręs galvą, išmargintą algebros ženk- 
ks paskvilis galėjo būti skirtas kiekvienam iš sėdinčių 
šioje salėje. Tą paskvilį turėjo galvoje Renanas, kai kal- 
bėjo Pasterui: 

— Kaip puiku, kad jūsų nesustabdė tas bajorų bjau- 
rėjimasis! Gamta pati ne aristokratė, ji reikalauja, kad 
būtų dirbama. Ji mėgsta pūslėtas rankas ir savo naujus 
horizontus atskleidžia tik raukšlių išvagotoms kaktoms. 
Kaip puiku, kad jūs neišsigandote kovos ir sugebėjote 
atsikirsti priešininkams. Jeigu kada nors jus nustos pulti 
priešai, jei paliks ramybėje, žinokite, kad jūsų mokslinis 
darbas sumenko, kad jūs nusilpote... Deja, mes nekompe- 


3 Emilis Litrė — prancūzų buržuazinis filosofas, O. Konto pozityvizmo 
šalininkas. Jo filosofinės pažiūros buvo vulgariojo materializmo ir 
idealizmo idėjų eklektinis mišinys. Po Paryžiaus komunos Litrė atvirai 
perėjo į proletariatui priešiškas pozicijas. 

tentingi vertinti jūsų darbus. Tačiau, be jų esmes, apie 
kurią mes negalime nieko spręsti, nes tai ne mūsų sritis, 
jūs, pone, turite dar ir tai, apie ką mes, protinio darbo 
žmonės, taip pat galime pareikšti savo nuomonę. Yra kaž- 
kas, ką mes visada galime atpažinti, kaip įvairiai tai be- 
pasireikštų, tai, kas vienodai būdinga Galilėjui, Paskaliui, 
Mikelandželui ir Moljerui, tai, kas poetą daro didžiu, 
filosofą išmintingu, oratorių žaviu. Tą bendrą visų didžių- 
jų darbų pagrindą, tą šventąją liepsną, tą galingą alsavimą, 
įkvepiantį mokslą, literatūrą ir meną, mes matome ir ju- 
myse, pone, tai — genialumas. 

Taip Pasteras tapo „nemirtingu“. Bet tik po trejų metų 
tikrojo nemirtingumo pašvaistė, pasaulinės šlovės vai- 
nikas apgaubė jo genialią galvą... 


DIDYSIS DAKTARAS 


Iš daugybės žmoniją kankinančių ligų vargu ar galima 
rasti kitą, kuri keltų didesnį siaubą ir gailestį, kaip nuo 
šuns įkandimo žmogų apėmusi pasiutligė. 


Danila Samoilovičius 


1796 metais Eduardas Dženeris pirmasis aštuonerių 
metų berniukui įskiepijo karvės raupų. Po šešių savaičių 
tam pačiam berniukui įskiepijo žmogaus raupų. Vaikas 
nesusirgo. 

1956 metais Albertas Seibinas dviem savo dukterims 
įskiepijo susilpninto poliomielito viruso. Per epidemiją 
mergaitės nesusirgo. 

Tada dar negarsus anglų kaimo gydytojas Dženeris 
įskiepijo karvės raupų, kad įsitikintų, jog jie apsaugo 
nuo Žmogaus raupų. 

Garsus amerikiečių mikrobiologas Seibinas savo duk- 
roms įskiepijo gyvą poliomielito vakciną, kad, pirma, 
įrodytų, jog ji visiškai nepavojinga, antra, apsaugotų 
jas nuo sunkios ligos, trečia, kad stebėtų, kaip jų kraujyje 
atsiranda antikūnai — apsauginės sistemos nuo svetimų 
baltymų. 

Didysis Dženerio atradimas — laimingas radinys, atsi- 

tiktinumas, tekęs talentingo ir pastabaus gydytojo daliai. 
Bet tas radinys neparodė kelių, kaip kovoti su kitomis 
infekcinėmis ligomis. 

Seibino sukurta gyva poliomielito vakcina — mikro- 
biologijos raidos rezultatas, beveik universalus kovos 
su infekcija metodas. Norint dirbtinai sukurti imunitetą 
prieš ligą, norint vakcinuoti, reikia būti puikiai pasiruo- 
šusiam teoriškai, gerai pažinti ligos sukėlėją, fiziologines 
imuniteto ypatybes. 

Tuos įvykius skiria 160 metų. Tarp jų — bedugnė. O 
virš jos kaip monumentas iškyla Pastero figūra. 

Dženeris atrado pavienį faktą. Pasteras — metodą, 
kuris tinka kovoti su beveik visomis infekcinėmis ligomis 
ir kuris privertė paklusti žmogui kiekvienos infekcijos 
pradą. Pasteras atrado paslaptį, kaip mirtinus nuodus 
paversti priešnuodžiais. Dženerio garbei tuos priešnuo- 
džius jis pavadino vakcina. 

Skiepai nuo raupų, choleros, poliomielito ir daugybės 
kitų ligų, skiepai, apsaugantys nuo kelių ligų iš karto, 
profilaktinės ir gydomosios vakcinos — visa tai prieš 
šimtą metų laboratorijoje Julmo gatvėje Pastero pradėtų 
atradimų tęsinys. 

Dženerio darbą „Karvės raupų priežasčių ir poveikio 
tyrimai”, išleistą 1797 metais kuklaus kaimo gydytojo 
lėšomis (Karališkoji draugija atsisakė jį spausdinti), Pas- 
teras mokėjo mintinai. Bet kad ir kiek kartų jis skaitė 
Dženerio užrašus, kad ir kaip stengėsi į juos įsigilinti, ne- 
rasdavo to, kas svarbiausia, — kaip toliau tobulinti vak- 
cinaciją. Dženeris žmogaus, užsikrėtusio karvės raupais, 
pūlinėlio turinį skiepijo kitam žmogui. Tokie skiepai ap- 
saugodavo nuo susirgimo žmogaus raupais. 

O ką, pavyzdžiui, įsakysite įskiepyti žmogui, kad ap- 
saugotumėte jį nuo sifilio? Juk karvės juo neserga! Arba 
ką skiepyti, norint išgelbėti žmogų nuo užsikrėtimo pa- 
siutlige? Pasiutusio gyvulio seiles? Bet tada jis kaip tik 
susirgs tikrų tikriausia pasiutlige... 

Matyt, karvės raupai buvo nepavojingi žmogui, matyt, 
žmogaus organizme tos ligos sukėlėjo virulentiškumas 
sumažėdavo, nors ir sukeldavo imunitetą. Matyt, jis nu- 
silpdavo žmogaus organizme. Bet kaip dirbtinai silpninti 
mikrobus, kad neužkrėstum žmogaus? 

Žodžiu, labai didelis Dženerio atradimas nė kiek ne- 
išsklaidė miglos, gaubiančios užkrečiamąsias ligas. Buvo 
žinoma, kad raupų nuodai karvės organizme gerokai nu- 
silpdavo, o paskui iš vieno žmogaus patekdavo kitam, 
labai ilgai išlikdavo nepakitę. Dženeris žmones vieną 
nuo kito užkrėsdavo karvių raupais, naudodamasis jau 
apkrėstų pūlinėliais. Čia viskas buvo lyg ir aišku. O štai 
atsparumas žmogaus raupams, kurį sukeldavo tie skiepai, 
ne visų paskiepytųjų buvo vienodas: vieniems liga tikrai 
nelipo, kiti susirgdavo ir mirdavo. 

Ir pagaliau raupų atveju infekcijos buveinė buvo aiški: 
pūlinėliai. Pasteras dabar žinojo, kad būtent juose tūno 
infekcijos sukėlėjas. O kaip, pavyzdžiui, nustatyti, kur jis 
susitelkia susirgus liga, kurios metu neatsiranda nei išbė- 
rimų, nei pūlinių, nei kitų išorinių požymių? 

Tirdamas vištų cholerą Pasteras išmoko silpninti užk- 
rečiamąjį pradą. „Meliono stebuklas“ puikiai įrodė, kad 
galima sukurti dirbtinį imunitetą. Iki šiol Pasteras rasdavo 
sukėlėjus paukščių ir gyvulių kraujyje. Bet ar visada taip 
bus? Ar sergant visomis ligomis? 

Svajonė savo mokslą pritaikyti ne kirminui, ne avytei, 
o Žmogui iš karto iškėlė jam tarsi neišsprendžiamą užda- 
vinį: jo pasirinktos ligos sukėlėjo nepavyko rasti. Ką gi 
tada silpnintiė Iš ko gaminti vakciną? 

Jis pateko į gana tamsų ir painų labirintą. Norint iš 
jo išsikapstyti, apšviesti jį ryškiu fakelų, reikėjo aiškiai, 
beveik maniakiškai suvokti tikslą, reikėjo kantrybės ir 
audringo temperemento, mokėjimo laužte laužtis pro visas 
neįveikiamas kliūtis, jaunatviško požiūrio į mokslines 
problemas. 

Jaunatviškas entuziazmas turint šešiasdešimt metų!.. 

Kodėl Pasteras pasirinko pasiutligę? Todėl, kad visada 
ėjo nepramintais takais, sunkiausiais, neišžvalgytais ke- 
liais. Apie pasiutligę nebuvo net žinoma, ar ta liga turi 
recidyvų,— kiekvienas, kas ja susirgdavo,— mirdavo. 
Niekas negalėjo pasakyti, ar ta liga užkrečiama, nes vie- 
nintelis jos perdavimo būdas — pasiutusio gyvūno įkan- 
dimas. Ir, žinoma, niekas niekada nebuvo matęs pasiutligės 
sukėlėjo, nors kai kas ir bandė jį surasti. 

Nerado pasiutligės mikrobo ir Pasteras. Kai jis pradėjo 

darbą, nežinojo, ar užkrečiama ta liga, nežinojo, kas ją 
sukelia, neturėjo galimybių kultivuoti mikrobo, vadinasi, 
ir sukurti vakcinos. 

Paslaptingojo mikrobo paieškos buvo pradėtos 1880 
metais. 

Pasteras vos nepravirko, kai Truso ligoninėje pamatė 
pasiutusio šuns apkandžiotą mergaitę. Mėšlungis trūkčiojo 
nelaimingojo kūdikio galūnes, nuo menkiausio oro dvelk- 
telėjimo ji pašokdavo lovytėje, maldavo lašo vandens, 
o kai jai paduodavo puodelį, nepajėgdavo praryti nė 
gurkšnio. Ji taip įnirtingai kovojo su mirtimi, kad būtų 
sukrėtusi net patį tikriausią kietaširdį. 

O Pasteras ne tik nebuvo kietaširdis, bet priešingai — 
nepaprastai jautrus. Ypatingą, tiesiog maudžiantį gailestį, 
nepakeliamą širdgėlą jam sukeldavo sergantys vaikai. 
Žiūrėdamas į mažąją kankinę jis prisiekė: padarysiu viską, 
ką galima padaryti, pasistengsiu tapti protingesnis už patį 
save, kad uiekada nė vienas vaikas ir nė vienas suaugęs 
nepatirtų tokių kančių, kaip ta nelaiminga mergaitė!.. 

Kai po paros mergaitė mirė, Pasteras iš jos burnos 
paėmė truputį seilių ir išėjo į laboratoriją. 

— Gavau mirusio nuo pasiutligės vaiko seilių, — pa- 
sakė Ru, o jo akys buvo liūdnos, — pabandysime jomis 
užkrėsti du triušius. 

Dviem triušiams po oda įšvirkštė truputį seilių, o po 
36 valandų jie nugaišo. Tada, savo ruožtu, jų seilėmis 
užkrėtė kitus triušius, ir jie iškeliavo paskui savo brolius. 

Pasteras ir Ru paėmė kritusių triušių kraujo ir ilgai 
jį tyrė pro mikroskopą. Kraujyje rado mikrobą, kurio 
Pasteras dar nebuvo matęs. 

— Sugavome,— pareiškė patenkintas Ru. 

— O iš kur jūs žinote, jog tai pasiutligės mikrobas,— 
paprieštaravo Pasteras, — iš kur mes apskritai galime ži- 
noti, kokių mikrobų esama ne tik sergančių, bet ir sveikų 
žmonių seilėse, nekalbant jau apie šunis? Galbūt ir mūsų 
triušiai krito visai ne nuo pasiutligės... 

Buvo tikrai keista — inkubacinis pasiutligės periodas 
trukdavo nuo kelių dienų iki kelių mėnesių, o triušiai 
nugaišdavo po trisdešimt šešių valandų. Čia kažkas yra 
ne taip, pamanė Pasteras ir nutarė iš pradžių ištirti ser- 
gančių vaikų seiles. 

Nuo tada laboratorija ėmė panėšėti į veterinarinę 
ligoninę, žvėryną ir kailių lupyklą kartu. Narvuose blaš- 
kėsi gyvuliai — avys ir triušiai, — žūstiantys nuo juodligės, 
mieguistos, glebios vištos, leipstančios nuo choleros, jūros 
kiaulytės, sergančios visomis ligomis, kuriomis tik jas 
užkrėsdavo, kraupiai, neužmirštamai kaukiantys pasiutę 
šunys... 

Taip, nuo tam tikro laiko atsirado ir šunų. Garsus 
Paryžiaus veterinaras didžiausios šunų gydyklos savinin- 
kas Burelis atsiuntė Pasterui dovaną — du pasiutusius 
buldogus, vieną — sergantį ramia pasiutligės forma, ki- 
tą — šėlstantį, baisų, išsišiepusį. Šuo kramtė geležinius 
narvo strypus, staugė ir raitėsi priešmirtinėse kančiose. 

Tiuiljė tuoj pat nustojo tyrinėti nepavojingas sergan- 
čių vaikų seiles ir ėmėsi pasiutusių šunų seilių. Paaiškėjo, 
kad jose yra daugybė mikroorganizmų. Kurie iš jų suke- 
lia pasiutligę? Triušiai, kuriems jų suleisdavo, kartais 
susirgdavo pasiutlige, kartais nugaišdavo nuo įvairiausių 
ligų, nieko bendra su ja neturinčių. Bandymams reikalin- 
gos žaliavos dabar nuolat važinėdavo į Burelio ligoninę 
ir ten iš baisių nasrų pipetėmis imdavo pasiutusių šunų 
seiles. 

Kartą atsitiko, kad į šunų ligoninės narvą pateko di- 
džiulis pasiutęs buldogas. Tą dieną pas Burelį atvažiavo 
pats Pasteras. Ir daug negalvodamas, kaip ir jo jauni bend- 
radarbiai, ėmėsi darbo. Ligoninės darbuotojai ištraukė 
iš narvo įnirtingai besipriešinantį buldogą, ištempė jį 
ant stalo, perrišo nasrus taip, kad jie būtų truputį praverti. 
Keturi stiprūs vaikinai laikė jį už visų keturių kojų, steng- 
damiesi neleisti judėti. Iš šuns nasrų visą laiką dribo 
putos. 

Pasteras iš dėklo ramiai ištraukė pipetę. Palinko virš 
stalo prie pat gyvūno nasrų. Šuo suurzgė ir dar labiau 
stengėsi ištrūkti. Pasteras pipete palietė šuns nasrus ir 
įtraukė truputį puių... 

Ar tą akimirką jis galvojo, į kokį mirtiną pavojų statė 
save? 

Negalvojo. Jis visai nepaisė, kad gali užsikrėsti, tuo 
metu jam rūpėjo ne tai — reikėjo paimti putų, ir jis jų 
paėmė. Tas pats Pasteras, kuris taip kruopščiai virinto 

vandens stiklinėje plaudavo vyšnias ir jokiu būdu neger- 
davo šviežio pieno,nepakaitinęs jo iki 60 laipsnių. 

Netoli Pastero stovėjo Šamberlenas ir Ru, šalia jų — 
pats Burelis. Niekas nepratarė nė žodžio. Visus tris stul- 
bino to ligoto, fiziškai silpno žmogaus didingumas, kurio 
jis pats nesuvokė. 

Tomis minutėmis ir Ru, ir Šamberlenas užmiršdavo, 
kad ir jie daugybę kartų elgėsi ne mažiau didvyriškai. 

Tie žmonės buvo ne šiaip sau mokslininkai, ne šiaip 
sau tyrinėtojai, visi jie — ir Pasteras, ir jo mokiniai — 
buvo pasišventėliai, nepaprastai drąsūs ir pasiaukojantys 
žmonės. Jų kasdien atliekami žygdarbiai vis dar buvo 
neatlyginti: pasiutligės sukėlėjas nesidavė pagaunamas. 
Triušius užkrėsdavo, bet nepaprastai sunku buvo sekti 
ligos eigą — inkubacinis periodas buvo labai ilgas, ir 
kartais skiepijimo rezultatų tekdavo laukti kelis mėne- 
sius. 

Tada Pasteras pasiutligės sukėlėjo nutarė paieškoti 
sergančių gyvūnų kraujyje, nors beveik visi tyrinėtojai 
tvirtino, kad jų kraujas yra visiškai nevirulentiškas. Krau- 
ju užkrėsti laboratorinius gyvuliukus kartais pavykdavo, 
kartais — ne, beje, taip pat, kaip ir seilėmis. Tyrimai pro 
mikroskopą taip pat nedavė rezultatų — sukėlėjo nebūda- 
vo. Visos pastangos buvo bergždžios, ir Pastero laborato- 
rijoje jaudinimąsi vis dažniau pakeisdavo nusiminimas, 
viltį — neviltis. 

Bet kam nuo tokios daugybės nesėkmių būtų nusvirę 
rankos, bet kas būtų padaręs išvadą, kad jokio pasiutligės 
mikrobo pasaulyje nesama, bet tik ne Pasteras. 

Atėjo diena, kai jis nustojo ieškoti nesugaunamojo 
mikrobo. Nebuvo prasmės tuščiai eikvoti brangaus lai- 
ko — mokslininkas jautėsi perdėm pavargęs, senas ir 
ligotas. Jo plaukai visai pražilo, nemiga tapo įprastine 
būsena, naktimis po varginančios, be prošvaisčių, be jokio 
džiaugsmo dienos vis dažniau kamuodavo galvos skaus- 
mai. 

Kodėl neįmanoma rasti to sukėlėjo, nors iki šiol jam 
visada pavykdavo juos rasti? Kur paslaptis? Juk jis žino, 
kad liga infekcinė, vadinasi, ją sukelia mikrcorganizmas. 

Tie klausimai nedavė ramybės, bet atsakymo nebuvo. 


248 


Jis galėjo dar ilgai taip kankintis, iki pat savo gyveni- 
mo pabaigos, kuri jau buvo nebe už kalnų. Net jei būtų 
ieškojęs visus jam likusius metus, vis vien nieko nebūtų 
aptikęs. Nors, žinoma, mikrobas buvo. 

Tai filtruojamasis virusas, apie kurį nei Pasteras, nei 
kas nors kitas tuo metu neturėjo net supratimo. Filt- 
ruojamuosius virusus 1892 metais atrado rusų botanikas 
D. Ivanovskis. Kad pasiutligės virusas yra tiltruojamasis, 
pavyko nustatyti tik 1903 metais. 

Aptikti nepaprastai mažytį submikroskopinio dydžio 
padarą Pasteras tiesiog negalėjo — nebuvo tokių prietai- 
sų, nebuvo techninių galimybių net įsivaizduoti, kad gyvi 
padarai gali būti tokie maži. 

Ir Pasteras numojo ranka į mikrobą. Bet ne į vakciną. 

— Štai ką, draugai, — pasakė jis kartą, sukvietęs visus 
laboratorijos bendredarbius,— reikia ieškoti aplinkinių 
kelių, jeigu tiesus kelias mums užtvertas. Ieškosime nuodų 
sandėlio, rasime ir paversime nuodus priešnuodžiais. Visai 
nebūtina mums matyti ligos sukėlėją — svarbu žinoti, 
kad jis egzistuoja, ir nustatyti, kur jis gyvena. Mes išskir- 
sime tuos nuodus, negalvodami apie tai, kaip jie būtų 
galėję atrodyti pro mikroskopą, jeigu mums būtų pavykę 
juos pamatyti. Tame esama net šiek tiek poezijos: tegu 
mūsų nepažįstiamoji ir toliau lieka nepažįstamąja, kad 
tik ji pamiltų mus... 

Ne taip paprasta buvo rasti tą „nepažįstamąją“, jos 
nematant. Bet kadangi uždavinys buvo aiškus, kryptis 
tvirtai nustatyta, tyrinėtojai pralinksmėjo ir nuėjo ieškoti 
aplinkinių kelių į „nepažįstamosios“ širdį. 

Vėl pradėjo viską iš pradžių — nuo pasiutusių gyvū- 
nų stebėjimo. Stebėjo, kaupė faktus ir vis aiškesnis darėsi 
iki tol buvęs visai blankus vaizdas. Kelrodę giją mūsų 
tyrinėtojai turėjo. Tiesa, labai plonytę, labai apytikrę, 
bet vis dėlto ji teikė tam tikrą kryptį jų mintims. 

Jau seniai buvo spėjama, kad pasiutligės virusas pa- 
žeidžia nervų sistemą. Buvo net bandoma to spėjimo pag- 
rindu sukurti teoriją, bet nepavyko jos paremti bandy- 
mais. 

Pastero laboratorijoje buvo tiriama sergančių gyvūnų 
elgsena ir vis labiau linkstama manyti, kad kažkada pa- 

reikšta nuomonė yra teisinga. Sergantis šuo iš pradžių 
būna tik susierzinęs, paskui jam prasideda siuto prie- 
puoliai. Vadinasi, liga pažeidžia galvos smegenų žievę. 
Gyvūnas praranda balsą, sunkiai ryja — vadinasi, pa- 
žeistos ir pailgosios smegenys bei nuo jų atsišakojantys 
nervai. Paskui prasideda paralyžius — vadinasi, pažei- 
džiamos ir nugaros, ir galvos smegenys. 

Beje, stebėti taip pat nebuvo lengva: pasiutusių šunų 
tais metais Paryžiuje retai pasitaikydavo, pasiutlige su- 
sirgusių žmonių — dar mažiau. Reikėjo kiek galima grei- 
čiau išmokti užkrėsti liga laboratorijos gyvūnus ir užk- 
rėsti taip, kad jie susirgtų greitai ir kad inkubacinis ligos 
periodas truktų tik kelias dienas. 

Sveikiems gyvūnams suleidus pasiutligės pažeistų sme- 
genų medžiagos, jie gana dažnai susirgdavo, bet kartais 
skiepai jų nepaveikdavo, inkubacinis periodas likdavo 
toks pat neaiškiai ilgas, kaip ir įskiepijus seiles bei krau- 
ją. 

Taigi bandymas leisti smegenų medžiagą po oda irgi 
nieko gero nedavė. 

— Matyt, pasiutimo nuodai pradeda visu smarkumu 
veikti tik pasiekę centrinę nervų sistemą, — padarė išvadą 
Pasteras, — o kol ją pasiekia, praeina savaitės ir mėnesiai, 
be to, jokių patologinių reiškinių neatsiranda. Štai kuo 
paaiškinamas toks ilgas inkubacinis periodas. Mums rei- 
kia jį sutrumpinti. Imkime ir sutrumpinkime nuodų kelią... 
Nėra ko leisti juos po oda ir laukti, kol jie pasieks sme- 
genis,— leiskime juos tiesiai į smegenis. 

Jeigu į smegenis, tai į smegenis! Juk yra puikus chi- 
rurgas kaukolei trepanuoti — daktaras Ru turi auksines 
rankas. Medžiagos skiepams taip pat nesunku gauti,— 
reikia tik turėti nuo pasiutligės žuvusio šuns smegenų. 
Galima pradėti naują įdomų tyrimų etapą. 

Bet Pasteras kažkodėl delsė pradėti pirmąją trepana- 
ciją. Sugalvodavo visokių dingsčių, ilgai rinkdavosi šunis. 
Laboratorijos darbuotojai gūžčiojo pečiais: kas yra, kas 
atsitiko šefui? Paprastai po to, kai bandymas būdavo 
kruopščiai apgalvotas ir aptartas, jį tuoj pat imdavo vyk- 
dyti. Kas dabar trukdo? 

Trukdė Pastero gerumas. Jis ramiai stebėdavo dūrius 

po oda, bet vos tik gyvulys išleisdavo garsą, panašų į 
dejavimą, jis tuoj pat imdavo jį glostyti ir kalbėti pačius 
švelniausius žodžius. Bet kaukolės trepanacija?! Juk tai 
barbariška operacija! Taip kamuoti gyvūną, kuris po to 
liks amžinai sužalotas, jis negalėjo ryžtis! Ir žinodamas, 
kad bandyma vis vien reiks daryti, stengėsi kiek galima 
nutolinti tą žiaurų nekalto gyvulio kankinimą. 

Pasišnibždėję tarpusavy, Ru, Šamberlenas ir Tiuiljė 
nutarė pasauvaliauti. Šuo buvo trepanuotas Pasterui ne- 
dalyvaujant, jis nieko apie tai nežinojo, ir tik kitą dieną 
Ru jam papasakojo apie padarytą operaciją. 

— Koks siaubas! — atsiduso Pasteras.— Nelaimingas 
padaras, matyt, dabar jis paralyžiuotas! 

Ir jis nejučia paglostė savo paralyžiuotą koją. 

Ru nusišypsojo ir, daugiau nė žodžio netaręs, nusileido 
į apatinį aukštą, kur gyveno bandomieji šunys. Paskui 
grįžo į laboratoriją, kurioje paliko sudirgusį Pasterą, ir 
įleido į kambarį šunį. Šuo pribėgo prie šeimininko, links- 
mai vizgindamas uodega. 

— Nejaugi tai jis? — nudžiugo Pasteras.— Ak tu, mano 
mielasis, mano geruti... 

Jis buvo laimingas, kad šuo puikiai jaučiasi po trepa- 
nacijos, ir nuo tol jau kur kas ramiau žiūrėdavo į tokias 
operacijas. 

Po keturiolikos dienų šuo susirgo pasiutlige. Kai jis 
nugaišo, jo smegenimis užkrėtė kitą, padarę visiškai tokią 
pat kaukolės operaciją,kaip ir pirmąjį kartą. Po 19 valandų 
antrasis šuo taip pat susirgo. 

Pagaliau! — su palengvėjimu visi atsiduso. Pagaliau 
galima bus dirbtinai kultivuoti pasiutligės nuodus paties 
gyvūno organizme, atsirado galimybė pasigaminti neri- 
botą kiekį bandymams reikalingos medžiagos. 

Ponia Paster, kaip ir laboratorijos bendradarbiai iš- 
gyvenusi visas nesėkmes arba sėkmes, pasiskubino pasi- 
dalyti bendru džiaugsmu su dukra: „... Šiandien rytą nuo 
to šuns buvo užkrėstas kitas, — rašė ji laiške, — vėl trepa- 
navus kaukolę. Labai meistriškai tai atliko Ru. Vadinasi, 
dabar galėsime turėti bandymams kiek nori pasiutlige 
užkrėstų šunų. Tie bandymai darosi nepaprastai įdomūs..." 

Pirmasis žingsnis buvo žengtas — rasti neabejotinai 

mirtini pasiutligės nuodai, egzistuojantys ligos apimtose 
gyvūnų smegenyse. Gabaliukas nervų audinio, atskiestas 
sultiniu ir įšvirkštas į sveiko gyvūno smegenis, po 14— 
20 dienų būtinai jas užkrėsdavo. Šunys ir triušiai susirg- 
davo, po jų mirties visiškai taip pat būdavo užkrečiami 
kiti šunys ir triušiai. 

O kas toliau? Ar greit jie galės žengti lemiamą žings- 
nį — sukurti vakciną? 

Auginti mikroorganizmą dirbtinėje terpėje, kaip buvo 
daroma tiriant juodligę, vištų cholerą ir kiaulių raudon- 
ligę, dabar nebuvo galima. Infekcinis pasiutligės pradas 
galėjo gyvuoti ir daugintis tik gyvulių organizme. Tą sa- 
votišką indą — gyvulio kaukolę — Pasteras nutarė panau- 
doti nematomam mikrobui silpninti. 

Ant didelių apskritų narvų, kuriuose gyveno pasiutę 
šunys, atsirado mažesnių lengvų narvelių su triušiais. 
Kai tik triušis nugaišdavo, jį tuoj pat trepanucdavo ir jo 
smegenų gabaliuku užkrėsdavo kitą triušį. 

Kuo daugiau triušių jau buvo užkrėsta pasiutligės 
nuodais, tuo sveikieji vis greičiau susirgdavo po įskie- 
pijimo — iš pradžių aštuonioliktą dieną, paskui keturiolik- 
tą ir pagaliau septintą. Septintą dieną viskas sustojo — 
toliau inkubacinis periodas nebetrumpėjo, bet juk ir taip 
jis buvo daug kartų trumpesnis už natūralųjį. Tie septyn- 
dieniai nuodai veikdavo visada vienodai ir tiksliai po 
septynių dienų. 

Tai buvo antrasis žingsnis: gauti greitai veikiantys 
nuodai su pastoviu inkubaciniu periodu, be to, stipriausi 
iš visų iki šiol gautų: jais užkrėsti žūdavo visi bandomieji 
gyvuliai. 

Gana keista — užuot silpninus nuodus vakcinai gauti, 
Pasterui kažkodėl! prireikė juos stiprinti. Kodėl? 

Jis samprotavo paprastai: nėra pasaulyje žmogaus, 
kuris sutiktų įsiskiepyti pasiutligę, kol jo neįkando pasiu- 
tęs šuo. Vadinasi, vakcina negali būti skiepijama apsaugos 
tikslais, profilaktiškai. Tada reikia skiepyti visus šunis, 
kad jie nesirgtų pasiutlige ir neužsikrėstų vienas nuo 
kito arba kitų gyvūnų. 

Bet juk tai visai nerealu! Kas žino, kiek pasaulyje yra 
šunų! Vien tik Paryžiuje jų daugiau kaip šimtas tūkstančių, 

o visoje Prancūzijoje — du su puse milijono! Kaip reikėtų 
sugaudyti tokią daugybę šunų ir įskiepyti jiems vakciną? 
Ir kiek reikėtų milžiniškų patalpų, kur būtų skiepijama? 
Ir, pagaliau, ne vieni šunys serga pasiutlige... 

Žodžiu, apie šunų vakcinavimą negalėjo būti nė kal- 
bos. Tai ką daryti? 

— Reikia skiepyti žmones, ir skiepyti po to, kai juos 
apkandžioja pasiutęs gyvūnas, — nusprendė Pasteras. 

Tikrai genialus sprendimas: rasti išeitį, kad pasiutusio 
šuns apkandžiotas žmogus nesusirgtų! O kad tokia prie- 
monė apsaugotų nuo susirgimo, nuodų vakcinos vystymosi 
žmogaus organizme periodas turi būti daug trumpesnis 
už tą periodą, kurį jis gauna per jį įkandusio šuns seiles. 
Vakcina turi pralenkti infekciją anksčiau negu ji pradės 
veikti. Tik tada skiepai galės sukurti dirbtinį imunitetą 
ir įkąstas žmogus niekada jau nesusirgs. 

Kaip visa tai vilioja, kaip paprasta žodžiais! Su kokiu 
įkvėpimu Pasteras tai pasakojo Ru ir Šamberlenui — Tiu- 
iljė tuo metu jau nebebuvo gyvo. Ir kaip sunkiai tai buvo 
įgyvendinama darbais. 

Gerai, gauti nuodai, turintys trumpiausią inkubacinį 
periodą. Jie, be abejo, pradės veikti anksčiau už natūra- 
liuosius. Bet juk negalima žmonėms skiepyti tų mirtinų 
nuodų, žudančių be išimties visus, į kieno organizmą pa- 
tenka. 

Reikia susilpninti infekcinį pradą. Ir jeigu tai pavyks, 
visa kita nesudarys sunkumų: iš pradžių žmogus gaus 
silpniausius nuodus, paskui stipresnius ir pagaliau neabe- 
jotinai mirtinus. Tačiau vakcinuotam žmogui jie nebus 
pavojingi — priešingai, padarys jį visiems laikams ats- 
parų pasiutligei. 

Jeigu tai pavyks... Bet tai padaryti kaip tik nesisekė. 

Ir ko tik jie neišbandė tomis dienomis Julmo gatvėje, 
kokių tik fokusų nedarė su triušio smegenų gabaliukais! 
Ir kiekvieną kartą, kai užkrėsdavo kitą triušį, jis neiš- 
vengiamai žūdavo nuo pasiutligės. 

Ėjo dienos, savaitės, mėnesiai, tyrimai nepasistūmėjo 
į priekį nė per nago juodymą — skiepai buvo tokie pat 
nuodingi, kaip ir iš pat pradžių. Ru, Šamberlenas ir Paste- 
ras neišeidavo iš laboratorijos. Skubiai sudorodavo į Pas- 

tero kabinetą atneštus pietus ir vėl grįždavo prie triušių, 
mėgintuvėlių, švirkštų, narvų su paralyžiuotais gyvuliais. 
Jie net pamiršo tas dienas, kai išeidavo truputį pakvė- 
puoti šviežiu Paryžiaus vakaro oru — net tokio poilsio 
dabar nebeturėjo. Pasteras išvargino ir save, ir Ru, ir 
Šamberleną. Jie pasidarė visiški asketai, liesi, išblyškę, 
paraudusiomis akimis ir šeriais apaugusiais smakrais. 

Kiekvieną bandymą kartodavo šimtus kartų, kaskart 
jį nežymiai keisdami, tobulindavo. Emocijos nuo pervar- 
gimo tiek atbuko, kad jie net nebejausdavo nusiminimo 
po eilinės nesėkmės. Atrodė, tas savanoriškas įkalinimas 
prasidėjo kažkada gyvenimo pradžioje ir niekada nesi- 
baigs. 

Slėpdami vienas nuo kito maištingas mintis, jie jau 
pamąstydavo, kad ėmėsi neįvykdomo uždavinio, kad vai- 
kosi šešėlio, kurio neįmanoma pagauti. Kiekvieną dieną, 
kiekvieną valandą rizikuodami gyvybe, jie stūmė į neviltį 
ponią Paster, kuri nuolat užsukdavo į laboratoriją pasi- 
žiūrėti, ar jos šiek tiek pamišęs vyras dar gyvas... 

Tą vakarą, nesulaukusi Pastero virtuvėje, kur buvo 
padengtas šventinis stalas jų vestuvių sukakties proga, 
ponia Paster suprato, kad vyras neateis, šventės nebus, 
todėl sėdo rašyti laišką savo vienintelei dukrai: „Tavo 
tėvas visiškai paskendo savo mintyse, mažai kalba, mažai 
miega, keliasi auštant — žodžiu, ir toliau gyvena tą patį 
gyvenimą, kurį aš pradėjau su juo šitą dieną prieš tris- 
dešimt penkerius metus...“ 

„Tas pats gyvenimas“ tomis minutėmis Pasterui sušvito 
tūkstančiais vaivorykštės spalvų. Visiškoje tamsoje paga- 
liau blykstelėjo šviesos spindulys. To vieno spindulio 
užteko, kas Pasterą vėl apimtų jam taip būdingas opti- 
mizmas, vėl užvaldytų tvirtas įsitikinimas, jog tikslas 
pasiekiamas, kad šis pavargęs žmogus vėl džiaugsmingai 
prabiltų ir net nusijuoktų, tiesa, šiek tiek kimiu juoku, 
kurio jau tiek mėnesių negirdėjo laboratorijoje. 

Jis linksmai prisimindavo vargus ir nesėkmes, patirtus 
praeityje, kurie būtinai baigdavosi sėkme, prisimindavo 
ir šį niūrų laikotarpį, kuris tą dieną nebeairodė toks niū- 
rus. Tr visiškai pamiršo savo vestuvių sukaktį ir tai, kad 
Mari jų laukia valgomajame su šventine vakariene. 

Mari Paster atleido, kai sužinojo, kas iš tikrųjų atsi- 
tiko... 

O atsitiko, kad vienas šuo, užkrėstas pasiutusio triušio 
smegenimis, staiga ėmė ir pasveiko. Pasirgo, pasiraičiojo, 
bet nenugaišo. Vadinasi, pagaliau jiems pavyko gauti 
silpnesnius nuodus — dar labai neaiškios kokybės, bet 
jau tokius, kurie gali sukelti ligą, bet nemirtiną. 

Nuo tos dienos viskas ėjo greičiau ir linksmiau. Kai 
praslinkus kelioms dienoms po pasveikimo šuniui įšvirkštė 
į smegenis tikrai mirtinų nuodų, jo galvoje atsirado žaiz- 
delė, kuri gana greit užgijo ir — nieko daugiau neatsitiko. 
Šuo nesusirgo. Jis pasidarė neimlus tai ligai. Vadinasi, 
vis dėlto jie rado būdą susilpninti pasiutligės sukėlėją, 
nors niekada nebuvo jo matę. Iš patirties jiems buvo žino- 
ma, kad nuo sąlyčio su oru mikrobas silpsta — taip nu- 
silpo vata užkimštuose mėgintuvėliuose buvusios vištų 
choleros mikrobų kultūros. Dabar su oro pagalba jie pa- 
galiau susilpnino pasiutligės nuodus. Paaiškėjo, kad tie 
nuodai yra nepaprestai jautrūs mažiausiems oro drėgmės 
pakitimams, todėl reikėjo sugalvoti būdą drėgmei iš at- 
mosferos sugerti. 

Nuo pasiutligės kritusio triušio stuburo smegenų ga- 
baliuką ant siūlo nuleisdavo į stiklinę kolbą, kurios dugne 
būdavo pridėta baltų, blizgančių kaip marmuras kaustinės 
sodos gabaliukų. Soda sugerdavo drėgmę, triušio smegenys 
džiūvo. O kad į kolbą nepatektų dulkių, jos kakliuką už- 
kimšdavo vatos tamponu. 

Kuo ilgiau džiūdavo smegenys, tuo mažiau nuodingos 
darydavosi. Po keturiolikos dienų jau buvo galima skie- 
pyti bet kokio dydžio dozėmis — susirgimo jos nebesu- 
keldavo. Nuodai darėsi nebekenksmingi. 

Kiekviena diena kolboje su kaustine soda iš triušio 
smegenų gabaliuko atimdavo dalį jo virulentiškumo. Ir 
jeigu suleidus gyvuliui šviežių smegenų jis žūdavo visa- 
da septintą dieną, tai truputį padžiovintų — jau tik aštuntą. 
Pabuvusios dar parą kolboje smegenys užmušdavo gyvulį 
devintą dieną arba tik sukeldavo stiprų susirgimą. Dar 
viena diena kolboje — ir nuodai jau sukeldavo lengvesnį 
susirgimą, paskui vos pastebimą. Ir taip iki keturioliktos 
dienos nuodų, kurie buvo visiškai nebekenksmingi. 

Tais visiškai nebeveiksmingais nuodais ir buvo pradė- 
ta kurti dirbtinį šunų imunitetą. Paskiepiję pirmuosius 
šunis, Pasteras, Ru ir Šamberlenas pražilo, belaukdami 
bandymo rezultatų. 

Jie skiepijo tiems šunims iš pradžių keturiolika dienų 
susilpnintus nuodus, paskui stipresnius, paskui dar stipres- 
nius. Pagaliau drebančiomis rankomis suleido jiems į sme- 
genis mirtinų, visiškai šviežių nuodų, užmušančių ne vė- 
liau kaip septintą dieną. 

Paskui atėjo baisiausia, varginanti laukimo savaitė. 
Visi, kas buvo laboratorijoje, visi Pastero šeimos nariai 
tomis dienomis kalbėjo ir galvojo tik apie viena — su- 
sirgs šunys ar ne? 

Jie nesusirgo. Nė vienas iš jų net neprarado aretito. 
Jie gyveno lyg niekur nieko, o jų šeimininkai buvo pa- 
sirengę išbučiuoti drėgnas ir šaltas — visiškos sveii:atos 
požymis — šunų nosis. Tuo tarpu penkiasdešimt kontro- 
linių šunų, kuriems be išankstinio parengimo buvo įleista 
šviežių nuodų, gyveno paskutiniąsias valandas. 

Ir vėl džiaugsmą keitė nerimas, ir vėl laboratorijoje 
įsiviešpatavo visiška tyla. Prasidėjo lemiami bandymai: 
jie turėjo parodyti, ar vakciną galima bus naudoti ligo- 
niams gydyti, ar ji visiems laikams liks tik laboratorijos 
atradimas, neturintis kelio į gyvenimą. 

Tai buvo baisios, triukšmingos, neramios dienos ir 
tokios pat triukšmingos ir neramios naktys. Į narvą su 
sveikais šunimis Pasteras įleido porą pasiutusių šunų. 
Jie apkandžiojo taikius laboratorijos buldogus ir kiem- 
sargius, išsigandę šunys kraupiai kaukė, o Pasteras, Ru ir 
Šamberlenas liejo prie jų gailesčio ašaras. 

O juk gailėti jų nebuvo reikalo. Todėl, kad jau kitą 
dieną jiems ėmė skiepyti vakciną, iš pradžių labai silpną, 
paskui mirtiną, kur kas pavojingesnę už pasiutusio šuns 
seiles, bet nė vienas — nė vienas! — apkandžiotas šuo 
nenugaišo nuo pasiutligės. 

Štai dabar žodis „pergalė“ pirmą kartą išsprūdo iš 
Pastero lūpų. Pergalė milžiniška, su niekuo nepalyginama! 
Pergalė, etnešusi žmonijai ne tik išsigelbėjimą nuo pa- 
siutligės, bet ir naują, puikų vakcinų kūrimo metodą. 

Ir tik mintis, kad kada nors tą vakciną reiks išbandyti 

žmogui, priversdavo Pastero širdį gailiai krūptelėti, ir jis 
stengėsi visiškai negalvoti apie tą momentą, kuris būtinai 
kada nors ateis... Ar jis ištvers? 

O kol kas Pasteras pareikalavo, kad jo gautus rezul- 
tatus patikrintų speciali komisija. Kaip tik tuo metu vieno- 
je provincijoje nuo sunkios pasiutligės formos nugaišo 
šuo. Jo lavonas buvo atgabentas į Paryžių ir paimta šiek 
tiek smegenų. Paskui iš šunidės atvedė du ramius šunis. 

— Tie šunys atsparūs pasiutligei, — pasakė Pasteras 
komisijos nariams,— mes jiems sukėlėme dirbtinį imu- 
nitetą. Galima pradėti trepanavimą. 

Tie žodžiai buvo skirti Ru. Patyrusia ranka į šuns 
smegenis Ru įleido kelis nuodingo sultinio lašus, turinčius 
nuo pasiutligės kritusio šuns nuodų. Kontrolei tuos pačius 
nuodus įleido dar dviem šunims ir dviem triušiams. 

O kol komisija laukė bandymo rezultatų — turėjo pra- 
eiti apie dvi savaites — iš Burelio ligoninės buvo atga- 
bentas dar vienas pasiutęs šuo. Į jo narvą buvo tuoj pat 
įleisti du sveiki šunys. Žinoma, jis apkandžiojo abu. Ir 
imtasi gelbėti — jį keturiolika kartų skiepijo vis stip- 
resne vakcina. 

Po dviejų savaičių Pasteras ir jo ištikimi bendradarbiai 
jau skynė savo darbo laurus. 

Nė vienas komisijos narys neįstengė paslėpti jaudini- 
mosi, kai jie vėl susirinko Pastero laboratorijoje, kad 
padarytų svarbias išvadas. Ir kaip nesijaudinti: abu ats- 
parieii šunys, apkandžioti iš provincijos atgabento pasiu- 
tusiojo, buvo gyvi ir sveiki. Abu kontroliniai susirgo 
sunkia pasiutligės forma ir nugaišo. Bet įdomiausia buvo 
kas kita: tas šuo, kurį apkandžiojo sargis iš Burelio ligo- 
ninės ir kurį Pasteras gydė savo vakcina, taip pat buvo 
visiškai sveikas! O jo nelaimingo draugo lavonas jau 
gulėjo ant preparavimo stalo. 

Komisija dirbo tris mėnesius. Dirbtinai imunizuotus 
šunis bandė užkrėsti įvairiais būdais: įkandimais, įdūri- 
mais, injekcijomis tiesiai į smegenis. Ir pagaliau vakcina- 
vusi dvidešimt tris šunis ir palaidojusi tiek pat nevakci- 
nuotų, nusiuntė ministrui trumpą visų bandymų aprašymą 
ir išvadą: visos Pastero prieš tris mėnesius paskelbtos 
pranašystės visiškai pasitvirtino. 

Po to Pasteras gavo specialią patalpą savo šunims — 
senas dar senesnės Sen Klu pilies arklides Vilnev !'Etane. 
Arklides reikėjo rekonstruoti į šunidę. 

Palikęs laboratoriją dviejų savo naujų padėjėjų — 
Adrieno Luaro ir Eženo Vialo — globai, Pasteras išvažiavo 
į Kopenhagą, į tarptautinį gydytojų kongresą, kad nus- 
tebintų ten iš viso pasaulio susirinkusius gydytojus savo 
pergale prieš pasiutligę. 

Jis iš tikrųjų juos nustebino. Delegatai sulaikę kvapą 
klausėsi karštos Pastero kalbos, — jis nevengė vaizdingų 
smulkmenų ir sukrečiančių efektų. O kai prabilo apie 
gautą vakciną, visi suvažiavimo dalyviai ilgai ir entu- 
ziastingai sveikino jį kuo maloniausiais žodžiais ir nety- 
lančiu aplodismentų gaudesiu. 

Vasarą Pasteras iškeliavo į Arbua — tokiu nežmoniškai 
įtemptu darbu tikrai užsitarnavo atostogų. Bet jis nė nema- 
nė ilsėtis — kasdien rašydavo laiškus Paryžiuje likusiems 
Vialui ir Luarui, o naujieji, tokie pat ištikimi ir atsidavę 
padėjėjai tiksliai vykdė visus jo nurodymus, vakcinavo 
tiek šunų ir triušių, kiek jų galėjo tilpti laboratorijoje. 

Pasterui reikėjo išmokti visiškai tiksliai, be jokių 
sutrikimų įveikti gyvulių pasiutligę, kad galėtų ryžtis 
pereiti prie žmogaus. 

Bet ir kitų metų pavasarį, kai Pasteras, jo darbuotojai 
ir visa gauja šunų persikraustė į naujas patalpas Vilnev 
l'Etane, jis vis dar bijojo to lemiamo patikrinimo. 

„Aš vis dar nesiryžtu bandyti gydyti žmones, — rašė 
jis Žiuliui Verseliui 1885 metais kovo 28 dieną.— No- 
rėčiau pradėti nuo savęs, tai yra iš pradžių užkrėsti save 
pasiutlige, o paskui sustabdyti ligą — trokštu įsitikinti 
savo bandymų rezultatais...“ 

Ko gero, jis būtų taip ir padaręs. Būtų leidęsis apkan- 
džiojamas pasiutusio šuns, o paskui — keturiolika sykių 
skiepijęsis. Tačiau, ko gero, jam nebūtų tekę dalyvauti 
savo triumfe: jo nesveika širdis tikriausiai nebūtų išlai- 
kiusi per didelio jaudinimosi ir šuns įkandimų. 

Laimė, likimas jam tą kartą buvo maloningas: netikėtas 
įvykis, atsitikęs toli nuo Pastero laboratorijos, nuo Viinev 
VEtano, toli nuo Paryžiaus, išgelbėjo Pasterą nuo pavo- 
jingo eksperimento, aukštyn kojom apvertė visus jo pla- 

nus ir privertė veikti ryžtingai. Būtent to įvykio dėka 
buvo išgelbėta mirti pasmerkto vaiko gyvybė ir įrodyta 
žmonijai, kad viena iš baisiausių pasaulyje ligų jau ne- 
bebaisi. 

Tą vasarą Pasteras liko Paryžiuje, Julmo gatvėje, 
apsuptas bendradarbių, žmonos, daugybės kolbų su vak- 
cina ir šimto dvidešimt penkių šunų. 

Buvo daromi milžiniškų mastų bandymai: šunims sukel- 
davo dirbtinį imunitetą — vienus profilaktiškai skiepijo, 
kad jie pasidarytų neimlūs ligai, kitiems sulaikydavo 
ligos plėtimąsi po to, kai juos apkandžiodavo pasiutę 
gyvuliai. 

Julmo gatvėje, didžiuliame Roleno koležo kieme iš- 
augo tikra laboratorijos ferma. Narvuose gyveno vištos, 
triušiai, jūrų kiaulytės, šunys. Laboratorijai atiduotame 
erdviame pastate buvo gaminama vakcina. Pasteras pla- 
navo dar kokius metus tirti gyvulius ir tik paskui imtis 
žmonių. 

Žozefo Meisterio atvykimas sumaišė visas kortas. Ne 
tik metų — nė dienos Pasteras nebeturėjo tolesniems tik- 
rinimams. Žiauriai apkandžiotas berniukas, sukrėsta, nuo 
ašarų ištinusiu veidu motina šaukėsi pagalbos. 

Pasteras neišdrįso jiems atsakyti. Pasteras ryžosi. Taip 
netikėtai į Pastero gyvenimą įsiveržė dramatiškiausias 
momentas, kai ant kortos buvo pastatytas ne tik jo moks- 
las, bet ir žmogaus gyvybė. 

Ar galima žodžiais perduoti tai, ką Pasteras išgyveno 
per tas dešimt parų? Tarp liepos šeštosios, kai profesorius 
Granšė Žozefui įskiepijo pirmąją visiškai nekenksmingą 
vakciną ir šešioliktosios, kai tas pats Granšė suleido pas- 
kutinę, neabejotinai mirtiną dozę? Ar įmanoma papasakoti, 
ką mąstė jis per kitas dešimt dienų, laukdamas, kol praeis 
inkubacinio periodo laikas, nes jam nepraėjus nieko ne- 
buvo galima pasakyti?! Ar galima sugalvoti žmogui šiur- 
pesnį išbandymą už tą, kuris teko Pastero daliai? 

Tas išbandymas jį palaužė fiziškai, bet užgrūdino dva- 
sią. 

Pirmomis dienomis po to, kai Žozefas Meisteris išvyko 
atgal į Elzasą, Pasteras vis dar netikėjo, kad svarbiausia 
jau įvyko. Susimąstęs sėdėdavo vakarais savo kambaryje 

Arbua, kur išvažiavo po išgyvento sukrėtimo, ir iš naujo 
apmąstydavo tos nakties įvykius, kai jis, baimindamasis 
dėl Žozefo gyvybės, vienas sėdėjo tamsiame kabinete 
Julmo gatvėje ir jam vaidenosi grasinantys nematomos 
minios šūksmai. 

Tai prisimindamas, stebėjosi savo ryžtu, krūpčiojo 
ir pats sau tvirtino, kad antros tokios nakties nepakel- 
tų. 

Bet sielos gilumoje buvo patenkintas, kad taip atsi- 
tiko — kas žino, kiek laiko jis dar būtų nesiryžęs pradėti 
gydyti žmones. Ir dar viena buvo aišku: tai ypatingos 
reikšmės įvykis medicinoje, didžiai svarbus atradimas, 
kurį bus galima pritaikyti ne tik pasiutligei gydyti. 

Jis pabandė įspėti imuniteto paslaptį. Jis manė, kad 
su pasiutligės nuodais susijusi kažkokia medžiaga, kuriai 
paveikus nervų sistemą, susidaro infekcijos sukėlėjams 
netinkamos sąlygos. Jis spėjo, kad taip gali būti su kiek- 
viena infekcine liga, kad būtina gauti tą paslaptingą imu- 
ninę medžiagą gryną ir tik tada bus galima atsakyti į visus 
„kodėl“, kylančius mąstant apie skiepus nuo pasiutligės, 
nuo raupų ir visų kitų vakcinų, kurias mokslas sukurs 
vėliau, eidamas jo atrastu keliu. 

Jis daug mąstė apie imunitetą ir daug eksperimentavo, 
bet atsakymas neateidavo, ir tai buvo vienintelis atvejis 
jo, mokslininko, kelyje, kai jis užsibrėžto uždavinio ne- 
įstengė įveikti iki galo. 

Imuniteto paslaptys buvo atskleistos jo laboratorijoje. 
Čia I. Mečnikovas baigė kurti savo fagocitozės teoriją. 
Būtent čia rado prieglobstį rūsų mokslininkas, priverstas 
palikti savo tėvynę, būtent tada buvo padėti rusų ir 
prancūzų mokslininkų draugystės pamatai. 


„Tą vakarą jis sėdėjo savo kambaryje Arbua ir mąstė 
apie imunitetą, kai paštininkas atnešė laišką su Juros 
departamento Viler Farlė bendruomenės antspaudu. 

Neskubėdamas jis paėmė laišką iš ponios Paster rankų, 
pavartė jį prieš akis ir iš pradžių nutarė neskaityti jo iki 
ryto — laiškus, kurie dabar pasiekdavo jį iš viso pasaulio, 
jis mėgdavo perskaityti rytais ir tuoj pat į juos atsakyti. 
Bet jį kažkodėl sujaudino siuntėjo rašysena. Ir jis atplėšė 
laišką. 

— Ak, Mari, tai baisu! — sušuko Pasteras, net nebai- 
gęs skaityti. — Bendruomenės meras rašo apie mažą did- 
vyIį piemenuką, išgelbėjusį savo draugus... Ir prašo, kad 
dabar savo ruožtu aš išgelbėčiau patį berniuką... Koks 
siaubas, Mari! Aš dar nespėjau atsigauti po Žozefo Meis- 
terio, tiesiog neįsivaizduoju, kaip .galėsiu vėl išgyventi 
tas baisias dienas ir naktis! Man dar tiek daug reikia pa- 
daryti, kad visada būčiau įsitikinęs sėkme... Aš negaliu 
ryžtis! Žodžiu, mums reikia tuoj pat važiuoti į Paryžių, — 
visai nenuosekliai baigė jis. 

Poniai Paster tas nenuoseklumas sukėlė tik šypseną 
ir ji nuėjo krautis daiktų. Pasteras perskaitė laišką antrą- 
kart. 

Šeši piemenukai ganė bandą. Staiga jie pamatė atbėgan- 
tį šunį. Iš jo snukio tekėjo putos. Mirtinai išsigandę ber- 
niukai puolė bėgti. Šuo paskui juos. Tada keturiolikmetis 
Žiupilis su vytele rankoje puolė prie šuns, kad draugai 
galėtų išsigelbėti. Šuo dantimis įsikibo į kairiąją berniuko 
ranką, o kai pavyko ją ištraukti iš nasrų, šuo sugriebė 
kitą ranką. Sukandžiotas, sukruvintomis rankomis Žiupilis 
vis dėlto sugebėjo kažkokiu nesuprantamu būdu nusi- 
juosti diržą, suveržti juo pasiutusio gyvulio snukį ir me- 
dinėmis klumpėmis jį pribaigti. Kad būtų tikriau, jis dar 
nutempė šunį prie šaltinio ir kelias minutes palaikė į van- 
denį panardinęs jo galvą. Tik po to pagalvojo apie save ir 
nuėjo namo. 

Skaitydamas laišką, Pasteras net apsiašarojo ir tuoj 
pat parašė atsakymą: „Aš apgyvendinsiu jį viename savo 
čioti, kur patinka, gulėti nereikės. Tik kiekvieną dieną 
jam leisime vaistus. Skaudės tiek, kiek įsidūrus smeig: 
tuku”. 

Kitą dieną Pasteras su žmona išvyko į Paryžių. Tuoj 
buvo atvežtas ir Žiupilis. Nuo įkandimo jau praėjo šešios 
dienos. 

„Išgelbės jį vakcinacija ar neišgelbės? — nė sekundę 
nenustojo galvoti Pasteras.— Ar ne per vėlu?..“ 

Jis taip norėjo išgelbėti to drąsaus berniuko gyvybę! 
Jam labai reikėjo įsitikinti, kad sėkmingas Meisterio 
išgijimas nebuvo vien laimingas atsitiktinumas. Nors, 

beje, jį pradėjo gydyti antrą, o ne šeštą dieną po užsik- 
rėtimo. 

Po kelių dienų Pasteras įsitikino, kad čia būta ne atsi- 
tiktinumo. Tik tada nutarė paskelbti savo atradimą. 

Tą 1885 metų spalio 26 dieną Mokslų akademijos po- 
sėdyje pirmininkavo Bulė. Kaip ir visi dalyviai, sujaudin- 
tas Pastero pranešimo, jis pasakė: 

— Mes turime teisę pasakyti, kad ši diena visiems 
laikams pasiliks medicinos istorijoje ir visada bus šlo- 
vinga mokslui data, nes kaip tik šią dieną buvo paskelbtas 
vienas didžiausių medicinos laimėjimų: atrastos efektyvios 
priemonės profilaktiškai gydyti ligą, kuri šimtmečiais, 
nuo pat pasaulio pradžios, buvo laikoma neišgydoma. 
Šią atmintiną dieną žmonija gauna savo žinion priemonę 
įveikti tą baisią ligą ir siaubingus jos padarinius. Už tai 
esame dėkingi ponui Pasterui. Kaip juo besižavėtume, 
kokie bebūtume jam dėkingi, niekada negalėsime perver- 
tinti tų puikių rezultatų, kurių jam pavyko pasiekti mil- 
žiniškų pastangų kaina... 

Pastero ataskaita buvo išspausdinta. Jos sukelta džiaug- 
smo banga nusirito per visą pasaulį, pasiekdama net pa- 
čius atokiausius Amerikos, Australijos, Rusijos kampe- 
lius. 

Iš visų šalių pas jį veržėsi pasiutusių gyvulių apkan- 
džioti žmonės. 

Laboratorija Julmo gatvėje patyrė paskutinę meta- 
mortozę: ji tapo pasauliniu skiepijimo nuo pasiutligės 
punktu. Ji pavirto užeigos namais, kur buvo galima sutikti 
kuo įvairiausių žmonių su kuo egzotiškiausiais naciona- 
liniais drabužiais. Jie važiavo į Paryžių, žinodami tik vieną 
vienintelį prancūzišką žodį: Pasteras! Bet tas žodis buvo 
puikus vedlys ir kaip kelrodė žvaigždė vedė pas „didįjį 
stebukladarį . 

Pats Pasteras ir toliau plėšėsi: vadovavo tyrimams, 
gamino vakcinas, atsakydavo į daugybę laiškų, rašė straip- 
snius, bendravo su atvykusiais pagalbos žmonėmis. 

Vienuoliktą valandą jo kabinete prasidėdavo skiepiji- 
mai. Pasteras klausinėdavo apie įkandimo laiką, apie tai, 
iš kur atvyko ligonis, kur gavo pinigų kelionei ir kiek dar 
liko. Priklausomai nuo to jis rekomenduodavo vieną ar 

kitą viešbutį ir pats tikrindavo, kad atvykėlius apgyven- 
dintų kiek galima patogiau. Kiekvienam ligoniui užpil- 
dydavo registracijos kortelę, savotišką ligos istoriją. 

Lapkričio devintoji buvo tokia pat rūpesčių kupina 
diena, kaip ir visos kitos. Kaip paprastai, Pasteras stovėjo 
prie atvertų savo kabineto durų ir pavardėmis kvietė 
apkandžiotuosius. 

— Luiza Peletjė, — žiūrėdamas į sąrašą, negarsiai pers- 
kaitė. 

Devynerių metų mergaitė priėjo kartu su motina. Mer- 
gaitės galva buvo apibintuota, akys paraudusios, karš- 
čiuojančios. Tragiška tų vaikiškų akių išraiška skaudžiai 
nudiegė Pasterą, o mergaitė staiga prašneko: 

— Ponas daktare, sako, aš mirsiu, jeigu jūs manęs 
neišgelbėsite... 

Pasteras krūptelėjo. Apkabinęs mergaitę, įsivedė į 
kabinetą, kur profesorius Granšė kaip visada laukė pa- 
ciento. Iš paskos įėjo Luizos motina. 

Granšė nuo galvos nuėmė tvarsčius. Pasteras, išvydęs 
supūliavusią kraujuojančią žaizdą, prisimerkė. Iš gailes- 
čio. Paskui kimiu balsu paklausė motinos: 

— Kada atsitiko nelaimė? 

Jis taip ir pasakė — nelaimė. Dar nežinodamas liūdnos 
Luizos istorijos, iš tos žaizdos, iš visos kūdikio povyzos 
jau matė, kad atsitiko tikrai nepataisoma nelaimė. Kai 
motina pasakė, kad pasiutęs šuo įkando Luizą spalio tre- 
čiąją — prieš trisdešimt septynias dienas! — Pasteras net 
krūptelėjo. 

— Kur buvote anksčiau? — skausmingai ir piktai 
paklausė ir susigriebęs pridūrė: — Kol kas išeikite su vai- 
ku, mums reikia pasitarti. 

Trisdešimt septynios dienos po įkandimo! Jei ne šian- 
dien, tai rytoj pasiutligė pasireikš, jokie skiepai nepadės — 
per daug praėjo laiko. 

— Žuvo vaikas, — nevilties apimtas jis pratarė Gran- 
šė,— niekas jos neišgelbės! 

Granšė tylėjo. Ne blogiau už Pasterą jis suprato, kad 
skiepai jau bejėgiai, kad laiko negalima pralenkti, kad 
vargšas kūdikis pasmerktas. Rizikuoti neverta, nebėra 
jokių vilčių — jie tik sukompromituos Pastero metodą. 

Jis visa tai suprato ir tylėjo — visa siela troško išmė- 
ginti laimę, nesėdėti sudėjus rankas, kol ta mergytė di- 
džiulėmis akimis merdės baisiai kentėdama... 

Matyt, Pasteras atspėjo jo mintis, matyt, ir pats galvojo 
tą patį. 

— Bet juk aš ne stebukladarys, kad ir kaip jie mane 
vadina, — beveik suriko jis, tarsi atsakydamas į tas neiš- 
sakytas, tiek savas, tiek ištikimojo patarėjo ir draugo, 
mintis — juk vakcina — ne dangaus mana! 

Paskui, parėmęs rankomis galvą, kurią netrukus taip 
ėmė skaudėti, jog norėjosi suveržti lanku, kad neplyštų, 
tylėdamas sėdėjo keletą sekundžių. Kartkartėmis iš per- 
džiūvusių nuo jaudinimosi lūpų ištrūkdavo tik vienas 
žodis: „Vėlu! Vėlu!' 

Ir vėl tyla. Priimamajame laukė pacientai, o Granšė ir 
Pasteras vis sėdėjo vienas prieš kitą, nesiryždami prabilti, 
nesiryždami atsisakyti ir dar labiau — sutikti. Pagaliau 
Pasteras atsistojo. Įsmeigęs žvilgsnį kažkur šalia Granšė, 
kažkur į gatvės pusę, kaip lunatikas priėjo prie lango. 
Įsiklausė, krūptelėjo. 

Jam pasigirdo rūstūs minios balsai. Riksmai iš jo ha- 
liucinacijų. Haliucinacijų ar nuojautos? 

— Ką darysime? — neatsigręždamas pagaliau pak- 
lausė. 

— Jūs jau nusprendėte, mokytojau,— pašnibždom at- 
sakė Granšė. 

Tikrai taip, jis jau nusprendė. Kas bus, tas — reikia 
bandyti!.. 

Viskas klostėsi lyg ir neblogai, bet lapkričio pabaigoje 
Luiza susirgo. Depresija, vėliau spazmos gerklėje, ga- 
liausiai konvulsijos. Nebuvo abejonių — prasidėjo pasiut- 
ligės priepuoliai. 

Pasteras nerado sau vietos, vėl pakartojo visą seriją 
skiepijimų, darydamas juos kas dvi valandas. Beveik ne- 
beišeidavo iš mažo kambarėlio Dofino gatvėje, kur gyveno 
Peletjė šeima. Paskutinę dieną praleido Luizos galvūga- 
ly. 

Mergaitė nepaleisdavo jo rankos, kai mėšlungiai ir 
haliucinacijos nors minutei atlėgdavo. Atgavusi sąmonę, 
tyliu, trūkčiojančiu balsu ji kiekvieną kartą prašydavo: 

— Neišeikite, mielasis daktare, nepalikite manęs... 

Kai viskas baigėsi, Pasteras ėmė taip raudoti, jog iš- 
gąsdino Luizos tėvą. 

— Aš taip norėjau išgelbėti jūsų mergaitę, — kūk- 
čiodamas sušnabždėjo Pasteras. 

Jis neprisiminė, kaip pasiekė namus. Jautė tokį nuo- 
vargį, tokį širdies skausmą, kad visi jo ankstesni išgy- 
venimai, palyginti su tuo, atrodė kaip lengvas jaudini- 
masis. 

Daugiau jis nebegirdėjo minios šauksmų, kai prislėgtas 
ir sugniuždytas atsidūrė savo kambaryje, lovoje, į kurią 
jį skubiai paguldė žmona. Tą kartą jam niekas nesivaideno, 
išskyrus didžiules tragiškas Luizos akis... Bet kaip tik 
dabar jam grėsė išgirsti tai, kas jam vaidenosi tą liepos 
šešioliktosios naktį. 

Pastero priešai tik ir laukė patogios progos, kad įniršę 
galėtų jį užpulti. Tarsi niekas nebūtų supratęs, kad dėl 
atsitikimo, kurio jie pagaliau sulaukė, nei Pasteras, nei 
jo vakcina niekuo dėti — Luiza Peletjė buvo pasmerkta, 
ir niekas, net viešpats dievas, nebūtų galėjęs jos išgelbėti. 
Į tai, kad gydyti buvo pradėta praslinkus trisdešimt sep- 
tynioms dienoms po įkandimo, kai liga jau buvo bepasi- 
reiškianti, nebuvo kreipiama dėmesio. Svarbu buvo viena: 
Pasteras skiepijo, o jo skiepytas vaikas mirė. 

Kuluaruose ir Medicinos akademijos posėdžiuose nė 
kiek nesivaržant Pasteras buvo vadinamas žudiku ir nuo- 
dytoju. Aukštuomenės salonuose, kur aukštuomenės gydy- 
tojai nepraleisdavo progos piktdžiugiškai papasakoti apie 
mergaitės, kurią gydė tas nemokša, mirtį, jį vadino gal- 
važudžiu. Spaudoje pasirodė straipsnis „Pastero trium- 
fas” apie Luizos Peletjė ligos istoriją ir mirtį. Mergaitę 
pasiutlige užkrėtęs tas šarlatanas! Savo laboratoriją jis 
pavertė infekcijos lizdu! 

Pagaliau daktaras Peteris atsirevanšavo. Jis triumfavo, 
visur ir visiems primindamas: juk sakiau, kad jo negalima 
leisti prie žmonių! Štai jums atradimai, štai jums mikrobai 
ir vakcinos! Jūs jam plojote, jūs jį apdovanojote, o jį 
reikia teisti!.. 

Visų įkąstųjų, kurie kada nors buvo skiepyti, adresais 
buvo išsiųsti laiškai ir telegramos, Pastero persekiotojai 

trynė rankas ir laukė atsakymų — žinoma, ne iš pačių 
ligonių, jie seniai mirę, o iš nelaimingų giminaičių! 

Pasteras raudojo iš skausmo ir širdgėlos, kasdien vis 
iš naujo širdis apmirdavo nuo siaubo pagalvojus, kad 
atsakomieji laiškai patvirtins šmeižią. Pasteras buvo ant 
paskutinio smūgio slenksčio... 

Atsakymai ateidavo. Ne iš giminaičių — iš pačių „ligo- 
nių“, kurie vakcinacijos dėka taip ir netapo ligoniais. 
Iš Amerikos atvežė keturis apkandžiotus vaikus, lydimus 
gydytojo, kad Pasteras išgelbėtų juos savo skiepais. 

Ir Kol piktanoriai reikalavo Pastero teismo, visame 
pasaulyje paprasti žmonės meldėsi už jį. 

Pjudymas pasiekė viršūnę. Ligotas, išvargintas senukas 
kiekvieną minutę laukė ateinančio prokuroro arba šauki- 
mo į teismą, arba suėmimo apkaltinus žmogžudyste. Jo 
bendradarbiai laukė, kad vyriausybė kiekvieną minutę 
gali uždaryti laboratoriją ir uždrausti skiepijir:ą. 

O žmonės vis ėjo ir ėjo į Julmo gatvę, laiškai iš tų, 
kuriuos Pastero skiepai grąžino į gyvenimą, plaukte plau- 
kė, jo vardą jau žinojo kiekvienas miestietis ar kaimietis 
net pačiuose atokiausiuose užkampiuose. 

Kai pjudymas pasiekė apogėjų, o pasterininkai drebėjo 
dėl „Pastero stoties“ likimo, liaudies balsas nustelbė pikta- 
norių ir šmeižikų, priešų ir pavyduolių niekingą vapėjimą 
ir pareikalavo pastatyti Pasterui tinkamas patalpas, kad 
jis, turėdamas ten visus reikalingus patogumus ir visus 
būtinus įrengimus, galėtų dirbti iki gyvenimo pabaigos 
žmonijos labui. Ir kad mokslininkai medikai iš visų pasau- 
lio šalių galėtų atvažiuoti pas jį mokytis mokslo apie 
mikrobus. 

Liaudis prabilo visu balsu. Visų šalių įvairūs gyventojų 
sluoksniai siuntė į Paryžių aukas mikrobiologijos švento- 
vės statybai. 

Niekas nesirengė uždaryti laboratorijos, niekas neke- 
tino uždrausti vakcinacijos. Priešingai, kad Pasteras ir jo 
mokiniai galėtų dirbti, Vokeleno gatvėje greitosiomis 
buvo pastatytas laikinas pastatas ir ten perkelta skiepiji- 
mo stotis. Nes mažas Paryžiaus aukštosios pedagoginės 
mokyklos fligelis tokios daugybės mokinių, tobulintis 
atvykusių gydytojų, atskubėjusių pagalbos prašyti ligo- 


266 


nių, bandomųjų gyvulių tiesiog nebegalėjo sutalpinti. 

Niekas nesirengė teisti Pastero. Priešingai, visi moksli- 
ninkai, suinteresuoti mokslo pažanga, ėmė jį ginti. Gar- 
susis Šarko, profesorius Viulpijanas, Bruardelis, Bulė, 
Granšė ir kiti gydytojai vieną po kito paneigdavo visus 
šmeižikiškus pasisakymus ir straipsnius, kirsdami iš šak- 
nų Pastero priešų piktanoriškas užmačias. Medicinos aka- 
demijoje Peteris ir jo bendrininkai vis dažniau būdavo 
priversti patylėti — labai jau žymūs mokslininkai kalbė- 
davo posėdžiuose, kurie dabar beveik visi buvo skiriami 
Pasterui. 

Pasteras atgijo. Vėl nuo ryto iki vakaro Eženas Viala 
ruošdavo vakciną skiepams, vėl Granšė, Ru ir dar du gy- 
dytojai kasdien nuo vienuoliktos valandos priiminėjo 
ligonius Vokeleno gatvėje. Per kelis mėnesius nuo pa- 
siutligės buvo išgelbėti trys šimtai penkiasdešimt žmonių, 
apkandžiotų pasiutusių gyvūnų. 

Kovo pirmąją Pasteras ryžosi pasisakyti Mokslų aka- 
demijoje apie vakcinos prieš pasiutligę taikymo rezul- 
tatus. Jis papasakojo apie tuos tris šimtus penkiasdešimt 
ligonių, kurie paskiepyti taip ir nesusirgo, papasakojo 
teisybę apie Luizą Peletjė — vienintelį atvejį, kai skiepai 
buvo bejėgiai, nes gydymas buvo pradėtas per vėlai. 

— Sie neabejotinai tikri skaičiai rodo, kiek daug žmo- 
nių Mums pavyko išplėšti iš mirties nagų. Pasiutligės pro- 
filaktika po įkandimų pasiteisino. Yra pagrindo steigti 
įstaigą, kur būtų skiepijama nuo pasiutligės. 

Niekas neprieštaravo. Akademija vienbalsiai nutarė, 
kad tokią įstaigą reikia įkurti Paryžiuje ir pavadinti Pas- 
tero institutu. 

O tą pačią dieną... 

Toli nuo Paryžiaus, Smolensko gubernijoje, vienoje 
neturtingiausių Rusijoje, tą dieną siautė kovo pūga. Gū- 
džiame miške, kur dar nebuvo nutirpęs sniegas, vėjo gau- 
desy buvo sunku išskirti kitą, kraupų staugimą — staugė 
alkana ir pikta pasiutusi vilkė. Ji lakstė po mišką, pabru- 
kusi uodegą, iš snukio tekėjo putos, ji brovėsi pro žemas 
sausas beržų ir eglių šakas, prie žemės nuleidusi galvą. 

Ji bėgo nesirinkdama kelio. Ir visi pasitaikę jos kely 
sukeldavo jai liguistą pykčio priepuolį. Ji puldavo, įsi- 

kibdama dantimis į drabužius su tokia jėga, kad prakąsda- 
vo kailinius ir pro juos draskydavo kūną arba pasišokė- 
jusi apkandžiodavo neapsaugotą veidą, galvą, rankas. 

Vienoje vietoje priešais vilkę išėjo šventikas. Vilkė 
puolė jį iš už cerkvės kampo, prakando skruostą ir perp- 
lėšė viršutinę lūpą, jo veidas pavirto ištisa kraujuojančia 
žaizda. Kitoje — jai pasitaikė penki iš miško grįžtantys 
valstiečiai medkirčiai. Ji užpuolė juos ir žiauriai apkan- 
džiojo visus penkis. Paskui ji bėgiojo nedidelės gyven- 
vietės gatvėmis ir puldavo visus, kas nespėdavo nuo jos 
pabėgti. Netrukus ji vėl dingo miške, o iš ten atsidūrė 
Belogo miesto pakraštyje, ir tik čia jai atėjo galas. 

Jaunas valstietis grįžo iš turgaus. Urgzdama vilkė 
puolė jį, dantimis įsikibo su baisia jėga ir apkandžiojo 
taip, kad buvo panašu, tarsi kruvinose muštynėse jį visą 
kažkas būtų suraižęs peiliais. Laimė, valstietis nešėsi kir- 
vį — kitaip nebūtų likęs gyvas. Kirviu jis gynėsi nuo pa- 
siutusio žvėries ir galų gale jį nudobė. 

Smolensko zemstva visuomeninėmis lėšomis suruošė 
į kelionę devyniolika apkandžiotų žmonių — aštuoniolika 
valstiečių ir vieną šventiką — ir kartu su ligoninės felčeriu 
išsiuntė juos gelbėti į Paryžių. 

Kelias iš Rusijos pas Pasterą jau buvo nutiestas: Smo- 
lensko apylinkių gyventojai ten vyko ne pirmieji. 

Lygiai prieš mėnesį iki tos dienos, kai Smolensko gu- 
bernijoje atsitiko nelaimė, kitame Rusijos pakrašty — 
Odesoje — susirinko skubus gydytojų draugijos posėdis, 
skirtas dviem tarpusavyje susijusiems klausimams: buvo 
rengiamasi įkurti pirmąją Rusijoje bakteriologijos stotį 
ir siųsti vieną gydytoją į Paryžių Pastero skiepų studi- 
juoti. 

Odesos gydytojai, kaip, beje, ir daug kitų Rusijos me- 
dicinos veikėjų, neseniai rimtai nusprendė, kad būtina 
plėtoti mikrobiologijos mokslą. To reikalavo pats gyve- 
nimas. Juodligė ir galvijų snukio bei nagų liga atnešdavo 
milžiniškus nuostolius. Juodlige susirgdavo ir žmonės. 
Pasiutligė Rusijoje buvo paplitusi daugiau negu kituose 
Europos kraštuose — neįžengiamuose Rusijos miškuose 
veisėsi daugybė vilkų. Pasiutę vilkai apkandžiodavo šunis, 
šunys pasiutlige užkrėsdavo žmones. 

Mikrobiologija augo sparčiais tempais. Jau 1882 me- 
tais Peterburge išėjo pirmasis pasaulyje L. Heidenreicho 
praktinės mikrobiologijos vadovas. 1883 metais žymus 
Rusijos botanikas L. Cenkovskis pagal savo metodą pa- 
gamino vakciną nuo juodligės. 1884 metais didysis Rusijos 
klinicistas S. Botkinas suorganizavo pirmąją bakteriolo- 
gijos laboratoriją prie Medicinos ir chirurgijos akade- 
mijos. 

1885 metais per pirmąjį Rusijos gydytojų suvažiavimą 
buvo kalbėta dėl specialių bakteriologijos laboratorijų. 
Rusijos mokslininkai mokėsi mikrobiologijos, tyrė neim- 
lumo užkrečiamoms ligoms priežastis — imunitetą, para- 
zitinių ligų perdavimo būdus ir daug kitų dalykų. 

Atėjo laikas, kai medicina būtinai turėjo steigti moks- 
linio tyrimo bakteriologijos įstaigas. Rusijoje buvo gana 
daug mokslininkų, atsidėjusių mikrobiologijai, galinčių 
dirbti tose įstaigose. Viską stabdė lėšų stoka. Jų niekada 
neužtekdavo mokslui nei Prancūzijoje, nei Rusijoje, nei 
daugelyje kitų šalių. Lėšų trūkumas, matyt, dar labiau 
būtų stabdęs mokslo raidą tose šalyse, jeigu nebūtų atsi- 
radę apsišvietusių žmonių, mecenatų, kurie noriai auko- 
davo savo pinigus mokslo įstaigoms ir tyrimams. Kartais 
tie geradariai būdavo draugijos, kartais — pavieniai as- 
menys. 

Odesos gydytojų draugija, posėdžiavusi 1886 metų 
vasario 1 dieną, gavo laišką iš vieno tos draugijos nario. 
Laiške buvo rašoma, kad Odesoje atsirado toks geradaris, 
kažkoks dvarininkas, iš kuklumo nenurodęs savo vardo, 
kuris pasirengęs paaukoti būtiną sumą pasiųsti į Paryžių 
pas Pasterą vieną gydytoją mokytis gydyti pasiutligę. 

Tarp susirinkusių tą dieną buvo du žmonės, kuriems 
buvo lemta įrašyti savo vardus į pasaulinę mikrobiologijos 
istoriją. Vienas iš jų — jau garsus mokslininkas Ilja Meč- 
nikovas, kitas — dar jaunas, dvidešimt septynerių metų 
gydytojas Nikolajus Gamalėja. 

Tą jauną gydytoją ir pasirinko Odesos draugija. 

— Gydytojas Gamalėja ilgai dirbo su manimi, — pa- 
sakė Mečnikovas,— ir aš galiu pareikšti, kad jis puikiai 
susipažinęs su eksperimento menu, pastaruoju metu mes 
kartu tyrėme tuberkuliozės bacilas, kurių kultūrą nepap- 

rastai sunku gauti... Ir vis dėlto gydytojas Gamalėja gana 
sėkmingai ir be triukšmo gavo tą kultūrą... Gydytojas 
Gamalėja vienodai gerai yra susipažinęs ir su Kocho, ir 
su Pastero metodais. Esu įsitikinęs, kad Odesoje bus sunku 
rasti kitą tokį išprususį bakteriologą... 

Netrukus po to posėdžio Gamalėja išvyko į Paryžių. 
Ką tik iš Pastero atėjo telegrama — atsakymas į klausimą, 
ar galima atsiųsti gydytoją susipažinti su naujuoiu pasiut- 
ligės gydymo metodu ir berniuką, apkandžiotą pasiutusio 
šuns. Pasteras atsakė: „Atsiųskite“, — ir jaunas rusų moks- 
lininkas, jaudindamasis ir vildamasis, išvyko į Prancūzi- 
ją. 

Gama!'ėja į Paryžių, į Pastero stotį atvyko ankstyvą 
pavasario rytą. „Įėję į patalpas, prie stalo pamatėme grupę 
atvažiavusių gydytojų, — vėliau prisimins Nikolajus Ga- 
malėja.— Jaunas Pastero bendradarbis Vaserciugas, mo- 
kėjęs keletą užsienio kalbų, klausinėjo ir registravo ap- 
kandžiotuosius. Jis man pranešė, kad 10 valandą bus skie- 
pijama ir tada aš galėsiąs pamatyti Pasterą. O atvežtąjį 
berniuką po skiepijimo su motina apgyvendins viešbutyje 
apkandžiotiesiems, kurį tuo tikslu samdo Pasteras“. 

Lygiai dešimtą atėjo Pasteras. Kol buvo skiepijama, 
jis neskubėjo susipažinti ir pasikalbėti su atvykusiais gy- 
dytojais, visą dėmesį skirdamas ligoniams. Štai prie jo 
priėjo rusas berniukas, išsigandęs šnairavo į blizgantį 
švirkštą gydytojo rankoje. Pasteras nusišypsojo berniukui 
ir ištiesė saldainį. Štai atvedė mergaitę, ir Pastero veidas 
persimainė — mergaitė kažkuo priminė Luizą Peletjė... 
Drebančia ranka jis paglostė mergaitės petį ir susijaudinęs 
užmiršo net apie saldumynus, kurių visada turėdavo pa- 
kankamai mažiesiems pacientams. 

Bet štai visi ligoniai atleisti. Priimamajame jau nieko 
nebeliko. Ir Pasteras, truputį linktelėjęs, atsisveikino ir 
išėjo. 

Gamalėja nusivylė — kaip čia galima ko nors išmokti, 
kai niekas nieko neaiškina, Pasteras rūstus ir nepasiekia- 
mas, jo padėjėjai į gydytojus nekreipia jokio dėmesio. 
O atvažiavę iš labai toli medikai tik ramiai stebi skiepi- 
jimus. 

Galbūt jiems to užtenka, — pamanė Gamalėja,— o man 

ne. Aš turiu perprasti visą šį metodą, išmokti jį taikyti 
ir viską perduoti Odesoje. Kaip kitaip skiepysime būsimo- 
je bakteriologijos stotyje?!" 

Nors Nikolajus Gamalėja dar buvo jaunas, bet spėjo 
išsiugdyti puikų charakterį. Jis buvo atkaklus ir ryžtingas 
ir pasiekė, kad apie jį praneštų Pasterui. Ir rezultatas — 
jam buvo leista dirbti profesoriaus Granšė laboratorijoje. 
Bet ir to Gamalėjai neužteko — Granšė laboratorijoje ne- 
buvo gaminamos vakcinos, tuo rūpinosi Eženas Viala, 
todėl rusų mikrobiologui būtinai reikėjo prasiskverbti 
į tą laboratoriją. 

Čia dalgis atsitrenkė į akmenį — Pasteras buvo ne 
mažiau užsispyręs už Gamalėją: kartą visiems laikams 
uždraudęs bet kam iš pašalinių užeiti į tą šventą vietą, 
kur buvo ruošiama vakcina, jis nebuvo nusiteikęs niekam 
daryti nuolaidų. 

— Atvykėliams čia nėra ko aiškintis, — pareiškė Pas- 
teras, — dabar ir ateityje bus skiepijama tik Paryžiuje, 
todėl nėra ko studijuoti mūsų metodo. Aš jokiu būdu ne- 
leisiu perduoti vakcinos gaminimo būdo ir jos taikymo 
nepatyrusiems žmonėms — paskui bėdų neatsiginsiu... 

Kai Gamalėja kartą pareiškė Pasterui savo nepasitenki- 
nimą dėl to, kad jam neleidžiama visko išmokti, ir paaiš- 
kino, kad jam to reikia ne šiaip sau iš smalsumo, kad Ode- 
soje bus įsteigta pirmoji Rusijoje ir antroji pasaulyje po 
Paryžiaus skiepijimo stotis, Pasteras tik užpyko: 

— Jokių stočių Odesoje nereikia. Rusams atviros mūsų 
įstaigos durys, kaip ir visiems kitiems. 

Gamalėja pabandė jį įtikinti, nė kiek neišsigando di- 
džiojo mokslininko pikto balso ir jo niūraus, įtaraus žvilgs- 
nio. Galbūt rusų gydytojo drąsa ir atkaklumas suminkštino 
Pasterą, ir jis galų gale leido Gamalėjai dirbti visose savo 
laboratorijose, pas visus savo bendradarbius ir mokytis 
visko, ko tik panorės. 

Gamalėja ir apsidžiaugė, ir nuliūdo. Žinoma, jis ne- 
delsdamas pasinaudojo leidimu ir ėmėsi atkakliai mokytis 
skiepyti nuo pasiutligės, kiaulių raudonligės, juodligės ir 
gaminti vakcinas — žodžiu, griebėsi visko, ko tik galėjo 
čia išmokti. Bet jis ir smarkiai nusivylė: pranešė į Odesą, 
kad didysis Pasteras atsisako padėti organizuoti stotį. 

Nelauktai pagalba atėjo iš tėvynainių: kovo 13 dieną 
Paryžiaus gatvėse pasirodė apkandžioti Smolensko vals- 
tiečiai. 

Smolensko gubernijos gyventojų eitynių Lotynų kvar- 
talo gatvėmis paryžiečiai negalėjo nepastebėti. Tos keistos 
figūros keistais drabužiais, skausmo ir baimės iškankintais 
veidais ir apibintuotomis galvomis bei rankomis buvo pa- 
našios į grįžtančius iš mūšio lauko sužeistus kareivius. Iš 
pradžių paskui juos bidzeno berniūkščiai, paskui — mote- 
rys, einančios pirkinių, paskui tarnautojai, pamiršę apie 
tarnybą. Kai rusai pasiekė Pastero stotį, juos jau supo žmo- 
nių minia. Gailiaširdžiai, temperamentingi paryžiečiai 
smalsiai ir su užuojauta apžiūrinėjo nelaiminguosius, ir 
kiekvienas užduodavo sau vieną klausimą: išgelbės juos 
Pasteras ar ne? 

O po valandos žinia apie devyniolika rusų, atvykusių 
pas Pasterą — vienintelį žmogų, kuris gali jiems padėti, — 
apskriejo jau visą Paryžių. Paprasti žmonės, kurie didžia- 
vosi savo garsiuoju mokslininku, visą laiką, kol rusai 
buvo čia, tik ir kalbėjo apie juos, tik ir reiškė viltį, kad 
Pasteras parodys, ką gali. 

Penkių rusų būklė buvo tokia sunki, kad juos prireikė 
paguldyti į ligoninę. Pasteras bėgiojo iš skiepijimo punkto, 
kur gydė kitus, į ligoninę ir atgal. Jis ryžosi didelei ri- 
zikai: nutarė rusams padvigubinti skiepus — skiepyti rytą 
ir vakare, nes nuo įkandimo momento jau buvo praėjusios 
dv: savaitės, be to, ir patys įkandimai buvo baisūs ir pa- 
vojingi. 

Po savaitės mirė pirmasis rusas. Po dviejų — dar du. 
Pasterą apėmė baimė — kas bus, jeigu ir kiti?! 

Bet kiti liko gyvi ir pasveiko. Ir patys netikėdami tuo, 
kas įvyko, šlovindami Pasterą, išvyko į tėvynę. Ten juos 
sutiko kaip prisikėlusius iš numirusiųjų. O Pastero vardas 
nuo tada pasidarė žinomas visai milžiniškai Rusijai, jos 
daugiamilijoninei liaudžiai. Ir ne vienas rusas jo vardą 
kartojo maldose... 

Bet trys vis dėlto mirė. 

— Dar trys,— sušnypštė Pastero nedraugai,— palau- 
kite, ır tie ne paskutinieji... 

Šešiolika išgelbėtų, — džiūgavo paryžiečiai,— še- 


šiolika pasmerktų baisiai, kankinančiai mirčiai grįžo namo 
gyvi ir sveiki per mūsų Pasterą! 

— Trys žmonės žuvo, — pasakė Pasterui Gamaleja, 
o juk to galėjo ir nebūti, jei anksčiau būtų įskiepyti. 

Pasteras rūsčiai patylėjo. Bet kai iš devynių kitų rusų, 
apkandžiotų pasiutusio šuns Vladimiro gubernijoje, trys 
taip pat mirė prisikentę nuo pasiutligės, nes skiepai pasi- 
rodė esą bejėgiai, Pasteras pasidavė. 

— Jūs teisus,— pavargęs pasakė (CGamalėjai,— skie- 
pyti reikia kiek galima anksčiau, vietoje. Todėl reikia 
kurti skiepijimo stočių tinklą. Pirmiausia pas jus, Rusi- 
joje... 

Nuo tada Pasteras aktyviai padėjo organizuoti pirma 
Odesos, o paskui ir Peterburgo bakteriologijos stotį. Gama- 
lėja grįžo į Rusiją, parsivežė du pasiutligės virusu užk- 
rėstus triušius, kuriuos jam padovanojo Pasteras, ir nuo- 
širdžią didžiojo prancūzų mokslininko draugystę. 

Pastero laboratorijoje tobulinęsi keli rusų gydytojai 
čia pasisemtas žinias ir patyrimą išsiveždavo į Rusijos 
miestus, kur buvo pradėtos steigti bakteriologijos stotys: 
pirmoji — Odesoje 1886 metais birželio 12 dieną, paskui — 
Peterburge, Samaroje, Maskvoje, Charkove, Tiflise. 


O Paryžiuje tuo metu vėl sukruto Pastero metodo ir 
teorijos priešininkai. Sąrašai tų žmonių, kurie skiepyti 
vis dėlto mirdavo nuo pasiutligės, buvo platinami Medi- 
cinos akademijoje su atitinkamais komentarais. Iš savo 
laikino pogrindžio vėl iššliaužė daktaras Peteris, ir Pas- 
tero draugams jau buvo aišku, kuo tai gali baigtis. 

Jie skubiai išsiuntė Pasterą iš Paryžiaus į Viduržemio 
jūros pakrantę ir nusprendė patys atremti priešų puolimus 
diskusijoje, kuri netruko įsiliepsnoti. 

Peteris skiepus nuo pasiutligės paskelbė neefektyviais. 
Paskui ėmė įrodinėti, kad jie yra net žalingi, ypač jeigu 
skiepijama taip intensyviai, kai liga įsisenėjusi. Peteris 
apie save būrė grupes neišmanėlių gydytojų, kupinų pa- 
giežos Pasterui už ankstesnius pralaimėjimus, kuriuos 
jie kentė. 

Bet didžiojo mokslininko šalininkų buvo kur kas dau- 
giau. Jie buvo apsiginklavę tvirtais skaičiais ır faktais. 


Nepaisant to, kad mirtingumas po skiepijimo pasiekė 
vieną procentą, tie skaičiai bylojo Pastero naudai. Viul- 
pijanas, Bruardelis, Granšė, Šarko ir daug kitų Paryžiuje 
garsių žmonių kiekviename Medicinos akademijos posė- 
dyje duodavo atkirtį visiems piktanoriškiems pasisaky- 
mams. Jie rėmėsi statistika, kuri aiškiai bylojo, kiek daug 
žmonių vakcinacijos dėka išvengė mirties, jie rėmėsi iš 
Rusijos ateinančiomis džiugiomis žiniomis. 

Baigdamas tą naują diskusiją prieš Pasterą, profe- 
sorius Viulpijanas viename Medicinos akademijos posė- 
dyje pareiškė: 

— Tyrimai, kurių pagrindu ponas Pasteras padarė tą 
atradimą, kelia susižavėjimą... Mūsų darbai ir mūsų var- 
dai bus užmiršti, bet Pastero vardas ir darbai triumfuos, 
jie iškils taip aukštai, kad jų nebepasieks ta nepasitikėjimo 
banga. 

O Pasteras sėdėjo Bordigeroje, ant jūros kranto, ir su 
ilgesiu ir baime atplėšdavo kiekvieną paštu atsiųstą voką. 
Jis veržėsi į Paryžių, kad galėtų pats atremti visus užsi- 
puolimus, bet žmona, dukra, anūkai neleido, tad jis kan- 
kindavosi ir laukdamas laiškų, ir drebančiomis rankomis 
juos atplėšdamas. 

Jis labai pasikeitė per tuos mėnesius. Turėdamas tik 
šešiasdešimt penkerius metus, jis atrodė kaip nukaršęs 
pusiau paralyžiuotas senukas. Visai pražilo ūsai ir barzda, 
juoda šlikė dengė trumpai kirptus žilus plaukus. Ir taip 
neaukštas stuomuo susikūprino, dėl to Pasteras atrodė 
dar žemegnis. Tik pilkos įžvalgios akys kaip ir anksčiau 
degė paslaptinga ugnimi, ir tik iš jų buvo galima atpažinti 
ankstesnį Pasterą. 

Pagaliau vieną dieną atėjo Viulpijano laiškas: „Visi 
Medicinos akademijos nariai remia Jus, išskyrus gal ko- 
kius 4—5 žmones...“ 

Po to laiško Pasteras truputį nurimo. Bet likimas tarsi 
tyčia jį persekiojo: taikusis laikotarpis Bardigeroje buvo 
trumpas — stiprus žemės drebėjimas staiga sukrėtė visą 
pajūrį, kurtinantys dundesiai nuriedėjo nuo krašto iki 
krašto, pasigirdo galingas poškėjimas, susvyravo namai, 
viloje, kur gyveno Pasteras, griuvo viena kolona, o kitos 
tarsi grasindamos braškėjo. Nustojo kursuoti traukiniai, 


ATA 


telegrafo ryšys nutrūko. Žemės drebėjimas nerimo, smū 
giai kartojosi vis dažniau ir dažniau. 

Arkliais Pasterai skubiai išvažiavo iš Bordigeros, kele- 
tui dienų apsistojo Arbua ir, Pasterui reikalaujant, grįžo 
į Paryžių. 

Šį kartą Pasteras grįžo pačiu laiku. Ką tik jo skiepijimo 
punkte pabuvojo vienas anglas, įkąstas pasiutusios katės. 
Gavęs reikiamą vaistų dozę, anglas grįžo į Londoną ir ten 
mirė. Ir Anglijos medicinos sluoksniuose prasidėjo kalbos, 
kad jis žuvo nuo Pastero skiepų. Skubiai buvo sudaryta 
speciali komisija, bet nieko gero iš tos komisijos tikėtis 
nebuvo galima. Nesunku įsivaizduoti, kaip nepalanki ko- 
misijos ataskaita būtų paveikusi visą reikalą! Nesunku 
suprasti, koks pastiprinimas ta ataskaita būtų visiems 
Pastero priešams! 

Pasteras puolė į neviltį. Kiek galima kariauti ir įrodi- 
nėti, kiek galima kęsti užsipuldinėjimus ir šmeižtą? Ar 
dar yra tarp mokslininkų toks žmogus, kuris nuo pirmo- 
sios savo mokslinės veiklos biologijoje minutės, nuo tos 
minutės, kai atrado tikrąją rūgimo priežastį, nepavargda- 
mas, be paliovos būtų brovęsis pro tokią daugybę spygliuo- 
tų užtvarų, būtų taip puolamas ir ujamas. 

Jis sėdėjo Julmo gatvėje prie liepsnojančio židinio 
ir nusiminęs mąstė, kaip šį kartą išgelbėti savo mokslą. 
Ir, paklusdamas širdies valiai, prisiminė savo jauną draugą 
rusą, tokį talentingą, taip protingai ir greitai viską supran- 
tantį, taip gerai įvaldžiusį mikrobiologiją ir taip šiltai 
atsisveikinusį prieš išvykimą į Rusiją. Prisiminė ir pasi- 
gailėjo, kad šalia jo nėra Gamalėjos. O pasigailėjęs, tuoj 
pat iškvietė jį į Paryžių. 

Gamalėjos nereikėjo du kartus prašyti: viską metęs, 
jis tuoj pat atvažiavo. „Su Pasteru apsvarstę tą incidentą, — 
prisimena Gamalėja, — nutarėme, kad man būtina važiuoti 
į Londoną ir išsamiai susipažinti su reikalais, o, kita vertus, 
kad supažindinčiau anglus su padėtimi Paryžiuje ir Ode- 
soje”. 

Ir vis dėlto kas čia yra? Kodėl kai kurie apkandžiotieji 
mirdavo, nors ir būdavo skiepijami, o galbūt net ir nuo 
skiepų? Kaltas buvo ne metodas, o metodika, nepakanka- 
mai dar ištirta, nepakankamai pagrįsta teoriškai. Ir ne- 

tobula pačios vakcinos gamyba, ır nepatyrusios rankos, 
kuriose skiepai darėsi pavojingi. Tai nė kiek nemenkino 
Pastero atradimo reikšmės, tik reikalavo įdėmiai jį stu- 
dijuoti. 

Būtent Gamalėja,suprasdamas visa tai ir Pastero pap- 
rašytas, išvyko į Londoną, būtent jis Rusijoje eksperimen- 
tiškai emė tirti skiepijimo metodiką, papildė ją naujais 
stebėjimais, daug ką pagrindė ir atskleidė. Pats būdamas 
tvirtai įsitikinęs neįkainojama vakcinacijos reikšme, savo 
įsitikinimą Gamalėja sugebėjo perduoti ir anglų komisijai. 
Po jo išvykos Pasteras gavo daugiau negu palankią atas- 
kaitą: „Galima laikyti visiškai įrodytu, kad ponas Pasteras 
atrado pasiutligės protilaktikos būdą, panašų į vakcina- 
ciją nuo raupų. Jokie pagyrimai tam atradimui nebus 
perdėti, jei bus atsižvelgta į jo praktinę reikšmę ir jo reikš- 
mę patologijai apskritai...“ 

Pasteras tą ataskaitą perskaitė Mokslų akademijos 
biure. Jis buvo visiškai patenkintas, kad anglų komisija 
vieningai įsitikino metodo verte, bet tuo pat metu negalėjo 
nusikratyti jį apėmusio nusiminimo. Jis jaute, kad jėgos 
pradeda sekti, kad gyventi liko nedaug ir kad padarė toli 
gražu ne viską, ką buvo galėjęs nuveikti. 

Tokį liūdną, sugniuždytą ir paskendusį neviltyje rado 
Pasterą Ilja Mečnikovas, 1887 metų rudenį atvykęs į 
Paryžių. 

Jie buvo pažįstami dar iki to susitikimo. Mečnikovas 
atsiuntė Pasterui straipsnį apie savo darbus iš tagocitozės, 
Pasteras jam atsakė mielu laišku, kuriame pranešė, kad 
tą straipsnį jis ir Diuklo paskelbė jų leidžiamuose „Ana- 
luose“, „kad tuo įrodytume karštą savo simpatiją Jums, 
Gamalėjos draugui, kurį mes labai mylime, taip pat pagar- 
bos Jums ır Jūsų draugams vardan. 

„Jums ır Jūsų draugams“ — buvo turimi: galvoje rusų 
mokslininkai 1r rusai apskritai. Pasteras ne šiaip sau gerbė 
rusus, jis juos mylėjo. Ir tuos, kas atvažiuodavo pas jį mo- 
kytis, 1r tuos, kas prašė išgelbėti nuo mirties. Su daugeliu 
savo ligonių, gyvenusių Rusijoje, jis susirašinėjo, rašė 
ır medikams, ir aukštiems valdininkams, ır filosofams, 
ır kultūros bei meno veikėjams. Jis visada jaute pagarbą 
rusų liaudžiai ır svajojo aple jos suartejimą su prancuzais. 

Atvykėlius iš Rusijos jis sutikdavo kaip senus mielus 
draugus. Vienas jo pacientas paskui pasakojo apie atsis- 
veikinimą su Pasteru po protilaktinio skiepijimo kurso: 
„Apkabino mane, į lūpas pabučiavo ir savo portretą pa- 
dovanojo, o kitoje portreto pusėje užrašė: „Prisiminimui 
Rusijos armijos puskarininkiui Stepanui Leonovui — Pas- 
teras . 

Jis jau žinojo apie Mečnikovą ir jo darbus, kai Ilja 
pirmą kartą atsirado pas jį „stotyje Vokeleno gatvė- 
'e. 

Pasteras jį priėme kaip seną draugą. Jo veidas suspindo 
švelnumu, kai jis spaudė Mečnikovui ranką. Pakvietė sve- 
čią sėstis ir iš karto prabilo apie tai, kas svarbiausia: 

Tuo metu, kai mano jauni bendradarbiai labai skep- 
tiškai priėmė jūsų teoriją, aš iš karto perėjau į jūsų pusę. 
Mane patį jau seniai žavi tie įvairiausi mikroskopiški 
padarai, kuriuos man yra tekę stebėti, žūtbūtinės jų tarpu- 
savio kovos. Manau, kad jūs pasirinkote teisingą kelią!.. 

Mečnikovas buvo laimingas, išgirdęs didžiojo moks- 
lininko pritarimą. Jam labai reikėjo paramos, nes tuo metu 
jo 1mMuniteto teorijos niekas nenorėjo pripažinti. Jam 
buvo reikalinga kitokia pagalba — Odesoje dirbti nebe- 
galėjo, trukdė direktoriavimas bakteriologijos stotyje, 
kurios reikalai buvo pašliję. Neramus stoties gyvenimas, 
pernelyg dideli, nekvalifikuoti reikalavimai, Odesos val- 
dininkų keliami jos bendradarbiams, pasipriešinimas, kurį 
sukėlė jos veikla tarp vietos gydytojų administracijos 
atstovų, negalėjimas dirbti tyrinėtojo darbo — visa tai 
privertė Mečnikovą rimtai susimąstyti apie tolesnį savo 
likimą. 

Ir jis atsargiai, nedrąsiai paklausė Pastero: 

— Kai bus baigta Jūsų instituto statyba, ar negalėčiau 
jame padirbėti kaip nepriklausomas tyrinėtojas? 

Pasteras plačiai skėstelėjo sveikąja ranka ir, maloniai 
šypsodamasis, atsakė: 

Pas mane jūs galite atvažiuoti visada, kai tik pano- 
rėsite. Jums mano įstaigoje visada užteks vietos Turėsite 
pas mane savo laboratoriją! 

Tokio atsakymo Mečnikovas nelaukė. Jis buvo su- 
jaudintas ir be galo dėkingas Pasterui už jo šilumą ir sve- 

tingumą, už tai, kad jis parėmė jo moksline teoriją, ir už 
tuos paskutiniuosius žodžius, kuriuos pasakė ir kuriuos 
Mečnikovas įsiminė. Matyt, jis nujautė, kad nebetoli tas 
laikas, kai jam teks pasinaudoti Pastero dosnumu. 

Tai atsitiko lygiai po metų. Užsiundytas ir faktiškai 
išvarytas iš Rusijos, turėjo visiems laikams palikti tėvynę. 
Jis atvažiavo pas Pasterą, kai naujas instituto pastatas 
dar nebuvo baigtas, bet ir ankštoje, pilnut pilnutėlėje 
senoje laboratorijoje Julmo gatvėje Pastero bendradar- 
biai mielai jį priglaudė. 

1886 metais pradėtas statyti Pastero institutas buvo 
baigtas po poros metų. Kažkada Prancūzijos vyriausybė 
nerado šimto penkiasdešimties tūkstančių frankų pirmajai 
Pastero laboratorijai įrengti. Dabar per pusantrų metų 
buvo surinkta du su puse milijono frankų aukų. Bet ir 
dabar Paryžiaus miesto valdžia nepanoro įnešti savo da- 
lies — Pasterui buvo atsakytas nemokamas žemės sklypas 
pastatui, ir tą sklypą reikėjo nusipirkti. Ir vis dėlto būsi- 
miesiems instituto tyrimo darbams dar liko apie milijoną 
frankų. 

Iškilmingai naujoji mokslo šventovė Diuto gatvėje 
buvo atidaryta 1888 metais lapkričio 14 dieną. Didžiojoje 
naujojo instituto salėje susirinko daug žmonių. Čia buvo 
ministrai ir Prancūzijos respublikos prezidentas, akade- 
mikai ir užsienio mokslininkai, draugai ir xolegos, Pastero 
bendradarbiai ir šalininkai. Pasteras atėjo lydimas visos 
šeimos, susijaudinęs ir išbalęs, paraudusiomis nuo nemigos 
akimis ir pavargusiu veidu. 

— Man liūdna, — pradėjo jis,— kad aš jeinu į tuos 
namus kaip žmogus, jau įveiktas gyvenimo naštos, šalia 
manęs jau nebėra mokytojų, nebėra net kovos draugų — 
nei Diuma, nei Bulė, nei Polio Bero, nei Viulpijano, kuris 
kartu su jumis, brangusis Granšė, visada padėdavo man 
patarimais ir kuris reiškėsi kaip labai įsitikinęs ir energin- 
gas Mano metodo gynėjas. 

Smarkiai jausdamas jų netektį, šiuo metu guodžiuosi 
tuo, kad tai, už ką visi kartu kovojome, nežus. Mūsų 
mokslinėms pažiūroms pritaria mūsų bendradarbiai, mūsų 
mokiniai. Jie visi čia dalyvauja... 

Išsaugokite, brangūs bendradarbiai, tą entuziazmą, 

kuris įkvėpė jus nuo pirmųjų darbo dienų, bet ir kontro- 
liuokite jį griežtai. Netvirtinkite nieko, ko negalėtumėte 
įrodyti paprastai ir aiškiai. Gerbkite kritiką... Ji padeda 
siekti tiesos. Jai visada lieka paskutinis žodis... 
Pasaulyje grumiasi du priešybių dėsniai: vienas — 
kraujo ir mirties dėsnis, kiekvieną dieną sukuriantis naujus 
kovos būdus, verčiantis žmones būti nuolat pasirengusius 
eiti į kovos lauką, ir antras — taikos, darbo ir gerovės 
dėsnis, turintis tikslą išvaduoti žmoniją iš ją slegiančių 
nelaimių. Tas antrasis dėsnis, kuriam paklūstame mes visi, 
net žiauriausių karų metu neša jų aukoms išsigelbėjimą... 
Gūdžioje salės tyloje aidėjo tie didžiojo mokslininko 
žodžiai. O jis pats, ką tik atsigavęs nuo naujo smūgio, 
sėdėjo žemai nuleidęs galvą, stengdamasis paslėpti su- 
žvilgusias kartėlio ir senatviško bejėgiškumo ašaras. 
Naujojo mokslo šventovė buvo pastatyta. Bet to mokslo 
dievui — Pasterui — ten jau nebebuvo kas veikti. Išvar- 
gusi jo širdis lėtai ir sunkiai varinėjo kraują į ligotas 
kraujagysles, o blaivios smegenys suprato, kad jo daina 
sudainuota... 
Laboratorija Julmo gatvėje nustojo egzistavusi. Ant 
nedidelio namo sienos, kur tiek metų dirbo Pasteras, liko 
tik memorialinė lenta: 


ČIA BUVO PASTERO LABORATORIJA 


1857 m. Rūgimas 

1860 m. Savaiminis gyvybės atsiradimas 
1865 m. Vyno ir alaus ligos 

1868 m. Šilkaverpių ligos 

1881 m. Infekcija ir vakcinos 

1885 m. Pasiutligė 


AMŽINAI GYVAS 


„Kas pabandys nors apytikriai įvertinti tą gausybę 
nelaimių ir dvasinių kančių, kurios išnyko ir dar išnyks nuo 
žemės paviršiaus Pastero dėka? Žinoma, būsimosios kartos 
papildys Pastero darbus, bet... kad ir kaiptoli nužengs prie- 
kin, jos eis jo nutiestu keliu, o daugiau moksle padaryti 
negali net genijus. 


Timiriazevas 


Labai sunku susitaikyti su mintimi, kad turi pasitraukti 
iš rikiuotės, kurios priešakyje žengei beveik keturias- 
dešimt metų... 

Tragiškas Pastero gyvenimas pirma laiko jį susendino. 
Šešiasdešimt šešerių jis beveik nebegalėjo dirbti. Ir kuo 
mažiau jėgų jam likdavo mokslui, tuo greičiau jis seno ir 
karšo. Paskutines jėgas atėmė instituto statybos rūpesčiai, 
ir nors naujame pastate šalia jo buto buvo įrengta puiki 
laboratorija — pirmoji tinkamai įrengta, erdvi ir šviesi 
laboratorija per visą jo keturiasdešimties metų mokslinę 
veiklą, jis jau nebegalėjo ja naudotis. 

Matyt, ta aplinkybė jam buvo tragiškiausia iš visų, 
kurias jis pergyveno. Jis dar bandė kažką veikti, dar 
jaudinosi ir rūpinosi, darydamas naujus bandymus, bet 
bandymai nedavė rezultatų, o Pasteras po jų taip sunkiai 
susirgo, kad turėjo mesti sumanytą darbą. Kartą vienas 
gydytojas pasakė Pasterui: 

Aš pastebėjau įdomų reiškinį — jūsų profilaktiniai 
skiepai nuo pasiutligės puikiai veikia epileptikus. Tiesa, 
atvejų man pasitaikė ne tiek jau daug, bet tie keli, kuriuos 
mačiau, įtikina: kažko esama jūsų vakcinoje, kas apsaugo 
nuo epilepsijos priepuolių. 

Pasteras iš karto griebėsi naujos idėjos: ėmė tirti nuo- 
marį, bandė jį gydyti smegenų emulsijos skiepais. Bet 
greitai įsitikino, kad gydytojo stebėtų atvejų negali pa- 
kartoti. Jis nervinosi, nuolat pamesdavo samprotavimų 
giją, negalėjo suprasti, kur paslaptis. Ir galų gale įsitikino, 
kad jau nieko nebeatras ir nieko naujo nebesugalvos. 

Taip, sunku susitaikyti su mintimi, kad tu išėjai iš 
rikiuotės... Veltui aplinkiniai įtikinėjo Pasterą, kad jis 

mokslui padarė daugiau, negu gali padaryti vienas žmo- 
gus, veltui tvirtino, kad jis dabar gali ilsėtis ramia sąžine. 
Kažkas svarbaus nutrūko jo būtyje, ir gyvenimas pasidarė 
nebeįdomus. Visus vėlesnius metus jis save laikė vege- 
tuojančiu nenaudingu seniu, našta artimiesiems ir šeimai, 
niekam tikusiu žmogumi. 

Dabar jis tik stebėdavo, kaip dirba daugybė jo bend- 
radarbių, tenkinosi tuo, kad jie, kaip ir kitados, su juo 
tardavosi. 

Daug džiaugsmo jam teikė Mečnikovo darbai. Malonu 
buvo prisipažinti, kad jis neapsiriko, suteikdamas Rusijos 
mokslininkui galimybę atskleisti savo talentą institute, ir 
kad paaiškėjo, jog tas rusas yra nepaprastai talentingas ir 
atkaklus. 

Jis dažnai nusileisdavo į Mečnikovo laboratoriją, klau- 
sinėdavo apie užsiėmimus, praleisdavo ten po keletą va- 
landų, stebėdamas energingą Iljos Mečnikovo, jo mokinių 
bei padėjėjų veiklą. Ta laboratorija buvo panaši į linksmą 
saloną, kur buvo galima išgirsti Mečnikovo dainuojamas 
Mocarto ir Bethoveno melodijas, deklamuojamas ištraukas 
iš Gėtės „Fausto“ arba Mečnikovo žmonos Olgos prade- 
damus ginčus apie vieno ar kito dailininko kūrybos pri- 
valumus ar trūkumus. 

Čia Pasteras laikinai atitrūkdavo nuo liūdnų minčių 
ir nenoromis pasiduodavo apėmusiam pagyvėjimui. Tačiau 
tie pagyvėjimai netrukdė Iljai Mečnikovui dirbti darbą. 
Eksperimentai nenutrūkdavo nė minutę — to negalėjo 
sutrukdyti nei meilė muzikai ir literatūrai, nei daugybė 
jaunų mokslininkų, važiavusių pas jį iš viso pasaulio. 

Čia Pasteras vėl tapdavo pačiu savimi — nenusime- 
nančiu optimistu, galinčiu užkrėsti savo įsitikinimu net 
patį beviltiškiausią skeptiką. Jis su įkvėpimu klausydavosi 
pasakojimų apie tai, kas planuojama daryti arba jau daro- 
ma laboratorijoje, ir visaip stengdavosi palaikyti tų pa- 
siaukojusių žmonių viltį. 

Pasteras džiaugėsi, kad Mečnikovas susidraugavo su 
dviem jo mylimais mokiniais  Diuklo, instituto vicedi- 
rektoriumi, ir Ru, faktiškuoju jo vadovu. Išsipildė sena 
svajonė apie Rusijos ir Prancūzijos mokslininkų bend- 
radarbiavimą, kurį pradėjo jis pats su savo bendradar- 

biais. Per Ru jis perdavė savo sveikinimą, kai 1893 metais 
spalio mėnesį į Paryžių atvyko Rusijos eskadros gydytojai, 
nes pats tuo metu sirgo ir negalėjo dalyvauti jų garbei 
surengtame pobūvyje. 

„Brangusis daktare Ru, mano drauge ir padėjėjau! 
Perduokite susirinkusiems į pobūvį Rusijos ir Prancūzijos 
gydytojams mano nuoširdų apgailestavimą ir gilų atsi- 
prašymą už tai, kad negaliu būti tarp jų. Aš būčiau laimin- 
oas, jei galėčiau tuo didžiuoju bendros vienybės momentu 
asmeniškai pasakyti, kad prancūzų ir rusų mokslas ir me- 
dicina susiję glaudžiais saitais, kokie būna tarp draugų 
pirmosiomis, geriausiomis suartėjimo valandomis”. 

Pasteras dabar dažnai negalėdavo išeiti iš namų, jo 
sveikata kiekvieną dieną lėtai, be paliovos blogėjo. Bet 
jis Kaip ir anksčiau kasdien užsukdavo į pasiutligės tyrimo 
skyrių, ateidavo gerokai anksčiau prieš prasidedant skie- 
pijimams, pats kontroliavo vakcinos gaminimą, kalbėda- 
vosi su ligoniais, glostydavo vaikus. 

Jis stengdavosi užpildyti savo laiką naudinga veikla 
ir džiaugdavosi, kai galėdavo išeiti pas žmones, dalyvauti 
kokiose nors iškilmėse, susitikti su jaunimu. 

Jis buvo tikrai laimingas, kai Sorbonos studentai pak- 
vietė jį į naujo pastato atidarymą. Ir iki ašarų susijaudino, 
kai greitai po to Diuto gatvėje, šalia jo instituto, stabtelėjo 
studentų kolona su plazdančiomis vėliavomis. Jis išėjo 
pasitikti demonstrantų priglaudęs ranką prie netolygiai 
plakančios širdies. 

— Jūsų rankomis, brangusis mokytojau,— pasakė jam 
Paryžiaus studentų asociacijos pirmininkas,— mokslas 
užsiima išimtinai žmonijos gydymu. Todėl Pastero institu- 
tą kūrė visos civilizuotos tautos. Todėl visų šalių studentai 
šiandien atėjo jūsų pasveikinti... 

Kai buvo atidengtas Žano Batisto Diuma paminklas, 
Pasteras susiruošė ten važiuoti. Tomis dienomis jis jautėsi 
nekaip, kamavo galvos skausmai, veidas patamsėjo. Į jį 
buvo gailu žiūrėti. Bet jokie žmonos, vaikų, draugų at- 
kalbinėjimai negalėjo nieko padėti. 

— Aš gyvas, vadinasi, turiu būti ten, — pasakė Pas- 
teras ir išvyko į Aljė. 

Jis grįžo vos laikydamasis ant kojų ir tuoj pat atgulė. 

Jam išsiliejo kraujas į smegenis, jau ne pirmą ir — deja! — 
ne paskutinį kartą. Bet kiekvieną kartą koks nors įvykis 
pakeldavo jį iš lovos, laikinai suteikdavo jėgų, ir jis vėl 
atgydavo, kad po kelių dienų arba savaičių vėl pasijustų 
ligonis ir bejėgis. 

Jį ramindavo laiškai, plaukiantys iš įvairių žemės 
pakraščių, ir jis su angelo kantrybe atsakinėjo į juos. 
Mokslas labai ilgai laukė mikrobiologijos, užtat dabar, 
kai ji pagaliau gimė, ta nauja medicinos šaka augo ne- 
paprastai greitai ir energingai. Mikrobiologija buvo užsi- 
i1minėjama visur, todėl sunku buvo fiksuoti jos laimėjimus. 
Pasterui padėdavo jo ištikimi draugai — Ru, Diuklo, Meč- 
nikovas. Dažnai, kai į jį kreipdavosi kas nors iš lankytojų 
su klausimu, į kurį jis pats negalėdavo atsakyti, siųsdavo 
jį pas vieną kurį iš tų trijų ir būdavo ramus — žmogus 
gaus išsamų atsakymą. 

Vakarus jis leisdavo dviese su ponia Paster. Ji jam 
skaitydavo eiles ir romanus, bet labiausiai Pasteras mėg- 
davo memuarinę literatūrą. 

Vieną tokį ramų vakarą skaitymas nutrūko įėjus Meč- 
nikovui. 

— Atnešiau malonią naujieną,— linksmai prašneko 
Ilja, — rengiamas didelis jūsų septyniasdešimtmečio mi- 
nėjimas. 

Pasteras atgijo ir susigraudinęs ištarė: 

— Džiaugiuosi. Kas lieka mums, bejėgiams karšin- 
čiams, tik džiaugtis, kad nesi užmirštas ir vis dar tebe- 
mylimas. 

Minėjimas iš tikrųjų buvo grandioziškas. Milžiniškoje 
Sorbonos salėje neužteko vietų. Visos vietos buvo užimtos, 
žmonių buvo prisigrūdę net galerijoje ir praėjimuose. 
1892 metų gruodžio 27 dieną įvairių mokslų atstovai iš 
viso civilizuoto pasaulio suvažiavo pasveikinti didžiojo 
žmogaus. Susirinko studentai, licėjų ir mokyklų mokslei- 
viai. Visų penkių Prancūzijos akademijų, visų jos draugijų 
ir įstaigų atstovai, visi mokslininkai, kada nors dirbę pas 
Pasterą, visi jo dabartiniai bendradarbiai ir mokiniai jau- 
dindamiesi laukė atvykstančio jubiliato. 

Smarkiai šlubčiodamas kairiąja koja, įėjo jis už paran- 
kės su Prancūzijos respublikos prezidentu. Orkestras ėmė 

groti iškilmingą maršą, ir mokslo karvedys Pasteras iš 
lėto per visą salę nužygiavo iki mažo stalelio, ant kurio 
delegatai iš įvairių šalių dėjo sveikinimo adresus. 

Pasteras žvilgtelėjo į tą staliuką, ir tarp daugybės aplan- 
kų jam krito į akis tie, ant kurių buvo iš braižo pažįstamos 
rusiškos raidės. Iš Rusijos atėjo šešiasdešimt telegramų: 
sveikino vyriausybė, draugijos ir pavieniai asmenys. Pas- 
teras žiūrėjo į tas raides, o akis jam aptraukė migla. Paskui 
Jis pakėlė galvą, nužvelgė salę lėtu, dėkingumo kupinu 
žvilgsniu. 

Į tribūną pakilo švietimo ministras Diupiuji: 

— Neįmanoma apsakyti, kaip dėkingas jums pasaulis 
dabar ir kaip dėkos ilgainiui?! — pradėjo jis.— Ateis lai- 
kas, kai naujas Lukrecijus poemoje „Apie gamtą“ išgarsins 
nemirtingąjį mokytoją, kurio genialumas suteikė žmonijai 
tiek gero... 

Mokslų akademijos prezidentas įteikė Pasterui spe- 
cialiai ta proga nukaltą medalį. Kalbėjo akademikai ir 
universitetų atstovai, kalbėjo užsienio mokslininkai. Vei- 
dai mirgėjo prieš akis, ir Pasteras nebepajėgė suvokti visų 
kalbų turinio. Bet staiga jis sukluso ir išsitempė: tribūnoje 
stovėjo Listeris. 

— Jūs pakėlėte uždangą, kuri šimtmečius slėpė infek- 
cinių ligų priežastis, jūs atradote ir įrodėte jų mikrobinę 
kilmę... 

Kuo ilgiau kalbėjo Listeris, tuo labiau giedrijosi Pastero 
veidas. Klausydamasis tos kalbos, jis prisiminė tas dienas, 
kai pirmą kartą perskaitė apie Anglijos chirurgo darbus, 
kai paskui ėmė vaikščioti po ligonines ir pirmą kartą tikrai 
susidūrė su medicina. Jis buvo be galo dėkingas Listeriui 
už straipsnius ir antiseptiką, už laišką jam, Pasterui, ir už 
tą sunkiai išreiškiamą džiaugsmo ir pasididžiavimo jausmą, 
kurį jam teikė tie laiškai ir straipsniai sunkiomis, skaus- 
mingomis dienomis... 

O tribūnoje kalbėtojai keitė vienas kitą. Kai kurie 
skaitė savo sveikinimus ir dėjo juos ant mažo staliuko, 
prie kurio sėdėjo Pasteras. 

— Jūs laimingesnis už Harvėjų ir Dženerį. Jūs matote 
savo doktrinų pergalę, ir dar kokią pergalę!.. Argi ne jūs 
nurodėte medikams būdą apsaugoti miestus, tautas, że- 

mynus nuo baisiausių žmonijos rykščių? Argi Mažai gy- 
vybių jūs išgelbėjote nuo mirties, ligų, skurdo nagų, tų 
neišvengiamų epidemijų palydovų, kurie, jeigu nebūtų 
jūsų pagalbos, per tuos dešimt metų būtų nusinešę šimtus 
tūkstančių aukų? 

Tai pasakė profesorius Bruardelis, Paryžiaus medicinos 
fakulteto atstovas. 

Paskutinį žodį gavo studentų asociacijos pirminin- 
kas. 

— Jūs didis ir geras žmogus. Studentai niekada ne- 
pamirš jūsų puikių pamokų, jūs visada būsite mums pa- 
vyzdys... l 

Tie paprasti, nuoširdūs žodžiai perpildė taurę — Pas- 
teras daugiau nebegalėjo sulaikyti ašarų. Sunkiai pakilęs 
iš savo vietos prabilo drebančiu nuo jaudinimosi balsu. 
Ir nebeįstengė baigti kalbos. Mostelėjęs ranka, jis linkte- 
lėjo sūnui, prašydamas už jį perskaityti dalyvaujantiems 
padėkos kalbą. 

Tai buvo nuoširdūs seno mokslininko, išgyvenusio 
iki savo šlovės apogėjaus, žodžiai. Jis prisiminė nueitą 
kelią ir tuos, kurių jau nebebuvo tą įsimintiną dieną, bet 
kurie padėjo jam nueiti tą kelią. Jis kalbėjo apie jaunuo- 
lius, atėjusius į mokslą,ir paliko jiems kaip testamentą 
pasiaukojamą meilę mokslui ir be galo kritišką požiūrį 
į savo darbus. 

Ta istorinė kalba — paskutinė Pastero gyvenime — 
baigėsi žodžiais: „Leiskite man pasakyti, kad aš labai 
jaudinuosi, ir pareikšti karštą padėką. Kaip didysis dai- 
lininkas Rotis antroje medalio pusėje pasistengė rožių 
vainikais pridengti datą, kuri tokia sunkia našta gula ant 
mano pečių, taip ir jūs, mano brangūs kolegos, pasistengėte 
pagražinti man, seniui, tą dieną tokio žvalaus, tokio mylin- 
čio jaunimo dalyvavimu”. 

Nuo šiol Pasteras gyveno tik to jaunimo darbų džiaugs- 
mais. Jo paskutinis darbas buvo apie pasiutligę, paskutinis 
straipsnis — pranešimas apie to darbo rezultatus, paskelb- 
tus Paryžiaus Mokslų akademijos ataskaitose 1889 metais. 
Bet jo instituto mokslinė veikla tik prasidėjo. Jis dar spėjo 
pamatyti nemaža to, ką šiame institute sukure jo bendra- 
darbių protai 

Tais pačiais metais, kai buvo pažymimas Pastero ju- 
biliejus, Prancūzijoje kilo choleros epidemija. Kocho at- 
rastas jos sukėlėjas dar ne visų buvo pripažįstamas kaip 
specifinis choleros mikrobas. Daugelis faktų, atrodytų, 
neigė specifinį vibrioną. Žodžiu, tame klausime dar buvo 
daug painiavos. 

Mečnikovas nutarė išnarplioti mazgą. Jis išvažiavo į 
Bretanę, ten gavo medžiagos iš sergančių cholera ir, grįžęs 
į savo laboratoriją, cholerą bandė sukelti gyvuliukams. 
Bet šie lyg tyčia nesusirgdavo. Ir Mečnikovas padarė tai, 
ką, matyt, jo vietoje būtų padaręs ir Pasteras: pats prarijo 
visą choleros vibrionų mėgintuvėlį, kad nustatytų, ar 
jie tikrai yra ligos sukėlėjai. Įvyko mokslinis kuriozas, 
kokių nemažai pasitaikydavo mokslo istorijoje ir kurių 
paaiškinti beveik neįmanoma: prarijęs nesuskaičiuojamą 
mikrobų kieki, Mečnikovas nesusirgo. 

„Aha,— pamanė jis,— galbūt tas vibrionas, būdamas 
mėgintuvėlyje, o ne žmogaus organizme, nusilpsta ir pa- 
virsta vakcina. Reikia tęsti bandymus. 

Žiupilis, antrasis žmogus, kurį Pasteras išgelbėjo nuo 
pasiutligės, heroiškasis piemenukas, dabar tapęs Pastero 
instituto bendradarbiu, pasiūlė kitą eksperimentą atlikti 
su juo. Ir staiga — vėl nesuprantamas reiškinys — Žiu- 
pilis susirgo pačia tikriausia cholera, nors Mečnikovas, 
prarijęs kur kas daugiau mikrobų, liko sveikas... 

Laimė, ir Žiupilis netrukus pasveiko. Iljai Mečniko- 
vui per tą laiką pražilo ne vienas plaukas, jis tvirtai nutarė 
daugiau niekada nenaudoti choleros kultūros bandymams 
žmonių. Bet jis nemetė tos baisios ligos tyrimų ir po ilgų 
mėnesių išmoko ja užkrėsti laboratorinius gyvuliukus. 

Svarbiausias Mečnikovo darbas buvo apie fagocitus. 
Ir nesibaigianti, sekinanti kova su priešininkais. 

Iki to laiko, kai Mečnikovas Budapešto kongrese at- 
laikė lemiamą mūšį dėl fagocitų teorijos, dirbtinio imuni- 
teto metodas Pastero darbų dėka jau buvo sukurtas. Bet 
kaip pačiam Pasterui, taip ir jo šalininkams organizmo 
atsparumo užkrečiamoms ligoms mechanizmas nebuvo 
aiškus. 

Mečnikovas savo teoriją sukūrė ilgų mokslinių ban- 
dymų pagrindu. Jos esmė buvo ši. Kiekvienas mikrobas, 

patenkantis į organizmą, suardo organizmo vidinės aplin- 
kos pastovumą, ir visos apsaugos jėgos priešinasi paša- 
liniam padarui arba medžiagai. Svarbiausios gamybinės 
jėgos yra fagocitai, klajojančios kraujo ir jungiamojo 
audinio ląstelės. Fagocitozė — sugebėjimas ryti, tirpinti 
svetimas medžiagas arba padarus, patenkančius į orga- 
nizmą,— fiziologinė daugelio ląstelių ir organų funkcija, 
reikalinga vidinės aplinkos pastovumui palaikyti. 

Svarbiausieji Mečnikovo teorijos priešininkai buvo 
Beringo vadovaujami cheminės humoralinės imuniteto 
teorijos šalininkai. Buvo kalbama apie skysčiuose — krau- 
jo serume, limfoje ir kitur — esančias chemines medžiagas, 
galinčias nužudyti ir ištirpdyti svetimus baltymus, tarp 
jų ir mikrobus. 

Mečnikovas ilgai ir detaliai tyrė faktus, kuriais buvo 
grindžiama ta teorija, ir galų gale įrodė, kad humoralinius 
faktorius — antikūnus — sukuria kraują gaminančių or- 
ganų ypatingosios ląstelės. 

Po daugelio metų buvo įrodyta, kad fagocitinė ir humo- 
ralinė imuniteto teorijos neprieštarauja viena kitai, kad 
Mečnikovo teorijos principai yra teisingi ir visiškai pa- 
sitvirtino. 1908 metais Mečnikovui kartu su Erlichu buvo 
paskirta Nobelio premija. 

Didžioji Mečnikovo tyrimų dalis buvo atlikta, kol Pas- 
teras dar buvo gyvas. Tie tyrimai, atlikti remiantis biolo- 
gine evoliucija, Pasterui buvo artimi ir brangūs. 

Emilis Ru, ne mažiau už savo paralyžiuotąjį mokytoją 
papaikęs dėl mikrobų, kartu su kitu Pastero mokiniu — 
Jersenu — tyrė difteritą. Paryžiuje tais metais prasidėjo 
baisi tos ligos epidemija, uždusindavusi penkis vaikus 
iš dešimties. Nelaimingos moterys užvertė Pasterą laiš- 
kais, maldaudamos išgelbėti baisiose kančiose Žūvančius 
jų sūnus ir dukras. „Savo vaikus mes išmokysime kalbėti 
apie Jus kaip apie didįjį žmonijos draugą, — rašė viena 
motina, — jie bus dėkingi Jums už savo gyvybę...“ 

Ji rašė, kad tiki Pasteru kaip dievu ir kad reikia jam 
tik panorėti, ir difteritas bus nugalėtas. 

Susijaudinęs Pasteras parodė laišką Ru ir Jersenui. 

— Reikia skubėti, mano brangieji, vaikai negali dau- 
giau laukti! Difteritas skina juos netrukdomas, o vargšės 

motinos lieja karčias ašaras prie savo vaikų karstų... 

Jo paties akyse ištryško ašaros — jis negalėjo ramiai 
net kalbėti apie sergančius vaikus. 

Emilis Ru susijaudino ne mažiau už Pasterą, bet ką jie 
galėjo padaryti? Kol kas rezultatai buvo nekokie. Kol kas 
tik pavyko patvirtinti, kad difteritą tikrai sukelia Klebso 
ir Lioflerio lazdelė ir kad gryną jos kultūrą įskiepijus 
į gerklę triušiams arba jūrų kiaulytėms bei kitiems gyvu- 
liukams, jiems atsiranda tokios pat plėvelės, kaip ir vai- 
kams, ir jie žūva. Bet kritusiuose gyvuliukuose atrasti 
mikrobų žudiką nepasisekė. 

Kas gi tada žudo triušius ir jūrų kiaulytes? — klausė 
savęs Ru ir Jersenas. 

Ir čia Ru prisiminė, ką pasakė Liofleris, kuris pirmasis 
išaugino grynąją difterito lazdelių kultūrą, bet taip pat, 
kaip ir Ru, atsidūrė aklavietėje: lazdelių visada būdavo 
tik žuvusių vaikų gerklose, jų niekada nepavykdavo rasti 
jokiame kitame organe, jokiame kitame audinio gabalė- 
lyje. Bet kaipgi tos bacilos, gyvenančios tik gerklėje ir 
niekur iš čia nesitraukiančios, gali taip greitai nužudyti 
vaiką? 

Liofleris tą klausimą paliko atvirą. Tik viena frazė 
jo straipsnyje tapo kelrode gaire Ru. „Reikia manyti, — 
rašė Liofleris,— kad lazdelė gamina stiprius nuodus — 
toksinus, kurie, plisdami po organizmą, prasiskverbia į 
svarbiausius gyvybės centrus... 

Liofleris toksino taip ir nerado. Ta garbė atiteko Emi- 
liui Ru. Bet kiek kančių ir nusivylimų jis patyrė dėl tų 
nesugaunamų, nematomų nuodų! Kiek bandymų jis atliko 
Jerseno padedamas, kad gautų gryną difterito toksiną, 
kuris žudytų triušius ir jūrų kiaulytes! 

Jie išrasdavo nepaprastus filtrus, kurie turėjo praleisti 
toksiną ir nepraleisti nė vieno mikrobo. Iš pradžių filtrai 
praleisdavo ir vienus, ir kitus, o paskui ėmė sulaikyti ir 
mikrobus, ir jų nuodus. Pagaliau tiems dviem įkyrios 
idėjos apsėstiems mikrobiologams pavyko pasiekti savo 
jie gavo visiškai grynus difterito nuodus. Bet... jie buvo 
tokie silpni, jog visa kolba nuodingo sultinio, įšvirkšta 
į jūrų kiaulytės pilvuką, vargiai ją įveikdavo. 

Paskui jie suprato savo klaidą — mikrobai per trum- 

pai buvo šildomi termostate. Kai jie pagaliau įveikė ir tą 
kliūtį, rezultatai buvo stebuklingi: dešimtadalis kubinio 
centimetro nuodingo sultinio tuoj pat užmušdavo triušį 
arba jūrų kiaulytę. 

Gauti grynus difterito nuodus — jau savaime didelis 
mokslinis atradimas. Bet Ru, Jersenas, kaip ir visi Pastero 
instituto bendradarbiai, kaip ir pats Pasteras,už kiekvieno 
mokslinio fakto, už kiekvieno atradimo visų pirma matė 
žmogų. Ir visų pirma ieškojo būdų savo atradimą pritai- 
kyti žmogaus labui. Todėl Ru ėmė ieškoti galimybių gauti 
silpnus nuodus, kad nuosekliai juos skiepydamas sukeltų 
organizme imunitetą difteritui. Štai tada pagaliau bus 
išgelbėti šimtai tūkstančių vaikų... 

Deja! Kad ir kiek stengėsi Ru paversti nuodus prieš- 
nuodžiais, jam taip ir nepavyko. Tą padarė kitas moksli- 
ninkas, Kocho bendradarbis Emilis Beringas. Jis įrodė, kad 
nekenksmingu difterito toksiną gali padaryti difteritu 
persirgusios jūrų kiaulytės kraujo serumas, kurio įskie- 
pijus sergančiam gyvūnui, jis pasveiksta. Antitoksinas — 
taip Beringas pavadino savo serumą — tapo pirmuoju 
pasaulyje vaistu nuo difterito. 

Iš jūrų kiaulyčių ir triušių vaisto antitoksiną reikėjo 
paversti sergančių vaikų vaistu. O tam visada reikėjo 
po ranka turėti labai daug gydomojo serumo ir, žinoma, 
iš jūrų kiaulyčių jo nebuvo galima tiek gauti. Ir čia vėl 
darbo ėmėsi Emilis Ru: jis išmoko imunizuoti arklius ir 
dabar jau galėjo gauti ištisus galonus antitoksino. 

Bet reikėjo pinigų arkliams pirkti. Ir tik paskui galima 
buvo juos paversti gyvomis antidifterito cisternomis. 

Ir vėl liaudis atsiliepė į Pastero instituto kvietimą 
ir surinko milijoną frankų vaikams gelbėti. Institutas 
prisipirko arklių ir apgyvendino juos tose pačiose senose 
arklidėse Vilnev !'Etane, kur anksčiau Pasteras laikė šunis, 
savo kailiu išbandžiusius skiepus nuo pasiutligės. 

„Žinoma, po skiepų nuo pasiutligės, — rašo Timiriaze- 
vas, — nė vienas atradimas nepadarė tokio įspūdžio, kaip 
gydymas antidifteriniu serumu“. 


1894 metai buvo nepaprasti Pastero instituto klestėjimo 
metai: Mečnikovas kūrė imuniteto teoriją, Ru vaikų li- 
goninėms sukūrė antidifterinį serumą, Jersenas, dirbdamas 
gydytoju Prancūzijos kolonijose, atrado raupų mikrobą 

ir išvyko į Kiniją, kad ten kaip reikiant ištirtų tą ligą ir 
surastų jos gydymo būdą. 

Pastero institute buvo pilna medikų, kurie atvykdavo 
čia mokytis tiksliai diagnozuoti ir gydyti difteritą. Bet 
pats Pasteras jau nebepajėgė dirbti Ru laboratorijoje — 
jis sėdėdavo prie savo kabineto lango ir iš čia stebėdavo, 
kiek daug žmonių nuolat įeina į pastatą ir iš jo išeina. 
Jis žiūrėdavo į tuos gydytojus, kurie ateidavo čia, kaip 
mokiniai į mokyklą, ir prisimindavo tuos laikus, kai nė 
vienas iš medikų nenorėjo net girdėti apie mikrobų teoriją. 
Ir su dėkingumu prisimindavo tuos, kurie iš karto suprato 
tos teorijos svarbą ir ištiesė jam pagalbos ranką. 

O dabar?.. Dabar jam nebereikia mokslinės paramos. 
Bet kaip jam reikia kitokios paramos — jis, senas, ligotas 
žmogus, laukia, kad kiekvieną minutę gali atslinkti mir- 
tis... Jis bandė nuvyti tas mintis, sunkiai pakilo, ketin- 
damas, kaip paprastai, aplankyti savo anūkėlius. Staiga 
ėmė svaigti galva, jis pasijuto blogai ir prarado sąmonę. 

Kai po keturių valandų atsipeikėjo — jau gulėjo lovoje, 
šalia jo stovėjo išblyškusi, išsigandusi žmona, anūkas ir 
anūkė, Ru, Mečnikovas ir dar keli bendradarbiai, kurių 
jau nebegalėjo įžvelgti, nes skausmas neleido pasukti 
galvos. 

Jis du mėnesius sirgo nesikeldamas iš lovos. Bet Nau- 
jųjų 1895 metų sausio pirmąją pasikvietė pas save visus 
bendradarbius, net jauniausius mokinius. Jie eidavo iš 
eilės, po keletą minučių pasėdėdavo šalia jo ir, tyliai atsakę 
į jo klausimus, išeidavo, nuliūdinti jo išsekusios povyzos. 
O į pavakarę užsuko nelauktas lankytojas. 

Iš pradžių Pasteras pamatė didžiulę rožių puokštę ir 
tik paskui plačiai šypsantį kolegos iš Prancūzijos aka- 
demijos Aleksandro Diuma veidą. Geraširdiškai spin- 
dintis senojo rašytojo veidas švieste nušvietė aptemusį 
kambarį. 

— Aš norėjau gerai pradėti Naujuosius metus, — pa- 
sakė Diuma,— ir pradedu nuo to, kad atnešiau jums ge- 
riausius linkėjimus. 

Diuma sėdėjo ilgiau už kitus. Kai jis išėjo, Pasteras 
pasakė žmonai: 


— Tas vizitas man kaip saulės spindulys! Aš myliu 

Diūma, ir man malonu, kad Prancūzijos akademijoje manęs 
dar neužmiršo. 

Jo neužmiršo nei Prancūzijos akademijoje, nei Paryžiu- 
je, nei Prancūzijoje, nei visame pasaulyje. Jo neužmiršo 
ir dabar, praslinkus dešimtmečiams. Jo sukurtas moks- 
las — mikrobiologija — per tuos metus smarkiai augo, 
plėtėsi ir jau praėjo daugybę etapų — mikrobų atradimus, 
jų savybių ir vaidmens tyrimus, žalingų mikrobų paverti- 
mo naudingais būdus — vakcinų ir gydomųjų serumų kū- 
rimą — ir pagaliau įžengė į naują antibiotikų erą, mikrobų 
antagonistų gyvybinės veiklos produktų naudojimo erą. 

Visą pasaulį apraizgė Pastero stočių ir mokslinio tyrimo 
institutų tinklas, kurio pradžia — Paryžiuje, paskui Ode- 
soje ir Peterburge. 

Pastero darbų vaisiais naudojamasi iki šiol, o jo pasėtos 
sėxlos išleido gausius daigus. 

Ne, niekas jo neužmiršo ir vargu ar kada nors užmirš. 
Jo atminimas gyvas ne tik žmonių širdyse, ne tik jo moks- 
le. Speciali TSRS Mokslų Akademijos komisija jo vardu 
pavadino kraterį, kurį nematomoje Mėnulio pusėje atrado 
ir nufotografavo rusų mokslininkai. 

Gelbėdamasis nuo Paryžiaus karščių, birželio mėnesį 
Pasteras paliko institutą ir išvažiavo atostogų į Vilnev 
l'Etaną, kurį labai mėgo, kur viskas jam primindavo anks- 
tesnius energingos ir vaisingos veiklos laikus. Iš čia jam 
nebebuvo lemta sugrįžti. 1895 metais rugsėjo 28 dieną 
paralyžiuotas, netekęs sąmonės Luji Pasteras mirė Vilnev 
V Etane, netoli Garšo, ant ištikimosios savo draugės rankų, 
apsuptas artimųjų ir mokinių. 

„„„Ir štai mes matome nepaprastą reginį. Iškeliauja 
į kapus paprastas.mokslininkas, o žmonės — ne tik jo arti- 
mieji, ne tik tautiečiai, bet ir įvairių šalių bei tautų viso- 
kiausių luomų bei socialinių grupių atstovai, vyriausybės 
ir privatūs asmenys — visi, vienas už kitą labiau, trokšta 
atiduoti pagaliau štai nurimusiam darbštuoliui paskutinę 
pagarbą, išreikšti begalinį kuo nuoširdžiausią susižavė- 
jimą. Jeigu kada nors žodžiai „dėkinga žmonija savo ge- 
radariui' skambėjo ne kaip retorinė frazė, tai, žinoma, 
prie Luji Pastero kapo“.* 


* K. Timiriazevas. 


SVARBIAUSIOS LUJI PASTERO 
GYVENIMO IR VEIKLOS DATOS 


1822 m. gruodžio 27 d. Dolio miestelyje (Juros departamentas) Žano Žo- 
zefo Pastero ir Žanos Etjen Roki šeimoje gimė sūnus Luji Pasteras. 


1825 m. Pasterų šeima persikėlė į Arbua miestą. 


1838 m. spalio pabaigoje baigęs pradžios mokyklą ir kurį laiką pabuvęs 
Arbua koležo laisvuoju klausytoju, Pasteras kartu su draugu Žiuliu 
Verseliu išvyko į Paryžių, Barbjė pensioną. Lapkričio viduryje dėl lı- 
guistos būsenos grįžo į Arbua ir vėl įstojo į koležą. Po kurio laiko 
įstojo į Franš Kontė koležą Bezansone. 


1840 m. rugpjūčio 29 d. gavo humanitarinių mokslų bakalauro laipsnį. 
Spalio mėn. pradėjo mokytojauti Bezansono koleže, tuo pat metu 
liko specialaus matematikos kurso klausytoju. Susidraugavo su 
Šarliu Šapiuji. 

1842 m. rugpjūčio 12 d. gavo matematikos mokslų bakalauro laipsnį. 
Spalio mėn. kartu su Šapiuji išvyko į Paryžių rengtis egzaminams 
į Paryžiaus aukštąją pedagoginę mokyklą. Mokėsi Sen Luji licėjuje, 
tuo pat metu klausėsi paskaitų Sorbonoje. 

Gruodžio mėn. ėmė lankyti garsaus chemiko Žano Batisto Diuma 
paskaitas. 


1843 m. spalio mėn. išlaikė konkursinius egzaminus į Paryžiaus aukštąją 
pedagoginę mokyklą ır buvo priimtas ketvirtuoju. 


1846 m. pradėjo dirbti chemijos profesoriaus Antuano Žeromo Balaro 
laboratorijoje. 


1847 m. baigė Paryžiaus aukštąją pedagoginę mokyklą. 
Rugpjūčio 23 d apgynė dvi disertacijas: 
chemijos — „Kalio, natrio ır amoniako arsenidai“, fızikos „Skys- 
čių savybių sukti poliarizacijos plokštumą tyrimai“. 


1848 m. per 1848 metų revoliuciją įstojo į Nacionalinę gvardiją 
Kovo 20 d. pirmą kartą Mokslų akademijoje skaitė ištraukas 1š savo 
straipsnio „Dimorfizmo tyrimai“ 
Atrado vyno ır vynuogių rūgščių ır jų druskų kristalų hemiedriją. 
Atrado vynuogių rūgšties sudėtį 1r jos optinio pasyvumo priežas- 
tų 
Gegužės mėn nuo apopleksijos smūgio mirė motina. 


1849 m sausio 15 d persikėlė į Strasbūrą 1r gavo chemijos profesoriaus 
/ etą 


Vasario 10 d. parašė rektoriui Loranui ır jo žmonai laišką, kuriame 
prašė jų dukters Marı rankos. Pasiūlymas buvo priimtas, ır Pasteras 
santuokoje su Mari išgyveno iki mirties. 


1850 m. spalio mėn. Paryžiaus mokslų akademijoje perskaitė referatą 
apie savo tyrimus iš kristalografijos. Pranešimą pagyrė akademikas 
Diuma ir žymiausias prancūzų fizikas Žanas Batistas Bio. 

1853 m. birželio 1 d. dirbtiniu būdu gavo vynuogių rūgštį. 

1854 m. rugsėjo mėn. perkeltas į Lilį įsteigto Lilio universiteto chemijos 
profesoriaus 1r dekano pareigoms. 

1857 m. vasarą atrado mikroorganizmus, sukeliančius pienarūgštį rūgimą. 
Tyrė mielių gyvybinę veiklą alkoholiniame rūgime. 

Rudenį perkeltas į Paryžiaus aukštąją pedagoginę mokyklą. 

1859 m. rugsėjo mėn. mirė vyriausioji Pastero duktė. 

1860 m. sausio 30 d. gavo Paryžiaus mokslų akademijos premiją už eks- 
perimentinės fiziologijos darbus. 

Vasario mėn. pradėjo daryti bandymus, neigiančius savaiminį gyvy- 
bės atsiradimą. 

Rugpjūčio mėn. keliavo į kalnus tirti oro mikroorganizmų tankumą 
įvairiuose aukščiuose ır vietose. Diskutavo su savaiminio gyvybės 
atsiradimo šalininku, gamtininku Pušė. 

Lapkričio mėn. atrado anaerobinį mikrobą, sukeliantį sviestarūgštį 
rūgimą. 

1861 m. gavo Džekerio premiją už chemijos darbus. Tyrė mikrobų vaid- 
menį puvimo ir rūgimo procesuose. 


1862 m. gavo Mokslų akademijos premiją už konkursinę temą „Paban- 
dykite kruopščiais bandymais atskleisti vadinamąją savaiminio gy- 
vybės atsiradimo problemą. 

Gruodžio mėn. išrinktas Paryžiaus mokslų akademijos nariu. 


1864 m. balandžio 7 d. Sorbonoje skaitė viešą paskaitą apie tai, kad sa- 
vaime gyvybė atsirasti negali, ir apie mikroorganizmų vaidmenį 
gyvybės ir mirties procesuose. „Gydė“ vyno ligas. Atrado paste- 
rizavimą — būdą mikrobus paversti nekenksmingais kaitinimu 


1865 m. birželio 6 d. išvyko į Provansą tirti šilkaverpių ligų. 
Birželio mėn. mirė Pastero tėvas. 
Birželio 26 d. Agronomų komisijos posėdyje skaitė pranešimą apie 
šilkaverpių ligos — pebrinos — priežastis ir apie kovos su ja būdus 
Rugsėjo mėn. mirė antroji Pastero duktė. 
Metų pabaigoje kartu su Klodu Bernaru ir Sen-Kleru Deviliu ligo- 
ninėje ėmė tirti susirgimo cholera priežastis. 

1866 m. gegužės 23 d. mirė trečioji Pastero duktė. Mokslininkas baige 
knygą apie vyno „ligas ir pasterizavimą. 

1867 m. žiemą atrado šilkaverpių ligos — flašerijos — sukėlėją. 
Gegužės mėn. pasaulinėje 1867 m. parodoje Pasteru:i paskirtas aukš- 
čiausias apdovanojimas už vyno tyrimus. 
Birželio mėn. vyko studentų riaušės Paryžiaus aukštojoje pedagogi- 
nėje mokykloje. Pasteras atleidžiamas iš Paryžiaus aukštosios pe- 

dagoginės mokyklos vieno vadovų posto ir perkeliamas chemijos 
profesoriaus pareigoms į Paryžiaus universiteto gamtos mokslų 
fakultetą. 
Lapkričio 11 d. Orleane skaitė viešą paskaitą apie acto gamybos 
tyrimus. 

1858 m. spalio 19 d. pirmą kartą kraujas išsiliejo į smegenis ir buvo para- 
lyžiuota kairioji kūno pusė. 

1870 m. balandžio mėn. baigė rašyti ir parengė spausdinti knygą apie 
šilkaverpių ligas. 

1873 m. pradžioje išrinktas Prancūzijos medicinos akademijos nariu. 
Pradėjo lankyti chirurginę ligoninę, studijuoti būdus pooperacinėms 
komplikacijoms išvengti. 

1875 m. sausio mėn. Mokslų akademijos posėdyje pasiūlė sterilizuoti 
visus chirurgo instrumentus, tvarsčius, plauti chirurgų rankas. 
Vasario mėn. už nuopelnus mokslui ir tėvynei paskirta nacionalinė 
premija — kasmetinė 12 000 frankų pensija iki gyvenimo pabaigos. 


1877 m. pradėjo tirti juodligę. Atrado mikrobą, sukeliantį kraujo užkrėti- 
mą. Paskelbė straipsnelį, kad bakterijos yra vienintelė juodligės prie- 
žastis. Diskusija Mokslų akademijoje ir Medicinos akademijoje 
dėl juodligės kilmės. Pastero laboratorijoje pradėjo dirbti jauni 
gydytojai Ru, Šamberlenas ir Tiuiljė. 


1878 m. balandžio 30 d. Mokslų akademijoje skaitė garsųjį pranešimą 
apie mikroorganizmų gemalų teoriją. 
Liepos mėn. laboratoriniu būdu užkrėtė vištą juodlige, kuria šiaip 
vištos neserga. Tyrė furunkuliozės, osteomielito ir pogimdyminės 
karštinės sukėlėjus. Atrado mikrobą — pogimdyminės karštinės 
sukėlėją. Toliau tyrė juodligę. 

1880 m. sausio 10 d. pradėjo tirti pasiutligę. 
Vasario mėn. Mokslų akademijoje ir Medicinos akademijoje skaitė 
pranešimus apie vištų cholerą ir kitas infekcines ligas. Atrado vištų 
choleros mikrobą. 
Vasaros pabaigoje aptiko, kad sumažėjo vištų choleros senos kultū- 
ros užkrečiamoji galia. Pirmasis pasaulyje sukūrė mikrobų silpnini- 
mo metodą ir panaudojo jį profilaktiniams skiepijimams — vištų 
vakcinavimui. 

1881 m. sukūrė vakciną nuo juodligės. 
Gegužės 5—31 d. Puji le Fore darė viešus masinio raguočių vakci- 
navimo bandymus. Pasteras, Ru ir Šamberlenas apdovanoti Garbės 
legiono ordinais. 
Gruodžio 9 d. išrinktas Prancūzijos akademijos akademiku, tapo 
vienu iš keturiasdešimties „nemirtingųjų“. 


1882 m. balandžio 27 d. Prancūzijos akademijoje pasakė padėkos kalbą. 
Birželio 25 d. apdovanotas medaliu su jo garbei išgraviruotu įrašu: 
„Luji Pasterui — jo kolegos, draugai, gerbėjai“. 

Rugsėjo 5 d. skaitė pranešimą tarptautiniame higienistų kongrese 
Ženevoje. 
Prasidėjo diskusija su Kochu dėl vakcinos nuo juodligės. 

Lapkričio—gruodžio mėn. kartu su Tiuiljė ištyrė kiaulių raudonligę 
ir sukūrė apsauginę vakciną. 

1884 m. sausio—gegužės mėn. baigė pasiutligės tyrimus. 
Atrado pasiutligės nuodų susilpninimo metodą ir sukūrė vakciną 
nuo pasiutligės. 
Balandžio 11 d. mirė Ž. B. Diuma — Pastero mokytojas ir vadovas. 
Rugpjūčio mėn. tarptautiniame gydytojų kongrese Kopenhagoje 
padarė pranešimą apie vakcinos nuo pasiutligės atradimą. 


1885 m. liepos 6 d. pirmąkart susilpnintus pasiutligės nuodus įskiepijo 
žmogui, pasiutusio šuns apkandžiotam elzasiečiui berniukui Žoze- 
fui Meisteriui. 

Rugsėjo mėn. pasiutligės vakcina įskiepijama antrajam žmogui — 
piemenukui Žiupiliui. 

1886 m. kovo mėn. vakcinavimu išgelbsti 16 Smolensko valstiečių, ap- 
kandžiotų pasiutusios vilkės. 

Mokslų akademijoje padarė pranešimą apie metinius vakcinavimo 
nuo pasiutligės rezultatus. 
Pradėta rinkti lėšas Pastero instituto statybai. 


1887 m. spalio 23 d. antrą kartą kraujas išsiliejo į smegenis, Pasteras 
laikinai prarado kalbą. 


1888 m. lapkričio 14 d. iškilmingai atidarytas Pastero institutas. 

1892 m. gruodžio 27 d. Sorbonoje iškilmingai paminėtas Pastero septy- 
niasdešimties metų jubiliejus. Pasterui įteiktas jubiliejinis medalis. 

1894 m. lapkričio 1 d. ištiko smarkus uremijos priepuolis. Nuo tos dienos 
sveikata visą laiką blogėja. 

1595 m. birželio 13 d. paskutinį kartą paliko institutą ir išvyko į Vilnev 
1 Etaną. 
Rugsėjo 28 d. 4 val. 40 min. mirė nuo ūmaus uremijos priepuolio ir 
bendrojo paralyžiaus. 

